
EFTIR 

JÓNAS  HALLGRÍMSSON. 


v. 


SMÁGREINAR  DÝRAFRÆÐISLEGS  EFNIS, 
ÆVISA   A  O.  FL. 


REYKJAVIK. 
ÚTGEFANDI:  ÍSAFOLDARPRENTSMIDJA  H.F. 


JONAS  HALLGRÍMSSON 


SMÁGREINAR 

DÝRAFRÆÐISLEGS  EFNIS, 
ÆVISAGA  OG  FLEIRA. 


REYKJAVÍK. 
ÚTGEFANDI:  ÍSAFOLDARPRENTSMIÐJA  H.F. 


ÆVISAGA 


ÆVI  OG  STÖRF  JÓNASAR  HALLGRÍMSSONAR. 

YFIRLIT. 


Að  sjálfsögðu  hefir  mikið  verið  ritað  um  Jónas  Hallgríms- 
son  bæði  á  íslenzku  og  öðrum  málum,  en  þó  þykir  við  eiga,  að 
nokkurt  yfirlit  yfir  ævi  hans  fylgi  þessari  útgáfu  af  ritum  hans. 
Helztu  heimildirnar  til  þeirrar  ævisögu  eru  þau  rit  sjálf.  Þar  er 
hann  sjálfur  til  sagna,  á  þeim  sjáum  vér  oft  og  einatt,  hvar 
hann  var,  hvað  og  hvernig  hann  hugsaði  og  starfaði,  og  hvernig 
honum  leið.  Þar  næst  eru  samtíma  ummæli  samtíðarmanna  hans, 
þeirra  er  hann  var  kunnugur,  og  loks  ummæli,  rit  og  dómar 
manna  á  síðari  tímum,  fyrst  og  fremst  þá  þeirra,  er  höfðu  verið 
honum  samtíma  og  kynnzt  honum.  Um  skáldskap  hans  og  hæfileika 
til  ritstarfa  hafa  ýmsir  ritað,  einkum  á  síðari  áratugum,  og  um 
náttúrufræðisleg  störf  hans  og  rit  hefir  Þorv.  Thoroddsen  ritað 
í  Landfræðissögu  íslands  (einkum  í  IV.,  2 — 20).  Jónas  hefir  nú 
verið  þjóðkunnur  maður  í  heila  öld.  Ljóðlífi  sínu  og  sönglífi 
hafa  landar  hans  lifað  að  miklu  leyti  á  kvæðunum  hans  allan 
þennan  tíma.  í  hugum  manna  stendur  hann  við  hlið  helztu  og 
beztu  sona  þjóðarinnar  á  þessu  tímabili,  já,  þótt  lengra  sé  litið 
aftur,  og  „allir  lofa  þann  snilldarmann".  Hann  hefir  orðið  bæði 
lífs  og  liðinn  mörgum  mönnum  hjartfólgnari  en  aðrir,  bæði  sem 
maður  og  rithöfundur.  Það  hefir  ekki  heldur  fallið  neitt  enn  á 
hin  gullnu  orð  vinar  hans,  sem  hann  ritaði  um  hann  og  kunn- 
ingja  hans,  er  þeir  syrgðu  hann  látinn  í  blóma  aldurs:  ,,Hörm- 
uðu  þeir  forlög  hans  og  tjón  ættjarðar  sinnar,  hver  sá  mest, 
sem  honum  var  kunnugastur  og  bezt  vissi,  hvað  í  hann  var  var- 
ið"  (Konráð  Gíslason,  Fjölnir,  IX.,  4).  Jónas  hefir  eignazt 
marga  kunningja  og  góða  vini  síðan  hann  dó  og  síðan  þessi  orð 
voru  rituð.  Þeir  hafa  sannað  þau,  og  þó  orðið,  ef  til  vill,  enn 
ljósara  en  samtíðarmönnum  hans,  með  hve  miklum  ágætum  ævi- 
störf  hans  voru,  þótt  þau  yrðu  ekki  fleiri  en  raun  varð  á. 

I. 

1.    FÆDINGARSTAÐUR  OG  FÆÐINGARDAGUR. 


Jónas  Hallgrímsson  fæddist  árið  1807  á  Hrauni  í  Öxnadal 
(Bakka-sókn).  í  kirkjubókinni,  ,,Ministerial-bók  fyrir  Bægisár- 
og  Bakka-sóknir",  sem  nú  er  varðveitt  í  Þjóðskjalasafninu,  eru 
talin  neðst  á  bls.  47  tíu  börn,  er  fæðzt  hafi  í  Bakka-sókn  árið 
1807,  og  er  Jónas  8.  bamið  í  röðinni,  en  hvorki  er  getið  fæð- 
ingardags  þeirra  né  skírnardags  (né  skírnarvotta) ,  nema  fyrsta 
barnsins.*)  Þetta  kemur  fram  í  fæðingarvottorði  Jónasar,  er 
hann  hefir  útvegað  sér  frá  sóknarprestinum  á  Bægisá,  séra  Páli 
Árnasyni,  1832;  Jónas  ætlaði  sér  þá  að  fara  utan  til  háskóla- 
náms.  Það  er  nú  varðveitt  í  nr.  13  í  abr.  í  hrs.  Bmf.  Munu  nú 
ekki  þekkjast  eldri  gögn  um  fæðingardag  Jónasar  en  einkunna- 
bók  Bessastaða-skóla,  „Islands  Latin-skoles  paa  Bessested  al- 
mindelige  Censur-protocol",  frá  1824 — 39,  sem  nú  er  í  Þjóð- 
skjalasafninu.  Bls.  111 — 16  þar  eru  um  Jónas,  og  er  efst  á  bls. 
111  skýrsla  á  dönsku  um  foreldra  hans,  fæðingar-dag  og  -stað, 
og  skólavist;  stendur  þar:  ,,Födt  den  16de  October  1807".  Hefir 
þetta  að  líkindum  verið  skrifað  haustið  1824,  þegar  þessi  bók 
var  nýfengin  og  löggilt,  ári  síðar  en  Jónas  kom  í  skólann,  > — 
hafi  það  ekki  verið  skrifað  3  árum  síðar  (1826),  er  Jónas  var 
settur  í  2.  bekk,  því  að  þess  er  einnig  getið  í  skýrslunni.  Senni- 
lega  hefir  þetta  verið  skrifað  upp  eftir  eldri  skýrslu,  ef  til  vill 
á  lausu  blaði  að  nokkru  leyti,  ef  ekki  eftir  munnlegri  skýrslu 
Jónasar  sjálfs,  en  sýnilega  ekki  að  neinu  leyti  eftir  hinni  eldri 
einkunnabók.  En  neðan-undir  þessari  dönsku  skýrslu,  á  neðri 
hluta  sömu  bls.,  hefir  verið  skrifað  inn  burtfararvottorð,  „testi- 
monium",  Jónasar,  er  hann  útskrifaðist,  dags.  10.  Júní  1832,  og 
er  það  á  latínu,  sbr.  fylgiskj.  1.  Þar  stendur:  „natus  est  die  16° 
Novembris  1807".  Vottorðið  er  nú  í  K.  G.  31  a  meðal  annara 
skjala  og  skrifa,  er  Konráð  Gíslason  tók  til  sín  að  Jónasi  látn- 
um,  og  er  að  öllu  leyti  orðað  eins  og  það  er  í  einkunnabókinni. 
í  eftirmælum  þeim,  er  Konráð  ritaði  í  Fjölni,  IX.,  1 — 6,  vitnar 
hann  í  þetta  vottorð    (eitt)   um  það,  hve  nær  Jónas  hafi  verið 


*)  Sama  vanræksla  kemur  oftar  fyrir  í  bókinni,  en  þó  ekki 
næstu  árin,  undan  og  eftir.  Sóknarprestur  var  séra  Jón  Jporláksson 
á  Bægisá,  og  hefir  hann  varöveitt  bókina  og  skrifaS  nöfn  barn- 
anna  í  hana,  öll  í  einu,  að  því  er  virðist,  líklega  eftir  skýrslu  að- 
stoðarprcsts  síns,  sem  mun  aðallega  hafa  þjónað  Bakka-sókn,  því 
að   hann   átti   heima   í   henni,   en  hann   var  einmitt   faðir  Jónasar. 


fæddur,  og  vefengir  það  ekki.  En  nokkrum  árum  áður,  1843, 
var  prentað  í  Kaupmannahöfn  fyrsta  bindið  af  rithöfundatali 
Thomasar  Hansens  Erslews,  Almindeligt  Forfatter-Lexicon  o.  g. 
frv. ;  eru  þar  á  bls.  557  nokkrar  línur  um  Jónas,  og  skýrt  frá 
ritum  hans.  Jónas  var  þá  í  Kaupmannahöfn,  og  Jón  Sigurðsson 
mun  hafa  ritað  þetta  um  hann  og  rit  hans,*)  sennilega  í  samráði 
við  hann,  hafi  hann  ekki  ritað  það  sjálfur  fyrir  Erslew;  en  þar 
stendur:  ,,f.  d.  16de  Novbr.  1807*'.  ■ —  Mörgum  árum  síðar, 
1858,  kom  út  1.  viðaukabindi  við  þetta  rithöfundatal.  Þar  er 
um  Jónas,  á  bls.  647 — 48,  mun  meira  en  hið  fyrra  og  áreiðan- 
lega  ritað  af  Jóni  Sigurðssyni.*)  Þá  hefir  hann  verið  búinn  að 
sjá  það,  sem  stóð  um  Jónas  og  fæðingarstað  hans  í  einkunna- 
bók  Bessastaðaskóla  og  jafnframt  það,  sem  stóð  í  eftirmælun- 
um  í  Fjölni;  en  nú  var  Jónas  ekki  lengur  til  frásagnar  sjálfur. 
Jón  hefir  fest  trúnað  á  það,  sem  stóð  í  einkunnabókinni  og 
skrifar  því:  „f.  paa  Hraun  i  0xnadal,  ...  16.  Octbr.  1807", 
og  vitnar  neðanmáls  í  einkunnabókina,  en  getur  þess  jafn- 
framt,  hvað  standi  í  burtfararvottorðinu.  —  Árið  1883  gaf 
Bókmenntafélagið  út  ljóðmæli  Jónasar  og  ritaði  Hannes  Haf- 
stein  þar  um  hann  framan-við.  Hann  getur  um  báðar  frásagn- 
irnar  og  vitnar  í  þær  heimildir  og  þau  rit,  sem  hér  hefir  verið 
getið,  og  segir  enn  fremur,  að  Jónas  virðist  sjálfur  hafa  talið 
16.  Nóvember  fæðingardag  sinn,  en  ekki  færir  hann  þó  nein 
sérstök  rök  fyrir  því,  að  hann  hafi  gjört  það.  —  Fám  árum 
síðar,  29.  Marz  1890,  kom  út  smágrein  í  blaðinu  „Lýður"  á 
Akureyri  með  fyrirsögninni  „Hvar  og  hvenær  er  Jónas  Hall- 
grímsson  fæddur".  Þar  stendur  m.  a. :  „Eftir  upplýsingu  herra 
Hallgríms  Tómassonar,  systursonar  skáldsins,  —  —  —  var 
Jónas  fæddur  16.  Nóvember  1807,  —  ekki  Októb.".  Þessi  upp- 
lýsing  byggist  sennilega  á  frásögn  ömmu  Hallgríms,  móður 
Jónasar;  Hallgrímur  var  kominn  yfir  fertugt,  þegar  hún  dó,  og 
hún  var  allt  til  æviloka  hjá  móður  hans.  Þetta  kann  að  sönnu 
að  vera  byggt  á  eftirmælunum  í  Fjölni,  en  það  byggist  eflaust 
hvorki  á  einkunnabókinni  né  burtfararvottorðinu  beinlínis,  og 
er  takandi  nokkurt  mark  á  þessu  sem  sönnunargagni,  þótt 
ekki  sé  það  fyllilega  óyggjandi.**)  —  Páll  sagnfræðingur  Mel- 
sted  var  sambýlismaður  Jónasar  á  Garði  1834 — 36.  í  almanak 
sitt  fyrir  1836,  sem  nú  er  í  handrs.  Landsbs.  nr.  2003  í  8  bl.  br., 


*)    Ævis.   J.    Sig.,   I.,    344 — 45. 
**)    Það,  sem  haft  er  eftir  Hallgrími  í  sömu  smágrein  um  fæð- 
ingarstað  Jónasar,  að  hann  hafi  verið  fæddur  að   Steinsstöðum,  en 
ekki  aS   Hrauni,   er  ekki   rétt;   kirkjubókin   sýnir  það   alveg   óyggj- 
andi. 

hefir  Páll  strikað  undir  16.  Nóvember  og  skrifað  út-undan  í 
litla  eyðu  á  blaðsíðunni:  ,,16da  Afmælisdagur  Jónasar  Hall- 
grímssonar".  Er  sennilegast,  að  Jónas  hafi  sjálfur  sagt  honum, 
að  hann  væri  fæddur  þann  dag,  en  að  vísu  kann  Páll  að  hafa 
séð  það  í  burtfararvottorðinu.  Trúlegast  er  samt,  að  sú  dag- 
setning,  16.  Nóvember,  sé  rétt,  en  að  dagsetningin  ,,den  16de 
October"  í  einkunnabókinni  muni  stafa  af  því,  að  þau  orð  og 
öll  sú  skýrsla  sé  skrifuð  í  Október,  eða  jafnframt  af  því,  að  í 
næstu  línum  er  það  mánaðarnafn  skrifað  aftur  og  aftur,  þegar 
skýrt  er  frá,  að  Jónas  hafi  gengið  inn  í  skólann  1.  Okt.  1823, 
verið  settur  í  1.  bekk  í  Okt.  s.  á.  og  í  2.  bekk  í  Okt.  1826.  — 
16.  Nóvember  1807  var  mánudagur. 


2.    ÆTTERNI. 


Það  hefir  verið  venja  hér  á  landi,  þegar  rætt  hefir  verið 
eða  ritað  um  merka  menn,  að  segja  nokkuð  frá  ætt  þeirra,  ekki 
sízt  þeirra,  er  voru  af  góðu  bergi  brotnir  eða  áttu  til  þjóð- 
kunnra  merkismanna  að  telja,  svo  sem  Jónas  Hallgrímsson. 
Enda  er  þekkingin  um  ætt  manna  eitt  af  nauðsynlegum  skil- 
yrðum  til  að  geta  dæmt  rétt  um  þá.  „Fjórðungi  bregður  til 
fósturs",  segir  gamalt  spakmæli,  byggt  á  reynslu  og  djúpsærri 
umhugsun.  Hæfileikar  manna,  skapgerð  og  sálarfar,  jafnvel  allt 
ásigkomulag,  bæði  andlegt  og  líkamlegt,  er  mönnum  að  lang- 
mestu  leyti  meðskapað  og  að  miklu  leyti  arfgengt,  en  er  ekki 
aðallega  orðið  svo  sem  það  er  fyrir  „fóstrið",  uppeldi  og  um- 
hverfi  út-af  fyrir  sig,  enda  fer  þetta  síðast-nefnda  og  áhrif 
þess  að  miklu  leyti  eftir  einstaklingnum,  eins  og  hann  er  ,,af 
guði  gerður",  eftir  upplagi  hans.  „Þótt  náttúran  sé  lamin  með 
lurk,  leitar  hún  út  um  síðir".  Jónasi  hefir  sjálfum  verið  þetta 
ljóst,  enda  er  það  viðurkenndur  sannleikur,  bæði  gamall  og 
nýr.  „Allt  hefi  ég  af  öfum  mínum",  sagði  hann,  að  vísu  í  hálf- 
gerðu  gremjugamni  og  svo  sem  með  annara  orðum  líklega 
frekar  en  af  því,  að  hann  hefði  komizt  að  þeirri  niðurstöðu  af 
djúpri  sjálfsprófun  og  nákvæmlegri  þekkingu  á  forfeðrum  sín- 
um.  En  eigi  þekking  á  mönnum  að  styðjast  við  þekking  á,  hvað 
þeir  hafi  fengið  að  erfðum,  nægir  ekki  að  vita  um  foreldrana 
eina  né  hvað  menn  hafa  „haft  af  öfum  sínum",  bókstaflega; 
reynslan  sýnir,  að  hæfileikar  o.  fl.  geta  komið  fram  í  ættum 
með  nokkurra  ættliða  millibili.  En  erfitt  er  að  rekja  til  hlítar, 

hvaðan  hvað  eina  er  fengið,  og  hversu  aðstæður  og  áhrif  hafa 
valdið  um  ásigkomulag  hvers  eins. 

Það,  sem  hér  verður  sagt  um  ætt  og  forfeður  Jónasar  Hall- 
grímssonar,  er  einkum  byggt  á  prestaæfum  Sighvats  Gríms- 
sonar  Borgfirðings,  sem  nú  eru  í  Landsbókasafninu,  en  fram- 
ættin  þó  rakin  eftir  öðrum  heimildum,  einkum  Sýslumannaæf- 
um  Boga  Benediktssonar  og  ættaskrám  þeim,  er  fylgja  íslenzk- 
um  ártíðaskrám,  er  Jón  Þorkelsson  gaf  út,  og  framætt  Eiða- 
manna  eða  samband  þeirra  við  Svínfellinga  er  eftir  ættfærslu 
Jóns  Espolins  og  að  sumu  leyti  Péturs  ættfræðings  Zophonías- 
sonar,  sem  einnig  er  kominn  af  þessari  ætt;  Halldór  föðurfaðir 
hans  og  Jónas  voru  systkinasynir.  Það  myndi  þykja  helzti  langt 
mál  að  rekja  hér  föðurætt  Jónasar  svo  langt  í  alla  liði  sem 
unnt  verður,  og  segja  frá  öllum  þeim  forfeðrum  hans  og  for- 
mæðrum.  Verður  tekinn  sá  kostur  að  segja  nokkuð  frá  hinum 
næstu  og  síðustu  og  gefa  síðan  í  skrárformi,  því  að  það  verður 
gleggst,  yfirlit  yfir  karllegginn  fram  til  miðrar  7.  aldar  eða  um 
það  Dil,  svo  sem  rakið  hefir  verið  í  fornum  frásögnum. 

Hallgrímur,  faðir  Jónasar,  v^.  Þorsteinsson,  prests  í 
Stærra-Árskógi,  og  Jórunnar,  dóttur  Lárusar  klausturhaldara 
Schevings.  Þegar  Jónas  fæddist,  var  faðir  hans  aðstoðarprestur 
séra  Jóns  Þorlákssonar  á  Ytri-Bægisá.  Hann  var  fæddur  í  for- 
eldra  húsum  16.  Marz  1776  í  Garði  í  Aðal-Reykjadal,  en  hann 
var  barn  að  aldri,  er  móðir  hans  dó,  1783,  og  hann  varð  að 
fara  frá  föður  sínum.  Skömmu  síðar  giftist  föðursystir  hans, 
Ólöf,  séra  Hallgrími  Einarssyni  Thorlaciusi,  sem  þá  þjónaði 
Grenjaðarstað  eftir  bróðurson  sinn,  séra  Einar  Bjarnason,  frá- 
fallinn,  og  tóku  þau  hjónin  drenginn  að  sér.  Þau  fluttu  að 
Miklagarði  1786,  þar  sem  séra  Hallgrímur  Thorlacius  var  síðan 
prestur  um  60  ár,  allt  til  æviloka,  1846.  Synir  þeirra  voru  þeir 
Hallgrímur  prófastur  Thorlacius  á  Hrafnagili  og  séra  Einar 
Thorlacius  í  Saurbæ  í  Eyjafirði.  í  fyrstu  var  Hallgrímur  Þor- 
steinsson  að  eins  skamma  hríð  hjá  föðursystur  sinni  og  nafna, 
og  f ór  aftur  til  föður  síns,  er  hann  var  orðinn  prestur  í  Stærra- 
Árskógi,  en  árið  1791  dó  séra  Þorsteinn,  og  fór  Hallgrímur  þá 
aftur  til  nafna  síns  í  Miklagarði,  sem  kom  honum  í  Hólaskóla 
þrem  árum  síðar.  Árið  1799  var  hann  útskrifaður  þaðan.  Hann 
var  þá  trúlofaður  Rannveigu,  dóttur  Jónasar  bónda  Tómasson- 
ar  í  Hvassafelli,  og  var  þar  um  sumarið.  Þau  giftust  um  haust- 
ið,  10.  Okt.,  og  bjuggu  þar  síðan  nokkur  ár,  en  6.  Marz  1803 
var  Hallgrímur  vígður  aðstoðarprestur  séra  Jóns  og  flutti  þá 
búferlum  að  Hrauni  um  vorið.  Þar  eignuðust  bau  hjónin  Jón- 
as,  en  höfðu  áður  eignazt  2  börn,  Þorstein  og  Rannveigu.  Vor- 

ið  eftir  að  Jónas  fæddist,  fluttu  foreldrar  hans  að  Steinsstöð- 
um,  nokkru  utar  í  Öxnadalnum  og  hins  vegar  árinnar,  beint  á 
móti  Bakka,  en  þar  var  annexíukirkjan,  sem  séra  Hallgrímur 
mun  hafa  þjónað.  Séra  Jón  Konráðsson  á  Mælifelli  segir  um 
séra  Hallgrím,  að  hann  hafi  verið  snotur  maður  að  áliti,  sæmi- 
lega  gáfaður  og  söngmaður  góður.  Sighvatur  Borgfirðingur 
álítur,  að  hann  muni  hafa  verið  drykkfelldur,  og  virðist  helzt 
ráða  það  af  vísu,  sem  Bólu-Hjálmar  á  að  hafa  kveðið,  er  hann 
hafði  mætt  þeim  hjónum  einhvern  tíma  á  kaupstaðarferð  í 
vondu  veðri,  en  ekki  er  mikið  mark  takandi  á  bví,  bó  að  sézt 
hafi  á  honum  í  eitt  skipti,  er  svo  stóð  á.  Brennivín  var  bá  að 
vísu  drukkið  nokkuð  almennt  hér  á  landi,  en  engin  vissa  er 
fyrir  því,  að  séra  Hallgrímur  hafi  verið  nokkur  óhófsmaður  í 
nautn  þess,  og  hér  verður  gengið  fram  hjá  öllum  getum  um 
það  af  því,  sem  fram  hafi  komið,  því  að  aðrar  orsakir  hafa 
allt  eins  vel  getað  legið  til  alls  þess. 

Þeir  feðgar,  séra  Þorsteinn  og  séra  Hallgrímur,  urðu  báð- 
ir  skammlífir;  séra  Þorsteinn  náði  ekki  fertugsaldri  og  séra 
Hallgrímur  varð  að  eins  rúmlega  fertugur,  dó  af  hrapallegu 
slysi  sumarið  1816.  Segir  séra  Pétur  Guðmundsson  svo  frá 
þeim  atburði  í  Annál  nítjándu  aldar  (I.,  216)  :  „4.  Ágúst,  sem 
var  sunnudagur,  messaði  Hallgrímur  Þorsteinsson  aðstoðar- 
prestur  að  Bakka  í  Öxnadal.  Eftir  messu  réðst  hann  um  við 
Jónas  bónda  á  Hrauni  að  fara  með  sonum  hans,  Jóni  og  Ólafi, 
er  báðir  voru  nálægt  tvítugsaldri,  til  silungsveiðar  í  Hrauns- 
vatni.  Vatn  það  er  þar  uppi  í  fjalli.  Fór  prestur  þá  frá  Bakka 
að  Hrauni  með  Jónasi  og  þaðan  með  þeim  bræðrum  upp  að 
vatninu.  Net  var  við  vatnið  og  bátkæna.  Prestur  fór  í  bátinn  og 
ætlaði  að  leggja  út  netið.  Jón  stóð  eftir  og  hélt  í  landtogið,  en 
Olafur  reri  fram  kænunni  og  varð  hún  of  örskreið.  En  er  net- 
ið  þraut,  stóð  prestur  upp,  og  hvolfdi  við  það  kænunni,  og 
féllu  þeir  báðir,  prestur  og  Ólafur,  í  vatnið.  Prestur  sökk,  en 
Ólafur  flaut.  Jón  stóð  á  landi  og  sá  slysið ;  óð  hann  bá  út  í 
vatnið  fram  með  netinu  upp  í  axlir  og  gat  náð  í  bróður  sinn 
og  dregið  hann  á  land.  Síðan  dró  hann  upp  netið,  og  kom 
prestur  þá  upp  með  djúptoginu,  er  flækzt  hafði  um  hann.  Virt- 
ist  þeim  bræðrum  hann  vera  dáinn  og  lögðu  hann  til,  án  þess 
að  hafa  tilraunir  nokkrar  honum  til  endurlífgunar,  því  að  þá 
skorti  ráðdeild  og  kunnáttu  til  þess.  Fóru  þeir  síðan  heim  og 
sögðu  tíðindin.  Líkið  var  tafarlaust  sótt,  flutt  að  Hrauni  og 
þaðan  búið  til  greftrunar". 

Þau  Hallgrímur  prestur  og  Rannveig  höfðu  eignazt  4.  barn- 
ið,   Önnu   Margréti,  veturinn  áður  en  hann   dó.   Hét  hún   eftir 

Vikar  Haraldsson,  konungur 

Vatnar  Víkarsson,  konungur 

Hjaldur  Vatnarsson 

Grímur  Hjaldursson 

Björn  Grtmsson  (buna),  hersir  i  Sogni 

Helgi  Bjarnarson 

Helgi  Helgason 

Björn  Helgason  (Heyangurs-Björn),  hersir 

Ásbjörn  Bjarnarson 

Össur  Ásbjarnarson,  landnámsmaður 

Þórður  Össurarson  (Freys-goði) 

Þorgeir  Þórðarson 

Þorgils  Þorgeirsson 

Sigmundur  Þorgilsson,  d.  1118 Halldóra  Skeggjadóttir 

Jón  Sigmundarson,  d.  1164 Þórný  Gilsdóttir 

Ormur  Jónsson,  d.  1191 Helga  Árnadóttir 

Sigmundur  Ormsson,  d.  1198 Arnbjörg  Oddsdóttir 

Jón  Sigmundarson,  d.  1212 Gróa  Teitsdóttir 

Þórarinn  Jónsson Helga  (Digur-)  Helgadóttir 

Þoruarður  Þórarinsson,  Jierra,  d.  1296      ....    Solveig  Hálfdanardóttir 
Oddur  Þorvaiðsson,  herra,  d.  1301 
Páll  Oddsson 

Þorvarður  Pálsson,  bóndi  á  Eiðum Ragnhildur  Karlsdóttir 

Páll  Þorvarðsson,  umboðsm.  hirðstj.,  d.  1403  .     .    Cecilia  Þorsteinsdóttir 
Jón  Pálsson  (Maríu-skáld),  officialis,  d.  1471  .     .    Þórunn  Finnbogadóttir 

Finnbogi  Jónsson,  lögmaður,  d.  1513 Málfriður  Torfadóttir 

Þorsteinn  Finnbogason,  sýslumaður,  d.  1553    .    .    Cecilia  Torfadóttir 
Nikulás  Þorsieinsson,  klausturhaldari,  d.  1591     .    Sigriður  Einarsdóttir 

Einar  Nikulásson,  bóndi,  d.  1624 Kristrún  Jónsdóttir 

Jón  Einarsson,  lögréttumaður Guðrún  Jónsdóttir 

Þórarinn  Jónsson,  prófastar,  d.  1698 Halldóra  Þorsteinsdóttir 

Jón  Þórorinsson,  bóndi Snjólaug  Þorsteinsdóttir 

Eldjárn  Jónsson,  presiur,  d  1725 Þórvör  Egilsdóttir 

Hallgrimur  Eldjárnsson,  prófastur,  d.  1719  .    .     .     Ólöf  Jónsdóttir 
Þorsteinn  Hallgrimsson,  prestur,  d.  1791  ....    Jórunn  Lauritsdóttir 
Hallgrimur  Þorsteinsson,  prestur,  d.  1816     .    .     .    Rannveig  Jónasdóttir 
Jónas  Hallgrímsson 

ömmu  sinni  í  Hvassafelli,  Margréti  Jónsdóttur,  bónda  á  Völl- 
um  í  Eyjafirði,  Sigurðssonar  eldri,  bónda  á  Vatnsenda,  Sig- 
urðssonar.  Var  Rannveig  af  bændum  komin  í  báðar  ættir  og 
hét  eftir  ömmu  sinni,  konu  Tómasar  bónda  í  Hvassafelli,  Rann- 
veigu  Gamalíelsdóttur,  sem  var  ættuð  úr  Fnjóskadal.  Tómas 
var  bróðir  Sölva  klausturhaldara  á  Munka-Þverá,  föður  Sveins 
lögmanns.  Faðir  þeirra  bræðra  var  Tómas  bóndi  á  Stóru-Glerá 
(og  víðar).  Hann  var  Sveinsson,  bónda  á  Guðrúnarstöðum, 
Magnússonar,  bónda  á  Illugastöðum,  Sveinssonar,  bónda  s.  st., 
Jónssonar.  Sigríður  hét  kona  Sveins  á  Guðrúnarstöðum  og  var 
Kolbeinsdóttir,  bónda  á  S'tóru-Völlum,  Eiríkssonar,  bónda  á 
Lundarbrekku,  Runólfssonar,  Tómassonar,  Jónssonar,  ívarsson- 
ar  fundna,  bónda  á  Bjarnastöðum  í  Bárðardal.  En  móðir  Sveins 
á  Guðrúnarstöðum  var  Guðrún,  dóttir  séra  Tómasar  á  Hálsi, 
Ólafssonar,  prests  s.  st.  Verður  hér  ekki  gerð  frekar  grein 
fyrir  móðurætt  Jónasar  Hallgrímssonar.  Af  vísunum,  sem  hann 
orti  til  móður  sinnar,  I.  b.,  bls.  129 — 30,  má  sjá,  að  hann  hefir 
metið  móðurætt  sína  mikils.  Hann  bar  nafn  móðurföður  síns, 
en  bróðir  hans  bar  nafn  séra  Þorsteins,  föðurföður  þeirra.  Séra 
Hallgrímur,  faðir  beirra,  hét  eftir  föðurföður  sínum,  Hall- 
grími  prófasti  Eldjárnssyni  á  Bægisá.  Skal  nú  aftur  horfið  að 
því,  að  segja  frá  þeim  feðgum. 

Séra  Þorsteinn  var  fæddur  á  Bægisá  ytri  20.  Júní  1752, 
þar  sem  faðir  hans  var  þá  orðinn  prestur  árinu  áður.  Hann 
fór  í  Hólaskóla  og  útskrifaðist  baðan  1772.  Hann  varð  síðan 
djákn  á  Grenjaðarstað,  en  kvæntist  fám  árum  síðar  Jórunni 
Scheving,  og  bjuggu  þau  í  Garði,  er  Hallgrímur  fæddist  bar,  en 
síðar  bjuggu  þau  á  Brú  og  loks  í  Prest-Hvammi ;  þar  dó  Jór- 
unn,  1783.  Þau  Þorsteinn  áttu  saman  8  börn  og  er  margt 
merkra  manna  komið  af  þeim;  urðu  4  synir  þeirra  prestar. 
Næsta  ár,  1784,  kvæntist  hann  aftur,  gekk  að  eiga  Elínu  Hall- 
dórsdóttur,  sem  þá  var  ekkja,  og  árið  eftir,  1785,  varð  hann 
prestur  í  Stærra-Árskógi.  Þar  andaðist  hann  1791,  eins  og  áð- 
ur  var  sagt.  Varð  hann  bráðkvaddur  í  svefni  um  nótt.  Elín 
giftist  síðan  í  3.  sinn  séra  Þórði  Jónssyni  á  Völlum  og  varð 
3.  kona  hans.  Hann  var  faðir  Páls  amtmanns  Melsteds,  og  voru 
þeir  feðgar,  Páll  amtmaður  og  Páll  sagnfræðingur,  sonur  hans, 
þannig  tengdir  Jónasi.  Séra  Þorsteinn  var  maður  hár  vexti; 
hann  var  ekki  talinn  fríður,  en  þótti  sómasamlegur  og  atkvæða- 
mikill.  „Hann  var  með  merkustu  prestum  á  sinni  tíð,  bæði  að 
háttsemi  í  allri  umgengni  og  líka  að  lærdómi  og  kennidómi, 
gáfumaður,  hagorður,  framkvæmdasamur  í  búnaði,  en  átti  þó 
jafnan   við    óhægindi    og   fjölskyldu    að    stríða,    stjórnsamur    á 

heimili  með  röggsemi,  og  var  af  mörgum  harmaður",  segir 
Sighvatur  Borgfirðingur.  Enn  fremur  ritar  hann  nokkuð  um 
skáldskap  séra  Þorsteins  og  telur  hann  hafa  verið  liðugt  skáld, 
ort  marga  andlega  kveðlinga  og  enn  fremur  nokkra  gaman- 
sama;  hefir  Sighvatur  tekið  fram  nokkrar  af  gamanvísum  séra 
Þorsteins  til  dæmis  og  m.  a.  þessa  alkunnu  vísu  um  Svein  lög- 
mann   Sölvason: 

,,Sá  ,,Barn  í  lögum"  bjó  til  hér, 
svo  bærist  lands  um  álfur, 
barn  í  lögum  orðinn  er, 
að   ég  meina,  sjálfur". 

Nú  verður  að  hverfa  nokkuð  frá  þeim  feðgum  og  segja 
frá  móður  séra  Hallgríms,  fyrri  konu  séra  Þorsteins,  Jórunni 
Scheving.  Þeir  áttu  hvor  annars  systur,  séra  Þorsteinn  og  séra 
Hannes  prófastur  Scheving  á  Grenjaðarstað,  faðir  drs.  Hall- 
gríms  Schevings,  yfirkennara,  og  bar  hann  nafn  afa  síns,  en 
kona  Hannesar  prófasts  hét  Snjólaug.  Laurits  klausturhaldari, 
faðir  Jórunnar  og  séra  Hannesar,  var  bróðir  Þórunnar,  fyrri 
konu  Jóns  prófasts  Steingrímssonar,  en  dóttir  þeirra  Þórunnar 
og  séra  Jóns  var  Guðný,  móðir  séra  Jóns  Jónssonar  Austmanns 
í  Vestmannaeyjum.  Séra  Jón  segir  í  ævisögu  sinni  (bls.  87)  um 
Laurits  mág  sinn,  föður  Jórunnar,  að  hann  hafi  verið  ,,einn  sá 
hreinlyndasti  og  bezti  maður".  Móðir  hans  var  Jórunn,  dóttir 
Steins  biskups  Jónssonar,  en  kona  hans,  móðir  Jórunnar  yngri 
og  föðurmóðurmóðir  Jónasar,  var  Anna,  dóttir  séra  Björns  á 
Grenjaðarstað,  Magnússonar  Björnssonar  sýslumanns  í  Vaðla- 
þingi,  Pálssonar,  sýslumanns  í  Húnaþingi  Guðbrandssonar  bisk- 
ups  á  Hólum  Þorlákssonar,  og  verða  þær  ættir  ekki  raktar  frek- 
ar  hér.  Hannes  Scheving,  faðir  Lauritsar,  var  sýslumaður  í 
Vaðlaþingi,  sonur  Lauritsar  Schevings,  sýslumanns  s.  st.,  og 
Þórunnar,  dóttur  Þorleifs  lögmanns  Kortssonar.  Faðir  Lauritsar 
Schevings  sýslumanns  var  Hans  Scheving,  sórenskrifari  í  Björg- 
vin,  sem  var  danskur  að  ætt,  og  kom  Laurits  hingað  frá  Dan- 
mörku  til  Bessastaða  sem  fulltrúi.  En  faðir  Hans  Schevings 
sórenskrifara  var  Laurits  Hansson  prófastur  í  Skjevinge  á 
Norður-Sjálandi,  sem  ættin  tók  nafn  af.  Þóttu  þeir  feðgar  all- 
ir  ágætismenn,  og  er  margt  merkra  manna  frá  þeim  komið. 

Skal  nú  aftur  horfið.  að  ætt  séra  Þorsteins  í  Stærra-Árskógi. 
Hallgrímur  faðir  h.ans  var  sonur  séra  Eldjárns  Jónssonar  að 
Möðruvallaklaustri.  Hann  var  fæddur  1.  Ág.  1723,  en  missti  föð- 
ur  sinn  rúmlega  tveggja  ára  gamall,  og  tók  Þorsteinn  prófastur 
Ketilsson  á  Hrafnagili  hann  til  f ósturs  nokkrum  árum  síðar,   setti 

hann  í  Hólaskóla  1739,  og  útskrifaðist  hann  þaðan  1744  og  tók 
tveim  árum  síðar  embættispróf  í  guðfræði  við  háskólann  í 
Kaupmannahöfn.  1748  var  hann  vígður  aðstoðarprestur  íóstra 
síns,  en  var  veitt  Bægisár-prestakall  1751;  varð  svo  prófastur  í 
Vaðlaþingi  1753.  Árið  1768  var  honum  veittur  Laufás  um  vetur- 
inn,  en  næsta  vor  Grenjaðarstaður;  fór  hann  bangað  vorið  eftir 
og  var  þar  til  dauðadags,  12.  Apríl  1779.  Hann  þótti  mikill  merk- 
ismaður,  vel  að  sér,  iðjumaður  mikill,  staðfastur  og  gætinn, 
segir  séra  Jón  Konráðsson  á  Mælifelli.  Hann  segir  e.  fr.,  að 
hann  hafi  verið  lipurmenni  í  prestsverkum,  og  raddmaður  góður. 
En  ráðríkur  og  röggsamur  prófastur  virðist  hann  hafa  verið. 
Hann  þótti  allgott  skáld,  orti  marga  sálma  og  tækifæriskvæði; 
er  enn  til  ýmisiegt  af  kveðskap  hans,  m.  a.  „Huggunarklasi",  7 
sálmar,  ljóðmæli  út  af  helgidagaguðspjöllunum,  tíðavísur  o.  £1., 
en  fátt  hefir  verið  prentað  eftir  hann.  Kona  hans  og  móðir  séra 
Þorsteins  í  Stærra-Árskógi  var  Ólöf ,  dóttir  Jóns  prests  Halldórs- 
sonar  á  Völlum,  Þorbergssonar,  sýslumanns  á  Seylu,  Hrólfsson- 
ar  sterka  á  Álfgeirsvöllum,  Bjarnasonar,  lögréttumanns,  Skúla- 
sonar,  sýslumanns  í  Húnaþingi,  Guðmundssonar,  prests  Skúla- 
sonar,  Loftssonar  ríka. 

Séra  Eldjárn  Jónsson,  faðir  Hallgríms  prófasts,  var  :cædd- 
ur  á  Grund  í  Höfðahverfi  6.  Maí  1694;  hann  útskrifaðist  úr 
Hóla-skóla  1716,  varð  síðan  biskupsskrifari  og  conrector  á  Hól- 
um,  og  vígðist  þar  1721  sem  prestur  að  Möðruvallaklaustri, 
kvæntist  næsta  ár  Þórvöru,  dóttur  séra  Egils  Sigfússonar  í 
Glaumbæ,  en  andaðist  þegar  á  unga  aldri,  1725,  svo  sem  áður 
var  sagt.  Hann  var  gáfumaður  og  skáld  eins  og  þeir  feðgar 
fleiri;  eru  enn  til  kvæði  eftir  hann  (erfiljóð  og  bænavers), 
óprentuð.  —  Jón  faðir  hans  var  bóndi  á  Grund  í  Höfðahverfi. 
Hann  var  sonur  séra  Þórarins  Jónssonar  á  Hrafnagili  og  bróðir 
Jóns  prófasts  í  Hjarðarholti,  föður  Þórarins  prófasts  s.  st., 
föður  Árna  biskups  á  Hólum.  Kona  Jóns  bónda  á  Grund  var 
Snjólaug,  dóttir  Þorsteins  Jónssonar  á  Frostastöðum  og  Guð- 
ríðar  Pétursdóttur,  systur  Hallgríms  prests  í  Saurbæ  á  Hval- 
fjarðarströnd,  hins  þjóðkunna  skálds;  var  hann  því  langömmu- 
bróðir  langafa  Jónasar.  Hefir  Hallgrímur  prófastur  sennilega 
verið  látinn  heita  eftir  langömmubróður  sínum,  því  að  séra 
Eldjárn  hefir  kunnað  vel  að  meta  ömmubróður  sinn;  en  Snjó- 
laug  Hallgrímsdóttir  hefir  heitið  eftir  langömmu  sinni,  systur- 
dóttur  séra  Hallgríms  Péturssonar. 

Séra  Þórarinn,  faðir  Jóns  á  Grund,  var  sonur  Jóns  lög- 
réttumanns  Einarssonar  í  Hafrafellstungu.  Hann  virðist  hafa 
orðið  prestur  á  Hrafnagili  1662.  Hann  var  merkilegur  maður, 

talinn  meðal  helztu  presta  nyrðra  um  sína  daga,  og  þótti  vel 
fallinn  til  biskupsdóms  eftir  Gísla  biskup  Þorláksson;  en  ekki 
varð  úr  því,  þar  eð  Jón  sýslumaður  Vigfússon  var  skipaður  og 
vígður  til  þess  embættis  1674,  10  árum  áður  en  Gísli  biskup  dó, 
svo  sem  kunnugt  er.  Séra  Þórarinn  ,,var  skáld  sæmilegt".  Hann 
var  tvíkvæntur;  síðari  konan  var  Halldóra,  dóttir  séra  Þor- 
steins  Ásmundssonar  í  Vesturhópshólum,  og  mun  Jón  á  Grund 
hafa  verið  sonur  hennar.  - —  Jón  lögréttumaður  í  Hafrafells- 
tungu  var  merkisbóndi.  Kona  hans,  móðir  séra  Þórarins,  var 
Guðrún,  dóttir  Jóns  Jónssonar  glókolls  á  Draflastöðum,  Orms- 
sonar  s.  st.,  Jónssonar  kolls  s.  st.,  Oddssonar  lögréttumanns  á 
Hvoli  í  Saurbæ,  Péturssonar.  —  Einar,  faðir  Jóns  í  Hafrafells- 
tungu,  var  einnig  bóndi  þar;  d.  1624.  Hann  átti  Kristrúnu,  dótt- 
ur  séra  Jóns  á  Skinnastöðum,  Loftssonar,  prests  í  Víðidalstungu, 
Péturssonar,  Loftssonar,  Ormssonar  Loftssonar  ríka.  Faðir  Ein- 
ars  í  Hafrafellstungu  var  Nikulás  klausturhaldari  á  Munka- 
Þverá,  d.  1591,  og  var  kona  hans,  móðir  Einars,  Sigríður,  dótt- 
ir  Einars  lögsagnara  á  Espihóli,  Brynjólfssonar,  Magnússonar, 
Benediktssonar,  Brynjólfssonar.  Nikulás  var  sonur  Þorsteins 
sýslumanns  í  Þingeyjarþingi,  d.  1553,  Finnbogasonar  lögmanns, 
er  var  sonur  séra  Jóns  Maríu-skálds  á  Grenjaðarstað,  officialis 
í  Hóla-biskupsdæmi,  d.  1471,  og  Þórunnar  Finnbogadóttur  gamla 
í  Ási,  d.  1441,  Jónssonar  langs.  En  um  framætt  séra  Jóns  Maríu- 
skálds  í  beinan  karllegg  vísast  hér  til  meðfylgjandi  ættarskrár. 
Kona  Þorsteins  sýslumanns  Finnbogasonar  var  Cecilia,  dóttir 
Torfa  sýslumanns  í  Klofa,  Jónssonar  sýslumanns,  Ólafssonar, 
Loftssonar  ríka.  En  móðir  Þorsteins  sýslumanns  og  kona  Finn- 
boga  var  Málfríður,  dóttir  Torfa  hirðstjóra  Arasonar. 

Föðurætt  Jónasar  er  með  merkustu  ættum  á  landinu  bæði 
fyr  og  síðar.  Næstu  ættliðirnir  í  beinan  karllegg  eru  gáfaðir 
menn  í  andlegri  stétt,  allir  skáld  og  eiga  ætt  sína  að  rekja  í 
beinan  karllegg  til  eins  hinna  merkustu  skálda  á  miðöldunum, 
en  í  milli,  á  16.  öld  og  17.,  eru  í  karlleggnum  valdamenn  og 
höfðingjar  í  bændastétt,  stórauðugir,  svo  sem  þeir  áttu  einnig 
kyn  til,  bæði  í  beinan  karllegg  og  aðrar  ættir.  Virðist  það  eðli- 
legt  og  ekki  óvænt,  að  af  slíkum  stofni  renni  slíkur  kvistur  sem 
Jónas  Hallgrímsson.  En  einkennilegt  er  það,  hversu  skammlífir 
þeir  verða  flestir,  Jónas  og  næstu  ættliðirnir. 

3.    ÁTTHAGAR. 


Þessu  næst  þykir  hlýða  að  minnast  nokkuð  á  átthaga  Jón- 
asar,  Öxnadalinn  og  umhverfið. 

Vestanfram-með  Eyjafirði  innan-til  er  dálítið  undirlendi, 
og  skiptist  það  í  tvennt;  heitir  hið  ytra  og  nyrðra  nú  Árskógs- 
strönd,  en  hið  innra  Gálmaströnd,  og  enn  innar  Kræklingahlíð,en 
áður  voru  Gálmaströnd  og  Árskógsströnd  ekki  aðgreindar,  held- 
ur  nefndar  einu  nafni  Árskógsströnd,  eða  Gálmaströnd,  sem  var 
hið  forna  nafn.  í  milli  Gálmastrandar  og  Kræklingahlíðar  verð- 
ur  undirlendið  mest,  utan-  eða  norðaustan-við  Hörgárdal  og 
Þelamörk,  sem  er  þar  suðaustanmegin  Hörgár.  Er  fremur  þétt- 
býlt  á  þessu  syðra  undirlendi  og  er  höfuðbólið  þar  Möðruvellir 
(Möðruvalla-klaustur,  er  var  amtmannssetur  á  dögum  Jónasar 
(og  allt  frá  1783).  í  Kræklingahlíðinni  var  aðalbærinn  fyrrum 
Lögmannshlíð,  en  innan-við  hlíðina,  vestanvert  við  fjarðarbotn- 
inn,  er  Akureyri,  er  var  á  dögum  Jónasar  mjög  lítill  verzlunarstað- 
ur,  með  10-20  litlum  og  óásjálegum  timburhúsum.  Yzti  hluti  Hörg- 
árdals  og  Þelamörkin  ganga  suðvestur  frá  þessu  innra  undirlendi 
og  eru  í  rauninni  breiður  dalur,  sem  fjöldi  minni  dala  kvíslast 
inn  frá,  og  eru  mestir  þeirra  Hörgárdalurinn  sjálfur,  eða  innri 
hluti  hans,  og  Öxnadalurinn.  Helzti  bærinn  í  þessu  sameiginlega 
dalsmynni  er  Skriða,  sem  hreppurinn  þeim  megin  er  kenndur  við, 
norðvestanmegin  Hörgár,  og  hins  vegar,  innst  á  Þelamörkinni, 
er  Bægisá  ytri,  prestsetrið.  Inni  í  Hörgárdalnum  er  Myrká,  utan- 
við  mynni  Myrkárdals,  og"  var  þar  kirkja  og  prestsetur,  en  inni 
í  Öxnadalnum  er  Bakki  kirkjustaður,  annexía  frá  Bægisá  eins  og 
áður  var  sagt. 

Oxnadalurinn  er  þröngur  og  djúpur,  og  um  25  km.  langur. 
Um  hann  liggur  aðalþjóðleiðin  milli  Eyjaf jarðar  og  Skagafjarð- 
ar,  og  þar  með  í  rauninni  milli  allra  byggða,  sem  eru  vestan 
hans  og  austan  á  landinu.  Jónas  var  því  fæddur  og  uppalinn  í 
þjóðbraut.  Öxnadalurinn  er  ekki  sá  afdalur,  sem  hann  í  fljótu 
bragði  virðist  vera.  Sumum  ferðamönnum,  sem  ekki  komast 
hratt  yfir,  finnst  hann  seinfarinn  og  lítt  vistlegur;  en  Jónas  mun 
vera  í  huga  margra  vegfarenda  hér  og  hann  er  skemmtilegur 
förunautur.  Dalurinn  er  nærri  því  beinn,  snýr  mynninu  til  norð- 
urs,  og  þó  nokkuð  til  austurs,  og  þrengist  æ  meir  suður  á  við. 
Austan  við  hann  eru  reginhá  f  jöll,  um  og  yfir  1200  m.,  og  sömu- 
leiðis  vestan  við  hann  innst,  en  utar  eða  norðar  nokkru  iægri, 
en  brött  og  ber,  þunn  og  með  meitilhvössum  eggjum,  milli  Oxna- 
dalsins  og  Hörgárdalsins,  sem  er  nær  samhliða  hins  vegar.  Þor- 

valdur  Thoroddsen  hefir  lýst  þannig  landslaginu  hér  í  ferðabók 
sinni,  IV.,  37 — 39:  ,,Við  riðum  Öxnadal  vestan  ár  og  staðnæmd- 
umst  ekki  fyr  en  hjá  Hrauni;  þar  kemur  girðing  af  háum  hól- 
um  þvert  yfir  dalinn,  og  hefir  áin  skorið  sér  djúpan  farveg 
gegnum  þá;  stórkostlegast  er  hólahrúgald  þetta  vestan  megin, 
hjá  bænum  Hrauni,  og  nær  það  þar  hátt  upp  í  fjallshlíð.  Þar 
fyrir  ofan  eru  tvær  mjög  háar  f jallseggjar,  og  gengur  dalverpi 
inn  á  milli  þeirra  til  suðurs,  og  þaðan  hefir  framhlaupið  komið ; 
eystri  eggin  endar  fyrir  innan  urðarspýjuna,  en  hin  heldur 
lengra  áfram  til  norðurs,  og  er  hún  örþunn,  en  mjög  há  og 
hrikaleg;  af  verkum  vatns  og  lofts  hefir  egg  þessi  ummyndazt 
og  orðið  eins  og  ógurlegur  tanngarður,  og  er  hver  strýta  eða 
tönn  örþunn  og  hvöss,  en  þó  mörg  hundruð  fet  á  hæð;*)  líkist 
f  jallgarður  þessi  Dröngum  á  Hornströndum.  Fyrir  neðan  drang- 
ana  er  geysihár  klettaveggur,  og  upp  undir  hann  ná  urðar- 
dyngjur  þær,  sem  girða  dalinn.  í  urðarhólum  þessum  er  stór- 
grýtisbjörgum  alla  vega  tildrað  saman,  og  eru  þar  eintómar 
ö  dur,  dældir,  holur  og  sprungur.  Við  bæinn  Hraun  (325  fet**) 
yfir  sjó,  skildum  við  eftir  hestana  og  klöngruðumst  upp  urðirn- 
ar,  öldu  af  öldu,  og  urðu  urðarkambarnir  því  hrikalegri,  sem 
ofar  dró,  og  djúpar  skorur  og  dældir  á  milli;  hélzt  þetta  alla 
leið   upp    að   vegghömrunum   fyrir   neðan   tindana;    var    fremur 

illt  yfirferðar  sakir  brettu  og  urða.  ■ —  Frá  hömrunum 

fórum  við  hrygg  af  hrygg  suður  eftir,  unz  við  komum  að 
Hraunsvatni,  sem  liggur  í  djúpri  hvilft  sunnan-við  urðirnar; 
upp  af  því  er  dalverpi***)  milli  eggjanna,  og  er  þar  mjög  vetr- 
arlegt,  hver  fönnin  upp  af  annari,  og  rennur  undan  þeim  í  vatn- 
ið;  vatnið  liggur  1320  fet****)  yfir  sjó  og  er  32  faðmar  á  dýpt; 
úr  því  rennur  syðst*****)  dálítill  lækur  gegnum  skoru,  og  eflaust 
síast  þaðan  líka  vatn  gegnum  urðirnar.  Það  er  ekki  gott  að 
segja  með  vissu,  hvernig  urðir  þessar  hafa  myndazt,  þó  finnst 
mér  vera  líklegast,  að  í  dalhvilftinni  milli  eggjanna  og  undir 
hinum  háu  vegghömrum  og  dröngum  hafi  á  ísöld  og  um  langan 
tíma  þar  á  eftir  legið  hjarnjökull,  síðan  hafa  urðir  og  skriður 


*)  Þar  er  Hraundrangi  mestur,  upp-af  bænum  Hrauni,  norðar- 
lega  í  Háafjalli,  en  það  er  útnorðan-við  hvilftina,  sem  Hraunsvatn 
er  í.  Hraundrangi  er  álíka  hár  frá  sjávarmáli  og  t.  d.  Botnsölur, 
sem   margir  á   Suðurlandi   kannast   við    (1075    m.).  H  ö  f . 

**)    230    m.    á   uppdr.    landmælingastofnunarinnar    1933.        H  ö  f . 

***)    Vatnsdalur.  H  ö  f. 

****)    492    m.    á   uppdr.    landmælingastofnunarinnar    1933.        H  ö  f . 

*****)   Mun  eiga  að   vera  nyrzt,  og  átt  við   Hraunsá,   sem  rennur 

úr   landnorður-horni    vatnsins    og    fellur    í   Öxnadalsá   nokkru   fyrir 

innan   Hraun.  H  ö  f . 

úr  hömrunum  fallið  á  jökulinn  og  runnið  eftir  honum  niður  í 
dal,  og  svo  varð  allt  þetta  hrúgald  eftir,  þegar  jökullinn  bráðn- 
aði".  Það  eru  þessar  urðir,  sem  heita  hraun  og  bærinn  o.  fl. 
dregur  nafn  af;  eldhraun  er  hér  ekki  neins  staðar.  —  Innan- 
við  hólana  er  dalbotninn  allvel  flatur  á  löngum  kafla,  en  ekki 
breiður;  hefir  sennilega  verið  þar  stöðuvatn  áður  en  áin  hafði 
rofið  sér  nægilega  djúpan  farveg  gegn  um  hólana. 

Það  er  ekki  ósennilegt,  að  þessir  hólar  og  þetta  einkenni- 
lega  landslag  á  æskustöðvum  Jónasar  hafi  átt  mikinn  þátt  í  að 
vekja  eftirtekt  hans  á  náttúrunni  og  einkum  jarðfræðinni.  Það 
má  sjá  af  erindi  hans,  ,,Þar  sem  háir  hólar"  o.  s.  frv.,  I.  b.,  bls. 
191,  að  hann  hefir  veitt  þessum  hólum  í  Öxnadal  athygli  og  orð- 
ið  minnisstætt  landslagið  þar,  hamrahillan,  er  hló  við  sólunni 
meðan  grundin  niðri  í  dalnum  bar  enn  nóttina  í  faðmi  sér. 
„Dalvísan"  hans,  I.  b.,  bls.  130 — 31,  kann  að  þykja  geta  átt  við 
um  marga  dali  hér  á  landi,  en  ekki  er  ósennilegt,  að  myndin  af 
þeim  dal,  sem  var  fremur  öllum  öðrum  dölum  dalurinn  hans,  hafi 
vakað  fyrir  honum;  víða  má  hér  finna  allt  það,  sem  hann  kvað 
um  í  1.  og  3.  erindi,  og  ..gljúfrabúinn"  (2.  er.)  í  f  jallinu  skammt 
upp  frá  Steinsstöðum  segir  til  sín*;  og  víst  er  um  það,  að 
næst-síðasta  erindið,  um  ,,hnjúkaf jöllin  himinblá",  hamragarð- 
ana  og  hvítu  tindana,  á  hvergi  betur  við  en  hér,  um  f  jöllin  him- 
inháu  beggja  vegna  Öxnadals;  þar  eru  einkennilega  mörg  fjöll 
og  tindar  sem  heita  hnjúkar,  kenndir  við  eitt  eða  annað,  og 
margir  smájöklar  og  ,,hvítir  tindar"  úti  í  frá  og  uppi  yfir.  Þessi 
fagri  lofsöngur  um  dalinn  og  fyrirbænin  fyrir  honum  eru  hljóm- 
ar  frá  hjartastrengjum  skáldsins,  svo  hreinir  og  skærir,  að  þar 
virðist  átthagaást  á  æskustöðvum  hafa  snert  hörpuna. 

Bærinh  Hraun,  fæðingarstaður  Jónasar,  stendur  norðan- 
við  hólana,  sem  sagt  var  frá,  vestan  megin  í  dalnum,  en  Steins- 
staðir,  æskuheimiiið,  hins  vegar,  svo  sem  áður  var  sagt,  og  tæp- 
um  4  km.  utar. 

Úti  fyrir  Hörgárdalnum  og  austan-við  strandirnar  skerst 
inn  Eyjafjörðurinn,  langur  og  mjór,  en  hins  vegar  við  hann 
blasir  við  Vaðlaheiði  og  Svalbarðsströndin  neðan-undir  henni, 
nokkru  utar  Höfðahverfi  og  enn  utar  Látraströnd,  undir  hám 
fjöllum.  Útsýnið  yfir  fjörðinn  og  byggðirnar  og  fjöllin  er  að- 
dáanlega  fagurt.  Af  bæjum  austan  f  jarðarins  er  Laufás  helztur 
og  kemur  við  sögu  Jónasar  og  forfeðra  hans. 


*)  Sbr.  smágrein  eftir  systursonarson  Jónasar,  séra  Tómas 
Hallgrímsson,  í  Stefni,  III.,  87—8.  —  Eftir  tilvísun  drs.  Halldórs 
Hermannssonar. 

Utan-við  Árskógsströndina  gengur  Svarfaðardalur  inn  í  há- 
lendið.  Þar  eru  Vellir,  þar  sem  Stefán  föðurbróðir  Jónasar  var 
prestur.  En  inn  af  botni  Eyjafjarðar  gengur  aðal-láglendið  og 
-byggðarlagið  í  héraðinu,  sem  ber  jafnframt  nafn  fjarðarins. 
Það  er  í  rauninni  langur  og  víður  dalur,  sem  greinist  innst  í 
aðra  minni  dali.  ,,Eyjaf jörður,  finnst  oss,  er  fegurst  byggð  á 
landi  hér",  segir  Matthías  Jochumsson;  og  ekki  er  þessi  byggð 
síður  ágæt  að  landgæðum  og  sögufrægð.  Hér  eru  margir  merk- 
isstaðir  og  þjóðkunn  höfðingjasetur,  sem  óþarft  er  að  geta  í 
þessu  sambandi.  Hér  er  Hvassafell,  þar  sem  þeir  feðgar  bjuggu, 
móðurfaðir  og  móðurafi  Jónasar,  og  þar  sem  hann  átti  einnig 
heima  sjálfur  næstu  árin  eftir  að  hann  missti  föður  sinn;  stend- 
ur  bærinn  að  vestanverðu,  austan-undir  fellinu,  sem  hann  er 
kenndur  við,  en  nú  er  kennt  við  hann  og  kallað  Hvassafellsf  jall, 
líkt  og  víðar  á  ser  stað.  Litlu  utar  er  Mikligarður,  þar  sem  séra 
Hallgrímur,  faðir  Jónasar,  ólst  upp  að  miklu  leyti,  hjá  föðursyst- 
ur  sinni  og  nafna  sínum,  Hallgrími  Thorlaciusi.  En  miklu  utar  er 
Hrafnagil,  þar  sem  langafi  Jónasar,  Hallgrímur  prófastur  Eld- 
járnsson  ólst  upp,  og  langafi  hans,  Hallgríms  prófasts,  Þórarinn 
prófastur  Jónsson,  var  fyrrum.  —  Jónas  var  eyfirðingur;  hann 
var  bundinn  við  þetta  hérað  sterkum  böndum  ættjarðarástar  og 
ættrækni,  sem  honum  máttu  aldrei  úr  minni  líða,  bótt  ástin  til 
allrar  þjóðarinnar  í  heild  og  hinnar  sameiginlegu  ,,göfgu  móð- 
ur"  tækju  yfir  átthagaástina,  er  aldursárunum  f  jölgaði,  og  hann 
hafði  fjarlægzt  jafnt  ættjörð  sem  átthaga.  Kvæðið  ,,Suður  fór- 
umk  um  ver",  I.  b.,  bls.  88 — 89,  er  frá  síðustu  æviárunum  og 
það  ber  þess  þó  enn  ljósastan  vottinn,  hvar  hugurinn  kaus  sér 
heima. 


4.    ARFERÐI  A  ÆSKUARUNUM. 


Árferði  hefir  jafnan  verið  mjög  breytilegt  hér  á  landi,  og 
áhrif  þess  á  afkomu  manna  og  efnahag  jafnframt  mjög  mikil, 
því  að  bjargræðisvegum  manna  er  hér  þannig  háttað.  Flestir 
verða  að  stunda  útivinnu  og  eru  því  enn  háðari  veðráttufarinu 
daglega.  Þegar  athuga  skal  uppvöxt  og  ævikjör  manns,  sem 
fæddist  og  lifði  heilli  öld  fyrir  vora  daga,  virðist  ástæða  til  að 
gá  einnig  til  veðurs  þá,  hversu  það  var  á  hans  uppvaxtarárum. 
Náttúran  hefir  sterk  áhrif  á  þá,  sem  alast  upp  með  hana  fyrir 
augum  sér;  en  ekki  að  eins  landslagið  eitt,  umhverfið,  sem  fyrir 
augunum  er,  heldur  engu  síður  loftslag  og  veðráttufar. 

Á  Norðurlandi  er  loftslag  yfirleitt  kaldara  en  á  Suðurlandi. 
Vetur  eru  þar  því  snjóasamari  og  lengri.  í  þeim  byggðarlögam, 
sem  f jærst  eru  sjó,  er  þar  þurviðrasamara  að  jafnaði  en  sunn- 
an  lands  eða  á  fjörðum  eystra  og  vestra.  Eyjafjarðar-byggðin 
og  Öxnadalurinn  eru  svo  langt  frá  hafinu,  að  daglegra  áhrifa 
þess  gætir  þar  lítið.  Nýtur  þar  því  tiltölulega  vel  sólar  og  hita 
á  sumrum,  eins  og  allur  jurtagróður  þar  ber  þá  einnig  ljóst 
vitni  um. 

En  eitt  fyrirbrigði  er  norðan  lands,  ekki  hvað  sízt  í  Eyja- 
firði,  sem  lítt  gætir  sunnan  lands,  en  hefir  hin  afdrifaríkustu 
áhrif  á  veðráttuna  og  alla  afkomu  manna  nyrðra:  hafísinn, 
„landsins  forni  fjandi".  Síðustu  áratugi  hefir  hans  lítið  orðið 
vart  hér  við  land,  en  á  fyrstu  f jórum  áratugum  19.  aldarinnar, 
þegar  Jónas  lif ði,  mátti  hafísinn  heita  árlegur  gestur,  allan  fyrri 
hluta  árs  og  langt  fram  á  sumar.  Munu  nútímamenn,  sem  aldrei 
hafa  nein  kynni  haft  af  þeim  vágesti,  lítt  gera  sér  í  hugarlund 
þau  áhrif,  sem  hann  hefir  bæði  á  sál  og  líkama,  menn  og  mál- 
leysingja. 

Fyrstu  2  ár  19.  aldarinnar  voru  mikil  ísár.  Var  veturinn 
1802  nefndur  Klaki  og  Langi-jökull  og  mundi  þá  enginn  maður 
jafnharðan  vetur  og  langan.  Árið,  sem  Jónas  fæddist,  1807, 
voru  móttökurnar  að  þessu  leyti  ekki  betri  frá  náttúrunnar 
hendi;  þá  var  ,,eitt  hið  mesta  ísár",  segir  Þorv.  Thoroddsen  í 
Árferðisannál  sínum,  bls.  206;  ,,kom  hafísinn  að  Norðurlandi 
á  þorra,  og  urðu  hafþök  fyrir  norðan,  vestan  og  austan,  svo 
ekki  sá  út  fyrir  ísinn  af  háf  jöllum",  og  „sífeld  illviðri  voru  þá  á 
Norðurlandi,  með  grimmdarfrosti  og  jarðbönnum  frá  því  á  jóla- 

föstu  til  einmánaðar. Mjög  var  þá  illt  sumar,  kalt  og 

gróðurlaust  með  bleytu-kafalds-íhlaupum. Haustið  var 

hrakviðrasamt,  en  rúmum  mánuði  fyrir  vetur  lagði  að  með 
frostum  og  hríðarbyljum,  og  urðu  þá  miklir  fjárskaðar,  en  út- 
hey  urðu  sumstaðar  úti  undir  fönnum  og  klaka;  margt  fé  fennti 
á  afréttum  fyrir  leitir,  og  eldiviður  manna  spilltist  af  hrakviðr- 
unum;  vetur  var  eftir  það  umhleypingasamur  og  stirður  til  árs- 
loka".  Næstu  árin  voru  cinnig  mikil  harðindaár,  víða  hallæri  og 
bjargarleysi,  samfara  dýrtíð  og  landfarsóttum.  Veturinn  1812 
féll  ,,stórum  bæði  sauðfé  og  hross  fyrir  norðan  land  og  hver- 
vetna  annarstaðar,  og  þótti  þessi  vetur  einna  stríðastur  verið 
hafa  um  29  ár  hin  næstu,  en  bjargir  mjög  bannaðar  bæði  af  sjó 
og  öðru  (Árfann.,  bls.  212).  Árið,  sem  Jónas  missti  föður  sinn, 
1816,  var  einnig  mikið  hafísár;  lá  hafísinn  nyrðra  nær  4  mán- 
uði.  Þó  tók  út  yfir  næstu  4  ár,  því  að  þá  kom  ísinn  skömmu  eftir 
ársbyrjun  og  lá  nær  út  allan  Júlí.  1821  og  '22  voru  einnig  mikil 

hafís-  og  harðinda-ár  nyrðra,  og  síðara  árið  „stórfellir  á  peningi 
manna;  var  talið,  að  þá  hefði  í  Vaðla-  og  Þingeyjar-  og  Múla- 
sýslum  fækkað  um  471  nautgrip,  849  hross  og  47,087  kindur 
frá  því,  er  var  árinu  áður  í  sama  mund"  (Árfann.,  bls.  223).  ■ — 
Hér  skulu  ekki  rakin  lengra  slík  örbirgðarár,  því  að  úr  þessu 
dvaldi  Jónas  ekki  heima  á  Steinsstöðum  á  vetrum  og  varð  ekki 
á  sama  hátt  og  áður  að  kenna  á  harðneskju  vetrarveðráttunnar. 
Því  má  nærri  geta,  enda  er  það  fullvel  kunnugt,  að  afkoma 
manna  og  ævikjör  voru  ekki  með  neinum  ágætum  á  bessum  ár- 
um.  Að  sjálfsögðu  var  efnahagur  alþýðumanna  misjafn,  en 
jafnvel  þeir,  sem  þóttu  vera  sæmilega  stæðir  og  hafa  gott  bú, 
urðu  oft  og  einatt  að  fara  margs  þess  á  mis,  er  mönnum  þykir 
nú  sem  þeir  geti  ekki  án  verið,  einkum  er  tók  til  alls  þess,  sem 
að  var  flutt  og  kaupa  þurfti  frá  útlöndum,  en  búið  lagði  ekki 
til  sjálft  beinlínis  né  fékkst  með  vöruskiptum  við  aðra  bændur. 
Um  fjölskylduna  á  Steinsstöðum  er  það  kunnugt,  að  séra  Hall- 
grímur  var  ekki  auðugur  maður,  og  var  efnahagur  ekkjunnar 
fremur  örðugur,  þegar  hans  missti  við  frá  4  ungum  börnunu 
Verður  síðar  vikið  að  því  nánar.  Jörðin  var  að  sönnu  talin  ein 
meðal  hinna  betri  jarða  í  hreppnum  (34  hundr.).  Hún  hafði 
áður  verið  eign  Hóla-stóls,  en  var  nú  bændaeign,  og  voru  þau 
séra  Hallgrímur  og  ekkja  hans  leiguliðar;  landskuld  var  1 
hundr.  og  80  áln.;  leigukúgildi  6.  Talið  hafði  verið  fyrrum,  að 
jörðin  fóðraði  3  kýr,  70  ær,  40  lömb  og  1  hest  á  gjöf,  og  að 
hafa  mætti  nokkra  sauði  og  hesta  á  útigangi;*)  séra  Hallgrímur 
átti  fleiri  kýr,  alls  8  nautgripi,  en  óvarlegt  mun  honum  hafa 
þótt  að  treysta  á  útigang  á  þeim  harðindaárum,  er  nú  var  sagt 
frá.  Engjar  voru  taldar  miklar,  en  sérstök  hlunnindi  voru  engim 


5.  ANDLEGUR  AÐBÚNAÐUR  Á  ÆSKUÁRUNUM. 


Þá  er  ástæða  til  að  líta  nokkuð  á  hinn  andlega  hag  manna 
hér  á  landi  á  uppvaxtarárum  þessa  manns,  er  gjörðist  einn  af 
hinum  helztu  andlegu  leiðtogum  þjóðar  sinnar.  En  ekki  á  þó  við 
að  fara  mikið  út  í  þá  sálma  að  sinni;  nægir  að  benda  á  sumtr 
sem  var,  og  annað,  sem  ekki  var.  En  flest  er  bað  svo  alkunn- 
ugt,  að  óþarft  er  að  f jölyrða  um  það  í  þessu  sambandi. 

Yfirleitt  var  alþýða  manna  góðum  andlegum  efnum  búin 


*)    Sbr.  jarðabók  Arna  Magnússonar  og  Páls  Vídalíns. 

og  alþýðumenntunin  furðanlega  mikil,  þrátt  fyrir  allan  skort 
og  örbirgð.  Atvinnuvegirnir  gerðu  mörgum  nauðsynlegt  að 
stunda  margháttuð  verk  og  fást  meira  eða  minna  við  ýmiskonar 
smíðar;  varð  það  til  að  þroska  hagleiksgáfu  manna  í  ýmsum 
greinum.  Sköruðu  sumir  fram  úr  í  því  efni  og  sumir  lærðu 
einhverja  iðnaðargrein  innan  lands  eða  utan.  Við  list  fengust 
menn  ekki  verulega,  nema  helzt  skrautlist,  og  þá  aðallega  í  út- 
skurði  og  skrautskrift  og  jafnvel  málmsmíði.  Alþýðuskólar  voru 
engir,  en  heimafræðsla  almenn,  svo  að  flestir,  sem  komust  til 
vits  og  ára,  voru  læsir,  og  allmargir,  sérstaklega  karlmenn,  lærðu 
að  skrifa  og  reikna  eftir  því,  sem  nauðsyn  krafði,  en  allt  af 
hafa  nokkrir  menn  hér  á  landi  skarað  fram  úr  í  þeim  greinum. 
Allmargir  lögðu  stund  á  fróðleik,  bæði  á  þann  hátt  að  læra  og 
hafa  um  hönd  alls  konar  kveðskap  og  frásagnir,  ættfræði  o.  fl. 
Sönglist  var  lítið  iðkuð,  önnur  en  sálmasöngur  í  kirkjum  og 
heimahúsum,  rímna-kveðskapur  og  dálítið  tvísöngur.  Hljóðfæra- 
list  var  nær  ókunn.  Helztu  bækur  voru  guðsorðabækurnar;  voru 
á  flestum  heimilum  einhverjar  af  þeim  til,  en  yfirleitt  ekki 
aðrar  bækur.  Sögubækur  þær,  er  prentaðar  höfðu  verið,  og  aðr- 
ar  fræðibækur,  rit  Lærdómslistafélagsins,  Landsuppfræðingar- 
félagsins  og  Bókmenntafélagsins  og  annað  af  því  tæi,  var  flest 
fremur  fáséð  hjá  alþýðu  manna.  Fréttablöð  voru  engin  til  og 
lítið  um  tímarit,  en  þau  sem  til  voru,  Minnisverð  tíðindi,  ís- 
lenzk  sagnablöð  og  Klausturpósturinn,  tiltölulega  lítið  útbreidd 
meðal  alþýðu.  Þar  sem  Jónas  var  prestssonur  og  forfeður  hans 
höfðu  verið  lærðir  menn,  og  einkum  þar  sem  hann  var  settur 
til  mennta  á  unga  aldri,  má  gera  ráð  fyrir,  að  bókakostur  hans 
hafi  verið  nokkru  meiri  en  alþýðu  manna  yfirleitt,  og  skal  brátt 
vikið  að  bví. 


6.    ÞJÓÐARÁSTAND  OG  ATBURÐIR. 


Enn  fremur  virðist  vera  ástæða  til  að  minna  stuttlega  á 
ástand  hér  og  ýmsa  atburði  á  uppvaxtarárum  Jónasar,  því  að 
almælt  tíðindi  og  umtal  manna  um  menn  og  málefni  hefir  jafn- 
an  nokkur  áhrif. 

Þegar  hér  var  komið  sögu  vorri,  voru  fyrir  skömmu  gengn- 
ar  um  garð  nokkrar  breytingar,  sem  tíðrætt  varð  um,  svo  sem 
það,  að  lagðir  höfðu  verið  niður  biskupsstólarnir  og  skólarnir  í 
Skálholti  og  á  Hólum,  og  síðan  lagt  niður  alþingi.  Skóli  sá,  sem 
stofnaður  hafði  verið  í  Reykjavík  í  stað  hinna  eldri,  haf ði  einn- 

ig  verið  lagður  niður  þar,  eða  raunar  fluttur  að  Bessastöðum 
(1805),  en  stiftamtmaður,  er  nú  var  danskur  sem  fyr,  hafði 
setzt  að  í  Reykjavík,  og  hafði  þar  nú  myndazt  höfuðstaður 
landsins  með  nokkrum  hundruðum  íbúa,  en  að  sönnu  með  hálf- 
dönskum  svip,  þar  sem  margir  bæjarbúar  voru  danskir  verzl- 
unarmenn.  Ólafur  Stefánsson,  er  verið  hafði  lengi  stiftamtmað- 
ur  og  hinn  helzti  landshöfðingi,  lét  af  embætti  (1806)  og  andað- 
ist  fám  árum  síðar.  En  synir  hans,  Magnús  dómstjóri  og  Stefán 
amtmaður,  voru  þeir  innlendra  manna,  er  mest  kvað  að  syðra, 
og  Stefán  Þórarinsson  amtmaður,  frændi  þeirra,  nyrðra.  Voru 
Möðruvellir  í  Hörgárdal  aðsetursstaður  hans,  í  næsta  nágrenni 
við  Öxnadalinn.  Gömlu  biskuparnir,  Hannes  Finnsson  í  Skálholti, 
tengdasonur  Olafs  Stefánssonar,  og  Sigurður  Stefánsson  á  Hól- 
um,  bróðir  hans,  voru  fallnir  í  valinn,  en  Geir  Vídalín  orðinn 
eftirmaður  þeirra  beggja;  sat  hann  í  Reykjavík  og  var  mjög 
kyrlátur  maður.  Tímarnir  voru  umbreytingasamir  og  atburða- 
ríkir  í  Norðurálfunni,  og  bárust  öldurnar  þaðan  allt  út  hingað. 
Voltaire  og  Rousseau  höfðu  lifað  og  ritað.  Stjórnarbyltingin  í 
Frakklandi  hafði  gengið  um  garð,  og  styrjaldirnar,  sem  kennd- 
ar  voru  við  Napoleon  Bonaparte,  geisuðu  um  löndin.  I  sambandi 
við  þær  var  það,  að  Englendingar  réðust  á  Kaupmannahöfn, 
aðalhöfuðstað  hinna  sameinuðu  ríkja,  er  ísland  tilheyrði,  og 
höfðu  á  burtu  herskipaflota  Dana.  Var  það  sama  árið  og  Jónas 
fæddist,*)  en  síðan  varð  7  ára  ófriður  með  Dönum  og  Englend- 
ingum.  Urðu  íslendingar  fyrir  miklum  óþægindum  fyrir  það, 
vegna  sambands  síns  og  viðskipta  við  Dani,  sem  lítið  fengu  að- 
gert.  Voru  samgöngur  allar  við  útlönd  mjög  torveldar  á  öllum 
þessum  ófriðarárum,  og  leiddi  af  því  mikinn  skort  á  ýmsum  mat- 
vælum  og  öðrum  nauðsynjum.  Sumarið  1808  kom  enski  víking- 
urinn  Gilpin  og  rænti  landssjóðnum,  og  næsta  ár  komu  þeir 
Phelps,  enskur  kaupmaður,  og  Jörgen  Jiirgensen  og  lögðu  undir 
sig  landið  um  stundar  sakir  að  nafninu  til.  En  Englands-stjórn 
stóð  ekki  á  bak  við  þessar  skráveifur;  hlaut  Jiirgensen  að  fara 
aftur  til  Englands,  landssjóðnum  var  skilað  og  komið  á  frið- 
samlegum  verzlunarsamgöngum  við  England.  Er  óþarft  annað 
en  að  minna  á  allt  þetta.  En  öll  voru  þessi  ár  neyðarár  fyrir 
íslendinga  sökum  harðæris  og  dýrtíðar.  Bankaseðlarnir  misstu 
gildi  sitt  fyrir  bankahrun  í  Danmörku,  en  innlendur  banki  var 
enginn;  leiddi  af  því  mikið  eignatjón  og  tekjumissi  fyrir  marga. 


*)  Fr.  Barfod  telur  líka  upp  í  riti  sínu,  Fortællinger  af  Fædre- 
landets  Historie,  meðal  helztu  viðburða  ársins  þá  tvo,  töku  flotans 
og  fæðing  Jónasar. 

Út  af  þessum  vandræðum  og  örbirgð  flosnuðu  margir  fátækling- 
ar  upp  af  búum  sínum  og  margir  lentu  á  flakki  og  flækingi. 
Þeir  frændur  Magnús  Ólafsson  Stephensen  og  Stefán  amtmaður 
Þórarinsson  (Thorarensen)  reyndu  með  ýmsu  móti,  bæði  ritum 
og  ráðleggingum  til  þjóðar  og  stjórnar,  að  koma  á  ýmsum  um- 
bótum,  en  varð  minna  ágengt  en  skyldi.  Magnús  fékk  umráð 
yfir  hinni  einu  prentsmiðju,  sem  til  var  á  landinu,  og  lagði  til- 
tölulega  mikla  stund  á  bókaútgáfu  til  að  auka  alþýðufræðslu, 
svo  sem  þá  var  farið  að  tíðka  með  öðrum  þjóðum  í  Norðurálf- 
unni.  Hallaðist  hann  einnig  helzt  að  hinni  svo-nefndu  skynsemis- 
trú  og  reyndi  að  hafa  áhrif  á  landsmenn  sína  í  þá  átt,  en  öllu 
var  þessu  misjafnlega  tekið,  enda  var  þessi  viðleitni  meira  af 
kappi  en  forsjá  og  fremur  óþjóðleg  að  ýmsu  leyti.  —  En  að  því 
er  snertir  sérstaklega  áhrif  Magnúsar  Stephensens  á  andlegar  og 
bókmenntalegar  framfarir  hér  á  landi,  þá  er  það  víst,  að  hið 
óþjóðlega  og  stirða  ritmál  hans  og  skáldskapur  átti  mikinn  þátt 
í,  að  þau  urðu  ekki  meiri  en  raun  varð  á,  og  þótt  mikill  væri 
áhugi  hans  og  dugnaður,  samfara  góðum  gáfum  og  miklum  lær- 
dómi,  þá  skorti  hann  samt  þann  andans  eld  og  mátt,  sem  veru- 
legir  umbótamenn  alþjóðar  þurfa  að  eiga.  — 

Skáldskapar-gáfa  Jónasar  gat  ekki  orðið  fyrir  neinum  áhrif- 
um  af  ljóðasmíð  Magnúsar  Stephensens.  Fremur  hefði  mátt 
vænta,  að  hann  hefði  orðið  snortinn  af  kveðskap  þjóðskáldsins 
séra  Jóns  Þorlákssonar  á  Bægisá  ytri,  sóknarprestsins  síns. 
Hann  var  að  sönnu  enn  mjög  ungur,  tæpra  12  ára,  er  séra  Jón 
andaðist,  haustið  1819,  og  hafði  ekki  verið  í  sókn  hans  síðustu 
3  árin,  en  sennilega  hefir  hann  þó  kynnzt  eitthvað  þá  þegar 
ljóðagerð  hans,  bæði  því,  er  þá  hafði  verið  prentað,  og  lausavís- 
um  þeim,  er  flugu  óprentaðar  um  landið.  Vinátta  var  með 
þeim  séra  Jóni  og  foreldrum  Jónasar  og  einnig  móðurforeldr- 
unum  í  Hvassafelli.  Þegar  Margrét  Jónsdóttir  andaðist,  8.  Nóv. 
1804,  gerði  hann  grafskrift  eftir  hana,  og  eru  þau  erfiljóð  í 
Ljóðabók  hans,  II.,  295 — 96;  og  þegar  frú  Ólöf  Thorlacius  í 
Miklagarði,  föðursystir  og  fóstra  séra  Hallgríms,  dó  8.  Jan. 
1815,  orti  séra  Jón  minningarljóð  eftir  hana,  sjá  Ljóðabók 
hans,  II.,  259 — 60,*)  og  þegar  séra  Hallgrímur,  er  verið  hafði 
aðstoðarprestur  hans  um  13  ár,  drukknaði  næsta  ár,  1816,  orti 
hann  einnig  grafskrift  eftir  hann. 

Systursonarsonur  Jónasar,  séra  Tómas  Hallgrímsson,  prest- 
ur  á  Völlum   (f.  1847,  d.  1901),  hefir  ritað  dálitla  frásögn  um 

*)  Þessar  grafskriftir  voru  festar  upp  í  kirkjunni  í  Miklagarði 
og  varðveittar  þar,  unz  hún  var  lögð  niSur  1925,  en  þá  voru  þær 
fluttar  í  Saurbæjar-kirkju. 

séra  Jón  og*  Jónas,  er  hann  var  barn;  séra  Tómas  setti  grein  í 
Lýð,  blað  séra  Matthíasar  Jochumssonar,  2.  ár,  bls.  22 — 23,  um 
þá  tillögu,  að  Jónasi  yrði  reistur  minnisvarði;  frásögnin  er  í 
sambandi  við  þá  grein  og  er  á  þessa  leið :  ,,Um  leið  og  ég  minn- 
ist  á  Jónas  Hallgrímsson,  þá  dettur  mér  í  hug  ofurlítil  saga, 
sem  móðir  hans,  en  langamma  mín,  sagði  mér,  ásamt  mörgum 
öðrum  fleiri  um  hann.  Þeg*ar  Jónas  var  5  ára  gamall,  gisti  Jón 
sál.  Þorláksson  á  Bægisá  eitt  sinn  hjá  henni  að  Steinsstöðum. 
Um  morguninn  sat  prestur  einn  inni  í  baðstofuhúsi,  en  Jónas 
litli  lá  þar  vakandi  í  rúmi  og  var  eitthvað  að  rausa  við  sjálfan 
sig  eins  og  honum  hafði  verið  títt,  þegar  hann  var  barn.  Þegar 
móðir  hans  kom  inn,  sagði  séra  Jón:  ,,Nú  skal  ég  segja  yður 
nokkuð,  maddama  góð !  Hérna  eigið  þér  nú  efni  í  ágætt  skáld". 
—  Sannspár  var  hann  þá,  karlsauðurinn".  —  Víst  er,  að  síðar, 
þegar  Jónas  var  farinn  að  yrkja,  þá  þekkti  hann  kvæði  séra 
Jóns,  sbr.  kvæðið  „Galdraveiðin",  I.  b.,  bls.  26,  með  aths.,  er  hann 
mun  hafa  ort  heima  á  Steinsstöðum  eða  þar  nyrðra  síðasta 
sumarið,  sem  hann  var  í  skóla,  1828.  —  Mörgum  árum  síðar, 
veturinn  1841 — 42,  fékk  Þorsteinn  Jónsson,  sem  fór  þá  að  gefa 
út  ljóð  séra  Jóns,  Jónas  til  að  búa  þau  undir  prentun,  sbr.  II. 
b.,  bls.  124 — 25.  Hefir  Jónas  þá  kynnt  sér  vel  allan  kveðskap 
séra  Jóns  og  flokkað  kvæðin,  og  þrem  árum  síðar,  skömmu 
áður  en  hann  dó,  orti  hann  Vorvísuna  sína  „á  la  Jón  Þorláks- 
son"  eins  og  hann  segir  sjálfur,  sjá  I.  b.,  bls.  143 — 46.  Minnti 
hann  menn  þann  veg  og*  snilldarfallega  á  þjóðskáldið  horfna.  - — 
En  þessi  dæmi  um  viðkynning  Jónasar  við  kvæði  séra  Jóns  á 
skólaárum  og  síðan  á  síðustu  æviárum  hans  eru  raunar  fyrir 
utan  það,  er  hér  skyldi  getið  að  upphafi  og  kemur  við  ætterni 
hans  og  þeim  áhrifum,  sem  ætla  má  að  hann  hafi  orðið  fyrir 
á  æskuárunum. 


II. 
ÆSKUÁRIN. 


Eins  og  áður  var  tekið  fram,  fæddist  Jónas  á  Hrauni  í 
Öxnadal  mánudaginn  16.  Nóvember  árið  1807.  Næsta  vor  flutt- 
ist  hann  með  foreldrum  sínum  að  Steinsstöðum,  og  þar  var 
hann  hjá  þeim,  unz  faðir  hans  drukknaði.  Frá  þessum  árum 
eiga  að  vera  forspá  séra  Jóns  á  Bægisá  og  ferskeyttu  stökurn- 
ar,  sem  sagt  er,  að  Jónas  hafi  ort  á  barnsaldri,  sjá  I.  b.,  bls.  153. 

Þær  eru  um  „fæði  og  klæði"  litla  drengsins,  sem  er  eðlilegt,  og 
lýsa  býsna-vel  þeim  ytri  lífskjörum,  sem  hann,  eins  og  aðrir 
ungir  snáðar  á  fátækum  sveitaheimilum,  hefir  þá  átt  við  að 
búa.  En  eftirtakanlegt  er,  hversu  þá  þegar,  í  þessum  bernsku- 
vísum,  kemur  fram  sama  raunaglettnin,  sem  oftar  kom  fram 
síðar,  allt  til  hinztu  stundar,  eins  og  síðustu  kvæðin  hans  bera 
vott  um.  —  Orðatiltækið  að  „éta  sjálfan  sig"  kann  Jónas  að 
hafa  heyrt;  það  tíðkaðist  fyrrum  meðal  íslenzkra  námsmanna 
í  Höfn;  hefir  honum  sennilega  þótt  það  spaugilegt  og  ekki  sem 
eðlilegast.  —  Húsvitjunarbók  eða  sálnaregistur  er  ekki  til  frá 
Bægisár-  og  Bakka-sóknum  frá  fyrstu  æviárum  Jónasar,  ekki 
fyr  en  1817,  og  verður  ekki  séð,  hve  nær  hann  lærði  að  lesa,  en 
sennilega  hefir  hann  gjört  það,  er  hann  var  á  6.  eða  7.  ári. 
Fyrstu  bernskuárin  liðu  sem  draumur  í  faðmi  góðra  foreldra 
og  leik  ljúfra  systkina,  og  skildu  eftir  hugljúfar  endurminn- 
ingar,  þrátt  fyrir  öll  harðindi  og  margs  konar  vandræði. 

Ungur  var  eg  og  ungir 
austan  um  land  á  hausti 
laufvindar  blésu  ljúfir, 
lék  eg  mér  þá   að    stráum. 

En  vetrarhörkurnar  skildu  einnig  eftir  ógleymanlegar  end- 
nrminningar,  því  að  snemma  var  hjartað  viðkvæmt  og  mátti 
ekkert  aumt  sjá.  Kvæðið  „Grátittlingurinn",  I.  b.,  bls.  108 — 11, 
er  ein  slík  endurminning,  líklega  frá  því  að  hann  var  á  8.  árinu, 
veturinn  1814 — 15. 

Og  skyndilega  knúði  sorgin  á  dyrnar,  þegar  séra  Hallgrím- 
Tir  drukknaði  í  Hraunsvatni,  eins  og  áður  var  sagt. 

Þá  var  eg  ungur,  Man  eg  og  minnar 

er  unnir  luku  móður  tár, 

föður-augum  er  hún  aldrei  sá 

fyrir  mér  saman;  aftur  heim  snúa 

man  eg  þó  missi  leiðtoga  ljúfan, 

minn  í  heimi  ljós  á  jörðu 

fyrstan  og  sárstan,  sitt  og  sinna.  — 

er  mér  faðir  hvarf.  Það  var  sorgin  þyngst. 

Hann  var  nær  9  ára,  er  hann  missti  föður  sinn  svo  svip- 
lega,  og  mátti  muna  þennan  atburð  vel  og  föður  sinn: 

Man  eg  afl  andans  Var  hún  mér  æ, 

í  yfirbragði,  sem  á  vorum  ali 

og  ástina  björtu,  grös  in  grænu 

er  úr  augum  skein.  guðfögur  sól. 

Nú  tók  við  nýtt  líf  fyrir  litla,  föðurlausa  drengnum. 

Ungur  var  eg  forðum,  —  þannig  liðu 

fór  eg  einn  saman  langir  dagar, 

föður  sviftur,  meini  blandnir 

er  mér  fremst  unni;  á  marga  lund. 

Hann  fór  heimanað,  og  því  fór  hann  einn  saman.  Eldrí 
systkinin,  Þorsteinn  og  Rannveig,  voru  orðin  svo  upp-komin,  að 
þau  gátu  veitt  lið  á  heimilinu,  voru  16  og  14  ára,  Anna  Mar- 
grét  var  á  fyrsta  árinu,  og  því  sjálfsagt,  að  hún  væri  einnig  hjá 
móður  sinni;  en  Jónasi  litla  mátti  létta  af  heimilinu  um  stund, 
og  því  bauð  Guðrún,  systir  frú  Rannveigar,  henni,  að  hann  færi 
til  sín,  upp  að  Hvassafelli*).  Faðir  þeirra  dó  12.  Marz  1808, 
veturinn  eftir  að  Jónas  fæddist,  en  Guðrún  bjó  á  ættleifð  sinni, 
var  gift  Benedikt  Björnssyni,  og  áttu  þau  6  börn,  sum  uppkom- 
in  og  sum  ung. 

Um  haustið,  15.  Okt.,  kom  prófasturinn,  séra  Magnús  Er- 
lendsson  á  Hrafnagili,  og  gerði  skrá  um  eignir  dánarbúsins  á 
Steinsstöðum.  Sýslumaðurinn,  Gunnlaugur  Briem,  var  f  járhalds- 
maður  ekkjunnar,  og  var  Þorlákur  Hallgrímsson  á  Skriðu  fyrir 
hans  hönd,  en  f járhaldsmaður  barnanna  var  séra  Stefán  á  Vöil- 
um,  föðurbróðir  þeirra.  Skráin  gefur  glöggt  og  nákvæmt  yfirlit 
yfir  efnahaginn,  því  að  allt  virðist  hafa  verið  skráð.  Fyrst  eru 
taldar  5  kýr,  og  til  marks  um  virðingarverð  búseignanna  skal 
þess  getið,  að  kýrnar  eru  allar  saman  virtar  á  127  dali,  20 — 30 
dali  hver,  og  til  samanburðar  skal  þess  e.  fr.  getið,  að  þegar 
skráð  var  dánarbú  séra  Þorsteins  í  Stærra-Árskógi  1792,  voru  2 
kýrnar  í  því  búi  virtar  á  5  dali  og  60  sk.  hvor  og  1  á  4  dali. 
—  Auk  þessara  5  kúa  tilheyrðu  dánarbúinu  á  Steinsstöðum  3 
aðrir  nautgripir,  62  ær  (hver  virt  á  SV2  dal),  22  lömb,  1  for- 
ustusauður  og  1  hrútur,  1  gamall  reiðhestur,  4  klárhestar,  2 
hryssur  og  2  trippi.  Skepnur  voru  allar  saman  virtar  á  559  dali, 
en  búið  allt  á  896  dali  og  9  sk.  Skuldir  voru  174  dalir  og  9  sk., 
aðallega  verzlunarskuldir  við  3  kaupmenn  á  Akureyri.  Til  skipta 
komu  693  dalir  og  42  sk.,  og  varð  erfðahluti  hvorsbræðrannaum 
115  dalir.  Fóru  skipti  fram  15.  Des.  1817.  Jónasi  var  útlagt  m.  a. 
1  kýr  og  7  ær,  sauðurinn,  hrúturinn,  sem  hann  hafði  eignað  sér, 
og  eldri  hryssan,  fatnaður,  sængurfatnaður,  skápur  og  skatthol. 

Meðal  eigna  dánarbúsins  voru  taldar  bækur  séra  Hallgríms, 
og  er  ástæða  til  að  kynna  sér  lítils  háttar  þann  bókakost.  Fyrst 
eru  taldar  þessar  guðsorðabækur  íslenzkar:  Þorláks-biblía,  í  2 


*)  Sjá  Lýs,  11.,  23. 


—  XXV  — 

bindum  í  gylltu  bandi,  Vídalíns-postilla,  sálmabókin  frá  1746, 
Sturms-hugvekjur,  fyrri  parturinn,  Vídalíns  kristindómur,  þ.  e. 
Stutt  og  einföld  undirvísun  um  kristindóminn  o.  s.  frv.,  Fæð- 
ingarhugvekjur,  þ.  e.  Drottins  vors  Jesu  Christi  fæðingar- 
historia  o.  s.  frv.,  eftir  séra  Stefán  Halldórsson,  Passíusálmarn- 
ir,  Fæðingarsálmar,  þ.  e.  Psalterium  natale  eðurfræðingarpsall- 
tare  o.  s.  frv.,  eftir  séra  Gunnlaug  Snorrason,  Heptalog  Herslebs, 
þ.  e.  Mag.  Péturs  Herslebs  .  .  .  sjö  prædikaner  o.  s.  frv.,  Vísna- 
bók  frá  1757,  þ.  e.  Ein  lítil  psalma-  og  vísna-bók  o.  s.  frv.,  sem 
Hálfdan   Einarsson   gaf   út    („litla   vísnabókin") ,   Þórðar-bænir 

með  sálmum,  þ.  e.  Það  andlega  bæna-reykelsi sr.  Þórð- 

ar  Bárðarsonar og  það   sama  í  andlegt  psalma-salve 

sett  og  snúið  af  Bened.  Magnússyni  Bech,  Þankar  séra  Hall- 
gríms  Péturssonar,  þ.  e.  Sjö  guðrækilegar  umþenkingar  o.  s. 
frv.  eftir  hann,  Diarium  og  þankar  eftir  sama,  þ.  e.  sennilega 
sama  rit,  og  e.  fr.  Diarium  Christianum  eður  dagleg  iðkun  af 
öllum  drottins  dagsverkum  o.  s.  frv.  bundið  með,  Kross-skóla- 
sálmar  (Jóns  Einarssonar)  og  fræðakverið,  og  Dominicale  frá 
1750.  Því  næst  eru  talin  Norsku  lög,  þrykkt  í  Hrappsey,  þ.  e. 
útlegging  Magnúsar  Ketilssonar,  prentuð  1779.  Af  þessum  bók- 
um  fékk  Jónas  enga  í  sinn  hlut,  en  allar  hinar,  og  voru  bær  virt- 
ar  á  tæpan  dal  allar,  91  sk.  Þær  voru  þessar :  „Nucl.  Lat.  Islandic. 
sine  titulo",  ef  til  vill  Lexidion  Latino-Islandicum  grammaticale 
o.  s.  frv.,  Jóns  biskups  Árnasonar,  ef  ekki  Nucleus  latinitatis 
(„Klevsi")  eftir  hann,  Golii  Grammatica  Græca  (grísk  mál- 
myndalýsing) ,  Chladenii  Institut.  exeget.,  Olavii  Talnalist,  b.  e. 
Greinileg  vegleiðsla  til  talnalistarinnar  o.  s.  frv.,  eftir  Ólaf 
Olavius,  Franks  postillu  pars  II.,  Schlege(l)s  Werke,  1.,  2.,  4. 
Theil,  þ.  e.  rit  Joh.  El.  Schlegels,  sem  bróðir  hans,  Jóhann 
Heinrich  Sch.  gaf  út  1761—70  í  5  bindum  (Theile).  Möllers 
Hjerte-Spejl,  Compendium  antiquitatum  Romanorum  og  Rothe, 
De  gladiis  veterum.  S'ennilega  hefir  Jónas  ekki  haft  mikið  gagn 
af  þessum  ritum,  og  þó  má  ske  sumum,  t.  d.  Talnalistinni,  en 
það,  að  þær  skyidu  vera  úthlutaðar  honum,  bendir  jafnvel  til 
þess,  að  aðstandendum  hans  hafi  þá  þegar  þótt  sennilegt,  að 
hann  myndi  ganga  menntaveginn,  enda  mun  snemma  hafa  bor- 
ið  á  gáfum  hans.  Þær  voru  hans  aðal-arfur  og  veganesti,  er  hann 
nú  yfirgaf  föðurhúsin. 

Það  er  haft  eftir  Hallgrími  Tómassyni,  systursyni  Jónasar, 
að  Guðrún  í  Hvassafelli,  móðursystir  hans,  hafi  tekið  hann  í 
fóstur,  þegar  hann  var  9  vetra,  lagt  við  hann  ástfóstur  og  sett 
hann  11  ára  gamlan  til  mennta  hjá  séra  Einari  Thorlaciusi,  er 
þá  var  í   Goðdölum,   og  að   hjá   honum  hafi  Jónas  lært  undir 

skóla  á  vetrum,  þar  til  hann  fór  suður  til  Bessastaða  (sbr.  Lýð, 
II.,  23).  Ekki  er  Jónas  talinn  meðal  heimafólks  á  Steinsstöðum 
í  sálnaregistri  Bakka-sóknar  frá  1817,  en  í  sálnaregistri  Mikla- 
garðs-sóknar  frá  því  í  Apríl  1819  er  hann  talinn  í  Hvassafelli 
(sem  tökubarn,  12  ára,  en  var  bá  raunar  á  12.  ári).  í  sálna- 
registri  Bakkasóknar  frá  1820  er  hann  ekki  heldur  talinn  á 
Steinsstöðum,  en  í  sálnaregistri  sömu  sóknar  næsta  ár,  í  Marz,  er 
hann  talinn  þar,  —  „vel  lesandi" ;  Anna  litla,  systir  hans,  er  þá 
5  ára  og  ,,stafar  vel".  Má  marka  nokkuð  af  því,  hve  nær  hann 
muni  hafa  farið  að  læra  að  lesa  sjálfur.  Hann  virðist  eftir  þess- 
um  bókum  hafa  verið  um  4  ár  í  Hvassafelli,  frá  því  1816  um 
haustið  og  til  ársins  (sennilega  haustsins)  1820.  Vorið  1821,  5. 
sunnudag  eftir  páska,  27.  Maí,  var  hann  fermdur.  Hann  var  þá 
eina  fermingarbarnið  í  Bakka-sókn,  en  sama  dag  voru  fermd  2 
börn  í  Bægisár-sókn;  hafa  þau  því  sennilega  verið  fermd  í  Bæg- 
isár-kirkju  öll.  Þá  var  þar  orðinn  prestur  séra  Sigurður  Sigurðs- 
son,  sem  séra  Jón  hafði  ráðið  til  sín  sem  aðstoðarprest  1803, 
þótt  ekki  yrði  af  því,  að  hann  færi  þangað  þá.  Hann  var  síðar 
prestur  á  Reynivöllum  og  loks  á  Auðkúlu.  ■ —  Við  nafn  Jónasar 
hefir  hann  skrifað  í  kirkjubók  Bægisársóknar,  er  hann  fermdi 
hann:  „Dável  uppfræddur",  og  í  kirkjubók  Bakka-sóknar :  „Vel 
að  sér".  —  Við  húsvitjun  á  Steinsstöðum  næstu  tvö  ár,  í  Maí 
1822  og  í  Febrúar  1823,  er  Jónas  talinn  þar;  fyrra  árið  „dável 
læs,  „góður  unglingur"  og  „vel  þenkjandi",  og  síðara  árið  „vel 
læs"  og  „skarpur  unglingur".  Þá  var  hann  15  ára.  ■ —  Þorsteinn 
var  22  ára  og  Rannveig  20,  og  var  hún  nú  gift  Tómasi  Ás- 
mundssyni,  er  verið  hafði  „fyrirvinna",  eins  og  þá  var  kallað, 
hjá  móður  hennar,  en  Hallgrímur,  er  hér  hefir  verið  getið  áður, 
sonur  Tómasar  og  Rannveigar,  var  á  1.  ári.  Bjuggu  þau  ú  Steins- 
stöðum  einnig;  eru  taldir  8  heimilismenn  hjá  frú  Rannveigu 
(10  venjul.  áður)  og  6  hjá  ungu  hjónunum.  Bækur  á  heimilinu 
eru  þær  guðsorðabækur,  er  skrásettar  voru  eftir  fráfall  céra 
Hallgríms,  og  nokkrar  fleiri  þess  háttar. 

Af  kirkjubókum  þessum  og  húsvitjunum  verður  ekki  annað 
séð,  en  að  Jónas  hafi  verið  heima  á  Steinsstöðum  veturinn  1820 
— 21,  síðasta  veturinn  áður  en  hann  var  fermdur.  Verður  þetta 
ekki  vel  samrímt  því,  sem  haft  er  eftir  Hallgrími,  systursyni 
hans,  að  Jónas  hafi  verið  settur  til  mennta  11  vetra  gamall  hjá 
séra  Einari  Thorlaciusi  í  Goðdölum  og  lært  hjá  honum  undir 
p.kóla  á  vetrum  þar  til  hann  fór  suður  til  Bessastaða.  Hann  varð 
11  ára  haustið  1818,  en  í  Apríl  næsta  vor  er  hann  í  Hvassafelli. 
Eiu  því  líkur  til,  að  hann  hafi  verið  þar  þann  vetur,  eins  og 
2  næstu  vetur  á  undan,  en  séra  Einar  var  að  vísu  í  Goðdölum 

þennan  vetur,  1818 — 19.  Jónas  kynni  að  hafa  verið  þar  hjá  hon- 
um  næsta  vetur  á  eftir;  frá  þeim  vetri  er  ekki  til  neitt  sálnareg- 
istur  frá  Miklagarðs-sókn,  og  ekki  hefir  hann  verið  á  Steins- 
stöðum  þann  vetur.  Veturinn  1820 — 21  virðist  Jónas  helzt  hafa 
verið  þar,  og  húsvitjanirnar  frá  1822  og  1823  benda  til,  að  hann 
hafi  einnig  verið  þar  næstu  tvo  vetur  (að  minnsta  kosti  síðasta 
veturinn),  en  þá  vetur  var  séra  Einar  síðasta  í  Goðdölum;  fór 
þaðan  um  vorið  1823,  sama  ár,  sem  Jónas  fór  suður  til  Bessa- 
staða  um  haustið.  Þó  er  það  alveg  rétt,  að  Jónas  hafi  lært 
undir  skóla  hjá  séra  Einari,  enda  segir  Konráð  Gíslason  það 
hiklaust  í  æviminningu  Jónasar  í  Fjölni,  IX.,  1.  Hann  tekur  það 
fram  þar,  að  móðir  Jónasar  hafi  komið  honum  í  heimaskóla  hjá 
céra  Einari  og  að  hann  hafi  verið  hjá  honum  í  Goðdölum  ,,tvo 
vetur,  þangað  til  hann  fékk  hálfa  ölmusu  og  komst  í  Bessa- 
staða-skóla  1823''.  Kemur  þetta  heim  við  skólavitnisburð  Jón- 
asar,  að  móðir  hans  hafi  látið  kenna  honum  undir  skóla,  enda 
kann  Konráð  að  hafa  farið  í  þessu  efni  eftir  því,  sem  þar  stóð, 
en  það  kemur  jafnframt  heim  við  kirkjubækurnar  og  sálnareg- 
istrin,  sem  nú  var  greint,  að  móðir  Jónasar,  fremur  en  Guðrún, 
móðursystir  hans,  hafi  komið  honum  til  séra  Einars,  þar  sem 
hann  virðist  hafa  verið  farinn  frá  Hvassafelli  ári  áður  en  hann 
eftir  þessu  ætti  að  hafa  farið  að  læra  undir  skóla.  Húsvitjunin 
frá  1822  er  frá  því  í  Maí,  og  hefir  Jónas  því  getað  verið  kominn 
heim  frá  Goðdölum,  þótt  hann  hafi  verið  þar  um  veturinn.  Hús- 
vitjunin  næsta  ár  er  þar  á  móti  gerð  í  Febrúar  og  bendir  hún 
helzt  til,  að  Jónas  hafi  verið  heima  þann  vetur  eða  ekki  allan 
veturinn  í  Goðdölum,  —  sé  það  þá  rétt,  að  hann  hafi  verið 
heima  á  Steinsstöðum.  —  En  að  séra  Einar  hafi  kennt  Jónasi 
undir  skóla,  það  er  út  af  fyrir  sig  víst  og  mjög  svo  eðlilegt. 
Séra  Einar  og  faðir  Jónasar  voru  systkinasynir  og  fóstbræður, 
er  séra  Einar  var  barn.  Sighvatur  Grímsson  segir  svo  frá  séra 
Einari  í  Prestaæfum  sínum:  ,,Hann  var  mikill  gáfu-  og  lærdóms- 
maður,  og  afbragðs-prédikari;  vel  auðugur  að  löndum  og  laus- 
um  aurum.  Hann  var  lærður  vel  og  menntaði  marga  pilta  undir 
rkóla,  rétt  góður  búmaður,  viokunnanlegur  í  umgengni,  einn 
hinn  liprasti  gáfumaður  og  yfir  höfuð  að  tala  mikið  prúðmenni 
og  snillingur".  Enn  fremur  segir  Sighvatur:  Séra  E'nar  Thorla- 
cius  var  talinn  einn  hinn  lærðasti  maður  norðanlands  um  sína 
tíð ;  mun  vart  nokkur  sú  vísindagrein,  er  hann  ekki  bæri  nokk- 
uð  skynbragð  á.  Latínumaður  var  hann  mikill  og  latínuskáld 
ágætt,  ef  til  vill  hinn  einasti  hér  á  landi,  er  kunni  mennt  þessa 
til  hlítar,  og  ef  til  vill  hið  síðasta  latínuskáld  hér  á  landi,  að 
fráteknum     mag.     Benedikt     Gröndal.     Gríska,     enska,     þýzka, 

sænska  og  danska  tungu  hafði  hann  numið  og  var  vel  að  sér 
í  þeim  málum.  Móðurmál  sitt  kunni  hann  mætavel,  og  var  forn- 
málið  einkum  hans  eftirlætis-iðn.  Lagði  hann  sig  mjög  eftir 
fornum  skáldskap,  enda  var  hann  og  sjálfur  vel  hagmæltur. 
Sögufróður  var  hann  vel,  og  var  það  einkum  saga  íslands,  er 
hann  hafði  öðru  fremur  miklar  mætur  á.  Þessa  sína  vísindalegu 
þekkingu  jók  hann  ár  frá  ári  framan-af  með  því  að  taka  pilta 
til  kennslu.  Hann  var  einkar  laginn  til  að  kenna,  og  komu  því 
margir  sonum  sínum  til  hans  til  kennslu;  voru  það  18  piltar,  er 
hann  kenndi  skólalærdóm,  og  reyndust  flestir  þeirra  mætavel, 
er  í  skóla  komu  undan  hans  hendi.  Þá  kallar  líka  Jón  lector 
Jónsson  frá  Lambhúsum  á  Álftanesi  hann  í  vitnisburðarbréfum 
sínum  hinn  liprasta  kennara".  —  Hefir  það  verið  mikils  um  vert 
fyrir  Jónas,  að  hef  ja  nám  sitt  hjá  þessum  ágæta  kennara  sínum 
og  frænda.  —  Séra  Einar  varð  gamall  maður,  komst  yfir  átt- 
rætt;  hann  dó  á  aðfangadaginn  1870.  —  Vinátta  og  tengdir 
héldust  áfram  með  börnum  hans  og  Steinsstaða-fólkinu,  því  að 
tvö  þeirra  giftust  börnum  Rannveigar  og  Tómasar;  séra  Jón 
Thorlacius,  eftirmaður  föður  síns  í  Saurbæ,  átti  Kristínu,  dótt- 
ur  þeirra,  og  Margrét,  systir  séra  Jóns,  varð  seinni  kona  Hall- 
gríms  Tómassonar. 


III. 
SKÓLAÁRIN. 


Jónas  gekk  inn  í  Bessastaða-skóla  1.  Október  1823  og  var 
settur  í  1.  bekk  skólans  í  sama  mánuði,  eins  og  drepið  var  á 
hér  að  framan. 

,,Fluttu  mig  forlög  mál  um  nema, 

um  fjöll   suður  máttat  eg  systur 

einn,  ókunnan,  mína  sjá, 

alls   þurfandi;  þá  var  mér  bróðir 

máttat  eg  móður  blíður  horfinn". 

Einn  af  skólabræðrum  og  vinum  Jónasar,  Páll  Melsted 
sagnfræðingur,  hefir  lýst  í  Endurminningum  sínum  (Rvík  1912, 
bls.  24 — 41)  skóla  og  skólalífi  á  Bessastöðum  um  þær  mundir, 
er  þeir  voru  þar.  Sömuleiðis  getur  Páll  þar  og  víðar  í  þessu  riti 
sínu  um  Jónas.  Er  vert  að  hafa  hliðsjón  af  því  við  það,  er  hér 
segir  og  hins  vegar  gerir  það   óþarft  að   segja  frá  ýmsu,  sem 

ella  væri  ástæða  til  að  geta  um.  Mag.  Benedikt  Gröndal  hefir 
einnig  lýst  á  sína  vísu  Bessastaða-skóla  á  þeim  árum,  er  hann 
var  þar,  en  það  var  raunar  um  20  árum  eftir  að  Jónas  var  þar, 
sbr.  Dægradvöl,  einkum  bls.  11 — 24  og  86 — 113.  Hann  lýsir 
húsnæði  skólans  og  kennaranna,  skólalífinu,  kennslunni  og 
kennurunum,  sem  voru  þá  enn  hinir  sömu  og  í  tíð  Jónasar;  enn 
fremur  lýsir  Gröndal  Álftanesinu  og  nágrenninu  og  segir  frá 
mörgu,  er  kemur  við  þeim  mönnum  og  málefnum,  sem  hér 
verður  getið ;  einnig  getur  hann  í  þessu  riti  sínu  nokkrum 
sinnum  Jónasar  og  sumra  kvæða  hans. 

Víðar  hefir  verið  sagt  frá  Bessastaða-skóla  og  allir  eru 
kennararnir  þar  þjóðkunnir  menn.  Það  mun  því  vera  óþarft 
að  hafa  hér  langt  mál  um  þetta. 

Skólinn  var  heimavistarskóli  og  voru  bæði  kennslustofur, 
lestrarherbergi,  borðstofa  og  svefnloft  í  skólahúsinu,  sama  húsi 
og  er  þar  enn  í  dag,  umbreytt  að  mörgu  leyti  á  síðari  tímum. 
Skólabrytinn  var  Þorgrímur  gullsmiður  Tómasson  og  bjó  hann 
einnig  í  skólahúsinu;  voru  um  20  manns  í  heimili  hjá  honum. 
Skólapiltar  voru  um  40  og  nær  allir  í  heimavist.  Skólastjóri, 
lektor,  var  Jón  Jónsson  (Johnsen)  ;  bjó  hann  í  Görðum  fyrstu 
ár  Jónasar  í  skóla,  en  flutti  að  Lambhúsum,  er  prestaskipti 
urðu  og  séra  Árni  Helgason  varð  prestur  í  Görðum;  Lambhús 
voru  lítið  býli  á  túnrananum  vestur  frá  bænum  á  Bessastöð- 
um,  og  sér  þar  enn  rústir  þess.  Kennarar  voru  auk  lektors  þeir 
dr.  Hallgrímur  Scheving,  systkinabarn  við  séra  Hallgrím,  föð- 
ur  Jónasar,  Sveinbjörn  Egilsson,  síðar  rektor,  og  Björn  Gunn- 
laugsson  (Gunnlögsen)  stærðfræðingur.  Scheving  bjó  í  Lamb- 
húsum,  unz  lektor  flutti  sig  þangað,  en  síðan  heima  á  Bessa- 
stöðum,  í  litlu  timburhúsi,  sem  var  austan-við  skólahúsið 
(„gullsmiðsstofuna",  sem  það  var  þá  nefnt).  Sveinbjörn  bjó 
þar  einnig  í  öðru  timburhúsi.  Voru  um  7 — 8  menn  í  heimili 
hjá  hvorum  kennaranna,  svo  að  ærið  var  fjölmennt  á  staðnum. 
Hjá  lektor  voru  auk  þess  um  14  í  heimili.  Björn  Gunnlaugsson 
var  einnig  heima  á  Bessastöðum  fyrstu  skólaár  Jónasar,  en 
kvæntist  síðan  og  fór  að  búa  í  Sviðholti.  —  Gröndal  lýsir 
nokkuð  mataræði  skólapilta,  sem  var  mjög  óbrotið.  Undir  borð- 
um  mátti  enginn  tala  orð. 

Gröndal  dæmir  fremur  hart  um  lektor,  enda  hefir  hann 
verið  farinn  að  eldast  og  þreytast  í  skólatíð  Gröndals.*)  Þórð- 
ur  háyfirdómari  Jónasson  var  í  skóla  skömmu  á  undan  Jónasi, 
1816 — 20;  hann  segir  m.   a.   svo  um  Jón  lektor  í  eftirmælum, 


!)    Sbr.  einnig  t.  a.  m.  Bréf  T.   Sæm.,   bls.   241   og  246. 

sem  hann  ritaði  um  hann  í  Þjóðólf,  XII.,  140 — 41:  „Þeir  eru 
uppi  um  land  allt,  sem  nutu  fræðslu  hans  í  skólanum,  og  er 
óhætt  að  fullyrða,  að  þeir  allir  munu  ljúka  upp  sama  munni 
um  það,  að  hann  hafi  látið  sér  mjög  annt  um  framfarir  þeirra 
og  siðgæði,  sem  í  skólann  g-engu,  og  að  hann  vandaði  rækilega 
um  við  þá,  þegar  þeim  varð  eitthvað  áfátt,  og  gekk  ríkt  eftir, 
að  engir  ósiðir  næði  að  festa  rætur  í  skólanum".  Enn  fremur 
segir  hann,  að  lektor  hafi  verið  ,,ávallt  elskaður  af  skólans 
lærisveinum,  því  þeim  gat  eigi  dulizt  sá  föðurlegi  velvilji  og 
umhyggja,  sem  hann  bar  fyrir  þeim,  og  hversu  hann  vildi  þeim 
vel  í  öllu",  o.  s.  frv.  Um  kennslu  lektors  segir  Þórður:  „Var 
hún  ljós  og  skiljanleg,  einkum  fyrirlestrar  hans,  enda  var  hann 
mikill  guðfræðingur  og  lærður  vel,  en  fremur  var  honum  stirt 

um  mál,  og  jafnframt  var  hann  nokkuð  fljótmæltur; 

en  allt,  sem  hann  ritaði,  var  ljóst  og  vel  hugsað,  málið  einfalt, 
lipurt  og  tilgjörðarlaust".  Um  útlit  lektors  kemst  Þórður  svo 
að  orði,  að  hann  hafi  verið  „meðalmaður  vexti  og*  þó  tæplega, 
grannvaxinn,  en  þó  limaður  vel,  kringluleitur  í  andliti,  augria- 
ráðið  fjörugt,  svipurinn  hreinn  og  góðmannlegur ;  ■ —  ■ —  ■ — 
viðmótið  blítt  og  tilgjörðarlaust".  Jón  lektor  mun  hafa  verið 
kennari  í  trúarbrögðum,  útskýringu  Nýja-testamentisins  og 
hebresku".*)  —  Dr.  Hallgrímur  Scheving  var  meðalmaður  á 
hæð,  segir  Gröndal;  „andlitið  bjart  og  mikið,  skegglaust  og  ró- 
legt,  og  yfir  höfuð  hafði  hann  heimspekings-blæ  yfir  sér;  það 
mátti  segja,  að  hann  væri  stóiskur,  enda  var  hann  stakur  reglu- 

maður,  sat  alltaf  yfir  bókum  sínum  eða  ritaði. Hann 

var  þægilegur  viðtals,  en  það  var  allt  af  svo  miklum  setningi 
og  svo  fjarlægt  okkar  æsku,  að  við  skoðuðum  hann  aldrei 
nema  eins  og  einhverja  heimspekilega  veru,  sem  við  litum  upp 
til  með  lotningu.  Hann  var  ekki  lipur,  en  gat  þó  verið  gaman- 
samur  og  skemmtinn  heima  hjá  sér;  alltaf  alvörugefinn  í  skól- 
anum.  Hann  ritaði  stirðlega  bæði  íslenzku  og  latínu;  sem 
philolog  gerði  hann  engin  áhrif  á  mig*,  en  hann  unni  náttúru- 
vísindum  og  gat  talað  vel  um  þau  og  íslenzka  fræði  í  þeirri 
grein,  eftir  því  sem  gera  var,  þó  hann  væri  ekki  náttúrufróð- 
ur".**)  Dr.  Hallgrímur  kenndi  latínuna  í  skólanum.  —  Um  Björn 


*)   Um   trúarbra.iíðakennsluna   í   Bessastaðaskóla   ritaði   Tómas 
Sæmundsson   í  Fjölni,  V.  árg.,   bls.   129,  o.   s.   frv. 

**)  Það  er  ástæða  til  atS  bera  þessi  ummæli  saman  vitS  ummæli 
séra  Sveinbjarnar  Hallgrímssonar  í  Þjóðólfi,  III.,  220,  er  Hallgrím- 
ur  Scheving  hætti  kennslustörfum  (1850).  í  íslendingi,  II.,  142 — 43, 
er  einnig  grein  um  hann,  eftir  Pál  Melsted,  og  í  Sunnanfara,  V.,  17 — 
19,  önnur  eftir  Jón  Þorkelsson,  síðar  þjóðskjalavörð.  í  æfisögu  Jón- 

Gunnlaugsson  ritar  Gröndal  m.  a.,  að  hann  hafi  verið  ,,hár  og 
gildur,  höfuðmikill  og  með  stórt  andlit  og  alltaf  rólegt;  aldrei 
brá  honum  til  reiði  eða  annara  geðshræringa,   svo   menn   viti. 

Gunnlaugsen  var  ekkert  annað   en  mathematicus,  en 

þar  var  hann  líka  genius;  öll  hans  heimspeki  var  tóm  mathema- 

tik; hann  var  skapaður  til  að  vera  vísindamaður,  en 

ekki   skólakennari.    Hann   var   hinn   gæfasti   maður    og   gat   vel 

gert  að  gamni  sínu. Það,  sem  hann  hefir  ort,  er  að 

eins  samanbarinn  rímleikur  og  ekki  gert  af  neinni  skáldgáfu, 
því  hana  hafði  hann  ekki,  en  hann  orti  eins  og  aðrir,  sem  ekki 
eru  skáld".  —  Auk  stærðfræði  og  flatarmálsfræði  kenndi 
Björn  dönsku  og  íslenzkan  stíl  í  skólanum.*)  —  Loks  segir 
Gröndal  um  Sveinbjörn  Egilsson,  föður  sinn,  þetta  m.  a. :  „Fað- 
ir  minn  var  með  minni  meðalmönnum  á  vöxt,  grannur  og  vel 

vaxinn,  ekki  sterkur,  en  snarpur  og  liðugur. Á  Bessa- 

stöðum  gekk  hann  á  stutttreyju  eins  og  gullsi  (þ.  e.  Þorgrímur 
gullsmiður)    og  skólapiltarnir,   en  seinna  tók  hann  upp  kjól  og 

frakka. Sjaldan  reiddist  faðir  minn,  en  honum  sárn- 

aði,  ef  honum  líkaði  ekki,  og  kom  þá  á  hann  raunalegur  reiði- 
svipur,  sem  ég  man  alltaf  eftir;  okkur  stóð  þá  ótti  af  honum, 
en  sá  ótti  var  ekki  hræðsla,  heldur  óánægja  út  af  því  að  hafa 
styggt  hann;  en  þetta  vildi  sjaldan  til;  hann  var  hversdags- 
gæfur  og  hógvær,  enginn  hávaðamaður.  —  —  —  Hann  var 
með  fremstu  og  liprustu  skáldum  á  seinni  tíð,  og  af  honum 
hefir  Jónas  Hallgrímsson  helzt  fengið  áhrif,  bæði  í  bundnum  og 

óbundnum  stíl. Hann  kunni  vel  til  söngs; 

hann  lék  vel  á  flautu".  —  Sveinbjörn  kenndi  grísku,  sögu  og 
landafræði  í  skólanum.**) 

Þessar  umsagnir  Gröndals  um  kennara  Jónasar  og  sína  á 
Bessastöðum  eru  að  sjálfsögðu  ekki  einhlítar,  enda  eru  menn- 
irnir  vel  kunnir  af  ýmsu  öðru,  en  ummæli  Gröndals  eru  mjög 
hispurslaus,  byggjast  á  all-góðum  kunnugleik  og  að  nokkru 
sjálfsagt  á  almennu  áliti  og  umtali  skólabræðra  hans.  En  þess 
verður  að  minnast,  að   Gröndal  skrifar  um  kennarana  eins  og 


asar  framan-við  2.  útg.  ljóðmæla  hans,  bls.  XIII,  segir  höf.,  senni- 
lega  eftir  Páli  Melsted,  aS  dr.  Scheving  hafi  stundum  fengið  Jónasi 
og  nokkrum  öðrum  piltum,  sem  hagmæltir  voru,  dæmisögur,  og 
sag-t  þeim  aö  yrkja  útaf,  „og  settust  þeir  þá  upp  í  lokrekkjur  sínar 
og  kváðu".  Veröur  nú  ekki  séð,  hversu  mikil  brögð  hafa  verið  að 
þessu. 

*)    Helztu   ritgerðir   um   Björn   eru   í   Andvara   1883    og   í  Land- 
fræðiss.  ísl.  Dómur  Gröndals  um  skáldskap  Björns  er  ósanngjarn. 

**)   Ævisaga    S\einbjarnar    er    framan-við    rit    hans,    II.    bindi, 
Rv.   1856. 

þeir  voru  í  hans  skólatíð,  um  20  árum  síðar  en  Jónas  var  í 
skóla;  þegar  Jónas  gekk  inn,  var  lektor  46  ára,  Scheving  42, 
Björn  35  og  Sveinbjörn  32.  Mun  mega  gera  ráð  fyrir,  að  sam- 
bandið  á  milli  kennara  og  pilta  hafi  þá  verið  að  sumu  leyti 
með  nokkuð  öðrum  hætti  en  20  árum  síðar,  vegna  aldurs  kenn- 
aranna,  auk  margs,  sem  breytzt  hafði  á  þeim  árum  og  hafði  í 
för  með  sér  breyting  á  mönnum;  ,,tímarnir  breytast  og  menn- 
irnir  með". 


Þeir,  sem  gengu  inn  haustið  1823  með  Jónasi,  voru  þessir: 
1.  Lárus  Sigurðsson,  hinn  orðlagði  gáfumaður;  hann  var  settur 
í  2.  bekk  þegar  næsta  haust  og  útskrifaður  2  árum  á  undan 
Jónasi,  vorið  1827;  sjá  um  hann  enn  fremur  I.  b.,  bls.  47,  4.  er., 
með  aths.  —  2.  Búi  Jónsson,  sjá  I.  b.,  bls.  154,  3.  er.,  með  aths. 
—  3.  Benedikt  Scheving,  sjá  s.  st.,  1.  er.,  með  aths.  —  4.  Stef- 
án    Eiríksson;    sjá    um    hann    II.    b.,    bls.    3 — 4,    með    aths.    ■ — 

5.  Bjarni  Jónsson  (Johnsen),  útskrifaður  1828;  síðar  rektor.  ■ — 

6.  Jens  Benedictsson;  hætti  námi;  varð  síðar  stórkaupmaður; 
(d.  1842).*)  —  Haustið  áður  hafði  Baldvin  Einarsson  gengið 
inn,  en  var  nú  settur  í  2.  bekk  og  útskrifaður  1826.  Haustið 
þar  áður,  1821,  hafði  Stefán  Gunnlaugsson  (Gunnlögsen) 
gengið  inn  og  var  nú  einnig  settur  í  2.  bekk.  En  auk  þeirra 
Jónasar,  er  gengu  inn  haustið  1823,  voru  10  piltar  fyrir  í 
1.  bekk,  þar  á  meðal  Ásmundur,  sonur  Jóns  lektors,  Snorri  Sæ- 
mundsson  frá  Útskálum,  og  varð  Jónas  sessunautur  hans,  Geir 
Jónsson  Bachmann  og  Daníel  Jónsson  frá  Litla-Dal.  En  af 
þeim,  sem  gengu  inn  meðan  Jónas  var  í  skóla,  skulu  nefndir 
að  eins  þessir:  1824  þeir  Kristján  Kristjánsson,  útskrifaður 
1826,  Pétur  Pétursson  og  Tómas  Sæmundsson,  báðir  útskrif- 
aðir  1827,  Brynjólfur  Pétursson,  útskrifaður  1828,  Gísli  ís- 
leifsson  (Einarsen),  útskrifaður  1830,  og  enn  fremur  Magnús 
Eiríksson,  útskrifaður  um  leið  og  Jónas,  1829;  1825  gekk  Jón 
Hjaltalín  inn,  útskrifaður  1830;  1826  Konráð  Gíslason,  útskrif- 
aður  1831;  1827  Skapti  Tímoteus  Stefánsson,  útskrifaður  1832, 
sjá  I.  b.,  bls.  45 — 48,  með  aths.;  1828  þeir  Páll  Melsted  og  Jón 
Halldórsson,  útskrifaðir  1834.  í  bréfum  sínum  til  Tómasar  Sæ- 
mundssonar,  sjá  II.  b.,  bls.  3 — 9,  með  aths.,  nefnir  Jónas  ýmsa 
af  skólabræðrum  sínum. 

Námsferil  Jónasar  í  skólanum  ætti  að  mega  sjá  nokkuð  af 


*)   Uni    afkomendur   hans    sjá    Þ.    Thor.,   JEfis.    P.    Péturssonar, 
bis.   :U2 — 15. 

einkunnabók  skólans  og  burtfararvottorði.  Einkunnabókin  var 
rituð  á  dönsku,  en  burtfararvottorðið  á  latínu.  Dæmt  var  þris- 
var  á  hverju  skólaári,  fyrst  við  árslok  (31.  Des.),  því  næst  eftir 
miðsvetrarpróf  (í  Marz  eða  Apríl)  og  loks  eftir  vorpróf  (31. 
Maí).  Dæmt  var  um:  1.  „Naturgaver"  (gáfur),  2.  „Skoleflid" 
(iðni  við  skólanám),  3.  „Privatflid"  (iðjusemi  utan  skyldu- 
tíma),  4.  „Fremgang"  (framfarir)  og  5.  „Sæder"  (hegðun), 
og  dæmdi  hver  kennari  fyrir  sig;  enn  fremur  var  dæmt  eftir 
vorpróf  (og  burtfararpróf)  um  kunnáttu  í  námsgreinunum, 
hverri  fyrir  sig.  Fyrstu  4  árin  töldu  kennararnir  jafnan  Jónas 
hafa  góðar  gáfur  og  síðari  árin  jafnan  mjög  góðar;  virðist 
lektor  helzt  hafa  ráðið  þeim  dómi.  Iðni  við  nám  töldu  þeir  einn- 
ig  venjulega  mjög  góða  og  iðjusemi  utan  stunda  allgóða  flestir 
fyrri  veturna  fjóra  og  góða  eða  mjög  góða  hina  síðustu  tvo, 
en  Björn  Gunnlaugsson  dæmdi  iðjusemi  hans  í  stærðfræði  ut- 
an  stunda  ágæta  fjóra  síðari  veturna  og  sömuleiðis  framför 
hans  í  þeirri  námsgrein  tvo  síðustu  veturna;  aðrir  kennarar 
töldu  framför  hans  jafnan  góða,  og  hegðun  hans  mjög  góða. 
í  skólanum  voru  kenndar  þessar  námsgreinar,  eins  og  áð- 
ur  hefir  verið  bent  á  í  því,  sem  sagt  hefir  verið  hér  að  framan 
um  kennarana:  Latína,  gríska,  danska,  saga  og  trúfræði  alla 
veturna,  og  gerðir  latneskir  og  danskir  stílar;  *)  stærðfræði 
(arithmetik  og  algebra)  alla  veturna,  nema  hinn  fjórða;  þann 
vetur  og  hinn  síðasta  var  kennd  flatarmálsfræði;  landafræði  var 
kennd  fyrstu  þrjá  veturna;  hebreska  og  skýring  Nýja-testa- 
mentisins  voru  kenndar  þrjá  síðari  veturna;  íslenzka  var  ekki 
kennd  sem  sérstök  námsgrein,  öðruvísi  en  að  gerðir  voru  viku- 
lega  2  íslenzkir  stílar  fyrri  veturna  þrjá  og  hinn  síðasta. 
Kennslustundir  voru  daglega  kl.  8 — 12  og  2 — 4  í  1.  og  2.  bekk  og 
enn  fremur  kl.  4 — 5  í  2.  bekk  flesta  daga  vikunnar.  Jónas 
hlaut  á  hverju  vori  ágætiseinkunn  í  stærðfræði  (og  flatarmáls- 
fræði),  venjulega  fyrstu  einkunn  í  latínu  og  grísku,  en  aðra 
í  dönsku  og  stílum.  Að  eins  einu  sinni  var  hann  svo  óheppinn, 
að  hann  hlaut  þriðju  einkunn  í  einni  námsgrein,  vorið  1826  í 
sögu;  vorið  1828  hlaut  hann  ágætiseinkunn  í  henni.  Skal  þetta 
ekki  rakið  hér  frekar.  Eftirtektarvert  er,  hversu  mikill  stærð- 
fræðingur  hann  hefir  verið;  bendir  það  ótvírætt  á  skarpa  skiln- 
ingsgáfu.  Burtfararvottorðið  sýnir  að  sumu  leyti  námsferil  hans 
og  í  því  eru  tilgreindar  einkunnir  hans  við  burtf ararpróf ;  sjá 
fylgiskjal  1.  Þar  segir,  að  Jónas  hafi  stundað   námið   dauflega 


*)    Latínustílabók    Jónasar   frá   síSasta   skólaári    hans,    1829,    er 
til,    K.    G.    31  b   II. 

fyrst  í  stað,  og  hefir  Konráð  gefið  þessum  ummælum  gaum  í 
æviminningu  þeirri,  er  hann  ritaði  í  Fjölni,  IX.  árg. ;  segir  hann 
þar:  ,,Að  sönnu  er  þess  getið  í  skólavitnisburðinum,  að  hann 
hafi  heldur  verið  hyskinn  fyrstu  árin  sín  í  skóla,  en  þeir,  sem. 
þá  voru  honum  samtíða,  munu  flestir  verða  við  að  kannast,  að 
hyskni  hans  hafi  verið  eins  affaragóð  og  ástundun  þeirra,  bæði 
að  því  leyti,  sem  honum  veitti  léttara  námið,  og  líka  hins  vegna, 
að  hann  hafði  alla  jafna  eitthvað  fallegt  fyrir  stafni,  sem  átti 
við  eðli  hans,  og  að  minnsta  kosti  seinni  árin  sín  í  skóla  kynnti 
hann  sér  margt  annað  en  skólalærdóm.  Það  má  t.  a.  m.  full- 
yrða,  að  hann  hafi  nærri  því  kunnað  utanbókar  kvæði  hins 
forna  skálds,  Ossíans,  snúin  á  dönsku  af  séra  Steini  Blicher. 
Um  þetta  leyti  samdi  hann  líka  smá-ritgjörðir  og  orti  smá- 
kvæði,  og  er  sumt  af  því  enn  þá  óglatað".  Konráð  á  hér  við 
kvæðakver  Jónasar  frá  skólaárum  hans,  sem  nú  er  handritið 
K.  G.  31  b  I.,  sbr.  fyrstu  kvæðin  í  I.  b.  og  aths.  við  þau;  enn 
fremur  þýðinguna  af  kvæði  Ossíans,  Carric-thura,  I.  b.,  bls. 
195 — 96,  með  aths.,  og  bréf  Jónasar  til  Tómasar  Sæmunds- 
sonar,  II.  b.,  bls.  3.  —  Þetta  kvæðakver  er  frá  síðari  árum 
Jónasar  í  skóla;  sömuleiðis  smá-greinarnar  í  bekkjarblaðinu 
„Iris",  sjá  I.  b.,  bls.  263 — 64,  og  II.  b.,  bls.  203,  og  gamanvís- 
urnar  í  I.  b.,  bls.  154 — 55.  „Skemmuþjófinn"  hefir  hann  einnig 
búið  til  á  þeim  árum;  en  einu  sendibréfin,  sem  til  eru  frá  skóla- 
árum  hans,  eru  bréfin,  sem  nú  var  getið,  til  Tómasar  S'æ- 
mundssonar,  II.  b.,  bls.  3 — 9.  Frá  fyrstu  árunum  þrem,  þegar 
hann  var  í  1.  bekk,  er  líklega  ekkert  til  nú,  svo  kunnugt  sé  með 
fullri  vissu,  og  verður  lítið  um  hann  vitað  á  þeim  árum  annað 
en  það,  sem  sjálfsagt  er  af  skólaverunni,  sbr.  það,  er  sagt  er 
hér  á  undan.  —  Eins  og  getið  er  í  burtfararvottorðinu,  fékk 
hann  hálfa  ölmusu,  30  dali,  fyrsta  veturinn,  sem  hann  var  í 
skóla,  en  síðan  jafnan  heila.*)  Hann  hefir  vafalaust  verið 
heima  á  Steinsstöðum  á  hverju  sumri,  farið  norður  í  Júní  og 
suður  í  September,  og  sennilega  oftast  eða  ætíð  farið  Kaldadal 
og  Stóra-Sand,  Norðlingaveg,  sem  kallaður  var  og  flestir  lang- 
ferðamenn  fóru  fyrrum,  bæði  fyr  og  síðar.  Riðu  Eyfirðingar 
(sem  Skagfirðingar)  um  Mælifell  og  síðan  um  Norðurárdal  og 
Öxnadalsheiði  svo  sem  enn  er  farið. 

Um  hin  síðari  skólaár  Jónasar  verður  meira  vitað  af  því, 
sem  enn  er  til  eftir  hann  frá  þeim  árum  og  nú  var  getið.  Það 
er  ekki  mikið  að  vöxtunum  til,  enda  ekki  við  því  að  búast  af 


*)   Samkv.  bréfi  stiftsyfirvalda,  dags.   10.   Sept.  1823,  og  stifts- 
pröfasts,  dags.  16.  Júlí   1824. 

19 — 22  ára  gömlum  skólapilti,  sem  lagði  mikla  stund  á  nám 
sitt  og  lítið  næði  virðist  hafa  haft  til  þess  háttar  starfa  í  því 
margmenni,  sem  var  á  Bessastöðum.  Flest,  nær  allt,  er  þetta 
þó  frá  veru  hans  þar,  en  fátt  virðist  gert  heima  á  Steinsstöðum, 
enda  hefir  annríkið  ekki  verið  minna  þar,  við  heyskap  og  aðra 
algenga  sveitavinnu.  —  Hann  minnist  þó  oft  í  kvæðum  sínum 
frá  síðari  æviárum  sveitaveru  sinnar  og  sveitalífsins  með 
ánægju.  Sjá  t.  d.  Vorvísurnar  hans,  bæði  þá,  sem  hann  orti 
síðasta  vorið,  er  hann  lifði  (I.  b.,  bls.  143 — 46),  og  minnzt  var 
á  áður,  og  eins  erindin  um  ,,vorið  góða,  grænt  og  hlýtt",  sem 
að  nafninu  til  eiga  að  vera  þýðing  af  smákvæði  eftir  Heine. 
Það  lifnar  yfir  honum,  þegar  hann  hugsar  til  vorsins  heima,  og 
kveðandin  verður  svo  létt  og  f  jörug,  að  hugur  lesandans  bregð- 
ur  ósjálfrátt  á  leik.  Það  er  ekki  af  neinni  tilviljun,  að  hann 
þýðir  smákvæðið,  sem  er  í  I.  b.  á  bls.  218 — 19;  ætli  að  honum 
hafi  ekki  komið  í  hug  æskustöðvarnar  þá?  —  Eða  kveðjan, 
sem  hann  sendi  heim  „með  gamla  Fjölni"  vorið  1844,  sonettan 
gullfagra  (I.  b.,  bls.  133).  Um  líkt  leyti  verður  til  ,,Sláttuvís- 
an"  hans,  og  „Dalvísan",  sem  getið  var  áður  (I.  b.,  bls.  130 — 
32).  Endurminningarnar  frá  æskuárunum  heima  setjast  að 
honum  og  vekja  honum  ljóð  á  tungu,  þar  sem  hann  dvelur  langt 
frá  ættjörð  og  æskustöðvum.  Þrátt  fyrir  alla  óblíðu  náttúr- 
unnar  þar  á  æskuárunum  varð  hann  einmitt  þar  snortinn  af 
fegurð  hennar,  og  hugur  hans  bundinn  órjúfandi  ást  til  henn- 
ar,  þeirri  ást,  sem  laðaði  hann  á  fullorðinsárunum  til  að  sökkva 
sér  niður  í  rannsókn  á  náttúrunni.  „Vorblómin  —  —  ■ —  um 
dali  og  f  jöll,  og  hafblá  alda  og  himinskin  hafa  mig  1  e  n  g  i  átt 
að  vin",  sagði  hann  á  sumardagsmorguninn  fyrsta  1842,  þegar 
hann  bað  drottinn  leyfa  sér  „enn  að  una  eitt  sumar  við  nátt- 
úruna". 

Það  er  vert  að  athuga  nánar  í  þessu  sambandi,  hve  nær  og 
hvar  fyrstu  kvæðin  hans  eru  ort. 

Vísan  hans  um  „dalabóndann  í  óþurknum"  (I.  b.,  bls.  153), 
sem  er  næst-fremst  í  ljóðakverinu  frá  skólaárunum,  er  senni- 
lega  frá  óþurkasumrinu  1826  og  ort  heima  á  Steinsstöðum.  Þá 
er  spurning  um  fremsta  kvæðið,  „Batteriski  syndarinn"  (I.  b„  bls. 
5 — 7),  hvort  það  muni  ekki  ort  áður,  því  að  vafalaust  er  það 
ort  syðra.  Hann  virðist  hafa  ritað  flest  kvæðin  í  kverið  í  röð 
eftir  aldri  þeirra,  en  sennilega  hefir  hann  verið  búinn  að  yrkja 
öll  fyrstu  kvæðin  þar  áður  en  hann  ritaði  þau  í  það,  og  er  ekki 
alveg  víst,  að  hann  hafi  ritað  þau  öll  í  nákvæmlega  réttri  ald- 
ursröð.  Sé  „Batteriski  syndarinn"  ortur  fyr  en  „Dalabóndinn", 
er  hann  sennilega  frá  því  snemma  sumars  1826,  áður  en  Jónas 

fór  norður.  Sbr.  enn  fremur  athugasemd  við  kvæðið.  Næsta 
kvæðið  á  eftir  „Dalabóndanum"  er  „Ad  matrem  orbatam",  og' 
er  það  eflaust  ort  í  Nóvember  haustið  1826,  sbr.  aths.  við  kvæð- 
ið.  Þar  næst  er  upphafið  af  „Carric-thura",  og  er  sú  þýðing 
sennilega  gerð  mjög  skömmu  síðar,  sama  vetur,  og  erindið  til 
Rud.  Keysers  næsta  vor,  eins  og  Jónas  lætur  við  getið;  sbr. 
I.  b.,  bls.  8  og  bls.  195 — 96,  með  aths.  við  þessi  ljóðmæli.  ■ — 
Næstu  ljóðmælin  eru  „In  aquilonem  nocturnum",  „Physica  ne- 
cessitas"  og  „Að  bón  Jóhanns  Árnasonar"  (I.  b.,  bls.  9  og  bls. 
196 — 97).  Hið  síðasta  er  sennilega  frá  því  í  Október  næsta 
haust  (1827,  sbr.  aths.  við  það)  og  hin  fyrri  tvö  því  að  líkind- 
um  mjög  litlu  eldri;  hið  fyrra  gæti  verið  ort  heima  á  Steins- 
stöðum  um  sumarið  og  hið  síðara  á  Bessastöðum  um  haustið. 
Þá  er  „Sníkjudallurinn"  (I.  b.,  bls.  155)  og  „Skraddaraþank- 
ar"  (I.  b.,  bls.  10 — 11),  líklega  bæði  frá  því  um  vorið  1828, 
og  næsta  kvæði  einnig,  „Ad  amicum",  sumargjöf  til  Gísla  ís- 
leifssonar  (I.  b.,  bls.  11 — 18,  með  aths.).  En  síðan  er  gaman- 
vísa  úr  „Iris"  1826,  nr.  3  (3.  Nóv.;  sbr.  I.  b.,  bls.  263,  með 
aths.)  ;  hefir  Jónas  sett  hana  þarna  inn,  þótt  eldri  væri  en 
næsta  kvæði  á  undan.  Þá  er  „Cur  me  querelis",  og  er  mjög 
sennilegt,  að  þýðingin  á  því  sé  frá  vorinu  1828  (I.  b.,  bls.  197, 
með  aths.),  og  næstu  tvö  ljóðmæli  einnig,  „Kvölddrykkjan"  og 
„Occidente  sole"  (I.  b.,  bls.  18 — 20),  og  yfirskrift  næsta  kvæð- 
is  á  eftir  þeim  sýnir,  hve  nær  það  er  ort  (I.  b.,  bls.  21 — 22). 
Næst  er  kvæðið,  sem  hann  kveðst  hafa  ort  „undir  annars  nafni" 
(I.  b.,  bls.  2)  ;  er  alveg  óvíst  að  svo  komnu,  hver  þessi  „annar" 
hefir  verið,  en  um  aldur  þess  má  fara  nærri.  Það  virðist  ort  um 
vor  og  á  Bessastöðum;  það  virðist  enn  fremur  ort  fyr  en  kvæð- 
in  „Galdrareiðin"  og  „Möðruvalla-steinhús"  (I.  b.,  bls.  26 — 
27,  með  aths.),  en  þau  kvæði  munu  vera  ort  nyrðra  sumarið 
1828,  síðasta  sumarið,  sem  hann  var  bar  heima.  Þau  eru  næst 
á  eftir  því  í  kvæðakverinu,  og  er  „Lofsöngur"  Frímanns  (I.  b., 
bls.  200 — 201)  á  milli  þeirra.  Það  sýnist  eftir  þessu  vera  ort 
vorið  1828,  líklega  í  Maí.  —  Hér,  í  þessari  útgáfu,  er  næst  á 
eftir  því  sett  kvæðið  „Ferðalok"  (I.  b.,  bls.  23 — 25).  Það  er 
ekki  í  þessu  kvæðakveri  frá  skólaárunum,  en  það  virðist  samt 
vera  ort  sumarið  1828  og  heima  á  Steinsstöðum,  sbr.  aths.  við 
það  í  I.  b.  ■ —  Næstu  þrjú  kvæðin  í  kverinu,  er  nú  voru  nefnd, 
munu  einnig  öll  ort  sama  sumarið,  og  ort  nyrðra  (sbr.  aths.  við 
þau  í  I.  b.),  og  ef  til  vill  er  kvæðið  „Um  hana  systur  mína" 
(I.  b.,  bls.  44)  einnig  frá  því  sumri  (sbr.  aths.  við  það),  en 
ekki  er  það  í  kverinu.  Þar  er  næst  kvæðið  „Nótt  og  morgunn" 
(I.  b.,  bls.  28 — 29),  sem  Páll  Melsted  fann  eiginhandarrit  af  í 

rusli  á  Bessastöðum  vorið  1829.  Virðist  það  hafa  verið  ort  það 
vor.  Á  eftir  því  er  í  l.jóðakverinu  stakan,  sem  er  efst  á  bls.  156 
í  I.  b.;  hún  sýnist  vera  skrifuð  með  sama  bleki  og  síðast-nefnd 
kvæði,  og  er  því  líklega  einnig  frá  vorinu  1829,  ort  á  Bessa- 
stöðum;  en  næsta  kvæði  er  dagsett  „19.  Juni  1829"  (I.  b.,  bls. 
239)   og  var  þá  skólaverunni  lokið. 

Þessi  ljóð  frá  síðustu  skólaárunum  þrem,  bæði  hin  frum- 
sömdu  og  hin  þýddu,  veita  margs  konar  þekking  um  Jónas  á 
þeim  árum.  Áður  höfum  vér  að  eins  getað  séð  hann  tilsýndar; 
nú  heyrum  vér  til  hans,  og  hann  talar  við  oss  sjálfur.  Vér  heyr- 
um,  að  þessi  ungi  skólapiltur  er  ekki  að  eins  fluggáfaður  stærð- 
fræðingur,  heldur  einnig  ágætt  skáld,  sem  skarar  að  því  leyti 
fram  úr  öllum  jafnöldrum  sínum  og  flestum  samtímamönnum 
sínum.  Vér  fáum  meira  en  að  heyra  til  hans,  vér  fáum  að  kynn- 
ast  honum,  skyggnast  inn  í  hugsanir  hans  og  sálarlíf,  og  það, 
sem  mest  er  um  vert:  vér  fáum  ást  á  honum.  Vér  heyrum,  að 
hann  er  stundum  gamansamur  og  kastar  fram  glettnisvísum, 
sumum  nokkuð  bituryrtum;  vér  finnum,  að  honum  svíður 
stundum  svo  sárt,  að  engin  gamansemi  kemst  að,  þegar  hann 
yrkir  um,  hve  sakleysið  er  svívirt,  eða  um  kærulausa  fégirnd, 
er  svíkur  út  eignir  náunganna,  kætist  af  andvörpum  föðurleys- 
ingjanna,  svæfir  samvizkuna  og  steypir  sér  í  óhóf  og  spillingu; 
vér  verðum  varir  við,  að  hann  tekur  einnig  stundum  innilegan 
þátt  í  sorg  þeirra,  er  hafa  orðið  fyrir  þeim  sáru  hörmum  að 
missa  börnin  sín  í  gröfina.  —  En  vér  fáum  að  sjá  meira,  þekkja 
hann  betur,  kynnast  hinum  hugljúfustu  og  sterkustu  tilfinning- 
um  í  sál  hans,  órjúfandi  vináttu  og  heitustu  ást,  sem  eilífðin 
fær  ekki  unnið  bug  á.  Hin  ógleymanlegu  kvæði  hans  um  vin- 
áttuna,  sem  hann  orti  til  kærasta  skólabróður  síns,  og  um  ást- 
ina  sína  fyrstu,  til  stúlkunnar,  sem  átti  síðan  hug  hans  og 
hjarta  til  ferðaloka  ævi  hans,  eru  í  þessu  sambandi  leiftrandi 
blys,  sem  bregða  skærri  birtu  á  hann  sjálfan,  hans  innsta  mann 
og  ævi  hans,  sem  var  framundan.  í  kvæðinu  til  vinar  síns,  Gísla 
ísleifssonar,  eru  tvö  erindi,  sem  varpa  nokkru  ljósi  á  liðinn 
tíma,  og  hafa  þau  verið  tekin  fram  hér  áður.  Næstu  erindin 
þrjú  eiga  við  næstu  árin,  skólaárin,  er  hann  naut  þess  að  vera 
samvistum  með  þessum  vini  sínum. 

Sátum  við   tveir  sem  við  þreyta  myndum 

við    sjó  löngum  burt   veltandi   yfir 

og  sáttir  á  bylgjur  lífs 

sundi  lékum;  einum  hug 

þótti  mér  þá  mót  örlaga  straumi. 

Aftur  og  aftur  snertir  hann  í  kvæðinu  einnig  þá  strengi, 
sem  hljóma  djúpa  alvöru  og  að  síðustu  hálf-duldan  beyg,  er 
hann  skyggnist  inn  í  framtíðina,  þótt  hann  segi  að   sönnu,  að 

gott  er  að  ganga  ófarið,   örstutt, 

geði   kvíðlausu  æviskeið. 

Alvaran  og  sorgin  voru  sjaldan  langt  frá  Jónasi,  þótt  gleðin 
fengi  stundum  að  setjast  í  hásætið. 

Auk  þessara  kvæða  og  einkunnabókar  Bessastaðaskóla  er 
fátt,  sem  fræðir  um  hann  síðari  skólaárin  hans.  „Iris",  sem  get- 
ið  var  áður,  er  frá  haustinu  1826.  Þar  eru  lítil  sýnishorn  af 
smásögum  o.  fl.  í  óbundnu  máli.  Merkileg  er  sú  heimspekilega 
skoðun,  sem  Jónas  hefir  sett  þar  fram  í  þessari  setningu  (sjá 
II.  b.,  bls.  203)  :  ,,Varla  getum  vér  deyft  hjá  oss  þá  hugsjón,  að 
fyrri  en  keðjan  þrýtur  við  hásæti  hins  eilífa,  hljóti  enn  þá  að 
finnast  þúsund  lifandi  verur,  að  baki  hverra  maðurinn  stendur 
eins  langt  og  rjúpan  að  baki  veiðimannsins".  —  Þennan  vetur 
voru  þeir  enn  með  honum  í  skóla,  vinir  hans,  Gísli  ísleifsson, 
Tómas  Sæmundsson,  Snorri  Sæmundsson,  Geir  Jónsson  Bach- 
mann  og  Lárus  Sigurðsson,  sem  útskrifuðust  allir,  nema  Gísli, 
um  vorið.  Þennan  vetur  var  Rudolf  Keyser  einnig  á  Bessastöð- 
um,  og  tókst  með  þeim  Jónasi  og  honum  góð  vinátta,  eins  og 
skilja  má  m.  a.  af  erindinu,  sem  Jónas  orti  um  vorið  til  Keysers 
(I.  b.,  bls.  8)  og  bréfi  Jónasar  næsta  vetur  til  Tómasar  Sæ- 
mundssonar  (II.  b.,  bls.  3).  ■ —  Keyser  var  nær  fimm  árum 
eldri  en  Jónas  og  hafði  tekið  stúdentspróf  1820.  Hann  lagði 
stund  á  sagnfræði,  einkum  sögu  Norðurlanda,  við  háskólann  í 
Ósló  og  fékk  styrk  af  „Selskabet  for  Norges  Vel"  til  að  fara 
hingað  1825  og  læra  íslenzku  og  kynnast  fornritunum.  Keyser 
var  vingjarnlegur  maður  í  viðmóti,  kom  sér  hér  vel  og  undi 
hér  einnig  vel.  Hann  gaf  Jónasi  þýðing  Stens  Blichers  af  kvæð- 
um  Ossíans,  sem  Jónasi  þótti  mikið  koma  til,  eins  og  þegar  hefir 
verið  bent  á.  Er  ekki  ólíklegt,  að  viðkynningin  við  Keyser  hafi 
haft  einhver  áhrif  á  Jónas  á  þessum  skólaárum  hans.  Síðar  voru 
þeir  samvistum  í  Höfn,  er  Jónas  var  þar  við  nám  og  Keyser 
var  þar  frá  því  um  vorið  1835  til  vorsins  1837,  að  undirbúa  í 
handritasöfnunum  útgáfu  hinna  gömlu,  norsku  laga;  var  hann 
þá  orðinn  docent  í  sögu  við  háskólann  í  Ósló,  en  varð  þar  nú 
prófessor.  Þeir  Jónas  og  hann  munu  hafa  skrifazt  á  (sbr.  II.  b., 
bls.  5),  en  ekkeit  mun  nú  til  af  þeim  bréfum. 

Næsta  haust  voru  allir  þessir  vinir,  nema  Gísli,  horfnir  frá 
Bessastöðum;  skólabræðurnir  útskrifaðir  og  Keyser  farinn  aft- 
ur  heim.  Tómas  var  farinn  til  Hafnar;  en  hann  bætti  mikið  úr 

fjarveru  sinni  með  skemmtilegum  bréfum;  hið  fyrsta  skrifaði 
hann  þegar  30.  September  (sbr.  Bréf  T.  S'æm.,  bls.  16 — 21). 
Jónas  skrifaði  honum  aftur  í  Febrúar — Marz  (II.  b.,  bls.  3 — 5), 
og  nú  kynnumst  vér  honum  sem  skemmtilegum  bréfritara,  og 
sjáum  jafnframt,  hversu  hann  skrifar  fallegt  og  viðfelldið  mál, 
leikandi  og  létt,  og  svo  nýtízkulegt,  að  það  gæti  orðalagsins 
vegna  verið  hundrað  árum  yngra.  Hann  skrifar  bar  lítið  eitt 
um  sig,  m.  a. :  „Mér  þykir  hér  vera  orðið  býsna-eyðilegt,  og 
vinir  mínir  eru  nú  hér  svo  fáir,  að  það  er  næstum  ótrúlegt.  Þú 
ert  á  burtu,  og  Snorri  og  Geir,  og  Keyser  að  eilífu.  Hvern  hefi 
ég  þá  eftir,  nema  hann  Gísla,  á  meðan  ég  hefi  hann?  —  Ég 
hefi  líka  Eddu  og  P.  Paars  og  Ossían.  Það  er  þó  betra  en 
ekki".*)  —  Kvæðin  til  Gísla,  Ad  amicum  og  Occidente  sole,  og 
jafnvel  Sumardagsmorguninn  fyrsta  (I.  b.,  bls.  11 — 22),  sýna 
það  bezt,  hve  heitt  Jónas  unni  þessum  vini  sínum  og  hve  mikið 
yndi  hann  hefir  haft  af  að  vera  samvistum  með  honum. 

Flest  kvæði  Jónasar  frá  skólaárum  hans  eru  ort  undir  sömu 
bragarháttum  og  kvæðin  í  Eddu,  og  hann  skrifar  þau  í  ljóða- 
kverið  sitt  með  fornlegum  rithætti;  og  ekki  nóg  með  bað :  í 
fyrsta  kvæðinu,  Batteriski  syndarinn,  eru  ýmsar  ljóðlínur  tekn- 
ar  beinlínis  úr  kvæðum  í  Eddu;  sbr.  aths.  við  kvæðið.  ■ —  Jónas 
hefir  sennilega  haft  undir  höndum  eintak,  sem  skólinn  hefir 
átt,  af  útgáfu  Rasks  og  Afzelíusar  frá  1818.  Sagt  er,  að  Jónas 
hafi  á  skólaárum  sínum  lesið  mikið  hinn  forna  skáldskap.  ■ — 
Peder  Paars  er  og  verður  ætíð  stórmerkilegt  rit,  og  er  sízt  að 
undra,  að  Jónasi  þætti  gaman  að  því;  sjálfur  var  hann  hneigð- 
ur  fyrir  að  gera  skopkvæði,  og  svo  vel  var  hann  kunnugur  hin- 
um  fornu  kviðum  Hómers  og  Virgils,  að  hann  hlaut  að  hafa 
ánægju  af  hinum  meistaralegu  skopstælingum  af  þeim,  sem 
Holberg  kemur  víða  fyrir  í  riti  sínu.  En  Jónas  virðist  ekki  hafa 
orðið  fyrir  neinum  verulegum  áhrifum  af  Peder  Paars,  og  ekki 
er  kunnugt,  að  hann  hafi  reynt  að  þýða  neitt  af  honum  eða 
stæla.  Nokkurra  áhrifa  af  þessu  riti  Holbergs  kynni  ef  til  vill 
að  hafa  gætt  í  Skemmuþjófnum  (sbr.  I.  b.,  bls.  264 — 65),  en 
nú  verður  ekki  fyllilega  dæmt  um  það.  —  Hann  hefir  verið 
mjög  hrifinn  af  Ossían,  eins  og  menn  voru  almennt  á  þeim 
tímum,  enda  höfðu  þessir  kvæðaflokkar  Macphersons  afarmikil 
áhrif  á  hina  upprennandi  stefnu  í  skáldskaparlistinni.  Sbr.  enn 


*)  Tómas  skrifaöi  Jónasi  á  ný  langt  bréf  8.  Marz,  um  líkt 
leyti  og-  Jónas  sendi  honum  þetta  bréf  sitt,  og  aftur  skrifaði  Tóm- 
as  honum  30.  Apríl,  er  hann  hafði  fengið  það  (Bréf  T.  Sæm.,  bls. 
21 — 37);   voru  þau   bréf   mest   um   nám   og   próf   Tómasar. 

fremur  útlegging  Jónasar  af  upphafinu  á  Carric-thura  (I.  b.r 
bls.  195 — 96),  með  aths.,  ef  útlegging  skyldi  kalla,  því  að  miklu 
er  kvæði  hans  meira  listaverk  en  hinar  skáldlegu  setningar  í 
óbundnu  máli,  sem  hann  hafði  fyrir  sér.  —  Sagt  er,  að  skáld- 
skapur  Bjarna  Thorarensens  hafi  haft  djúp  áhrif  á  Jónas  á 
skólaárum  hans  og  að  Jónas  hafi  kunnað  kvæði  hans  utanbók- 
ar  og  lesið  þau  stundum  upp  fyrir  skólabræðrum  sínum.*)  . — 
Hann  kann  að  hafa  þekkt  fáein  þeirra  á  skólaárum  sínum,  bau 
er  þá  höfðu  birzt  á  prenti,  helzt  í  Klausturpóstinum  og  Sagna- 
blöðum  Bókmenntafélagsins,  en  ekki  voru  þau  mörg.  Einnig 
kann  hann  að  hafa  komizt  yfir  uppskriftir  af  sumum  óprentuð- 
um  kvæðum  eftir  Bjarna  á  þeim  árum,  en  ekki  er  kunnugt,  að 
Jónas  hafi  þá  kynnzt  honum  sjálfum. 

Svo  leið  veturinn  (1827 — 28)  á  enda.  Sumardagurinn 
fyrsti  rann  upp  og  Jónas  heilsaði  honum  með  gamankvæði,  í 
anda  Bellmans  og  með  alkunnu  Bellmans-lagi.  Sumardagurinn 
tekur  kveðjunni  með  mikilli  alvörugefni,  en  þegar  Jónas  leggur 
honum  þessi  orð  í  munn: 

„Hulinn,  —  himins  er  það  ráð,  — 

bind  ég  á  baki  þér  bagga  örlaga  þungan", 

þá  vissi  hann  ekki,  hvílíkt  sannyrði  honum  gafst.  Það  er  engu 
líkara  en,  að  óljóst  hugboð  hafi  valdið  þeirri  spásögn. 

Séra  Gunnar  Hallgrímsson,  prestur  í  Laufási,  bróðir  Þor- 
láks  í  Skriðu,  dó  15.  Febr.  Gunnar,  sonur  hans,  var  há  orðinn 
roskinn  maður,  47  ára  gamall.  Hann  var  í  Reykjavík;  hafCi 
Geir  biskup  Vídalín  útskrifað  hann  1804,  og  síðan  hafði  Gunn- 
ar  verið  skrifari  hans  allt  til  þess,  er  biskup  dó,  1823.  Hann 
hafði  fengið  lækningaleyfi  1815  og  fékkst  mikið  við  lækning- 
ar.  Móðir  hans  óskaði  eftir,  að  hann  kæmi  nú  norður  og  tæki 
við  brauðinu  eftir  föður  sinn.  Hann  sótti  um  það,  fékk  vonar- 
bréf  fyrir  því  19.  Maí  og  vígðist  þangað  1.  Júní.  Hann  átti  dótt- 
ur  í  Reykjavík,  Þóru  að  nafni.  Móðir  hennar  var  Guðrún  Jóns- 
dóttir;  hafði  hún  verið  honum  samtíða  hjá  biskupi,  er  hún  var 
fyrir  innan  tvítugt  (1810 — 11).  Þóra  var  fædd  á  Esjubergi 
4.  Febr.  1812  og  hafði  síðustu  5  árin  verið  hjá  Sigurði  Thov- 
grimsen,  land-  og  bæjarfógeta,  eða  réttara  sagt  konu  hans,  frú 
Sigríði,  bróðurdóttur  Geirs  biskups,  en  nú  tók  séra  Gunnar 
hana  með  sér  norður.  Hún  var  mjög  efnileg  og  falleg  stúlka, 
hvers  manns  hugljúfi.  Þau  fóru  landveg  norður,  og  varð  Jónas 
þeim  samferða.    Þeim  Þóru  og  honum  leizt  vel  hvoru  á  annað ; 


)    I.jóömæli,    2.    útg;.,    bls.   XII— XIII. 

hafa,  ef  til  vill,  verið  búin  að  kynnast  eitthvað  áður  en  þau 
urðu  samferða^  norður,  en  á  leiðinni  fengu  þau  innilega  ást 
hvort  á  öðru.  Á  Steinsstöðum  var  slitið  samfylgdinni;  þar  voru 
ferðalok  fyrir  Jónasi,  en  þau  séra  Gunnar  og  Þóra  héldu  áfram 
að  Laufási,  hins  vegar  fjarðarins.  En  áður  en  þau  skildu,  bað 
Jónas  séra  Gunnar  gefa  sér  Þóru.  Séra  Gunnar  kvað  þau  enn 
of  ung  til,  að  það  mál  yrði  bundið  fastmælum  þá  þegar.  Fram- 
tíðin  var  óviss,  kvað  hann,  og  réttast  að  sjá,  hverju  fram  yndi 
um  hag  þeirra  á  næstu  árum  og  hvort  þau  bæru  þá  tryggð  hvort 
til  annars.  Vildi  hann  ekki  heita  Jónasi  Þóru  að  sinni. 

Skilnaðurinn  varð  með  meiri  sársauka  en  Jónas  mun  hafa 
búizt  við.  Nú  var  honum  bundinn  bagginn  þungi.  Endurminn- 
ingarnar  um  ferðalagið  komu  aftur  og  aftur  í  huga  hans.  Um 
sumarið  féll  kvæðið  „Ferðalok"  í  stuðla  (I.  b.,  bls.  23 — 25, 
með   aths.).   „Ástin  mín"  nefndi  hann  það. 

Veit   ég,   hvar   von   öll  andartak    sérhvert, 

og  veröld  mín  sem   ann   þér  guð, 

glædd    er  guðs   loga.  finn  eg  í  heitu  hjarta. 
Hlekki  brýt  eg  hugar 


og  heilum   mér 
fleygi  faðm  þinn  í. 


Háa  skilur  hnetti 
himingeimur, 
blað  skilur  bakka  og  egg; 
Sökkvi  eg  mér  og  sé  eg  en  anda,  sem  unnast, 

í   sálu  þér  fær   aldregi 

og  lífi  þínu  lifi;  eilífð   að   skilið. 

Hin  göfgasta  ást  og  hinn  sárasti  skilnaðarharmur  skópu 
eitt  hið  fegursta  ástarkvæði,  sem  tunga  vor  geymir.  Jónas  Hall- 
grímsson  var  nú  orðinn  það  skáld,  að  þetta  mátti  takast. 

Hér  verður  ekki  þessari  ástasögu  haldið  áfram  að  sinni. 

Sumarið  leið,  síðasta  sumarið  heima  á  Steinsstöðum;  nýtt 
skólaár  hófst,  síðasti  skólaveturinn  á  Bessastöðum.  Frá  sumr- 
inu  eru  til  fáein  (líklega  3)  kvæði,  auk  kvæðisins  „Ferðalok", 
eins  og  áður  hefir  verið  getið,  og  þýðingarinnar  á  Lofsöng  Frí- 
manns  (I.  b.,  bls.  200 — 201),  en  frá  vetrinum  að  eins  eitt,  frá 
vorinu  1829,  og  ef  til  vill  ein  ferskeytla.  Páll  Melsted  var  með 
Jónasi  þennan  vetur  í  skóla;  hann  segir  svo  um  hann  í  Endur- 
minningum  sínum  (bls.  36)  :  „Mér  þótti  merkilegt  flest  af  því, 
sem  Jónas  sagði;  hann  fann  að  öllu,  sem  var  ljótt  og  ósatt  og 
hálfsatt,  hann  vakti  eftirtekt  mína  og  kenndi  mér  að  taka  ekki 
allt  trúanlegt,  sem  talað  var;  mér  fannst  hann  ætíð  hafa  rétt 
að  mæla.  Enginn  af  piltum  sagði  eins  vel  og  hann  smásögur, 
einkum  ef  þær  voru  skrítnar.  Aldrei  heyrði  ég  hann  láta  f  júka 

í  kveðlingum,  þann  vetur,  en  við  bar  það  seinna,  begar  við 
vorum  saman".  Páll  telur  Jónas  hafa  verið  einn  af  f  jórum  beztu 
söngmönnum,  sem  þá  voru  í  skólanum  (bls.  25).  Frá  Páli,  eða 
Konráði  Gíslasyni,  mun  það  einnig  komið,  sem  segir  um  Jónas 
á  skólaárum  hans  í  ævisögu  hans  framan-við  2.  útg.  ljóðmæla 
hans  (bls.  XII — XIII);  segir  þar  m.  a. :  „í  skóla  bar  þegar  á 
því,  að  þó  að  hann  væri  kátur  og  gamansamur,  þá  var  hann  þó 
fárra  manna  kunningi,  og  þó  að  hann  væri  nokkuð  hæðinn,  brá 
þó  fyrir  tilfinningasemi,  og  það  eigi  all-lítilli,  við  þá,  sem  voru 
vinir  hans".  Enn  fremur:  ,,Hann  hafði  mikið  orð  á  sér  fyrir 
gáfur,  en  ekki  var  hann  mjög  iðinn  við  námsgreinarnar".  — 
,,Hann  las  mikið  fornsögurnar  og  hinn  forna  skáldskap,  og  eins 
var  hann  að  reyna  að  kynna  sér  náttúrufræði". 

Bréf  eitt,  sem  Jónas  skrifaði  Tómasi  Sæmundssyni  til 
Hafnar  1.  Marz  1829,  veitir  góða  upplýsing  um  hag  hans  og 
fyrirætlanir  þennan  vetur  (II.  b.,  bls.  5 — 9).  Hann  var  staddur 
í  Reykjavík  þennan  dag,  er  hann  skrifaði  bréfið,  því  að  það 
var  sunnudagur;  hann  var  ,,að  bíða  eftir  bréfum  frá  Norður- 
lands-póstinum".  Ef  til  vill  hefir  hann  þá  búizt  við  einu  frá 
Laufási.  Þau  Þóra  og  hann  skrifuðust  á.  Einhver  mundi  eftir 
því,  að  hún  var  stundum  að  hlaupa  með  bréf  í  veginn  fyrir 
póstinn.  —  Bréfið  til  Tómasar  er  að  sumu  leyti  svar  við  bréfum, 
sem  Jónas  hafði  fengið  frá  honum  (sjá  Bréf  T.  Sæm.,  bls.  37 — 
49).  Tómas  hafði  skrifað  honum  m.  a.  þetta:  „Þú  átt  á  næsta 
sumri  a  ð  k  o  m  a  t  i  1  m  í  n,  hvað  sem  á  gengur".  Og  hann 
hafði  ráðlágt  honum,  hversu  hann  skyldi  haga  náminu  um  vetur- 
inn  með  tilliti  til  inngönguprófsins  (examen  a  r  t  i  u  m)  við 
háskólann.  —  Jónas  langaði  til  að  sigla:  ,,Eg  ætlaði  mér  statt 
og  stöðugt  í  sumar  að  brjótast  í  að  elta  þig",  skrifar  hann. 
Hann  hafði  reynt  að  útvega  sér  farareyri,  en  það  hafði  ekki  tek- 
izt;  „ég  hefi  öngva  peninga  í  höndunum  og  ekki  von  um  fram- 
vegis  að  fá",  skrif ar  hann,  og  svo  bætir  hann  við :  „en  af  því 
jafnframt  mér  allt  af  býðst  sæmilega  góð  forþénusta  hjá  land- 
fógeta  Ulstrup,  held  ég,  að  ég  freistist  til  að  sæta  því".  — 
Hann  segir  Tómasi  frá  skólaverunni.  Hann  er  óánægður  með,  að 
hann  hafi  orðið  neðarlega  í  bekknum  við  prófið  um  haustið,  og 
að  hann  sitji  þar  kyr  allan  veturinn,  því  að  miðsvetrarpróf  hafi 
farizt  fyrir.*)  —  í  sambandi  við  þetta  má  geta  þess  hér,  hver 


*)  Sbr.  Endurminningar  Páls  Melsteds,  bls.  40:  „Þrjú  voru 
examina  á  ári  hverju  í  Bessastaðaskóla:  Fyrsta  á  haustin,  1. 
Október,  en  þá  ekki  nema  latínskur  stíll;  eftir  honum  var  svo  raS- 
:tö,  og  hélzt  sú  röð  til  a  n  n  a  r  s,  miSsvetrar-examens;  það  byrj- 
aði   6.   eöa  7.   Jan. Þriðja    prófið    eða  vorpróf   og   burt- 

Jónas  er  talinn  í  röðinni  í  skólanum  á  Bessastöðum.  Veturinn 
1823 — 24  var  hann  7.  af  17  í  neðri  bekk,  1824 — 25  8.  af  18  í 
sama  bekk  og  1825 — 26  3.  af  18;  1826 — 27  19.  af  21  í  efri  bekk, 
1827 — 28  11.  af  20  og  1828 — 29,  þennan  vetur,  sem  hann  á  við 
í  bréfinu,  15.  af  24,  Magnús  Eiríksson  var  efstur,  Konráð  ann- 
ar,  Gísli  ísleifsson  var  5.,  Jón  Hjaltalín  10.,  Skapti  Timoteus 
var  13.,  Þorsteinn  Jónsson  frá  Auðkúlu  17.,  o.  s.  frv.  ■ — ■  En 
Jónas  hafði  til  uppbótar  á  þessari  óheppni  hlotið  þá  ánægju  á 
skólahátíðinni,  fæðingarhátíð  kongsins,  1.  Febrúar,  að  verða 
sæmdur  sérstökum  verðlaunum  fyrir  iðni.  Sbr.  enn  fremur  fylgi- 
skjal  11.  —  Jónasi  fannst,  að  hann  ætti  raunar  ekki  slík  verð- 
laun  skilið.  —  ,,Hann  hafði  mikið  orð  á  sér  fyrir  gáfur,  en  ekki 
var  hann  mjög  iðinn  við  námsgreinarnar",  segir  Hannes  Haf- 
stein  um  hann,  ef  til  vill  eftir  burtfararvottorði  Jónasar  í  ævi- 
sögu  hans,*)  en  í  vottorðinu  er  það  þó  tekið  fram,  að  síðustu 
skólaárin  tvö  hafi  Jónas  lagt  mjög  mikla  stund  á  nám  sitt. 

Það  er  sorglegt  tjón  og  óbætanlegt,  að  öll  bréf  Jónasar  til 
Tómasar  Sæmundssonar,  nema  þessi  2  skólabréf,  skuli  hafa 
verið  eyðilögð.  Þeir  varðveittu  sjálfir  hvor  annars  bréf  og  Kon- 
ráð  Tómasar  að  Jónasi  látnum,  og  sömuleiðis  frú  Sigríður,  ekkja 
Tómasar,  bréf  Jónasar,  en  síðar  hafa  þau  komizt  í  ómildari 
hendur. 

í  Maí-lok  var  lokið  burtfararprófi  og  skólaveran  á  enda. 
Prófið  leysti  Jónas  af  hendi  þannig,  að  hann  hlaut  ágætiseink- 
unn  í  sumum  námsgreinum,  háa  fyrstu  einkunn  í  öðrum  og 
fyrstu  einkunn  í  hinum,  sbr.  burfararvottorð  lektors,  dags.  10. 
Júní  1829,  fylgiskjal  1.  Prófræðuna  flutti  hann  30.  Maí,  og  er 
hún  til,  sjá  II.  b.,  bls.  204 — 11.  Hún  er  um  það,  að  mennirnir 
skuli  ekki  elska  heiminn,  og  er  að  öllu  leyti  snilldarvel  samin. 
Margt  er  þar  ágætlega  sagt,  en  hér  skal  bent  á  tvennt,  sem  sýnir, 
ef  til  vill,  ekki  síður  en  annað  í  ræðunni,  hans  innri  mann  og  það, 
sem  honum  bjó  innst  í  brjósti.  Hann  segir:  ,,Næst  umgengninni 
við  guð  og  ánægjunni  yfir  afloknu  skylduverki  mun  engin 
(gleði)  svo  hrein,  engin,  sem  líkist  eins  himinsins  sælu,  og  gleðin 
af  umgengninni  við  dyggðuga  vini".  Og  enn  fremur  kemst  hann 

svo  að   orði  á  öðrum  stað   í  ræðunni:  „Þegar hjarta 

þitt  kvelst  af  einhverri  hulinni  sorg,  sem  þú  verður  að  dyija 
fyrir  heiminum,  —  þegar  þú  þannig  yfirgefinn  hlýtur  einmana 
að   ganga  þungan  gang  í  lífsins  eyðimörku,  —  hvar  er  þá,   ó 


fararpróf    var    haldiS     seinast    í    Maímánuði,     og    skóla    sagt    upp 
31.   Maí". 

*)    Ljóðmæli,   2.   útg\,   bls.  XIII. 

maður,  þitt  athvarf?  Vissulega  ekki  hjá  heiminum".  Þeir,  sem 
þekkja  hann,  þeir  munu  skilja  hann;  og  þeir  munu  einnig  sjá, 
að  hann  lifði  sínu  skamma  lífi  samkvæmt  þeim  kenningum,  sem 
hann  setti  fram  í  þessari  ræðu  sinni. 

Biskup,  Steingrímur  Jónsson  í  Laugarnesi,  skrifaði  upp  á 
burtfararvottorðið  1.  Júlí,  að  hann  hefði  séð  það,  og  veitti  Jón- 
asi  sama  dag  prédikunarleyfi  (veniam  concionandi) ,  ,,til  að  pré- 
dika  og  chatechisera  opinberlega  fyrir  söfnuðinum,  innan  þeirra 
sókna,  hvar  hann  sér  uppi  heldur"  o.  s.  frv.  —  Bessastaða- 
stúdentar  voru  undir  það  búnir  að  verða  prestar,  eins  og  kunn- 
ugt  er. 


IV. 
REYKJAVÍKUR-ÁRIN  FYRRI. 


Nú  tók  við  nýtt  líf  að  skólaárunum  loknum.  Nú  hélt  hann 
ekki  um  f  jöll  og  óbyggðir  heim  til  átthaganna  norður  í  Öxnadal. 
Hann  fór  til  Reykjavíkur,  ráðinn  skrifari  hjá  land-  og  bæjarfó- 
getanum  þar,  Ulstrup,  eins  og  hann  hafði  búizt  við.  —  Sigurður 
Thorgrímsen,  sem  verið  hafði  landfógeti  frá  1812  og  bæjarfó- 
geti  frá  1813,  hafði  fengið  lausn  frá  þeim  embættum  sumarið 
áður,  en  Regner  Christopher  Ulstrup  verið  settur  til  að  gegna 
þeim.  Hann  var  aldanskur  maður,  fæddur  1798,  hafði  verið  her- 
foringi  í  stórskotaliðinu,  en  slasast  eitthvað*)  og  tekið  síðan 
próf  í  dönskum  lögum  1818  og  verið  að  nafninu  til  sýslumaður  í 
Skaftafellssýslu  1820 — 25,  en  verið  þar  í  héraði  að  eins  fyrri 
hluta  árs  1822,  annars  utanlands.  Hann  var  kvæntur;  kona  hans 
var  Hedevig  Lovise  Augusta,  f.  Lerche;  giftust  þau  rétt  áður  en 
þau  fóru  hingað  sumarið  1828.  Þau  settust  að  í  Petræusarhúsi 
svo-nefndu,**)  er  síðar  nefndist  Velta,  en  1830  keypti  stjórnin 
Bergmannshús  sem  landfógetabústað.***)  Stóðu  þessi  hús  bæði 
fram  yfir  síðustu  aldamót;  mun  Jónas  hafa  átt  heima  í  þeim  hjá 
Ulstrup  á  þessum  fyrri  árum  sínum  í  Reykjavík.  —  Bogi  Bene- 
diktsson  segir  í  Sýslumannaæfum  (IV.,  667),  að  Ulstrup  hafi 
verið  „stór,  kempulegur  og  laglegur  maður,  og  hreinskilinn  í 
reikningum".  Páll  Melsted  sagnfræðingur,  sem  var  á  skrifstofu 


*)    Endurminn.  Páls  Melsteds,   bls.  48. 
**)    Sjá  um  það   Safn  V.,  nr.  2,   54. 
***)    S.   st.(   bls.    G6— 69,   og  Sögu   Reykjavíkur,    I.,    172—73. 

hans,  segir,  að  hann  hafi  verið  „afbragðs  lögreglustjóri",  og  að 
sér  hafi  fallið  vel  að  vera  hjá  honum.*) 

Þegar  Tómas  fékk  bréfið,  sem  Jónas  sendi  honum  frá 
Reykjavík  1.  Marz,  fylltist  hann  sárri  gremju  yfir  fyrirætlunum 
vinar  síns.  Hann  skrifaði  honum  aftur  23.  n.  m.  (Bréf  T.  Sæm., 
49 — 53)  og  kemst  þá  m.  a.  svo  að  orði  um  þetta:  „Illa  líkar  mér, 
vinur,  að  þú  ert  vonlaus  um  að  geta  komið  hingað  í  haust  og 
kann  ske  orðið  mér  samferða.**)  Að  eyða  beztu  tíð  sinni  hjá 
öðrum  eins  dóna  og  Ulstrup,  sem  ekki  veit  orð  í  sinn  haus!  Guð 
hjálpi  mér!  Þú  segist  vera  neyddur  til,  en  ætli  þú  leggir  mikið 
upp  í  2  eða  3  ár  í  Rvík,  ætli  þitt  höfuð  tæmist  þar  ekki  eins  og 
vasinn  fyllist?  Að  ganga  á  kontór  er  gott  fyrir  einn  stúdent, 
sem  ekki  ætlar  sér  að  halda  víðara". 

En  nú  varð  svo  að  vera  sem  komið  var.  —  „Kann  ske  komi 
ég  líka  einhvern  tíma  að  finna  þig",  hafði  Jónas  skrifað  Tómasi, 
og  hvorugur  sleppti  voninni  um  það. 

Reykjavík  var  enginn  stórbær  á  þessum  árum.  Til  er  niann- 
tal  frá  árslokum  1828  og  annað  frá  haustinu  1832;  í  hinu  fyrra 
eru  taldar  534  sálir  í  bænum  og  í  hinu  síðara  559.  Heimilin  í 
bænum  voru  um  90.  Kaupmenn  og  verzlunarstjórar  um  10,  iðn- 
aðarmenn  um  5  og  embættismenn  þeir  þrír,  stiftamtmaðurinn 
(Krieger),  land-  og  bæjar-fógetinn  og  sýslumaðurinn  (01.  Fin- 
sen)  ;  og  svo  var  1  lögregluþjónn  eða  2,  1  hafnsögumaður  og  1 
barnakennari.  —  Aðrir  embættismenn  bjuggu  utanbæjar,  Stein- 
grímur  biskup  inni  í  Laugarnesi,  Magnús  Stephensen  yfirdóms- 
forseti  úti  í  Viðey,  Bjarni  Thorarensen  yfirdómari  á  Gufunesi, 
ísleifur  Einarsson  á  Brekku  á  Álftanesi,  séra  Gunnlaugur  Odds- 
son  á  Lambastöðum,  Jón  Thorstensen  landlæknir  í  Nesi,  o.  s.  frv. 
—  Húsin  í  Reykjavík  voru  nær  öll  við  2 — 3  götur,  Aðalstræti 
(„Klúbbgötuna"),  Hafnarstræti  (Strandg.)  og  Austurstræti 
(Löngustétt).  Allmörg  stóðu  öldina  út,  og  sum  þeirra  standa 
ennþá.  í  ritum  drs.  Jóns  Helgasonar  biskups,  Reykjavík  14  vetra 
(Safn  V.,  nr.  2)  og  Klemens  Jónssonar  ráðherra,  Sögu  Reykja- 
víkur,  einkum  3.  kafla,***)  eru  skýrslur  og  lýsingar  um  Reykja- 
vík  á  þessu  tímabili,  og  til  eru  uppdrættir  og  myndir,  sumar  út- 
gefnar  í  þessum  2  ritum,  er  sýna  fyrirkomulag  húsanna  og  útlit, 
götulíf,  búning  bæjarmanna  o.  fl.,  sjá  t.  d.  Reykjavíkur-mynd- 
irnar,    sem   fylgdu   ferðabók   Pauls    Gaimards;    ein   þeirra,    sem 


*)    Endurminn.,    bls.    45. 
**)    Hann   ætla'ði   aS   skreppa  heim   um   sumariö. 
***)    Sbr.    einnig-    Endurminningar    Páls    Melsteds,    Kh.    1912,    bls. 
21—24. 

sýnir  Aðalstræti,  þar  sem  Bergmannshús  —  Landfógetabær  — 
var,  er  á  bls.  233  í  I.  b.  af  Sogu  Reykjavíkur;  sjá  enn  fremur 
myndirnar  á  bls.  254  og  255,  og  uppdrátt  á  bls.  258;  mynd  af 
dómkirkjunni,  svo  sem  hún  var  þá,  er  á  bls.  151.  Er  óþarft  og 
yrði  oflangt  að  gera  hér  í  þessu  sambandi  nokkra  verulega  grein 
fyrir  ásigkomulagi  Reykjavíkur  og  lífi  bæjarmanna  þar  á  þess- 
um  árum. 

Störf  land-  og  bæjar-fógeta  voru  allmikil  og  margbrotin, 
ærin  fyrir  2  menn,  þótt  bærinn  væri  ekki  stór.  Allar  bréfa- 
skriftir  til  stiftamtmanns  og  annara  embættismanna  voru  á 
dönsku,  og  flest  annað,  sem  skrifað  var. 

Því  miður  er  nú  lítið  kunnugt  um  þao,  hversu  Jónasi  hafi 
fallið  þetta  nýja  líf.  Hann  var  að  sjálfsögðu  vel  kunnugur  öllu 
í  Reykjavík,  og  sennilega  hefir  hann  þekkt  hér  ýmsa.  Hann  var 
fyllilega  vaxinn  stöðu  sinni,  og  eflaust  hefir  jafnan  farið  vel  á 
með  honum  og  Ulstrup. 

Hannes  Hafstein  segir  í  ævisögu  Jónasar  (Ljóðm.,  2.  útg., 
XIV),  og  mun  hafa  það  eftir  kunnugum  (Páli  Melsted  o.  fl.), 
að  Jónas  hafi  verið  skartmaður  á  þessum  árum,  „fékk  sér  þeg- 
ar  föt  frá  Höfn  eftir  nýjustu  tízku,  enda  þótti  hann  glæsileg- 
ur  í  Reykjavík,  þegar  hann  gekk  um  göturnar  á  sunnudögun- 
um  í  heiðbláum  frakka  með  logagylltum  hnöppum".  Kemur 
þetta  heim  við  það,  sem  Tómas  skrifar  í  bréfi  til  hans  næsta 
ár  (Bréf  T.  Sæm.,  bls.  88 — 89),  og  skal  vikið  að  því  aftur 
síðar. 

Tómas  skrapp  heim  sumarið  1829,  fyrsta  sumarið,  sem 
Jónas  var  í  Reykjavík.  Má  nærri  geta,  að  þá  hafi  orðið  þar 
fagnaðarfundur  með  þeim  vinunum.  Tómas  dvaldi  eitthvað  lít- 
ils  háttar  í  bænum,  en  fór  síðan  austur  til  átthaganna,  að  Ey- 
vindarholti  í  Fljótshlíð.  Hann  ætlaði  utan  aftur  samsumars  frá 
Reykjavík,  en  það  atvikaðist  svo,  að  hann  hætti  við  það  og  reið 
norður  til  Akureyrar  til  þess  að  taka  sér  þar  far  utan  (sjá  Bréf 
T.  Sæm.,  bls.  53 — 54  nm.).  Jónas  mæltist  til,  að  hann  kæmi  að 
Steinsstöðum.  Tómas  skrifaði  honum  um  haustið,  1.  Okt.,  um 
ferð  sína,  og  jafnframt  föður  sínum.  (S'já  Bréf  T.  Sæm.,  bls. 
53 — 64).  Er  ástæða  til  að  heyra  það,  sem  hann  segir  um  komu 
sína  að  Steinsstöðum  og  heimafó.kið  bar: 

,,Þú  trúir  —  og  trúir  þó  ei  ■ —  hvað  inndæl  mér  gat  orðið 
norðurferðin;  mikið  ósköp  gæti  ég  talað  við  þig  um  hana,  ef 
þú  værir  hjá  mér.  Aldrei  hefi  ég  séð  inndælli  útsjón  en  úr  Mæli- 
fellsdalnum  yfir  allan  Skagaf jörðinn,  þegar  sólin  bað  Drangey 
að  fela  sig.  —  —  —  Brynjólfur  (Pétursson)  var  alltaf  með 
mér,  já,  inn  á  miðja  Öxnadalsheiði.   Síðan  hélt  ég  einn  áfram 

og  tafði  hvergi  fyr  en  ég  kom  að  bænum,  sem  var  móts  við 
kirkjuna.  Hér  fann  ég  engan  heima  og  hafði  því  ekki  önnur  ráð 
en  fara  að  éta  rófur  úr  kálgarðinum,  —  nei,  ég  trúi  það  væri 
kartöflugras,  en  var  annað  veifið  ætíð  að  berja  í  þilið,  og  fór 
seinast  inn  í  baðstofu  og  fann  þar  móður  þína,  sem  mér  þó 
sýndist  svo  ungleg,  að  ég  hugsaði  hálft  um  hálft,  bað  væri 
systir  þín.  Hún  fór  strax  að  leita  upp  húsbóndann,  og  sleppti 
hann  mér  ekki  lengra  um  kvöldið.  Hann  var,  eins  og  þú  sagðir, 
ofboð  skrítinn  dóni,  en  getur  líka  kallazt  mikið  laglegur  bónda- 
maður  og  vel  að  sér,  —  það  kemur  að  sönnu  upp  á  eitt  ■ — ,  og 
systir  þín  er  afbragðs-falleg,  dálítil  kona,  sem  ég  hefði  ósköp 
vel  getað  átt,  ef  hún  hefði  verið  ógift.  —  —  ■ —  Litla  systir 
þín  verður  líka  dáindis  eiguleg  gauð,  og  bróðir  þinn  er  ekki 
ósélegur  rústi".  —  í  bréfinu  til  föður  síns  segir  Tómas  m.  a., 
að  hann  hafi  komið  kl.  5  að  Steinsstöðum  og  ekki  fengið  að 
fara  lengra  þann  dag.  ,,Daginn  eftir  léði  hann  (þ.  e.  Tómas  ;i 
Steinsstöðum)  mér  ólmasta  hest,  sem  ég  hefi  komið  á  bak,  og 
hreint  ætlaði  að  drepa  mig  í  þreytu,  —  og  fylgdi  mér  sjálfur 
yfir  í  Eyjaf jörðinn,  að  Akureyrarkaupstað.  Við  höfðum  að 
sönnu  marga  útúrdúra  um  daginn,  því  hann  vildi  sýna  mér  al- 
staðar  plássið,  þar  sem  fallegt  var,  og  koma  að  beztu  bæjun- 
um".  —  ,,Við  töluðum  dálítið  um  þig",  segir  hann  enn  fremur 
í  bréfinu  til  Jónasar,  „og  sagðist  hann  vilja  vera  með,  ef  hinir 
frændur  þínir  legðu  sinn  skerf.  En  ég  sagði,  að  einhver  yrði 
þá  að  taka  sig  fram  um  það,  því  ekki  þyrfti  hann  að  búast  við, 
þú  gjörðir  það.  Honum  væri  ei  vorkunn  að  setja  jörð  í  pant  til 
að  skaffa  þér  credit,  og  til  þess  honum  ekki  yxi  það  mjög  í 
augu[m],  sagði  ég,  að  hundrað  rd.,  þó  það  að  sönnu  ekki  væri 
neitt,  væru  þó  skárra  í  versta  tilfelli  en  ekkert.  Hvað  hann 
gjörir,  veit  ég  ei,  en  ég  gaf  honum  með  fleiru  öðru  að  skilja, 
að  það  væri  vegurinn  til  að  koma  honum  Hallgrími  létt  á  fram- 
færi,  þegar  hann  var  að  vandræðast  um,  hvað  mikið  kostaði 
að  gefa  með  honum  í  skólann". 

Tómas  Sæmundsson  þurfti  að  bíða  nokkra  daga  eftir  burt- 
ferð  skips  frá  Akureyri  og  brá  sér  norður  að  Grenjaðarstað. 
í  bakaleið  kom  hann  að  Garði  í  Aðaldal  til  Þórðar  sýslumanns 
Björnssonar  og  stóð  þar  við  stundarkorn.  Viðstaðan  var  bó 
nægilega  löng  til  að  ráða  örlögum  í  ævi  hans.  Hann  skrifar 
Jónasi  um  það,  sem  fyrir  hann  kom,  en  trúir  þó  ekki  bréfinu 
fyllilega  fyrir  leyndarmáli  sínu:  ,,Annars  sá  ég  einhvern  tíma 
í  þessari  norðurferð  stúlku,  sem  mér  leizt  reglulega  vel  á,  og 
er  það  sú  fyrsta  af  ógiftum,  sem  ég  hefði  viljað  eiga  af  öllum, 
sem  ég  hefi  séð,  bæði  hér  og  heima",  o.  s.  frv.  Það  var  dóttir 

sýslumanns,  Sigríður.  Þau  giftust  5  árum  síðar.  • —  Stundum 
virðast  hendingarnar  hulin  ráð.  —  Sama  kvöld  lét  Tómas  frá 
landi  og  kom  3.  Sept.  til  Hafnar,  eftir  12  daga  ferð. 

En  Jónas  gat  hvergi  farið.  Hann  gerði  þó  engar  tilraunir, 
svo  kunnugt  sé,  til  að  fá  brauð.  Hann  var  kyr  í  Reykjavík  við 
skrifstofustörfin  hjá  Ulstrup.  —  Hoppe  stiftamtmaður  hafði 
verið  skipaður  haustið  áður  amtmaður  í  Danmörku,  en  fór 
héðan  ekki  fyr  en  eftirmaður  hans  var  kominn,  Lorentz 
Krieger.  Hann  kom  til  Reykjavíkur,  að  því  er  virðist,  í  Júní, 
skömmu  eftir  að  Jónas  var  kominn  þangað ;  hefir  Krieger  ver- 
ið  fagnað  með  veizlu,  og  Hoppe  eða  Ulstrup  þá  fengið  Jónas 
til  að  gera  kvæðið,  sem  er  í  I.  b.,  bls.  239.  Það  eru  2  gaman- 
söm  og  vingjarnleg  erindi,  stíluð  jafnt  til  þeirra  beggja,  Hoppe 
og  Kriegers,  og  mátulega  lítið  hátíðleg.  Þau  eru  fyrsti  skáld- 
skapur  Jónasar  á  dönsku,  svo  kunnugt  sé.  Hann  gat  ekki  felt 
sig  við  að  yrkja  þau  ekki  eftir  íslenzkum  bragreglum;  sleppti 
ekki  stuðlum  og  höfuðstöfum.  Hann  lætur  ekki  heldur  ónotað 
tækifærið,  að  minnast  dálítið  ættjarðarinnar;  og  þó  að  hann 
geri  það  á  dönsku,  verður  það  svo  sem  með  eins  konar  tengsl- 
um  við  kvæðið  „Nótt  og  morgunn",  sem  hann  hafði  þá  ort  ný- 
lega  suður  á  Bessastöðum.  ■ —  í  næsta  mánuði  varð  hann  aftur 
að  yrkja  tækifæriskvæði  á  dönsku  fyrir  höfðingjana  í  Reykja- 
vík,  þegar  þeir  héldu  hátíðlegan  brúðkaupsdag  Ferdinands  prins 
og  Caroline  konungsdóttur,  1.  Ágúst.  Kvæðið  er  mjög  í  sama 
anda  og  þau  tvö,  er  nýort  voru  og  nú  var  getið,  en  það  er  að 
mestu  leyti  ættjarðarljóð,  ort  enn  eftir  íslenzkum  reglum,  þótt 
sé  með  dönskum  oiðum.  Kvæðið  er  langt  komið,  áður  en  Jónas 
kemst  að  tilefninu  og  heillaóskunum.  Nú  er  ekki  að  eins  lýst 
hinni  stórkostlegu  og  skáldlegu  náttúru  landsins,  nú  er  ort  um 
náttúruanda,  verndaranda,  sem  harmi  ,,den  svundne  Styrke, 
glemte  Hæder,  det  faldne  Navn".  Jónas  var  ekki  fyr  kominn 
af  skólabekknum  en  hann  byrjaði  á  því  að  vekja  menn  til  um- 
hugsunar  um,  hversu  hagur  og  hugsunarháttur  þjóðarinnar 
hefði  verið  fyr  á  tímum.  Hann  hafði  heyrt  rödd  á  Bessastöðum: 

„Hún  kvað   margt  um   horfinn  þjóðar-anda, 
hreystibrest  og  kveifarlíf  og  neyð". 

Strengurinn  var  snúinn  á  hörpuna.  Jónas  hafði  gripið  í  hann, 
gerði  það  enn  og  átti  eftir  að  gera  það  oftar  og  betur,  og  lað 
svo,  að  heyrðist  um  land  allt  bæði  í  samtíð  og  framtíð. 

Hoppe  fór  svo  utan  í  Ágúst  og  þá  orti  Jónas  enn  kvæði  til 
hans  fyrir  hönd  skólans  (I.  b.,  bls.  29 — 31),  fallegt  kvæði  og 
með    fullkominni    alvöru;    vitanlega    á    íslenzku.    Inn    í    það    er 


—  XLIX  — 

fléttað  skáldlegum,  íslenzkum  náttúrulýsingum  og  líkingarfull- 
um  hugarmyndum.  —  Var  þetta  þriðja  tækifæriskvæðið  þetta 
sumar.  Frá  sama  sumri  eru  einnig  gamanvísurnar  um  ,,mar- 
svínareksturinn",  „sem  reyndar  voru  steinar",  og  lækninn, 
sem  í  sjúkravitjun  sinni  var  með  allan  hugann  við  atburði  langt 
úti  í  löndum,  en  sinnti  því  lítið  um  sjúklinginn  (I.  b.,  bls.  156 — 
57).  —  Jónas  snart  oftar  þennan  strenginn  á  hörpu  sinni, 
sjálfum  sér  og  öðrum  til  gamans.  Að  sumu  leyti  kann  það  að 
hafa  komið  til  af  því,  að  andi  hans  leitaði  jafnvægis  og  gleðin 
krafðist  nokkurs  fyrir  sig. 

En  fegurst  hljómaði  enn  sá  strengurinn  á  hörpunni,  sem 
hann  snart  stundum,  er  hann  hugsaði  um  ástmeyna  sína  ungu 
fyrir  norðan.  Erindið  „La  belle"  (I.  b.,  bls.  31 — 32)  er  gert 
þetta  sumar  eða  haust.  Þar  dregur  hann  upp  mynd  hennar, 
beztu  myndina,  sem  til  er  af  henni,  mynd,  sem  er  dregin  af 
aðdáun  og  smekkvísi.  ■ —  En  þessi  strengur  var  viðkvæmur,  bví 
að  hann  var  hans  eiginn  hjartastrengur.  Það  hafði  komið  fram 
í  kvæðinu  ,,Ástin  mín"  („Ferðalok")  og  það  kom  nú  brátt  enn 
átakanlegar  fram  í  kvæðinu  „Soknuður"  (I.  b.,  bls.  32 — 33, 
með  aths.).  Þau  Þóra  og  hann  skrifuðust  á,  og  virðist  kvæðið 
bera  vott  um,  að  hann  hafi  séð  fram  á,  að  samfylgd  hennar 
hefði  verið  algerlega  slitið,  er  hún  varð  að  hverfa  frá  honum 
á  Steinsstöðum  í  norðurferðinni  sumarið  1828.  ■ —  Kvæðið  er 
þrungið  heitri  ást  og  þrá,  en  í  síðara  hluta  þess  kemur  jafn- 
framt  í  ljós  svo  innilegur  söknuður  og  djúp  sorg,  að  ekkert  fær 
sefað  og  þaggað,  þótt  dagur  sé  löngu  liðinn  og  nóttin  búin  að 
breiða  vængi  sína  yfir  jarðlífið : 

Styð   ég  mig  að  steini,  hnigið  er  heims-ljós, 

stirðnar  tunga,  himinstjörnur  tindra;   — 

blaktir  önd  í  brjósti;  eina  þreyi  eg  þig. 

Kvæðið  er  í  ljóðakverinu  frá  skólaárunum  og  þessum  ár- 
um  hans  í  Reykjavík,  er  þar  næst  á  eftir  „Julesang  for  Börn 
ved  Bal  1829"  (I.  b.,  bls.  241 — 43)  og  því  sennilega  ort  um  líkt 
leyti  eða  mjög  skömmu  síðar  sama  vetur. 

„Julesang  for  Börn"  er  fullur  yndis  og  sakleysis,  þar  sem 
skáldið  bregður  upp  fögrum,  himneskum  myndum  um  engla- 
börn  og  stjörnudýrð,  og  fyrirbæn  um  hugsvölun  og  ró  þeim, 
sem  huldir  harmar  þjá: 

Du  skönne,  skyldfrie  Glæde,       lad  ingen,  —  ingen  græde, 
som  skænktes  Jordens  Sön,  lad  ingen  sörge  i  Lön! 


JtlT   J.   HALLGR.    V 

Var  þetta  ekki  bæn  fyrir  honum  sjálfum  jafnframt,  sem 
hann  flutti  fram  með  blíðum  barnasöng? 

Enn  fylgir  hann  í  þessu  danska  kvæði  íslenzkum  bragregl- 
um,  en  slær  nú  þó  slöku  við  þær,  og  þegar  honum  sýnist,  rýfur 
hann  þau  bönd,  sem  þær  leggja  á  orðalagið,  því  að  hann  veits 
að  það  er  honum  fyllilega  heimilt  (sbr.  2. — 4.  er.). 

Á  gamlárskvöld  flutti  hann  ræðu  við  kvöldsöng  í  dóm- 
kirkjunni  (II.  b.,  bls.  211 — 15).  Sennilega  hefir  dómkirkju- 
presturinn,  séra  Gunnlaugur  Oddsson,  beðið  hann  um  það. 
Ræðan  er  að  málinu  til  sniðin  eftir  ræðum  presta  á  beim  tím- 
um  og  má  nærri  geta,  að  Jónasi  hefir  ekki  þótt  það  alls  kostar 
viðf elldið ;  en  vaninn  er  vald,  sem  bezt  mun  hafa  þótt  eiga  við 
að  taka  tillit  til.  Að  efni  til  er  ræðan  þannig,  að  hún  er  and- 
ríkur,  heimspekilegur  fyrirlestur  trúaðs  náttúrufræðings  frem- 
ur  en  prédikun  í  kirkju,  en  þó  jafnframt  að  nokkru  leyti  hóg- 
vær  hugvekja  og  elskuleg  áminning.  Ræðan  var  í  tímans  anda, 
upplýsingaraldarinnar.  —  Þetta  mun  vera  önnur  og  síðasta 
ræðan  hans,  og  hin  einasta,  sem  hann  hefir  flutt  fyrir  kirkju- 
söfnuði. 

Svo  kom  árið  1830,  andvökunótt  við  söknuð  og  sorg,  sorg 
bæði  innra  og  ytra.  Frú  Ulstrup  dó  af  barnsförum  13.  Marz. 
Ríkti  nú  harmur  í  húsum  og  verður  fátt  annað  til  frásagnar. 
Ekkert  varð  til  upplyftingar.  Sorgin  gerðist  svo  heimarík,  að 
ljóðdísin  dró  sig  í  hlé.  —  Jónas  skrifaði  Tómasi,  vini  sínum, 
2  bréf,  fremur  til  að  fá  frá  honum  eitthvað  aftur  til  ánægju 
en  af  því,  að  hann  væri  nú  sjálfur  vel  hneigður  til  að  skrifa 
sér  eða  honum  til  skemmtunar.  En  þetta  brást.  Bréfin  eru  nú 
að  vísu  ekki  til  lengur,  en  svarbréf  Tómasar  15.  Apríl  og  22. 
Júní  bera  vott  um,  að  honum  hafi  fátt  til  fundizt  um  þau.  Svar- 
bréfið  var  að  vísu  gamanbréf,  en  gamanið  var  grátt:  Fáar, 
þurar  og  kaldar  setningar  á  einni  lítilli  síðu,  með  yfirlýsingu 
um,  að  hann  þurfi  ekki  að  skrifa  Jónasi  ,,meira  á  þessu  vori", 
og  klykkt  út  með  kveðjunni  ,,God  Morgen!  —  Tómas"  (Bréf 
T.  Sæm.,  bls.  65).  —  Mun  Jónasi  hafa  þótt  krosstrén  fara  að 
bregðast,  og  enga  ástæðu  séð  til  þess  arna.  —  Þegar  von  var 
þeirra  skipa,  er  vænta  mátti  bréfa  með,  voru  þeir  vinirnir 
alltaf  að  grennslast  eftir,  hvort  ekki  væri  skip  að  koma  eða 
komið.  Nú  var  von,  að  Jónasi  leiddist  mikið  eftir  bréfum  frá 
vinunum  í  Höfn.  ,,Sumardagsmorguninn  fyrsta  var  ég  snemma 
á  fótum",  o.  s.  frv.,  sjá  I.  b.,  bls.  157.  Skipið  var  að  koma,  — 
en  það  færði  honum  ekki  1  línu  frá  Tómasi!  Jónas  skrifaði 
honum  enn,  og  má  sjá  á  svari  Tómasar  (frá  4.  Okt.,  Bréf  T. 
Sæm.,  bls.   81 — 90),  að  Jónas  hafi  ekki  áttað   sig  vel  á  þessu 


—  LI  — 

gráa  gamni:  „Einhverja  „elegíu"  í  óbundinni  ræðu"  nefnir 
hann  bréf  Jónasar.  .„Illa  hefir  legið  á  þér,  vinur,  þegar  þú 
byrjaðir  bréfið  þitt.  Þér  hefir  ekki  komið  til  hugar,  [að]  ég 
væri    svona   gamansamur,    að    senda   þér    eitt   bréf,    er    bú    lest 

f jórum  sinnum  á  sekúndu. S'pyrjir  þú  nú,  hvers  vegna 

ég  hafi  gert  það  heila,  þá  var  það  allt  saman  vegna  þín,  —  ég 
hryggði  þig  um  stund,  svo  ég  gæti  huggað  þig  tvöfalt  aftur". 
Vorið  var  að  enda,  þegar  hann  skrifaði  bréfið,  og  því  sagðist 
hann  ekki  þurfa  að  skrifa  honum  meira  „á  þessu  vori".  ■ — 
„Líka  hefi  ég  upp  á  þennan  máta  gert  þig  að  skáldi,  Jónas. 
Hver  veit,  nema  ég  geri  þig  einhvern  tíma  oftar  skáld  upp  á 
þennan  máta;  mér  þykir  það,  sem  þú  hefir  látið  vera  í  endan- 
um,  þetta  „slápar",  svo  skrítið".  —  Hann  hafði  skrifað  Jón- 
asi  22.  Júní  til  að  „hugga  hann",  eins  og  hann  segir,  eftir  von- 
brigðin  um  vorið.  Var  það  bréf  langt  og  ástúðlegt  eins  og  að 
vanda.  Það  er  að  miklu  leyti  um  Jónas  sjálfan  og  að  því  leyti 
merkilegt  í  þessu  sambandi,  en  það,  sem  snertir  hann,  verður 
ekki  allt  tekið  hér  með.  Tómas  er  ergilegur  yfir  að  hafa  ekki 
von  um  að  sjá  Jónas  á  komandi  hausti,  og  leggur  rækilega  nið- 
ur  fyrir  honum,  hvers  vegna  hann  hafi  ástæðu  til  að  vera  það, 
hann  verði  farinn  frá  Höfn  þegar  Jónas  loksins  kemur  þangað. 
Skólalærdómurinn  verði  gleymdur  og  eins  og  í  f jarska  o.  s.  frv. 
Hann  reynir  að  spana  Jónas  upp  með  því  að  erta  hann:  „Þú 
hugsar  nú  víst  ekki  um  annað  en,  hvað  mikill  maður  þú  varst, 
þegar  þú,  alfarinn  úr  skólanum,  settist  niður  í  höfuðstaðnum 
sem  amanúensis  hjá  landfógetanum,  —  dönskum  manm!  ■ — 
Þegar  þú  um  lestatíðina  gatst  látið  dónana  sjá  þig  lapsaðan  frá 
strætinu  [vera]  að  ganga  [inn  í]  þau  stóru  timburhús,  hvar  þú 
áttir  heima!  Gott  áttu,  Jónas!  Sveitastúlkurnar  líta  á  eftir  þér, 
þora  varla  að  líta  upp  á  þig,  því  þær  finna  til  eigin  óverðug- 
leika,  þegar  þær  sjá  stúdentinn  á  dönskum  skóm  með  eitthvað 
grænt  á  höfðinu!  —  Svona  hleypur  þá  ungdómstíðin  þín  yndis- 
lega  í  glensi  og  gamni,  svo  þú  veizt  varla  af!"  —  Hann  segir 
Jónasi,  að  „í  20  ára  kontórtíð"  læri  menn  ekki  annað  en  að 
skrifa  fallega,  „en  það  er  það,  sem  börnin  læra,  þegar  þa'u  eru  á 
10.  árinu".  En  ekki  er  nóg  með  það :  „Þegar  Minerva  er  aldeilis 
flúin  á  f jöll,  kemur  Venus  gamla  ómótstæðileg  [og]  segir  manni 
stríð  á  hendur;"  og  nú  ritar  hann  langt  mál  viðvíkjandi  ást- 
hrifningu  og  trúlofunarstandi.  „Þar  af  sérð  þú,  vinur,  hvað  ég 
muni  halda  um  þig,  ef  þú  ert  orðinn  „forlíbtur",  sem  helzt  of 
margir  hafa  skrifað  mér  með   póstskipinu  og  öðrum  hérna.  ■ — 

En  trúlofist  þú,  Jónas,  þá  aumka  ég  þig  og  græt  yfir 

þér, af  því  að  þú  hefir  þá  faktiskt  erklerað,  að   þú 

4* 

ekki  ætlir  að  bera  gæfu  til  að  verða  með  þínum  sannarlega  stöku 
gáfum  veslings  gömlu  konunni,  henni  móður  okkar,  til  gagns  og 
sóma,  í  það  minnsta  ekki  án  þess  að  gera  þig  sjálfan  ólukku- 
legan  eða  svikara"  o.  s.  frv.  Tómasi  mun  ekki  hafa  verið  nógu 
vel  kunnugt  um,  hversu  nú  var  komið  ástamálum  Jónasar;  það 
er  auðséð.  Hann  mun  hafa  heyrt  um  það,  sem  komið  hafði  íyrir 
2  árum  áður,  og  um  bréfaviðskiptin,  því  að  varla  hafa  menn 
haft  nokkra  ástæðu  til  að  skrifa  honum  um  aðra  ásthrifning 
Jónasar  vorið  1830  eða  þar  áður.  —  Að  síðustu  minnir  hann 
Jónas  enn  á  að  koma  utan;  segir  m.  a. :  „Hann  mágur  þinn  er 
þér  sannarlega  mikið  skuldugur  fyrir  svo  snotra  konu,  sem  hún 
systir  þín  er,  og  þú  verður  því  að  knýja  á  honum,  og  heldur 
ekki  veigra  þér  við  að  koma  hingað,  þó  þú  ekki  hafir  heila  dala- 
kúta".  ■ —  I  bréfinu,  sem  hann  skrifaði  Jónasi  4.  Okt.,  skrifar 
hann  enn  langt  mál  til  að  fá  hann  til  að  sigla,  og  telur  nú  um 
fyrir  honum  bæði  með  gamni  og  alvöru:  „Já,  þig  vantar,  bezti 
Jónas!  —  Þú  vilt  ekki  sitja  hér  og  drekka  kirsiberjavín  og 
biskup  með  okkur  Geir,  Kristjáni  og  Lárusi  í  einhverju  fallega 
húsinu.  Þykir  þér  þá  betra,  lagsmaður,  að  slóra  þarna  í  Reykja- 

vík  en  seðja  sálu  þína  hérna  við  vizkunnar  uppsprettu? 

Víst  þykir  þér  það  ekki,  og  ég  verð  að  fyrirgefa  þér  í  þetta 
sinn,  því  ég  sé,  að  þú  hefir  kennt  í  brjósti  um  Ulstrup  í  hans 
bágindum  og  heldur  viljað  gera  þér  skaða  en  vera  honum  ekki 

til  aðstoðar. Ætli  ég  þurfi  þá  aldrei  að  vænta  þín? 

Ætli  þú  látir  þér  þá  nægja  með  að  skarta  fyrir  stúlkunum  í 
Reykjavík?  Hvað  kemur  út  af  því  að  stássa  í  Reykjavík,  kunn- 
ingi.  Það  eru  ekki  fötin,  sem  gera  okkur  stóra  eða  álitna,  en 
þau  geta  gjarnan  gert  okkur  litla  og  hlægilega  í  skynsamra  aug- 
um".  Og  svo  skrifar  hann  langt  mál  um  þetta  og  hversu  Jónas 
gæti  búið  sig  með  minni  tilkostnaði,  og  hversu  námsmenn  og 
miklir  menn  í  Höfn  sé  einfalt  klæddir.  „Sjálfur  kongurinn  geng- 
ur  úti  í  stöguðum  frakka,  bláum",  o  s.  frv.  —  „Það  eru  svo  fáir 
af  löndum,  sem  hafa  efni  og  vilja  til  að  gera  veslings  hólman- 
um  okkar  dálítið  gagn,  —  en  þú  hefir  hvorttveggja;  —  því  með 
„efnum"  meina  ég  ekki  spesíur". 

En  nú  var  um  seinan  að  hugsa  til  siglingar  þetta  árið.  Jón- 
as  vantaði  þau  efnin,  sem  Tómas  átti  ekki  við;  viljann  mun 
hann  ekki  hafa  vantað. 

Þegar  leið  á  veturinn  1830 — 31  virðist  hafa  bráð  nokkuð 
af  Jónasi.  Hann  hafði  gengið  í  Klúbbfélag  Reykjavíkur  11.  Okt. 
og  reyndi  nú  að  færa  sér  í  nyt  þær  skemmtanir,  sem  hinn  litli 
höfuðstaður  hafði  að  bjóða,  en  þær  voru  helzt  dansleikir  og 
spilamennska  hjá  fáeinum  fjölskyldum.  Einkum  mun  honum  þá 

hafa  fallið  vel  að  koma  til  maddömu  Margrétar  Andreu  Knud- 
sen;  hún  var  ekkja  Lars  Knudsens  verzlunarstjóra  (d.  1828), 
en  var  borin  og  barnfædd  hér  á  landi  og  íslenzk  í  móðurætt; 
ágæt  kona.  Hún  bjó  með  börnum  sínum  í  Landakoti,  átti  nokkr- 
ar  ungar  og  laglegar  dætur,  er  giftust  síðar  merkum  mönnum, 
svo  sem  alkunnugt  er.*)  Ein  þeirra  systra  var  Christiane 
Dor(o)thea;  hún  var  á  17.  árinu  og  mun  Jónasi  hafa  þá  þegar 
litizt  vel  á  hana,  en  raunar  fara  engar  sögur  af  því.  „Serenade", 
sem  hann  virðist  hafa  ort  um  þetta  leyti  (I.  b.,  bls.  243 — 45), 
mun  hann  þá  hafa  gert  til  hennar.  Kvæðið  er  mesta  gull,  „eins 
og  hver  maður  getur  séð",  og  mætti  ætla,  að  hverri  stúlku,  sem 
komin  væri  til  vits  og  ára,  hlýnaði  um  hjartaræturnar,  þegar 
hún  heyrði  kveðið  svo  til  sín  af  slíkum  manni  og  Jónas  var  í 
alla  staði.  Hvert  erindið  er  öðru  fallegra,  eins  og  festi  úr  dýr- 
indis  perlum.  Hann  lýsir  hinni  fögru  mey,  augnaráðinu  t.  d. : 

Som  dit  0je 

Stjernen  i  det  h0je 

smiler  ikke  blidt  i  natlig  Dans. 

Lasten  bæver, 

naar  du  Blikket  hæver, 

Sorgen  flygter  for  dets  muntre  Glans. 

Frá  því  um  líkt  leyti  mun  vera  erindið  „Impromtu  paa  Bal", 
er  hann  hefir  mælt  af  munni  fram  við  einhvern  danskan  kunn- 
ingja  sinn  á  dansleik  í  Reykjavík.  —  Þá  orti  hann  einnig  af- 
mæliskvæði  til  Ulstrups,  er  hann  varð  38  ára,  26.  Marz  (I.  b., 
bls.  245 — 46).  —  En  íslenzkra  kvæða  verður  ekki  vart  frá  þessu 
ári  fremur  en  hinu  síðasta  á  undan,  nema  ef  vera  skyldi,  að 
gamankvæðið  „Óskaráð"  sé  frá  þessu  ári,  eins  og  líklegt  er  (I. 
b.,  bls.  157 — 58).  ■ —  Ulstrup  fór  utan  um  sumarið  (1831)  og 
Jónas  fól  honum  á  hendur  bréf  til  Tómasar.  Sjálfur  komst  hann 
ekkert,  sízt  nú,  er  Ulstrup  fór.  Svar  Tómasar  er  dagsett  3.  Okt. 
(Bréf  T.  Sæm.,  bls.  91—96).  Hann  hafði  þá  fengið  að  vita  af 
öðru  bréfi,  sem  Jónas  hafði  skrifað  Lárusi  Sigurðssyni,  að  hann 
kæmi  ekki  það  árið  til  Hafnar,  en  væri  „í  standi  til  að  koma  að 
ári  og  verða  studiosus  juris  patriæ",  þ.  e.  lesa  dönsk  lög,  og  nú 
staðfesti  Jónas  þetta  í  bréfinu.  „Þú  sýnist  þar  í  að  vera  mikið 
ánægður  með  sjálfan  þig,  að  þú  af  eigin  rammleik  hefir  fundið 
upp  á  að  bregða  þér  niður  og  taka  kúskexamen;  telur  þú  því 
helzt  til  gildis,  hvað  fljótt  þú  sjáir  fyrir  endann  á  því,  og  að 
þú  hér  ekki  þurfir  að  hætta  í  miðju  kafi  vegna  peningaleysis". 


*)  Sjá  um  þær  mæðgur  í  Rvík  14  vetra,  bls.  42,  51 — 2  og  víöar. 

Tómasi  þótti  skömm  til  koma  þessarar  fyrirætlanar  Jónasar  og 
reynir  með  mörgum  rökum  að  fá  hann  til  að  hætta  við  hana  og 
taka  heldur  fyrir  reglulegt  laganám.  „Mér  þykir  verða  heldur 
lítið  úr  þér,  góði  Jónas,  ef  ég  lifi  þá  tíð,  að  ég  þurfi  að  kalla 
þig  „examinatus  juris  Hallgrimsen",  því  aðra  stöðu  hafði  ég 
þér  ætlað,  sem  þér  væri  náttúrlegri  og  hvar  í  þú  gætir  gert 
hólmanum  okkar  stærri  heiður.  Ég  ætlaði  þér  ekkert  minna  en 
að  setjast  á  stól  [Finns]  Magnussens,  sem  enginn  er  betur  vax- 
inn  en  þú  með  réttum  undirbúningi".  Ræðir  hann  svo  allýtar- 
lega  um  þetta  í  bréfinu  til  þess  að  sannfæra  Jónas  um,  að  þetta 
sé  ekki  sagt  út  í  bláinn.  En  að  síðustu  víkur  hann  á  ný  að  fyrir- 
ætlun  Jónasar:  „Sértu  einlægur  í  að  studera  dönsk  lög,  þá  vil 
ég  ráða  þér  til  að  trúa  nú  guði  einu  sinni  fyrir  þér  og  koma  með 
póstskipi;   þá  er  þér  engin  vorkunn  að  verða  fær  um  að  taka 

examen  eftir  eitt  ár frá  því  þú  kemur,  vorið  1833;  ann- 

ars  kemur  þú  til  að  uppihalda  þér  hérna  nauougur  viljugur  til 
vors  1834",  o.  s.  frv.  —  En  Jónas  gat  ekki  farið  utan  með  póst- 
skipinu;  var  kyr  í  Reykjavík  við  sitt  skrifstofustarf,  enda  var 
Ulstrup  ekki  væntanlegur  aftur  fyr  en  næsta  vor. 

Wilhelmine  Krieger,  systir  stiftamtmanns,  dvaldi  í  Reykja- 
vík  hjá  bróður  sínum  þennan  vetur.  Jónas  var  þeim  systkinum 
kunnugur  og  orti  til  hennar  fallegt  afmæliskvæði  21.  Des.,  sól- 
stöðudaginn   (I.  b.,  bls.  246 — 47,  með  aths.). 

Til  er  sendibréf,  sem  Jónas  skrifaði  Magnúsi  Eiríkssyni  14. 
Marz  1832  (II.  b.,  bls.  10—11),  og  má  sjá  nokkuð  af  því, 
hversu  þessi  vetur  hefir  liðið  fyrir  honum  og  hverja  hann  um- 
gekkst.  Hann  vitnar  jafnframt  í  bréf  til  Jóhanns  Halldórssonar 
til  Magnúsar.  Mun  hann  helzt  eiga  við  bréf,  sem  Jóhann  skrif- 
aði  25.  Febrúar.  Getur  hann  nokkuð  Jónasar  þar  og  segir,  að 
hann  muni  vera  næstum  því  á  hverju  kvöldi  í  Landakoti.  I  sam- 
bandi  við  það  skrifar  Jóhann  um  Christiane  og  segir,  að  hún 
ætli  til  Vestmannaeyja  á  komandi  vori,  sem  bústýra  til  Ed- 
vards  Thomsens  þar.  En  ýmislegt  fleira,  sem  hann  skrifar  um 
hana  og  frænda  hennar  einn,  Jónas  o.  fl.,  skal  ekki  rakið  hér.  ■ — 
Síðar,  12.  Ág.  s.  á.,  skrifaði  Jóhann  Magnúsi  aftur  um  hana  og 
segir  þar,  að  Jónas  hafi  beðið  hennar,  en  hún  hafi  þá  verið  trú- 
lofuð   (leynilega)   Edvard  Thomsen.*)   Þar  á  móti  segir  í  þeirri 


*)  Hann  vartS  verzlunarstjóri  í  Yestmannaeyjum  árið  átSur. 
í»au  Christiane  og  hann  giftust  um  haustið,  29.  Okt.  1832.  Þau  áttu 
he.ima  í  Ofanleitis-sókn,  en  séra  Páll  Jónsson,  prestur  Kirkjubæjar- 
sóknar,  gaf  þau  saman  í  heimahúsum,  án  lýsingar  og  leyfis,  svo  at5 
úr  því  varö  mikið  vastur  og  skriftir.  Árið  eftir  varð  Thomsen  verzl- 
unarstjóri    í   Reykjavík,    en    1834    sigldi    hann    til    Danmarkar   og    fór 

ævisögu  Jónasar,  sem  er  framan-við  2.  útg.  ljóðmæla  hans,  bls. 
XIV,  að  stúlka  hafi  verið  í  Reykjavík,  sem  hann  hafi  verið  ást- 
fanginn  af,  en  aldrei  beðið,  vegna  þess,  að  hann  hafi  verið 
hræddur  um,  að  framtíð  sín  væri  óviss.  Er  hér  óefað  átt  við 
Christiane  Knudsen,  og  mun  réttara,  að  hann  hafi  aldrei  beðið 
hennar,  enda  var  hún  leynilega  trúlofuð  öðrum,  og  mun  Jónas 
ekki  hafa  orðið  var  við,  að  hugur  hennar  hneigðist  neitt  til  hans 
sjálfs.*) 

Það  er  ekkert,  sem  bendir  á,  að  þessi  hrifning  Jónasar  hafi 
fest  verulega  rætur  í  sál  hans.  Hann  sá  brátt,  að  hann  gat  engri 
gagnást  mætt  frá  hlið  Christiane  af  þeirri  eðlilegu  ástæðu,  að 
hún  var  öðrum  heitin  og  ástum  bundin.  Ef  til  vill  hefir  hann  í 
fyrstu,  árið  1831,  haft  nokkra  von  um,  að  hann  myndi  ná  ást- 
um  hennar,  eða  ekki  getað  hrundið  alveg  frá  sér  tilhneiging- 
unni  til  að  vera  návistum  við  hana,  en  það  er  þó  óvíst,  hvort 
þar  sé  að  finna  nokkra  ástæðu  fyrir  því,  að  hann  fór  ekki  utan 
það  ár.  Það,  sem  um  það  hefir  verið  sagt,  virðist  ekki  hafa  get- 
að  stuðzt  við  annað  en  getgátur  einar. 

Þessi  bréf  þeirra  Jónasar  og  Jóhanns  til  Magnúsar  Eiríks- 
sonar  varpa  nokkru  ljósi  á  líf  Jónasar  og  líðan  þennan  vetur, 
1831—32. 

Við  störf  sín  á  skrifstofu  landfógeta  og  bæjarfógeta  öðlað- 
ist  Jónas  eðlilega  allmikla  þekkingu  á  lögum  og  réttarfari,  með- 
ferð  mála  og  öllu  þess  háttar.  Eins  og  sjá  má  af  landsyfirréttar- 
skjölum  frá  þessum  árum,**)  skipaði  Krieger  stiftamtmaður 
hann  að  minnsta  kosti  sex  sinnum  verjanda  í  málum  fyrir  lands- 
yf irréttinum ;  í  fyrsta  skiptið  7.  Marz  1831,  en  í  síðasta  skiptið 
4.  Apríl  1832.  í  öll  skiptin  leysti  Jónas  starf  sitt  mjög  vel  af 
hendi.  Fyrsta  málið  var  barneignamál  vinnumanns  norður  í 
Þingeyjarsýslu;  þótti  amtmanni  meðferð  þess  í  héraði  varhuga- 
verð  og  óskaði  dóms  landsyfirréttarins.  Sækjandi  var  Ólafur 
Pinsen  sýslumaður.  Hann  krafðist  þess,  að  málinu  yrði  vísað 
heim  aftur  eða  að  héraðsdómurinn  stæði  óraskaður.  Jónas  mót- 
mælti  því  ekki  mjög,  að  málinu  yrði  vísað  heim  aftur,  en  taldi 
það  til  lítils  gagns  og  fór  fram  á,  að  héraðsdómurinn,  sem  var 


Christiane  þá  aftur  að  Landakoti  með  2  börn  sín.  183  5  voru  þau  í 
Reykjavík,  en  skömmu  síðar  fluttust  þau  vestur  til  Dýrafjarðar, 
og  var  Thomsen  þar  kaupmaður  nokkur  ár;  sumarið  1840  munu  þau 
hafa  farið   þaðan   alfarin   til  Danmarkar. 

*)    Sbr.   einnig-  Iðunni  1928,   bls.   280 — 81,   og  enn   fremur  283. 
**)    Sjá    einnig    JLandsyfirréttardóma    og    hæstaréttardóma    í    ísl. 
málum   1802 — 1873,   IV,    34   og-   88.   —  Dr.    Björn   Þórðarson   lögmaður 
hefir  vakið   eftirtekt  höf.  á  að   athuga  þetta. 

mjög  harður,  yrði  felldur  úr  gildi  og  sakborningi  gert  að  greiða 
ákveðna,  tiltölule°-a  litla  (alls  11  dala)  sekt.  Var  dómurinn 
ónýttur  og  málinu  vísað  heim.  —  Annað  málið  var  lítilfjörlegt; 
hafði  ölvaður  maður  tekið  í  misgripum  skjóðu  með  ýmsu  í  suður 
í  Keflavík  og  verið  dæmdur  til  hýðingar  fyrir,  þótt  hann  væri 
frómlyndur  maður  og  skilaði  þegar  skjóðunni,  er  honum  var 
bent  á  mistökin.  Tókst  Jónasi  ekki  að  fá  hann  sýknaðan.  ■ — - 
Þriðja  málið  var  barneignamál  úr  Skagafirði;  vildi  Jónas  láta 
sýkna  hjónaleysin,  er  dæmd  höfðu  verið  til  nokkurra  útláta,  og 
tókst  honum  að  fá  lækkaða  sekt  stúlkunnar  úr  6  rd.  í  2.  ■ — 
Fjórða  málið  var  smásmugulegt  þjófnaðarmál;  hafði  bóndi  aust- 
ur  í  Múlasýslu  hirt  spýtu  af  fjöru  prests  og  gert  að  með  spýt- 
unni  skemmu  á  eignarjörð  prests,  en  verið  dæmdur  til,  ekki  að- 
eins  að  borga  fullt  verð,  1%  rd.,  fyrir  spýtuna,  heldur  bar  á  of- 
an  til  „festingarerfiðis  í  fjögur  ár";  minna  mátti  það  ekki 
kosta.  Jónasi  sýndist  3  ár  mega  nægja,  og  var  því  refsingunni 
breytt  í  27  vandarhögg.  —  Fimmta  málið  hafði  amtmaður 
syðra  (stiftamtmaður)  látið  koma  fyrir  landsyfirréttinn.  Var 
það  út  af  kæru  vinnumanns  austur  í  Rangárvallasýslu  á  hend- 
ur  sýslumanninum  þar,  ísak  Bonnesen,  og  fulltrúa  hans,  Bryn- 
jólfi  Benediktssyni,  sem  kallaði  sig  Svenzon;  kærði  vinnumaður 
yfir  dómi,  sem  Brynjólfur  dæmdi  fyrir  hönd  Bonnesens.  Ólafur 
Finsen  var  enn  sækjandi.  Gegndi  hann  þá  embættum  Ulstrups 
í  fjarveru  hans  og  var  því  yfirmaður  Jónasar.  Krafðist  Ólafur 
ómerkingar  á  dómnum  og  að  þeir  Bonnesen  sýslumaður  greiddu 
miklar  sektir,  auk  málskostnaðar,  eða  að  réttvísinni  geymdist 
ákæra  gegn  þeim.  Jónas  vildi  láta  dóminn,  sem  var  um  1  dals. 
sekt,  standa  óraskaðan  og  sýkna  þá  Bonnesen  og  Svenzon.  Bjarni 
Thorarensen  vildi  láta  vísa  málinu  frá,  en  þeir  ísleifur  Einars- 
son  og  Magnús  Stephensen  vildu  að  eins  ónýta  dóminn,  geyma 
réttvísinni,  ef  þurfa  þætti,  frekara  lagatiltal  og  láta  Bonnesen 
borga  málskostnað,  en  sektir  dæmdu  þeir  engar.  —  Síðasta  mál- 
ið  var  um  ólöglega  meðferð  á  óskilakind;  hafði  bóndi  vestur  á 
Snæfellsnesi  verið  dæmdur  „til  að  líða  tvenn  tuttugu  og  sjö 
vandarhögg"  fyrir  þá  yfirsjón  sína;  tókst  Jónasi  ekki  að  fá 
neina  linkind  á  því.  —  Samanber  enn  fremur  II.  b.,  viðauka.*) 
Ulstrup  var  í  Höfn  þennan  vetur,  1831 — 32,  eins  og  áður 
var  tekið  fram.  Fékk  hann  nú  loks  veitingu  fyrir  landfógeta- 
embættinu  4.  Febrúar  og  bæjarfógetaembættinu  28.   Marz;    enn 


*)  Og  Landsyfirréttardóma  og  hæstaréttardóma  í  íslenzkum 
niálum  1802—1873,  IV,  31—34,  48 — 49,  53—55,  60 — 62,  77—88  og- 
99—102. 

fremur  fékk  hann  17.  Maí  kansellíráðsnafnbót.  Mun  hann  hafa 
komið  heim  til  Reykjavíkur  um  vorið,  og  létti  nú  störfum  á  Jón- 
asi.  Samkvæmt  fyrirætlun  sinni  tók  hann  nú  að  hugsa  til  utan- 
ferðar  um  sumarið. 

Um  veturinn  hafði  hann  fengið  skírnarvottorð  sitt  að  norð- 
an,  dags.  6.  Febrúar,  og  25.  s.  m.  hafði  hann  lagt  inn  í  jarða- 
bókarsjóðinn  40  dali,  er  skyldu  aftur  greiddir  P.  J.  Petersen 
kaupmanni  af  ríkisfjárhirzlunni  í  Höfn.*) 

Síðan  hann  orti  kvæðið  „Söknuður"  um  árslokin  1829,  hafði 
hann  svo  að  segja  ekkert  ort  á  íslenzku.  En  nokkru  áður  en 
hann  fór  af  landi  burt,  gafst  honum  tilefni  til  að  setja  saman 
íslenzkt  kvæði.  Frú  Guðrún  Stephensen  í  Viðey,  kona  Magnúsar 
konferensráðs,  andaðist  12.  Júlí.  Jónas  mun  hafa  kynnzt  þeim 
feðgum  í  Viðey  og  kann  að  hafa  fundið  löngun  hjá  sér  til  að 
votta  þeim  vinsemd  sína  og  hluttekning  við  þetta  tækifæri,  en 
ekki  er  það  raunar  ólíklegt,  að  hvötin  hafi  komið  utan-að  og 
ekki  að  innan.  Kvæðinu  svipar  að  nokkru  leyti  til  sumra  kvæða 
hans  frá  skólaárunum,  það  er  með  fornum  bragarháttum  eins 
og  þau  sum,  og  2  ljóðlínur  eru  alveg  eins  í  því  og  einu  þeirra 
(I.  b.,  bls.  33 — 35,  með  aths.).  Það  er  eftirtektarvert,  og  sjálf- 
sagt  að  yfirlögðu  ráði  gert,  að  kvæðið  er  mestmegnis  um  Magn- 
ús,  en  ekki  beinlínis  um  hina  framliðnu  frú  hans.  Það  er  með 
ljóðahætti,  en  2  erindin,  sem  hann  leggur  Magnúsi  í  munn,  eru 
með  málahætti. 

í  ljóðakverið  frá  skólaárunum  og  þessum  fyrri  Reykjavíkur- 
árum  hefir  hann  loks  skrifað  2  íslenzk  erindi,  sem  hann  kveðst 
hafa  „skrevet  i  N.  Ks  Stambog"  (I.  b.,  bls.  35—36,  með  aths.). 
Þau  eru  að  líkindum  einnig  ort  eftir  annars,  þ.  e.  N.  Ks.,  ósk  og 
ekki  fyrst  og  fremst  af  eigin  hvöt.  í  fyrra  erindinu  er  ruglað 
saman  tveim  bragarháttum,  eins  og  dæmi  finnast  til  í  fornum 
kveðskap,  —  erindi,  sem  hafa  verið  aflöguð;  bendir  þetta  til,  að 
Jónas  hafi  ort  þessi  erindi  sín  í  hálfgerðu  flaustri. 

í  ævisögu  Jónasar  framan-við  2.  útg.  ljóðmæla  hans,  bls. 
XIV,  er  sagt,  að  hann  hafi  haft  gott  af  veru  sinni  í  Reykjavík 
þessi  ár  og  menntazt  þá  mikið,  enda  verið  mjög  reglusamur  og 
samvizkusamur.  Hið  síðara  er  vafalaust,  en  svo  er  að  sjá  af 
bréfum  Tómasar,  að  talið  hafi  hann  litlar  líkur  til,  að  Jónas 
menntaðist  mikið  á  þeim  árum,  enda  var  þar  þá  lítið  menntalíf, 


*)  Skjal  því  viðvíkjandi  er  í  K.  G.  31  a.  Það  er  ekki  ósenni- 
legt,  að  L.  A.  Krieger  stiftamtmaður  hafi  gefið  Jónasi  þessa  40  dali 
sem  ferðafé  og  lagt  þá  inn  sjálfur.  Víst  er,  að  hann  styrkti  nokkra 
íslenzka  stúdenta  til  náms,  sbr.  Sunnanpóstinn,   3.  árg\,   bls.   118. 

og  ekki  verður  það  heldur  séð  á  neinu  eftir  Jónas  eða  um  hann 
frá  samtíð  hans.  —  Enn  fremur  er  sagt  sama  staðar,  að  hann  hafi 
(þá)  gjörzt  mikill  mótstöðumaður  rímnanna  og  hent  gaman  að 
þeim,  eins  og  sjá  megi  af  erindinu  „Vona  eg  dúna  dreka  lín"  o. 
s.  frv.  Það  erindi  mun  hann  þó  hafa  ort  síðar,  og  verður  nú  ekki 
á  neinn  hátt  séð,  hvern  hug  hann  hafði  á  rímum  fyrri  árin  sín 
í  Reykjavík. 

Þegar  leið  að  brottferð  í  Ágúst-mánuði,  fékk  hann  :"járhags- 
vottorð  frá  stiftamtmanni,  og  hnýtti  Krieger  vinsamlegum  með- 
mælum  við  (sjá  fylgiskjal  2).  Einnig  gaf  landfógeti  honum  vott- 
orð  um  iðni  hans  og  reglusemi,  og  tók  hann  fram  um  leið,  hversu 
góðar  vonir  mætti  gera  sér  um  framfarir  hans  á  menntabraut- 
inni  vegna  lærdóms  hans,  ágætra  gáfna  og  lærdómslystar  (fylgi- 
skjal  3).  —  Loks  rann  brottfarardagurinn  upp,  23.  Ágúst.  Hann 
kvaddi  kunningja  og  vini  árla  morguns,  meðal  þeirra  Lárus 
Sigurðsson,  „á  bana-bólstur  hniginn,  líki  líkan"  (sbr.  I.  b.,  bls. 
46,  með  aths.,  og  Endurm.  P.  M.,  bls.  51),  og  hafði  það  djúp  og 
ógleymanleg  áhrif  á  hann.  Lárus  hafði  komið  heim  um  vorið, 
dauðvona  af  brjóstveiki.  —  Kl.  7  um  morguninn  fór  Jónas  „um 
borð  á  Galeasen  Christine  Marie,  ásamt  eiganda  skipsins,  kaup- 
manni  P.  J.  Petersen".  Jónas  gerði  dagbók  um  ferðina  (sjá  II.  b., 
bls.  215 — 19)  allt  til  og  með  4.  Sept.;  þá  voru  þeir  komnir  í  nánd 
við  Hjaltland,  en  óvíst  er,  hve  nær  þeir  komu  til  Hafnar;  það 
mun  hafa  verið  um  10.  Sept.  —  Það  er  m.  a.  einkennilegt  við 
dagbókina,  hversu  annt  höfundurinn  lætur  sér  að  geta  um  fáséð 
dýr  og  ýms  náttúrufyrirbrigði,  og  lýsa  eyjunum,  sem  skipið 
sigldi  fram  hjá.  Hitt  virðist  einnig  einkennilegt,  að  þegar  honum 
fer  að  batna  sjóveikin,  eftir  8  daga  sjóvolk,  þá  verður  honum 
fagurt  ljóð  á  munni;  hann  hugsar  heim  til  Fróns  og  biður  haf- 
rænuna  færa  sér  þaðan  koss  frá  dalanna  dætrum.  —  Það  e*  hæg- 
ara  að  sjá,  að  sá,  sem  hér  er  á  ferð,  sé  náttúrufræðingsefni  og 
skáld  en  að  hann  sé  landfógetaritari,  sem  ætli  að  fara  að  leggja 
stund  á  laganám. 


V. 
HAFNARÁRIN  FYRRI. 


Þegar  Jónas  kom  til  Hafnar,  voru  þar  fyrir  skólabræður  hans 
nokkrir  og  vinir,  svo  sem  Gísli  ísleifsson  frá  Brekku,  Víðivalla- 
bræður,   Pétur   og   Brynjólfur    Péturssynir,   Bjarni   Jónsson   frá 

Sviðholti,  Konráð  Gíslason,  Magnús  Eiríksson,  Geir  Bachmann 
o.  fl.,  en  Tómas  hafði  lokið  embættisprófi  í  guðfræði  17.  Janúar 
veturinn  áður,  og  var  nú  farinn  til  Suðurlanda.  Halldór  Einars- 
son,  Torfi  Eggertsson  (Eggertz),  Þórður  Jónasson,  Þorsteinn 
Helgason  og  Baldvin  Einarsson  voru  þá  einnig  í  Höfn,  en  Þor- 
steinn  fór  heim  þegar  um  haustið,  og  Baldvin  lenti  í  bruna 
skömmu  fyrir  árslokin  og  dó  9.  Febr.  næsta  ár.  —  E.  fr.  voru  þá 
í  Höfn  þeir  Þorgeir  Guðmundsson,  sem  þá  var  forseti  Hafnar- 
deildar  Bókmenntafélagsins,  og  próf.  Finnur  Magnússon,  leynd- 
arskjalavörður.  —  Kaupmannahöfn  var  þá  smábær  í  saman- 
burði  við  það,  sem  hún  er  nú,  heilli  öld  síðar;  taldist  þá  ekki  til 
hennar  nema  gamli  bærinn,  sem  nú  heitir,  er  var  innan  víggirð- 
inganna  (varnargarðanna) *).  Fólksfjöldi  var  um  118  þúsundir. 
Bæjarbragur  var  þar  þá  auðvitað  einnig  að  ýmsu  leyti  mjög  frá- 
brugðinn  því,  sem  nú  er  hann  orðinn. 

Áður  en  Jónas  gæti  náð  inngöngu  í  háskólann  og  orðið  aðnjót- 
andi  styrks  og  Garðvistar,  varð  hann  sem  aðrir  að  leysa  af  hendi 
aðgöngupróf  (examen  artium),  bæði  skriflegt  og  munnlegt,  sam- 
kvæmt  reglum,  sem  settar  höfðu  verið  um  það,  meðan  hann  var 
á  leið  út,  31.  Ágúst.  Gekk  hann  undir  próf  þetta  begar  um  haust- 
ið,  í  Októbermánuði,  og  hlaut  1.  einkunn  (laudabilis)  sem  aðal- 
einkunn.  Hann  fékk  ágætiseinkunn  í  dönskum  stíl  (Udarbejdeise 
i  Modersmaalet),  2.  einkunn  í  latneskum  stíl  og  grísku  (sömul. 
grísku  fyrir  hebresku),  en  1.  einkunn  í  öllum  hinum  námsgrein- 
unum.  Sjá  prófvottorðið,  fskj.  4.  Hefir  hann  verið  einhvern  veg- 
inn  óheppinn,  að  hann  skyldi  ekki  fá  ágætiseinkunn  í  þeim  náms- 
greinum,  sem  hann  var  bezt  að  sér  í,  stærðfræði  og  flatarmáls- 
í'ræði.  Reykjavíkur-vist  sinni  á  landfógetaskrifstofunni  mun  hann 
hafa  átt  að  þakka  ágætiseinkunnina  í  dönskum  stíl.  Þá  einkunn  í 
þeirri  námsgrein  höfðu  einungis  3  íslendingar  hlotið  áður,  Ásgeir 
Stadfeldt,  Þórður  Sveinbjörnsson  og  Lárus  Sigurðsson.**)  ■ — 
Prófið  hefir  sennilega  staðið  yfir  um  2  vikur  og  því  verið  lokið 
um  20.  Okt.,  því  að  vottorðið  er  dagsett  22.  Það  er  gefið  af  hin- 
um  nafnkunna  heimspekis-prófessor  Sibbern  (f.  1785,  d.  1872), 
þáverandi  formanni  heimspekisdeildar  háskólans.  ***) 


*)  Sbr.  frásögn  T.  Sæm.  í  Bréfum  hans,  bls.  14:  „Uppi  á  borg- 
arveggjunum  tók  ég  mér'túr  daglega,  því  það  er  ómissandi  til  að 
fá  sér  frískt  loft,  en  ba?5  er  eigi  sem  bezt  hérna  niöri  í  bænum.  Þeir 
eru  vel  breiðir  og  allir  skógi  plantaðir,  en  djúpt  dýki  grafið  alls 
staðar  fyrir  utan,  og  liggja  yfir  það  steinbrýr  út  af  hverju  borgar- 
hliði". 

**)    Sbr.   ævis.  J.   Sig.,   eftir  Pál   E.  Ólason,   I.f   144. 
***)    Um  próf  þetta  sjá  Guðfræðingatal  H.  Þorst.,  bls.  3—7,  ævis. 
J.   Sig.,   bls.    141 — 44,   og   Bréf  T.   Sæm.,    17 — 19   og   23—31. 

Jónas  var  nú  brátt  skráður  stúdent,  studiosus  juris,  við  háskól- 
ann;  fór  það  fram  10.  Nóvember.  Hann  fékk  vist  á  Garði  (Regen- 
sen)  og  styrk  (Kommunitetsstipendium).  Hefir  hann  sennilega 
flutt  sig  á  Garð  1.  Nóvember  eða  einhvern  næstu  daga.  Vinurinn 
hans  bezti  frá  skólaárunum,  Gísli  ísleifsson  (Einars),  bjó  þar 
á  3.  gangi  í  nr.  5;  voru  þar  2  herbergi  (lestrarherbergi  og  svefn- 
herbergi)  og  ætluð  2  sambýlismönnum.  Komst  Jónas  nú  þar  inn 
og  bjó  þar  öll  fjögur  ár  sín  á  Garði,  hin  fyrstu  2  með  Gísla,  en 
hin  síðari  2  með  Páli  Melsted.*)  —  í  nr.  6  bjó  Jón  Sigurðsson  frá 
því  snemma  á  árinu  1834.**) 

Tómas  Sæmundsson  segir  svo  í  einu  bréfinu  sínu  til  föður 
síns  (sjá  Bréf,  bls.  13)  :  „Þegar  ég  er  búinn  að  taka  examen, 
verð  ég  að  kaupa  mér  heila  dátamúnderingu,  nfl.  rauðflekkótt- 
an  kjól,  hjálm  eða  einslags  leðurhatt  á  höfuðið,  korða  og 
byssu,***)  og  standa  úti  á  vígvellinum  fjóra  tíma  daglega  [til 
þess]  að  æfa  mig  í  stríðs-íþróttum".  ■ —  Sömuleiðis  segir  Páll 
Melsted  í  Endurminningum  sínum  (bls.  56)  :  „Þegar  um  haust- 
ið  (1834),  eftir  examen  artium,  fórum  við  að  ganga  í  her- 
mannaskóla  og  læra  heræfingar,  og  vorum  teknir  í  „Studenter- 
Korpset";  í  því  voru  um  800  stúdentar.  Við  höfðum  okkar  ein- 
kunnarbúning,  og  þótti  okkar  flokkur  ásjálegur.  ■ —  • —  ■ —  Við 
höfðum  byssur,  bajónett  og  sverð,  leðurhatta  á  höfði,  litlar  leð- 
urtöskur  á  baki  með  kúlum  og  púðri  og  ýmsu.  Eg  fann,  að  þess- 
ar  heræfingar  voru  heilnæmar,  og  stundaði  eg  þær  af  alhuga". 

„Studenterkorpset",  sem  svo  var  kallað,  hét  í  rauninni  „Kon- 
gens  Livkorps".  Það  var  upphaflega  stofnað  1801  af  konginum, 
Friðriki  6.,  þegar  hann  var  krónprins,  og  voru  í  því  sjálfboða- 
liðar  einir  og  engir  aðrir  en  stúdentar.  Var  það  þá  nefnt  „Kron- 
prinsens  Livkorps",  en  1808  fékk  það  nafnið  Kongens  Livkorps, 
og  4  árum  síðar  hætti  það  að  vera  sjálfboðaliðaflokkur,  bví  að 
þá  var  svo  fyrirskipað,  að  allir  háskólastúdentar  skyldu  vera  í 
því.  Var  hlutverk  þess  að  taka  þátt  í  vörn  borgarinnar  í  stríðL 
—  Árið  1849  var  lögleidd  almenn  herskylda  og  var  þá  hætt  þess- 
um  sérstöku  heræfingum  stúdentaliðsflokksins,  en  það  var  látið 
heita  svo,  að  hann  væri  til  25  ár  enn. 

Jónas  varð  að  sjálfsögðu  að  taka  þátt  í  þessum  heræfing- 
um.  Sór  hann  þegnskapareið  þegar  um  haustið,  daginn  eftir  að 
hann  fékk  prófskírteinið,  23.   Okt.   1832.   Mun  hann  hafa  byrj- 


*)    Sbr.   Endurminn.,   bls.   54. 
**)   Ævis.,   I.,   148. 
***)   Hjálminn,    korðann    og    byssuna   hefir   hann    ekki    þurft    a& 
kaupa,   er  til   kom;   sbr.   aths.   útgef.   bréfanna. 

að  æfingar  í  heræíingaskólanum  9.  Nóv.,*)  daginn  áður  en  hann 
var  skráður  háskólaborgari.  Var  hann  þá  settur  í  2.  herdeild, 
8.  flokk.  Hann  virðist  hafa  orðið  að  stunda  þessar  heræfingar 
all-lengi.  ■ —  Meðal  annara  skrifa,  sem  honum  hafa  tilheyrt  og 
nú  eru  í  nr.  13  í  arkarbr.  og  27  í  4  bl.  br.  í  hrs.  Bmf.,  eru  2  seðl- 
ar  viðvíkjandi  þessu.  Er  annar  (í  27,  4to)  skrá  um  10  menn,  er 
virðast  hafa  tilheyrt  8.  flokki,  og  er  svo  að  sjá  sem  Jónas  hafi 
þá  stjórnað  honum;  er  nafn  hans  ritað  á  röndina  framan-við 
nöfn  liðsmannanna :  „No.  8.  Underofficer  Halgrimsen";  en  aft- 
an-við  nöfn  og  bústaðaheiti  þeirra  eru  ártölin  1829 — 1834,  og 
munu  vera  árin,  er  þeir  gerðust  háskólaborgarar.  í  ársbyrjun 
(4.  Jan.)  1835  var  hann  framaður,  settur  í  1.  flokk,*)  og  er  hinn 
seðillinn  (í  13,  fol.)  bréfshelmingur  frá  einhverjum  liðsforingja 
viðvíkjandi  fundarhaldi  undirforingja  við  2.  herdeild.  Hefir  bréf- 
ið  verið  dagsett  17.  Des.  1835  og  er  stílað  til  Jónasar  sem  „Hr. 
stud.  jur.  Hallgrimsen,  Kommandersergent  ved  2.  Kompagni". 
. —  Það  er  vert  að  geta  þess,  hverjir  eru  nefndir  á  skránni,  en 
allir  eru  þeir  danskir.  1.  nafnið  hefir  rifnað  af ;  2.  er  Andreas 
Georg  Borgen,  1829;  3.  Georg  Flemming  Tillisch,  1830;  4.  Fritz 
Henrich  J0rgensen,  1831;  5.  Carl  Martinus  Gustav  Risom,  1834; 
6.  Adolph  Hannover,  1832;  7.  Hans  Hoier,  1830;  8.  Jens  Laurits 
Boétius,  1833;  9.  Rasmus  Christian  Rasmussen,  1830;  10.  Niels 
Georg  Brasen,  1831.  Tillisch  var  sonur  Georgs  Fr.  T.  ofursta, 
jafnaldri  Jónasar;  varð  cand.  jur.  1838  og  seinna  héraðsfógeti, 
þingmaður  m.  m.  Hannover  varð  cand.  med.  &  chir.  1838;  hann 
varð  seinna  víðfrægur  læknisfræðingur  (d.  1894,  áttræður). 
Hoier  (H0yer)  varð  guðfræðingur  1835  og  seinna  prestur.  Boe- 
tius  las  guðfræði,  en  hætti  því  og  starfaði  seinna  að  leiklist  og 
blaðamennsku.  Hinir  eru  ókunnir. 

Næsta  vor  eftir  að  Jónas  kom  að  háskólanum,  tók  hann  exa- 
men  philologicum,  sem  svo  var  kallað,  eða  fyrri  hluta  annars 
prófs;  lauk  hann  því  26.  Apríl.  Hlaut  hann  1.  einkunn  í  öllum 
greinum,  nema  einni,  grísku.  Sbr.  fylgiskjal  5.  Næsta  haust  tók 
hann  examen  philosophicum,  annan  hluta  annars  prófs;  lauk 
hann  því  7.  Nóv.  og  hlaut  1.  einkunn  í  sálfræði  og  heimspeki,  en 
ágætiseinkunn  í  hinum  námsgreinunum,  rökfræði  og  siðfræði, 
eðlisfræði  og  stærðfræði.  Sjá  fylgiskjal  6.  Hefir  hann  sennilega 
getað  gefið  sig  betur  við  náminu  um  sumarið  og  haustið  en  um 
veturinn. 

Ein  af  þeim  námsgreinum,  sem  Jónas  lauk  prófi  í  vorið 
1833,  var  náttúrusaga   (historia  naturalis),  og  mun  þar  einkum 


:)    Eftir   upplýsingum    frá   dr.    Sig-fúsi    Blöndal. 

hafa  verið  um  dýrafræði  að  ræða.  Hann  hafði  enga  undirbún- 
ingsfræðslu  hlotið  í  þeirri  grein  í  Bessastaðaskóla.  Að  sönnu 
segir  í  ævisögu  hans  framan-við  2.  útg.  ljóðmæla  hans  (bls. 
XIII),  að  hann  hafi  verið  að  reyna  þar  að  kynna  sér  náttúru- 
fræði,  en  jafnframt  er  tekið  fram,  að  á  því  hafi  þar  verið  mjög 
lítil  föng  um  þær  mundir,  og  sennilega  hefir  Jónas  ekki  haft 
neina  verulega  náttúrufræðisþekking,  er  hann  kom  til  háskól- 
ans,  en  er  þangað  kom  og  hann  fór  að  kynnast  náttúrugripa- 
söfnunum  og  kennslunni  í  náttúrufræði,  svo  sem  hann  tekur 
fram  í  umsókn  sinni  5.  Nóv.  1835,  að  hann  hafi  gert  (II.  b., 
bls.  11 — 12),  hefir  hann  komizt  að  raun  um,  að  þar  var  geðfelt 
verkefni  fyrir  hann,  enda  virðist  hann  snemma  hafa  verið  mjög 
hneigður  fyrir  náttúrufræðislegar  athuganir.  Því  segja  háskóla- 
kennararnir  í  náttúrufræði,  þeir  Johannes  Reinhardt  og  Georg 
Forchhammer,  í  meðmælingu  sinni  30.  Nóv.  1835  (fylgiskjal  7), 
sem  síðar  skal  getið  nánar,  að  þeir  hafi  frá  því,  að  Jónas  kom 
til  háskólans  haustið  1832,  fengið  tækifæri  til  að  athuga  áhuga 
hans  á  náttúrufræðisnáminu,  þar  eð  hann  hafi  hlustað  á  fyrir- 
lestra  ýmist  annars  þeirra  eða  hins  og  oft  þeirra  beggja,  eða 
fengizt  við  sérstök  störf  í  söfnum  beim,  er  þeir  veittu  forstöðu. 
Sennilega  hefir  hann  eitthvað  sinnt  lögfræðinni,  að  minnsta 
kosti  fyrstu  veturna  í  Höfn,  en  af  því  fara  litlar  sögur.  Hann 
virðist  hafa  horfið  frá  því  að  leggja  eingöngu  stund  á  dönsk 
lög,  eins  og  hann  hafði  haft  á  orði  í  bréfum  til  vina  sinna  í 
Höfn  1831,  —  hvort  sem  hann  nú  hefir  hætt  við  þá  fyrirætlun 
sína  áður  en  hann  kom  að  háskólanum  eða  eftir  bað,  og  hvort 
sem  það  hefir  verið  fyrir  fortölur  Tómasar  *)  eða  annara  eða 
fyrst  og  fremst  fyrir  eigin  athugun  á  því  máli.  Hann  kallaði  sig 
og  var  kallaður  jafnan  studiosus  juris,  einnig  af  sjálfum  nátt- 
úrufræðiskennurunum  í  vottorðum  þeirra  sumarið  1836,  um  að 
hann  hefði  hlýtt  á  fyrirlestra  þeirra  síðastliðin  misseri.  Þegar 
Páll  Melsted  bjó  með  honum  á  Garði  síðari  vetur  Jónasar  þar, 
þ.  e.  1834—35  og  1835—36,  þá  „hét  það  svo",  segir  Páll  (Endur- 
minn.,  bls.  54),  „að  hann  læsi  lög,  en  [hann]  lagði  sig  miklu 
fremur  eftir  náttúrusögu,  einkum  steinafræði  og  dýrafræði". 
Hann  var  kjörinn  félagi  í  Bókmenntafélaginu  á  fundi  Hafnar- 
deildar  15.  Marz  1834  og  var  síðan  ætíð  nefndur  í  félagataii 
þess  stud.  juris,  allt  til  vors  1838,  en  í  félagatalinu  1839  og 
eftirleiðis  cand.  philos.,  svo  sem  hann  hafði  gert  sjálfur  árið 
áður  í  umsókn  sinni  22.  Marz,  sjá  II.  b.,  bls.  19. 


*)   Sbr.  hér  aö  framan  og  enn  fremur  ævisögu  Jónasar  framan- 
vifj   2.  útg.  ljóðmæla  hans,  bls.  XV. 


—  LXIII  — 

í  ævisögu  Jónasar  framan-við  2.  útg.  ljóðmæla  hans,  bls. 
XVI,  segir,  að  bæði  hafi  hann  verið  þreyttur  eftir  áreynsluna 
fyrst  eftir  prófin  1832 — 33  og  svo  hafi  hann  ekki  getað  annað 
en  tekið  þátt  í  hreyfingum  þeim,  er  verið  hafi  um  þær  mundir 
í  Höfn  sem  annars  staðar,  og  orðið  brátt  fremstur  í  flokki  þeirra 
manna  í  Höfn,  sem  hugsuðu  til  bóta  og  framfara  á  íslandi.  Þetta 
síðasta  er  nú  orð  og  að  sönnu,  en  ekki  verður  séð,  að  neitt  beri 
á  því  fyr  en  ári  síðar,  er  hann  tekur  að  undirbúa  útgáfu  Fjölnis. 
En  að  því,  er  snertir  hið  fyrra  hvorttveggja,  verður  nú  ekki  séð,  á 
hverju  það  er  byggt.  Tómas  á  (s.  st.,  bls.  XV — XVI)  að  hafa 
haft  jafnan  bréfaviðskipti  við  kunningja  sína  um  framfaramál 
íslands,  eftir  að  hann  var  farinn  suður,  en  þau  bréf  eru  þá  lík- 
lega  öll  glötuð,  því  að  í  Bréfum  T.  Sæm.  er  ekki  að  finna  neitt 
bréf  til  kunningja  hans  í  Höfn  (né  Jónasar),  nema  1  frá  Dres- 
den,  dags.  13  Ágúst  1832,  sem  er  aðallega  frásögn  um  ferðina 
suður  á  við,  frá  Berlín  til  Dresden;  hann  getur  þar  einnig  um 
annað  bréf,  sem  hann  hafi  skrifað  þeim  áður  frá  Berlín.*)  Öll 
önnur  bréf  hans  frá  ferðinni  eru  til  föður  hans.  Verður  nú  ekki 
séð  af  neinu,  á  hverju  þetta  um  bréfaviðskipti  Tómasar  á  þess- 
um  árum  við  kunningja  hans  er  byggt.  Það  kynni  að  vera  eftir 
frásögn  Konráðs  Gíslasonar,  en  mjög  er  það  þó  óvíst.  ■ —  Enn 
fremur  segir  s.  st.  (bls.  XVI),  að  Jónas  hafi  á  þessum  árum 
gefið  sig  mikið  við  að  stunda  bókmenntir  og  skáldskaparrit,  og 
breytzt  við  það  andi  hans,  svo,  að  hann  hafi  hætt  sjálfur  að 
yrkja  framan-af.  Hið  fyrra  mun  byggt  á  orðum  Konráðs  Gísla- 
sonar  í  æviminningu  Jónasar  í  Fjölni,  IX.  2,  enda  er  það  mjög 
sennilegt,  að  Jónas  hafi  á  þeim  árum  sem  fyr  og  síðar  lesið  ýms 
skáldskaparrit.  En  viðvíkjandi  hinu  síðara  má  benda  á,  að  ár- 
in  á  undan,  1830 — 32,  sem  hann  var  í  Reykjavík,  eru  til  svo 
sárfá  kvæði  eftir  hann,  að  furðu  gegnir,  þegar  þau  ár  og  kvæði 
eru  borin  saman  við  næstu  ár  á  undan,  og  munar  minnstu,  að 
sagt  verði,  að  hann  hafi  hætt  að  yrkja  1830.  Hann  gerði  íslenzkt 
tækifæriskvæði  rétt  áður  en  hann  fór  og  2  erindi  í  minninga- 
bók;  hvorttveggja  eftir  beiðni  að  líkindum,  og  3  dönsk  kvæði 
1831;  1  lítið  gamankvæði  og  1  smákvæði  útlagt  munu  einnig 
vera  frá  því  ári  eða  næsta,  eins  og  bent  hefir  verið  á  hér  að 
framan. 

Veturinn  1833—34  hefir  Jónas  óefað  farið  að  stunda  nátt- 
úrufræðina  nær  eingöngu,  eftir  að  hann  hafði  lokið  síðari  hluta 
2.  prófs.  Er  að  svo  stöddu  efamál,  hvort  hann  hefir  gefið  sig 


*)    í  Lbs.   386,   fol.,   er  til  dönsk   þýöing  af   bréfi  til  beirra  frá 
Neapel. 

þá  nokkuð  að  ráði  við  lögfræðisnámi,  þótt  sennilegt  sé,  að  hann 
hafi  sinnt  því  eitthvað  framan-af.  Fara  litlar  sögur  af  honum 
fyrri  hluta  vetrarins,  en  umsóknin  frá  5.  Nóv.  1835  og  meðmæli 
náttúrufræðiskennaranna  með  henni  frá  30.  s.  m.  sýna,  að  hann 
hefir  þegar  fyrstu  veturna  lagt  stund  á  náttúrufræði.  Konráð 
segir  einnig  í  æviminningu  Jónasar,  að  þegar  hann  hafi  lokið 
undirbúningsprófunum,  þá  hafi  hann  byrjað  að  stunda  lögvísi, 
„og  er  óhætt  að  segja,  að  hvorki  sú  vísindagrein,  eða  nokkur 
önnur,  var  honum  ógeðfelld,  en  þó  var  hann  hneigðari  fyrir 
annað,  og  var  það  ríkara,  svo  hann  dróst  algerlega  frá  lögvís- 
inni;  las  hann  þá  einkanlega  skáldskaparrit,  og  stundaði  með- 
fram  náttúrufræði,  sér  í  lagi  náttúrusögu;  lék  honum  mest  hug- 
ur  á  að  kynna  sér  eðli  og  ásigkomulag  ættjarðar  sinnar". 

En  síðari  hluta  vetrarins  að  minnsta  kosti  tók  við  nýtt  um- 
hugsunarefni,  auk  lögfræðisnáms  og  náttúrufræði.  Hann  og  þeir 
vinir  hans,  Brynjólfur  Pétursson  og  Konráð  Gíslason,  vildu  fara 
að  gefa  út  tímarit  íslendingum  til  fróðleiks  og  skemmtunar, 
enda  var  þá  ekkert  tímarit  gefið  út  á  íslenzku,  nema  Skírnir, 
sem  var  mestmegnis  „útlendar  fréttir".  Þeir  þrímenningarnir 
sendu  út  boðsbréf,  dags.  1.  Marz  1834.  Þar  komast  þeir  m.  a. 
svo  að  orði:  „Höfum  við  í  hyggju  að  nota  hérveru  okkar  og 
allan  þann  bókafjölda,  sem  mönnum  berst  í  hendur  í  höfuðborg- 
inni,  til  að  semja  árlegt  tímarit,  sem  ekki  verður  bundið  við 
neitt,  nema  það,  sem  skynsamlegt  er  og  skemmtilrgt  —  eftir  því, 
sem  við  höfum  bezt  vit  á  um  að  dæma  —  hvaða  efnis,  sem  það 
annars  vera  kynni".  Var  hér  í  allmikið  ráðizt  af  3  óþekktum  og 
efnalitlum  námsmönnum,  en  hugurinn  bar  þá  hálfa  leið,  þrá 
þeirra  að  verða  þjóð  sinni  að  sem  mestum  notum;  og  meðvitund 
þeirra  um,  að  ekki  myndi  skorta  hin  andlegu  efnin,  kom  fari 
þeirra  á  flot.  —  Það  var  engan  veginn  tilgangur  þeirra  þrí- 
menninganna  að  spilla  fyrir  Skírni;  15.  Marz  var  Jónas  kjörinn 
félagi  í  Bókmenntafélaginu,  eins  og  áður  er  sagt,  en  hinir  voru 
báðir  í  því;   Brynjólfur  í  stjórn  Hafnardeildar.*)    Um  vorið,  í 

*)  í  nr.  27  í  4  bl.  br.  í  hrs.  Bmf.  er  frumrit  (uppkast)  meS 
hendi  Jónasar  af  skuldabréfi,  sem  hann  hefir  ætlað  aö  fá  eða 
fengio'  Jóh.  Gudmann,  kaupmanni,  er  átti  verzlun  á  Akureyri;  þaS 
er  þannig:  Underteg"nede  tilstaar  herved  at  være  bleven  Herr 
Grosserer  J.  Gudmann  skyldig  30  —  tredive  ■ —  Rigsbankdaler,  som 
min  Svoger,  Thomas  Asmundsen  paa  Steinstad  i  indeværende  Som- 
mer  har  at  betale  efter  L0fte  i  bemeldte  Herr  Gudmanns  Handel 
paa  0fjord  med  gode  islandske  Handelsvarer.  —  Skulde  denne  Be- 
taling  imod  Formodning  udeblive,  forpligter  jeg  mig  til  at  holde 
min  Kreditor  i  alle  Maader  skadesl0s  og  afg0re  denne  Gæld  her 
paa  Stedet  i  næstkommende  Efteraar.  —  K0benhavn,  den  12.  April 
1834.    J.   Hallgrimsen,   stud.   juris. 

miðjum  Maí,  kom  Tómas  aftur  til  Hafnar  úr  sinni  frægðarför 
(Bréf  T.  Sæm.,  bls.  127).  Var  bá  Breiðabólstaður  í  Fljótshlíð 
lausog  fékk  hann  veiting  fyrir  honum  7.  n.  m.;  fór  hann  heim 
10.  Ág.  og  skrifaði  þeim  Jónasi,  Brynjólfi  og  Konráði  sameigin- 
legt  bréf  frá  Laugarnesi  20.  n.  m.  (Bréf  T.  Sæm.,  bls.  129 — 33) 
og  ávarpar  þá:  „Þrímenningar  redaktórer!"  —  Tímaritið, 
„Fjölnir",  var  í  smíðum. 

Það  verður  séð  af  bréfinu,  að  þeir  þrímenningarnir  hafa 
fengið  Tómas  í  lið  með  sér,  er  hann  kom  til  Hafnar,  og  að  hann 
hefir  þá  gerzt  einn  af  útgeföndum  tímaritsins.*) 

Á  meðan  Tómas  stóð  við  í  Höfn  virðist  hann  hafa  ritað 
inngang  tímaritsins  (Fjölnir,  L,  1 — 17)  og  sýnt  þeim  þrímenn- 
ingunum,  en  þeir  afhent  honum  aftur  til  lagfæringar  og  hrein- 
skriftar;  sendi  hann  þeim  þá  ritgerð  aftur  með  bréfi  sínu  og 
fól  þeim  að  rita  hana  um  og  laga  hana,  og  gerðu  þeir  það 
ótæpt  (sbr.  Bréf  T.  Sæm.,  bls.  156 — 57).  Þeir  höfðu  áður  en 
hann  kom  til  Hafnar  látið  senda  boðsbréf  sitt  heim  til  íslands. 
Getur  Tómas  þess  í  bréfi  sínu  og  segir,  hversu  vel  þeir  ísleifur 
Einarsson  og  dr.  Hallgr.   Scheving  hafi  tekið  því.**) 

Um  haustið  flutti  Páll  Melsted  inn  á  Garð  og  varð  sam- 
býlismaður  Jónasar.  Þeir  voru  kunningjar  og  höfðu  verið  einn 
vetur  saman  í  Bessastaðaskóla  og  enn  fremur  höfðu  þeir  verið 
saman  í  Reykjavík.  Þegar  Jónas  var  að  fara  alfarinn  frá 
Reykjavík  og  gekk  til  kunningjanna  til  að  kveðja  þá,  var  Páll 
með  honum.  Þeir  voru  dálítið  tengdir,  því  að  föðurfeður  þeirra 
höfðu  báðir  átt  sömu  konuna,  eins  og  áður  var  getið,  Elínu  Hall- 
dórsdóttur.  Ætíð  var  þeim  síðan  vel  til  vina,  eins  og  bréf  Jón- 
asar  til  Páls  bera  vitni  um  (II.  b.,  bls.  123,  137,  153  og  186).***) 


Ef  til  vill  stendur  þetta  í  sambandi  við  hið  áformaða  fyrir- 
tæki,  útgáfu  hins  nýja  tímarits. 

*)  Sbr.  einnig  þessi  orð  í  bréfinu:  „Ef  þið  setið  nöfnin  okkar 
framan  á  titilinn,  þá  krefst  eg\  að  mitt  sé  seinast,  þar  þær  tvær 
einustu  reglur,  sem  við  getum  gengið  eftir,  eru  annaðhvort  „Tids- 
f01ge  ved  Indtrædelsen",  og  þá  er  ég  sá  seinasti,  eður  stafrófsröð, 
—  —  —  og  þá  er  ég  eins   sá  seinasti". 

**)    Sbr.  Bréf,   bls.   131,  og  Fjölni  I.,   83. 
***)    Um    vist    Jónasar   á    Garði    er    annars    fátt    kunnugt.    Þó    er 
vert    að     geta    þess,     sem    hann     hefir    lagt     til     í    athugasemdabók 
lestrarfélags  Garðbúa  tvö  síðustu  ár  sín  á  Garði;   hefir  dr.   Sigfús 
Blöndal  útvegað   uppskrift  af  því. 

15.  Jan.  1835  skrifar  hann:  For  en  Maaneds  Tid  siden  tillod 
jeg  mig  at  g0re  Inspektoratet  opmærksomt  paa  den  ynkelige  For- 
fatning,  hvori  Kommentaren  over  Kapt.  Ohlsens  orografiske  Kort 
befandt  sig.  Umiddelbart  derpaa  forsvandt  den  af  JLæsestuen,  og 
jeg    troede    derfor,    at    den    havde    gjort    en    Rejse    til    Bogbinderen 

Árið  1835  er  merkisár  í  ævisögu  Jónasar  og  jafnframt,  og  að 
því  er  virðist  einnig  mest  fyrir  hans  tilstilli  og  framkvæmdir, 
merkisár  í  menningarsögu  og  einkum  bókmenntasögu  þjóðar  vorr- 
ar.  Þegar  undirbúningur  er  hafinn  að  útgáfu  Fjölnis  árið  áður,  er 
Tómas  Sæmundsson  fjarri,  en  þeir  þrímenningarnir  í  Höfn  hafa 
víst  byggt  á  því,  að  hann  yrði  með,  að  honum  heilum  og  lifandi, 
og  þegar  hann  er  samvistum  með  þeim  í  Höfn  um  sumarið,  áður 
en  hann  fer  alfarinn  heim,  hafa  þeir  séð,  að  í  honum  höfðu  þeir 
þann  kraft  og  þann  anda,  sem  um  munaði.  Eins  og  þá  stóð  á 
fyrir  honum,  átti  hann  örðugt  með  að  styrkja  útgáfufyrirtækið 
fjárhagslega  að  verulegu  leyti,  og  mun  þó  hafa  gert  það  að 
nokkru  (30  rdl.;  Bréf,  bls.  131),  en  um  hitt  munaði  meira,  áhug- 
ann  og  þekkinguna.  Hann  var  ekki  að  eins  kunnugur  öllum  ís- 
lenzkum  málefnum,  heldur  hafði  hann  nú  þessara  manna  víðast- 
an  sjóndeildarhring  og  jafnframt  skarpskyggni  á  við  þá,  og  er 


med  en  liden  Understöttelse  af  Læseforeningens  Kasse.  Men  den 
kom  ikke  tilbage,  og  man  er  uvidende  om  dens  Skæbne.  —  Er  min 
tidligere  Formodning,  at  den  kunde  ganske  blive  tídelagt,  allerede 
gaaet  i  Opfyldelse,  os:  kan  det  ærede  Inspektorat  i  saa  Henseende- 
give   Læseforeningens   Medlemmer   nogen   Oplysning? 

Ved  denne  Lejlighed  tillader  jeg  mig  at  frembære  det  0nske, 
at  naar  en  af  Læseforeningens  Medlemmer  nedskriver  en  Bemærk- 
ning  i  Protokollen,  som  vedkommer  Inspektoratet,  eller  gor  et  For- 
slag  til  Inspektoratet,  som  det  af  en  eller  anden  Grund  ikke  vil 
tage  til  F01ge,  det  da  i  det  mindste  vil  værdige  en  et  kort  Svar  og: 
anfrtre  de  overvejende  Grunde,  som  det  anser  tilstrækkelige  til  at 
afvise  Forslaget  med.  Saaledes  vil  enhver  faa  Lejlighed  til  i  en 
Replik  at  g0re  opmærksom  paa  en  eller  anden  Omstændighed,  som 
muligen  kunde  være  undgaaet  de  ærede  Herrers  Opmærksomhed.  — 
Bókin  var  nú  sögð  hjá  bókbindara,  og  tveim  dögum  síðar  sögð 
komin  aftur  og  lögð  fram.  í>á  skrifaði  Jónas,  18.  s.  m. :  Tak  for 
Kommentaren!  —  Men  t0r  jeg  nu  paa  Læseforeningens  Vegne 
0nske,  at  det  ærede  Inspektorat  vilde  anskaffe  Welhavens  pole- 
miske  Digt  ,,Norges  Dæmring",  som  koster  60  Sk.  og  nu  er  kom- 
met  i  den  danske  Boghandel?  —  Hann  fékk  það  svar,  að  kvæðið 
hefði  verið  pantað.  —  12.  n.  m.  skrifar  hann:  Da  Heines  ,,Salon 
II"  nu  er  udkommen,  tpr  man  vente,  at  Inspektoratet  vil  anskaffe- 
den  snarest  muligt.  —  Og  3  dögum  síðar  biður  Jónas  ásamt  fleir- 
um  um,  að  útvegað  verði  hið  mikla  rit,  Erschs  og  Grubers.  En- 
oyklopadie  der  Wissenschaften  und  Kiinste.  —  Næsta  vetur  urðu 
miklar  umræður  um  það,  hvort  athugasemdabókin  skyldi  tekin  og 
eyðilögð.  Lagði  þá  Jónas  þetta  til  þess  mals  11.  Marz:  Hvor  skal 
Revisorerne  i  sin  Tid  söge  fornöden  Oplysning  om  Belöbet  af  de 
respektive  Mulkttr.  der  saa  vidt  erindres  var  dikterede  i  den  bort- 
tagne  Bemærkningsbog,  hvis  de  skrevne  Blade  inden  den  Tid  bliver 
tilintetgjorte?  —  Skömmu  síðar  óskaði  einn  af  félagsmönnum  eftirr 
að  keypt  yrði  betri  frönsk  orðabók.  Mælti  Jónas  með  því  og  skrif- 
aði:  Til  dette  Önske  forener  jeg  mig  med  Herr  Listow.  Svo  hét 
maðurinn.   Hefir  Jónas  þá  verið   farinn  að   lesa  frönsk  riL 

þá  mikið  sagt,  því  þeir  þrímenningarnir  voru  engir  miðlungs- 
menn  að  gáfnafari  og  þekkingu.  —  Upptök  útgáfunnar  og  fram- 
kvæmd  á  starfinu  virðist  vera  Jónasar,  og  varð  ekki  hans  eina 
né  síðasta  hugmynd  til  bókagerðar  og  menningarstarfsemi. 
Brynjólfi  var  treystandi  til  að  styrkja  fyrirtækið  mest  fjárhags- 
lega,  og  er  trúandi  til  að  hafa  gert  það,  en  Konráði  til  að  sjá 
um,  að  máli  og  rithætti  yrði  ekki  ábótavant,  og  ekki  er  ólíklegt, 
að  hann  hafi  ráðið  nafni.  Bréf  Tómasar  frá  Laugarnesi  er  til 
þeirra  þrímenninganna  allra,  en  tvívegis  ávarpar  hann  þó  Jón- 
as  sérstaklega,  og  bæði  að  því  er  snertir  andlegan  og  verklegan 
frágang  á  ritinu.  Og  þegar  fyrsti  árgangur  kemur  honum  í  hend- 
ur,  beinir  hann  orðum  sínum  að  Jónasi  einum  í  löngu  bréfi,  er 
brátt  verður  vikið  að;  hann  lítur  sýnilega  á  Jónas  sem  aoal-rit- 
stjóra  og  ráðsmann  fyrirtækisins,  enda  hafði  Jónas  lagt  það 
efni  mestmegnis  til,  sem  ekki  var  frá  Tómasi  sjálfum. 

Fyrsti  árgangur  Fjölnis  mun  hafa  komið  út  snemma  sumars 
1835.  Eru  því  nú,  er  þessar  línur  eru  ritaðar,  liðin  rétt  100  ár 
síðan,  og  er  ástæða  til  að  þessa  afmælis  sé  minnst,  ekki  síður  en 
sumra  annara.*)  —  Má  ganga  að  því  vísu,  að  Jónas  hafi  vetur- 
inn  áður,  1834 — 35,  starfað  mikið  að  því  að  semja  og  þýða  þær 
greinir,  sem  koma  skyldu  og  komu  í  ritinu,  en  jafnframt  hefir 
hann  stundað  náttúrufræðisnám  sitt.  Lögfræðin  er  hætt  við,  að 
orðið  hafi  meira  út-undan. 

Jónas  hafði  ort  og  að  öðru  leyti  fengizt  dálítið  við  bók- 
menntaleg  ritstörf  síðari  árin  sín  í  skóla  og  fyrsta  missirið  sitt 
í  Reykjavík,  en  mjög  lítið  síðan.  Ekkert  hafði  verið  prentað  eftir 
hann,  ekkert  komizt  út  fyrir  þröngan  kunningjahóp,  og  flest 
hafði  víst  enginn  heyrt  né  séð,  nema  sjálfur  hann.  Nú  kemur 
hann  fram.  Og  hann  birtist,  hann  talar,  hann  syngur  á  þann 
hátt,  að  heyrðist  um  land  allt  —  og  heyrist  enn,  heilli  öld  síðar. 
Hann  kemur  fram  eins  og  sá  kynborni  afspringur  hinna  fornu 
höfðingja  þjóðarinnar,  sem  hann  var.  Hann  kemur  fram  og 
kveður  svo  sem  hann  sé  einn  þeirra  endurborinn.  „ísland!  — 
Hvar  er  þín  fornaldar-frægð,  frelsið  og  manndáðin  bezt?"  — 
Landið  er  sem  það  var:  „fagurt  og  frítt,  og  fannhvítir  jöklanna 
tindar",  en  þjóðin? — Hann  kveður  um  alþingið  forna,  „hátt  á  eld- 
hrauni  upp,  þar  sem  enn  þá  Öxará  rennur  ofan  í  Almannagjá", 
og  hann  lýsir  hinu  glæsilega  athafnalífi  forfeðranna.  En  „höf- 
um  við  gengið  til  góðs  götuna  fram-eftir  veg"  síðan?  —  „Alþing 
er  horfið  á  braut!  —  Feðranna  frægð  er  fallin  í  gleymsku  og 


*)    Sig-urður    Nordal    hefir    nú    gert    það    meö    dálítilli    grein    í 
Skírni,   CIX.   árg.,   1935,   bls.   136—44. 

dá!"  —  Hann  var  ekki  að  lýsa  þessu  til  að  lítillækka  samtíð 
sína  eða  sýna  henni  lítilsvirðing.  Hann  var  að  vekja  hana  af 
svefni  andvaraleysis,  kalla  til  hennar  gegnum  hina  andlegu  og 
stjórnarfarslegu  holta-þoku,  sem  grúfði  yfir  öllu  mókandi,  benda 
þjóðinni  á,  að  uppi  yfir  henni  væri  enn  „himininn  heiður  og  blár", 
og  hafið  skínandi  bjart  umhverfis  landið  nú  sem  fyr.  —  Þessi  orð 
voru  töluð  af  ósýnilegri  veru  til  Konráðs,  þau  voru  tvíyrðingur 
úr  draumkvæði  hans  (sjá  I.  b.,  bls.  40 — 42,  m.  aths.),  sem  hann 
mundi  ekki  meira  af,  er  hann  vaknaði.  Jónas  vissi  að  íinna 
þeim  stað;  til  hans  gat  hinn  ósýnilegi  andi  ort  í  vöku,  svo  að 
sett  yrði  öðrum  fyrir  sjónir  og  á  ógleymanlegan  hátt.  —  Hann 
bætti  12  litlum  tvíyrðingum  við,  sem  voru  meira  en  náttúrulýs- 
ingar  einar,  en  hann  felldi  hið  fagra  draumvers  svo  fallega  inn 
í  kvæðið  á  tveim  stöðum,  að  það  var  eins  og  þegar  Völundur 
forðum  „sló  gim  við  gull  fastan".  —  Þetta  kvæði  var  upphaf  efn- 
isins  í  Fjölni,  næst  formála  Tómasar.  Það  var  Bjarkamál  til 
þeirra  hirðkappa  f  jalladrotningarinnar,  er  enn  kynnu  að  vera  til 
og  geta  vaknað  við  kallið.  En  það  sýndi  jafnframt  takmark,  sem 
Fjölnir  myndi  keppa  að.  Og  enn  fremur  var  það  bókmenntalegt 
fyrirheit  um,  hvað  koma  skyldi,  hvers  vænta  mætti,  stórt  fyrir- 
heit,  en  sá,  er  það  gaf,  sveik  aldrei;  hann  sýndi  fullar  efndir 
þeirra  loforða  sinna,  er  hann  gaf  þjóð  sinni  þannig  í  hinu  fyrsta 
afkvæmi  anda  síns,  sem  hann  sýndi  henni.  Upp  frá  þessu  kom 
hann  svo  oft  fram,  bæði  með  bundið  mál  og  óbundið,  að  ekki 
verða  hér  tök  á  að  benda  á  hvað  eina  ár  fyrir  ár.  Það  er  flest, 
að  svo  miklu  leyti  sem  unnt  hefir  verið,  tekið  með  í  bessa  útgáfu 
rita  hans,  og  skáldritin  (í  I.  b.)  sett  mestmegnis  í  rétta  tíma- 
röð  eftir  aldri,  jafnframt  því  sem  þau  eru  þó  flokkuð  eftir 
öðru.  —  í  1.  árg.  Fjölnis  var  eftir  Jónas  e.  fr.  Fáein  orð  um 
hreppana  á  íslandi  (II.  b.,  bls.  219 — 26),  hugvekja  til  bænda 
einkum,  að  þeir  vakni  til  skynsamlegrar  umhugsunar  um  stjórn- 
arfar  og  félagslíf,  einkar-þörf  hugvekja.  Hann  vildi  láta  þá 
byrja  á  því,  sem  næst  þeim  var,  ef  verða  mætti,  að  þeir  færu 
síðan  að  hugsa  um  hið  hærra.  Það  varð  að  vekja  menn  til  sam- 
taka,  láta  þá  fylkja  liði,  áður  lagt  yrði  til  orustu.  „Óskandi  væri. 
íslendingar  færu  að  sjá,  að  það  er  aumt  líf  og  vesælt,  að  sitja 
sinn  í  hverju  horni  og  hugsa  um  ekkert,  nema  sjálfan  sig"  o.  s. 
frv.  Þau  voru  teljandi  félögin  á  íslandi  í  þá  daga.  —  E.  fr.  rit- 
aði  hann  í  þennan  árgang  greinina  „um  eðli  og  uppruna  jarðar- 
innar".  Hún  var  ávöxtur  af  náttúrufræðisnámi  hans.  Flest  annað 
í  bókinni  var  þýtt  af  Jónasi  og  Konráði  í  sameiningu,  en  auk  alls 
þessa  var  löng  og  margbreytileg  ritgjörð  eftir  Tómas,  rituð  í 
ársbyrjun  norður  í  Garði  í  Aðaldal,  þar  sem  hann  sat  þennan 

vetur,  nýkvæntur  ástmey  sinni,  sem  beðið  hafði  þar  eftir  honum 
síðan  hún  hét  honum  eiginorði  fyrir  5  árum.  Um  vorið  fór  hann 
suður  og  vígðist  24.  Maí  til  Breiðabólsstaðar;  fór  svo  norður 
aftur  og  sótti  konu  sína  og  búslóð,  hélt  suður  skemmstu  leið, 
Sprengisand,  og  þá  var  það,  að  hann  fann  áningarstaðinn,  sem 
síðan  var  kallaður  Tómasarhagi,  uppi  undir  Tungnafellsjökli 
(sjá  I.  b.,  bls.  127 — 28,  m.  aths.).  Hann  fékk  Fjölni  loks  seint  i 
Ágúst  og  nokkrum  dögum  síðar  3  bréf  frá  Jónasi,  —  sem  því 
miður  munu  eyðilögð  nú.  Hann  settist  nú  við  að  skoða  bókina  og 
lesa,  og  síðan  dæma,  bæði  útlit  hennar  og  innihald,  vel  og  vand- 
lega,  í  löngu  bréfi  til  Jónasar,  dags.  6.  Sept.  Bréfið  er  24  bls. 
prentaðar  (Bréf  T.  Sæm.,  bls.  143 — 67),  og  skín  áhuginn  á  mál- 
efninu  svo  að  segja  út  úr  hverri  línu,  en  ekki  bó  ánægjan  ein, 
því  að  hann  dæmir  af  fullri  einurð  og  einbeittni  engu  síður  um 
það,  sem  honum  finnst  aðfinnsluvert,  en  hitt,  sem  hann  lætur  sér 
vel  líka.  Síðan  leggur  hann  á  ráðin  um  tilhögun  og  efni  næsta 
árgangs,  getur  um,  að  hann  hafi  ráðstafað  peningum  frá  sér  til 
þeirra  þrímenninganna,  o.  s.  frv. 

Kvæðið  „ísland"  mun  hafa  verið  á  hvers  manns  vörum  í 
Höfn,  meðal  landa,  þegar  er  Fjölnir  kom  út,  og  mun  þá  hafa  þótt 
alveg  sjálfsagt  að  biðja  Jónas  yrkja  kvæði  fyrir  kveðjusamsæti, 
er  skyldi  haldið,  þegar  Halldór  Einarsson  færi  heim.  Þá  orti 
Jónas  Vísur  íslendinga,  og  eiga  þær  því  sinn  aldarafmælisdag 
nú.  Síðan  þær  voru  ortar,  hefir  sennilega  ekkert  annað  kvæði 
verið  eins  oft  sungið  af  íslendingum  og  þær,  og  það  er  jafnvel 
ekki  ólíklegt,  að  þær  séu  það  íslenzkra  kvæða,  bæði  eldri  og 
yngri,  sem  oftast  hefir  verið  farið  með  hér  á  landi,  ■ —  þ.  e. 
l.(—  2.)  og  5. — 6.  er.  Það  varð  sannarlega  „vísur  íslendinga", 
enda  ort  svo  aðdáanlega  vel  í  anda  þjóðarinnar,  einkum  eins  og 
hún  var  þá  yfirleitt,  og  jafnvel  að  sumu  leyti  til  síðustu  tíma. 

Frá  þessu  ári,  1835  (7.  Nóv.),  eru  einnig  „rímur  af  Geo- 
gnósi",  rímna-skopstæling,  sem  hann  sendi  Brynjólfi  (I.  b.,  bls. 
158 — 60).  „Rímurnar"  bera  jafnframt  með  sér,  að  hann  var  þá 
að  fást  við  jarðfræðina.  —  Tveim  dögum  áður  hafði  hann  sent 
umsókn  um  styrk  úr  „sjóðnum  til  almennra  þarfa"  til  náttúru- 
fræðisnáms.  Umsóknin  (II.  b.,  bls.  11 — 12)  er  merkileg  heim- 
ild  til  ævisögu  Jónasar  á  þessum  Hafnarárum  hans.  Hann  er 
þá  búinn  að  stunda  náttúrufræði  í  3  ár  og  gerir  ráð  fyrir  að 
geta  staðizt  próf  í  norrænni  fuglafræði  og  fiskafræði  á  komandi 
ári,  fái  hann  styrkinn,  og  sömuleiðis  í  frumatriðum  jarðfræðinn- 
ar  og  steinafræðinnar.  —  íslenzkir  stúdentar,  sem  áður  höfðu 
fengið  þennan  styrk,  höfðu  ekki  þótt  nota  hann  svo  vel  sem 
skyldi.  —  En  nú  var  síðasti  veturinn  á  Garði,  og  einhvers  staðar 


—  LXX  — 

varð  styrk  að  fá,  ef  verða  skyldi  úr  lengri  dvöl  við  námið.  Jón- 
as  fékk  góð  meðmæli  frá  báðum  kennurum  sínum  (fylgiskjal  7), 
svo  sem  áður  var  getið,  og  virðist  hafa  verið  vongóður  um  góðar 
undirtektir.  —  Litlu  síðar,  5.  Des.,  var  Jónasi  veittur  dálítill 
viðbótar-styrkur  við  Garð-styrkinn,  og  var  honum  greiddur 
hann  10.  s.  m.*).  Fengu  hann  þeir  einir,  er  skara  bóttu  fram 
úr  að  iðni  og  reglusemi. 

27.  Nóv.  var  fundur  haldinn  í  Hafnardeild  Bókmenntafé- 
lagsins.  Skyldi  þá  ráðinn  maður  til  að  rita  Skírni  næsta  ár; 
vildi  fyrst  enginn  gefa  kost  á  sér,  enda  var  það  starf  ólaunað, 
en  er  þeir  Jónas  og  Konráð  voru  kjörnir  til,  tóku  þeir  það  að 
sér.  Voru  nú  ærin  aukastörf  fram  undan,  þar  sem  var  útgáfa 
2.  árg.  Fjölnis  og  samning  Skírnis. 

í  Tímariti  Bókmenntafél.,  12.  árg.  (bls.  20 — 63),  er  sögð 
(af  B.  M.  Ólsen)  saga  Fjölnis,  og  í  Bréfum  T.  Sæm.  eru  margar 
upplýsingar  um  fyrri  árgangana.**)  Er  því  óþarft  að  fara  hér 
nákvæmlega  út  í  þá  sögu  eða  rekja  efni  hvers  árgangs,  en  geta 
verður  þess,  að  í  þessum  2.  árgangi  var  ritgjörðin  „Af  eðlis- 
háttum  fiskanna"  (V.  b.,  bls.  81 — 93),  og  svo  „Heiðlóar-vísa" 
(sbr.  I.  b.,  bls.  45),  smákvæði  í  stíl  Heinrichs  Heine,  sett  inn 
sem  eyðufylling  á  bls.  28  í  II.  flokki.  Hann  og  Konráð  höfðu  í 
sameiningu  ritað  smágrein  um  Heine  í  1.  árg.  (bls.  140 — 41),  og 
virðist  kvæðið  standa  í  sambandi  við  hana  eða  þau  kynni  af 
kvæðum  Heine,  sem  Jónas  hafði  þá  þegar.  Hann  hefir  þetta 
kvæði  í  „Grasaferðinni"  (I.  b.,  bls.  266 — 81),  og  er  því  sennilegt, 
að  sú  saga  og  smákvæðið  „Um  hana  systur  mína"  (I.  b.,  bls. 
44),  sé  frá  þessum  vetri,  og  sömuleiðis  þýðingarnar  „í  kirkju- 
garðinum"  og  „Meyjar-grátur"  (I.  b.,  bis.  201—202  og  211—12), 
en  ekki  er  það  þó  alveg  víst,  því  að  ekkert  af  þessu  kom  fram 
fyr  en  síðar.  —  Frá  byrjun  þessa  árs,  15.  Jan.  1836,  er  gaman- 
bréfið  til  Konráðs,  og  „Eitt  lítið  sjónarspil"  í,  en  frá  sama  vetri, 
líklega,  er  útleggingin  af  sundreglum  próf.  Nachtegalls  (II.  b., 
bls.  226 — 51),  sem  mun  hafa  verið  prentuð  í  Marz.***)  —  30.  s.  m. 
var  ársfundur  í  Hafnardeild  Bókmenntafélagsins.  Lagði  Jónas 
þá  fram  skriflegt  tilboð  um  að  semja  íslenzka  fuglafræði  og  bað 
félagið  skera  úr  því,  hvort  það  vildi  taka  þessu  tilboði  hans,  og 
hve  miklu,  hér  um  bil,  það  vildi  launa  sér  ómakið,  ef  því  líkaði 


*)    Eftir   upplýsingu   frá   dr.   Sigfúsi   Blöndal. 
**)    Viðv.  2.  árg.,   sjá  bréfin  á  bls.   171—210. 
***)   Séra  Tómasi  gramdist  það,  að   þær  skyldu  ekki  hafa  verið 
ssttar    í    Fjölni,    og    eins    sá    hann    eftir,    að    þeir    Jónas    og    Konráð 
skyldu  skrifa  útlendu  fréttirnar  handa  Skírni,  og  ekki  setja  þær  I 
Fjölni    (sbr.   Bréf  T.    Sæm.,    bls.    188 — 89). 

ritið,  þegar  það  væri  búið  (siá  fski.  8.*^  Tilboðinu  var  svarað 
á  öðrum  fundi,  19.  n.  m.,  á  þá  leið,  að  því  var  „tekið  með  þökk- 
um,  og  ákvarðaði  félagið  að  gefa  honum  10  dali  fyrir  örkina  af 
fuglafræðinni,  ef  félagsdeildin  heima  yrði  því  samdóma".  —  En 
hún  varð  það  ekki;  sýndist  það  „nýlunda  að  ákvarða  strax  laun 
fyrir  samning  bókar,  fyrr  en  menn  vita,  hvað  vel  hún  er  samin" 
o.  s.  frv.,  svo  ekki  varð  úr  því,  að  Jónas  semdi  þessa  fuglafræði 
þá.  Hann  hafði  árið  áður  lesið  upp  á  fundi  íslendinga  í  Höfn, 
7.  Febr.  1835,  „Yfirlit  yfir  fuglana  á  íslandi",  sem  er  prentað  í 
V.  b.  á  bls.  54—70  (eftir  Fjölni,  IX.  árg.,  bls.  58—72).  Senni- 
lega  hefir  það  þá  verið  fullkomnara,  náð  einnig  yfir  sjófugia. 
Bókmenntafélagsdeildin  í  Höfn  hefir  vitanlega  þekkt  það,  og  því 
ekki  hikað  við  að  taka  til  útgáfu  íslenzka  fugiafræði  eftir 
Jónas.  En  undirtektir  Reykjavíkurdeildar  virðast  hafa  verið  að 
nokkru  leyti  mótaðar  af  þeim  kringumstæðum,  að  höfundur 
fuglafræðinnar  var  einn  af  útgeföndum  Fjölnis,  en  þá  var  kom- 
inn  2.  árg.  hans  til  Reykjavíkur  fyrir  skömmu.  —  Forseti  deild- 
arinnar  var  séra  Árni  Helgason,  útgefanri  Sunnanpóstsins,  en 
„viðbætirinn"  í  2.  árg.  Fjölnis,  bls.  57 — 8,  o.  fl.  þar,  mun  hafa 
fallið  honum  miður.**)  —  Eftir  að  stjórnir  deildanna  höfðu 
skrifazt  á  um  málið,  var  því  lýst  yfir  á  fundi  Hafnardeildar  30. 
Des.  1837,  að  Jónas  tæki  tilboð  sitt  aftur. 

Um  leið  og  Hafnardeild  skrifaði  Reykjavíkurdeild  um  fugia- 
fræðina  (24.  Apr.  1836),  skrifaði  hún  henni  einnig  um  ritlaun 
fyrir  að  semja  Skírni,  sem  þeir  Jónas  og  Konráð  höfðu  lokið 
við  16.  s.  m.  Hafði  verið  stungið  upp  á  því  á  fundinum  19.  s.  m., 
að  borga  skyldi  þeim,  sem  rituðu  Skírni,  þá  og  framvegis  nokkra 
þóknun,  en  „Konráð  og  Jónas,  sem  voru  til  staðar  á  þeim  fundi, 
sögðu  strax,  að  þeir  vildu  ekki  þiggja  neitt  fyrir  það",  að  þeir 
hefðu  ritað  Skírni  í  það  sinn.**-)  —  Reykjavíkurdeild  kvaðst 
ekki  hafa  á  móti  því,  „að  þar  fyrir  væri  gefin  lítil  þóknun,  sem 
ekki  yfirstigi  10  rbd.,  og  það  með  því  skilyrði,  að  ekki  innlendu 
fréttirnar  verði  útilokaðar  frá  því  og  vísað  til  annara  bóka 
(Fjölners)".  Þeim  Jónasi  og  Konráði  hafði  þótt  óþarft  að  setja 
þær  í  Skírni  í  það  sinn,  með  því  að  þær  fyndust  bæði  í  Fjölni  og 
Sunnanpóstinum.  —  En  um  Skírni  þennan,  þ.  e.  útlendu  frétt- 
irnar  í  honum,  er  það  að  segja,  að  þær  eru  að  mörgu  leyti 
snilldar-vel  ritaðar,  málið  lipurt  og  frásögn  öll  skemmtileg  af- 


*)    Fannst   í   nr.    16    í   abr.    í   hrs.    Bmf.    eftir   aS    II.    b.,    sem   baíS 
hefði  átt   heima  í,   var  prentað. 

**)    Sbr.   einnig  Bréf  T.   Sæm.,   bls.   183   og  185. 
***)    Sbr.   minningarrit   Bmfél.   1867,   bls.   45. 

lestrar.  Því  miður  kennir  þar  nokkurrar  sérvizku  í  meðferð  hinna 
útlendu  nafna  og  rithætti  þeirra,  —  þótt  menn  kunni  að  geta 
sætt  sig  við  þann  rithátt  á  íslenzkunni,  sem  þar  er,  eins  og  á 
Fjölni,  —  en  um  hvorugt  er  þetta  Jónasi  að  kenna.  Niðurskipun 
efnisins  er  helzt  á  þjóðfræðislegum  eða  málfræðislegum  grund- 
velli,  og  hefði  átt  betur  við  að  byggja  hana  á  öðru  (sbr.  Bréf 
T.   Sæm.,  bls.   189—90). 

Enn  er  eins  að  geta  um  Bókmenntafélagið,  Hafnardeildina, 
og  Jónas  á  þessu  ári.  Á  ársfundinum  30.  Marz  stakk  Skapti, 
frændi  hans,  upp  á  því,  „að  það  sé  kjörin  nefnd  manna  til  að 
íhuga,  hverjar  bækur  íslandi  mundi  nytsamastar  og  mest  ósk- 
andi".  Á  fundinum  19.  n.  m.  var  þessi  uppástunga  samþykkt  og 
nefndin  valin,  Jónas,  Kristján  Kristjánsson,  Finnur  Magnússon, 
Konráð  og  Magnús  Eiríksson.*)  Skapti  var  ekki  lengur  í  hópn- 
um.  Hann  drukknaði  9.  s.  m.  Hann  hafði  verið  hylltur  fyrir  til- 
lögu  sína  og  fleiri  nytsamar  tillögur  á  ársfundinum  með  því,  að 
hann  var  kjörinn  varaforseti,  þótt  hann  væri  þá  nýgenginn  í  :cé- 
lagið  —  á  næsta  fundi  áður  (27.  Nóv.  1835).  Nú  var  hann  horf- 
inn  úr  hópnum,  og  varð  þess  getið  þegar  s.  á.  í  Skírni  (bls.  78), 
og  jafnframt  birt  þar  tvö  minningarljóð  um  hann.  ■ —  I  næsta 
Skírni,  1837,  eru  fögur  minningarorð  um  hann  í  ræðu  forseta 
á  ársfundi  það  ár,  bls.  101;  hann  hrósar  Skapta  á  margar  lundir 
og  segir  að  lokum:  „Það  er  ei  að  undra,  þótt  öllum,  er  bera 
innilega  rækt  til  fósturjarðar  sinnar,  þætti  sér  nærri  höggvið, 
þegar  þessi  maður  lézt."  **)  —  Þeir  voru  nú  farnir  4  á  fám  ár- 
um,  stórgáfaðir  snillingar  í  hópi  ungra  stúdenta:  Lárus,  Bald- 
vin,  Torfi  Eggertz  og  Skapti.  —  Jónas  var  einn,  er  fann  sér 
nærri  höggvið,  sem  von  var,  og  honum  var  það  manna  ljósast, 
hvílíkt  stórtjón  þjóðin  hafði  nú  beðið  í  láti  allra  þessara  manna. 
Hann  settist  niður  og  rakti  harmatölur:  Saknaðar-ljóð  (I.  b., 
bls.  45 — 48).  Gamalt  hjartasár,  sem  hann  bar  í  brjósti  frá  barns- 
aldri    sínum,   ýfðist   nú    upp:    Föðurmissirinn.    Langur    tími    og 


*)  Sbr.  Minningarrit  Bmf.  18G7,  bls.  45. 
**)  Sbr.  einnig  ummæli  séra  Tómasar  í  bréfi  hans  til  Konráðs 
1.  Ág\  (Bréf  T.  Sæm.,  bls.  177 — 78).  Einna  fullkomnust  og  áreið- 
anlegust  frásögn  um  drukknun  Skapta  er  í  dagbók  F.  C.  Peter- 
sens,  Garð-prófasts,  rituð  11.  og  15.  s.  m.,  en  óþarft  er  að  skýra 
hér  nánar  frá  því  slysi.  Þeir  Jónas  og  Konráð  voru  meS  Skapta 
mjög  skömmu  áSur  en  hann  fórst,  síðastir  allra  íslenzkra  manna,. 
og  hefir  hiS  sviplega  fráfall  hans  fengið  því  meira  á  þá.  Garð- 
prófastur  kemst  m.  a.  svo  að  orði  um  Skapta  og  fráfall  hans: 
..Denne  Tildragelse  har  dybt  bevæget  mig.  Han  var  maaske  den 
dygtigste  Islænder,  her  har  ligget  i  min  Tid.  —  Han  var  agtet  og 
afholdt  af  os  alle".  —  Eftir   uppskrift   drs.   Sigfúsar   Blöndals. 

lífsins  gleði  höfðu  leitt  hug  hans  nokkuð  frá  daglegum  söknuði, 
en  sárið  var  ógróið  og  ólæknandi.  Erindin  um  Skapta  eru  kveðin 
af  aðdáun  og  innilegum  söknuði.  Hann  finnur  enga  huggun;  að 
eins  kemur  fram  vitundin  um  það,  sem  ekki  verður  neitt  við 
ráðið.  —  Hann  birti  kvæðið  í  3.  árg.  Fjölnis  næsta  ár. 

Páll  Melsted,  sambýlismaður  hans,  fór  heim  um  vorið,  og 
var  heima  um  sumarið  (Endurminn.,  bls.  60). 

Þegar  komið  var  langt  fram  á  sumar  og  ekkert  svar  komið 
við  umsókn  hans  5.  Nóv.  haustið  áður,  um  styrk  úr  sjóðnum  til 
almennra  þarfa,  leitaði  hann  til  sjóðstjórnarinnar  á  ný,  6.  Júlí 
(II.  b.,  bls.  14),  og  minnti  hana  á  umsóknina.  Hann  sendi  vott- 
orð  frá  náttúrufræðiskennurum  sínum  með,  þeim  Joh.  Rein- 
hardt  og  Georg  Forchhammer,  að  hann  hefði  hlýtt  á  fyrirlestra 
þeirra  um  veturinn,  en  hinn  síðar-nefndi  getur  þó  um,  að  Jónas 
hafi  orðið  að  hætta  því  (um  stund)  vegna  veikinda.  Af  bréfs- 
helmingnum  frá  17.  Des.  um  veturinn,  viðv.  stúdentaliðsflokkn- 
um  (sbr.  bls.  LXI)  virðist  einnig  mega  ráða,  að  Jónas  hafi  ekki 
verið  alveg  heill  heilsu  um  þær  mundir,  en  ekki  sýnist  bó  hafa 
verið  um  neinn  hættulegan  eða  langvarandi  sjúkdóm  að  ræða 
þennan  vetur. 

Sjóðstjórnin  sinnti  nú  umsókn  Jónasar  og  mælti  með  styrkveit- 
ingu  30.  s.  m.  Veitti  konungur  styrkinn  6.  n.  m.,  150  dali  silfurs 
á  ári  í  3  ár,  frá  byrjun  þess  árs  að  telja;  tilkynnti  sjóðstjórnin 
honum  það  26.  s.  m.,  og  að  honum  væri  þegar  ávísaður  helmingur 
styrksins  fyrir  yfirstandandi  ár.  Hafa  þetta  verið  gleðileg  tíð- 
indi  fyrir  Jónas  og  vini  hans.  —  Tilkynningin,  undirrituð  af 
Joh.  S.  v.  Mösting,  sem  var  góður  vísindavinur,  er  í  nr.  13  í  abr.  í 
hrs.  Bmf. 

Frá  þessu  sumri,  26. — 29.  Júlí,  er  „Salthólmsferð"  (I.  b.,  bls. 
281 — 290,  m.  aths.).  Um  haustið  var  lokið  vist  Jónasar  á  Garði 
og  er  óvíst,  hvar  hann  átti  heima  í  Höfn  um  veturinn  næsta. 

Ein  af  þeim  tillögum,  sem  Skapti  Stefánsson  hafði  komið 
fram  með  á  fundi  Hafnardeildar  Bókmenntafélagsins  30.  Marz 
og  samþykkt  hafði  verið  á  fundinum  19.  Apríl,  var  sú,  „  að  ekki 
séu  prentuð  í  Skírni  skjöl  eða  kveðlingar,  án  þess  nefnd  manna 
sé  tekin  til  að  gera  um,  hvort  hæfilegt  sé".  í  byrjun  næsta  árs, 
4.  Jan.,  var  næsti  fundur  haldinn,  og  voru  þeir  þá  valdir  í  þessa 
nefnd,  Jónas,  Jón  Sigurðsson  og  Konráð.  Voru  birt  4  eftirmæli  í 
Skírni  um  vorið  (1837),  2  eftir  Bjarna  Thorarensen,  1  eftir 
Finn  Magnússon  og  1  um  Sæmund  Ögmundsson,  föður  séra  Tóm- 
asar,  eftir  Ögmund  Sigurðsson  (Sivertsen).  Nefndin  var  endur- 
kosin  á  næstu  árum  (31.  Marz  1838,  22.  Apríl  1839  og  25.  Jan. 
1840).  —  Á  vorfundinum  1837,  27.  Apríl,  var  lesið  upp  álit  nefnd- 

ar  þeirrar,  sem  var  valin  til  að  íhuga,  hverjar  bækur  myndu 
nytsamlegastar  fyrir  íslendinga;  „var  félagsdeildin  nefndinni 
samdóma  og  ályktaði  að  senda  það  deildinni  í  Reykjavík  og  gefa 
því  góðan  vitnisburð".  Það  mun  óhætt  að  gera  ráð  fyrir,  að 
Jónas  hafi  ráðið  miklu  um  nefndarálit  þetta,  sem  nú  mun  því 
miður  glatað.*) 

Frá  vetrinum  1836 — 37  virðist  ekki  vera  til  neitt  verulegt 
kvæði  eftir  Jónas,  en  sennilega  eru  gamanvísurnar  á  bls.  160 — 
61  í  I.  b.  frá  síðari  hluta  þess  vetrar  (sbr.  aths.  við  þær).  En 
hann  bjó  til  annað,  sem  sýndi  ekki  síður  ritsnilld  hans  en  kvæði 
og  jók  engu  síður  á  frægð  hans  en  mörg  þeirra:  Hann  ritaði 
dóminn  „um  rímur  af  Tístrani  og  Indíönu"  og  birti  hann  í  3. 
árg.  Fjölnis  um  sumarið.  Rímurnar  voru  prentaðar  fyrir  6  ár- 
um,  voru  fyrstu  rímurnar,  sem  Sigurður  Breiðfjörð  lét  prenta; 
síðan  höfðu  komið  Svoldarrímur,  1833,  Númarímur,  1835,  og 
þrennar,  ef  ekki  fleiri,  1836,  enda  segir  höfundurinn,  að  Tístrans- 
rímur  séu  elleftu  rímurnar,  sem  hann  hafi  kveðið,  svo  að  af 
nógu  var  að  taka.  Aðrir  ortu  aðrar,  og  þaut  þessi  ófögnuður  upp 
eins  og  arfi  í  aldingarði.  „Fornsögurnar  voru  lítið  lesnar,  en 
yfirdrottnandi  alls  skáldskapar  voru  rímurnar,  sem  hver  vísufær 
vesalingur  orti,  og  sem  voru  kveðnar  með  ámátlegustu  lögum 
um  allar  sveitir  og  lærðar  eins  og  kverið,  og  þar  með  bögumæli, 
dönskuslettur  og  alls  konar  smekkleysi",  segir  Hannes  Hafstein 
í  ævisögu  Jónasar  (Ljóðm.,  2.  útg.,  XVIII).  Jónas  kveðst  hafa 
farið  að  lesa  Tístransrímur  af  því,  að  Sunnanpósturinn  hefði 
talið  þær  með  betri  rímum  í  klausu,  sem  hann  hefði  birt  (í 
Sept.  1835)  um  nokkrar  rímur,**)  sem  hann  taldi  „varla  í  hús- 
um  hafandi".  Jónas  hefir  sennilega  ekki  gefið  sér  tíma  til  þess 
fyr,  að  lesa  neinar  af  þessum  rímum,  og  enga  löngun  haft  til  að 
kryfja  þær  til  mergjar,  en  virðist  hafa  vaknað  til  þess  við  um- 
mælin  í  Sunnanpóstinum,  enda  voru  þau  áréttuð  þar  dálítið  með 
nýrri  grein  nokkru  síðar  (í  Febr.  1836).  Séra  Tómas  hafði  einn- 
ig  skrifað  um  rímurnar  í  „eftirmæli  ársins  1835"  (Fjölnir,  II. 
árg.,  bls.  31  og  áfram),  en  því  höfðu  þeir  þrímenningarnir  í  Höfn 
kippt  burtu,  og  líkaði  séra  Tómasi  það  miður,  í  svipinn  að 
minnsta  kosti,  unz  III.  árg.  kom,  með  grein  Jónasar.  Séra  Tómas 
talar  um  þetta  í  bréfi  sínu  til  Konráðs  1.  Ág.  1836  (Bréf  T. 
Sæm.,  bls.  187 — 88).  Ef  til  vill  hefir  Jónas  öllu  fremur  vaknað 
til  umhugsunar  um  rímurnar  við  ummæli  séra  Tómasar  en  við 


*)    Sjá    e.    fr.    minningarrit    Bókmfél.    1867,    bls.    45,    og    Bréf    T. 
JSæm.,   bls.  237. 

**.)   Sunnanp.   I.,   133    (og-  II.,    17—18). 

klausuna  í  Sunnanpóstinum,  en  séra  Tómas  hefir  sennilega  bent 
á  hana  jafnframt  í  ummælum  sínum.  En  að  því  er  snertir  Tístr- 
ansrímur  og  höfund  þeirra,  kemur  hér  einnig  annað  til  greina. 
Sunnanpósturinn  hafði  tekið  hann  nokkuð  undan  í  skammaklaus- 
unni,  eins  og  Jónas  getur  um  í  grein  sinni,  og  það  hafði  séra 
Tómas  gert  líka;  því  segir  hann  í  bréfinu  til  Konráðs:  „Eg  þyk- 
ist  skilja,  þið  hafið  ekki  viljað  halda  uppi  lofi  Sigurðar  Breið- 
f jörðs,  en  það  mátti  þá  draga  dálítið  úr  því.  —  ■ —  ■ —  Mér  sýn- 
ist  líka  Sigurður  greyið,  eins  og  hver  annar,  eiga  sitt,  og  hans 
iðrun  yfir  flasi  sínu,  að  kveða  um  okkur,  hefði  orðið  enn  stærri, 
ef  þetta  hefði  komið  á  prent".  Sigurður  hafði  nefnilega  ort  brag 
um  Fjölni,  þegar  hann  kom  út  fyrst  1835  („Fjölnirs  rjómi"),  og 
ætlað  að  prenta  hann,  en  hætt  þá  við  (í  bili).  Bragurinn  hafði  þó 
orðið  kunnur,  og  því  segir  séra  Tómas  e.  fr.  í  bréfinu  til  Kon- 
ráðs:  „Eg  fann  ekki  Breiðfjörð,  en  Skúli  Thorarensen  skammaði 
hann,  ei  einungis  fyrir  það,  að  hann  hefði  farið  að  yrkja  um 
Fjölni,  heldur  og,  hvaða  handaskömm  það  væri,  og  því  sagði 
Breiðfjörð:  „Hafi  ég  bölvaða  skömm  fyrir  það;  ég  var  keyptur 
til  þess,  —  og  hættu  nú  að  skamma  mig,  Thorarensen  minn!"  "  *) 
Þeir  þrímenningarnir  í  Höfn  hafa  sennilega  verið  búnir  að  fá 
afskrift  af  bragnum,  þegar  þeir  gáfu  út  grein  séra  Tómasar  í 
II.  árg.  Fjölnis,  og  benda  ummæli  séra  Tómasar  jafnvel  á  það, 
en  eflaust  hafa  þeir  verið  búnir  að  því,  er  þeir  bjuggu  III.  árg. 
undir  prentun  og  Jónas  ritaði  grein  sína  um  Tístransrímur, 
enda  hefir  honum  þá  að  minnsta  kosti  verið  kunnugt  það,  sem 
séra  Tómas  skrifaði  Konráði  um  braginn.  Er  ekki  ólíklegt,  að 
þessi  afskipti  Sigurðar  af  Fjölni  hafi  einnig,  auk  ummæla'/Sunn- 
anpóstins  og  séra  Tómasar,  ýtt  nokkuð  undir  Jónas  að  taka 
fremur  fyrir  þessar  rímur  eftir  Breiðfjörð  en  rímur  eftir  aðra. 
En  þótt  Jónas  að  vísu  skrifaði  ritdóm  sinn  um  „Tístransrímur  og 
Indíönu",  þá  veittist  hann  ekki  að  þeim  eingöngu  né  höfundi 
þeirra;  hann  byrjar  og  endar  ritgerð  sína  á  ummælum  um  rímna- 
kveðskapinn,  eins  og  hann  var  þá,  og  leirskáld  yfir  höfuð:  „Eins 
og  rímur  (á  íslandi)  eru  kveðnar,  og  hafa  verið  kveðnar  allt  að 
þessu,  þá  eru  þær  flest-allar  þjóðinni  til  minnkunar",  o.  s.  frv. 

„Þetta  má  ekki  svo-búið  standa.  Leirskáldunum  á  ekki 

að  vera  vært",  o.  s.  frv. 

Sjálfsagt  hafa  margir  haft  vit  á  að  líta  líkt  á  ritdóm  Jón- 
asar   og  séra   Tómas,   sem  þótti   honum   „hafa  tekizt  prýðilega, 


*)  Sigurður  átti  þá  heima  vestur  á  Snæfellsnesi,  en  var  á  ferð 
í  Reykjavík  í  sama  mund  og  þeir  séra  Tómas  og  Skúli  læknir  á 
Móeiðarhvoli. 

og  hvert  orð  vera  svo  valið  í  (ritdóminum),  að  ekki  komist  til 
betra".  Mun  mega  gera  ráð  fyrir,  að  ritdómurinn  hafi  aflað 
Jónasi  vinsemdar  og  virðingar  nokkurra,  en  hinir  voru  þó  miklu 
fleiri  á  þeim  tímum,  sem  hann  hafði  ýmist  engin  áhrif  á  eða 
gerði  sér  óvinveitta,  og  skal  ekki  farið  út  í  það  mál  hér.  —  Sig- 
urður  tók  sjálfur  engum  sönsum,  nema,  ef  til  vill,  að  því  leyti, 
að  hann  setti  saman  „andsvar  til  Fjölnis"  í  óbundnu  máli,  og 
gat  þó  ekki  á  sér  setið,  heldur  rímaði  einnig  „heilræði  til  Fjöln- 
irs",  og  lét  prenta  þær  vísur  í  „Smámunum"  sínum,  tveim  árum 
síðar,  og  þá  sömuleiðis  braginn  frá  1835.  „Andsvarið"  var  ekki 
prentað.*)  Hann  hætti  ekki  heldur  að  yrkja  rímur,  þótt  nú  (1837) 
væri  þær  orðnar  20;  kvaðst  búast  við,  að  bæta  enn  miklu  viðr 
ef  aldur  leyfði,  enda  kvað  hann  tvennar  eða  þrennar  næsta  &rr 
og  á  árunum  1840 — 43  aðrar  þrennar,  og  lét  meira  að  segja 
gefa  út  einar  1842  og  aðrar  (hinar  síðustu)  1845.  En  að  bví  er 
snertir  þessa  ritgerð  Jónasar  að  öðru  leyti,  þá  er  það,  ef  til  villr 
vafamál,  hvort  hann  hefði  ekki  gert  réttara  í  að  láta  Sunnan- 
póstinn  einan  um  að  finna  að  rímnakveðskap  almennings.  Þetta 
var  yfirleitt  enginn  skáldskapur,  og  því  tæplega  vert  fyrir  mann 
eins  og  Jónas  að  fara  að  fást  við  að  dæma  þannig  um  þetta.  ■ — 
Ekki  sjást  þess  t.  a.  m.  dæmi  nú,  að  góð  tónskáld  eða  sönglistar- 
dómarar  leggi  sig  niður  við  að  dæma  um  hina  svo-kölluðu 
„jassa",  sem  eru  nú  í  tízku,  —  og  það  hér  á  landi  einnig,  engu 
minna  en  rímnaraulið  áður.  Að  vísu  má  segja,  að  slíkt  tízku- 
glamur  „eyði  og  spilli  tilfinningunni  á  því,  sem  fagurt  er"  í 
tónlist,  líkt  og  Jónas  sagði  um  rímnakveðskapinn,  en  það  er 
álitamál,  hvort  það  eða  rímnakveðskapurinn  spilli  þá  tilfinningu 
annara  en  þeirra,  sem  einu  gildir  um,  hvað  þeim  finnst  í  þeim 
efnum.  —  Sjálfsagt  er  það  þó  ætíð  gott,  og  raunar  nauðsynlegt, 
að  reyna  að  uppræta  arfann  úr  aldingarðinum,  ef  hætta  er  á, 
að  hann  kunni  ella  að  eyðileggja  öll  blómin  og  uppskeruna. 

Áður  en  Fjölnir  kom  út  þetta  sumar,  1837,  með  Saknaðar- 
ljóðum  og  þessari  ritgjörð  um  rímurnar,  fór  Jónas  heim  aftur 
til  íslands.  Brynjólfur  mun  hafa  farið  heim  einnig  (sbr.  Bréf 
T.  Sæm.,  bls.  214  og  216,  og  II.  b.,  bls.  17,  1.  1.),  en  Konráð  ann- 
azt  prentun  Pjölnis.**)  Jónas  fékk  sig  lausan  við  æfingarnar  í 
stúdentahersveitinni  2.  Maí  ***)   og  lagði  af  stað  frá  Höfn  15* 


*)    Sjá  um   það   og  þetta   mál   t.   d.   í   „Urvalsritum"   Sig.   BreiíS- 
fjörðs,    Kh.    1894,    bls.    XXXII— VI,    128—31,    257—58. 

**)    Fjölni    seinkaði   þá   um   of,    sbr.    Bréf   T.    Sæm.,    bls.    234 — 35, 
en  Jónas  virSist  ekki  hafa  átt  sök  á  því. 

***)    Eftir  upplýsingum  frá  dr.  Sigfúsi  Blöndal. 

Maí,  og  síðan  frá  Helsingjaeyri  21.  s.  m.,  en  kom  til  Vestmanna- 
eyja  3.  Júní.  Hann  ritaði  stutta,  náttúrufræðislega  dagbók  á 
leiðinni,  sjá  III.  b.,  bls.  32 — 35.  Hann  dvaldist  á  Vestmannaeyj- 
um  við  náttúrufræðislegar  rannsóknir  í  2  vikur,  safnaði  þar 
náttúrugripum  og  sendi  söfnunum  í  Höfn,  sjá  III.  b.,  bls.  35 — 43 
(og  267),  dagbók  frá  fyrri  vikunni,  sem  hann  var  þar.  Séra  Jón 
Austmann  var  þá  prestur  í  eyjunum;  voru  þeir  þremenningar, 
hann  og  faðir  Jónasar,  og  hefir  Jónas  sennilega  gist  hjá  séra 
Jóni.  Fylgdist  hann  vel  með  athugunum  Jónasar  og  gat  þeirra 
síðar  í  lýsing  sinni  á  eyjunum,  sem  hann  samdi  fyrir  Bók- 
menntafélagið  1843  (sbr.  aths.  við  IV.  b.,  bls.  277).  Komu  þess- 
ar  rannsóknir  Jónasi  að  góðum  notum  síðar,  er  hann  fór  að  rita 
lýsing  eyjanna  og  um  Helgafell  þar  (sbr.  IV.  b.,  bls.  277 — 300 
og  160 — 61).  —  En  nú  frétti  séra  Tómas  til  hans,  og  fór  sjálfur 
út  í  eyjar  til  að  sækja  hann  (Bréf.  T.  Sæm.,  bls.  215).  Má  nærri 
geta,  að  þar  varð  enn  fagnaðarfundur,  er  þeir  hittust.  Dvaldi 
Jónas  í  Rangárvallasýslu,  aðallega  hjá  vini  sínum  á  Breiðabóls- 
stað,  í  3  vikur,  og  fór  rannsóknarferðir  um  héraðið,  austur  um 
Eyjafjöll,  inn  á  Þórsmörk,  upp  að  Heklu  o.  s.  frv.;  jafnframt 
safnaði  hann  bergtegundum  og  sendi  til  Hafnar  (III.  b.,  bls. 
55 — 57  og  267).  Á  Breiðabólstað  mun  hann  hafa  skrifað  Kon- 
ráði  bréfið  með  kvæðinu  „Móðurást",  er  hann  þá  einnig  mun 
hafa  ort  þar,  sbr.  I.  b.,  bls.  49 — 50,  m.  aths.  Frá  Breiðabólstað 
fór  hann  8.  Júlí  sem  leið  lá  til  Reykjavíkur,  og  kom  þangað  eftir 
tveggja  daga  ferð.  Þar  dvaldist  hann  í  5  vikur,  en  fór  raunar  á 
þeim  tíma  margar  smáferðir  um  nágrennið;  í  bréfi,  sem  hann 
skrifaði  Páli  sýslumanni  Melsted  29.  s.  m.,  kveðst  hann  þá  hafa 
verið  að  flakka  þar  um  fjöllin  (II.  b.,  bls.  15),  en  einkum  rann- 
sakaði  hann  Esju;  og  enn  sendi  hann  bergtegundir  frá  Reykja- 
vík  til  háskólasafnsins  (III.  b.,  bls.  267).  Hann  framkvæmdi 
einnig  á  þessu  tímabili  (12.  Júlí  til  15.  Ág.)  mælingar  á  hita- 
geislun  jarðaryfirborðsins  (sbr.  III.  b.,  bls.  58 — 59).  Jafnframt 
notaði  hann  dvöl  sína  í  Reykjavík  og  nágrenninu  til  að  reyna  að 
hafa  áhrif  á  málsmetandi  menn  í  stjórnarfarslegum  efnum  (sbr. 
II.  b.,  bls.  15,  m.  aths.).  Hann  skrifaði  Konráði  8.  Ág.  mjög  gam- 
ansamt  bréf  (II.  b.,  bls.  16 — 18,  m.  aths.),  en  16.  s.  m.  fór  hann 
af  stað  austur  að  Geysi.  Hann  mun  hafa  farið  bann  dag  austur 
að  Þingvöllum  og  verið  þar  um  nóttina,  en  haldið  næsta  dag 
leiðar  sinnar,  komið  til  séra  Páls  Tómassonar  í  Miðdal,  og  gist 
þar.  Daginn  eftir  slóst  séra  Páll  í  ferðina,  og  um  kvöldið,  kl.  10, 
komu  þeir  að  Laug;  þar  gisti  séra  Páll,  en  Jónas  hélt  áfram  að 
hverunum  og  tjaldaði  skammt  frá  Geysi.  Hann  athugaði  hverina 
næsta  dag  (laugard.  19.  Ág.)  og  mældi  hitann  í  þeim,  sá  Strokk 

gjósa  fallega  tvisvar  sinnum  og  Geysi  einu  sinni  (sjá  III.  b.,. 
bls.  43 — 55).  Um  kvöldið  kl.  9  varð  hann  að  fara  af  stað  afturT 
því  að  séra  Páll  mun  hafa  þurft  að  þjóna  í  Miðdal  daginn  eftir. 
Jónas  hélt  áfram  viðstöðulaust  að  Þingvöllum,  og  gerði  þar  at- 
huganir  sínar  daginn  eftir  (sd.  20.  Ág.),  mældi  hitann  í  vatninu 
í  gjánum  þar  o.  s.  frv.  (III.  b.,  bls.  57 — 8).  Um  kvöldið  skrifaði 
hann  séra  Tómasi  þaðan,  og  lýsti  þá  fyrir  honum,  hvernig  hann 
sá  djöfulinn  í  Almannagjá  ljúka  upp  hauskúpu,  „sem  full  var 
af  kvörnum",  og  „furða  sig  allan  á  ofurmagni  heimskunnar"  (sbr. 
Bréf  T.  Sæm.,  bls.  232,  og  II.  b.,  bls.  80—82;  e.  fr.  bls.  18). 
Næsta  dag  fór  hann  upp  í  Borgarf jörð,  reið  fyrir  Ok  og  ofan  í 
Reykholtsdal ;  hefir  sjálfsagt  gist  í  Reykholti,  hjá  séra  Þorsteini 
Helgasyni,  báðum  þeim  til  mikillar  ánægju.  Hann  skoðaði  hver- 
ina  í  Reykholtsdalnum,  og  fór  svo  upp  að  Húsafelli  og  þaðan  að 
Kalmanstungu  (22.  Ág.;  sbr.  III.  b.,  bls.  267);  þar  dvaldi  hann 
3  daga  og  skoðaði  nágrennið,  einkum  Strútinn  og  umhverfi  hans, 
en  26.  Ág.  fór  hann  á  leið  norður  í  land.  Hann  reið  nú  ekki  Sand 
eins  og  á  skólaárunum,  heldur  Arnarvatnsheiði  og  Grímstungna- 
heiði.  Þegar  hann  tók  að  nálgast  Norðurland,  var  sem  náttúran 
fagnaði  heimkomu  hans  á  hinn  dýrðlegasta  hátt. 

Þegar  Bertel  Thorvaldsen  kom  landveg  heim  aftur  til  Dan- 
markar  frá  ítalíu  árið  1819,  sáu  menn  á  Suður-Jótlandi  norður- 
ljós,*)  og  sama  bar  við  vorið  1838  (16.  Sept.),  er  Thorvaldsen 
kom  heim  sjóveg;  þá  sáust  aftur  enn  fegurri  norðurljós  yfir 
Eyrarsundi.  Þótti  mönnum  þetta  merkilegt,  því  að  norðurljós  eru 
fáséð  í  Danmörku.**)  —  Nú  sá  Jónas  og  samfylgdarmenn  hans 
á  Grímstungnaheiði  sömu  dýrðarsjón,  en  þó  enn  fegurri,  ld.  26. 
Ág.,  um  kvöldið  og  nóttina.  Ósýnilegar  himinverur  hófu  upp  lýs- 
andi  dýrðarkrans  yfir  landinu.  Norðurloftið  stóð  í  ljósum  log- 
um.  Aldrei  hafði  Jónas  séð  svo  töfrandi  fagra  sjón  (sjá  III.  b., 
bls.   59—61). 

Jónas  hélt  síðan  norður  sveitir,  og  alla  leið  heim  til  síns 
kæra  æskuheimilis,  í  faðm  ástkærrar  móður  og  systra.  Hann 
hafði  orðið  að  biðja  hafrænuna  kyssa  þær  fyrir  sig  og  færa  sér 
koss  þeirra,  er  hann  yfirgaf  ættjörðina,  fyrir  réttum  5  árum. 
Nú  var  hann  kominn  aftur  sjálfur  með  koss  sinn  til  dalanna 
dætra.  ■ —  Móðir  hans  var  nú  komin  hátt  á  sextugs  aldur  og  Anna 
yfir  tvítugt;  þótti  hún  „kurteis,  efnileg  og  vel  að  sér".  Madama 


*)  Heinr.  Chr.  Schumacher  (sjá  V.  b.,  bls.  142  m.  aths.)  var 
þar  þá  við  landmælingar,  og  sagði  í  gamni,  að  þetta  hlyti  að  vera. 
til    heiðurs    fyrir    Thorvaldsen. 

**)   J.   M.  Thiele,  Thorvaldsens   Biographi,   IV.,   4 — 6. 

Kannveig  og  signor  Tómas  þóttu  „sveitar  sómi";  hann  var  hrepp- 
stjóri,  enda  nær  hálf-fimmtugur  maður,  en  hún  10  árum  yngri.. 
Þau  áttu  3  börn;  Hallgrímur  var  elztur,  orðinn  15  ára  og  þóttL 
„gott  mannsefni",  en  Jónas  litli  og  Kristín  voru  enn  mjög  ung, 
á  5.  og  3.  ári.  —  Þorsteinn  var  farinn  að  búa  áður  en  Jónas. 
sigldi;  bjó  á  Neðsta-landi  þar  í  sveitinni,  og  átti  3  börn. 

Jónas  ætlaði  að  dvelja  nyrðra  nokkrar  vikur  og  framkvæma 
náttúrufræðislegar  rannsóknir.  Einkum  hafði  hann  hug  á  að 
rannsaka  grafit-námu,  sem  Ólafur  Ólavíus  og  N.  Mohr  höfðu 
sagt  vera  í  Siglufirði,*)  en  það  var  orðið  áliðið  sumars,  og  í 
byrjun  Septembermánaðar  gerði  slæm  norðanveður  og  fennti 
mjög  í  fjöll,  svo  að  girti  fyrir  allar  jarðfræðis-athuganir  hið 
efra.  Fór  Jónas  þá  um  nágrennið  og  framkvæmdi  rannsóknir  þar 
sem  hann  gat  komið  því  við,  og  safnaði  jafnframt  bergtegund- 
um  (III.  b.,  bls.  268).  Hann  sótti  að  sjálfsögðu  heim  kunningj- 
ana  og  meðal  annara  Bjarna  amtmann  Thorarensen  á  Möðru- 
völlum.  Þá  var  það,  er  hann  reið  inn  á  Akureyri  frá  þeim  sam- 
fundum,  að  kvæðið  „Gunnarshólmi"  varð  til,  eitt  hið  mesta 
snilldarverk  í  bundnu  máli  á  vora  tungu  (sjá  I.  b.,  bls.  50 — 53r 
m.  aths.).  Hann  hafði  andagift  nóga  og  skáldskapargáfu  og  lær- 
dóm  til  að  geta  framleitt  þetta  og  því  um  líkt  ágætisverk,  og  nú 
hafði  hann  nýlega  fengið  þrefalda  hugarhvöt  til  þess  að  gera 
einmitt  þetta  kvæði:  Verið  á  staðnum,  með  hið  hrífandi,  stór- 
fenglega  landslag  fyrir  augum  sér  og  umhverfis  sig,  nýkominn 
heim,  eftir  að  hafa  um  langa  stund  ei  fengið  að  líta  fagrar 
fósturjarðar  strendur,  en  alið  aldur  sinn  í  fjarlægum  löndum,. 
„vinar  augum  fjær";  hann  hafði  síðan  lesið  Njálu,  rifjað  upp 
fyrir  sér  á  ný  hina  fornu  Gunnars  sögu,  eitt  af  mestu  listaverk- 
um  forfeðranna,  og  loks  hafði  hann  nú  hlýtt  á  orð  og  aðdáun 
hins  andríka  þjóðskálds,  Bjarna  Thorarensens  frá  Hlíðarenda,. 
er  þeir  voru  að  tala  saman  um  hlíðina  hans  fögru  og  hina  fornu 
atburði,  sem  höfundur  Njálu  sagði  svo  ágætlega  frá.  Hér  var 
þreföld  samstilling  andlegra  afla,  sem  veittist  að  huga  skáldsins, 
og  Jónas  var  fær  um  að  taka  mannlega  á  móti:  Snilldarverkið 
varð  til. 

Brátt  skyldi  hann  enn  flytjast  „af  fögrum  fósturjarðar 
ströndum",  og  sennilega  hefir  það  einnig  komið  upp  í  hug  hans. 
Hann  varð  aftur  að  yfirgefa  ástvini  og  átthaga  innan  skamms. 
—  Einn  ástvinanna  mun  hann  ekki  hafa  séð,  ástmeyna  frá  æsku- 
árunum,  sem  þá  var  fyrir  handan  fjörðinn.  Hún  var  nú  gift 
fyrir  tæpum  3  árum  (9.  Okt.  1834),  séra  Halldóri  Björnssyni  á. 


)    Sbr.    Þorv.    Thoroddsen,    Lýsing    íslands,    IL,    32.0. 

Eyjardalsá,  er  verið  hafði  áður  aðstoðarprestur  afa  hennar  í 
Laufási.  Hann  var  þá  ekkjumaður,  hafði  misst  konu  sína  1831. 
Sagt  var,  að  hann  hefði  þá  viljað  fá  Þóru  eigi  miklu  síðar,  en 
henni  verið  það  á  móti  skapi.  Mun  hafa  átt  örðugt  með  að 
gleyma  þeim,  sem  hún  unni:  „Anda,  sem  unnast,  fær  aldregi 
eilífð  að  skilið".  En  loks  hafði  hún  látið  til  leiðast,  að  fara  að 
Eyjardalsá.  —  Allir,  sem  þekktu  hana,  sögðu,  að  hún  væri  hvers 
manns  hugljúfi.  —  Hún  og  Jónas  munu  ekki  hafa  sést,  og  það 
var  nú  óvíst,  hvort  þau  sæjust  framar.  „Svo  hafa  forlög  fært 
þeim  dóm  að  höndum".  Sunnudaginn  24.  September  sté  hann  á 
skipsfjöl  á  Akureyri,  og  13.  Október  gekk  hann  aftur  á  land  í 
Höfn  (III.  b.,  bls.  268).*) 

I  ævisögu  Jónasar  framan-við  2.  útg.  ljóðmæla  hans,  er  það 
sagt,  líklega  eftir  Páli  Melsted,  að  Jónas  hafi  hneigzt  á  þessu 
ferðalagi  til  að  drekka  meira  en  áður,  og  því  verið  nokkuð 
breyttur,  þegar  hann  kom  aftur  til  Hafnar  um  haustið.  Dagbók 
hans  frá  ferðinni  til  Vestmannaeyja  og  dvöl  hans  þar,  bendir  þó 
ekki  til  þess,  og  engar  líkur  eru  til,  að  hann  hafi  „hneigzt  til  að 
drekka"  meðan  hann  dvaldi  hjá  séra  Tómasi  á  Breiðabólstað  eða 
fór  rannsóknarferðir  um  Rangárvallasýsluna  eða  dagana,  sem 
hann  var  á  leið  til  Reykjavíkur.  Að  sönnu  bendir  ekki  neitt  á,  að 
hann  hafi  drukkið  áður,  svo  að  hann  þarf  ekki  að  hafa  hneigzt 
mikið  til  að  drekka,  til  þess,  að  það  væri  meira  en  áður,  bók- 
staflega  tekið.  Hann  var  í  samsæti  í  Reykjavík  hjá  Krieger  stift- 
amtmanni  með  höfðingjunum  þar  og  í  nágrenninu,  og  sennilega 
hefir  hann  þá  oftar  verið  í  vinahóp  þar  sem  vín  var  haft  um 
hönd.  Það  er  ekki  kunnugt,  að  Jónas  hafi  áður  forðast  nautn 
áfengis,  og  er  ekkert,  sem  bendir  á,  að  hann  hafi  þá  heldur  gert 
það  við  þessi  tækifæri,  en  því  síður  bendir  nokkuð  á,  að  hann 
hafi  hneigzt  til  að  drekka  meðan  hann  dvaldi  í  Reykjavík  og 
framkvæmdi  þar  hitamælingar  eða  landslags-  og  jarðfræðis- 
rannsóknir  í  nágrenninu.  Og  þegar  hann  ferðaðist  þaðan  austur 
að  Geysi  og  síðan  þaðan  upp  að  Kalmanstungu  og  svo  norður 
að  Steinsstöðum,  gengur  ferðalagið  allt  svo  greiðlega,  að  ekk- 
ert  bendir  á,  að  nein  tilhneigning  til  að  drekka  hafi  orðið  hon- 
um  að  farartálma.  Hann  framkvæmir  athuganir  sínar  á  Þing- 
völlum  og  við  Geysi,  og  jafnvel  að  næturlagi  á  Grímstungna- 
heiði,  svo  sem  ekkert  sé  að,  og  skrifar  ágætlega  um  þær,  senni- 
lega  að  mestu  leyti  nokkurn  veginn  samstundis.  Ekki  er  trúlegt 
né  líklegt,  að  hann  hafi  hneigzt  fremur  til  áfengis-nautnar  með- 
an  hann  dvaldi  með  ástvinum  sínum  heima  á  Steinsstöðum  eða 


*)   Um   þessa   sumarferð   sbr.   e.   fr.   Lanrlfrs.   IV.,   4- 

fékkst  þar  við  rannsóknir  sínar  í  nágrenninu.  Sjálfsagt  hefir 
Bjarni  amtmaður  skálað  við  hann,  þegar  Jónas  heimsótti  hann 
á  Möðruvöllum,  en  „Gunnarshólmi"  ætti  að  nægja  sem  vitni  um 
það,  hvort  tilhneigingin  til  að  drekka  hafi  þá  bagað  hann  mjög 
við  það  tækifæri,  eða  verið  búin  að  breyta  honum  að  ráði  eftir 
sumarvistina  heima  á  Fróni  yfirleitt. 

í  ævisögunni  segir  e.  fr.  (bls.  XX — XXI)  :  Þegar  hann  var 
nýstiginn  á  land  í  Höfn,  mætti  Páll  Melsted  honum  á  Austur- 
götu,  og  brá  kynlega  við,  að  sjá  Jónas  koma  með  bera  bringuna. 
Þeir  heilsuðust.  „Ég  átti  ekkert  hreint  um  hálsinn,  lagsmaður", 
sagði  Jónas,  „og  vildi  þess  vegna  ekki  láta  þekkja  mig,  svo  ég 
tók  það  til  bragðs  að  gjöra  úr  mér  þýzkara".  En  Kielar-stúdent- 
ar  höfðu  þá  þann  sið,  að  ganga  bringuberir,  og  sýnir  þetta,  hvað 
Jónas  var  smáskrítinn  stundum".  —  Hann  kunni  aldrei  við  að 
ganga  óþrifalega  til  fara,  og  er  sagan  því  ekki  ósennileg,  enda 
trúlegt,  að  hálslínið  hafi  verið  farið  að  láta  nokkuð  á  sjá,  eftir 
þriggja  vikna  sjóvolk  með  seglskútu  heiman  frá  Akureyri. 

Nú  er  ekki  til  neitt  framhald  af  dagbók  Jónasar  frá  ferð 
hans  til  Vestmannaeyja,  sem  er  í  III.  b.,  bls.  32 — 41,  þ.  e.  dag- 
bók  frá  veru  hans  síðustu  dagana,  sem  hann  var  þar,  og  síðan 
ferðum  hans  um  landið  sjálft.  Hann  virðist  þó  hafa  ritað  dag- 
bók,  því  að  ritgjörðin  um  Geysi  og  Strokk,  sem  hann  birti  í 
Naturhistorisk  Tidsskrift  II.  b.,  árið  eftir,*)  er  þar  sögð  vera 
tekin  úr  slíkri  dagbók,  og  sömuleiðis  3  minni  ritgjörðir  s.  st.,  á 
bls.  262—68  (sjá  III.  b.,  bls.  43—61,  m.  aths.).  Er  hann  hafði 
lokið  ferð  sinni  og  var  kominn  aftur  til  Hafnar,  hefir  hann  rit- 
að  upp  þessar  greinar,  sennilega  eftir  dagbók  sinni,  og  búið  þær 
undir  prentun.  í  sama  bindi  þessa  sama  tímarits  birti  hann 
einnig  (á  bls.  91 — 99)  ritgjörð  þá  um  útselinn,  sem  er  hér  í  V.  b., 
bls.  21 — 29,  og  sem  hann  hefir  sýnilega  samið  haustið  1837, 
skömmu  eftir  komu  sína  til  Hafnar.  Segir  hann  gleggst  frá  því 
sjálfur  í  greininni,  hvert  tilefni  hennar  var  aðallega,  við  hvað 
skoðun  hans  styðst  o.  s.  frv.  Ritgjörðir  þessar  þóttu  merkilegar 
og  voru  lagðar  út  og  prentaðar  upp  annars  staðar. 

Næsta  vetri  (1837 — 38)  varði  hann  fcil  náttúrufræðisiðkana, 
en  mun  þá  hafa  verið  alveg  hættur  við  lögfræðina.  Hann  vildi 
nú  binda  nokkurn  enda  á  náttúrufræðisnámið  oinnig,  bví  að  nú 
var  styrkurinn  senn  á  þrotum;  hann  hafði  þurft  að  fá  hann 
greiddan  fyrir  1838,  síðasta  árið,  að  mestu  leyti  fyrir-fram, 
vegna  íslands-ferðarinnar,  og  22.  Marz,  áður  lokið  væri  fyrsta 
ársfjórðungi,  ritaði  hann  sjóðstjórninni  og  sótti  um,  að  sér  yrði 


*)    BindiS  var  prentað   1838 — 39. 

þegar  greiddur  síðasti  fjórðungur  styrksins  fyrir  það  ár,  sbr, 
II.  b.,  bls.  18 — 19.  Hann  kvaðst  í  bréfinu  hafa  ákveðið  í  samráði 
við  kennara  sína  að  ganga  undir  próf  í  steinafræði  og  jarðfræði, 
og  mætti  því  ekki  verja  tímanum  til  annara  starfa  en  undirbún- 
ingsins.  Það  er  að  svo  stöddu  óvíst,  hvaða  daga  þetta  próf  hefir 
átt  sér  stað,  en  sjálfsagt  hefir  Jónas  lokið  því  á  tilteknum  tíma, 
í  lok  Apríl-mánaðar,  enda  hefir  hann  látið  þess  getið  í  bréfi  fcil 
séra  Tómasar  um  sumarið.  í  bréfi,  sem  séra  Tómas  skrifar  hon- 
um  aftur  9.  Ág.,  kemst  hann  svo  að  orði  um  það  og  greinarnar 
í  Naturhistorisk  Tidsskrift:  „Það  var  þó  betra  en  ekkert,  að  þú 
lézt  reyna  þig  í  náttúruvísindunum  og  hefir  látið  sjá  á  prenti 
nokkuð  af  uppgötvunum  þínum  frá  í  fyrra;  ber  það  með  sér 
vandvirkni  þína,  og  er  prýðilega  frá  því  gengið".  Þess  verður 
hvergi  vart,  að  Jónas  hafi  látið  reyna  sig  í  nokkrum  öðrum 
greinum  náttúrufræðinnar  eða  leyst  nokkuð  próf  af  hendi  síðar.. 
Þessar  greinar  voru  þær,  sem  hann  lagði  einna  mesta  stund  á, 
voru  hans  sérgreinar.  Um  meistarapróf  (Magisterkonferens) 
gat  þá  ekki  verið  að  ræða  í  þessum  fræðum,  náttúruvísindum; 
það  komst  ekki  á  fyr  en  10  árum  síðar,  1848. 

Um  líkt  leyti  og  Jónas  sendi  þessa  umsókn  sína,  samdi  hann 
aðra  umsókn  til  f jármálastjórnarinnar  („rentukammersins"), 
en  sendi  hana  bó  ekki;  er  hún  nú  í  nr.  13.  í  abr.  í  hrs.  Bmf.  Hún  er 
að  upphafi  nær  eins  og  umsóknin  frá  næsta  ári,  sbr.  II.  b.,  bls.  20 
— 22,  en  frá  efri  greinaskilum  á  bls.  21  tekur  við  það,  sem  hér  er 
á  fskj.  9.  Hann  ætlaði  að  fara  heim  og  undirbúa  frekari  rann- 
sóknir  á  dýralífi  landsins  og  jarðfræði,  en  sérstaklega  rannsaka 
fiskveiðarnar,  annan  aðalatvinnuveg  þjóðarinnar,  bæði  verk- 
fræðilega  og  sögulega,  og  jafnframt  að  vetrinum  auka  á  þekk- 
ing  manna  heima  í  þessum  efnum  með  alþýðlegum  fyrirlestrum. 
Því  miður  varð  ekkert  úr  þessum  skynsamlegu  fyrirætlunum,  og 
er  ekki  ósennilegt,  að  það  hafi  strandað  á  dauflegum  undirtekt- 
um,  munnlegum.  En  3  árum  síðar  fór  hann  þó  að  vinna  að  rann- 
sókn  fiskveiðanna,  sbr.  II.  b.,  bls.  64  og  67,  og  e.  fr.  V.  b.,  bls.. 
93—95. 

Fjölnir,  IV.  árg.,  átti  að  koma  út  um  vorið  að  réttu  lagL 
Jónas  gat  ekki  gefið  sér  mikinn  tíma  til  að  rita  neitt  handa 
honum.  „Gunnarshólmi"  var  til.  Hann  ritaði  einnig  dálitla  grein 
um  skírnarfontinn,  sem  Bertel  Thorvaldsen  sendi  áleiðis  írá 
Róm  til  íslands  1833,  en  strandað  hafði  í  Höfn  (Fjölnir,  IV. 
árg.,  bls.  28—34;  hér  II.  b.,  bls.  263—66).  E.  fr.  átti  hann  þátt 
í  greininni  um  Thaddæus  Kosciuszko  í  sama  árg. ;  að  nokkru 
leyti  var  hún  eftir  Konráð,  eins  og  flestar  greinarnar  í  I.  árg. 
og  greinin  um  indverskt  hallæri  í  II.  árg.  (sbr.  Fjölni,  IX.  árg.,, 

bls.  6).  —  En  það  tókst  illa  til  með  útgáfu  IV.  árg.  Séra  Tómas 
ætlaði  að  senda  í  byrjun  Apríl-mánaðar  m.  a.  eftirmæli  ársins 
1837,  en  póstskipið  beið  þá  ekki  komu  landpóstsins  að  austan, 
svo  að  greinar  hans  og  bréf  til  Konráðs  og  Jónasar  komust  ekki 
af  stað  fyr  en  einhvern  tíma  í  Maí.  Varð  þetta  til  þess,  að  útgáfu 
árgangsins  var  frestað  til-  næsta  árs.  Þótti  séra  Tómasi  það 
ástæðulítið,  skrifaði  Jónasi  óþægilegt  bréf  (9.  Ág.),  og  vildi 
slíta  félagsskap  við  þá  þrímenningana  í  Höfn,  enda  hafði  hann 
verið  óánægður  með  aðgerðir  þeirra  og  aðgerðaleysi  áður  (Bréf 
T.  Sæm.,  bls.  225—248).  Vildi  hann,  að  þeir  ættu  einir  IV.  árg., 
og  létu  í  hann  eftirmælin,  ef  þeir  vildu,  en  kvaðst  sjálfur  vilja 
eiga  og  útgefa  V.  árg.  einn.  —  Þeir  settu  þó  einnig  :cremst  í  IV. 
árg.  formála,  sem  hann  hafði  sent  þeim  haustið  1837,  og  höfðu 
nafn  hans  sem  áður  á  titilblaðinu.  —  Sunnanpósturinn,  sem  kom- 
ið  hafði  út  1835  og  '36,  kom  ekki  1837,  og  var  talinn  dauður,  en 
hann  raknaði  við  aftur  og  lifði  þetta  árið  út,  1838. 

En  séra  Tómas  minntist  einnig  á  annað  í  bréfi  sínu  til  Jón- 
asar,  sem  gerði  hann  graman,  og  sömuleiðis  urðu  ummæli  séra 
Tómasar  um  Jónas  í  því  sambandi  til  þess:  „Mig  rak  hreint  í 
stanz,  er  ég  af  hendingu  á  dögunum  fékk  í  Laugarnesi  þær 
fregnir,  að  þú  hefðir  ætlað  að  sækja  um  Helgafell,*)  og  rétt  var 
það  samkvæmt  seinlæti  þínu  og  slysni,  að  koma  upp  með  þetta 
svo  sem  deginum  eftir  að  búið  var  að  troða  því  út;**)  það  lá 
við,  að  þetta,  eitthvert  bezta  brauð  landsins  og  skemmtilegasta, 
yrði  skikkunarbrauð  núna  af  staklegri  tilviljun,  og  enginn  efi 
var  á,  að  þú  hefðir  fengið  það,  ef  þú  aðeins  hefðir  innt  í  þann 
veg.  Mér  þótti  það  mikið  illt,  að  andlega  stéttin  skyldi  missa 
þig  svona,  úr  því  þér  var  farið  að  koma  til  hugar  að  ganga  inn 
í  hana  hvort  sem  var".  —  Jónasi  sárnaði  bæði  þetta  og  fleira  í 
bréfi  vinar  síns,  sem  sjálfur  var  sárgramur  einnig  og  viðkvæm- 
ur  fyrir  framtíð  Jónasar.  Hefði  nú  verið  æskilegra  fyrir  báða 
að  geta  hitzt  og  talazt  við  um  óánægjuefnin.  Því  Jónas  varð 
meira  en  lítið  angurvær,  og  sendi  séra  Tómasi  í  byrjun  næsta 
árs  bréf,  sem  honum  féll  mjög  þungt,  svo  sem  sjá  má  af  svari 
hans  til  Jónasar  aftur,  dags.  1.  Febr.  1839  (Bréf  T.  Sæm.,  bls. 
248 — 56).  Verður  ekki  farið  hér  nánar  út  í  þessa  sundurþykkju 
þeirra  vinanna,  og  það  því  síður,  sem  bréf  Jónasar  er  nú  ekki 


*)  Séra  Pétur  Pétursson  var  þar  prestur  í  1  ár,  1837 — 38,  en 
haföi  fengiö  veitingu  fyrir  Staðarstað,  þegar  Jónas  var  heima,  26. 
Ág\,   og   flutti   þangaö    voriS    1838. 

**)   Séra   Jóni   Guðmundssyni,   aSstoðarpresti,   var   veitt   Helga- 
fell    19.    Maí    1838. 

til,  enda  lagaðist  þetta  ósamlyndi  brátt.  —  Anda,  sem  unnast, 
fær  aldregi  eilífð  að  skilið. 

Sumarið  1838  fékk  Jónas  einnig  annað  bréf  að  heiman,  sem 
olli  honum  sársauka;  það  var  frá  Steinsstöðum.  Litli  nafni  hans 
og  systursonur  hafði  andazt  7.  Maí.  Hann  orti  þá  eftir  hann 
lítið  kvæði,  eins  konar  viðbæti  við  Saknaðarljóðin  sín  (sjá  I.  b., 
bls.  53 — 54).  En  nú  lauk  hann  máli  sínu  á  annan  veg  en  í  þeim: 

Réði    sá,   er   ræður  Því  skal  traustri  fcrú 

rökum  alda,  trega   binda, 

ástríkur  faðir,  frænda   sviptur 

alls  vitandi.  framar  þreyta. 

Hér  kvað  við  sá  strengur  í  hörpunni,  sem  hann  snerti  ekki 
oft,  svo  að  aðrir  heyrðu.  Þann  streng  mun  hann  oftast  hafa 
snortið  með  sínum  innra  manni  einum  og  að  eins  í  áheyrn  hans, 
sem  „heyrir  sínum  himni  frá  hvert  hjartaslag  vort  jörðu  á". 

Ærin  var  ástæðan  til,  að  hann  viknaði  við  og  minntist  miss- 
is  síns  barnunga  ástvinar,  en  vegna  hvers  lét  hann  menn  nú 
heyra  slíka  himintóna  í  hörpu  sinni? 

Séra  Þorgeir  Guðmundsson,  forseti  Hafnardeildar  Bók- 
menntafélagsins,  aðstoðarprestur  við  Hólmskirkju  og  yfirkenn- 
ari  við  skóla  sjóliðsforingjaefna,*)  vildi  gefa  út  í  íslenzkri  þýð- 
ingu  hið  ágæta  rit  Mynsters  Sjálandsbiskups,  Betragtninger 
over  de  kristelige  Troslærdomme,  sem  kom  út  1833.  Séra  Þorgeir 
snéri  sér  til  þeirra  þrímenninganna,  útgefanda  Fjölnis,  og  bað 
þá  þýða  bókina.  í  bréfinu,  sem  Jónas  hefir  skrifað  séra  Tómasi 
sumarið  1838,  hefir  hann  að  líkindum  sagt  honum  af  þessu  og 
séra  Tómas  þá  fengið  frá  honum  eða  öðrum  sýnishorn  af  'út- 
leggingunni.  „Vel  líkar  mér  uppátæki  ykkar  með  að  útleggja 
Mynsters  „Betragtninger","  segir  hann  í  svari  sínu  9.  Ágúst. 
Meðal  rita  Jónasar  telur  Konráð  í  Fjölni,  IX.  árg.,  bls.  6,  „þriðj- 
ung  af  íslenzkun  Mynsters  Hugleiðinga".  —  Bókin  kom  út  ár- 
ið  eftir. 

Það  er  ekki  ólíklegt,  að  hin  nákvæma  yfirvegun  þessa  rits, 
sem  þýðing  þess  hlaut  að  hafa  í  för  með  sér,  hafi  haft  nokkur 
áhrif  á  hugarfar  Jónasar  í  þessum  efnum  og  vakið  trúartónana 
í  eftirmælunum,  sem  hann  gerði  þetta  sama  sumar  eftir  litla 
systurson  sinn. 

Þetta  sumar  var  haldið  stéttaþing  í  Vébjörgum  og  vildu  nú 
landar  í  Höfn  reyna  að  sæta  lagi  og  koma  fram  áhugamálum 
íslendinga.    Þeir   vildu,   að    íslendingar   hefðu   sömu   réttindi   til 


*)    Hann   var   bróðir   séra   Jöns   á   Helgafelli. 

ríkisstjórnar  hjá  sér  eins  og  Danir  í  Danmörku  og  nytu  sömu 
virðingar  sem  íslenzkir  ríkisborgarar  eins  og  Danir  sem  dansk- 
ir.  Þegar  nú  var  í  ráði  að  sameina  bæði  stéttaþingin  dönsku, 
þótti  þeim  ráð  að  reyna  að  fá  því  til  vegar  komið,  að  sérstöku 
þinghaldi  yrði  komið  á  fyrir  ísland  og  þar  heima.  Ýmsir  dansk- 
ir  stjórnmálafræðingar  og  framfaramenn  höfðu  þá  einnig  mælt 
eindregið  með  þessu.  Vildu  landar  nú  senda  ávarp  til  stéttaþing- 
anna  dönsku  og  biðja  þau  bera  þessar  tillögur  fram  til  þess  að 
þær  fengju  þann  kraft  og  það  álit,  sem  þeim  væri  nauðsynlegt. 
Ávarpið  til  stéttaþingsins  í  Vébjörgum  er  til  í  uppkasti  með 
hendi  Jónasar  og  virðist  samið  af  honum;  sjá  II.  b.,  bls.  266 — 
69,  m.  aths. 

Sama  sumarið,  25.  Ágúst,  var  haldinn  fundur  í  Hafnar- 
deild  Bókmenntafélagsins.  Þá  las  forseti  upp  þá  „uppástungu 
hr.  Jónasar  Hallgrímssonar,  „að  kjósa  nefnd  manna  og  fela 
henni  á  hendur  að  safna  öllum  fáanlegum  skýrslum,  fornum  og 
nýjum,  er  lýsi  íslandi  eður  einstökum  héröðum  þess,  og  undir- 
búa  svo  til  prentunar  nýja  og  nákvæma  lýsingu  á  íslandi,  er 
síðan  verði  prentuð  út-af  fyrir  sig  á  félagsins  kostnað",  og  var 
síðan  valin  nefnd  manna  til  að  íhuga,  hvort  ráðlegt  væri  að 
leggja  út  í  þetta.  I  þessa  undirbúningsnefnd  voru  valdir  höf- 
undur  uppástungunnar,  Konráð  Gíslason,  Magnús  Eiríksson,  Jón 
Sigurðsson,  prófessor  Magnussen  og  Eggert  Briem".  Þannig  er 
skýrt  frá  upptökum  þessa  merkilega  máls  í  fundargerðinni.  Jón- 
as  setti  þessa  uppástungu  sína  fram  í  skrifuðu  erindi,  sem  hann 
afhenti  forseta  á  fundinum.  Hefir  það  nú  fundizt  í  nr.  16  í  abr. 
í  hrs.  Bmf.,  eftir  að  II.  b.  var  komið  út,  og  er  hér  prentað  sem 
fskj.  10.*)  Á  næsta  fundi,  24.  Sept.,  hafði  undirbúningsnefndin 
lokið  hlutverki  sínu  „og  hafði  hún  ritað  álit  sitt,  sem  upp  var 
lesið.  Féllst  hún  með  öllu  á  uppástunguna.  Voru  því  valdir  5 
menn  í  nefnd  þá,  er  upp  á  hafði  verið  stungið,  og  skyldi  hver 
þeirra  sitja  í  nefndinni  í  tvö  ár,  ef  hér  yrði  kyrr  í  bænum,  en 
ella  skyldi  þegar  annan  velja  í  stað  hans.  Þessir  voru  valdir: 
Jónas  Hallgrímsson,  Konráð  Gíslason,  Jón  Sigurðsson,  Brynjólf- 
ur  Pétursson  og  prófessor  Magnussen".**) 

Hér  var  í  mikið  ráðizt,  ætti  lýsing  landsins  að  vera  „ná- 
kvæm",  eins  og  Jónas  orðaði  það  og  ætlaðist  til.  Að  sönnu  var 
landið  nokkurn  veginn  kunnugt  allt,  nema  jöklar  og  öræfi,  sem 


*)    ÞaS  hefir  skemmzt  af  bruna,  en  reynt  hefir  verið  að   fylla 
í   eyðurnar. 

**)  Hann  var  ekki  á  fundinum,  en  var  tilkynnt  kosningin 
bréflega  og-  lögð  áherzla  á,  að  hann  tæki  sæti  í  nefndinni,  og-  gertSi 
hann   þaS. 

enginn  átti  leið  um,  en  sú  þekking  á  landinu  var  ekki  almenn- 
ings  eign,  ekki  framsett  í  ritum  svo,  að  öllum  væri  aðgengileg. 
Enginn  góður  uppdráttur  var  heldur  til  af  landinu  og  það  ómælt 
að  miklu  leyti  enn,  nema  með  sjó  fram,  en  að  sönnu  var  þá  Björn 
Gunnlaugsson  kominn  vel  á  veg  með  mælingar  sínar  og  uppdrátt, 
og  að  honum  fullgerðum  hlaut  að  verða  hinn  mesti  styrkur.  Eins 
og  Jónas  tók  fram  í  erindi  sínu,  hafði  Bómenntafélagið  áður 
gefið  út  allgóða  íslands-lýsing  í  Almennri  landaskipunarfræði 
(eftir  Gunnl.  Oddsson),  I.,  II.,  156 — 308,  en  að  sönnu  var  hún 
lítil,  sem  von  var  að,  og  átti  Jónas,  og  nefndin  síðan,  við  það,  að 
félagið  gæfi  nú  út  miklu  stærri  og  fullkomnari  lýsing  á  landinu. 

Skömmu  eftir  þennan  fund  í  Bókmenntafélaginu,  29.  s.  m., 
skrifaði  Jónas  Jóni  Jónssyni  biskupsritara  í  Laugarnesi  og  bað 
hann  um  að  láta  það  ekki  aftur  undir  höfuð  leggjast,  að  sækja 
fyrir  sína  hönd  um  gott  brauð,  ef  eitthvað  losnaði.*)  Hann 
hafði  nú  lokið  námi  í  náttúruf ræðinni ;  styrkurinn  úr  sjóðnum 
til  almennra  þarfa  var  kominn  að  þrotum  og  síðasta  styrkárið 
senn  á  enda.  Um  neina  atvinnu  fyrir  hann  í  Höfn  virtist  ekki 
vera  að  ræða.  Hann  hafði  ekki  ætlað  að  feta  í  spor  föður  síns 
og  forfeðra  og  verða  prestur,  en  eins  og  komið  var  nú,  gat  það 
þó  vel  komið  til  mála,  því  að  sú  braut  átti  að  geta  verið  honum 
opin  sem  stúdent  frá  Bessastöðum  (studiosus  theologiæ)  með 
lofi  og  cand.  philos.  með  ágætiseinkunn.  —  Skömmu  síðar,  9. 
Okt.,  fékk  hann  lausn  úr  stúdentaliðssveitinni.**) 

Þegar  Bertel  Thorvaldsen  kom  til  Hafnar  um  haustið,  17. 
Sept.,  varð  þar  uppi  fótur  og  fit  til  að  fagna  honum.***)  ís- 
lendingar  í  Höfn  litu  á  hann  sem  landa  og  munu  einnig  hafa 
á  einhvern  hátt  sameiginlega  fagnað  komu  hans  aftur  til  Dan- 
markar.  Hafa  þeir  þá  að  líkindum  fengið  Jónas  til  að  yrkja 
kvæði  það,  sem  er  í  I.  b.,  bls.  54 — 57.  Lof  og  aðdáun  kemur  þar 
að  sjálfsögðu  fram,  en  að  öðru  leyti  lýsing  hinnar  kæru  ættjarð- 
ar,  og  hversu  snillingnum  yrði  fagnað,  ef  hann  kæmi  þangað 
heim;  liggur  mikil  hvöt  til  hans  í  kvæðinu,  að  gera  íslending- 
um  þá  sæmd  og  gleði.  —  Bertel  Thorvaldsen  var  þá  nær  68  ára 
að   aldri  og  mun  ekki  hafa  haft   löngun  til   íslandsferðar,  sízt 


*)  Þvl  skrifaði  Hannes  Johnsen,  sonur  Steingríms  biskups, 
kunningja  sínum  (Páli  stúdent  Pálssyni)  um  haustið,  28.  Nóv.: 
—  —  —  „Landar  okkar  ytra  held  eg  lifi  allir  viö  góða  heilsu; 
Jónas  ætlar  aö  hætta  við  grös  og  grjót,  og  veröa  prestur,  ef  hann 
getur  fengið   sér  eitthvert  brauðið". 

**)    Eftir   upplýsingum    frá    dr.    Sigfúsi    Blöndal. 
***)    Sjá    Thorvaldsens    Biografi    af    J.    M.    Thiele,    IV.,    bls.    1    og 
áfram;    enn    fremur    Alberts    Thorvaldsens    æfisögu,    Kh.    1841,    bls. 
31— 33. 

með  þeim  farkostum,  er  þá  voru  í  förum  þangað,  enda  var  ærið 
að  starfa  og  erfitt  fyrir  hann  að  fara  frá  því  öllu.  En  hann 
hafði  lengi  viljað  koma  í  veg  fyrir  það,  sem  skáldið  benti  nú  á, 
að  fósturfold  feðra  hans  hefði  „né  eina  augum  litið  lífmynd 
ljúfa",  er  hann  leiddi  fram,  og  hann  hafði  ekki  vitað  betur,  fyr 
en  hann  kom  nú  til  Hafnar  og  inn  í  stofu  sína  í  Charlottenborg, 
en  að  hann  hefði  fengið  því  framgengt.  Þótti  honum  nú  mjög 
fyrir,  er  hann  sá,  að  þar  stóð  enn  skírnarfonturinn,  sem  hann 
hafði  sent  áleiðis  til  íslands  1833,  og  krafðist  þess,  að  hann 
yrði  nú  sendur  þangað  svo  fljótt  sem  því  gæti  orðið  komið  við.*) 
—  Það  var  hins  vegar  ekki  af  neinum  ókunnugleika  um  skírnar- 
fontinn,  að  Jónas  benti  á  það  í  kvæði  sínu,  heldur  öllu  fremur 
kunnugleika  og  til  þess  að  dýrgripurinn,  sem  Thorvaldsen  hafði 
sent  ættlandi  sínu  að  gjöf  fyrir  5  árum,  yrði  ekki  innlyksa  í 
Höfn.**) 

Ekki  er  kunnugt,  að  Jónas  hafi  auðgað  bókmenntirnar 
þetta  ár  með  fleiri  kvæðum  en  þeim  tveim,  sem  nú  hafa  verið 
nefnd.  En  ekki  var  langt  liðið  á  næsta  ár,  þegar  enn  kom  áskor- 
un  til  hans  að  yrkja  tækifæriskvæði.  Dr.  Paul  Gaimard,  sem 
hafði  ferðast  um  á  íslandi  með  flokk  frakkneskra  vísindamanna 
árin  1835  og  1836,  svo  sem  alkunnugt  er,  kom  til  Hafnar  þennan 
vetur  úr  ferð  sinni  til  Lapplands  og  Spitzbergen.  Tóku  landar 
í  Höfn  sig  þá  saman  til  þess  að  heiðra  hann  með  samsæti.  Auð- 
vitað  snéru  þeir  sér  til  Jónasar  og  báðu  hann  að  gera  veizlu- 
kvæði.  Einhver  annar  hafði  ort  kvæði  á  latínu  fcil  Gaimards, 
borið  það  undir  Jónas  og  beðið  hann  að  koma  því  til  forstöðu- 
manna  veizlunnar.  Jónas  fór  með  það  til  Finns  Magnússonar 
10.  Jan.  (sbr.  II.  b.,  bls.  19),  en  ekki  mun  það  hafa  þótt  einhlítt. 
Ben.  Gröndal  segir  eftir  Páli  Melsted  (28.  Febr.  1894)  frá  því, 
er  kvæði  Jónasar  varð  til  (Dægradvöl,  bls.  51),  og  Páll  náði 
frumritinu  af  því  og  varðveitti  (I.  b.,  bls.  57 — 59,  m.  aths.). 
Hefir  hann  skrifað  á  það,  að  Jónas  hafi  gert  það  11.  Jan.  Grön- 
dal  segir  svo  frá:  „Daginn  áður  ***)  kom  Þorgeir  Guðmunds- 
son****)  og  einhver  annar  inn  á  Garð  til  Jónasar  ;*****)  þar  var 
þá  hjá  honum  Páll  Melsted.  Þorgeir  segir  við  Jónas:   „Við  ætl- 


*)    Sbr.   Alb.   Thorv.   æfisögu,    Kh.    1841,   bls.   15. 
**)    Sjá    enn    fremur    I.    b.,    bls.    54 — 57,    m.    aths.,    og-    66 — 69,    m. 
aths.;    enn   fremur   II.    b.,    bls.    263 — 66,    m.    aths. 

***)    Gröndal  á  við   15.  Jan.,  en  þaö   er  ekki  rétt. 
****)    Forseti    Bókmenntafélagsins    og    eflaust    einn    af    forstööu- 
mönnum    veizlunnar. 

*****)  Jónas  hefir  aö  líkindum  ekki  átt  heima  á  Garði  þá,  en 
þeir  kunna  að  hafa  fundið  hann  þar,  og  Pál  Melsted,  sem  þá  mun 
einnig  hafa  veriö  hættur  að   búa  á  Gar'öi.  —  Ekki  er  heldur  ósenni- 

um  að  halda  Gaimard  veizlu  — ;  nú  verður  þú  endilega  að: 

yrkja  eitthvað".  Jónas  svaraði  svo  sem  engu,  og  Þorgeir  fór. 
Síðan  gekk  Jónas  um  gólf  og  var  að  raula  eitthvað  fyrir  munni 
sér.  Páll  skipti  sér  ekkert  af  honum.  Síðan  settist  Jónas  niður 
og  skrifaði  þrjár  fyrstu  vísurnar,  og  þeytti  frá  sér  pennanum 
og  sagði:  „Nú  get  eg  andskotann  ekki  meir!"  En  um  miðjan 
daginn  eftir  *)  var  kvæðið  komið  prentað  úr  prentsmiðj- 
unni".  ■ —  Gröndal  telur  þetta  kvæði  „eitthvert  hið  fegursta 
kvæði,  sem  ort  hefir  verið  á  íslenzka  tungu",  og  hann  segir  enn 
fremur:  „Enginn  efi  er  á,  að  þetta  er  eitt  af  þeim  kvæðum,  sem 
hvað  mest  hafa  stutt  að  framförum  landsins  og  andlegri  styrk- 
ingu  þjóðar  vorrar".  Hann  segir  að  kvæðið  hafi  verið  sungið  í 
veizlunni,  eins  og  nærri  má  geta;  „en  Páll  Melsted  þýddi  bað  á 
latínu  fyrir  Gaimard,  en  hann  hafði  komizt  við  og  tárazt".  — 
Kvæðið  er  fyrst  og  fremst  ættjarðarkvæði,  lofkvæði  um  ísland,, 
en  jafnframt  óbein  hvöt  um  endurreisn  alþingis,  lofkvæði  um 
vísindin  og  þakkir  til  heiðursgestsins,  sem  það  er  ort  til.  —  Það 
er  annars  einkennilegt,  að  slíkt  skáld  skyldi  varla  yrkja  neitt. 
óumbeðið;  en  þetta  fór  nú  að  breytast. 

Nefndin,  sem  kosin  hafði  verið  í  Bókmenntafélaginu  24. 
Sept.  til  þess  að  safna  til  landlýsingarinnar,  starfaði  að  því 
þennan  vetur.  „Nefndarmönnum  kom  það  ásamt",  segir  Jón. 
Sigurðsson,  sem  var  einn  í  nefndinni,  „að  haganlegast  og  bezt 
væri  að  byrja  á  því,  að  safna  lýsingum  sókna  og  sýslna  sér  í 
lagi,  svo  mörgum  sem  fá  mætti,  og  væri  til  þess  bezt  fallið  að 
senda  bréf  til  allra  presta  og  allra  sýslumanna,  og  treysta  á. 
góðvild  þeirra,  að  þeir  sendi  félaginu  lýsingar,  hver  yfir  sína 
sókn  eða  sýslu.  Nefndin  gerði  ráð  fyrir,  að  með  þessu  móti 
myndi  safnazt  hið  bezta  og  hentugasta  efni,  sem  fáanlegt  væri,. 
og  hin  bezta  og  áreiðanlegasta  undirstaða  til  héraðalýsingar  á 
íslandi,  sem  félagið  gæti  þá  að  minnsta  kosti  geymt,  ef  ekki 
heppnaðist  að  koma  lýsingunni  á  prent  svo  fljótt,  og  yrði  þetta 
þá  með  tímanum  ágætlegt  safn,  eftir  því  betra,  sem  fleira  feng- 
ist"  (minningarrit  Bókmenntafél.  1867,  bls.  42 — 43).  Á  ársfundi 
félagsins  27.  Marz  „las  forsetinn  upp  bréf  landafræðisnefndar- 
innar  til  presta  og  sýslumanna  á  íslandi",  sjá  IV.  b.,  bls.  203 — 6„ 
m.  aths.,  og  minnr.  Bmf.  1867,  bls.  78 — 79;  en  á  næsta  félags- 
fundi,  22.   Apríl,   skýrði   forsetinn,   sem  þá   var   orðinn,   Finnur 


legt,  aö   þeir  hafi  fundið   Jónas  heima  hjá  honum   og  Páll  verið   þá 
staddur  hjá   honum. 

*)  Þ.  e.  16.  Jan.;  þá  var  veizlan  um  kvölditS.  Samtalið  hefir 
þó  sennilega  átt  sér  staö  sama  dag  og  Páll  segir  á  frumritinu  a£ 
kvæðinu,   að   Jónas   hafi   skrifatS    þaö,    11.   Jan. 

Magnússon,  einn  nefndarmanna,  frá  því,  að  nefndin  væri  búim 
að  semja  spurningar  til  presta  og  sýslumanna,  og  skyldi  prenta 
þær.  Þær  eru  í  IV.  b.,  bls.  207 — 15,  m.  aths.,  og  hefir  Jónas  sam- 
ið  þær,  og  sennilega  einnig  bæði  hin  fyr-nefndu  bréf,  að  mestu 
leyti  sjálfur,  enda  eru  frumrit  hans  enn  til.  Bréfin  hafa  verið 
dagsett  30.  Apríl,  rúmri  viku  eftir  þennan  síðari  fund,  og  síðan 
verið  prentuð  og  send  heim,  ásamt  spurningunum.  Biskupi  var 
jafnframt  skrifað,  8.  Maí,*)  og  hann  beðinn  að  veita  aðstoð 
sína  til  að  fá  málinu  framgengt.  Skrifaði  hann  umburðarbréf 
til  allra  prófasta  5.  Júní  og  bað  þá  uppörfa  prestana  „til  að 
gefa  góðfúslega  þær  umbeðnu  upplýsingar,  svo  greinilegar,  full- 
komnar  og  áreiðanlegar,  sem  þeim  er  mögulegt",  o.  s.  frv. 

Finnur  Magnússon  hafði  verið  kjörinn  forseti  á  ársfundin- 
um  27.  Marz,  því  að  séra  Þorgeiri  hafði  verið  veitt  prestakall 
úti  á  Lálandi  1.  Jan.,  Gloslunde  og  Græshave,  sem  landar  nefndu 
þá  Glólund  og  Grashaga  á  íslenzku.  Vildu  beir  nú  heiðra  hann 
með  skilnaðarveizlu  og  var  hún  haldin  á  kongsbænadaginn,  f  jór- 
um  dögum  eftir  þennan  síðari  fund  í  Bókmenntafélaginu.  Þá 
var  nú  svo  sem  sjálfsagt,  að  Jónas  yrði  að  spretta  úr  spori  á 
skáldfáknum,  enda  lagðist  hann  það  ekki  undir  höfuð,  sízt  er 
vinur  hans  átti  í  hlut.  Hann  orti  skemmtilegt  skilnaðarkvæði  til 
séra  Þorgeirs  (I.  b.,  bls.  59 — 61),  kvæði,  sem  að  nokkru  leyti, 
einkum  upphafið,  var  hið  hugljúfasta  Ijóð  til  að  fagna  sumrinu, 
er  gengið  hafði  í  garð  daginn  áður.  Vel  hafði  honum  tekizt  að 
koma  orðum  að  fögrum  lýsingum  á  náttúrunni  íslenzku  í  kvæð- 
inu  til  Pauls  Gaimards  og  ekki  tókst  honum  nú  miður,  þegar 
hann  vildi  með  f ám  orðum  draga  upp  mynd  af  náttúrunni  á  Lá- 
landi,  lýsa  því,  hvernig  þar  væri  umhorfs,  þegar  vinir  séra  Þor- 
geirs  færu  að  sækja  hann  þar  heim: 

Þegar  lauf  skrýðir  björk, 

þegar  ljósgul  um  mörk 

rennur  lifandi  kornstanga  móða, 

þá  mun  farið  af  stað, 

þá  mun  þeyst  heim  í  hlað 

til  hans  Þorgeirs  í  lundinum  góða. 

En  Jónas  féllst  einnig  á  að  búa  til  fyrir  þetta  tækifæri  lítið 
ljóð  fyrir  minni  íslands  (I.  b.,  bls.  59).  Honum  mun  hafa  fund- 
izt  óþarft  að   útlista   dýrð   þess   í   löngu  máli   fyrir   þeim  hóp: 


*)  Þann  dag-  var  einnig  skrifað  stiftamtmanni  og  amtmönn- 
um  um  málið  og  þeim  og  sennilega  öörum,  er  hlut.  áttu  að  máli;, 
send   hin   prentuöu    bréf   og   spurning-ar. 

„Þið  þekkið  fold  með  blíðri  brá",  o.  s.  frv.  Erindið  er  8  litlar 
línur;  í  6  er  bent  á  allt  hið  aðdáanlegasta,  fegursta  og  stórfeng- 
legasta  á  Fróni  og  í  hinum  tveim  eru  blessunaróskir.  Bæði  erind- 
in,  þetta  og  hið  fyrsta  af  kvæðinu  til  séra  Þorgeirs,  hafa  verið 
sungin  mikið  allt  til  þessa  dags,  enda  eru  bau  ort  undir  mjög 
fallegum  lögum,  en  með  ættjarðarkvæðið  hefir  þó  ekki  verið  farið 
sem  skyldi,  því  að  það  hefði  átt  —  og  ætti  —  að  vera  bjóðsöngur 
vor.  Að  vísu  munu  upphafsorðin  ekki  hafa  þótt  eiga  jafnvel  við 
ætíð,  en  hefði  þá  ekki  verið  afsakanlegt  að  segja:  „Vér  elskum 
íold"  o.  s.  frv.? 

Þessi  tvö  kvæði  hefir  Jónas  sennilega  verið  beðinn  um  fyrir 
þetta  tækifæri.  En  hann  orti  eitt  enn,  til  veizlufagnaðar  að  lok- 
inni  hátíðlegri  máltíð,  dálítinn  „borðsálm",  eins  og  hann  kallaði 
þetta  (sjá  I.  b.,  bls.  162 — 64);  það  var  „gaman  og  alvara"  um 
þjóðmál  og  þjóðarlesti  heima  fyrir. 

Síðasta  vetrardag,  tveim  dögum  eftir  síðari  fundinn  í  Bók- 
menntafélaginu,  skrifaði  Jónas  að  nýju  bréf  það  eða  umsókn, 
sem  hann  hafði  ritað  og  ætlað  að  senda  fjármálastjórninni  vor- 
ið  áður,  svo  sem  getið  var  hér  að  framan.  Breytti  hann  nú  um- 
sókninni  sem  sjá  má  (í  II.  b.,  bls.  20 — 22),  fór  ekki  fram  á  styrk 
til  fiskveiðarannsókna,  heldur  bauðst  nú  til  að  leggja  fram 
krafta  sína  til  náttúrufræðislegra  rannsókna  á  íslandi,  bæði 
dýrafræðislegra  og  jarðfræðislegra,  ef  stjórnin  ætlaði  að  láta 
framkvæma  þar  einhverjar  slíkar  rannsóknir,  en  sérstaklega 
benti  hann  á  hina  fyrirhuguðu  landlýsingu  Bókmenntafélagsins, 
og  hversu  mikils  um  vert  það  gæti  orðið  fyrir  sig,  sem  hefði 
verið  falið  að  semja  hana,  að  geta  skoðað  sem  mest  af  landinu 
með  eigin  augum. 

C.  J.  Gerss,  stórkaupmaður  í  Höfn,  hafði  sótt  um  það  til 
fjármálastjórnarinnar  3.  Dec.  um  veturinn,  fyrir  hönd  ensks 
verzlunarhúss  í  Lundúnum,  Brandram  Brothers  &  Co.,  að  það 
mætti  leita  að  brennisteini  og  fleiri  jarðefnum  (kolum,  nafta  og 
saltpétri)  á  íslandi,  og  síðan  starfrækja  þar  nám  þeirra  í  25  ár, 
mætti  flytja  þangað  vélar  og  matvæli  handa  verkafólki  og  það- 
an  hin  umræddu  jarðefni,  unnin  og  óunnin.*)  —  Brennisteinn 
fór  hækkandi  í  verði  vegna  breytinga  á  námurekstrinum  á  Sikil- 
ey.  —  Stjórnin  leitaði  álits  Georgs  Forchhammers  15.  s.  m.  og 
lét  hann  það  í  ljósi  2.  Jan.  n.  á. ;  áleit  að  veita  mætti  leyfið  með 
vissum  skilyrðum,  sem  hann  nefndi.*)  Verzlunarhúsið  0rum  & 
Wulff  í  Höfn  hafði  brennisteinsnámana  í  Þingeyjarsýslu  á  leigu. 
Var   það   einn   af   leiguskilmálunum,   að    það    skyldi   ekki   flytja 


)    Sbr.   Lovsaml.   f.   Isl.,   XI.,   3G5. 

neinn  brennistein  til  annara  landa  en  Danmarkar.  Nú  sótti  það, 
16.  Jan.,  um  undanþágu  frá  þessu;  kvaðst  myndi  fá  betra  verð 
í  öðrum  löndum.  Fjármálastjórnin  sendi  nú  báðar  umsóknirnar 
til  ríkisskuldastjórnarinnar  2.  Febr.  og  óskaði  álits  hennar,  því 
að  til  hennar  greiddu  þeir  0rum  &  Wulff  afgjald  sitt,  100  dali 
á  ári.  Hún  svaraði  loks  12.  Apríl  og  taldi  það  ekki  ráðlegt  að 
svo  stöddu,  að  veita  enska  verzlunarhúsinu  hin  umbeðnu  rétt- 
indi,  en  réði  til,  að  leitað  yrði  samkomulags  við  0rum  &  Wulff 
um  nýjan  samning,  hærra  afgjald  og  frjálsari  sölu,  og  að  nátt- 
úrufróðum  manni  yrði  falið  að  rannsaka,  hvort  til  sé  á  íslandi 
svo  mikið  af  nokkrum  öðrum  nýtum  jarðefnum  en  brennisteini, 
að  ætla  mætti,  að  þau  gætu  orðið  til  hagsmuna  fyrir  ríkið.  Þetta 
ráð  mun  brátt  hafa  verið  borið  undir  Georg  Forchhammer  og 
fleiri,  og  mælzt  vel  fyrir.  Virðist  það  hafi  þá  þegar  verið  ráðið, 
að  senda  2  menn  til  rannsókna  til  íslands,  og  sömuleiðis,  hverir 
það  skyldu  vera.*)  Er  ekki  ósennilegt,  að  Brynjólfur  Péturs- 
son,  sem  var  starfandi  hjá  fjármálastjórninni,  hafi  gefið  Jón- 
asi  bending  um,  hvað  í  ráði  var,  og  að  þetta  hafi  ýtt  undir  hann 
að  senda  tilboð  sitt.  Daginn  áður  en  hann  sendi  það,  23.  Apríl, 
ritaði  Gerss  fjármálastjórninni  að  nýju  og  skýrði  henni  frá,  að 
þeir  Brandram  hefðu  hætt  við  áform  sín,  en  nokkrir  aðrir  eng- 
lendingar  hefðu  í  þeirra  stað  tekið  þetta  mál  að  sér,  og  endur- 
nýjaði  Gerss  nú  umsóknina  fyrir  þeirra  hönd.  Svaraði  stjórnin 
honum  nú  loks  30.  s.  m.  og  kvað  ekki  unnt  að  sinna  umsókninni 
að  þyí,  er  snerti  brennisteinsframleiðslu  á  íslandi,  en  hlutaðeig- 
andi  stjórnarvöldum  yrði  skrifað  um  hinar  fyrirhuguðu  rann- 
sóknir,  þar  eð  ekkert  væri  við  það  að  athuga,  að  þær  yrðu  fram- 
kvæmdar.**)  —  Gerss  skrifaði  nú  englendingunum  um  þessar 
undirtektir  og  kvaðst  síðan,  29.  Maí,  ætla  að  halda  sem  fyrst  til 
íslands,  upp  til  Eyrarbakka,  þegar  er  hann  gæti  fengið  hin  um- 
getnu  bréf  til  stjórnarvaldanna  á  íslandi  með  sér.  Fjármála- 
stjórnin  skrifaði  þá  stiftamtmanni  og  amtmanni  næsta  dag  og 
bað  þá  greiða  götu  hans.  Mun  lítið  hafa  orðið  úr  framkvæmdum 
Gerss,  og  er  hann  úr  sögunni.  En  7.  Maí  réði  fjármálastjórnin 
konungi  til  að  láta  fyrst  2  menn  fara  til  íslands  og  rannsaka, 
hversu  hagaði  þar  til  í  þessum  efnum,  áður  en  farið  yrði  að 
veita  englendingunum  leyfi  til  að  stunda  þar  námugröft,  svo  sem 
þeir  höfðu  sótt  um.  Til  þeirra  rannsókna  benti  hún  á  þá  cand. 
polytechn.  Chr.  Schythe  og  Japetus  Steenstrup,  sem  stundaði 
náttúrufræðisnám  við  háskólann  og  var  þá  þegar  í  miklu  áliti  hjá 


*)    Sbr.    Lovsaml.    f.    Isl.,    XII.,    94. 
**)    Lovsaml.    f.    Isl.,   XI.,    351. 


—  XCII  — 

kennurum  sínum.  Kostnaðinn  við  förina  og  allar  rannsóknirnar 
réð  stjórnin  til  að  greiða  úr  jarðabókarsjóðnum  íslenzka.  Veitti 
konungur  úrskurð  samkvæmt  þessu  14.  s.  m.,  og  2  dögum  síðar 
voru  þeim  Schythe  og  Steenstrup  þegar  greiddir  1000  dalir  iiL 
ferðarinnar.  Daginn  áður  (15.  Maí)  mun  Jónasi  loks  hafa  verið 
svarað  og  veittir  100  dalir,  —  upp  á  væntanlegt  samþykki  kon- 
ungs.  Virðist  það  hafa  orðið  að  ráði,  er  honum  var  veittur  þessi 
ferðastyrkur,  að  hann  aðstoðaði  þá  Schythe  og  Steenstrup  við 
rannsóknir  þeirra  *)  og  væri  með  þeim  við  brennisteinsnámana,, 
ef  unnt  yrði.**)  Tveim  dögum  síðar  skrifaði  hann  fjármála- 
stjórninni  aftur  (II.  b.,  bls.  22),  og  þakkaði  fyrir  styrkveiting- 
una,  en  sótti  jafnframt  um  aðra  100  dali  að  láni,  þar  eð  einir 
100  dalir  væru  allsendis  ófullnægjandi  ferðafé.  ■ —  Sama  dag 
sendi  Forchhammer  fjármálastjórninni  eins  konar  erindisbréf 
handa  þeim  Schythe  og  Steenstrup,***)  því  að  nú  bjuggust  þeir 
til  ferðar  einnig.  —  Næsta  dag,  18.  Maí,  munu  Jónasi  hafa  verið 
veittir  100  dalir  í  viðbót.  Hann  tók  sér  far  með  skonnortunni 
Providence  frá  Borgundarhólmi ;  ætlaði  hún  til  Akureyrar  eftir 
fáa  daga. 

Jónas  hafði  undanfarinn  vetur  safnað  saman  frásögnum 
annála  og  skýrslum  ýmsra  manna  um  eldgos  hér  á  landi  og  bá 
sennilega  samið  að  miklu  leyti  eldfjallasögu  þá,  sem  nú  er  í 
nr.  11  í  abr.  í  hrs.  Bmf.,  —  „eldritið".****)  Hann  hugsaði  sér 
að  hafa  það  rit  miklu  fullkomnara  og  gefa  það  út  á  dönsku,  ef 
unnt  yrði.  Hann  virðist  hafa  snúið  sér  til  einhvers  bókútgef- 
anda  í  Höfn  og  samið  í  Apríl-mánuði  boðsbréf  það,  sem  er  hér 
í  IV.  b.,  bls.  67 — 68  (sbr.  aths.).  Hann  gerði  þá  ráð  fyrir  að 
fara  heim  til  íslands,  eins  og  nú  var  sagt,  en  sú  för  dróst  allt 
til  þess,  er  hér  var  komið  og  ferðafé  fengið.  Mun  honum  nú 
hafa  þótt  reynandi  að  koma  út  boðsbréfinu,  og  dagsetti  hann 
það  23.  Maí.  Daginn  eftir  sté  hann  á  skipsf jöl  og  lagði  frá  landi. 
Segir  hann  nú  bezt  sjálfur  frá,  sjá  III.  b.,  bls.  62 — 94,  dagbók 
hans  heim  og  alla  leið  til  brennisteinsnámanna  í  Þingeyjarsýslu,. 
24.  Maí  til  19.  Júlí. 


*)    Sjá  Lovsaml.   f.  Isl.  XII.,   94. 
**)    Sjá  III.  b.,   bls.   78   og  269—70. 
***)    Sjá  Lovsaml.   f.  Isl.  XI.,   366—73. 
****)   ;þa$  er  ekki  ólíklegt,  að  eitthvaS  beint  samband  sé  á  milli 
þessa  rits   og  elde:osa-yfirlits   séra  Tómasar,   sem   hann   setti   í   hina 
merkilegu    ritgerð    sína    ,,um    fólksf jölgunina    á    íslandi"     (Fjölnir, 
V.   árg\,   bls.   12 — 16).  Jónas  var  við   rannsóknir  á  Heklu  m.   a.  Bum- 
ariö    1837,    undir    handarjaörinum    á    séra    Tómasi,    og    séra    Tómas: 
sendi    honum    þessa    ritgerö    sína    um    haustið    (sbr.    Bréf    T.    Sæm.., 
bls.   248). 

Þeir  Schythe  og  Steenstrup  urðu  síðbúnir,  þótt  ekki  þyrftu 
þeir  að  bíða  eftir  nægu  ferðafé.  Skal  það  mál  ekki  rakið  hér, 
enda  hefir  það  verið  gert  í  Landfrs.,  IV.,  23.*)  Þeir  voru  ekki 
'komnir  til  Reykjavíkur  fyr  en  27.  Júlí.  Þaðan  áttu  beir  eftir 
ferðaáætlun  og  erindisbréfi  Forchhammers  að  fara  um  Þing- 
velli  norður  til  brennisteinsnámanna,  en  þótti  of  áliðið  sumars 
til  þess,  fóru  að  skoða  sig  um  í  nágrenninu  og  ferðuðust  síðan 
austur  í  Skaftafellssýslu.  Jónas  var  þá  dagana  við  rannsóknir 
sínar  í  Þingeyjarsýslu  og  hafði  lokið  við  brennisteinsnámana. 
Hefðu  þeir  Schythe  og  Steenstrup  farið  tafarlaust  norður  þang- 
að,  þá  hefðu  þeir  getað  skoðað  námana  og  notið  aðstoðar  Jón- 
asar,  sem  var  þá  orðinn  þeim  svo  kunnugur.  Sjálfur  hafði  hann 
gert  svo  ráð  fyrir,  að  þessum  ferðum  gæti  orðið  hagað  þannig, 
.sjá  III.  b.,  bls.  79.  En  að  vísu  var  engin  þörf  á  því,  að  þeir  dan- 
irnir  færu  að  rannsaka  námana;  Jónas  var  fær  um  að  gera  það 
eins  vel  einn.  Aðaltilgangur  stjórnarinnar  með  að  senda  þá 
danina  til  íslands  hafði  þó  raunar  verið  sá,  að  beir  fram- 
kvæmdu  þær  rannsóknir.  Schythe  komst  þá  loks  einnig  að  nám- 
unum  síðla  sumars  næsta  ár,  en  litlar  sögur  fara  af  rannsókn- 
um  hans  þar;  en  Steenstrup  fór  það  sumar  vestur  á  land,  og 
oáðir  fóru  þeir  utan  þá  um  haustið. 

Þess  var  áður  getið,  að  Jónas  hefði  skrifað  Jóni  biskups- 
skrifara  að  sækja  um  gott  brauð  fyrir  sig,  ef  losnaði.  Nú  varð 
Reykholt  laust  við  hið  sorglega  fráfall  séra  Þorsteins  Helga- 
sonar  (sbr.  I.  b.,  bls.  102 — 4,  m.  aths.),  og  sótti  Jón  um  það  fyrir 
Jónas  30.  Maí,  meðan  hann  var  á  heimleið.  Vitnaði  Jón  í  vott- 
orð  þau,  sem  hann  lét  fylgja  umsókninni,  og  til  kunnugleika 
biskups  allt  frá  skólaveru  Jónasar  á  Bessastöðum.  Umsögn  bisk- 
ups  næsta  dag  um  umsóknina  og  umsækjandann,  Jónas,  er  mjög 
merkilegur  dómur  um  lærdóm  hans  og  hæfileika,  og  þeim  mun 
merkilegri,  sem  hann  er  skrifaður  af  einum  hinna  lærðustu  og 
gáfuðustu  manna,  sem  þjóðin  átti  þá,  Steingrími  Jónssyni;  sjá 
fskj.  11.  Umsækjendur  voru  11  og  þeirra  á  meðal  skólavinur 
Jónasar,  Gísli  ísleifsson  (Einarsen),  sem  nú  bjó  á  eignarjörð 
sinni,  Selalæk;  en  brauðið  var  veitt  prestaöldungnum  séra  Jón- 
asi  Jónssyni  á  Höfða,  sem  nú  var  rúmlega  hálfsjötugur  maður 
og  hafði  tekið  vígslu  10  árum  áður  en  nafni  hans  fæddist  á 
Hrauni.  —  En  séra  Jónas  var  samt  ekki  alveg  kominn  á  grafar- 
bakkann  enn,  því  að  hann  var  prestur  í  Reykholti  í   13  ár  og 


*)  Sbr.  einnig  Lovsaml.  f.  Isl.,  XII.,  23 — 24,  og  Th.  Thorodd- 
sen,  Japetus  Steenstrups  Rejser  og-  Unders0gelser  paa  Island,  Kh. 
1913,    bls.    4 — 5. 

lifði  þar  enn  9  ár  eftir  það;   dó  1861    (sbr.  enn  fremur  II.  b., 
bls.  123—24,  m.  aths.). 


VI. 

REYKJAVÍKUR-ÁRIN    SÍÐARl. 


Heimferð  Jónasar  frá  Höfn  til  Akureyrar  tók  fulla  25  daga; 
hann  sté  á  land  18.  Júní  og:  fór  þegar  daginn  eftir  heim  að 
Steinsstöðum.  Hann  dvaldi  þar  í  3  daga,  en  fór  síðan  aftur  inn 
á  Akureyri  og  þaðan  inn  í  fjörð,  að  heimsækja  frændur  sínar 
Hallgrím  prófast  Thorlacius  á  Hrafnagili  og  séra  Einar,  bróð- 
ur  hans,  í  Saurbæ,  sinn  gamla  kennara,  og  enn  fremur  Þorstein, 
bróður  sinn,  sem  nú  var  farinn  að  búa  á  Hvassafelli.  Næstu 
daga  gerði  hann  ýmsar  athuganir  (sbr.  dagb.,  III.  b.,  bls.  71— 
77)  og  kom  aftur  til  Akureyrar  28.  Júní.  Daginn  eftir  fór  hann 
neim  að  Steinsstöðum  aftur  og  beið  bar  eftir  bréfum  (o.  fl.) 
frá  Höfn  um  ferð  þeirra  Schythe  og  Steenstrups;  var  von  á  her- 
skipinu  Herthu,  og  er  Jónas  frétti,  að  það  væri  komið  til  Akur- 
eyrar,  fór  hann  þangað  aftur,  3.  Júlí.  Virðist  undarlegt,  að  þeir 
Schythe  og  Steenstrup  skyldu  ekki  fara  þangað  með  því  skipi; 
ekkert  orð  fékk  Jónas  heldur  frá  þeim,  en  að  eins  óglöggar 
fregnir.  Ákvað  hann  nú  að  bíða  eftir  þeim  nokkra  daga  enn,  og 
fór  heim  aftur  6.  Júlí,  en  hinn  10.  lagði  hann  af  stað  áleiðis  til 
brennisteinsnámanna;  hann  fór  sér  hægt,  því  að  margt  var  að 
athuga,  bæði  náttúruminjar  og  fornminjar.  Að  kvöldi  næsta 
dag  kom  hann  til  Akureyrar,  og  þá  skrifaði  hann  Konráði  þar 
gamanbréfið,  sem  er  í  II.  b.,  bls.  23 — 24.  Hann  kom  til  Húsa- 
víkur  15.  Júlí  og  skoðaði  þar  brennisteinshreinsunina,  skrapp 
þaðan  út  á  Tjörnes  hinn  16.  til  að  rannsaka  Hallbjarnarstaða- 
kamb,  en  sá  brátt,  að  þar  var  meira  verkefni  fyrir  hendi  en 
svo,  að  hann  gæti  sinnt  því  í  það  skipti.  Hinn  18.  Júlí  fór  hann 
svo  upp  að  Reykjahlíð  og  settist  þar  að,  en  þegar  næsta  dag 
fór  hann  til  námanna,  og  séra  Jón  Þorsteinsson  með  honum. 
Dagbókin  nær  því  miður  ekki  lengra,  en  lýsing  Jónasar  á  nám- 
unum  er  að  finna  í  brennisteinsriti  hans  í  IV.  b.,  bls.  8  o.  áfr. 
Hann  lýsir  þeim  og  landslaginu  umhverfis  mjög  vel  og  fróð- 
lega;  einkum  er  kafli  (á  bls.  22)  í  lýsingunni  á  leiðinni  iil 
Fremri-náma  framúrskarandi  fallegur.  Hann  segir  í  dagbók- 
inni  frá  19.  Júlí  og  bréfi  til  F.  M.,  að  hann  hafi  þann  dag  skoð- 
að  Víti,  og  þá  hefir  hann  líklega  gert  erindin  um  bað  (I.  b.,  bls. 

65,  m.  aths.),  ef  til  vill  á  hestsbaki.  Sömuleiðis  gerði  hann  ein- 
hvern  næstu  daga  erindið  um  Fremri-náma,  þegar  hann  var  að 
kanna  þá  (I.  b.,  bls.  65—66,  m.  aths.).  Yfirlit  yfir  alla  ferðina 
þetta  sumar  er  einnig-  að  finna  í  III.  b.,  bls.  269 — 73,  og  auk 
þess  veita  bréf  hans  frá  sama  tíma,  til  Konráðs  og  Finns  Magn- 
Ússonar  (II.  b.,  bls.  23 — 33),  margar  upplýsingar  um  ferðir  hans 
og-  framkvæmdir.  Hann  skrifaði  einnig-  Forchhammer  um  jarð- 
fræðislegar  athuganir,  sem  hann  hafði  g-ert,  en  það  bréf  er  að 
öðru  leyti  ókunnugt.  Hann  kveðst  (III.  b.,  bls.  271)  hafa  fengizt 
við  rannsóknirnar  á  námunum  og  Kröflu  og  gosstöðvunum  bar 
þá  daga,  sem  eftir  voru  af  Júlí-mánuði,  13.  og  14.  viku  sumars; 
fékk  jarðnafar  og-  lét  gera  boranir  í  4  daga  o.  s.  frv.  Þegar 
hann  var  ekki  við  námana,  var  hann  heima  við  í  Reykjahlíð. 
Kynntist  hann  þá  fjölskyldunni,  og  varð  þeim  Hólmfríði,  elztu 
dóttur  séra  Jóns,  vel  til  vina;  hún  var  þá  á  18.  árinu  (f.  9.  Nóv. 
1821)  og  þótti  lag-leg-  og*  myndarleg-  stúlka.  Sagt  er,  að  Jónas 
hafi  síðan  skrifað  henni  nokkrum  sinnum  og  hún  geymt  bréf 
hans  til  elliára,  en  allt  er  það  óvíst.  Minntist  Hólmfríður  Jón- 
asar  jafnan  með  vinsemd.*) 

Þegar  Jónas  hafði  lokið  rannsóknum  sínum  í  Mývatnssveit- 
inni  og  á  námunum,  hélt  hann  aftur  til  Húsavíkur  og  rannsak- 
aði  þar  enn  betur  en  áður  brennisteinsverkið  allt  og*  framleiðsl- 
una.  Þaðan  fór  hann  aftur  út  á  Tjörnes  og  rannsakaði  Hall- 
bjarnarstaðakamb  og  Tungubakka;  tók  hann  þar  fornar  nátt- 
úruminjar,  flutti  þær  til  Húsavíkur  og  sendi  svo  þaðan  til  Hafn- 
ar.  Síðan  hélt  hann  heimleiðis  til  Steinsstaða,  fór  fram  Fnjóska- 
dal  og-  rannsakaði  surtarbrand  í  Illug-astaðahnjúki,  en  reið  síðan 
Bíldsárskarð  til  Eyjafjarðar  og-  kom  heim  15.  Ágúst.  Dvaldi 
hann  fáa  daga  heima,  áður  en  hann  lagði  upp  í  nýja  ferð.  Bjó 
hann  sig  nú  betur  út  en  áður  með  hesta  og  fylgdarmann,  og  hélt 
til  Skagafjarðar.  Nokkrir  bændur  þar  höfðu  fyrir  fáum  árum 
sótt  til  f jármálastjórnarinnar  um  styrk  til  að  leita  þar  eftir 
kolum,  og  hafði  Forchhammer  nú  minnzt  þess  og  beðið  þá  Steen- 
strup  og  Schythe  um  að  athuga  kolalögin,  sem  ættu  að  vera  í 
Skagafirðinum.  Fór  Jónas  nú  að  rannsaka  þetta  og*  þá  staði, 
þar  sem  surtarbrandur  hafði  komið  í  ljós.  Framkvæmdi  hann 
þessar  rannsóknir,  og  þar  á  meðal  í  Illagili  á  Tinnárdal,  þar 
sem  var  stórum  hættulegt  að  koma  þeim  við.  Úr  Austurdal,  inn- 


*)  Sjá  IÖunni,  XII.,  282.  —  Hólmfríður  giftist  séra  Jóni  Sveins- 
syni,  presti  aö  Hvanneyri  í  Siglufirði  (síöar  að  Mælifelli) ;  hún 
varð   háöldruð,   andaðist   19.   Jan.    1915. 

-arlega,  reið  hann  upp  á  Nýjabæjarfjall  og  ofan  um  Villinga- 
dal  (Torfufellsdal)  til  Eyjafjarðar.  Var  þessi  vegur  sjaldfar- 
inn  og  erfiður,  en  bæði  var,  að  Jónas  langaði  til  að  kynnast  hon- 
um  og  hálendinu,  og  svo  langaði  hann  til  að  skoða  betur  rúna- 
steininn  á  hinu  svo-nefnda  Völuleiði  í  Leyningshólum,  sem  hann 
hafði  athugað  nokkuð  áður,  en  árangurslaust.  En  rúnirnar  á 
steininum  reyndust  honum  með  öllu  ólæsilegar,  enda  hafa  þær 
aldrei  síðan  verið  ráðnar.  En  annað  var  þó  miklu  verra;  hann 
fékk  versta  veður  á  Nýjabæjarfjalli  og  kom  holdvotur  í  gisting- 
arstað,  að  Jórunnarstöðum  (sbr.  II.  b.,  bls.  32).  Mun  hann  þá 
þegar  hafa  tekið  veiki  af  ofkælingu,  en  haldið  þó  áfram  næsta 
dag  út  að  Saurbæ,  Hvassafelli  og  Miklagarði;  þaðan  stytti  hann 
sér  leið  heim  og  hélt  fram  Skjóldal,  upp  í  Kambskarð  og  ofan 
Þverárdal  að  Steinsstöðum.  Varð  hann  nú  mjög  veikur  af  vosi 
og  þreytu,  „og  sá  tvísýni  á  lífi  mínu  og  orti  iðrunarsálm",  segir 
hann  í  gamni  í  bréfi  íil  Konráðs.  Hann  fékk  illkynjaða  háls- 
bólgu  með  hitasótt,  og  átti  hann  í  þessum  veikindum  í  3  vikur. 
Sá  hann  nú,  að  ekki  myndi  geta  orðið  meira  úr  ferðalögum  að 
sinni,  enda  var  ferðaféð  nú  þrotið.  Hann  hafði  ætlað  að  fara  á 
Vestfjörðu,  en  úr  því  gat  alls  ekki  orðið.  Hann  langaði  iil  að 
rannsaka  í  staðinn  hálendið  á  milli  Eyjafjarðar  og  Skagafjarð- 
ar,  norðan  Hörgárdalsheiðar ;  hann  hafði  orðið  að  hætta  við 
það  vegna  snjókomu  sumarið  1837;  en  nú  fór  aftur  á  sömu  leið; 
hann  varð  enn  að  hverfa  þar  frá  sakir  hrakviðra  og  snjóa. 

Nú  hafði  hann  fengið  þá  fregn  að  sunnan,  að  þeir  Steen- 
strup  og  Schythe  hefðu  komið  til  Reykjavíkur  um  sumarið  og 
síðan  ferðazt  um  Suðurland,  en  ætluðu  að  vera  um  kyrt  í 
Reykjavík  komandi  vetur.  Hann  hafði  búizt  við  að  fara  utan  um 
haustið  (sbr.  II.  b.,  bls.  27,  efst),  en  nú  tók  hann  það  ráð,  að 
fara  suður  til  Reykjavíkur  og  setjast  þar  að  einnig  næsta  vetur. 
Skrifaði  hann  þeim  Finni  (29.  Sept.)  og  Konráði  (4.  Okt.)  þetta 
(II.  b.,  bls.  27 — 33).  E.  fr.  skrifaði  hann  Forchhammer,  og  bað 
hann  útvega  sér  eins  árs  styrk  í  viðbót  úr  sjóðnum  til  almennra 
þarfa;  hafði  hann  þegar  orðið  að  taka  50  dali  að  láni  og  gert 
ráð  fyrir,  að  þeir  gætu  orðið  endurgreiddir  bráðlega  í  Höfn, 
eins  og  hann  skrifaði  Finni. 

Skírnarfonturinn,  sem  Bertel  Thorvaldsen  gaf  og  Jónas  rit- 
aði  um  í  IV.  árg.  Fjölnis,  var  nú  kominn  til  dómkirkjunnar  í 
Reykjavík,  og  hafði  Jónas  frétt  það.  Minntist  hann  nú  þess,  cr 
hann  hafði  sagt  í  kveðjunni  til  Thorvaldsens  fyrir  ári  síðan,  og 
gerði  nú  bragarbót:  „Þökk  íslendinga  til  Alberts  Thorvaldsens" 
/L  b.,  bls.  66 — 69,  m.  aths.)   og  sendi  til  Finns  Magnússonar  3. 

Okt.   ásamt   fyrra   kvæðinu,   kveðjunni    (sjá   II.   b.,   bls.   30 — 31, 
m.   aths.).:!:) 

Þegar  tók  að  líða  á  Október,  skánaði  veðráttan  aftur,  og 
tók  upp  snjóinn  í  byggð.  Lagði  Jónas  þá  af  stað  suður  og  íór  nú 
byggðir  alla  leið  suður  til  Borgarfjarðar  og  út  á  Akranes,  en 
sjóveg  þaðan  íil  Reykjavíkur  7.  dag  Nóvember-mánaðar.  Ferðin 
gekk  vel,  en  skömmu  eftir  að  hann  kom  til  Reykjavíkur,  varð 
hann  veikur  aftur.  Sennilega  'hafa  veikindi  hans  þá  stafað  af 
ofkælingunni  á  Nýjabæjarf jalli,  veikin,  sem  hann  lá  í  á  Steins- 
stöðum  líklega  tekið  sig  upp  aftur  að  sumu  leyti,  vegna  ofmik- 
illar  áreynslu  og  kulda  á  suðurferðinni.  Varð  Jónas  að  leggjast 
og  lá  oftast  rúmfastur  allan  veturinn.  Má  nokkuð  marka,  hve 
langvinn  veikindi  hans  voru,  af  bréfum  hans  2.  og  4.  Marz  (II. 
b.,  bls.  33—36),  31.  Maí  og  13.  Júní  (II.  b.,  bls.  40—41).  Hefir 
hann  sennilega  leigt  hjá  Einari  Hákonarsyni  (Hákonsen)  í  svo- 
nefndu  Hákonsenshúsi  í  Aðalstræti  **)  þann  vetur;  næsta  vetur 
átti  hann  þar  heima.  Jón  Thorstensen  landlæknir  stundaði  hann  í 
veikindum  hans;  áleit  hann,  að  sjúkdómurinn  kynni  að  vera  í 
lifrinni,  en  virðist  ekki  hafa  getað  ákveðið  hann  með  vissu  (sbr. 
II.  b.,  bls.  40,***)  og  61).  Ekki  er  ósennilegt,  að  hér  hafi  raunar 
verið  um  lungnabólgu  og  síðan  langvinna  brjósthimnubólgu  að 
ræða.  Jónasi  batnaði  veikin  að  mestu,  en  hún  hafði  bó  skemmt 
mjög  vinstra  lungað  og  valdið  fleiri  skemmdum,  að  því  er  síðar 
kom  í  ljós,  og  skildi  eftir  einhver  mjög  óþægileg  áhrif  á  sálará- 
stand  hans  og  skapsmuni,  að  því  er  hann  áleit  sjálfur  (sbr.  II.  b., 
bls.  143  og  195),  enda  mun  svo  hafa  verið,  en  þar  mun  einnig 
hafa  verið  um  aðrar  orsakir  að  ræða.  Steenstrup  var  honum  mjög 
hjálpsamur  og  vingjarnlegur  í  legunni  (sbr.  II.  b.,  bls.  102,****) 
enda  voru  þeir  góðir  kunningjar  frá  námsárunum;  Steenstrup 
varð  stúdent  1832,  en  var  rúmum  5  árum  yngri  en  Jónas,  f. 
8.  Marz  1813. 


*)    Ef    til    vill    á    hann    vitS    þetta    kvæði    raeö    orðum    sínum    til 
KonráSs,    daginn    eftir,    er   hann    kva<5st   hafa   ort   „iðrunarsálm". 
**)    Sbr.   Rvík   14   vetra,   bls.   70. 
***)    Sbr.    einnig   aths.    viö    bréf   Jónasar   til    Steenstrups    í    II.    b., 
bls.    41:    ,,J.    Hallgrímsson   —   et   Menneske    med    forvirret    Portaare- 
system".    —    Steenstrup    skrifaði    Forchhammer    1.    Marz    um    líðan 
Jónasar   á   þessa   leið :    ,,Hans    Sygdom,    som   er   en   Uorden   í   Blodets 
Löb,    truer    ham    undertiden    med    en    voldsom    Tilintetgörelse,    som 
han   udtrykker   sig;    til   alle   Tider   holder   den   ham   saa   svækket,   at 
han    ikke    tör    bevæge    sig    fra    Stedet    og    kun    kan    taale    at    tale    et 
Kvarters    Tid,    uden    et    paafölgende    Anfald.    At    Humöret    ikke    er 
godt  under  saadanne  Omstændigheder  og  under  lige  saa  trykkende 
ökonomiske   Forhold,   er   naturligt".   —  Sbr.    Landfrs.,   IV.,    10,   nm. 
****)    E.   fr.   Mindeskrift  for  J.   Ststrp.   I.   b.,   II.,   52—3. 

Nú  víkur  sögunni  til  Hafnar.  Þegar  Finnur  Magnússon  íékk 
bréf  Jónasar  frá  29.  Sept.,  sá  hann,  að  ekki  mátti  við  svo  búið 
sitja.  Hann  hefir  sennilega  grennslazt  eftir  því,  hvort  Forch- 
hammer  sækti  um  framhald  styrks  úr  sjóðnum  til  almennra 
þarfa,  og  komizt  að  raun  um,  að  ekki  myndi  mega  vænta  þaðan 
styrks  svo  brátt.  Finnur  tók  sig  þá  til  og  skrifaði  fjármála- 
stjórninni  fyrir  hönd  Jónasar,  skýrði  frá  rannsóknum  hans,. 
ferðalögum,  starfi  og  fyrirætlunum,  og  sótti  um  100  dala  styrk 
handa  honum.  Brást  stjórnin  vel  við  og  veitti  enn  100  dali  7.. 
Des.  (4  dögum  eftir  andlát  Friðriks  6.)  upp  á  væntanlegt  sam- 
þykki  konungs  (Kristjáns  8.).  Þegar  Jónas  skrifaði  Finni  2.. 
Marz  (II.  b.,  bls.  33 — 35),  vissi  hann  ekki  enn  um  þetta,  og  því 
nefndi  hann  í  því  bréfi,  hvort  stjórnin  myndi  ekki  vilja  styrkja 
sig  þá,  það  ár,  eins  og  hið  síðasta.  Finnur  komst  ekki  fcil  að  svara 
Jónasi  fyr  en  1.  Maí.  Gat  hann  þá  sagt  honum  þau  gleðitíðindi,. 
að  stjórnin  hefði  veitt  honum  þessa  100  dali  í  Des.  og  enn  frem- 
ur  aðra  100  dali  um  vorið.  Er  svo  að  sjá,  að  stjórnin  hafi  veitt 
þá  (7.  Apr.)  eftir  meðmælum  Forchhammers  í  bréfi  hans  11. 
Marz  til  Jónasar  Collins  stjórnarfulltrúa,  þar  sem  hann  talaði 
um  ferðir  þeirra  Steenstrups  og  Schythe  á  komandi  sumri  og" 
stakk  upp  á,  að  þeir  skiptu  með  sér  verkum  og  ferðuðust  hvor 
fyrir  sig.  —  Þeim  kom  ekki  vel  saman,  og  munu  hafa  látið  Forch- 
hammer  vita,  að  þeir  vildu  helzt  skilja,  —  eins  og  einnig  varð.*) 
—  Forchhammer  sótti  ekki  um  framlenging  á  styrk  úr  sjóðnum 
til  almennra  þarfa,  en  sennilega  hefir  það  verið  samkvæmt  bend- 
ingu  frá  honum,  að  Kristján  Kristjánsson,  sem  þá  var  aðstoðar- 
maður  í  f jármálaráðuneytinu,  gerði  það  11.  Febrúar,  enda  hafði 
Jónas  skrifað  Kristjáni  4.  Okt.  frá  Akureyri,  og  sent  honum  um- 
boð  til  að  veita  styrknum  móttöku,  ef  hann  fengi  hann  (II  b.,. 
bls.  33).  Sendi  Kristján  umsóknina  undir  nafni  Jónasar,  stílaða 
til  konungs,  og  bréf  frá  sér  með.  Sjóðstjórnin  sendi  umsóknina 
til  Reinhardts  prófessors  til  umsagnar  13.  Marz,  og  lét  hann 
ekki  standa  á  svari;  það  er  dagsett  15.  s.  m.  Mælti  hann  ein- 
dregið  með  veitingunni;  kvaðst  hafa  ætlað  að  fara  að  sækja  um 
styrkinn  sjálfur  handa  Jónasi.  Gerði  hann  grein  fyrir  dýra- 
fræðisritgerðum  hans,  sendingu  náttúrugripa,  rannsóknarferð- 
um  og  fyrirætlunum.  Mánuði  síðar,  15.  Apr.,  réð  sjóðstjórnin 
konungi  til  að  veita  Jónasi  styrkinn,  og  mun  hann  hafa  verið 
greiddur  Kristjáni  mjög  skömmu  síðar,  eða  hann  vitað,  að  hann 
yrði  veittur,  þvi  að  hann  hefir  greitt  Jónasi  hann  13.  Júní  í 
Reykjavík;  þá  var  Kristján  kominn  heim  þangað  frá  Höfn.  En 


*)    Sbr.   Lovsaml.    f.    Isl.   XII.,    24. 

raunar  yar  styrkveitingarbréfið  ekki  undirritað  af  konungi  fyr 
en  27.  Ágúst.  Sbr.  e.  fr.  bréf  Jónasar  og  kvittanir,  dags.  13. 
Júní  (II.  b.,  bls.  41 — 44,  m.  aths.). 

Það  var  ærið  þungbært  fyrir  Jónas  að  verða  að  liggja  veik- 
ur  allan  þennan  vetur,  þungt  haldinn  og  allslaus.  Hann  hafði 
ætlað  að  hafa  ofan-af  fyrir  sér  með  kennslu,  en  að  sjálfsögðu 
gat  lítið  orðið  úr  henni.  Bréfin  2.  og  4.  Marz  til  vinanna  í  Höfn, 
Finns  Magnússonar  og  Brynjólfs  og  Konráðs  (II.  b.,  bls.  33— 
36)  sýna,  hve  þjáður  hann  hefir  verið.  En  lífslöngun  og  lífsvon 
héldu  honum  furðanlega  hressum,  og  starfsþrá  hans  bilaði  ekki 
þrátt  fyrir  veikindin.  í  bréfinu  til  þeirra  Brynjólfs  og  Konráðs 
skrifar  hann  m.  a.:   „Ég  er  ofur-lasinn  og  hefi  verið  bað,  rétt 

að  kalla,  síðan  ég  kom  hingað  suður,  snemma  í  Nóvember  ■ 

—  Ég  vona  samt,  ég  lifi  af,  að  minnsta  kosti  aðra  stundina,  og 
Iangar  raunar  til  þess  líka,  mest  vegna  þess,  að  ég  þykist  helzt 

of  lítið  þarft  vera  búinn  að  vinna. Aldrei  hefir  mig 

langað  eins  mikið  og  núna  til  að  gera  eitthvað;  svona  er  mað- 
ur!"  Hann  hefir  þá  séð  stjörnufræðisfyrirlestra  Ursins  og  þeg- 
ar  farið  að  hugsa  um  að  leggja  þá  bók  út;  kom  býðing  hans  út 
2  árum  síðar.  Rúmum  mánuði  eftir,  að  hann  skrifaði  þeim  Brynj- 
ólfi  og  Konráði,  sendi  hann  stjórn  Bókmenntafélagsins  í  Reykja- 
vík  tilmæli  um,  að  það  gengizt  fyrir  því,  að  haldnar  yrðu  dag- 
bækur  yfir  veðráttufarið  um  land  allt,  sbr.  II.  b.,  bls.  36 — 40, 
m.  aths.*)  Veðurathuganir  Jóns  Thorstensens  voru  þá  nýkomn- 
ar  út,  og  hefir  Jónas  þegar  séð,  að  meira  þyrfti  að  gera  í  sömu 
átt,  ef  að  verulegu  gagni  ætti  að  koma.  Tók  félagið  þessu  vel, 
sem  enn  mun  skýrt  frá  nánar,  enda  var  þetta  hin  þarflegasta 
uppástunga. 

Hann  hafði  ekki  fengið  bréf  frá  séra  Tómasi  á  Breiðaból- 
stað  mjög  lengi,  líklega  heilt  ár,  en  nú  frétti  séra  Tómas  um 
veikindi  hans  og  skrifaði  honum  einkar-ástúðlegt  bréf,  reyndi  að 
hughreysta  hann,  bauðst  til  að  borga  fyrir  hann  allt,  sem  hann 
kostaði  til  þess  að  fá  aftur  heilsuna,  því  hann  mætti  með  engu 
móti  missa  hann;  einnig  bauð  hann,  að  senda  honum  hesta,  ef 
hann  væri  ferðafær  austur  (Bréf  T.  Sæm.,  bls.  256 — 58).  Jónas 
skrifaði  honum  síðan  tvö  bréf,  og  þótti  séra  Tómasi  svo  vænt  um 
þau,  að  hann  kvaðst  í  svari  sínu  12.  Maí,  ekki  nýlega  hafa  fengið 
tvö  bréf,  sem  sér  þætti  vænna  um.  En  nú  var  heilsa  séra  Tómasar 


*)  Frumvarpið  um  veðurbækurnar  er  að  minnsta  kosti  dag- 
sett  9.  Apríl,  en  í  dagbók  (bréfaskrá)  félagsins  er  það  raunar  tal- 
ið  komið  6.  Okt.;  þann  dag-  var  loks  fundur  í  félaginu,  og  er  sagt 
í   fundargerðinni,   að    Jónas   hafi   þá   stungið    upp   á   málinu. 

orðin  svo  þrotin,  að  hann  þoldi  enga  áreynslu,  og  varð  strax  frá, 
ef  hann  skrifaði  nokkuð  að  ráði  (Bréf  T.  Sæm.,  bls.  258—61). 
Brjóstveikin,  sem  hann  hafði  þjáðst  af  í  París,  hafði  nú  magn- 
azt  aftur. 

Steingrímur  biskup  Jónsson  hafði  veturinn  áður,  18.  Des. 
1838,  sent  út  umburðarbréf  til  allra  prófasta  á  landinu  og  beðið 
þá  um  að  senda  sér  nákvæmar  skýrslur  um  tekjur  allra  brauða  í 
prófastsdæmi  sérhvers  þeirra.  Voru  nú  þessar  skýrslur  komnar 
til  hans,  og  þegar  Jónas  fór  að  hressast  um  vorið,  tók  hann  sig 
til  og  ritaði  eftir  þeim  „nokkurs  konar  bók  yfir  prestaköllin  hér 
á  landi",  eins  og  hann  nefndi  þetta  rit  sitt  í  bréfinu,  sem  hann 
skrifaði  Finni  Magnússyni  13.  Júní  (II.  b.,  bls.  42).  Hann  byrj- 
aði  á  Vaðlasýslu  og  hélt  norður  og  austur-fyrir,  og  komst  allt 
til  Keldnaþinga  að  sunnanverðu  þá  um  vorið.  Er  þetta  fremst  í 
nr.  4  í  abr.  í  hrs.  Bmf.,  en  þar  næst  er  lítill  partur  um  Mýra- 
sýslu-prófastsdæmi,  og  þar  á  eftir  stærri  partur  um  Húnavatns- 
sýslu-prófastsdæmi  og  Hegranessýslu-prófastsdæmi.  Skýrslurn- 
ar  um  prestaköllin  í  hinum  prófasts-dæmunum  eru  ekki  með 
hendi  Jónasar,  en  þær  uppskriftir  eru  gerðar  fyrir  hann  síðar 
(af  Þorv.  Böðvarssyni  og  fl.).  Þetta  rit  var  mjög  þarft  og  gott 
á  sínum  tíma,  svo  sem  hægt  var  þá  að  hafa  það,  án  frekari 
rannsókna,  en  þegar  brauðin  voru  metin  næst,  1854,  þótti  koma 
í  ljós,  að  brauðalýsingar  prestanna  frá  1839  hefðu  ekki  verið 
sem  áreiðanlegastar;  einkum  þóttu  þær  þá  hafa  verið  helzti 
sundurleitar  og  ósamkynja.*)  En  Jónas  átti  enga  sök  á  því,  og 
gat  að  svo  stöddu  ekki  að  gjört.  Hann  gaf  Bókmenntafélaginu, 
Hafnardeild  þess,  handrit  sitt,  en  ritið  var  ekki  prentað,  enda 
mun  hann  hafa  ætlað  það  til  afnota  við  samningu  íslands-lýs- 
ingarinnar.  Það  hefir  ekki  heldur  verið  tekið  með  í  þessa  út- 
gáfu  af  ritum  hans,  því  að  það  byggist  mjög  eindregið  á  skýrsl- 
um  prestanna,  og  er  all-fyrirferðarmikið,  en  ekki  að  sama  skapi 
merkilegt  eða  gagnlegt  nú  orðið  og  það  var  í  fyrstu;  J.  Johnsen 
yfirréttardómari  gerði  nefnilega  mjög  svipaðar  brauðalýsingar 
eftir  sömu  skýrslum  1847  og  setti  í  Jarðatal  á  íslandi,  er  var 
prentað  það  ár  í  Höfn,  en  árið  áður  hafði  Jón  Sigurðsson  birt 
töluverðan  útdrátt  úr  þeim  í  ritgjörð  sinni  um  alþing  í  Nýjum 
félagsritum,  6.  ári,  sjá  bls.  75 — 90;  notaði  hann  þá  þessa  bók. 
Titill  hennar  er:  „Prestabrauð  á  íslandi  eður  lýsing  á  bújörðum 
prestanna  og  framtalning  af  öllum  tekjum  þeirra;  að  mestu 
leyti  eftir  skýrslum  prestanna  sjálfra  um  bað  efni,  gjörðum  að 
biskups  boði  1839".  —  Það  lýsir  mikilli  framkvæmdalöngun  hjá 


)    Sjá   skýrslur   um   landshagi   á    íslandi,    II.,    430 — 543. 

Jónasi  að  setjast  við  það  í  veikindum  sínum,  að  fara  að  taka 
saman  bessa  miklu  bók. 

Heilsufar  og  aðrar  ástæður  voru  lítt  uppörvandi  til  Ijóða- 
gerðar  þennan  vetur.  C.  E.  Bardenfleth  var  nú  stiftamtmaður, 
og  reyndi  að  gera  sér  og  þeim  Steenstrup  og  Schythe  iífið  sem 
ljúfast  með  ýmsu  móti,  sjónleikjum,  samkvæmum  o.  fl.,*)  en 
Jónas  gat  að  sjálfsögðu  engan  þátt  tekið  í  þeim  gleðskap.  Af- 
mælis  Friðriks  konungs  6.  var  minnzt  hátíðlega  að  vanda  28. 
Janúar.  Hefði  nú  Jónas  ort  afmæliskvæði,  hefði  hann  getað  það 
fyrir  veikindunum,  —  þó  að  konungur  væri  þá  dáinn,  því  að  lát 
hans  fréttist  ekki  fyr  en  í  Apríl  um  vorið.  En  um  það  sama  leyti 
var  Jónas  orðinn  það  hress,  að  hann  kvað  bá  annað  afmælis- 
kvæði  á  dönsku,  hið  yndisfagra  kvæði  til  Maríu  litlu  Maack 
(sjá  I.  b.,  bls.  248 — 49,  m.  aths.).  Það  er  skiljanlegt,  hvers  vegna 
hann  er  svo  angurvær  og  dapuryrtur  í  síðasta  erindinu.  —  Jón- 
as  slapp  nú  samt  ekki  hjá  því  að  yrkja  konungskvæði.  Það  boð 
gekk  út,  að  hinn  nýi  konungur,  Kristján  8.  og  Amalía  drottning, 
yrðu  kórónuð  28.  Júní.  Þann  dag  varð  þá  að  sjálfsögðu  að  halda 
hátíðlegan  í  Reykjavík,  og  jafn-sjálfsagt  var,  að  Jónas  gerði 
veizlukvæðið.  Það  var  prentað  og  sungið  (sjá  I.  b.,  bls.  249 — 50)  ; 
er  hátíðlegt  og  alvarlegt  um  konung  og  fullt  af  aðdáun  og  fögr- 
um  óskum  til  drottningar.  — 

En  Jónas  heyrði  ekki  veizlusönginn  28.  Júní.  Um  morguninn 
hinn  25.  lögðu  „náttúruskoðararnir"  allir  af  stað  í  ferðalög  sín 
Þeir  höfðu  áður  farið  smáferðir  í  nágrenninu,  út  á  Seltjarnar- 
nes,  út  í  Viðey,  þann  13.,  heilladaginn,  sem  Jónas  skrifaði  Finni 
og  sendi  kvittanir  fyrir  öllum  styrkpeningunum,  og  íveim  dög- 
um  síðar  höfðu  þeir  farið  upp  á  Kjalarnes  og  upp  í  Kjós  og 
umhverfis  Esju.  Síðan  fóru  þeir  að  búast  til  langferða,  og  lögðu 
af  stað  10  dögum  síðar,  svo  sem  nú  var  sagt.  Schythe  fór  austur 
í  Hreppa  og  þaðan  sem  leið  liggur  upp  með  Þjórsá  að  vestan, 
allt  upp  að  Arnarfelli,  en  síðan  yfir  á  Vatnajökulsveg  og  um 
Hvannalindir  austur  í  Jökuldal,  við  illan  leik.  Hann  fór  svo  um 
Austfirði  um  sumarið,  en  brá  sér  þaðan  norður  til  Mývatns- 
öræfa  til  að  líta  á  brennisteinsnámana,  og  síðan  hélt  hann  aftur 
til  Reykjavíkur;  kom  þangað  13.  September.**)  En  þeir  Jónas 
og  Steenstrup  fóru  fyrst  suður  í  Krýsuvík  til  að  rannsaka 
brennisteinsnámana  þar.  Höfðu  þeir  12  hesta  og  mikinn  farang- 


*)    Sjá   rit   Þorv.   Thoroddsens,    sem   áSur  hefir  veriS    getiS,   um 
þetta  o.  fl. 

**)    Sbr.  Landfrs.  IV.,   26   og   54 — 57;   e.   fr.   II.   b.   hér,   bls.   102—3, 
m.    aths. 

ur.  Jónas  hefir  ætlað  að  rita  dagbók  á  ferðinni,  og  er  til  upp- 
hafið,  sjá  III.  b.,  bls.  97  og  frv.,  en  hætti  við  það  þegar  í  Krýsu- 
vík,  því  miður,  þar  eð  Steenstrup  ritaði  enga  heldur.  Þeir  dvöld- 
ust  í  viku  við  Krýsuvíkur-náma,  en  3.  Júlí  fóru  þeir  upp  að 
Brennisteinsf jöllum  og  svo  ofan  að  Hjalla  í  Ölfusi  og  þaðan  að 
Keykjum;  úr  Ölfusinu  héldu  þeir  síðan  upp  í  Hengladali  og  það- 
an  ofan  að  Úlfljótsvatni  í  Grafningi,  sbr.  III.  b.,  bls.  104;  og 
e.  fr.  bls.  105—6,  m.  aths.  Tók  þessi  ferð  3  daga,  3.-5.  Júlí. 
Næsta  dag  voru  þeir  um  kyrt  hjá  Úlfljótsvatni.  Þar  byrjaði 
Jónas  að  rita  áfangaskrá  og  hélt  því  síðan  áfram,  sbr.  III.  b., 
bls.  121 — 24.  Er  mikil  bót  að  henni,  er  athuga  skal  ferðalög 
þeirra.*)  Eins  og  hún  ber  með  sér,  fóru  þeir  næsta  dag  niður 
með  Sogi  og  Ölfusá  ofan  að  Arnarbæli  og  síðan  austur  að  Hjálm- 
holti.  Þar  bjó  Páll  sýslumaður  Melsted,  kunningi  Jónasar  og 
faðir  Páls,  sambýlismanns  hans,  sem  nú  var  nýkominn  heim  frá 
Höfn.  Varð  þar  nú  fagnaðarfundur,  eins  og  nærri  má  geta. 
Næsta  dag  héldu  þeir  Jónas  áfram  ferð  sinni  og  slóst  Páll  yngri 
í  för  með  þeim.  Segir  hann  nokkuð  frá  ferðalaginu  í  bréfi,  sem 
hann  skrifaði  Jóni  Sigurðssyni  21.  s.  m.**)  Þeir  fóru  upp  að 
Skálholti  og  þaðan  samdægurs  upp  að  Geysi  og  dvöldust  þar 
allan  næsta  dag.  „Við  lágum  við  hverina  2  nætur  og  1  dag,  og 
gaus  Geysir  lítið,  en  ofan  í  Strokk  settum  við  dálítið  af  torfi 
(það  skemmir  hann  ekki),  og  þá  hamaðist  hverinn  og  setti  það 
yfir  40  álnir  í  loft  upp",  skrifar  Páll.  Fleiri  merkismenn  voru 
þar  þá  við  hverina,  sem  Páll  nefnir.  „Við  vorum  þar  16  manns 
cg  33  hestar".  Veður  var  hið  blíðasta;  „daginn,  sem  við  vorum 
við  Geysi,  var  21°  hiti  í  skugga".  Daginn  eftir  fóru  þeir  Jónas 
að  Þingvöllum  og  varð  Páll  samferða  þeim  í  Laugardalinn,  en 
þaðan  reið  hann  heim  aftur.  Næsta  dag  voru  þeir  Jónas  um 
kyrt  á  Þingvöllum,  en  sunnudaginn  12.  Júlí  fóru  þeir  af  stað 
síðdegis  og  upp  í  Víðikjörr  um  kvöldið,  og  næsta  dag  héldu  þeir 
áfram  upp  að  Reykholti.  Þar  voru  þeir  um  kyrt  daginn  eftir,  og 
gerði  Jónas  nú  dagbók  aftur,  þann  dag  og  tvo  hina  næstu,  sjá 
III.  b.,  bls.  106 — 10;  þá  daga  fóru  þeir  upp  að  Hreðavatni  og 
upp  í  Þórisengismúla  til  að  rannsaka  þar  surtarbrandslög.  Það- 
an  fóru  þeir  upp  að  Baulu  og  síðan  vestur  að  Hítardal  í  2  áföng- 
um,  komu  þangað  sunnudaginn  19.  Júlí.  Daginn  eftir  riðu  þeir 
austur  í  Langavatnsdal,  til  að  skoða  þar  surtarbrand  og  jurta- 


*)  Sbr.  e.  fr.  kandfrs.  IV.,  2G — 28,  og  Jap.  Steenstrups  Rejser 
og  Undersögelser  paa  Island  i  Aarene  1839 — 1840  af  Th.  Thoroddsen, 
bls.    9 — 11;    einnig   II.    b.,    bls.    44 — 40. 

**)    Sjá   bréf   frá   Páli   Melsted   til   Jóns   Sigurðssonar.    Kh.    1913, 
bls.   1 — 3. 

steingjörvinga,  en  voru  svo  um  kyrt  í  Hítardal  næsta  dag  (21.). 
Síðan  fóru  þeir  vestur  að  Rauðamel  að  athuga  ölkelduna  frægu 
og  næsta  dag  yfir  að  Breiðabólstað  á  Skógarströnd.  Þaðan  gerðu 
þeir  útúrkrók  út  í  Helgafellssveit,  fyrst  út  í  Stykkishólm  dag- 
inn  eftir,  og  athuguðu  Drápuhlíðarfjall  þann  dag  (24.;  sbr.  e.  fr. 
III.  b.,  bls.  111),  og  daginn  eftir  riðu  þeir  inn  að  Hofstöðum,  en 
gistu  aftur  í  Stykkishólmi  um  nóttina.  Næsta  dag  (sd.  28.)  fóru 
þeir  til  baka  inn  að  Breiðabólstað  og  dvöldust  þar  daginn  eftir 
(sbr.  III.  b.,  bls.  116),  en  létu  lestina  halda  áfram  inn  fyrir 
Hvammsfjörð,  fóru  sjóveg  yfir  að  Staðarfelli  daginn  eftir,  og 
voru  þar  um  kyrt  næsta  dag  (29.).  Þá  kom  þangað  lestin  og 
héldu  þeir  nú  áfram  ferð  sinni  um  Fellsströnd,  Skarðströnd,  inn 
i  Saurbæ  og  fyrir  Gilsfjörð;  komu  að  Garpsdal  laugardags- 
.kvöldið  1.  Ágúst  og  voru  þar  um  kyrt  daginn  eftir,  en  næsta  dag 
voru  þeir  við  surtarbrands-athuganir  í  Múlafjalli.  Þá  fóru  þeir 
til  Berufjarðar  og  síðan  út  að  Reykhólum;  athuguðu  surtar- 
brand  í  Skírdalsbrún  á  leiðinni.  Daginn  eftir  fóru  þeir  inn  fyrir 
Þorskafjörð,  yfir  Hjallaháls  og  Ódrjúgsháls  að  Brekku  við 
Gufufjörð;  næsta  dag  að  Vattarnesi  og  laugardaginn  8.  að 
Brjánslæk.  Þar  var  margt  að  athuga,  surtarbrand  með  jurta- 
steingjörvingum  o.  fl.,  sbr.  III.  b.,  bls.  112,  og  dvöldust  þeir  við 
það  næstu  tvo  daga.  Síðan  fóru  þeir  út  undir  Haga,  en  riðu 
þaðan  Fossheiði  til  Fossfjarðar,  og  þaðan  um  Otrardal  til  Bíldu- 
dals,  og  dvöldu  þar  um  kyrt  1  dag.  Þá  gerðu  þeir  enn  útúr- 
krók,  skruppu  til  Sauðlauksdals  og  til  baka  aftur  næsta  dag 
(14. — 15.  Ag.).  Fóru  sjóveg  yfir  Tálknafjörð  og  Patreksfjörð 
báðar  leiðir.  Um  kvöldið  og  næsta  morgun  skrifaði  Jónas  vinum 
sínum  í  Höfn  og  sagði  þeim  af  ferðalaginu.  í  bréfinu  til  Finns 
Magnússonar  getur  hann  um  líðan  sína  og  segir:  „Ég  er  vonum 
skárri  til  heilsu,  en  þoli  samt  ekki  vel  áreynsluna,  enn  sem  kom- 
ið  er"  (II.  b.,  bls.  44 — 46).  Á  meðan  þeir  voru  á  Bíldudal  og  í 
Sauðlauksdals-förinni,  hafa  fylgdarmenn  þeirra  haldið  áfram 
með  hestana  inn  fyrir  alla  fjörðu  og  út  að  Rafnseyri,  og  fóru 
þeir  Jónas  þangað  sjóveg  frá  Bíldudal,  yfir  Arnarfjörð,  sunnu- 
daginn  16.  Ágúst.  Daginn  eftir  brugðu  þeir  sér  út  í  Tjaldanes- 
dal  og  upp  í  Tröllakrika,  en  síðan  fóru  þeir  leiðar  sinnar  næsta 
dag,  Rafnseyrarheiði  að  Botni  í  Dýrafirði,  og  þaðan  daginn  eft- 
ir  yfir  Glámuheiði  að  Botni  í  Mjóafirði.  Næsta  dag  fóru  þeir 
skemmstu  leið  fyrir  ísaf jarðarbotn,  yfir  Hestakleif,  og  héldu  út 
að  Arngerðareyri.  Þar  hvíldu  þeir  svo  hestana  daginn  eftir,  en 
brugðu  sér  sjóveg  yfir  fjörðinn,  fóru  yfir  í  Reykjarfjörð  og 
skoðuðu  hverina  á  Reykjanesi.  Næsta  dag  héldu  þeir  áfram^  út 
að  Ármúla  og  þaðan  daginn  eftir,  sem  var  sunnudagurinn  23.  Ag., 

út  að  Stað  á  Snæf  jallaströnd.  Næsta  dag  komust  þeir  enn  með 
hestana  yfir  að  Stað  í  Grunnavík,  en  þaðan  urðu  þeir  að  fara 
sjóveg  yfir  Jökulfirði,  að  Sléttu.  Daginn  eftir  fóru  þeir  síðan 
sjóveg  yfir  í  Aðalvík,*)  og  skoðuðu  surtarbrand  í  Grænuhlíð  í 
leiðinni.  Næsta  dag  fóru  þeir  gangandi  norður  að  Látrum,**) 
og  daginn  eftir  út  í  Straumsneshlíð,  til  að  skoða  þar  einnig 
surtarbrand.  Föstudaginn  28.  Ágúst  komust  þeir  allt  norður  til 
Rekavíkur,  en  þar  snéru  þeir  loksins  við  og  héldu  aftur  til 
Aðalvíkur,  og  daginn  eftir  fóru  þeir  yfir  Jökulfirði  og  alla  leið 
til  Staðar  á  Snæfjallaströnd.  Næsti  dagur  var  sunnudagur  og 
voru  þeir  þar  þá  um  kyrt.  Áður  en  þeir  lögðu  upp  næsta  morgun, 
hripaði  Jónas  þeim  Brynjólfi  og  Konráði  gamanbréfið,sem  er  í  II. 
b.  á  bls.  47.  „Þrauka  þetta,  þó  ég  sé  ekki  alheill",  segir  hann.***) 
—  Þeir  fóru  að  Armúla  um  daginn  og  næsta  dag  að  LágadaL 
Var  nú  byrjaður  September  og  allra  veðra  von,  enda  urðu  þeir 
að  halda  kyrru  fyrir  sökum  illviðris  næsta  dag,  þótti  ekki  leggj- 
andi  á  Steingrímsfjarðarheiði  fyr  en  daginn  eftir;  þá  fóru  þeir 
að  Stað  í  Steingrímsfirði  og  næsta  dag  að  Húsavík;  athuguðu 
surtarbrand  í  Kleifarlæk  og  Húsavíkurhlíð.  Næsta  dag  skruppu 
þeir  sjóleiðis  yfir  á  Selströnd  og  athuguðu  Bæjarfell,  Margrét- 
arfell  og  Gunnarsstaðagróf,  en  daginn  eftir,  sem  var  sunnudag- 
urinn  6.  September,  fóru  þeir  að  Felli  í  Kollafirði.  Næsta  dag 
fóru  þeir  að  skoða  hina  frægu  leirtegund,  bleikjuna,  í  Mókolls- 
dal,  sem  mikið  hafði  verið  rætt  og  ritað  um,****)  en  þaðan  fóru 
þeir  svo  um  daginn  Brekkudal  til  Gilsfjarðar  og  allt  til  Ólafs- 


*)  Sbr.  II.  b.,  bls.  60. 
**)  Þegar  Þorv.  Thoroddsen  feröaðist  hér  um  47  árum  síðar„ 
sagði  gamall  maður,  sem  mundi  eftir  komu  þeirra  Jónasar  og 
Steenstrups,  Þorvaldi  frá  því,  að  þeir  hefðu  orðið  að  brímenna 
yfir  Stakkadalsós,  og  að  Jónas  hafi  þá  ort  „Þegar  þú  kemur  þar  í 
sveit",  o.  s.  frv.,  sjá  Ferðabók.  II.,  141—42.  Er  það,  betta  síðasta, 
vitanlega  tilhæfulaust,   sjá  I.   b.,   bls.    183 — 84. 

***)  í>egar  Þorvaldur  Thoroddsen  kom  í  Aðalvík,  eins  og  áður 
var  getið,  sagði  hinn  gamli  maöur  honum,  að  Jónas  hefði  verið 
þungur  á  sér  og  oftast  verið  heima  í  tjaldi,  en  Steenstrup  hefði 
klifrað  eins  og  köttur  upp  um  öll  fjöll;  er  það  ekki  ólíklegt,  að 
Jónas  hafi  orðið  að  hvíla  sig,  meðan  þeir  dvöldu  við  tjaldið^  því 
að  nógu  erfitt  hefir  ferðalagið  orðið  honum  á  daginn,  svo  óhraust- 
ur  sem  hann  var  enn  eftir  hina  löngu  og  þungu  legu  um  veturinn. 
Sbr.  einnig  II.  b.,  bls.  61  (,,Jeg  kunde  desværre  ikke  bekæmpe  en 
vis  Eftersmag  af  min  fatale  Sygdom").  —  En  það,  sem  Þorvaldur 
bætir  við  þessa  frásögn  í  Landfrs.  IV.,  10,  er  tilhæfulaust;  næstu 
sumrin  var  Jónas  heilsugóður  og  ótrauður  að  ferðast,  eins  og 
áfangaskrarnar  m.  a.  sýna,  nema  hvað  hann  hafði  meinsemd  á. 
fæti   seinna  sumarið. 

****)    Sjá  Ferðabók   I>.   Th.,   II.,    46. 

dals.  Daginn  eftir  fóru  þeir  skammt,  að  Belgsdal  í  Saurbæ,  en 
næsta  dag  um  Sælingsdalsheiði  og  Sælingsdal  að  Hvammi  í 
Hvammssveit.  Þaðan  héldu  þeir  áfram  næsta  dag  að  Skörðum 
í  Miðdölum  og  söfnuðu  þar  fornum  skeldýraleifum,  en  daginn 
eftir  fóru  þeir  sem  leið  lá,  um  Sökkólfsdal,  Bröttubrekku,  Bjarna- 
dal  og  of an  í  Norðurárdal ;  gistu  á  Glitstöðum.  Næsta  dag  héldu 
þeir  áfram  að  Hesti  og  sunnudaginn  (13.  Sept.)  út  að  Höfn  í 
Melasveit,  daginn  eftir  að  Saurbæ  á  Hvalf jarðarströnd,  og  komu 
loks  næsta  dag  aftur  til  Reykjavíkur,  15.  September,  eftir  83 
daga  ferðalag.  Var  Schythe  þá  kominn  þangað  fyrir  2  dögum, 
og  virðast  þeir  hafa  verið  búnir  að  gera  svo  ráð  fyrir,  að  þeir 
kæmu  aftur  til  Reykjavíkur  úr  ferðalögum  sínum  um  miðjan 
September.  Daginn  eftir  var  auglýst  uppboð  á  hestunum  (21) 
og  ýmsu  af  farangrinum,  húsbúnaði  o.  fl.  Var  það  haldið  21. 
s.  m.,  og  komu  inn  tæpir  260  dalir.  —  Allur  kostnaður  við  ferð 
þeirra  Steenstrups  og  Schythe  varð  5929  dalir  og  50  skildingar,. 
og  þar  við  bættust  500  dalir  handa  hvorum  þeirra,  svo  sem  laun 
eða  auka-þóknun.*)  Var  það  fé  allt  tekið  úr  jarðabókarsjóðnum,. 
en  ekki  úr  ríkissjóði  Dana. 

Jónas  var  ekki  búinn  að  fá  nóg  af  ferðalögunum.  Daginn 
eftir  að  þeir  Steenstrup  og  hann  komu  til  Reykjavíkur,  fór  hann 
suður  á  Álftanes  og  þaðan  til  baka  daginn  eftir;  síðan  inn  að 
Laugarnesi  næsta  dag,  en  laugardag  og  sunnudag  hélt  hann 
kyrru  fyrir  í  Reykjavík,  og  e.  fr.  næsta  dag,  uppboðsdaginn. 
Þá  keypti  hann  tjald  Schythe  (á  25  dali;  hestarnir  fóru  flestir 
á  5 — 6  dali),  reiðtygi  o.  fl.  Daginn  eftir  fór  hann  suður  í  Hafn- 
arfjörð,  og  þeir  náttúrufræðingarnir  sennilega  allir,  og  til  baka 
um  kvöldið,  en  næsta  dag  lagði  Jónas  af  stað  austur  í  Árnes- 
sýslu,  og  þeir  Steenstrup  og  Schythe  til  Hafnar  með  skipinu 
Johanne  („Sorte  Johanne",  sbr.  II.  b.,  bls.  61).  —  í  fylgd  með 
Jónasi  voru  þau  Páll  sýslumaður  Melsted  og  dóttir  hans  ein 
(sbr.  s.  st.).  Fyrsta  daginn  fóru  þau  um  Seljadal  og  Mosfells- 
heiði  austur  að  Heiðarbæ  og  voru  þar  um  kyrt  næsta  dag. 
Daginn  eftir  fóru  þau  að  Þingvöllum  og  þaðan  um  Lyngdals- 
heiði  austur  að  Klausturhólum.  —  Ritaði  Jónas  náttúrufræðis- 
lega  dagbók  á  ferðinni,  sjá  III.  b.,  bls.  116 — 21.  ■ —  Næsta  dag 
fóru  þau  heim  að  Hjálmholti,  og  daginn  eftir,  sem  var  sunnu- 
dagur    (27.    Sept.),   var    Jónas    þar    um    kyrt.    Næstu    daga    fór 


*)  Sbr.  Lovsaml.  f.  Isl.  XII.,  23—30;  er  þar  yfirlit  yfir  alla 
feröina  og-  árangurinn  af  henni.  Fullkomnari  eru  a$  sjálfsögðu  yf- 
irlit  Þorv.  Thoroddsens  í  Landfrs.,  IV.  b.,  og  í  Mindeskrift  for  J. 
Steenstrup,  IV.,  sem  á'Öur  hefir  veriS  getið :  Jap.  Steenstrups  Rejser 
og   Undersögelser   paa   Island. 

hann  um  Hreppana,  að  Núpi,  Hruna  og  Hrepphólum,  og  kom 
þaðan  aftur  1.  Okt.  að  Hjálmholti.  Daginn  eftir  fór  hann  að 
Hraungerði,  Laugardælum  og  Arnarbæli,  þaðan  næsta  dag  um 
Hellisskarð  að  Miðdal,  og  sunnudaginn  4.  Okt.  að  Bessastöðum. 
Næsta  dag  fór  hann  yfir  að  Brekku,  því  að  þá  mun  Páll  yngri 
hafa  verið  kominn  þangað.  Daginn  eftir  fór  hann  heim  til 
Reykjavíkur;  var  hann  þar  á  fundi  í  Bókmenntafélaginu  um 
kvöldið  og  dvaldi  þar  síðan  einn  dag,  en  næsta  dag,  8.  Okt.,  fór 
hann  inn  að  Laugarnesi  og  út  í  Viðey.  Sennilega  hefir  hann 
j.arið  heim  aftur  samdægurs,  og  þá  eru  sumarferðir  hans  allar 
á  enda  samkvæmt  áfangaskránni  (III.  b.,  bls.  124),  enda  var 
sumarið  nú  senn  úti.  —  Á  Bókmenntafélagsfundinum  var  sam- 
þykkt  tillaga  hans  um  veðurbækurnar,  sem  hann  hafði  ritað  fé- 
laginu  um  9.  Apríl,  eins  og  getið  var  áður.  Var  hann  kosinn  í 
nefnd  ásamt  þeim  Jóni  landlækni  Thorstensen  og  Birni  Gunn- 
laugssyni  til  að  yfirvega,  hvernig  veðurbækurnar  skyldu  verða 
haldnar.  Skilaði  nefndin  um  það  áliti  sínu  4  vikum  síðar,  3. 
Nóvember. 

Inn  að  Laugarnesi  hefir  hann  farið  til  að  tala  við  Stein- 
.grím  biskup  um  prestsembætti  og  inn  í  Viðey  til  að  tala  við 
Ólaf  Stephensen  um  bókaútgáfu,  líklega  útgáfu  tímarits,  sem 
þá  var  verið  að  ræða  um  að  stofna,*)  og  útlegging  og  prentun 
stjörnufræðisfyrirlestra  Ursins,  sem  áður  var  vikið  að;  24.  Júní, 
daginn  áður  en  Jónas  og  þeir  náttúrufræðingarnir  lögðu  af  stað 
í  langferðir  sínar,  hafði  Ólafur  Stephensen  gefið  út  boðsbréf 
þeirra  Jónasar  um  þessa  bók  (sjá  II.  b.,  bls.  269 — 70).  —  Nú 
voru  Hólmar  í  Reyðarfirði  lausir  og  sótti  Jónas  um  það  brauð 
12.  Október,  sbr.  II.  b.,  bls.  47 — 49.  Hann  þráði  að  fara  að  kom- 
ast  í  fasta,  lífvænlega  stöðu  og  áleit,  að  hann  gæti  sem  prestur 
á  Hólmum  bæði  starfað  að  prestskap  fyrir  það  kall  og  jafn- 
framt  að  rannsókn  á  náttúru  landsins.  —  „Jeg  har  en  stor  Gæld 
at  afbetale  til  mit  Fædreland",  segir  hann  í  umsókninni,  „og 
længes  derfor  efter  en  fast  Virkekreds,  hvor  jeg  uforstyrret  og 
fri  for  Næringssorger  kunde  afbetale  noget  deraf,  ved  at  virke 
for  mit  Kald  og  min  Videnskab".  —  Umsækjendur  voru  9;  með- 
al  þeirra  var  Hallgrímur  Jónsson,  sem  var  nýorðinn  guðfræðis- 
kandídat  við  Hafnarháskóla  (8.  Júlí)  og  hlaut  hann  hnossið 
(6.  Nóv.).**) 


*)    Sbr.   t.   d.   II.   b.,   bls.    57. 

**)    Hann    var    sonur    séra    Jóns    Jporsteinssonar    í    Reykjahlíð. 

Þeir  Jónas  og  hann  hafa  eflaust  kynnzt  í  Höfn;   Hólmfríður,   syst- 

ir  hans,   hélt,   að    þeir   Hallgrímur   og   Jónas   heföu   skrifazt   á.   ÁriS 

eftir   að    Jónas   andaSist,    eignaðist   séra   Hallgrímur   son   og   skírði 

Tveim  dögum  eftir,  að  Jónas  sendi  þessa  umsókn  um  Hólma, 
■skrifaði  hann  fjármálastjórninni  og  þakkaði  fyrir  styrkveiting- 
una,  skýrði  frá  rannsóknarferðum  sínum  og  sendi  því  bráða- 
birgða-uppástungur  um  umbætur  á  starfrækslu  brennisteinsnám- 
anna  fyrir  norðan,  sbr.  IV.  b.,  bls.  60 — 66,  m.  aths.,  og  mæltist 
jafnframt  til  að  fá  styrk  til  frekari  rannsóknarferða  (sjá  II.  b., 
bls.  50 — 52).  . —  Bráðabirgða-uppástungurnar  eru  allmikið  mál, 
14  bls.  í  abr.;  hefir  hann  samið  þær  þessa  daga,  eftir  að  hann 
lauk  ferðum  sínum.  —  Sama  dag,  14.  Okt.,  skrifaði  hann  Brynj- 
ólfi  Péturssyni  (sjá  II.  b.,  bls.  49 — 50),  sumt  í  gamni,  sumt  í  al- 
vöru,  eins  og  það  bréf  bezt  hermir.  Sunnudaginn  18.  Október 
var  hann  aftur  staddur  suður  á  Bessastöðum,  sennilega  hjá 
Hallgrími  Scheving,  og  frétti  þá,  að  skip  væri  á  förum  frá 
Hafnarfirði  til  Hafnar.  Skrifaði  hann  þá  Finni  Magnússyni  og 
Steenstrup,  sjá  II.  b.,  bls.  53 — 56,  um  ferðir  sínar  o.  fl.,  og 
mæltist  til  hjálpar  af  Finni  til  að  útvega  sér  styrk. 

Rúmum  þrem  vikum  síðar  heyrum  við  aftur  frá  honum;  þá 
skrifaði  hann  Páli  Melsted  sýslumanni,  10.  Nóv.,  sjá  II.  b.,  bls. 
57 — 59.  Hann  segir  þá  m.  a. :  „Ég  er  nú  sem  stendur  í  óða-önn- 
um  að  gangast  fyrir  því,  að  veðurbækur  verði  framvegis  haldn- 
ar  um  allt  land".  Enn  fremur  skrifar  hann:  „I  gær  kom  ég  of- 
an  af  Akranesi".  Er  ókunnugt  um  þá  ferð  nú,  að  öðru  leyti  en 
því,  sem  stendur  í  þessu  bréfi  og  í  bréfi  til  fjármálastjórnar- 
innar  6.  Marz  1841  (II.  b.,  bls.  67);  segir  hann  þar,  að  ferðin 
hafi  verið  jarðfræðisleg  rannsóknarför  og  lætur  vel  yfir  ár- 
angrinum  af  henni.  Helzta  efni  bréfsins  til  Páls  Melsteds  er 
tímaritsútgáfan,  sem  drepið  var  á  áður.  Því  miður  varð  ekki 
neitt  úr  henni  og  skiptir  því  litlu  að  fara  hér  að  sinni  nánar  út 
í  það  mál,  en  vísa  má  í  Bréf  T.  Sæm.,  bls.  283 — 85,  enda  mun 
verða  drepið  á  þetta  síðar.  Að  öðru  leyti  ber  bréfið  til  Páls 
vott  um  vaxandi  áhuga  Jónasar  á  stjórnmálefnum  íslands,  eink- 
um  alþingismálinu.  ■ —  Hann  gerir  ráð  fyrir  að  fara  inn  í  Við- 
ey  um  jólin  og  gera  samning  við  Ólaf  Stephensen  um  útgáfu 
tímaritsins;  er  óvíst,  hvort  orðið  hefir  af  þeirri  ferð. 

Svo  hefst  nýtt  ár,  1841,  eitt  hið  merkasta  ár  í  ævi  Jónasar, 
bæði  sem  náttúrufræðings  og  skálds,  og  einnig  að  enn  öðru 
leyti. 

Þegar  í  byrjun  ársins  tekur  hann  upp  þá  reglu  að  skrifa  í 
eins  konar  náttúrufræðislega  dagbók  ýmislegt,  sem  hann  verður 
var  við  af  því  tæi,  spyr  eða  verður  á  einhvern  hátt  vísari,  rann- 


hann     Jónas,     eftir     skálclinu.     Hann     varS     prófastur     á     Kolfreyju- 
stað. 

sóknir  sínar,  skýrslur  og  athuganir  sínar  og  annara,  sbr.  III.  b.r 
bls.  125 — 35,  m.  aths.  Heldur  hann  þessu  áfram  fram-yfir  miðj- 
an  Maí  um  vorið  og  er  ýmislegt  á  þessum  athugasemdum  hans 
að  græða  í  náttúrufræðislegu  tilliti.  En  að  öðru  leyti  verður 
séð  af  bréfum  hans  til  Steenstrups,  f jármálastjórnarinnar  og 
Konráðs  Gíslasonar,  1. — 6.  Marz,  hvað  hann  var  að  starfa 
fyrstu  mánuði  ársins,  einkum  í  náttúrufræðislegum  efnum,  og 
var  það  aðallega  dýrafræðislegar  rannsóknir,  fugla-  og  íiska- 
fræði.  Hann  getur  um  eftirgrennslanir  sínar  um  fiskveiðarnar 
í  Faxaflóa  (II.  b.,  bls.  64  og  67),  og  nokkrum  dögum  síðar,  15. 
s.  m.,  skrifaði  hann  fyrirspurnir  sínar  um  fiskveiðar,  sem  prent- 
aðar  eru  hér  í  IV.  b.,  bls.  93 — 95.  Var  hann  hér  að  framkvæma 
nokkuð  af  þeim  fyrirætlunum  sínum  í  þessum  efnum,  sem  hann 
var  kominn  á  fremsta  hlunn  með  að  sækja  um  styrk  til  að 
hrinda  í  framkvæmd  3  árum  áður  (sbr.  bls.  LXXXII  og  fskj.  9). 
■ —  Hann  var  einnig  að  hugsa  um  rannsóknir  sínar  á  brenni- 
steinsnámunum  sumarið  1839.  Hann  hafði  um  haustið  (14.  Okt.) 
sent  fjármálastjórninni  bráðabirgða-uppástungur  um  umbætur  á 
starfrækslu  þeirra,  svo  sem  áður  var  getið  (sjá  bls.  CVII  og 
II.  b.,  bls.  50 — 52);  nú  (6.  Marz)  sendi  hann  f jármálastjórn- 
inni  áætlun  (dags.  10.  Febr.  s.  á.)  um  þann  arð,  sem  gera  mætti 
ráð  fyrir,  að  námarnir  gætu  gefið.  Hefir  sú  ritgerð  ekki  verið 
prentuð  hér  sérstök,  því  að  hann  hefir  felt  hana  inn  í  ritgerð 
sína  um  námana,  sjá  IV.  b.,  bls.  55 — 61,  m.  aths.  Þess  skal  þeg- 
ar  getið,  að  fjármálastjórnin  sendi  þeim  Jap.  Steenstrup  og 
Schythe  þessa  áætlun  Jónasar  með  bréfi  sínu  10.  n.  m.  (Apríl), 
og  jafnframt  bráðabirgða-uppástungur  hans  um  umbætur  á 
starfrækslu  námanna,  og  óskaði  eftir  að  fá  álit  þessara  vísinda- 
manna  á  báðum  þessum  erindum.  Svöruðu  þeir  16  s.  m.  og  féll- 
ust  á  uppástungurnar  í  öllum  aðalatriðum,  en  héldu  að  eins,  að 
erfitt  kynni  að  verða  að  fá  heppilegan  eftirlitsmann  með  námu- 
greftinum  (sbr.  IV.  b.,  bls.  60,  neðst),  töldu  óþarft  að  gera 
boranir  í  kalda  náma,  sem  tæmdir  hefðu  verið  (sbr.  s.  st.,  bls. 
62),  og  hefir  Jónas  tekið  tillit  til  þeirrar  athugasemdar,  bætt 
við  síðustu  málsgreininni  í  þeirri  grein  (3.),  sem  hljóðar  um 
þetta  í  uppástungunum,  eins  og  hann  hafði  þær  í  brennisteins- 
ritgerðinni  (sbr.  s.  st.,  bls.  63);  og  enn  fremur  réðu  þeir  Steen- 
strup  frá  að  nota  sand  til  að  þekja  með  ofheita  náma  (sbr.  s.  st., 
4.  gr.),  og  tók  Jónas  tillit  til  þess  einnig.  Við  áætlunina  gerðu 
þeir  ekki  heldur  neinar  verulegar  athugasemdir,  töldu  þó,  að 
vinnulaun  við  bræðsluna  myndi  réttara  að  áætla  1000  dali  (sbr. 
bls.  57  s.  st.,  II.,  3.  a.),  viðhaldskostnað  brennisteinshúsanna  100 
dali  (í  stað  50),  og  hefir  Jónas  fallizt  á  það  (bls.  59  s.  st.,  15. 

liður),  og  enn  fremur  vildu  þeir,  að  taldir  væru  vextir  af  stofn- 
kostnaði  og  reksturskostnaði.  Sbr.  að  öðru  leyti  það,  sem  sagt 
er  um  álit  þeirra  Steenstrups  og  Schythe  í  grein  Jóns  Hjalta- 
líns  „um  brennistein  á  íslandi"  í  Nýjum  félagsritum,  XI.,  121, 
og-  um  áætlun  Jónasar  s.  st.,  XII.,  53 — 57  (einkum) ;  enn  fremur 
aths.  við  áætlunina  í  IV.  b.  þessara  rita  hér,  grein  í  bréfinu  til 
Steenstrups  1.  Marz,  II.  b.,  bls.  64,  m.  aths.,  og  dagbók  Jónasar 
15.  og  17.  Júlí  1837,  III.  b.,  bls.  89—91.  —  Það  var  að  vísu  eðli- 
legt,  að  stjórnin  sendi  þeim  Steenstrup  og  Schythe  áætlun  Jón- 
asar  til  álita,  en  raunar  var  hvorugur  þeirra  kunnugur  námun- 
um  í  Þingeyjarsýslu,  brennisteinsnáminu  þar  og  brennisteins- 
vinnslunni.  Sjálfsagt  virtist  þó  að  leita  jafnframt  álits  þeirra, 
sem  höfðu  námana  á  leigu,  og  þeirra,  sem  höfðu  vinnsluna  með 
höndum  fyrir  þá,  en  það  virðist  stjórnin  ekki  hafa  gert  fyr  en 
allmörgum  árum  síðar.  Er  mjög  einkennilegt,  að  árið  áður  en 
Jónas  var  að  athuga  brennisteinsnámið,  voru  í  brennisteinsbók- 
unum  talin  flutt  að  eins  rúm  3  þús.  lýsipd.  af  óhreinsuðum 
brennisteini  til  hreinsunar  á  Húsavík,  en  sumarið,  sem  Jónas 
kom  þangað,  rúm  17  þús.  lýsipd.  og  nær  19  þús.  næstu  tvö  ár,  en 
síðan  rúm  3  þús.  árið  1842.  Hitt  er  líka  einkennilegt,  sem  Jónas 
skýrir  frá  í  dagbók  sinni  15.  Júlí  1839  (III.  b.,  bls.  89,  sbr.  bls. 
90 — 91),  þegar  hann  var  á  Húsavík,  að  Jak.  Johnsen  verzlunar- 
stjóri  hafi  sagt  sér,  að  hann  hefði  þá  þegar  verið  búinn  að 
greiða  3  þús.  dali  fyrir  aðfluttan  brennistein,  aðallega  frá 
Reykjahlíðarnámum;  sýndi  þetta,  að  þá  myndi  aðflutt  um  24 
þús.  lýsipd.;  en  skrifleg  skýrsla  Johnsens  benti  á  helmingi  minna. 
Rúmum  mánuði  áður  en  Jónas  ritaði  þessi  bréf  til  íjár- 
málastjórnarinnar  og  vina  sinna  í  Höfn,  hafði  verið  haldinn 
fundur  í  Bókmenntafélaginu  í  Reykjavík,  18.  Jan.,  og  tekið 
fyrir  frumvarp  hans  um  veðurbækurnar  og  álit  nefndarinnar, 
sem  kosin  hafði  verið  6.  Okt.  til  að  athuga  það  mál.  Var  sam- 
þykkt  að  láta  prenta  bréf  og  senda  prestum  o.  fl.,  um  að  halda 
veðurbækur,  og  e.  fr.  var  samþykkt  að  fara  fram  á  þá  hjálp  frá 
Vísindafélaginu  í  Höfn,  að  það  legði  til  hitamæla.  Víkur  Jónas 
að  þessu  í  bréfi  sínu  til  Steenstrups  1.  Marz  (bls.  61),  og  á  2. 
degi  eftir  fundinn  skrifaði  Reykjavíkurdeild  Bókmenntafélags- 
ins  til  Hafnardeildar  um  þetta.*)  —  Þá  hafði  Jónas  einnig,  dag- 
inn  eftir  fundinn  í  Bókmenntafélaginu,  19.  Jan.,  sótt  um  brauð, 


*)  Bréfið  er  prentað  í  minningarriti  Bókmenntafélagsins  1867, 
bls.  86 — 89;  þaS  er  að  sjálfsögðu  undirritað  af  forseta  og  skrifara 
Reykjavíkurdeildar,  en  lítill  vafi  mun  vera  á  því,  að  Jónas  hafi 
samiö  það.  —  í  minningarritinu,  á  bls.  43 — 44,  skýröi  Jón  Sigur'ös- 
son  frá  þessu  þarfa  fyrirtæki,   og  hversu  vel  það   komst   til   vegar. 

Breiðabólstað  á  Skógarströnd,  sbr.  II.  b.,  bls.  59 — 60,  m.  aths.. 
Fór  sem  hann  getur  um  í  bréfinu  til  Konráðs  (bls.  68,  m.  aths.)r 
að  hinn  elzti  og  æruverðasti,  séra  Jón  Gíslason  í  Hvammi,  próf- 
astur  í  Dalaprófastsdæmi,  var  tekinn  fram  yfir  hina  fjóra,  sem 
sóttu.  Var  nú  „fullreynt  í  þriðja  sinn",  og  gerði  Jónas  ekki 
frekari  tilraunir  til  að  verða  prestur. 

Nokkrum  dögum  síðar,  28.  s.  m.,  minntust  menn  Friðriks 
konungs  6.  á  afmælisdegi  hans  með  samkvæmi  í  Reykjavíkur- 
klúbb  og  sungu  kvæði,  sem  Jónas  hafði  þá  verið  beðinn  um  að 
yrkja  til  minningar  um  hinn  kæra,  fráfallna  konung,  sjá  I.  b., 
bls.  250 — 51.  Kvæðið  er  viðkunnanlegt,  að  sumu  leyti  með  bægi- 
legum  þjóðvísnablæ  og  persónulegt;  virðist  jafnvel  eiga  vel  við 
um  þann,  sem  það  var  gert  um,  svo  sem  sá  maður  var  á  gamals- 
aldri  sínum  og  í  huga  þjóðar  sinnar,  Dana,  eftir  fráfall  sitt. 

í  bréfinu  til  Steenstrups  1.  Marz  getur  Jónas  um  leikrit,. 
sem  hann  hafi  haft  í  smíðum,  „Kongens  Eje"  virðist  hann  hafa 
nefnt  það  (bls.  66).  —  í  sama  bréfi  kveðst  hann  einnig  senda 
vinum  sínum  í  Höfn  annað  leikrit,  „Bogauktiorí'  nefnir  hann 
það,  og  segir  það  sé  „en  overgiven  Farce,  et  Manuskript  for 
Venner,  blot  for  at  disse  saa,  at  jeg  dog  er  i  Besiddelse  af  en 
Smule  „gammelt  Humör"."  Hann  getur  þessa  rits  einnig  í  bréf- 
inu  til  Konráðs  (bls.  68),  og  Konráð  minnist  á  það  í  eftirmæl- 
um  hans  í  Fjölni,  IX.,  6;  nefnir  hann  það  þar  Bókasöluna,  og 
segir,  að  handrit  það  af  henni,  sem  Jónas  hefði  sjálfur  skrifað 
og  verið  hafði  í  vörzlum  hans,  hafi  ekki  fundizt  eftir  hann  lát- 
inn,  hvort  sem  það  hafi  komið  til  af  því,  að  hann  hafi  sjálfur 
glatað  því  með  vilja,  eða  ekki.  Því  miður  hefir  þetta  rit  aldrei 
komið  fram  síðan,  og  mun  nú  allt  ókunnugt  um  það  að  öðru  leyti. 

En  hann  nefnir  einnig  í  bréfinu  cil  Konráðs  2  kvæði,  „Al- 
þing  hið  nýja",  sem  hann  hefir  þá  verið  búinn  með,  og  „Huldu- 
ljóð",  sem  hann  kveðst  þá  vera  að  yrkja.  Nú  ber  nýrra  við: 
Ótilknúður  af  ytri  ástæðum  og  óbeðinn  af  vinum  sínum  fer  hann 
að  setja  saman  leikrit  og  kvæði.  Hann  hafði  látið  annað  sitja  í 
fyrirrúmi  á  Reykjavíkur-árunum  sínum  fyrri  og  Hafnarárun- 
um,  og  síðan  hann  kom  aftur  heim  til  Fróns  höfðu  ferðalög  og 
þungbær  veikindi  gert  honum  „torvelt  tungu  að  hræra"  til  ljóða- 
gerðar.  „Men,  Gud  ske  Lov!  nu  kommer  jeg  mig  efterhaanden", 
skrifar  hann  Steenstrup.  —  Já,  lof  sé  guði  fyrir  allt,  sem  Jónas 
orti  þetta  ár,  1841,  og  komandi  ár,  því  að  nú  er  sem  hann  hafi 
bundizt  skálddísinni  fastari  böndum  en  áður,  sinnt  henni  oftar 
og  ekki  aðeins  minnzt  hennar  endrum  og  sinnum  með  skyldu- 
heimsóknum  eftir  einhverri  sérstakri,  utanaðkomandi  uppörvun 
í  hvert  skipti.   Að  vísu  má  ef  til  vill   segja,  að  hið  merkilega. 

konungsbréf  Kristjáns  8.,  um  endurreisn  alþingis,  og  sennilega\ 
ekki  hvað  sízt  ritgerð  séra  Tómasar  um  það  mál,  sú  er  Jónas. 
hafði  þá  nýlesið,  hafi  verið  eins  konar  ytri  hvöt  til,  að  hann  orti 
„Alþing  hið  nýja",  en  aðallega  er  þar  þó  um  að  ræða  hans  eig- 
inn  innri  fögnuð  og  hrifning-  yfir  þeim  árroða  í  frelsisbarátt- 
unni,  sem  hann  og  aðrir  sáu  nú  „skína  á  tindum".  —  Margt  er 
sagt  af  snilld  í  kvæðinu,  og  boðskapur  konungs  og  framkoma 
færð  í  hátíðlegan  og  göfugmannlegan  búning,  svo  sem  vel  virt- 
ist  eiga  við,  og  kvæðið  ort  undir  endurvöktum,  fornum  bragar- 
háttum.  En  um  Hulduljóð  er  það  að  segja,  sem  allir  mega  sjá, 
að  það  kvæði  eða  kvæðaflokkur,  því  að  Jónas  hefir  skotið  2  sér- 
stökum  kvæðum  inn  í  það,  er  meðal  mestu  snilldarverka  á  vora 
tungu.  Og  nú  er  það  huldukonan  ein,  hin  sólfagra  mey,  Hulda,. 
sem  kallaði  og  bað  Jónas  kveða.  Ærið  var  kvæðisefnið:  Minning 
Eggerts  Ólafssonar.  Jónas  bar  einlæga,  lotningarfulla  ást  til 
hans.  Hann  mátti  finna  til  skyldleika  þeirra,  að  hann  var  eins; 
konar  arfþegi  Eggerts  og  andlegur  sonur.  —  Jónas  situr  hjá 
hinni  sólfögru  mey  alla  sumarnóttina  til  óttu  og  Eggert  birtist, 
þeim  og  syngur  við  blómin.  „Kær  er  mér,  faðir,  komu  þinnar 
dagur",  segir  Jónas  við  hann,  og  við  Huldu  sína  segir  hann: 
„Þú  elskar  hann,  —  þess  ann  ég  honum  glaður".  En  í  kvæMnu 
snertir  Jónas  jafnframt  á  öðru,  bæði  því,  sem  kom  honum  einum 
við,  og  öðru,  sem  varðaði  alla  þjóðina.  En  þetta  annað  skyldi 
ekki  vera  yrkisefnið  nú;  hann  vildi  dyljast  harma  sinna 
þungu,  og  háðungarorð  um  leirburðar-stagl  og  holtaþoku-væl 
hinna  vesælu  manna  í  landinu  skyldu  ekki  spilla  þessu  ljóði.. 
Allt  er  það  óspillt  og  fagurt.  Hann  hét  því  meðan  hann  var  að 
búa  það  til,  að  það  skyldi  verða  fallegt  kvæði  (sbr.  II.  b.,  bls.. 
69),  og  hann  efndi  það;  yndislegt  er  það  frá  upphafi  til  enda, 
ekki  sízt  niðurlagið,  kveðjan  til  Huldu,  svo  himinhrein  og  djúp- 
sæ,  bæði  á  hið  sýnilega  og  það,  sem  er  flestum  ósýnilegt,  en  bó 
hvort  öðru  sameiginlegt. 

Það  var  langt  liðið  á  veturinn,  þegar  Jónas  ritaði  þessi  bréf 
til  fjármálastjórnarinnar  og  vina  sinna  í  Höfn;  hann  varð  að 
fara  að  hugsa  fyrir  sumarferð,  framhaldi  af  ferðunum  síðustu 
tvö  sumur.  Hann  bað  því  Steenstrup  um  að  sækja  um  til  stjórnar- 
innar  ferðastyrk  (II.  b.,  bls.  65 — 66),  og  í  bréfinu  til  hennar 
minntist  hann  einnig  á,  hve  æskilegt  hann  teldi,  að  hann  gæti 
haldið  áfram  ferðalögum  sínum  og  rannsóknum  (s.  st.,  bls.  67 — 
68).  1.  Apríl,  réttum  mánuði  eftir,  skrifaði  Steenstrup  ágæta 
umsókn,  og  bað  um  200 — 300  dali,  og  rituðu  þeir  Reinhardt  og 
Forchhammer  samdægurs  falleg  meðmæli  á  umsóknarskjaiið,  og 
Finnur  Magnússon  sömuleiðis  3.  s.  m.  Lagði  hann.  áherzlu  á,  að- 

■upphæðin  yrði  300  dalir,  og  kvað  ekki  ofmikið,  þó  að  sú  upphæð 
væri  veitt  árlega  til  slíkra  starfa.  —  Reinhardt  hafði  skrifað 
-Jónasi  langt  og  vinsamlegt  þakklætisbréf  um  dýrafræðisleg  efni 
10.  Marz,  og  22.  s.  m.  byrjaði  Steenstrup  á  öðru  bréfi  tii  hans 
og  lauk  því  12.  Apríl;  var  það  mjög  langt  og  merkilegt  mál  um 
náttúrufræðisleg  efni.  En  3.  Apríl  gat  hann  komið  á  stað  til  hans 
fáeinum  línum  til  að  þakka  honum  fyrir  tilskrifið  og  segja  hon- 
um  af  umsókninni.  —  Stjórnin  mælti  með  því  27.  s.  m..  að  veita 
Jónasi  300  dali  til  rannsókna  þetta  ár  og  samþykkti  konungur 
það  næsta  dag.*)  Steenstrup  hafði  komizt  að  því  nokkru  áður 
og  skýrt  Jónasi  þegar  frá  (í  ódags.  bréfi),  og  29.  s.  m.  skrifaði 
hann  honum  enn  og  sendi  honum  bagga  af  trjáteinungum,  er 
fjármálastjórnin  hafði  óskað  að  færu  til  íslands  til  að  gróður- 
setjast  þar,  og  e.  fr.  birkifræ  til  að  útbýta  meðal  manna  feil 
sáningar.**)  ■ —  Jónas  hafði  beðið  Brynjólf  Pétursson  um  að 
taka  nokkuð  af  væntanlegum  styrk  og  borga  fyrir  sig  ýmislegt 
í  Höfn.  Þakkaði  Finnur  fyrir  styrkinn  8.  Maí  og  bað  greiða  sér 
eða  Brynjólfi  Péturssyni  50  dali,  en  Jónasi  sjálfum  hitt  heima, 
og  viku  síðar,  15.  s.  m.,  voru  öllum  hlutaðeigendum  loks  sendar 
tilkynningar  um  þessa  fjárveitingu,***)  svo  að  Jónas  hefir  senni- 
lega  fengið  hana  um  2  mánuðum  eftir,  að  hann  fór  fyrst  fram 
á  að  fá  hana,  og  áreiðanlega  í  tæka  tíð  til  þess  að  geta  ferðazt 
fyrir  hana  um  sumarið.  Næsta  dag,  16.  Maí,  skrifaði  Brynjólfur 
Jónasi  um  þetta  o.  fl.;  var  Brynjólfur  þá  að  leggja  af  stað  til 
Berlínar  (og  þaðan  til  Lundúna)  með  Richard  Cleasby  (d.  1847), 
enska  málfræðingnum,  sem  þá  var  í  Höfn  að  læra  íslenzku,  og 
vildi  koma  út  orðabók  yfir  fornmálið.  —  Kvað  Brynjólfur  Kon- 
ráð  myndu  taka  við  þeim  50  dölum  af  styrknum  „og  ráðstafa  til 
kredduþóranna".****)  En  24.  Maí  skrifaði  Finnur  Jónasi  um  þetta 
allt  o.  fl.,  einkar-vinsamlegt  bréf.*****)  ■ —  Sama  dag  og  stjórnin 
mælti  með  styrkveitingunni  til  Jónasar,  27.  Apríl,  var  haldinn 
fundur  í  Hafnardeild  Bókmenntafélagsins  og  las  forseti,  Finn- 
ur  Magnússon,  þá  upp  veðurbókabréfið  að  heiman  og  skýrði 
jafnframt  frá  því,  að  veðurfræðisnefnd  Vísindafélagsins  hefði 
fyrir  milligöngu  Steenstrups  sent  heim  hitamæla;  skrifaði 
Hafnardeild  síðan  Reykjavíkurdeildinni  um  þessar  góðu  undir- 


*)    Sbr.    Lovsaml.    f.   Isl.,    XII.,    94—96. 
**)    Bréf    þeirra    Reinhardts    og'    Steenstrups    eru    öll    í    nr.    13    í 
abr.   í   hrs.   Bmf.    Sbr.    e.   fr.   II.    b.,    bls.    77   og   92. 

***)    Tilkynningin  til  Jónasar  sjálfs  er  nú  í  nr.  13  í  abr.  í  hrs.  Bmf. 
****)    Bréfiö    er  í   K.   G.    31  a. 
*****)    Er  í  K.   G.   31  a.  —  Sbr.   e.   fr.   næsta  bréf  Jónasar  til  Finns, 
II.  b.,   bls.   87—88. 

tektir  17.  n.  m.,  og  síðan,  22.  s.  m.,  sendi  Vísindafélagið  henni 
tilkynning  um  sendingu  45  hitamæla,  ásamt  reglum  um  notkun 
þeirra.  Var  það  mál  tekið  fyrir  á  fundi  deildarinnar  2.  Ágúst., 
og  var  ákveðið,  að  prenta  skyldi  reglurnar  og  senda  þær  þeim, 
sem  tækjust  á  hendur  að  halda  veðurbækurnar ;  en  Jón  Thor- 
stensen  tók  að  sér  að  gera  þær  veðurathuganir  (oft  á  dag),  sem 
Vísindafélagið  mæltist  til,  ef  Jónas  vildi  hjálpa  sér  til  við  það; 
20.  s.  m.  sendi  deildin  svo  út  bréfið  með  reglunum,  og  er  það 
prentað  í  minningarriti  Bókmenntafélagsins  1867,  bls.  90 — 91. 
Það  er  sýnilega  ekki  samið  af  Jónasi,  enda  var  hann  nú  allur  á 
'bak  og  braut,  kominn  vestur  á  Snæfellsnes,  er  þessi  fundur  var 
haldinn  og  þetta  bréf  búið  út.  —  Árangurinn  af  þessu  fyrirtæki 
varð  tiltölulega  góður;  sendu  margir  veðurbækur,  og  er  í  minn- 
ingarriti  Bókmenntafélagsins  1867,  bls.  92 — 94,  skrá  yfir  þær, 
sem  komu  fyrsta  aldarfjórðunginn;  sbr.  einnig  bls.  44  s.  st. ;  en 
nokkrum  árum  síðar  hófust  hér  vísindalegar  veðurrannsóknir 
eftir  að  veðurfræðisstofnunin  í  Kaupmannahöfn  komst  á,  1872. 
Sbr.  e.  fr.  Landfrs.  IV.,  137,  o.  fl. 

Þennan  vetur,  1840 — 41,  hefir  Jónas  sennilega  fengizt  við 
útlegging  stjörnufræðisfyrirlestra  Ursins,  sem  Ólafur  Stephen- 
sen  ætlaði  að  gefa  út,  eins  og  áður  er  getið.  Jónas  nefnir  í  bréfi 
til  Steenstrups  18.  Ág.  næsta  sumar  (II.  b.,  bls.  95),  að  hann 
hafi  fengið  100  dali  frá  Ólafi  sem  ritlaun,  og  virðist  þar  helzt 
vera  að  ræða  um  ritlaun  fyrir  þessa  útleggingu,  þótt  svo  færi, 
að  Ólafur  hætti  við  útgáfu  hennar  og  aðrir  tækju  hana  að 
sér  ári  síðar.  —  Með  bréfi  sínu  til  Konráðs  6.  Marz  sendi  Jónas 
honum  2  ritgerðir  eftir  séra  Tómas.  Hafði  hann  ætlazt  til,  að 
þær  kæmu  í  Fjölni,  eða  yrðu  prentaðar  sérstakar,  —  sem  og 
varð.  (Sbr.  bréf  T.  Sæm.,  bls.  281  og  285).  Skömmu  síðar  hefir 
Jónas  skrifað  séra  Tómasi,  bæði  um  þetta  og  efni  ritgerðanna, 
og  sent  honum  kvæði  sín,  Alþing  hið  nýja  og  kvæðin  til  Bertels 
Thorvaldsens,  sagt  honum  af  veðurbókamálinu,  spurt  hann  um 
náma,  beðið  hann  um  eldrit,  sem  hann  átti,  sagt  honum  fréttir 
o.  s.  frv.  Séra  Tómas  skrifaði  Jónasi  aftur  25.  Marz  og  bakk- 
aði  honum  fyrir  bréfið,  ■ —  „svo  ágætt  bréf  —  ■ —  — ,  að  ég  hefi, 
nærri  því,  haft  það  að  daglegri  skemmtun  síðan";  sbr.  bréf  T. 
Sæm.,  bls.  283 — 290.  Þetta  svarbréf  séra  Tómasar  er  langt  og 
ástúðlegt;  hann  ræðir  um  ýmislegt,  sem  Jónas  hafði  skrifað  hon- 
um  um,  og  fyrirætlanir  sínar,  og  að  síðustu  heilsufar  sitt.  Mun 
margur  vikna  við,  sem  ann  séra  Tómasi,  er  hann  les  það  mál. 
„Læknirinn  hefir  reynt  allt,  sem  hann  getur,  við  mig,  en  eina 

meðalið,  sem  dugir,  er  ekki  fáanlegt -",  skrifar  hann  m. 

a.,  og  hann  lýkur   bréfinu   á  þessa   leið:    „Ég  er   orðinn   dauð- 

þreyttur  við  þetta  pár,  því  í  mánuð  hefi  ég-  nú  ekki  tekið  penna 
í  hönd.  Skrifaðu  mér  rækilega,  einkum  þegar  skipin  koma.  . — 
Þinn  einlægur  elskandi  T.  S.".  Það  er  óvíst,  hvort  Jónas  hefir 
orðið  við  þessari  bón  svo  brátt  sem  skyldi.  Þetta  bréf  voru  síð- 
ustu  orð  séra  Tómasar  til  hans  og  líklega  síðasta  vinarbréfið, 
sem  hann  skrifaði.  Jónas  skrifaði  Páli  sýslumanni  Melsted  frétta- 
bréf  24.  s.  m.,  þegar  allra-fyrstu  skúturnar  voru  komnar  frá 
Danmörku,  og*  bað  hann  koma  einhverju  af  fréttunum  til  séra 
Tómasar;  póstskipið  og  flest  önnur  skip  voru  ókomin,  og  hefir 
Jónas,  ef  til  vill,  beðið  komu  þeirra  áður  en  hann  skrifaði  séra 
Tómasi  aftur.  En  hvernig-  sem  það  hefir  verið,  leið  nú  ekki  á 
löngu,  að  Jónas  minntist  hans,  og  það  á  þann  hátt,  að  mönnum 
hefir  það  ekki  úr  minni  liðið  síðan.  —  Mánudagsmorguninn  17. 
Maí  andaðist  séra  Tómas.  „Laugardagskvöldið  fyrir  hvítasunnu 
var  mér  sagt  látið  hans",  skrifar  Jónas,  og-  á  hvítasunnudag 
setti  hann  saman  æviágrip  hans  eftir  beiðni  að  austan.  Það  kann 
nú  að  vera  glatað,  að  öðru  leyti  en  því,  sem  það  mun  vera  að 
finna  í  því  æviágripi  hans,  sem  hann  birti  síðan  í  Fjölni,  sbr. 
II.  b.,  bls.  273 — 77.  En  hann  minntist  hans  á  annan  hátt,  svo 
sem  þjóðkunnugt  hefir  verið  síðan,  með  erfiljóðunum  ógleyman- 
legu.  Hann  verður  harmi  lostinn  við  andlátsfregnina.  „En  ég 
veit,  að  látinn  iifir;  það  er  huggun  harmi  gegrí',  segir  hann 
þegar  í  stað,  og  hann  færir  rök  fyrir  þeirri  vissu  sinni;  að  trúa 
öðru  um  tilveru  Tómasar  eftir  dauða  hans,  það  væri  guðlast.  í 
hverjum  manni  er  falinn  eilífur  neisti  og  Tómas  var  áreiðan- 
lega  vaxinn  því  andans  hnossi.  Hann  lifir.  —  „En  þá  fóstur- 
foldin  hans!"  Og  svo  kveður  hann  meginhluta  ljóðanna  til  að 
hughreysta  þjóðina  í  hörmum  hennar  yfir  fráfalli  „hennar  mesta 
manns".  En  í  síðasta  erindi  ávarpar  hann  vin  sinn  framliðinn  og" 
kveður  hann  í  sama  anda  og  kemur  fram  í  upphafi  kvæðisins: 
„Fljúgðu  á  vængjum  morgunroðans  meira  að  starfa  guðs  um 
geim".  Trúarskoðun  Jónasar  á  eilífðarmálum  og"  þó  einkum  hug- 
myndir  hans  um  framhaldslífið  næst  eftir  dauðann,  koma 
ljóslega  fram  í  þessu  kvæði.  —  Áhrifin  voru  sterk,  og  harmur- 
inn  opnaði  svo  fyrir  öðrum  innsýn  í  sálu  hans,  að  hinar  dýpstu 
hugsanir  komu  í  ljós,  og"  enn  kváðu  við  tónar  í  þeim  strengj- 
um,  er  voru  sem  festir  við  hjartarætur  hans. 

Páll  Melsted  sagnfræðingur  sagði  svo  löngu  síðar,*)  að  við 
lát  séra  Tómasar  hefði  snúizt  „hugarfar  Jónasar  algerlega 
til  trúar  og  guðsótta".  Það  er  óvíst,  af  hverju  Páll  hefir  þótzt 
geta  ráðið  þetta.  Að  sönnu  hafa  þeir  hitzt  eftir  lát  séra  Tómasar 


)    í   grein   í   tímaritinu   „Verði   ljós",   II.,    46. 

og  síðan  líklega  oftar  næsta  vetur  og  áður  en  Jónas  fór  alfarinn 
frá  Reykjavík  næsta  sumar,  en  heldur  er  ólíklegt,  að  Jónas  hafi 
þá  rætt  mikið  trúmál  við  Pál,  og  ekki  gerði  hann  það  í  bréfum 
sínum  til  hans;  en  í  kvæðum  hans  eða  öðru  eftir  hann  ber  ekki 
mikið  meira  á  trú  og  guðsótta  eftir  en  áður.  Jónas  var  maður 
dulur  að  eðlisfari,  einkum  á  sín  dýpstu  hjartans  mál.  „Trú  og 
guðsótti"  voru  honum  í  blóð  borin  og  ástundun  þeirra  einn  af 
aðalþáttunum  í  öllu  uppeldi  hans  og  skólanámi,  enda  hafði  hann 
síðan  setið  við  að  leggja  út  Mynsters  hugleiðingar,  og  hann  var 
þrisvar  búinn  að  sækja  um  prestsembætti  áður  en  séra  Tómas 
dó.  —  Páll  setur  þessa  trúarvakning,  sem  hann  álítur  hafi  átt 
sér  stað  hjá  Jónasi,  að  sumu  leyti  í  samband  við  þunglyndi  hans 
eftir  sjúkdómsleguna  veturinn  1839 — 40.  Það  er  mjög  líklegt,  að 
Páll  hafi  fundið  Jónas  alvörugefinn  og  breyttan,  hafi  hann  átt 
taí  við  hann  í  skammdeginu  veturinn  1840 — 41  eða  næsta  vetur, 
þegar  þunglyndið  þjáði  hann,  en  ekkert  annað  en  orð  Páls  ber 
vitni  um,  að  þessir  árlegu  þunglyndiskaflar  hafi  haft  vekjandi 
áhrif  á  Jónas  í  trúarefnum.  —  Sá  eini  „sálmur",  sem  þunglynd- 
ið  vakti  á  vörum  hans,  var  „Andvökusálmurinn",  sem  hann  mun 
hafa  búið  til  næsta  vetur  (1841 — 42),  þegar  skammdegisnátt- 
myrkrið  var  einu  sinni  sem  oftar  að  níðast  á  honum.  —  Er  það 
nafn  þó  raunar  gefið  í  gamni,  og  mætti  fremur  nefna  til  í  al- 
vöru  kvæði  hans  á  sumardagsmorguninn  fyrsta  1842  (I.  b.,  bls. 
112 — 13).  —  Jónas  hefir  sennilega  verið  eitthvað  veikur  fyrir 
á  þessu  sviði,  og  mun  það  hafa  verið  ættarfylgja,  sem  fleiri  ætt- 
ingjar  hans  fengu  að  kenna  á;  mátti  hann  bví  ver  við  bví,  að 
verða  fyrir  þessu  áfalli  haustið  1839. 

Jónas  hafði  vikið  að  því  í  bréfum  sínum  til  fjármálastjórn- 
arinnar  og  þeirra  vina  sinna  í  Höfn,  Steenstrups  og  Konráðs 
(II.  b.,  bls.  65 — 68),  að  hann  hefði  ekki  enn  séð  Austurland,  en 
þyrfti  að  fara  þangað,  ef  nokkuð  ætti  að  verða  úr  Íslands-Iýs- 
ingunni.  Hann  þráði  einnig  mikið  að  rannsaka  með  eigin  aug- 
um,  hvort  nokkurs  staðar  sæjist  á  suðausturströndinni  jarðlag, 
sem  væri  undir  blágrýtislaginu,  eins  og  hinn  ungi,  þýzki  jarð- 
fræðingur,  Krug  von  Nidda,  hafði  þótzt  verða  var  við.  Fengist 
fé  til,  ætlaði  Jónas  að  fara  austur  um  land.  En  þegar  ferða- 
styrkurinn  varð  ekki  meiri  en  300  dalir,  hætti  hann  við  hina 
fyrirhuguðu  austurferð.  Hann  hafði  skrifað  Steenstrup,  að  hann 
vildi  gjarnan  athuga  Skjaldbreið  (II.  b.,  bls.  65).  Hann  ákvað 
nú  að  fara  þangað  fyrst,  en  síðan  upp  í  Borgarf jörð,  vestur  um 
Snæfellsnes  og  Dali,  og  síðan  norður  byggðir.  Skrifaði  hann 
Steenstrup  um  þetta  skömmu  eftir,  að  hann  var  lagður  á  stað, 
sjá  II.  b.,  bls.  77,  og  sömuleiðis  Finni  nokkru  síðar   (s.  st.,  bls. 

88) ;  kvaðst  ekki  myndi  hafa  lagt  upp  að  ferðast  austur  um 
með  minna  en  500  dali,  og  sama  skrifaði  hann  fjármálastjórn- 
inni  að  ferðinni  lokinni,  er  hann  skrifaði  henni  um  athuganir 
sínar  og  fyrirætlanir  næsta  haust  (s.  st.,  bls.  119). 

Sumarið  1839,  þegar  Jónas  var  að  ferðast  nyrðra,  hafði 
hann  áhuga  á  fornleifum  og  rannsókn  gamalla  rúnasteina,  eins 
og  dagbók  hans  og  bréfin  til  Finns  Magnússonar  bera  vott  um. 
Finni  þótti  vænt  um  þetta  og  ýtti  undir  Jónas  í  þessu  efni,  en 
bæði  voru  þessar  athuganir  Jónasi  geðfelldar  í  sjálfu  sér,  og  svo 
vildi  hann  eflaust  gera  það  fyrir  Finn,  að  afla  slíkra  upplýsinga. 
Sumarið  1840,  þegar  hann  var  að  ferðast  með  Steenstrup,  leyfðu 
kringumstæðurnar  honum  ekki  að  sinna  slíkum  athugunum 
neitt  að  ráði,  en  dálítið  fékkst  hann  þó  þá  við  að  skrifa  upp 
áletranir  á  legsteinum,  rúnasteinum  o.  fl.,  sbr.  III.  b.,  bls.  105 — 
6,  108 — 9  og  116.  En  nú  stóð  betur  á,  hann  var  ekki  öðrum  háð- 
ur,  og  heilsan  var  orðin  betri.  Nú  lagði  hann  allmikla  stund  á 
þessar  fornleifa-athuganir  og  sendi  Finni  skýrslur  um  þær,  sbr. 
III.  b.,  bls.  161 — 94.  í  formála  fyrir  beim  segir  hann,  að  Finn- 
ur  hafi  getið  þess  í  bréfi  til  sín  síðast-liðið  vor,  að  fornfræða- 
félagið  vildi  gjarnan,  að  hann  athugaði  að  nýju  rúnasteina  í 
Borgarfirði  og  léti  félaginu  í  té  skýrslu  um  fornfræða-athug- 
anir  sínar.  í  bréfi  Finns  frá  24.  Maí  er  ekkert  um  þetta,  en  hann 
getur  þar  um,  að  hann  hafi  sent  Jónasi  línu  3.  s.  m.;  hefir 
Finnur  þá  sennilega  farið  þessa  máls  á  leit  í  því  bréfi.  —  Hann 
athugaði  fyrst  hinar  fornu  tóftir  í  Þingnesi  í  Elliðavatni,  þar 
sem  álitið  var,  að  Kjalarnessþing  myndi  hafa  verið  háð  í  forn- 
öld.  Varð  hann  sannfærður  um  það  með  sjálfum  sér,  að  þessi 
skoðun  væri  rétt,  fór  síðan  aftur  upp-eftir  sunnudagskvöldið  20. 
Júní  og  rannsakaði  tóftirnar  næsta  dag  nieð  grefti,  einkum  tvær 
þeirra,  hina  stærstu,  sem  hann  áleit  hafa  verið  búð  Þorsteins 
Ingólfssonar  eða  Þorkels  mána,  og  aðra  hringmyndaða,  sem  hann 
áleit  hafa  verið  dómhring.  Því  miður  var  sífelld  rigning  allan 
síðari  hluta  dagsins  og  Jónas  ekki  frískur.  Sjá  að  öðru  leyti 
skýrslur  hans  um  rannsóknina,  III.  b.,  bls.  137 — 42  og  161 — 65 
m.  aths.  —  Síðan  hefir  hann  sennilega  verið  2  daga  um  kyrt 
heima,  en  á  Jónsmessunni  fór  hann,  og  með  honum  Gunnar  Hall- 
grímsson  skólapiltur,  fylgdarmaður  hans  þetta  sumar,  á  stað 
aftur;  athugaði  Jónas  þá  Kópavogsþingstað  og  Hofstaði,  þar 
sem  verið  hefir  hof  hinna  fornu,  heiðnu  Reykvíkinga.  Daginn 
eftir  var  hann  um  kyrt  á  Brekku  hjá  Páli  vini  sínum  Melsted. 
Var  hann  nú  ný-farinn  að  búa  þar  með  frænku  sinni,  systur 
Gísla  ísleifssonar,  ástvinar  Jónasar  í  skóla.  Næsta  dag  fór  Jón- 
as  svo  inn  í  Hafnarfjörð  og  suður  á  Hvaleyrarhöfða  og  skoðaði 

þar  stein(a)  með  mörgum  gömlum  fangamörkum  á;  áleit  hann, 
að  hin  elztu  þeirra  kynnu  að  vera  frá  fornöld.  Um  nóttina,  að- 
faranótt  sunnudagsins  27.  Júní,  fór  hann  suður  til  Flekkuvíkur 
og  gerði  þar  dálitla  rannsókn  á  svo-nefndu  Flekkuleiði,  en  síðan 
fór  hann  aftur  inn  á  Hvaleyri  og  dró  upp  nokkur  af  fangamörk- 
unum,  og  síðdegis  hefir  hann  sennilega  farið  heim  til  Reykja- 
víkur;  sbr.  skýrslur  hans  um  þessa  ferð,  III.  b.,  bls.  142 — 45  og 
165 — 71.  Síðan  hefir  hann  sennilega  verið  nokkra  daga  heima, 
en  af  bréfi,  sem  hann  skrifaði  Steenstrup  5.  n.  m.  (II.  b.,  bls. 
73 — 74),  má  sjá,  að  hann  hefir  verið  suður  í  Krýsuvík  3.  Júlí; 
er  óvíst,  hve  nær  hann  hefir  farið  þangað,  ef  til  vill  daginn  áð- 
ur,  en  sennilega  hefir  hann  komið  þaðan  daginn  eftir,  4.  Júlí, 
daginn  áður  en  hann  skrifaði  þetta  og  annað  bréf  (s.  st.,  bls. 
72 — 73)  til  Steenstrups,  og  hið  þriðja  til  dýrafræðissafnsins  í 
Höfn  (II.  b.,  bls.  75);  voru  þetta  fylgibréf  með  náttúrugripa- 
sendingum  hans,  sem  hann  gekk  frá  áður  en  hann  færi  frá 
Reykjavík  í  langferðalag  sitt;  næsta  dag,  6.  Júlí,  sendi  hann 
Steenstrup  þriðju  sendinguna  og  3.  bréfið.  Kepptist  hann  nú  við 
að  búa  sig  undir  aðalferð  sína  þetta  sumar. 

Mánudaginn  5.  Júlí  kom  embættismannanefndin,  sem  kon- 
ungur  hafði  sett  með  úrskurði  sínum  22.  Ág.  1838,  saman  á 
fund  í  Reykjavík.  Árið  1839  hafði  hún  komið  þar  saman  í 
fyrstu,  17.  Júní  (á  afmælisdegi  Jóns  Sigurðssonar ! ;  einkennileg 
tilviljun),  en  þá  var  Jónas  ekki  þar.  Nú  átti  hann  kost  á,  og  þó 
sjálfsagt  nauman  tíma,  vegna  annríkis,  að  tala  við  nefndar- 
menn  um  þjóðmálefnin;  hefir  hann  eflaust  reynt  að  hafa  áhrif 
á  þá,  sérstaklega  í  alþingismálinu.  Þar  var  hann  og  allir  kær- 
ustu  vinir  hans  fullir  af  áhuga.  Séra  Tómas  hafði  ritað  sína 
ágætu  ritgjörð  um  málið,  „Alþing",  og  sent  Jónasi,  og  Jónas 
kveðið  í  hrifningu  um  boðskap  konungs  um  „alþing  hið  nýja". 
Því  miður  var  hvorugt,  ritgerðin  eða  kvæðið,  orðið  heyrin- 
kunnugt  fyrir  fundinn.  Kom  fyrst  nokkuð  eftir  dúk  og  disk,  og 
var  ritgerðin  þó  að  sönnu  prentuð  þetta  sama  ár,  en  úti  í  Dan- 
mörku.  Jónas  hafði  sent  hana  frá  sér  til  Konráðs,  eins  og  séra 
Tómas  hafði  óskað,  en  vitanlega  hefir  hann  sagt  Bjarna  Thor- 
arensen  og  öðrum  frá  henni  og  ýmsum  rökum  séra  Tómasar, 
sérstaklega  viðv.  endurreisn  alþingis  á  Þingvelli.  Því  kváðu  þeir 
Bjarni  hinar  alkunnu  vísur,*)  er  hann  gekk  á  fundinn  5.  Júlí, 
og  hétu  á  Tómas  að  taka  sér  „orlof  hjá  Týri  gimla"  og  hverfa 
nú  undir  tungurætur  Bjarna  til  að  auka  honum  afl,  „svo  megi 
hann  mæla  af  megni"  Tómasar.  —  En  Tómas  var  frá,  og  orð 


)    Sjá  I.   b.,   bls.   92. 

hans  ekki  kunn  nógu  mörgum  enn,  Bjarni  aðeins  við  annan 
mann  sín  megin,  en  ferföld  tala  andstæðinga  hins  vegar,  —  sem 
þó  hefðu  allir  verið  á  sama  máli  og  þeir  tvímenningarnir,  hefði 
konungur  verið  búinn  að  láta  það  nógu  greinilega  í  ljós,  að 
hann  ætlaðist  til  þess,  að  alþingi  yrði  endurreist  á  Þingvelli  og 
ekki  annars  staðar.  —  Bjarni  var  nú  einnig  senn  frá  sjálfur;  vís- 
urnar  hans,  er  hann  gekk  á  nefndarfundinn  5.  Júlí,  munu  vera 
hinar  síðustu,  er  hann  orti  (sbr.  aths.  við  þær  í  I.  b.). 

Sunnudagskvöldið  11.  Júlí  komst  Jónas  af  stað  frá  Reykja- 
vík.  Kl.  2  um  nóttina  komst  hann  upp  að  Miðdal  og  næsta  dag 
hélt  hann  áfram  að  Þingvöllum  og  gerði  sér  um  leið  grein  fyrir 
afstöðu  bergtegundanna  á  þessum  slóðum  og  í  grenndinni,  sjá 
dagbók  hans  frá  ferðinni,  III.  b.,  bls.  146 — 47,  og  svo  áfram  fcil 
bls.  160,  29.  Júlí.  Næsta  dag  var  hann  um  kyrt  á  Þingvöllum,  ■ — 
í  sólskini  og  góðu  veðri.  Var  nú  gaman  fyrir  hann  að  koma  þang- 
að  og  skoða  einu  sinni  enn  hinn  forna  þingstað,  sem  nú  var  svo 
mikil  og  heit  deila  um,  deila,  sem  hann  tók  sjálfur  þátt  í  af  lífi 
og  sál.  Honum  hefir  ekki  verið  vel  rótt,  er  Bjarni  sagði  honum 
af  fundinum  hinn  5.  Hann  hefir  auðsjáanlega  orðið  svo  æstur, 
að  hann  finnur  ástæðu  til  að  biðja  Bjarna  „fyrirgefningar  á 
bráðlyndinu",  þegar  hann  er  kominn  í  kyrð  og  ró  á  Þingvelli 
(II.  b.,  bls.  76).  Hann  fór  nú  samt  ekki  þangað  til  að  skoða 
sjálfan  þingstaðinn  þar,  heldur  til  þess  að  gera  jarðfræðislegar 
athuganir  í  nágrenninu.  En  hann  gat  þó  ekki  gleymt  þingstaðar- 
deilunni;  honum  komu  aftur  í  hug  allar  hauskúpurnar  með 
þorskkvörnunum,  sagan,  sem  hann  skrifaði  séra  Tómasi  frá 
Þingvelli  fyrir  4  árum,  og  hann  stakk  inn  í  bréfið  fcil  Bjarna 
hinni  nöpru  háðsögu  um  mannfjöldann,  sem  hauskúpurnar  með 
þorskkvörnunum  voru  á  og  sem  var  tjóðraður  á  hinum  forna 
þingstað  með  asnakjálkum.  Árla  næsta  morgun  lagði  hann  á  stað 
frá  Þingvöllum  í  blíðskaparveðri  og  hugðist  nú  að  rannsaka 
Skjaldbreið,  eins  og  hann  hafði  lengi  langað  fcil.  Hann  fór  sem 
leið  lá  upp  á  Hofmannaflöt  og  síðan  austur  Eyfirðingaveg,  alla 
leið  austur  fyrir  Hrafnagjá.  Þá  langaði  hann  til  að  skoða  Sand- 
gíg,  vita  hvort  hann  væri  verulegur,  lítill  aukagígur,  eins  og 
hann  var  til  að  sjá.  Hleypti  hann  nú  á  Baldri  sínum  á  undan,  — 
og  Kara  elti,  —  en  Gunnar  og  annar  fylgdarmaður,  kunnugur, 
sem  Jónas  hafði  fengið  með  sér  þennan  daginn,  áttu  að  halda 
áfram  með  lestina.  En  þegar  Jónas  var  búinn  að  yfirheyra  Sand- 
gíg,  og  komast  að  raun  um,  að  hann  var  ekki  annað  en  mein- 
laus  móbergshraukur,  fór  hann  að  skyggnast  eftir  lestinni,  en 
hún  var  þá  horfin.  Hann  sá,  að  þeir  Gunnar  myndu  hafa  farið 
út  af  veginum  og  fór  nú  að  leita  að  þeim  og  kalla,  en  allt  kom 

fyrir  ekki,  þeir  Gunnar  og  lestin  sáust  hvergi  —  til  allrar 
hamingju,  því  að  nú  var  Jónas  og  Hulda,  hin  „sólfagra  mey", 
ein  og  í  næði,  og  skálddísin  laðaði  fram  í  huga  hans  ljóðið  fagra 
um  Skjaldbreið  og  myndun  Þingvallar.  Sjálfur  segir  Jónas  írá 
þessu  ferðalagi  sínu  í  dagbók  sinni,  og  vitanlega  betur  en  hér 
eru  tök  á,  sbr.  III.  b.,  bls.  147 — 52,  en  kvæðið  hans  kunna  allir. 
Hann  hafði  skrifað  Bjarna  amtmanni,  að  hann  fyndi  á  sér,  að 
hann  gæti  skrifað  „eitthvað  nógu  gott",  ef  hann  mætti  vera  á 
Þingvelli  svo  sem  3  eða  4  daga.  —  Hann  var  undirbúinn.  Tæki- 
færið  kom,  þegar  hann  fékk  að  vera  einn  í  næði.  ■ —  Hann  at- 
hugaði  jafnframt  Skjaldbreið  og  hraunin  þaðan,  og  næsta  morg- 
un  dró  hann  upp  mynd  af  fjallinu  (III.  b.,  við  bls.  152),  þar  sem 
hann  var  þá  staddur  og  hafði  fundið  fylgdarmenn  sína,  í  Neðri- 
Brunnum.  Síðan  fór  hann  um  Kaldadal  þennan  dag  og  ofan  að 
Húsafelli;  þar  var  hann  svo  2  næstu  daga  um  kyrt  og  gjörði 
dagbók  sína,  lýsinguna  af  ferðinni  þangað,  Skjaldbreið  og  öðr- 
um  fjöllum  o.  fl.,  sem  hann  athugaði,  og  skrifaði  upp  áletranir 
á  nokkrum  legsteinum  og  veiddi  silunga.  E.  fr.  safnaði  hann  og 
bjó  um  sýnishorn  af  bergtegundum,  sem  hann  sendi  til  náttúru- 
gripasafns  háskólans  í  Höfn  (III.  b.,  bls.  152—54).  Sunnudag- 
inn  18.  Júlí  fór  hann  að  Gilsbakka  og  skoðaði  í  leiðinni  Tung- 
una  litlu  og  fornleifarnar  þar  (s.  st.,  bls.  154 — 56  og  174 — 76), 
og  næsta  dag  var  hann  um  kyrt  á  Gilsbakka  sakir  rigningar, 
gerði  jarðfræðislegar  athuganir  og  ritaði  upp  gamlar  áletranír  á 
legsteinum.  Daginn  eftir  fór  hann  yfir  að  Reykholti  og  skoðaði 
rúnasteina  og  Snorralaug,  næsta  dag  upp  að  Síðumúla  og  Norð- 
tungu,  og  athugaði  gamla  legsteina  þar,  en  næsta  dag,  22.  Júlí, 
fór  hann  upp  í  Norðurárdal  og  allt  fram  í  Grákollugil  og  athug- 
aði  surtarbrand  þar  næsta  morgun,  en  fór  síðan  aftur  ofan  að 
Hvammi  og  var  þar  um  kyrt  vegna  óveðurs  daginn  eftir,  enda 
var  hann  ekki  vel  frískur;  bjó  nú  um  náttúrugripi,  er  hann  hafði 
safnað  og  skrifaði  upp  áletranir  á  rúnasteinum,  og  e.  fr.  skrif- 
aði  hann  Steenstrup  langt  og  merkilegt  bréf  um  ferðir  sínar  og 
náttúrufræðislegar  rannsóknir  (II.  b.,  bls.  77 — 79).  Næsta  dag 
sunnudaginn  25.  Júlí,  var  enn  óveður,  en  Jónas  fór  þó  ofan  að 
Hreðavatni;  athugaði  Hvassafell  og  Grábrók.  Daginn  eftir  var 
hann  um  kyrt  á  Hreðavatni  sökum  sífelldrar  rigningar,  en 
næsta  dag  stytti  upp,  og  gat  Jónas  þá  athugað  á  ný  surtarbrands- 
lagið  þar  í  grenndinni  og  safnað  sýnishornum  með  viðarstein- 
gjörvingum,  athugað  landslagið  og  jarðmyndunina  m.  fl.  Dag- 
inn  eftir  fór  hann  lausríðandi  ofan-að  Munaðarnesi  og  Stafhoiti 
til  að  athuga  surtarbrand,  en  lestin  hélt  beint  áfram  vestur  að 
Grísartungu,   og   þaðan   fór   Jónas   svo   næsta   dag   yfir   Vestri- 

Skarðsheiði  vestur  í  Hítardal  (III.  b.,  bls.  156 — 60).  Þrýtur  núi 
dagbókin,  en  áfangaskráin,  ýmsar  athugasemdir  um  íornleifar,. 
sendibréf,  yfirlit  yfir  ferðalögin  öll  (III.  b.,  bls.  275 — 77)  er  til 
leiðbeiningar  um  framhald  ferðalagsins.  í  Hítardal  athugaði 
hann  gamla  steina  með  myndum  og  dró  upp  teikningar  af  þeim.. 
Næsta  dag  fór  hann  inn-að  Hólmi  og  fram  í  Bjarnarhelli,  gerði 
lýsing  af  honum  og  dró  upp  gömul  fangamörk  og  áletranir,  sem 
þar  eru.  Síðasta  Júlí  fór  hann  ofan  að  Hítarnesi  og  daginn  eftir,. 
sem  var  sunnudagur,  að  Staðarstað.  Þar  var  séra  Pétur  Péturs- 
son,  síðar  biskup,  og  varð  nú  fagnaðarfundur  með  þeim  vinun- 
um;  var  Jónas  þar  næstu  tvo  daga  um  kyrt.  Fyrra  daginn  skrif- 
aði  hann  Konráði  gamansamt  bréf  og  felldi  inn  í  það  kvæði  o.. 
fl.,  en  síðari  daginn  skrifaði  hann  Steenstrup  aftur  og  mest  um 
silungategundir  og  aðra  fiska  (II.  b.,  bls.  79 — 86).  Síðan  fór 
hann  út  að  Búðum  og  athugaði  ölkeldur  á  leiðinni  þann  dag  og 
allan  næsta  dag  og  næstu  nótt,  fór  í  þeim  erindum  upp  á  Fróðár- 
heiði  m.  a.  og  síðan  næsta  dag  út  að  Hamrendum  í  Breiðuvík, 
til  séra  Hannesar  Jónssonar.  —  Frá  Búðum  sendi  hann  bréf  sín 
og  náttúruminjar,  ölkelduvatn  o.  fl.  til  Hafnar  (II.  b.,  bls.  33 — 4r 
86 — 7).  —  Næsta  dag,  7.  Ág.,  fór  hann  upp  í  Sönghelli  og  skoð- 
aði  hann,  skrifaði  þar  upp  nokkur  gömul  fangamörk  o.  fl.  (III.. 
b.,  bls.  185 — 86),  og  hélt  síðan  áfram  að  Hólum.  Hann  skrifaði 
einnig  upp  ýms  örnefni  í  Breiðuvíkurþingum,  sjálfsagt  eftir  frá- 
sögn  kunnugra  manna,  og  líkiega  helzt  séra  Hannesar  (III  b.„ 
bls.  200 — 201),  og  dró  upp  nokkrar  myndir;  sumar  af  myndum 
hans  frá  þessari  ferð  (sjá  III.  b.),  þær  sem  hann  hefir  gefið  sér 
tíma  til  að  vanda  nokkuð,  eru  merkilega  vel  gerðar.  Frá  öðrum 
ferðum  hans  en  þessari  og  þeim,  sem  hann  fór  sumarið  áður,  eru 
svo  að  segja  engar  myndir  til,  og  hann  virðist  lítið  hafa  fengizt 
við  að  draga  upp.  —  Hinn  8.  Ag.  fór  hann  til  Olafsvíkur  og  var 
þar  2  daga  um  kyrt;  ef  til  vill  hefir  hann  þá  skrifað  þar  eða  á. 
Hólum  það,  sem  er  í  fornleifaskýrslunni  um  fornminjar  og  forn- 
ar  sagnir  hér  um  slóðir,  III.  b.,  bls.  186 — 89.  Þá  skrifaði  hann 
einnig  Finni  Magnússyni  og  sendi  honum  byrjunina  af  forn- 
fræðaskýrslunni  (II.  b.,  bls.  87 — 8,  m.  aths.).  11.  Ág.  fór  hann 
inn  að  Krossnesi  í  Eyrarsveit.  Er  hann  var  að  ríða  heim  að 
Fróðá,  kom  honum  vísa  á  varir  um  Björn  Breiðvíkinga-kappa 
og  hinn  breytta  aldarhátt,  og  er  hann  vitjaði  leiðis  æskuvinar 
síns,  Jóns  Kjærnesteds,  í  Fróðárkirkjugarði,  kom  honum  til  hug- 
ar,  að  minnast  hans  með  litlu  ljóði  (I.  b.,  bls.  96).  Hann  kva& 
5  fallegar  ferskeytlur,  og  óvenju  dýrar,  þótt  ekki  væru  þær  me& 
neinum  rímnabraghætti.  í  Krossnesi  veiddi  hann  um  kvöldið 
silunga    til    að    senda    náttúrugripasafni    háskólans.    —    Daginn 

eftir  fór  hann  inn  að  Bjarnarhöfn.  Þar  varð  hann  að  vera  unv 
kyrt  sökum  stórrigningar  4  næstu  daga.  Þar  var  þá  Sigfús 
sýslumaður  Skúlason,  en  illa  stóð  á  til  að  taka  á  móti  gestum  og 
varð  Jónas  að  hýrast  í  cjaldi  sínu,  „Hrauki",  þótt  vont  væri 
veðrið,  sbr.  gamanbréf,  sem  hann  skrifaði  þá  Konráði,  II.  b.,, 
bls.  89 — 90,  m.  aths.,  og  bréf  hans  til  Steenstrups  17.  s.  m.  (s. 
st.,  bls.  94).  17.  Ág.  komst  hann  inn  að  Helgafelli  og  var  þar  um 
kyrt  næsta  dag,  nema  hvað  hann  reið  niður  á  Þingvelli,  til  að 
skoða  hinn  forna  þingstað,  og  í  Stykkishólm.  Skrifaði  hann  nú 
Steenstrup  gott  og  greinilegt  bréf  þá  daga,  svaraði  bréfum  hans, 
og  gerði  nokkra  grein  fyrir  landslaginu  á  Snæfellsnesi  í  jarð- 
fræðislegu  tilliti  o.  fl.  (II.  b.,  bls.  92—97).  E.  fr.  lauk  hann 
gamanbréfinu  til  Konráðs,  sagði  honum  af  trúlofun  séra  Péturs . 
á  Staðarstað,  vinar  þeirra,  —  og  að  hann  hefði  gefið  honum 
Köru  sína.  Hann  athugaði  rústir  o.  fl.  á  hinum  forna  þingstað 
Þórsnessþings  á  Þingvöllum  og  sögustaði,  sem  getið  er  í  Eyr- 
byggja-sögu.  Á  Helgafelli  var  séra  Jón  Guðmundsson,  bróðir 
séra  Þorgeirs,  og  á  Þingvöllum  séra  Grímur  Pálsson,  en  í  Stykk- 
ishólmi  Árni  kaupmaður  Thorlacius.  Fóru  þeir  nú  allir  og  fleiri 
með,  alls  7  saman,  um  Helgafellssveit,  til  að  athuga  sögustað- 
ina  og  ræða  saman  um  þá  með  Jónasi ;  mun  það  haf a  verið  20. 
Ág.  (sbr.  bréf  til  Finns  2.  Maí  1842,  II.  b.,  bls.  134),  því  að  19. 
var  rok  og  rigning,  og  Jónas  fór  ekki  lengra  áleiðis  en  að  Hof- 
stöðum  þann  daginn,  enda  mun  hann  þá  hafa  farið  að  rannsaka 
þúst,  sem  hann  hafði  séð  sumarið  áður  og  álitið  kunna  að  vera 
haug  Þórólfs  Mostrar-skeggs,  sbr.  II.  b.,  bls.  108,  og  III.  b.,  bls. 
190;  en  20.  fór  hann  um  Helgafellssveit  og  allt  inn  að  Breiða- 
bólstað  á  Skógarströnd,  kom  við  í  Hrísum  og  slóst  Jón  hrepp- 
stjóri  Jónsson,  sem  þar  bjó,  með  í  f örina.  Athuguðu  þeir  sérstak- 
lega  hið  forna  bæjarstæði  Þórólfs  bægifótar,  Hvamm,  ieifarnar  af 
haug  og  bæ  Arnkels  goða,  sonar  hans,  á  Bólstað  við  Álftaf  jörð 
o.  fl.,  sbr.  fornleifaskýrslu  Jónasar,  III.  b.,  bls.  189 — 93,  og 
uppdrátt  á  bls.  202.  —  Á  Breiðabólstað  var  merkilegur  legsteinn 
frá  1681,  sem  hann  hafði  séð  sumarið  áður  og  rannsakaði  nú  að 
nýju.  Næsta  dag  fór  hann  inn  að  Skörðum  í  Miðdölum  og  sunnu- 
daginn  22.  yfir  í  Haukadal  og  allt  fram  að  Skarði,  fremsta  bæn- 
um,  en  daginn  eftir  fór  hann  norður  yfir  Haukadalsskarð  og  út 
að  Prestsbakka,  og  þaðan  aftur  inn  á  Borðeyri  (sbr.  áfanga- 
skrána,  III.  b.,  bls.  207) ;  í  yfirlitinu  yfir  ferðalög  sín,  III.  b., 
bls.  276,  kveðst  hann  hafa  farið  allt  út  í  Bitru,  en  það  er  næsta 
ólíklegt,  að  hann  hafi  komizt  samdægurs  inn  að  Borðeyri,  ef  hann. 
hefði  farið  allt  norður  að  Bitrufirði,  jafnvel  þó  að  hann  hefði 
skilið   lestina   eftir    á    Borðeyri,   er   hann  fór   út-eftir,   og   íarið* 

lausríðandi  þaðan  fram  og  aftur.  Daginn  eftir  var  hann  um 
kyrt  á  Borðeyri,  og  athugaði  þar  m.  a.  hinar  fornu  búðatóftir 
(III.  b.,  bls.  194),  en  fór  næsta  dag  að  Staðarbakka  í  Miðfirði 
og  þaðan  daginn  eftir  að  Víðidalstungu.  Síðan  fór  hann  norð- 
ur  að  Steinnesi  næsta  dag,  og  að  Hnausum,  sem  eru  skammt 
frá,  daginn  eftir,  28.  Ágúst.  Þann  dag  kveðst  hann  hafa  mætt 
á  Reykjabraut  sendimanni  að  norðan,  er  flutti  honum  fregnina 
um  lát  Bjarna  amtmanns  (sjá  bréf  til  J.  St.,  II.  b.,  bls.  116),  en 
eftir  áfangaskránni  fór  hann  að  Reykjum,  um  Reykjabraut, 
sunnudaginn  29.  Ág.  Kann  hann  þó  að  hafa  farið  upp  á  Reykja- 
braut  og  að  Hnausum  aftur  daginn  áður.  En  hvað  sem  um  það 
er,  þá  hafði  nú  orðið  sá  atburður  í  fráfalli  Bjarna  amtmanns, 
sem  hafði  hin  sterkustu  áhrif  á  Jónas.  Fráfall  Bjarna  hafði 
orðið  með  sviplegum  hætti  nóttina  milli  25.  og  26.  Ág.  Fyrir 
7  vikum  höfðu  þeir  skilið  í  Reykjavík  og  Bjarni  klappað  á  öxl- 
ina  á  honum  og  sagt:  „Þegar  ég  dey,  þá  verður  þú  eina  þjóð- 
skáldið  okkar,  Jónas  minn".*)  Jónas  mun  ekki  hafa  búizt  við,  að 
hann  lifði  Bjarna,  heldur  hafði  hann  fengið  Bjarna  til  að  heita 
sér  því,  að  hann  skyldi  mæla  eftir  sig,  en 

„Guð  hefir  skipt  hetju  sína  heimt 

og  til  góðra  funda  úr  harki  veraldar" 

varð  honum  nú  að  orði.  Og  nú  snerist  öll  athyglin  frá  umhverf- 
inu  og  náttúrunni.  Allt  varð  skyndilega  sem  dautt  og  kalt. 

Skjótt  hefir  sól  brugðið  sumri, 

skjótt  hefir  guð  brugðið  gleði, 

nú  reikar  harmur  í  húsum 
og  hryggð  á  þjóðbrautum. 

Enn  kom  köllun  innan-frá  til  að  yrkja  erfikvæði,  hið  þriðja 
þetta  sumar.  Það  kom  í  huga  hans  á  hestsbakinu  eins  og  önnur 
kvæði  fyr  á  þessu  ferðalagi  (sbr.  I.  b.,  bls.  97 — 98,  m.  aths.). 
Yndislega  ljóðrænt  að  upphafi,  dapurleg  lýsing  á  náttúrunni, 
þegar  hugurinn  var  að  hverfa  frá  skoðun  hennar  og  beindist 
inn  á  við  til  athugunar  hins  sorglega  umhugsunaref nis ;  en 
endurminningin  um  umræðurnar  á  síðasta  samfundinum  brauzt 


*)  Sbr.  Ljóðm.,  2.  útg.,  bls.  XXXI.  —  Bjarni  á  þá  einnig  ao 
hafa  boöið  Jónasi  að  vera  næsta  vetur  nyrora  hjá  sér,  og  Jónas  á 
aö  hafa  þegiö  þaS  bo?5,  en  ekkert  bendir  til  þess,  aö  svo  hafi  veriö. 

einnig  fram,  og  varð  nú  enn  beiskari  í  garð  mótstöðumannanna, 
og  um  leið  gægðist  fram  eins  konar  klaksár  fögnuður: 

Hlægir  mig  eitt,  það,  að  áttu  og  á  skyldi  horfa 

því  uglur  ei  fagna,  hrafnaþing  kolsvart  í  holti 

ellisár  örninn  að  sæti  fyrir  haukþing  á  bergi. 

Tómas  hafði  líka  komizt  hjá  þeirri  hugraun.  —  Svo  myndi,  ef 
til  vildi,  fara  fyrir  honum  sjálfum  einnig. 

Hann  hélt  leiðar  sinnar  næsta  dag  frá  Reykjum  og  fór  að 
Vatnsskarði  um  kvöldið,  sennilega  um  Svínavatn  og  Bólstaðar- 
hlíð,  yfir  Blöndu  á  Hamarsvaði,  en  daginn  eftir,  síðasta  dag 
Ágúst-mánaðar,  fór  hann  út  að  Reynistað,  því  að  hann  langaði 
til  að  fara  norður  í  Fljót  og  þaðan  á  Siglufjörð.  Honum  hafði 
ekki  heppnazt  1837  né  1839,  sökum  illviðra,  að  rannsaka  fjöllin 
á  milli  Skagafjarðar  og  Eyjafjarðar  hið  ytra.  En  í  þetta  sinn 
fór  enn  sem  fyr.  Sumri  var  í  raun  og  veru  brugðið;  það  fór  að 
snjóa  í  fjöll  og  rannsóknum  á  þeim  varð  ekki  vel  komið  við. 
Jónas  varð  að  hætta  við  ferðina  til  Siglufjarðar  og  sneri  við  að 
Glaumbæ  1.  September.  Daginn  eftir  fór  hann  að  Kotum  í 
Norðurárdal  og  næsta  dag  heim  að  Steinsstöðum.  Hann  gat  þá 
verið  við  jarðarför  Bjarna  amtmanns;  hann  var  grafinn  heima 
á  Möðruvöllum  næsta  dag.  Hann  náttaði  sig  í  Dunhaga,  hjá 
séra  Jóni  lærða  Jónssyni,  er  talaði  yfir  Bjarna  og  mun  hafa 
boðið  Jónasi  heim  með  sér  frá  jarðarförinni,  en  fór  síðan  aftur 
heim  að  Steinsstöðum  og  var  þar  um  kyrt  til  að  hvíla  sig  og 
hestana  eftir  langferðalagið  norður,  áður  en  hann  legði  upp  í 
suðurferðina.  Skrifaði  hann  nú  Finni  daginn  eftir  að  hann 
kom  heim  frá  jarðarförinni  og  sendi  honum  framhald  af  forn- 
fræðaskýrslu  sinni  (II.  b.,  bls.  98 — 99).  —  „Ég  hafði  lofað  amt- 
manni  Bjarna  að  finna  hann,  ef  ég  kæmist  svo  langt;  enda  náði 
ég  rétt  í  að  sjá  hann  fara  ofan  í  gröfina",  segir  hann  m.  a.  i 
bréfinu. 

Á  Steinsstöðum  var  allt  líkt  og  áður,  fyrir  tveim  árum,  er 
hann  hafði  verið  þar  síðast. 

Hann  langaði  enn  til  að  reyna  að  komast  til  Siglufjarðar, 
en  „einhver  hefndarnorn  situr  fyrir  mér",  skrifaði  hann  til 
Finns,  „svo  ég  held  ég  ætli  aldrei  að  komast  í  Siglufjörðinn; 
ég  er  nú  að  vaka  yfir  því,  en  snjórinn  hamlar  mér".  Hann  lagði 
loks  af  stað  laugardaginn  11.  Sept.  og  mun  hafa  lagt  seint  upp, 
því  að  hann  fór  að  eins  út  að  Krossastöðum  á  Þelamörk  um 
kvöldið,  en  næsta  dag  fór  hann  að  Upsum  í  Svarfaðardal,  til 
séra  Baldvins,  föðurbróður  síns.  Mun  hann  hafa  ætlað  að  reyna, 
hvort    tiltækilegt    væri    að    fara    Reykjaheiði    næsta    dag    yfir    í 

Ólafsfjörð  og  síðan  þaðan  um  Sandskarð  og  Hólsskarð  í  Siglu- 
f jörð,  en  hann  hefir  komizt  að  raun  um,  að  það  var  nú  ekki  til- 
tækilegt.  Fór  hann  þá  inn  að  Völlum  og  gisti  hjá  séra  Stefáni,. 
öðrum  föðurbróður  sínum,  föður  Skapta  Timoteusar,  en  næsta 
dag,  14.  Sept.,  fór  hann  sem  leið  liggur  fram  allan  Svarfaðar- 
dal,  yfir  Heljardalsheiði,  ofan  í  Kolbeinsdal  og  heim  að  Hólum 
í  Hjaltadal.  Hafði  hann  ekki  komið  fyr  á  þann  fræga  stað  að 
fornu  og  nýju.  Mun  hann  hafa  verið  þar  um  kyrt  hjá  séra 
Benedikt  prófasti  Vigfússyni  til  að  skoða  staðinn  og  kirkjuna 
mikinn  hluta  næsta  dags,  því  að  hann  fór  þá  aðeins  að  Enni  í 
Viðvíkursveit.  Daginn  eftir  fór  hann  inn  í  Blönduhlíð,  kom  að 
Frostastöðum  til  Rannveigar,  ekkju  Jóns  Espolins,  og  til  að 
kynna  sér  handrit  þau,  er  hann  hafði  látið  eftir  sig,  og  tala  við 
hana  um  þau  og  kvæði  hans  (sbr.  II.  b.,  bls.  107,  og  III.  b.,  bls.. 
206,  m.  aths.),  en  um  kvöldið  fór  Jónas  að  Flugumýri  og  gisti 
þar.  Sendi  hann  nú  Steenstrup  stutt  bréf  um  ferðalagið  og 
landslagið  (II.  b.,  bls.  99—100).  Næsta  dag  fór  hann  að  Mæli- 
felli  og  síðan  fór  hann  rakleitt  suður  fjöll  til  Reykjavíkur, 
skemmstu  leið.  Fór  fyrsta  daginn  upp  á  Mælifellsdal;  annan 
daginn,  sem  var  sunnudagurinn  19.  September,  fór  hann  suður 
yfir  Blöndu  og  lá  undir  Sauðafelli;  þriðja  daginn  fór  hann  að 
Réttarvatni,  sem  hann  minntist  síðar  í  vísum  sínum  um  „annes 
og  eyjar"  (I.  b.,  bls.  125 — 26),  og  fjórða  daginn  fór  hann  ofan 
að  Gilsbakka.  Hann  var  svo  heppinn  að  fá  bjart  og  gott  veður 
á  fjöllunum,  ágætt  skyggni,  svo  að  hann  gat  séð  allt  austur  til 
Dyngjufjalla  á  Mývatnsöræfum  (II.  b.,  bls.  103 — 4).  —  Frá 
Gilsbakka  fór  hann  daginn  eftir  einungis  yfir  að  Giljum  í 
Hálsasveit,  því  að  hann  ætlaði  að  fara  fyrir  Ok  næsta  dag,  og 
fór  hann  þá  að  Svartagili  í  Þingvallasveit,  en  síðan  heim  til 
Reykjavíkur  daginn  eftir,  24.  September,  og  var  þá  ferðinni 
lokið.  Hann  var  þar  um  kyrt  næsta  dag,  en  sunnudaginn  26. 
fór  hann  suður  á  Álftanes.  Mun  Gunnar,  fylgdarmaður  hans, 
þá  hafa  átt  að  fara  í  skólann  á  Bessastöðum;  hann  átti  nú  að 
vera  í  2.  deild  1.  bekkjar.  Jónas  gisti  hjá  Páli,  vini  sínum,  Mel- 
sted  á  Brekku  og  hefir  sagt  honum  ferðasöguna.  —  Páll  gat 
þess  í  bréfi,  sem  hann  skrifaði  Jóni  Sigurðssyni  7.  n.  m.  (Bréf 
P.  M.  til  J.  S.,  bls.  20),  að  Jónas  hefði  beðið  Odd  Thorarensen, 
lyfsala  á  Akureyri,  að  sjá  um,  að  kvæðum  Bjarna  amtmanns 
yrði  haldið  saman.  Hefir  Páll  eflaust  haft  það  eftir  Jónasi 
sjálfum;  þeir  hafa  m.  a.  rætt  um  Bjarna  og  fráfall  hans.  — 
Daginn  eftir  fór  Jónas  aftur  til  Reykjavíkur.  Það  sást  til 
„Svörtu  Jóhönnu";  hún  var  að  koma  með  fréttir  frá  útlöndum 
og  bréf   frá   vinunum   í    Höfn.    „Fékk   bréf   frá    Strp.",    skrifar 

hann  við   þennan  dag,  hinn   síðasta,  sem  hann  telur   í   áfanga- 
•skránni. 

Honum  brást  þannig  ekki  vonin  um  bréf  frá  Höfn.  En 
hann  varð  samt  fyrir  vonbrigðum,  því  að  hann  hafði  hálfvegis 
vonazt  eftir  styrk  úr  sjóðnum  til  almennra  þarfa,*)  og  bréf 
Steenstrups  **)  var  ekki  alls  kostar  ánægjulegt;  hann  hafði  í 
nokkra  mánuði  verið  ófær  til  að  hugsa  og  starfa  að  andlegum 
efnum,  ritstörfum  o.  þ.  h.,  verið  allt  af  eins  og  í  móki  og  mátt- 
leysi.  Fyrri  hluti  bréfsins  er  að  mestu  um  þetta,  skrifaður  eftir 
móttöku  bréfa  og  sendinga  Jónasar  frá  Reykjavík  og  Snæfells- 
nesi,  en  síðari  hlutinn,  skrifaður  2.  Sept.,  er  um,  að  hann  hafi 
verið  settur  í  kennaraembættið  í  Sórey,  um  væntanlega  gifting 
hans,  enn  fremur  um  náttúrugripi  þá,  sem  Jónas  hafði  sent,  o. 
fl.***)  , —  Jónas  skrifaði  Steenstrup  aftur  4. — 6.  n.  m.,  sbr.  II. 
b.,  bls.  100 — 105,  m.  aths. ;  —  fyrst  gamankvæði  á  dönsku  og 
síðan  gamanyrði  um  grein,  sem  Schythe  hafði  birt  um  svaðil- 
för  sína  austur  um  óbyggðir  1840;  því  næst  skrifar  Jónas  um 
ferð  sína  að  norðan  og  gerir  í  stuttu  máli  grein  fyrir  jarðmynd- 
un  á  hálendinu.  Minnist  á  kostnaðinn  við  ferðina;  hann  hafði 
orðið  liðugum  þriðjungi  meiri  en  styrkurinn,  og  var  nú  illt  í 
efni.  —  Hann  skrifaði  Finni  5.  s.  m.,  sbr.  II.  b.,  bls.  106 — 8,  m. 
aths.,  mest  um  fornfræða-skýrslur  sínar  og  -athuganir,  en  drep- 
ur  þar  einnig  á  þessi  f járhagsvandræði:  „Þegar  þér  fréttið 
næst  af  mér,  verð  ég  dauður  úr  sulti;  því  sumarferðin  hefir 
kostað  mig  452  —  24.  Hvar  skyldi  ég  nú  eiga  að  taka  þessa 
152  —  24,  auk  vetrarins?"  Sbr.  einnig  bréf  til  Reinhardts  6.  s. 
m.,  s.  st.,  bls.  111.  —  Mánuði  síðar  skrifaði  hann  Steenstrup 
aftur  (s.  st.,  bls.  114 — 19,  m.  aths.),  og  minnist  þá  aftur  á 
kröggurnar:  „Jeg  bor  nu  hos  Skræder  Hansen,  i  et  lille  Værelse 
paa  Nordsiden,  og  har  det  saaledes  opdækket  paa  Borde  og 
Bænke,  at  Franskmændene  vilde  sige:  ah,  verus  artista  es.  I 
Anledning  heraf  spiser  jeg  hos  mig  selv;  er  det  ikke  mor- 
somt?"  ****)  S.  d.  sendi  hann  f jármálastjórninni  erindi,  II.  b., 
bls.  119-22,  og  gerði  grein  fyrir  ferðalagi  sínu  og  rannsóknum,  og 
sótti  enn  fremur  um  auka-þóknun  eða  uppbót,  sem   svaraði  fcil 


*)  Sbr.  II.  b.,  bls.  116  og  bls.  122. 
**)  í  nr.  13  í  abr.  í  hrs.  Bmf. 
***)  Þaí5  væri  ástæSa  til  að  prenta  bréf  Steenstrups  til  Jónas- 
ar,  og  raunar  bréf  annara  til  hans  einnig;  og  betur  myndi  ævi- 
saga  hans  verða  skrifuS,  ef  ýms  af  þeim  bréfum,  og  sömuleiðis 
hans  eigin  bréfum,  yröu  felld  inn  í  hana.  Þess  er  nú  ekki  kostur 
hér,  en  bót  er  í  máli,  aö  hér  er  auSvelt  að  vísa  til  bréfa  hans 
sjálfs. 

****)    Sbr.  bls.  115  s.  st.:  „Jeg-  sulter";  og  enn  fremur  bls.  116. 

þess,  sem  ferðakostnaðurinn  hafði  farið  fram  úr  styrknum, 
Daginn  eftir  skrifaði  hann  einnig  Finni  og  gat  enn  um  þetta  við 
hann,  og  bað  hann  jafnframt  um  að  róa  að  því  öllum  árum,  að 
hann  gæti  ferðazt  um  Austurland  næsta  sumar,  fengi  til  þess 
500  dali.  —  Það  er  eftirtektarvert,  að  þegar  Jónas  ætlaði  að 
sækja  um  til  fjármálastjórnarinnar  styrk  til  rannsókna  og 
ferða  á  íslandi  1838,  þá  hættir  hann  við  það;  þegar  hann  ætl- 
ar  heim  næsta  ár,  býður  hann  fjármálastjórninni  þjónustu  sínar 
ef  hún  skyldi  vilja  láta  fara  fram  náttúrufræðislegar  rannsóknir 
á  Islandi,  en  hann  sækir  ekki  um  styrk  handa  sjer  til  þess  að~ 
framkvæma  þess  konar  rannsóknir;  og  þegar  fjármálastjórnin 
rausnast  við  að  veita  honum  eina  100  dali,  þá  sækir  hann  ekki 
um  meira  sem  styrk,  heldur  sem  lán.  Ekki  sækir  hann  heldur 
um  styrk  1840,  heldur  hafði  Finnur  gert  það  fyrir  ársbyrjun, 
og  sömuleiðis  hafði  Steenstrup  gert  það  (eftir  beiðni),  er  Jónas 
fékk  300  dali  1841.*)  Nú  sækir  Jónas  að  vísu  um  þóknun  vegna 
þess,  hve  ferðin  hafði  orðið  kostnaðarsöm,  en  ekki  sækir  hann 
um  styrk  til  rannsókna  næsta  ár,  og  ekki  felur  hann  það  heldur 
neinum.  Það  er  svo  að  sjá,  sem  hann  hafi  kunnað  betur  við  að 
beiðast  ekki  styrkveitinga  sjálfur  handa  sér,  heldur  að  aðrir 
kæmu  því  til  leiðar,  að  honum  yrði  veittur  hann,  ef  þess  yrði 
kostur.  Honum  hefir  eðlilega  fundizt  fara  betur  á  því,  að  aðrir 
en  hann  sjálfur  mæltu  fram  með  honum  og  töluðu  hans  máli; 
enda  mun  stjórninni  hafa  þótt  fara  vel  á  því,  ekki  sízt  þar  sem 
Jónas  var  heima  á  íslandi. 

Jónas  hafði  verið  til  húsa  hjá  Einari  Hákonarsyni  hatta- 
makara  undanfarin  2  ár.  Einar  var  frændi  Gísla  ísleifssonar, 
vinar  Jónasar,  sonur  Hákonar  Oddssonar  og  Kristínar,  systur 
ísleifs  yfirdómara;  munu  þeir  Jónas  og  Einar  hafa  verið  kunn- 
ingjar  frá  því  að  Jónas  var  í  skóla  og  síðan  í  Reykjavík.  Einar 
átti  hús  við  Aðalstræti,  „Hákonsenshús",  þar  sem  nú  er  nr.  8, 
er  tengdasonur  hans,  Valgarður  Breiðfjörð,  byggði  ofan  á 
gamla  húsið  og  upp  úr  því.**)  Stofan,  sem  Jónas  var  í5  var  í 
norðurenda  hússins,  niðri,  óg  er  þar  nú  sölubúð.***)  En  ívar 
Hansen  klæðskeri,  sem  Jónas  kveðst  vera  hjá,  er  hann  skrifar 
Steenstrup  5.  Nóv.  þetta  haust,  bjó  í  „Steinsenshúsi",  sem  þá 
var  svo  kallað;  það  var  sunnar  í  Aðalstræti,  næsta  hús  sunnan- 


*)    Sbr.  þó  ummæli  Jónasar  í   bréfi   hans   til   f  jármálastjórnar- 
innar  6.  Marz  1841,  II.  b.,  bls.   68. 

**)    Sbr.  Rvík  14  vetra,   bls.   70  og  93,  og  Sögu  Rvíkur,  I.,   173. 
***)    Benedikt    Gröndal    segir    í    Dægradvöl,    bls.    53,    frá    bví,    aS 
hann  hafi  einu  sinni  komi'ð   til  Jónasar  af  forvitni,  þegar  hann  átti 
heima  í  þessu  húsi;  lýsir  Gröndal  dálítiS   þessari  heimsókn  sinni. 

við  Grjótagötu;  var  síðar  nr.  14  í  Aðalstræti,  en  rifið  1932.*) 
Hefir  Jónas  verið  að  eins  þetta  haust  í  þessu  herbergi,  því  að 
við  húsvitjun  í  Desember  er  hann  kominn  í  „Dillonshús",  til 
madömu  Sigríðar  Ottesen;  það  hús  er  nú  nr.  2  við  Suður- 
götu.**)  Mun  Jónas  hafa  verið  bar,  unz  hann  fór  alfarinn 
úr  Reykjavík  næsta  sumar,  og  húsmóðirin,  sem  var  ágæt  kona, 
mun  hafa  séð  um,  að  honum  liði  vel  að  svo  miklu  leyti  sem  í 
hennar  valdi  stóð. 

í  bréfi  því,  sem  Jónas  skrifaði  Finni  Magnússyni  29.  Sept. 
1839  frá  Steinsstöðum,  greindi  hann  ástæðurnar  til  þess,  að 
hann  vildi  vera  í  Reykjavík  á  komandi  vetri,  m.  a.  þá,  „að  ég 
ætla  að  vita",  sagði  hann,  „hvort  mér  ekki  muni  heppnast,  með 
aðstoð  Steenstrups  og  Schythe,  og  stiftsyfirvaldanna  samþykki, 
að  koma  fótum  undir  „íslenzkt  steinasafn"  (oryktognostisk  og 
geognostisk  Samling),  annað  hvort  við  skólann  eða  stiftsbók- 
hlöðuna,  því  þetta  álít  ég  áríðandi  bæði  fyrir  landið  og  vísind- 
in"  (II.  b.,  bls.  28).  Finnur  svaraði  (1.  Maí  1840) :  „Áformið  um 
stofnan  opinbers  steinasafns  í  Reykjavík  eða  á  Bessastöðum  er 
sérlega  fallegt  og  nytsamlegt;  ég  óska  því  sem  beztan  fram- 
gang".  Þegar  suður  kom,  hefir  Jónas  sennilega  átt  tal  um  þetta 
mál  við  þá  náttúrufræðingana  og  fleiri,  en  ekki  er  kunnugt  um, 
að  hann  hafi  skrifað  neitt  um  það  1840.  En  nú,  þegar  hann 
kemur  heim  úr  ferðalaginu  haustið  1841,  hreyfir  hann  þessu 
máli  að  nýju,  enda  mun  hann  hafa  undirbúið  það  á  ferðum  sín- 
um.  Er  svo  að  sjá  sem  hann  hafi  nú  snúið  sér  til  stiftamtmanns 
og  jafnvel  Jóns  Thorstensens  landlæknis  og  fengið  góðar  undir- 
tektir. 

í  bréfi  sínu  til  Steenstrups  4. (—6.)  Okt.,  II.  b.,  bls.  104, 
skrifar  hann,  að  hið  íslenzka  náttúrugripasafn  sé  að  fæðast  og 
að  sér  hafi  verið  leyft  að  nota  „svartholið"  til  að  safna  í,  hann 
setji  safnið  undir  eftirlit  stjórnarinnar  og  ætli  það  skólanum, 
er  til  kemur,  o.  s.  frv.  Á  líkan  hátt  skrifaði  hann  Reinhardt 
samtímis  (bls.  110 — 11  s.  st.)  og  mæltist  til  aðstoðar,  gripa- 
skipta  m.  a.  Mánuði  síðar,  5.  Nóv.  (bls.  114 — 15  s.  st.),  skrifaði 
hann  Steenstrup  enn  greinilegar  um  þetta  merkilega  mál  og 
skoraði  á  þá  náttúrufræðingana  í  Höfn  að  veita  sér  lið  í  þessu 
efni,  og  þá  skrifaði  hann  einnig  samtímis  f jármálastjórninni  um 
þetta  í  greinargerð  sinni  til  hennar  (sbr.  bls.  121  s.  st.) ;  sömu- 
leiðis  getur  hann  um  þetta  í  bréfi  sínu  til  Finns  næsta  dag.  Hin- 
ir    dönsku    náttúrufræðingar    tóku    málaleitun    Jónasar    all-vel. 


*)    Sjá  um  þaí5  í  Rvík  14  v.,  bls.  73 — 74,  og  Sögu  Rvíkur,  I.,  27; 
*)    Sjá  enn  fremur  aths.  viö  þetta  bréf  til  Steenstrups. 

"Steenstrup  kvað  raunar  (í  bréfi  sínu  27.  Marz  næsta  vor),  að 
ekki  væri  hægt  að  senda  neitt  frá  dýrafræðissafninu  að  sinni, 
þar  sem  hann  væri  sjálfur  úti  í  Sórey  og  Reinhardt  hefði  verið 
mjög  veikur.  „Men  det  skal  altsammen  komme  med  Tiden", 
skrifaði  hann.  ■ —  Forchhammer  skrifaði  einnig  (síðar  um  vor- 
ið)  og  kvaðst  mundu  senda  ákveðin  sýnishorn  af  hinum  íslenzku 
bergtegundum,  þegar  ritgerð  hans  um  þær,  sem  þá  var  ver- 
ið  að  prenta,  væri  komin  út  og  hann  gæti  látið  hana  fylgja  með. 
Ef  til  vill  hafa  beir  orðið  við  þeirri  ósk  Jónasar,  að  senda  hon- 
um  handa  safninu  nokkur  sýnishorn  af  bergtegundum  og  stein- 
um,  eintök  af  náttúrugripum  úr  dýraríkinu  og  eitthvað  af  ílát- 
um  til  að  varðveita  og  sýna  safngripina  í.  Því  að  nú  hafði  hann 
ákveðið  að  stofna  ekki  að  eins  steinafræðissafn,  heldur  einnig 
dýrafræðissafn.  Framkvæmdirnar  munu  þó  að  líkindum  hafa 
orðið  minni  en  Jónas  óskaði.  Safnið  komst  samt  á  fót  fyrir  hans 
tilstilli  og  með  þeim  bergtegunda-  og  steina-sýnishornum,  m.  fl., 
sem  hann  hafði  safnað  saman  á  ferðum  sínum  1839 — 41,  en  þá 
náttúrugripi,  sem  hann  safnaði  saman  á  ferð  sinni  næsta  sum- 
ar,  mun  hann  hafa  flutt  með  sér  til  Hafnar,  og  er  óvíst  að 
nokkuð  af  þeim  hafi  komið  síðar  til  Reykjavíkur.  Því  miður  er 
nú  ekki  fullkunnugt  um,  hversu  fjölskrúðugt  og  stórt  safnið 
var  orðið,  þegar  Jónas  yfirgaf  það,  né  hvort  það  hefir  aukizt 
síðan,  unz  það  var  afhent  skólanum,  sem  mun  hafa  verið  gert 
bráðlega  eftir  að  hann  var  fluttur  til  Reykjavíkur,  1846.  Það 
hefir  sennilega  verið  geymt  þangað  til  í  „svartholinu",  „setið 
inni"  í  5  ár,  eða  jafnvel  lengur,  því  að  ekki  var  farið  að  kenna 
náttúrusögu  í  skólanum  fyr  en  veturinn  1847 — 48;  þá  kenndi 
Björn  Gunnlaugsson  dýrafræði  í  1.  bekk  2  stundir  á  viku.  — 
Næsta  vetur  kenndi  Hannes  Árnason  náttúrusögu,  bæði  dýra- 
fræði  og  steinafræði,  11  stundir  á  viku;  lætur  hann  þess  getið  l 
skólaskýrslunni,  að  mikið  af  skólans  steinasafni  sé  „ágæta-gott 
og  vel  valið,  með  glöggum  kennimerkjum,  þó  eigi  sé  stórt".  Síð- 
an  mun  safnið  ekki  hafa  verið  aukið  neitt,  að  heitið  gæti,  fyr 
en  á  skólaárunum  1853 — 54,  dýrafræðisdeildin,  og  1858 — 59, 
steinasafnið.  —  Af  hinu  upphaflega  safni  Jónasar  eru  enn  til  í 
skólasafninu  allmörg  sýnishorn  af  íslenzkum  bergtegundum  o.  fl. 
frá  ferðum  hans  á  árunum  1839 — 41,  og  fylgja  enn  miðar  hans 
með  þeim,  með  greinargerð  um  tegund  og  hvar  og  hve  nær  hann 
hafi  tekið  hvert  sýnishorn.*) 


*)  Því  miður  mun  skólasafnið  hafa  færzt  nokkutS  úr  lagi,  er 
það  var  eitt  sinn  borið  út  á  skólablettinn,  vegna  þess  aö  álitið 
var,  að  skólanum  stæöi  hætta  af  eldsvoða,  sem  kom  upp  í  ná- 
.grenninu. 

í  bréfi  sínu  til  f jármálastjórnarinnar  5.  Nóv.  (II.  b.,  bls. 
121),  getur  Jónas  um  væntanleg  viðfangsefni  sín  á  hinum  ný- 
byrjaða  vetri:  Náttúrufræðislegar  rannsóknir,  stofnun  náttúru- 
gripasafnsins  og  fiskveiðarannsóknirnar.  Því  miður  verður  nú 
ekki  séð  af  neinni  dagbók  eða  skýrslu  frá  þessum  vetri,  svo  sem 
hinum  síðast-liðna,  hvaða  náttúrufræðislegar  rannsóknir  hann 
hefir  einkum  fengizt  við.  Um  náttúrugripasafnið  var  nú  rætt 
nokkuð.  Hefir  hann  sennilega  fengizt  nokkuð  við  það  þennan 
vetur,  eftir  því  sem  hann  gat  komið  bví  við.  Sömuleiðis  fisk- 
veiðarannsóknirnar,  en  um  þær  rannsóknir  er  nú  fátt  kunnugt. 
Hann  hefir  vafalaust  fengið  svör  frá  ýmsum,  sem  hann  hafði 
sent  fyrirspurnir  sínar  veturinn  áður,  og  skal  gerð  hér  síðar 
grein  fyrir  þeim  svörum,  en  ástæða  er  að  álíta,  að  þau  hafi 
verið  helzti  fá  og  árangurinn  ófullkominn  að  því  leyti. 

En  nú  skal  minnzt  á  þau  viðfangsefni,  sem  mestu  varðaði 
um  fyrir  núlifandi  kynslóð  og  bókmenntirnar,  að  hann  lét  ekki 
undir  höfuð  leggjast,  yrkisefnin  og  kvæðin.  í  I.  b.,  bls.  98 — 113, 
eru  10  ljóðmæli,  sem  vissa  er  fyrir  eða  miklar  líkur  til,  að  hann 
hafi  ort  þennan  vetur  og  næsta  vor,  og  í  athugasemdum  við 
2  löng  kvæði,  sem  eru  á  bls.  69 — 79,  er  sýnt  fram  á,  að  þau 
muni  einnig  vera  frá  þessum  sama  tíma;  sama  gegnir  um  7  út- 
lögð  kvæði,  2  eftir  Schiller,  1  eftir  Addison  og  4  eftir  Heine 
(bls.  202—11,  212—16,  219—21,  225—28),  og  tvenn  erfiljóð,  sem 
hann  hefir  ort  á  dönsku  (bls.  251 — 53).  Ekki  er  ólíklegt,  að  enn 
fleiri  ljóðmæli,  svo  sem  gamanvísur  (t.  a.  m.  á  bls.  168 — 72)  og 
ef  til  vill  fleira,  muni  einnig  vera  frá  þessum  síðasta  vetri  Jón- 
asar  í  Reykjavík.  Athugasemdirnar  í  I.  b.  við  hvert  þessara 
ljóðmæla  fyrir  sig  gera  óþarft  að  ræða  langt  mál  um  þau  hér 
í  þessu  sambandi,  enda  er  ekki  tilgangurinn  með  þessu  yfirliti 
yfir  ævi  hans  og  störf,  að  kryfja  ljóðmæli  hans  eða  önnur  rit- 
störf  til  mergjar,  hvorki  fagurfræðislega  né  vísindalega,  heldur 
reynt  að  benda  á  ýmislegt,  sem  verða  kynni  til  skýringar  og 
léttis  þeim,  er  það  vilja  fást  við  að  meira  eða  minna  leyti. 

Jónas  hafði  áður  ekki  fengizt  mikið  við  að  yrkja  eftirmæli, 
en  borið  hafði  hann  það  við,  bæði  af  eigin,  innri  hvöt  og  eftir 
ósk  annara;  en  þetta  umliðna  sumar  hafði  hann  ort  þrenn,  og 
það  ótilkvaddur,  og  þennan  nýbyrjaða  vetur  orti  hann  tiltölu- 
lega  mörg  eftirmæli.  Á  sumarferðinni,  eða  nokkru  eftir  að  hann 
var  kominn  aftur  til  Reykjavíkur,  frétti  hann  lát  séra  Stefáns 
Pálssonar  á  Hofi  og  orti  þá  eftir  hann  merkileg  eftirmæli  (I.  b., 
bls.  98 — 100) ;  einkum  eru  3.  og  4.  erindi  snilldarleg,  og  það 
ekki  að  eins  að  forminu  til,  heldur  er  sett  hér  fram  djarfmann- 
leg  og  spakleg  lífskoðun  með  svo  kjarnyrtri  kenningu,  að  erind- 

in  mættu  vel  verða  að  almennum  spakmælum.  —  Um  haustið, 
28.  Nóv.,  andaðist  annar  kunningi  Jónasar,  bændahöfðinginn 
Jón  Sighvatsson  í  Höskuldarkoti.  Jónas  orti  eftir  hann,  beðinn 
eða  óbeðinn,  ágæt  eftirmæli  (I.  b.,  bls.  100 — 102) ;  það  kvæði  er 
9  erindi,  en  hin  fyrstu  3  eru  yndisleg  náttúrulýsing,  sem  gæti 
eins  verið  sjálfstætt  lofkvæði  um  fagurt  sólarlag  og  stjörnuskin 
á  heiðskírri  nóttu.  —  Séra  Þorsteinn  Helgason  í  Reykholti  hafði 
látizt  á  sviplegan  hátt  fyrir  rúmum  2  árum.  Jónas  hafði  þekkt 
hann,  og  þegar  hann  kom  að  Reykholti  eða  á  þær  slóðir,  minnt- 
ist  hann  þessa  sorglega  atburðar  og  mannskaða.  Þetta  haust 
mun  hann  hafa  kveðið  hið  þjóðkunna  snilldarkvæði  sitt,  til 
ævarandi  minningar  um  séra  Þorstein.  Endurminningin  og  um- 
hugsunin  um  hann  og  örlög  hans  hefir  rist  djúpt  í  hjarta  Jón- 
asar.  Hann  mælir  af  hvössum  móði,  eftirmælin  snúast  óðar  upp 
í  eldheitt  ættjarðarljóð.  Hann  hafði  fyrir  nokkrum  árum  spurt 
þjóðina  eftirtakanlega :  „Hvar  er  þín  fornaldar-frægð,  frelsið 
og  manndáðin  bezt?"  Enn  grúfði  holtaþokan  yfir  „hnipinni  þjóð 
í  vanda".  Mönnum  þótti  miða  hægt  uppkomu  frelsis-röðulsins. 
og  seinka  vorinu.  „Fríðir  og  ungir  hnigu  í  stríði"  ágætustu 
synir  þjóðarinnar,  Baldvin  af  bruna,  Tómas  af  tæringu  og  enn 
aðrir  af  öðrum  meinum,  og  þannig  fór  Þorsteinn.  Þetta  var 
ekki  uppörvandi;  menn  „sitja  og  sakna,  segjast  ei  skilja,  hvað 
drottinn  vilji".  Það  þurfti  að  hughreysta,  ekki  að  eins  fámenn- 
an  ættingjahóp,  heldur  alla  þjóðina,  vekja  henni  von  í  brjóstL 
Hann  minnti  nú  ekki  að  eins  á,  hve  allt  væri  fallið  í  dá.  Hann 
lýsti,  hversu  dýrðlegt  hafði  verið  fyrrum,  og  fullvissaði  um,  að 
eyjan  hvíta  ætti  sér  „enn  vor,  ef  fólkið  þorir  guði  að  treysta,. 
hlekki  hrista,  hlýða  réttu,  góðs  að  bíða".  Og  með  hinum  hátíð- 
lega  blæ  hinnar  fornu  hrynjandi  mælir  hann  fram  sín  hugljúfu 
og  hughreystandi  spádómsorð: 

Fagur  er  dalur  og  fyllist  skógi 

og  frjálsir  menn,  þegar  aldir  renna. 

Fjórðu  eftirmælin  eru  eftir  Guðmund  kaupmann  á  Búðum, 
gerð  fyrir  bróður  hans  (I.  b.,  bls.  104 — 5),  og  hin  fimmtu  og 
sjöttu  eftir  tvo  danska  kunningja  Jónasar,  Peter  Maack,  ætt- 
föður  hinnar  góðkunnu  Maacksættar  hér,  og  Salomon  Drejer, 
ágætan  grasafræðing  (I.  b.,  bls.  251 — 53);  það  kvæði  hefir  hann 
ort  um  vorið,  16.  Maí,  er  hann  frétti  lát  Drejers;  það  er  fögur 
eftirmæli  og  merkileg,  lýsa  enn  hinni  sömu  skoðun  á  framhalds- 
lífinu,  sem  Jónas  hafði  sett  fram  ári  áður.  —  Loks  mun  enn 
eitt  erfikvæðið,  hið  sjöunda,  hafa  orðið  til  á  þessu  tímabili,  óef- 
að   eftir  beiðni:    Magnúsar-kviða    (I.   b.,  bls.   74 — 79).   Hér   var 

manns  að  minnast,  eins  af  helztu  höfðingjum  landsins  um  langt 
skeið,  manns,  sem  „vakti  og  vakti,  vinnu  sinnti  hrímkalda  grímu 
sem  hagbjartan  dag",  „vakti  meðan  hölda  fjöld  megindofin 
sefur",  en  nú  var  fallinn  í  valinn  eftir  mikið  ævistarf.  Jónas 
leit  á  það  sem  bardaga  og  lýsti  honum  á  vísu  fornskálda  og 
hafði  við  töglag  eins  og  þeir  Þórarinn  loftunga  og  Sighvatur 
Þórðarson  í  erfikvæðum  sínum  um  Knút  ríka.  Kvæðið  hefst  á 
fagurri  náttúrulýsingu,  en  að  síðustu  kveða  við  þeir  strengir,  er 
gullu,  þá  er  hann  kvað  eftir  séra  Stefán  og  séra  Þorstein: 

Lýður  landráður!  enn  er  nóg  að  vinna, 

léttu  svefnhettu,  einum  er  starf  meinað. 

En  Jónas  kvað  fleira  en  erfiljóð  þennan  vetur;  „hefi  ég 
séð  eftir  hann  Dagrúnarharm  (eftir  Schiller),  Sólsetursljóð,  ■ — 
—  —  nokkur  smákvæði  eftir  Heine",  skrifaði  Páll  Melsted  2. 
Marz.  Auk  þessara  ágætu  ljóðaþýðinga  gerði  hann  að  minnsta 
kosti  enn  eina  og  setti  framan  við  stjörnufræði  Ursins,  kvæði 
eftir  enska  rithöfundinn  Joseph  Addison.  Jónas  var  að  fást  við 
útlegginguna  á  stjörnufræðinni  þennan  vetur  og  hún  kom  út 
um  vorið.  Hugurinn  var  úti  í  himingeimnum  hjá  sólu,  tungli  og 
stjörnum,  og  þegar  hann  minntist  þeirra,  sem  horfnir  voru  til 
himinsala,  „per  ardua  ad  astra",  var  það  svo  eðlilegt  að  andinn 
hvarflaði  þangað.  Þetta  kemur  einkum  fram  í  ljóðmælunum 
eftir  Jón  Sighvatsson  og  Magnús  Stephensen.  En  þýðingarnar 
flestar,  og  ekki  að  eins  á  kvæðinu  eftir  Joseph  Addison,  eru 
einnig  orðnar  til  fyrir  þessi  sömu  áhrif,  bæði  Sólsetursljóðin, 
Alheims-víðáttan,  Næturkyrðin  o.  fl.  af  kvæðunum  eftir  Hein- 
rich  Heine.  Kvæðin  Ásta,  Óhræsið  og  Grátittlingurinn  (I.  b.,  bls. 
106 — 111)  eru  sennilega  einnig  öll  frá  þessum  vetri,  þótt  það 
verði  ekki  alveg  fullyrt.  Bragarhátturinn  á  hinu  fyrsta  kynni 
m.  a.  að  benda  til  þess  um  það  kvæði  (sbr.  kvæði  Bjarna  Thor- 
arensens,  sem  getið  er  í  aths.,  og  erfiljóðin  eftir  hann),  og  aths. 
í  2.  útg.  ljóðmæla  Jónasar  við  kvæðið  Óhræsið,  að  það  sé  „sönn 
saga  að  austan",  bendir  einnig  til,  að  kvæðið  muni  að  minnsta 
kosti  ort  í  Reykjavík;  en  sennilegt  er,  að  Grátittlingurinn  sé 
ortur  um  líkt  leyti.  —  Hann  er  yndisleg  endurminning  frá 
bernskudögunum,  sbr.  aths.  og  bls.  XXIII  hér  að  framan. 

Skömmu  eftir  ársbyrjun  1842  hefir  Jónas  sennilega  bundizt 
samningi  við  prentarana  í  Viðey  um  þýðing  og  útgáfu  stjörnu- 
fræðinnar,  sbr.  II.  b.,  bls.  270 — 71,  m.  aths.  —  Ólafur  Stephen- 
sen  hafði  hætt  við  útgáfuna.  Það  var  ekkert  áhlaupaverk  að 
rita  eða  þýða  stjörnufræði  á  íslenzku  á  þessum  tímum,  fyrir  90 
árum;   mál  vort  átti  þá  ekki  ýms  þau  orð,  er  svarað  gætu  til 

9* 

hugtaka,  er  rætt  var  um,  og  útlendra  orða  yfir  þau;  þar  að 
auki  var  efnið  þannig,  að  mikil  nauðsyn  var  á  greinilegri  og 
ljósri  framsetningu.  Jónas  var  góður  stærðfræðingur  og  honum 
var  sjálfum  allt  efnið  ljóst,  og  hann  var  orðhagur  og  orðfimur, 
svo  að  hann  leysti  verk  sitt  vel  af  hendi.  Hann  komst  vitanlega 
ekki  hjá  því  að  nota  nýyrði;  „ég  hefi  hlotið  að  búa  til  mjög 
mörg  orð",  segir  hann  í  formálanum,  „og  eru  þau  ætíð  leið  í 
fyrstu,  þangað  til  eyru  vor  fara  að  venjast  þeim".  Mönnum 
mun  samt  hafa  líkað  þýðingin  vel  þegar  í  stað.  Páll  Melsted 
segir  um  hana  í  bréfi  1.  Ág.  næsta  sumar:  „Stjörnufræðin  er 
gull,  þykir  mér,  sem  hann  lagði  út.  Hann  er  rækalli  heppinn  að 
smíða  orð"  (Bréf,  bls.  31).  —  Hún  þótti  heldur  stór  til  að  taka 
hana  í  þetta  safn  af  ritum  Jónasar,  og  svo  er  um  fleiri  rit  hans, 
fyrst  og  fremst  brauðalýsingarnar;  en  öðrum  hefir  verið 
sleppt,  af  því  að  hann  hafði  ekki  unnið  að  þeim  einn.  Að 
stjörnufræðinni  mun  hann  hafa  unnið  einn,  og  rithátturinn  á 
henni  mun  vera  eins  og  hann  vildi  hafa  hann  sjálfur  þá,  að 
ýmsu  leyti  frábrugðinn  því,  sem  nú  tíðkast  í  flestum  ritum,  og 
um  leið  eðlilegri,  þegar  tekið  er  tillit  til  framburðar.  ■ —  Hann 
tileinkaði  Birni  Gunnlaugssyni  bókina,  sínum  gamla  kennara, 
gjörfróðum  á  þessi  efni.  Formálinn  og  tileinkunin  er  hér  í  II.  b., 
bls.  271 — 72.  Stjörnufræðin  mun  hafa  komið  úr  prentsmiðjunni 
í  Maí  (sbr.  II.  b.5  bls.  134). 

Jónas  hafði  sent  Finni  Magnússyni  skýrslur  um  fornleifa- 
athuganir  sínar  syðra  (sbr.  III.  b.,  bls.  161 — 86)  og  mælzt  til 
við  hann  í  bréfi  sínu  8.  Okt.,  að  Fornfræðafélagið  gerði  sig  að 
félaga  sínum,  án  þess,  að  hann  þyrfti  að  borga  tillag,  og  tæki 
sig  inn  í  fornleifanefndina,  en  greiddi  sér  ella  100  dali  að  ómaks- 
launum.  Samkvæmt  lögum  félagsins  voru  þeir  taldir  stofn-fé- 
lagar,  er  greiddu  þá  upphæð,  en  venjulegir  félagar  greiddu 
margir  að  eins  3  dala  tillag  á  ári.  Hefði  Jónas  helzt  átt  að  verða 
stofnfélagi  með  þessu  móti,  enda  var  það  útlátalaust  fyrir  fé- 
lagið.  En  nú  var  ekki  hverjum  og  einum  veitt  innganga  í  þetta 
félag,  og  stofnfélagar  urðu  ekki  aðrir  en  stórhöfðingjar  og  auð- 
menn.  Meðal  þeirra  var  enginn  íslendingur,  og  mun  Jónas  ekki 
hafa  ætlazt  til,  að  hann  yrði  settur  í  bann  flokk,  heldur  talinn 
meðal  félaga  eftirleiðis,  án  þess,  að  hann  þyrfti  að  greiða 
nokkuð  tillag.  í  fornleifanefnd  félagsins  (Selskabets  oldgeo- 
grafiske  Komite  for  Island)  hafði  Bjarni  Thorarensen  átt  sæti 
m.  a.,  og  hefði  farið  vel  á  því,  að  Jónas  hefði  nú  tekið  sæti  í 
nefndinni.  Finni  þótti  vænt  um  skýrslur  Jónasar,  og  þegar 
næsti  ársfundur  var  haldinn  í  félaginu,  27.  Jan.,  skýrði  hann 
frá  athugunum  Jónasar:  er  um  þetta  dálítil  greinargerð  í  árs- 

skýrslu  félagsins  fyrir  árið  1841,  bls.  8,  og  í  bréfi  sínu  til  Jón- 
asar  23.  Marz  skrifaði  Finnur  all-langt  mál  um  skýrslur  hans 
og  fundinn;  segir  m.  a.:  „Þá  voruð  þér  líka  eftir  minni  uppá- 
stungu  valinn  til  félagsins  meðlims  (hvað  nú  annars  er  ekki  al- 
hægt  að  verða)".  Peninga  hafði  Finnur  enga  fengið  handa  Jón- 
asi,  enda  hafði  hann  engan  reikning  sent.  „Annars  sendir  félag- 
ið  yður  nú  sitt  diploma,  sem  virðingarmerki,  og  mun  ekki  kref  ja 
frekara  tillag  af  yður.  Líka  vona  ég,  að  félagið  bráðum  útnefni 
yður  til  meðlims  af  sinni  geografiske  Komite  í  stað  sál.  amt- 
manns  Thorarensens",  skrifar  Finnur  enn  fremur,  og  kveðst 
mundu  reyna  að  fá  reikninga  Jónasar  borgaða,  ef  hann  sendi 
þá.  En  það  gerði  Jónas  aldrei,  sbr.  svar  hans  við  bréfi  Finns 
2.  Maí,  II.  b.,  bls.  133—34. 

Smátt  og  smátt  voru  að  koma  til  Jónasar  þennan  vetur  og 
síðast-liðið  sumar  svör  við  fyrirspurnum  hans  um  fiskveiðarn- 
ar.  Þau,  sem  varðveizt  hafa  af  þeim,  eru  í  nr.  28  í  4  bl.  br.  í 
hrs.  Bmf. ;  þau  eru  alls  10  og  eru  all-merkileg  sum.  Hið  fyrsta 
er  dagsett  þegar  um  vorið,  14.  Maí,  skrifað  af  Guðmundi 
Brandssyni  í  Landakoti,  en  hið  síðasta  er  dagsett  8.  Febrúar. 
—  Jónas  hefir  sjálfsagt  búizt  við  og  óskað  eftir  meiri  árangri 
af  málaleitun  sinni  og  fyrirspurnum  en  orðið  hefir.  Hann  var 
hér  svo  langt  á  undan  samtíðinni  í  þessu  efni  eins  og  fleiru. 
Það  verða  oft  hin  raunalegu  kjör  áhugasamra  framfaramanna. 

Veðurathuganirnar  höfðu  verið  teknar  upp  sums  staðar, 
þar  sem  um  hafði  verið  beðið,  eða  tókust  upp  þennan  vetur. 
Jónas  bar  það  mál  fyrir  brjósti,  eins  og  sjá  má  af  miða,  sem 
hann  sendi  Páli  yngra  Melsted  með  gamanbréfi  10.  Febr.  (II.  b., 
bls.  124,  m.  aths.). 

Þorsteinn  Jónsson  frá  Auðkúlu  tók  sér  fyrir  hendur  að  gefa 
út  kvæði  Jóns  Þorlákssonar.  Ekki  er  ólíklegt,  að  Jónas  hafi  átt 
þátt  í  því,  og  sýnilegt  er  af  bréfi,  sem  hann  skrifaði  Jóni  Sig- 
urðssyni  3.  Marz  (II.  b.,  bls.  124 — 25),  að  Þorsteinn  hefir  viljað 
fá  Jónas  til  að  annast  útgáfuna  og  að  kvæðin  hafa  verið  hjá 
Jónasi;  skrifar  hann  Jóni  um,  hvernig  hann  óski,  að  hann  fari 
að.  Hann  virðist  hafa  verið  búinn  að  fást  eitthvað  við  undirbún- 
ing  útgáfunnar  sjálfur.  —  Hann  getur  þess  í  bréfinu,  að  hann 
hafi  skrifað  Brynjólfi  „Kommers,  til  fælles  Afbenyttelse". 
Brynjólfur  hefir  líklega  lánað  öðrum  bréfið  og  það  síðan  týnzt. 
„Svo  er  ég  að  öðru  leyti  oft  og  tíðum  að  vinna  fyrir  lífinu", 
segir  Jónas,  og  það  segir  hann  eflaust  satt,  þótt  nú  verði  ekki 
bent  á  hvað  eina,  sem  hann  hefir  haft  fyrir  stafni.  Svo  er  það 
oft  og  um  marga  menn  og  mörg  störf,  sem  unnin  eru,  börf  og 
góð,  þau  sjást  ekki  ætíð  á  eftir,  þegar  frá  líður^  sízt  í  fjarska, 

hvort  heldur  er  í  rúmi  eða  tíma.  Ber  það  vott  um  skilningsskort 
og  jafnvel  annað  verra  að  úthrópa  menn,  ekki  sízt  mikla  and- 
ans  menn  og  listamenn,  fyrir  leti,*)  þótt  ekki  sjáist  liggja  svo 
mikið  eftir  þá  hverja  einustu  viku  eða  þeir  séu  sýnilega  sívinn- 
andi  að  einhverju,  sem  gefi  af  sér  í  askinn.  Því  ver  fer  á  slík- 
um  sleggjudómum,  er  heilsubilaðir  menn  eiga  í  hlut,  sem  þar  á 
ofan  verða  þó  fyrir  féleysis  sakir  að  fara  flestra  lífsbæginda  á 
mis,  svo  sem  hér  átti  sér  stað.  Það  er  ekki  ósennilegt,  að  Jónas 
hafi  sýnt  vinum  sínum,  er  heimsóttu  hann,  þá  kurteisi  og  eftir- 
látssemi,  að  leggja  frá  sér  bókina,  þegar  þá  bar  að  garði,  og 
gefa  sér  með  þeim  góða  tómstund  til  sameiginlegrar  ánægju. 
Það  er  hart,  að  fá  svo  í  staðinn  kveðinn  upp  yfir  sér  í  annara 
eyru  áfellisdóm  fyrir  leti.**)  —  Eru  þeir  margir  af  íslenzkum 
samtímamönnum  Jónasar,  sem  annað  eins  lá  eftir,  þegar  þeir 
höfðu  náð  þeim  aldri,  er  hann  náði?  Eða  eru  eftir  marga  þeirra 
slík  verk  frá  þessum  misserum  einum  t.  d.,  sem  vér  eigum  eftir 
hann?  —  Og  svo  er  nú  hitt,  sem  hann  minnti  bezt  á  sjálfur  í 
kvæðinu  sínu  eftir  séra  Stefán  Pálsson,  skýringar  hans  á  því, 
hvað  væri  sannarlegt  skammlífi  og  hvað  sannarlegt  langlífi. 

Hann  skrifaði  Jóni  Sigurðssyni  og  sendi  Brynjólfi  gaman- 
bréfið  3.  Marz,  sennilega  með  póstskipinu,  en  hann  skrifaði  þá 
ekki  þeim  Finni  Magnússyni  né  Steenstrup  um  ferðalög  sín  og 
fyrirætlanir.  —  Tuttugu  dögum  síðar  skrifaði  hann  Árna  Thor- 
laciusi  í  Stykkishólmi  (II.  b.,  bls.  125 — 27),  einkum  til  þess  að 
minna  hann  á  að  senda  sér  fiskveiðaskýrslu.  „Svo  stendur  á,  að 
þetta  fyrirtæki  er  nú  orðið  eftirlætisgoðið  mitt,  síðan  ég  fór  að 
fá  svör  frá  æði-mörgum,  því  ég  sé  nú  glöggiega,  að  nokkuð  get- 
ur  orðið  úr  því",  skrifar  hann  Árna.  ■ —  Sama  daginn,  23.  Marz, 
skrifaði  Finnur  Jónasi  bréf  það  um  Fornfræðafélags-fundinn  o. 
fl.,  sem  áður  er  getið.  Hann  hafði  talað  við  þá  Reinhardt  og 
Forchhammer  til  þess  að  heyra  í  þeim  hljóðið,  áður  en  hann 
sendi  umsókn  um  styrk  til  ferðalagsins  á  komandi  sumri,  og 
hafði  honum  fundizt  þeir  vera  ekki  alls  kostar  ánægðir.  Þá 
hafði  hann  skrifað  Steenstrup,  21.  Jan.,  og  beðið  hann  senda 
fjármálastjórninni  umsókn.  Hafði  nú  liðið  langur  tími  svo,  að 
Finnur  heyrði  ekkert  frá  Steenstrup  og  hann  þrotið  þolinmæði, 
skrifað  Steenstrup  aftur  14.  Marz  og  fengið  þá  það  svar  17. 
s.  m.  frá  honum,  að  hann  ætlaði  að  senda  umsókn,  „og  ég  skal 
þá  róa  undir  (fyrir  málinu)  af  öllum  kröftum",  skrifar  Finnur. 


*)    Bréf   P.   M.,    bls.    30. 
**)    Að    sönnu    niun    ekki    nema    einn    af    vinum    Jónasar    hafa 
gert  það. 

—  Sama  daginn,  sem  Finnur  skrifaði  þetta  bréf  til  Jónasar, 
kom  póstskipið  að  heiman,  en  Finnur  vissi  ekki  um  það  fyr  en 
næsta  dag  (skírdag).  Brá  honum  nú  í  brún,  er  hann  fékk  ekki 
bréf  með  því  frá  Jónasi,  náði  í  alla,  sem  höfðu  komið  með  skip- 
inu,  og  spurði  eftir  bréfi,  skrifaði  Steenstrup,  en  hann  hafði 
ekki  fengið  neitt  bréf  heldur.  Sárnaði  Finni  þetta  mjög,  og  skín 
óánægjan  út  úr  næsta  bréfi  til  Jónasar,  31.  s.  m.  Því  ver  hafði 
honum  fallið  þetta,  þegar  menn  höfðu  komið  til  hans,  einn  eftir 
annan,  með  ávísanir  til  hans  frá  Jónasi.  —  Steenstrup  hafði  nú 
sent  til  Finns  umsókn  (dags.  25.  s.  m.),  bæði  um  þá  150  dali, 
sem  ferðakostnaður  Jónasar  hafði  farið  fram  úr  ferðastyrkn- 
um  síðast-liðið  sumar,  og  um  500  dali  til  ferðalaga  á  komandi 
sumri,  eins  og  Jónas  hafði  farið  fram  á.  Finnur  kveðst  hafa 
farið  með  umsóknina  til  Forchhammers  og  fengið  þá  að  vita,  að 
fjármálastjórnin  hefði  sent  þeim  Reinhardt  og  honum  skýrslu 
og  umsókn  Jónasar  frá  5.  Nóv.  (II.  b.,  bls.  119 — 22)  til  um- 
sagnar,*)  en  þeir  þá  ekki  verið  búnir  að  senda  álit  sitt,  og 
þegar  hann  skrifar  bréfið,  var  umsóknin  ókomin  aftur  frá 
Forchhammer.  • —  Steenstrup  skrifaði  Jónasi  á  páskadaginn,  27. 
s.  m.  Sagði  hann  Jónasi  frá  umsókn  sinni  fyrir  hans  hönd  m.  a., 
en  gaf  honum  litlar  vonir  um  góðan  árangur.  Þannig  stóð  mál- 
ið,  er  þessi  bréf  fóru  heim.  Má  nærri  geta,  að  Jónasi  sárnaði 
að  lesa  í  hinu  fyrra  bréfi  Finns  um,  að  þeir  Reinhardt  og  Forch- 
hammer  hefðu  verið  óánægðir  með  sendingar  hans  til  safnanna 
síðast-liðið  sumar,  og  féll  þungt  að  heyra,  hversu  áhorfðist  um 
ferðalag  á  sumri  komanda. 

„Andvökusálmurinn"  (I.  b.,  bls.  111 — 12)  er  sennilega  frá 
þessum  vetri,  líklega  orðinn  til  fyr  en  hér  er  komið  sögu.  Vet- 
urinn  þessi  var  að  ýmsu  leyti  ekki  ánægjulegur,  og  skammdeg- 
ið  lagðist  þungt  á  Jónas  síðan  hann  lá.  —  Svo  voru  nú  ein 
óþægindin  enn,  ■ —  af  ásókn  þessarar  vandræða-manneskju,  sem 
hann  hafði  aldrei  frið  fyrir.  Er  óþarft  að  rekja  það  mál  hér; 
nægir  að  vísa  til  bréfs  hans  til  bæjarfógeta,  II.  b.,  bls.  127 — 28, 
og  aths.  við  það.  En  ekki  var  að  undra,  þótt  hann  þryti  þolin- 
mæði  að  stríða  við  slíka  ásókn.  Það  var  19.  Apríl,  að  hann  skrif- 
aði  þetta  gremjubréf  til  bæjarfógeta.  Tveim  dögum  síðar  rann 
upp  sumardagurinn  fyrsti.  Morgunsólin  vakti  Jónas  og  vakti  í 
huga  hans  bæn  í  bundnu  máli,  bæn  fyrir  ættjörðinni: 

„Þú,  sem  að  skapar  ljós  og  líf,  myrkur  og  villu  og  lyga-lið 

landinu  vertu  sverð  og  hlíf ;  láttu  nú  ekki  standa  við". 


)    ÞaS    var   gert   19.    Febrúar. 

Og  svo  bað  hann  fyrir  sér  sjálfum  að  síðustu: 

Vorblómin,  sem  þú  vekur  öll,  Leyfðu  nú,  drottinn,  enn  að  una 

vonfögur,  nú  um  dali  og  fjöll,  eitt  sumar  mér  við  náttúruna; 

og  hafblá  alda  og  himinskin  kallirðu  þá,  eg  glaður  get 

hafa  mig  lengi  átt  að  vin.  gengið  til  bín  hið  dimma  fet. 

Þetta  mun  vera  eini  sálmurinn,  sem  Jónas  hefir  ort.*)  ■ — 
Hér  var  af  djúpri  alvöru  mælt.  Nú  var  ekki  sungið  svo  dátt  eins 
og  fyrir  14  árum  (I.  b.,  bls.  21).  Örlagabagginn  hafði  stundum 
verið  ærið  þungbær  og  gatan  nokkru  grjóti  stráð. 

Bæn  hans  var  heyrð,  —  um  að  mega  una  við  skoðun  náttúr- 
unnar  þetta  sumar,  er  nú  fór  í  hönd.  Hann  bjóst  þó  naumast 
við,  að  úr  því  gæti  orðið.  Hann  skrifaði  Steenstrup  aftur  1.  Maí 
og  lýsti  ánægju  sinni  yfir  því,  að  hann  hefði  sent  umsókn  um 
styrk,  en  segir  jafnframt:  „Vel  ved  jeg,  at  alt  maa  være  tabt 
for  i  Aar"  o.  s.  frv.  (II.  b.,  bls.  129).  Bréfið  ber  annars  vott  um 
sára  gremju  yfir  því,  sem  Finnur  hafði  skrifað  um  það,  sem 
þeir  Reinhardt  og  Forchhammer  höfðu  látið  í  ljós  við  hann. 
Jafnframt  skýrir  hann  Steenstrup  frá,  hvað  hann  hafi  fyrir 
stafni,  og  segir:  „Jeg  arbejder  som  jeg  bedst  kan  for  at  friste 
Tilværelsen;  —  det  er  slemt  at  sulte".  —  Hann  skrifaði  einnig 
Finni  daginn  eftir,  bæði  um  það,  sem  hann  hafði  skrifað  um 
óánægju  þeirra  Reirhardts,  gaf  honum  skýring  á  því,  hvers 
vegna  hann  hefði  ekki  skrifað  neitt  með  póstskipinu  í  Marz  og 
hvers  vegna  hann  hefði  vísað  á  peninga  hjá  honum  o.  s.  frv. 
(II.  b.,  bls.  132—35). 

Víkur  nú  sögunni  aftur  til  Hafnar. 

Finnur  fékk  brátt  umsókn  Steenstrups  aftur  frá  Forch- 
hammer  og  sendi  f jármálastjórninni  hana  2.  Apríl  með  bréfiy 
sem  hann  lét  fylgja  henni  frá  sér,  og  jafnframt  sendi  hann  með 
henni  langa  greinargerð  frá  sér  sem  forseta  Bókmenntafélags- 
ins,  Hafnardeildar,  um  nauðsynina  á  rannsóknum  Jónasar  til 
undirbúnings  íslands-lýsingu  félagsins  og  um  það,  hversu  mik- 
ils  mætti  vænta  af  rannsóknarferðum  hans  austur  um  land,  ef 
styrkur  yrði  veittur  til  þeirra.  Þessi  greinargerð  Finns  var 
þannig  samin  að  öðru  leyti,  að  hún  hlaut  að  hafa  áhrif  á  stjórn- 
ina,  sem  hafði  einnig  að  maklegleikum  mikið  álit  á  Finni.  Þá 
bætti  enn  um,  er  þeir  prófessorarnir,  Reinhardt  og  Forchhamm- 
er,  sendu  umsögn  sína  til  stjórnarinnar  10  dögum  síðar.  Skýrðu 
þeir  nokkuð  frá  merkilegustu  náttúrugripum,  sem  Jónas  hafði 


*)    Hann  hefir  samt  aldrei  komizt  í  kór  né  kirkjusálma;  mun 
sumum  finnast,  a«   bæSi  fyrri  erindin  gætu  þó  átt  þar  heima. 

sent  til  safnanna,  og  er  umsögnin  öll  meðmæli  með  Jónasi;  þeir 

segja  m.  a.: „indskrænke  vi  os  til  at  godtg0re,  at  Hall- 

grimsson  ved  de  Naturalier,  han  har  sendt  til  de  af  os  bestyrede 
Museer,  har  vist,  at  han  er  det  ham  betroede  Hverv  voksen".. 
Leið  nú  ekki  á  löngu  þangað  til  stjórnin  ákvað  að  mæla  með 
því,  að  Jónas  fengi  hina  umbeðnu  styrki;  það  gerðist  19.  Apríl, 
og  þegar  næsta  dag,  síðasta  vetrardag,  úrskurðaði  konungur 
á  sömu  leið,*)  en  10  dögum  síðar,  30.  s.  m.,  voru  tilkynningar 
um  styrkveitinguna  sendar  öllum,  er  hlut  áttu  að  máli,  landfó- 
geta,  Jónasi,  Steenstrup,  Finni  og  báðum  prófessorunum.  Finn- 
ur  lét  greiða  sér  150  dali  vegna  Jónasar,  en  greiddi  100  aftur 
6.  n.  m.  og  bað  senda  þá  heim  til  hans. 

Daginn  eftir  að  fjármálaráðuneytið  hafði  ákveðið  að  mæla 
með  styrkveitingunum  til  Jónasar,  boðaði  Finnur  fund  í  Hafnar- 
deild;  mun  hann  hafa  vitað,  hvað  leið.  Fundurinn  varð  ekki 
haldinn  næstu  2  daga,  sumardaginn  fyrsta  og  kongsbænadag- 
inn,  en  hann  var  þriðja  dag  í  sumri,  laugardaginn  23-  Apríl. 
„Forseti  bar  upp,  hversu  haga  skyldi  um  samningu  lýsingar  á 
íslandi,  og  stakk  uopá,  að  félagið  byði  cand.  philos.  Jónasi  Hall- 
grímssyni  að  koma  hingað  í  haust,  og  með  þeim  skilmála,  að  fé- 
lagið  stæði  honum  inni  fyrir  200  dala  styrk  í  ár,  en  hann  legði 
grundvöll  til  íslands  lýsingar;  var  það  samþykkt  af  félags- 
mönnum".  —  Þess  er  því  næst  getið  í  fundargerðinni,  að  fram- 
lögð  hafi  verið  prestakallalýsing  í  Hólastipti  svo  sem  gjöf  frá 
Jónasi  til  félagsins.  —  Sama  dag,  sem  Jónas  skrifaði  Finni  svar- 
bréf  sitt,  er  áður  var  getið,  2.  Maí,  skrifaði  Finnur  honum  sem 
forseti  Hafnardeildar  þessa  fundarsamþykkt.**)  Fyrst  þakkaði 
forseti  Jónasi  fyrir  brauðalýsingarnar,  því  næst  fyrir  starfa 
þann,  er  hann  hafði  haft  fyrir  sóknalýsingunum,  og  óskaði  eft- 
ir,  að  hann  safnaði  þeim,  sem  enn  vantaði;  þá  taldi  hann  lík- 
legt,  að  nú  mætti  fara  að  byrja  á  lýsingu  íslands,  en  hentugra 
að  semja  hana  í  Höfn,  þar  sem  sóknalýsingarnar  nú  voru,  og 
því  hef ði  f undarsamþykktin  verið  gerð.  Síðan  bætir  hann  við : 
„En  þó  vér  fullkomlega  könnumst  við,  að  þetta  boð  sé  oflítið, 
þareð  verkið  mundi  taka  alla  tíð  yðar,  þá  virðist  oss  það  lík- 
legt,  að  hið  konunglega  rentukammer  muni  skjóta  til  nokkru  til 
styrktar,  svo  að  laun  yðar  yrði  sæmileg;  vér  höfum  og  einnig 
von  um,  að  félagið  lætur  sér  ekki  í  augum  vaxa  að  játa  yður 
styrk  um  lengra  tíma,  ef  þess  þarf  við,  en  efni  þess  og  aðrar 


*)    Sbr.   Lovsaml.   f.   Isl.,   XII.,    316—17. 
**)   Bréfið    er  í  nr.   13   í  abr.   í  hrs.   Bmf. 

kringumstæður  leyfa".*)  —  Daginn  áður  hafði  Finnur  skrifað 
Jónasi  vinsamlegt  einkabréf  og  sagt  honum,  hvað  gerzt  hafði, 
og  til  þess  að  gera  grein  fyrir,  að  hann  hefði  látið  ávísa  sér 
150  dali.**)  Sérstaklega  skrifaði  hann  um  styrk  Bókmennta- 
félagsins.  Hann  mun  þegar  hafa  orðið  þess  var  á  fundinum,  að 
hann  væri  ófullnægjandi,  og  því  skrifaði  hann  í  bréfi  sínu  sem 
forseti  daginn  eftir  svo  sem  hann  gjörði  og  nú  var  sagt;  en  í 
þessu  einkabréfi  skrifar  hann  m.  a. :  „Ef  eg  lifi,  skal  eg  gjöra 
mitt  ýtrasta  ómak  til  að  útvega  yður  meiri  styrk  í  því  skyni". 
Síðan  talar  hann  um  ferðina  utan,  ef  Jónas  ræður  af  að  fara, 
og  kveður  hann  með  þessari  ósk:  „Guð  farsæli  yðar  ferðir,  við- 
leitni  og  uppgötvanir  yður  og  föðurlandinu  til  sóma  og  heilla". 
—  Finnur  var  sá  maður,  sem  kunni  að  meta  Jónas,  og  Jónas  átti 
honum  mikið  að  þakka. 

Brynjólfur  skrifaði  Jónasi  þegar  27.  Apríl,  eða  byrjaði 
þann  dag  á  bréfi  sínu  til  hans.  Sagði  hann  honum  á  gaman- 
saman  hátt,  hvernig  allt  hefði  farið  fram,  bæði  um  umsóknina 
og  alla  meðferð  hennar,  og  um  fundinn  í  Bókmenntafélaginu  og 
styrk  þess.  Er  Brynjólfur  sýnilega  fullur  tilhlökkunar  yfir,  að 
Jónas  komi  aftur  í  hópinn  til  Hafnar,  og  eggjar  hann  á  bað. 
Enn  fremur  skrifar  hann  um  töflurnar,  sem  áttu  að  fylgja 
stjörnufræðinni;  hann  átti  að  útvega  þær  frá  Höfn,  en  prent- 
unin  hafði  gengið  seint;  gátu  200  eintök  farið  með  bréfinu  heim. 

Forchhammer  skrifaði  Jónasi  einnig  vinsamlegt  bréf,***) 
svo  sem  áður  var  getið,  um  tilmæli  hans  að  fá  senda  ákveðna 
náttúrugripi,  en  einkum  um  helztu  berg-  og  stein-tegundirnar, 
sem  hann  og  Steenstrup  höfðu  sent  til  safnsins  í  Höfn,  og  sem 
hann  óskar  að  fá  meira  sent  af,  sérstaklega  Kalk-Oligoklas  í 
grjóti  frá  Hafnarfirði  og  Kristianit  í  móbergi  úr  Selfjalli  hjá 
Húsafelli,  e.  fr.  Krablit  frá  Kröflu,  hrafntinnu  úr  Hrafntinnu- 
hrygg  o.  fl. ;  hann  minnist  á  styrkinn  og  segir,  að  þeir  Reinhardt 
hafi  verið  mjög  glaðir  yfir  því,  að  hafa  átt  þátt  í  hinum  góða 
árangri  af  þeirri  málaleitan.  —  Væntir  þess,  að  Jónas  komi  til 
Hafnar  að  hausti. 

Nærri  má  geta,  hversu  glaður  Jónas  hefir  orðið,  er  hann 
fékk  öll  þessi  bréf  frá  Höfn.  Nú  var  sem  birti  af  degi  eftir 
draumilla  nótt. 


*)  30.  s.  m.  var  Reykjavíkur-deild  félagsins  tilkynnt  þessi 
fundarsamþykkt  og  hún  beðin  samþykkis;  veitti  hún  það  í  einu 
hljóði   á  fundi   sínum  25.   Ágúst. 

**)    11.    s.    m.    skrifaði   hann   Jónasi   aftur,    að    100    af   þeim   yrðu 
þá  sendir  honum  með  sama  skipi. 

***)    Fyrri  hluti  þess  er  í  nr.   13   í  abr.   í  hrs.   Bmf. 

En  nú  þurfti  „mjög  að  mörgu  hyggja".  í  inngangsorðunum 
fyrir  dagbók  sinni  frá  sumarferðinni  (III.  b.,  bls.  208  o.  s.  frv.) 
kveðst  hann  nú  hafa  hraðað  þeim  verkum,  er  hann  þurfti  að 
koma  af  áður  en  ferðin  hófst.  Fékk  hann  2  skólapilta  sér  til  að- 
stoðar  þegar  frá  byrjun  Júnímánaðar,  þá  Gunnar  Hallgrímsson, 
sem  hafði  fylgt  honum  sumarið  áður,  og  Þorvald  Böðvarsson, 
son  séra  Böðvars  Þorvaldssonar  í  Stafholti.  Hann  fór  til  Hafn- 
arfjarðar  og  ef  til  vill  upp  að  Hjörsey  á  Mýrum  til  að  sækja 
náttúrugripi  (III.  b.,  bls.  209  og  261—62),  lauk  við  brauðalýs- 
ingarnar  í  Austfirðingafjórðungi  og  Sunnlendingaf jórðungi,  og 
fornleifaskýrslu  sína  frá  ferðalögunum  sumarið  áður,  o.  fl. 

Stjörnufræðin  mun  hafa  komizt  út  áður  en  hann  fór  úr 
Reykjavík,  því  að  nokkuð  hafði  þegar  komið  af  töflunum  og 
prentuninni  í  Viðey  mun  hafa  verið  lokið  um  líkt  leyti.  Á  ein- 
takið,  sem  hann  gaf  Finni,  skrifaði  hann  erindið,  sem  er  á  bls. 
113  í  I.  b. ;  felst  í  því  í  senn  fagurt  lof  og  fögur  ósk. 

Hann  lagði  loks  af  stað  föstudaginn  8.  Júlí,  en  líklega  síðla 
dags,  og  fór  þá  aðeins  austur  að  sýslumörkum,  og  daginn  eftir 
að  Reykjum  í  Ölfusi.  Dagbók  hans  frá  ferðinni  (í  III.  b.,  bls. 
208 — 66)  greinir  ljóslega,  hvernig  hann  ferðaðist  og  hvar  hann 
dvaldi  hvern  dag,  svo  að  hér  gerist  óþarft  að  skýra  frá  þessari 
ferð  svo  greinilega  sem  hinum  fyrri;  sbr.  einnig  yfirlit  hans 
yfir  þessa  ferð,  III.  b.,  bls.  277 — 78.  —  Hann  fór  að  Laugar- 
dælum  næsta  dag,  sunnudag,  og  þaðan  austur  að  Kálfholti  dag- 
inn  eftir,  og  næsta  dag  að  Odda.  Sennilega  hefir  hann  þá  kom- 
ið  að  Selalæk  og  hitt  þar  og  kvatt  í  síðasta  sinn  æskuvininn  sinn 
frá  skólaárunum  á  Bessastöðum,  Gísla  ísleifsson  (Einars) ;  var 
hann  þar  þá  bóndi,  svo  sem  áður  var  getið.  Frá  Odda  fór  Jónas 
daginn  eftir  austur  að  Kollabæ  í  Fljótshlíð;  þar  bjó  þá  Eiríkur 
sýslumaður  Sverrisson.  Jónas  hafði  haft  svo  annríkt  áður  en 
hann  lagði  af  stað  í  ferðalagið,  að  hann  hafði  ekki  gefið  sér 
tíma  til  að  svara  bréfunum  frá  Höfn.  Skrifaði  hann  nú  frá 
Kollabæ  stutt  bréf  til  Jóns  Sigurðssonar,  sem  hann  virðist  einn- 
ig  hafa  verið  nýbúinn  að  fá  bréf  frá,  og  annað  bréf  skrifaði 
hann  til  Finns  Magnússonar  (II.  b.,  bls.  135 — 36).  —  Sömuleið- 
is  skrifaði  hann  frú  Sigríði,  ekkju  séra  Tómasar  Sæmundsson- 
ar;*)  hún  var  nú  á  Flókastöðum,  næsta  bæ  við  Breiðabólstað, 
með  börnum  sínum  2  ungum;  er  það  bréf  glatað,  en  svar  hennar 
til,  í  nr.  13  í  abr.  í  hrs.  Bmf.  —  Jónas  fór  síðan  austur  undir 


*)  Jónas  virðist  því  ekki  hafa  komiS  heim  til  frú  Sigríðar 
i»ennan  dag-,  og  ekki  verður  séð,  að  hann  hafi  komiS  austur  í 
Fljótshlíö    síöan    sumariö    1837. 

Eyjafjöll  næsta  dag  og  svo  eins  og  leið  lá  austur  í  Skaftafells- 
sýslur.  Sjálfur  hafði  hann  farið  austur  undir  Eyjafjöll  1837,  og 
er  svo  að  sjá,  að  hann  hafi  gert  dagbók  á  þeirri  ferð,  en  nú 
þekkist  sú  bók  þó  ekki.  Steenstrup  og  Schythe  höfðu  farið  allt 
austur  á  Skeiðarársand  1839,  svo  að  Jónas  hefir  talið  litla  þörf 
á  að  skrifa  nokkuð  að  ráði  um  ferð  sína  þangað.  En  frá  og  með 
23.  Júlí,  er  hann  fór  yfir  Skeiðarársand,  ritar  hann  fullkomnari 
dagbók,  en  þó  ekki  svo  fullkomna  sem  skyldi  um  jöklana,  þar  eð 
hann  ætlaði  að  skrifa  sérstaka  ritgerð  um  þá.  —  Hann  hafði 
ásett  sér  að  rannsaka  sérstaklega,  hvað  hæft  væri  í  því,  sem 
þýzki  jarðfræðingurinn  Krug  von  Nidda  hafði  haldið  fram,  að 
undir  blágrýtislögunum  eystra  sæist  lag  af  annari  enn  eldri  berg- 
tegund.  Hann  veitti  þessu  atriði  því  sérstaka  athygli,  þegar  hann 
kom  austur  fyrir  Breiðamerkursand,  og  tók  eftir  því,  að  neðsta 
lagið  af  blágrýtislögunum  var  brúnleitara,  öllu  dekkra  og  bragð- 
daufara  ásýndar  en  efri  lögin,  og  Rauðabergsf jall  virtist  allt 
vera  að  sunnanverðunni  úr  þessari  móleitu  tegund  af  blágrýti. 
Kom  honum  þá  til  hugar,  að  Krug  von  Nidda  myndi  hafa  átt 
við  þessa  bergtegund,  sem  raunar  væri  þó  ekki  annað  en  blá- 
grýti  (III.  b.,  bls.  221).  Þegar  hann  kom  austur  að  Berufirði, 
rannsakaði  hann  berglögin  hjá  Teigarhorni,  þar  sem  þetta  undir- 
lag  blágrýtisins  átti  að  vera  einkar-glöggt.  Hinn  franski  jarð- 
fræðingur  Eugen  Robert  hafði  einnig  álitið,  að  það  væri  eldra 
undirlag  undir  blágrýtinu,  og  nefndi  það  „basanit".  Jónas  áleit, 
að  þar  væri  ekki  um  annað  en  sama,  brúnleita  blágrýtið  að 
ræða,  það,  sem  Robert  annars  nefndi  „mimosit"  (III.  b.,  bls.  233). 
í  fjörunni  neðan-undir  Helgustaðahlíð  átti  einnig  að  vera  hið 
forna  undirlag;  Jónas  áleit,  að  það  væri  grágrýtislag,  sams  kon- 
ar  og  annað  lag  uppi  í  hlíðinni,  lagið,  sem  silfurbergið  er  í.  Þótt- 
ist  hann  nú  sannfærður  um,  að  þetta  undirlag  eða  frumlag,  sem 
Krug  von  Nidda  áleit,  að  hann  hefði  fundið  undir  blágrýtislög- 
unum,  væri  í  rauninni  eins  konar  hraungrýti,  víðast-hvar  neðst, 
niðri  við  fjörur,  en  sums  staðar  allhátt  uppi,  jafnvel  á  fjalla- 
tindum   (III.  b.,  bls.  245  og  247). 

Á  Austfjörðum  er  oft  mjög  úrkomusamt  og  þokufullt  loft, 
og  svo  var  þetta  sumar.  Bagaði  það  Jónas  mjög  við  rannsóknir 
hans  og  kom  sér  illa  fyrir  líðan  hans.  Hann  hafðist  jafnan  við 
í  tjaldi  sínu  þar  sem  hann  var  nætursakir  eða  um  kyrt  vegna 
rannsóknanna,  og  höfðu  þessi  votviðri  og  vosbúð  ill  áhrif  á 
hann.  Hann  hafði  fengið  dálítið  sár  á  annan  fótinn;  hafðist  það 
illa  við  og  vildi  ekki  gróa  meðan  hann  var  á  ferðinni,  á  stöðugu 
stjái,  reið  og  fjallgöngum,  enda  gaf  hann  sér  ekki  tíma  til  að 
gera  svo  að  því,  sem  þurfti. 

Hann  var  um  kyrt  á  Búlandsnesi  6. — 9.  Ág.,  nema  hvað 
hann  fór  þaðan  smáferðir  til  rannsókna  í  nágrenninu  og  ofan  á 
Djúpavog-  til  að  koma  þaðan  af  sér  náttúrugripum  til  Hafnar. 
Skýtur  hann  inn  í  dagbókina  5.  Ág.  ágætri  grein  um  landshækk- 
un  á  ýmsum  stöðum  hér  á  landi,  hvort  sem  hann  nú  hefir  gert 
það,  er  hann  var  á  Búlandsnesi  eða  þegar  hann  var  kominn  til 
Hafnar  og  gekk  frá  dagbókinni.  —  Á  Helgustöðum  dvaldi  hann 
10  daga,  15. — 24.  Ág.,  til  þess  að  rannsaka  silfurbergsnáminn 
þar,  ná  í  silfurberg  og  búa  um  það  í  kössum  og  senda  til  Eski- 
fjarðar  til  flutnings  til  Hafnar.  Jafnframt  skrifaði  hann  um 
staðinn,  þar  sem  silfurbergið  er,  og  lýsingar  þeirra  Krugs  von 
Nidda  og  Roberts.  Síðan  fór  hann  upp  á  Fljótsdalshérað,  að 
Vallanesi,  25.  Ág.,  og  var  þar  um  kyrt  3  daga.  Hann  hafði  ætlað 
sér  að  rannsaka  þá  staði  hér  eystra,  þar  sem  hafði  orðið  vart 
við  surtarbrand,  athuga,  hvort  hann  væri  frábrugðinn  þeim,  sem 
þeir  Steenstrup  og  hann  höfðu  rannsakað  á  Vestfjörðum  fyrir 
2  árum,  og  hversu  hagaði  berglögum,  þar  sem  hann  fyndist 
eystra.  Þurfti  hann  að  fara  alla  leið  til  Vopnafjarðar  í  þessum 
erindum.  Hann  fór  1.  Sept.  yfir  í  Jökuldal  og  5.  s.  m.  frá  Ket- 
ilsstöðum  í  Jökulsárhlíð  yfir  að  Vindfelli.  Þar  í  nágrenninu 
hafði  Robert  athugað  surtarbrand,  og-  sannfærðist  Jónas  um,  að 
lýsing-  hans  af  þeim  slóðum  væri  rétt,  þótt  hann  sæi  vitanlega, 
að  það  væri  meinloka  ein  í  Robert,  að  surtarbrandur  hér  á  landi 
væri  ekkert  annað  en  eldgamall  rekaviður.  Jónas  sannfærðist 
jafnframt  um  það,  að  surtarbrandurinn  þarna  væri  eins  og 
fyrir  vestan  og  annars  staðar  hér  á  landi.  —  Hann  átti  mjög 
erfitt  aðstöðu  við  þessa  rannsókn,  og  hefði  komizt  í  lífsháska, 
ef  versnað  hefði  í  sjó,  því  að  hann  varð  að  hafast  við  í  litlu 
g'jögri  í  sjávarhömrum,  sem  ekki  varð  komizt  úr,  nema  sjóleiðis 
(III.  b.,  bls.  251—52). 

Að  lokinni  rannsókninni  fór  Jónas  samdægurs  aftur  yfir 
Hellisheiði  að  Ketilsstöðum  og  daginn  eftir  að  Galtastöðum.  Þar 
bjó  þá  séra  Hjörleifur  Guttormsson,  skólabróðir  Jónasar.  Þaðan 
fór  hann  smáferðir  um  Hróarstunguna  næstu  2  daga,  en  veiktist 
og  varð  að  halda  kyrru  fyrir  í  3  daga.  Var  nú  og  aðalferðinni 
lokið,  enda  urðu  nú  fylgdarmennirnir  að  fara  að  halda  suður  iil 
Bessastaða,  í  skólann.  Jónas  reið  frá  Galtastöðum  út  að  Kirkju- 
bæ,  þeg-ar  hann  komst  á  fætur,  og  er  það  stutt  leið,  en  daginn 
eftir  fór  hann  inn  að  Ási  í  Fellum,  til  séra  Benedikts  Þórarins- 
sonar  og  Halldórs,  vinar  síns,  Sigfússonar,*)  og  þaðan  næsta  dag, 


*) „Þar  hafðist  hann  við  í  kirkjunni,  og  þjónaöi  hon- 

um  sannorð   og  vönduð   stúlka   þar  á   heimilinu,   sem   Sigurborg    hét, 

16.  September,  inn  að  Brekku.  Þar  var  Hans  Beldring,  fjórð- 
ungslæknir,  og  leitaði  nú  Jónas  lækninga  hjá  honum.*)  Beldring 
lét  hann  halda  alveg  kyrru  fyrir  heima  hjá  sér  í  17  daga,**)  og 
skánaði  Jónasi  svo  vel,  að  hann  gat  farið  4.  og  8.  Október  inn  í 
Hengifossárgil,  sem  er  rétt  fyrir  innan  bæinn,  og  rannsakað 
surtarbrandinn  þar  gaumgæfilega.  Hann  hafði  athugað  hann 
dálítið  á  leiðinni  úteftir,  30.  Ágúst.  Fullvissaði  hann  sig  nú  öld- 
ungis  um  það,  að  surtarbrandsmyndunin  hér  eystra  væri  eins  og 
annars  staðar  á  landinu,  þótt  öðru  hefði  verið  haldið  fram  áður. 
Jónas  hafði  gjört  ráð  fyrir  að  sigla  til  Danmarkar  frá  Eski- 
firði  að  loknu  ferðalaginu,  og  hafði  útvegað  sér  far.  Fékk  hann 
nú  boð  að  Brekku  9.  Október,  að  skipið,  sem  hann  ætlaði  með,. 
yrði  senn  ferðbúið.  Hélt  hann  þá  þegar  af  stað  út  að  Vallanesi 
og  næsta  dag  yfir  Eskif jarðarheiði  á  Eskifjörð.  Var  hann  þar 
síðan  um  kyrt  næstu  tvo  daga,  nema  hvað  hann  fór  að  rannsaka 
Hólmatind  13.  Okt.  og  gisti  á  Hólmum  hjá  séra  Hallgrími  næstu 
nótt.  Daginn  eftir  reið  hann  aftur  inn  á  Eskifjörð,  en  nú  komst 
skipið  ekki  af  stað  sökum  storms  og  snjóa,  og  varð  hann  að  bíða 
á  Eskifirði  fullar  2  vikur.  Þótti  honum  illt,  að  veðuráttan  var 
svo  vond,  að  hann  gat  ekki  rannsakað  frekar  silfurbergsnáminn 
eða  annað  í  nágrenninu.  Hann  dvaldi  hjá  Ole  Christensen, 
dönskum  kaupmanni  á  Eskifirði,  í  bezta  yfirlæti  og  naut  þar 
vinsamlegrar  gestrisni  hans.  Skrifaði  hann  nú  kunningjum  sín- 
um   syðra   gamansöm   bréf   og   fræddi    þá    á,   hversu   komið    var 


Rafnsdóttir;    þekktu   foreldrar   mínir   hana   vel,    og    sagði    hún    þeim 

ýmislegt  um  Jónas; —   einkum  þjáðist  hann   þá  mjög  af  sár- 

inu  á  fætinum".  —  Úr  bréfi  frá  frú  Þórunni  R.  Sivertsen  í  Höfn. 
*)  Sárið  á  fætinum  hafði  versnað,  og  mun  hafa  komið  nokk- 
ur  dauði  í  hörundið  umhverfis,  svo  að  það  hefir  líklega  nuddazt 
dálítið  af,  í  örlitlum  vindlingum,  er  meinsemdin  var  hreinsuð.  Hélt 
fávíst  fólk,  að  þetta  væri  eintómir  maðkar,  og  hafa  allt  til  þessa 
verið  sagðar  fáránlegar  sögur  af  þessu  eystra.  Ein  kemur  fram  í 
frásögn  Jóns  nokkurs  Jónassonar  á  Þjófsstöðum  í  Núpasveit  40 
árum  síðar,  sbr.  Blöndu,  III.,  95 — 96.  Segir  þar,  að  fyrst  hafi  fund- 
izt  maðkur  í  öðru  stígvéli  Jónasar,  er  það  skyldi  burstað  á  Galta- 
stöðum,  og  því  næst  segir,  að  Jónas  hafi  farið  þaðan  til  Akureyr- 
ar  og  siglt  þaðan.  Á  sögumaður  að  hafa  verið  fylgrdarmaður  Jón- 
asar  á  ferð  hans  um  Austurland.  Flest  1  frásögninni  er  eftir  þessu, 
ótrúlegt  og  óábyggilegt.  —  Frásögnin  er  ekki  eftir  Jón  Jónsson  á 
Þjófsstöðum,  eins  og  stendur  í  Blöndu,  enda  var  hann  fæddur  um 
20  árum  eftir  að  Jónas  fór  um  Austurland.  Það  mun  hafa  verið 
faðir  hans,  sem  sett  hefir  saman  þessa  frásögn;  hann  var  Jónas- 
son,   og  mun   föðurnafnið   hafa  misprentazt;   frumritið    er  til. 

**)  Frásögnin  um  veikindi  hans  barst  þá  til  Hafnar  á  undan 
honum,  heldur  ýkt,  að  því,  er  virðist;  sbr.  bréf  Jóns  Sigurðssonar 
til  séra  í>orgeirs  Guðmundssonar  6.  Nóv.  s.  á.  (Bréf  J.  S.,  1.  safn„ 
bls.   53—54). 

þeim  Páli  Melsted  yngra  og  Þórði  Jónassen;  e.  fr.  sendi  hann 
Konráði  dálítið  gamanbréf,  „svona  til  vonar  og  vara,  karl  minn". 
(Sjá  II.  b.,  bls.  136 — 40,  m.  aths.).  Loks  komst  skipið  af  stað 
27.  Okt.,  fimmtudaginn  í  fyrstu  viku  vetrar.  Segir  ekki  af  ferð- 
inni  fyr  en  það  kom  undir  Noreg  og  inn  undir  Austur-Agðir. 
Fengu  þeir  þá  svo  hvasst  andviðri,  að  hleypa  varð  inn  til  Arin- 
dals  og  bíða  þar  byrjar  í  6  daga.  Fékk  Jónas  þá  tækifæri  til  að 
sjá  nokkuð  Noreg  á  þeim  slóðum,  og  mun  hann  ekki  hafa  komið 
til  Noregs  fyr  né  síðar.  Sunnudaginn  13.  Nóvember  sté  hann 
loks  fæti  á  land  í  Höfn,  eftir  18  daga  ferð. 


VII. 

HAFNARÁRIN  SÍÐARI. 


Jónas  virðist  hafa  verið  ánægður  með  sumarferð  sína  og 
árangurinn  af  henni;  kemur  það  fram  í  yfirliti  hans  yfir  allar 
sumarferðirnar  heima  (III.  b.,  bls.  278),  og  e.  fr.  í  bréfi  eða 
stuttri  bráðabirgðaskýrslu  um  þær,  er  hann  sendi  fjármála- 
stjórninni  4.  Des.,  réttum  3  vikum  eftir  að  hann  var  kominn 
aftur  til  Hafnar  (II.  b.,  bls.  141 — 42)  eftir  nær  SV2  árs  fjarveru. 
—  Hann  hafði  sent  allmikið  af  náttúrugripum  frá  Austf jörðum, 
bæði  Djúpavogi,  Eskifirði  og  Vopnafirði,  og  mikið  hafði  hann 
meðferðis.  Má  nærri  geta,  að  ærið  var  að  starfa,  þegar  hann 
kom  til  Hafnar,  að  koma  öllu  fyrir,  og  svo  sjálfum  sér  og  sínum 
eigin  farangri,  ganga  frá  ferðadagbókinni  0.  fl.  í  bréfinu  til 
stjórnarinnar  4.  Des.  lætur  hann  þess  getið,  að  hann  hafi  þá 
þegar  látið  skrifa  dagbókina  upp,  til  afnota  handa  Steenstrup 
sérstaklega.  Eftir  þeirri  uppskrift  hefir  hún  verið  gefin  út  hér 
í  III.  b.  (sbr.  aths.  við  bls.  208  þar,  upphaf  hennar). 

Daginn  áður  en  Jónas  skrifaði  stjórninni,  svo  sem  nú  var 
sagt,  var  haldinn  fundur  í  félagi,  sem  nokkrir  landar  í  Höfn 
höfðu  stofnað  með  sér  vorið  1840  Mun  bréf  Kristjáns  konungs 
til  kansellísins  20.  Maí  viðv.  endurreisn  alþingis,  ef  til  vildi  á 
Þingvelli,  hafa  verið  undirrótin  til  þessa  félagsskapar.  Séra 
Tómas  hafði  sagt  skilið  við  þá  þrímenningana,  útgefendur  Fjöln- 
is,  er  þeir  höfðu  gefið  út,  ásamt  honum,  þrjá  árganga  af  Fjölni 
og  voru  að  láta  prenta  hinn  fjórða,  en  þeir  höfðu  þó  gefið  út 
fyrir  hann,  svo  sem  5.  árgang,  3  ritgerðir,  sem  hann  hafði  sam- 
ið,  og  3  kvæði,  er  hann  vildi  taka  með  í  ritið.  Voru  þessir  ár- 

gangar  báðir,  IV.  og  V.,  langt  komnir,  þegar  Jónas  fór  heim 
vorið  1839.  Þeir  Brynjólfur  og  Konráð,  sem  voru  nú  tveir  einir 
eftir  í  Höfn,  virðast  ekki  hafa  unnið  neitt  að  undirbúningi  nýs 
árgangs,  hins  6.,  næsta  ár,  og  Jónas  gat  það  ekki  sökum  annríkis 
á  ferðalögum  um  sumarið  og  veikinda  um  veturinn.  Kom  V.  árg. 
út,  en  útgáfa  IV.  árg.  frestaðist  enn  til  næsta  vors  fyrir  þeim 
tvímenningunum  í  Höfn;  12.  Maí  1840  skrifaði  séra  Tómas  Jón- 
asi,  að  hann  hefði  þá  fengið  nýlega  bréf  frá  Konráði  með  þeirri 
„fregn,  að  Fjölnis  4.  ár  sé  út  komið";  og  29.  Júlí  skrifaði  hann 
Konráði  um  þennan  árgang,  sem  hann  kvaðst  þá  ekki  hafa  feng- 
ið  „fyr  en  komnar  voru  harða-lestir"  og  fyrst  getað  sent  um 
kring  þá  dagana,  þegar  hann  skrifar  bréfið.*)  Þegar  þessir  5 
árgangar  voru  loks  komnir  út,  eða  um  það  bil,  og  konungsbréf- 
ið  um  endurreisn  alþingis,  virðist  hafa  vaknað  hreyfingin  til 
þess  að  mynda  félag  í  Höfn.**)  Sennilega  hafa  beir  Brynjólfur 
og  Konráð  verið  helztu  hvatamennirnir.  Konráð  skrifaði  séra 
Tómasi  um  þetta,  og  af  svari  hans  (Bréf  T.  S.,  267)  o.  s.  frv., 
og  bréfum  Jóns  Sigurðssonar  til  Páls  Melsteds  yngra  og  Gísla 
Hjálmarssonar  ***)  sést  greinilega,  að  fyrirætlunin  með  íélags- 
mynduninni  hefir  frá  upphafi  verið  sú,  að  halda  áfram  útgáfu 
Fjölnis,  enda  virðast  þeir  hafa  nefnt  það  jafnan  Fjölnisfélag. 
Séra  Tómas  tók  þessu  með  fögnuði  og  kvaðst  vilja  vera  í  íé- 
laginu,  og-  leggja  til  fé  til  jafns  við  hina.  Hann  lagði  einnig  á 
ráðin  um  tilhögun  ritsins  eftirleiðis  og  hét  að  senda  greinar  í 
það  öðru  hvoru.  —  En  raunar  var  hann  sjálfur  einnig,  ásamt 
fleirum,  að  reyna  að  koma  á  fót  heima  öðru  tímariti,  er  minnzt 


*)  Sbr.  Bréf  T.  S.,  bls.  261  og  266.  —  I  þessum  árg.  er  kvæðið 
„Gunnarshólmi";  það  er  því  ekki  rétt,  sem  sagt  hefir  verið  af 
ýmsum  (fyrst  í  2.  útg.  ljóðmæla  Jónasar,  bls.  XXIII),  að  séra  Tóm- 
as  hafi  skrifað  Jónasi  langt  bréf  um  þennan  árgang,  en  sagt  jafn- 
framt,  að  hann  hafi  ekki  lesið  þetta  kvæði  þar.  Átt  er  við  bréf  séra 
Tómasar  1.  Febrúar  1839  (sbr.  Bréf  T.  S.,  248 — 56).  en  bað  er  öld- 
ungis  óvíst,  hvaða  kvæði  hann  á  við  (á  bls.  253);  Jónas  hefir  sent 
honum  það  í  handriti  með  bréfi  sínu,  og  þó  að  séra  Tómas  hafi 
ekki  verið  „farinn  að  lesa  það",  eins  og  hann  segir,  er  hann  skrif- 
aði  Jónasi,  hefir  hann  ekki  dregið  það  lengi  síðan,  eftir  að  honum 
hafði  runnið  reiðin.  —  J?að  er  ekki  ólíkle^t,  að  Jónas  hafi  verið 
búinn  að  senda  séra  Tómasi  Gunnarshólma  fyr,  þar  sem  hann 
hafði  ort  það  kvæði  meira  en  heilu  ári  áður  en  hann  sendi  honum 
þetta  kvæði,  sem  séra  Tómas  á  við.  —  Greinin  „frá  skírnarfonti 
Thorvaldsens"  var  einnig  í  þessum,  IV.,  árg.  Fjölnis,  og  kom  hún 
því    heim    ári    síðar    en    fonturinn. 

**)  Þeir  Brynjólfur  og  Konráð  skrifuðu  Jónasi  báðir  daginn 
áður  en  konungsbréfið  kom  út  og  minnast  hvorugur  einu  orði  a 
félagsstofnunina. 

***)    Bréf  J.   S.   I,   17,   24—25,   29 — 31. 

var  á  hér  að  framan;  það  skyldi  heita  ísland,  koma  út  á  hverj- 
ura  ársfjórðungi  og  byrja  með  næsta  ári  (1841;  sbr.  Bréf  T.  S., 
270 — 71,  og  II.  b.,  bls.  57,  hér,  o.  fl.).  —  Rúmum  mánuði  síðar 
skrifaði  hann  Konráði  aftur  og  sendi  honum  2  greinar  eftir  sig 
í  hið  væntanl.  næsta  hefti  af  Fjölni;  var  önnur  um  verzlunina, 
en  hin  var  eftirmæli  ársins  1839  (Bréf  T.  S.,  274).  Þeir  félagar 
í  Höfn  höfðust  lítið  að  fyrir  félagið  um  sumarið,  enda  voru  þeir 
þá  enn  fáir,  og  ekki  allir  í  bænum.  Regluleg  félagslög  höfðu  þeir 
ekki  skráð  og  vildu  það  ekki  —  heldur  hafa  aðeins  munnlegar 
samþykktir  eða  óskráð  lög.  Með  haustinu  mun  Jón  Sigurðsson 
(frá  Rafnseyri)  hafa  gengið  í  félagið,  þótt  hann  væri  óánægður 
með  nafnið  á  því;  en  hann  vildi  fá  bví  breytt;  hann  var  þá 
helztur  áhugamaður  meðal  landa  í  Höfn  og  kominn  til  heilsu 
aftur  eftir  langvarandi  veikindi  frá  því  í  ársbyrjun.  Hann  út- 
vegaði  nokkra  félagsmenn  í  viðbót  og  urðu  beir  nú  12.  Skyldu 
nú  samin  veruleg  félagslög,  og  var  kjörin  til  þess  þriggja  manna 
nefnd,  Brynjólfur,  Jón  og  Eggert  Briem.  En  þá  kom  bobbi  í  bát- 
inn,  því  að  Brynjólfur  vildi  setja  Fjölnisnafnið  í  lögin,  eins  og 
samþykkt  hafði  verið  munnlega  áður,  en  það  vildu  þeir  Jón  og 
Eggert  ekki,  og  þegar  til  atkvæðagreiðslu  kom  á  fundi  um  þetta, 
voru  3  einir  með  Brynjólfi,  en  hinir  allir,  8,  á  móti;  samkvæmt 
hinum  óskráðu  lögum  þurftu  þeir  þó  að  vera  9  ( %  allra  f élags- 
manna)  til  að  koma  þeirri  lagabreytingu  á,  að  fella  nafnið  úr 
lögunum,  og  höfðu  þeir  ekki  sitt  mál  fram.  Sögðu  6  þeirra  sig 
þá  úr  Fjölnisfélagi  9.  Febrúar  (1841),  fengu  aðra  6  í  lið  með 
sér  og  ákváðu  að  gefa  út  nýtt  tímarit,  Ný  félagsrit.  Tókst  þeim 
að  koma  út  fyrsta  árgangi  þess  þegar  um  vorið.  Fjölnisfélagið 
hafði  þegar  látið  fara  að  prenta  ritgerð  séra  Tómasar  um  verzl- 
unina  og  vildi  halda  því  áfram,  þótt  þessir  gengju  úr  félaginu, 
enda  buðust  þeir  til  að  gjalda  að  sínum  hluta  kostnaðinn  við 
prentun  þessarar  ritgerðar,  og  svo  fengu  Fjölnismenn  3  aðra 
ágæta  menn  til  liðs  við  sig.  Féll  þeim  illa  úrsögn  þeirra  6.  er 
þeir  misstu,  og  vildu  koma  á  sættum  og  sameiningu  aftur,  en  úr 
því  gat  ekki  orðið,  þótt  Jón  Sigurðsson  greiddi  sjálfur  at- 
kvæði  með  því.*) 

Meðan  þessu  fór  fram,  kom  nýtt  bréf  frá  séra  Tómasi; 
hann  skrifaði  Konráði  til  4.  Febrúar,  5  dögum  áður  en  spreng- 
ingin  varð  í  Fjölnisfélagi,  og  sendi  honum  2  greinar  eftir  sig 
og  e.  fr.  eftirmæli  ársins  1840;**)    hann  hafði  ætlað  þær  í  hið 


*)    Sbr.   Bréf  J.   S.   I.,   25 — 26,   29 — 31,   og  Tím.   Bmf.   XII.,    41—44, 
m.   fylgiskj.   Sjá   um   þetta   mál   e.   fr.   ævis.   J.    S.,   I.,   414 — 21. 
**)    Sbr.    Bréf   T.    S.,    280 — 81,    og   II.    b.,    bls.    68,    m.    aths. 

væntanlega  tímarit  heima,  en  þeir  hinir,  sem  ætluðu  að  standa 
að  því  með  honum,  brugðust  sumir,  svo  að  ekkert  varð  úr  út- 
gáfu  þess.*)  Séra  Tómas  hafði  þannig  fengið  þeim  félögum 
sínum  í  Höfn  nægt  efni  í  einn  árgang  af  Fjölni,  eða  jafnvel 
tvo,  fyrir  1840  og  1841,  eins  og  hann  lagði  niður  fyrir  þeim  í 
bréfinu  til  Konráðs.  Höfðu  þeir  nú  fengið  ágætt  verkefni  til  að 
hefja  útgáfustarfsemi  sína  og  halda  áfram  Fjölni.  Séra  Tómas 
hafði  óskað,  að  útgáfu  ritgjörða  hans  yrði  ekki  frestað,  og  að 
þær  yrðu  prentaðar  sérstaklega,  ef  þær  yrðu  ekki  gefnar  út  í 
Fjölni.  Nú  vildu  félagsritamenn  kosta  að  sínu  leyti  prentun  rit- 
gjörðarinnar  um  verzlunina,  eins  og  áður  var  tekið  fram,  en 
ekki  vera  með  í  að  gefa  út  Fjölni;  var  þá  það  ráð  tekið,  að  gefa 
rit^'örðirnar  út  sérstakar,  og  komu  þær  út  um  sumarið.**)  Þá 
var  séra  Tómas  látinn.  Enginn  árgangur  af  Fjölni  var  prentað- 
ur  þetta  ár,  og  næsta  vetur,  1841 — 42,  virðist  ekki  heldur  hafa 
verið  neinn  undirbúningur  undir  neina  útgáfustarfsemi,  en  ein- 
hver  fundahöld  kunna  að  hafa  átt  sér  stað.  Lagaskráningin 
hafði  farið  út  um  þúfur,  þegar  sundrungin  varð  veturinn  áður, 
og  fundargerðir  höfðu  engar  verið  bókaðar.  Þannig  voru  ástæð- 
urnar,  er  Jónas  kom  aftur  til  Hafnar  haustið  1842. 

Það  er  víst  lítill  efi  á  því,  að  fundurinn  3.  Desember  átti 
sér  stað  fyrir  það,  að  nú  var  Jónas  kominn  aftur.  Á  þessum 
fundi  voru  9  félagsmenn,  en  nú  voru  þeir  13  alls  í  Höfn.  Var  nú 
bókuð  fundargjörð  og  kjörin  ný  laganefnd,  þeir  Gísli  Magnús- 
son,  sem  var  þá  formaður  félagsins,  og  Grímur  Thomsen  og 
Brynjólfur.  Fundabókin  er  til***)  og  hefir  verið  prentuð  í  Eim- 
reioinni,  32. — 33.  árg.  —  Að  viku  liðinni  var  næsti  fundur;  var 
þá  lesið  upp  lagafrumvarp  nefndarinnar,  og  var  það  7  stuttar 
greinar.  Urðu  þegar  ákafar  umræður  um  1.  greinina;  þóttist 
Grímur  ofurliði  borinn,  vildi  ekki  rita  undir  fundargjörðina  og 
sagði  sig  úr  skriflega  2  dögum  síðar.  Enn  var  haldinn  fundur 
eftir  viku,  17.  Des.,  og  rætt  um  næstu  greinarnar.  Kom  æ  betur 
í  ljós,  að  frumvarpið  var  of-ófullkomið,  og  var  samþykkt,  að 
hætta  við  að  lesa  það  og  ræða,  unz  búið  væri  að  umbæta  það; 
þá   sagði   Brynjolfur   sig  úr   laganefndinni,  og  voru  þeir  Jónas 


*)  Sveinbjörn  Egilsson  gefur  nokkra  skýring  á  því,  í  bréfi  til 
Jóns  Sigurðssonar  2  8.  Febr.  1841,  bvers  vegna  svo  fór;  beim  félög- 
um  séra  Tómasar  leizt  ekki  á  alþingiskenningar  bans.  Sbr.  ævis. 
J.    Sig\,    II.,    20. 

**)    Þrjár   ritgjörðir:    1.   Um    bina    íslenzku    kaupverzlun,    2.    Um 
alþing,    3.   Um    Hugvekju   hra.   Johnsens,    kostaðar   og   út    gefnar   af 
17   íslendingum.   K.-höfn.   1841.  —  Sbr.   e.   fr.   Tím.   Bmf.   XII.,    44 — 45. 
***)    Sbr.   Tím.   Bmf.   XII.,    49   o.   s.   frv. 

og  Gísli  Thorarensen  kosnir  í  hana  fyrir  Grím  og  Brynjólf.  Varð 
nú  ekki  meira  af  fundahöldum  þetta  árið.  Má  nærri  geta,  hve 
Jónasi  hefir  fallið  þetta  þjark  og  þóf  illa,  þó  að  hann  gæti  ekki 
þegar  girt  fyrir  það,  svo  sem  hið  snubbótta  lagafrumvarp  var 
úr   garði   gjört. 

Daginn  eftir  þennan  síðasta  fund  í  Fjölnisfélaginu  boðaði 
Finnur  Magnússon  forseti  Bókmenntafélagsins  fund;  hann  skyldi 
—  og  var  —  haldinn  daginn  fyrir  Þorláksmessu.  Lagði  forseti 
nú  fram  sem  gjafir  til  félagsins  frá  Jónasi  stjörnufræði  hans 
og  brauðalýsing  Skálholtsstiftis.*)  Þá  voru  þeir  prófessorarnir 
Reinhardt  og  Forchhammer  kjörnir  heiðursfélagar,  sennilega 
eftir  ósk  Jónasar  eða  forseta  og  hans.  Samþykkt  var,  að  félag- 
ið  borgaði  ferðakostnað  Jónasar  til  Hafnar  frá  Eskifirði,  25 
dali.  Forseti  skýrði  frá,  hvað  liði  undirbúningi  íslands-lýsingar- 
innar,  og  kvað  Jónas  hafa  tekið  að  sér  1.  partinn,  en  Konráð, 
Brynjólf  og  Jón  Sigurðsson  ýmislegt  annað  af  verkinu.  Þá 
var  lesið  bréf  frá  deildinni  heima,  að  hún  féllist  á  tilboðið  til 
Jónasar,  að  koma  til  Hafnar  og  rita  íslands-lýsinguna,  og  e.  fr. 
voru  lagðar  fram  uppskriftir  af  veðurbókum,  sem  Reykjavíkur- 
deildin  hafði  fengið.**)  Loks  bar  forseti  upp  þá  tillögu,  „að 
kosin  yrði  nefnd  til  að  safna  og  raða  niður  lagagreinum  félags- 
ins,  sem  væri  á  víð  og  dreif,  og  stinga  upp  á  breytingum,  ef 
þurfa  þætti;  var  það  samþykkt  með  atkvæðafjölda;  voru  kosnir 
í  nefnd  þá  3  menn:  Herra  Jónas  Hallgrímsson  með  13  atkvæðum, 
skrifari  deildarinnar  (þ.  e.  Jón  Sigurðsson)  með  11  og  herra 
Brynjólfur  Pétursson  með  10  atkvæðum".  Fundurinn  var  þann- 
ig  að  mestu  leyti  viðkomandi  Jónasi,  og  er  hans  því  getið  hér, 
en  það  sem  gerðist  fyrstu  vikurnar  eftir  að  Jónas  kom  til  Hafn- 
ar  í  báðum  þessum  félögum  og  nú  hefir  verið  sagt  frá,  ber  vott 
um  nokkur  viðfangsefni  hans  þá  og  jafnframt  það  álit,  sem 
landar  í  Höfn  höfðu  á  honum. 

Með  byrjun  þorra  hófust  aftur  fundahöld  í  Fjölnisfélagi; 
1.  fundur  1843  var  haldinn  21.  Janúar.  Jónas  las  nú  upp  hið 
nýja  lagafrumvarp,  sem  var  í  20  greinum.  Var  það  rætt  og  sam- 
þykkt  á  þessum  fundi  að  mestu  leyti,  síðustu  greinarnar  á  næsta 
fundi,  sem  var  viku  síðar.  Þá  var  einnig  ákveðið,  að  láta  ársrit 
það  heita  Fjölni,  sem  út  skyldi  gefið  samkvæmt  4.  gr.  laganna, 
en  frestað  var,  að  taka  ákvörðun  um  nafn  félagsins,  og  þótti  þó 
raunar  eðlilegast  ao  kalla  það  Fjölnisfélag,  eins  og  það  var 
venjulega   nefnt.    Síðan   voru   fundahöld   nokkurn   veginn   reglu- 


*)    Sbr.    Skýrslur   og:    reikninga    1843,    bls.    VIII. 
**)    Sbr.    Skýrslur   og   reikninga,   bls.    V — VI. 

leg  allt  til  Apríl-loka;  þá  var  ritið,  VI.  árg.  Fjölnis,  nær  full- 
^rentaður.  Er  of  langt  mál  og  óþarft,  þar  sem  fundabókin 
hefir  nú  verið  prentuð,  að  segja  hér  nokkuð  að  ráði  frá  þessum 
fundahöldum,  og  hvað  Jónas  lagði  þar  til  málanna  í  öllum  grein- 
um,  en  það  er  óneitanlega  mikið  gaman  að  því  að  lesa  fundar- 
gjörðirnar,  fyrir  þá  ekki  hvað  sízt,  sem  hafa  ánægju  af  því  að 
kynnast  Jónasi  sem  bezt.  Aðalefni  fundanna  virðist  í  rauninni 
hafa  verið  það,  að  heyra  Jónas  lesa  upp  þau  kvæði,  eða  greinar, 
sem  hann  vildi  birta  í  ritinu,  velja  menn  í  nefnd  samkvæmt  fé- 
lagslögunum  til  þess  að  skoða  og  dæma  um  það,  og  svo  ræða  um 
ýmislegt,  er  varðaði  ritið  eða  félagið.  Það  sem  Jónas  las  upp 
og  vildi  birta  í  ritinu,  er  þar  flest  að  finna.  Eitt  kvæði,  útlegg- 
ing  af  broti  úr  Adam  Homo  eftir  Paludan-Múller,  las  Jónas  á 
3.  fundi,  4.  Febr. ;  „vildi  hann,  að  það  yrði  hvorki  tekið  né  rekið 
á  þeim  fundi",  segir  í  fundargerðinni.  Það  kvæði  er  nú  týnt. 
Kvæðin,  sem  hann  birti,  eru  nær  eingöngu  frumort  og  útlögð 
kvæði  frá  síðustu  árunum,  þau,  sem  ekki  höfðu  þegar  verið  birt 
annars  staðar,  sbr.  I.  b.,  bls.  79 — 113,  202 — 215,  og  nokkrar  af 
útleggingunum  á  kvæðum  eftir  Heine;  en  ekki  lét  Jónas  heyra  né 
sjá  sum  beztu  kvæðin  sín,  t.  a.  m.  „Hulduljóð"  og  „Fjallið 
Skjaldbreiður".  Ekkert  kvæði  birti  hann,  sem  hann  hafði  ort  frá 
því  eftir  að  hann  fór  frá  Reykjavík  í  sumarferðina  árið  áður, 
nema  aðeins  eitt,  sem  kallað  var  „nóta  við  alþingiskvæðið"  (frá 
1840)  og  birt  þannig  (Fjölnir,  VI.,  9 — 10),  cnda  mun  Jónas  ekki 
hafa  ort  neitt  um  sumarið  eða  þennan  vetur,  nema  fáeinar  lausa- 
vísur  og  þetta  nýja  kvæði  um  alþing.  í  athugasemd  við  það  er 
greint  frá,  hversu  á  því  stóð. 

Jónas  hefir  að  sjálfsögðu  unnið  þennan  vetur  mest  að 
undirbúningi  íslandslýsingarinnar,  farið  yfir  þær  sýslulýsing- 
ar  og  sóknalýsingar,  sem  Bókmenntafélaginu  höfðu  verið  send- 
ar,  og  þau  gögn  og  heimildir,  sem  hann  komst  yfir;  „jeg  har 
haft  meget  at  sætte  mig  ind  i",  skrifar  hann  í  brjefi  til  Steen- 
strups  11.  Febrúar,  —  sama  daginn,  sem  4.  Fjölnisfundur  var 
haldinn  það  árið  (1843).  En  því  miður  hefir  hann  haft  ástæðu 
til  að  bæta  við:  „og  derhos  kun  sjælden  været,  hvad  jeg  kalder 
arbejdsdygtig;  mine  ulyksalige  Brumalier,  denne  Bj0rned0sig- 
hed,  Modl0shed  og  Stupiditet,  som  har  forfulgt  mig  i  de  korteste 
Dage,  siden  hín  Vinter,  er  neppe  endnu  forvundne".  Skammdeg- 
ið  lagðist  svo  þungt  á  hann.  Steenstrup  mátti  kannast  við  þetta 
ástand  frá  sjálfum  sér,  einkum  frá  vorinu  og  sumrinu  1841.  — 
Hann  hafði  nú  skrifað  Jónasi  fyrir  skömmu  og  boðið  honum  að 
koma  til  sín  út  í  Sórey  og  dvelja  þar  hjá  sér  um  stundar  sakir. 
Jónas  tók  því  góða  tilboði  vel  og  kvað  sér  myndi  ánægja  að  færa 

sér  það  í  nyt,  þegar  voraði  (sbr.  II.  b.,  bls.  143 — 44).  Honum 
leið  ekki  alls  kostar  vel  í  Höfn;  styrkurinn,  sem  hann  hafði  frá 
Bókmenntafélaginu,  var  ófullnægjandi.*)  —  Þar  var  haldinn 
aðalfundur  18.  Febr.  og  færði  forseti  þá  fundarmönnum  þau 
gleðitíðindi,  að  vísindafélagið  danska  hefði  lofað  Bókmennta- 
félaginu  500  dala  styrk  til  íslandslýsingarinnar,  og  að  fjárhag- 
ur  félagsins  hefði  batnað,  sjóður  þess  aukizt  um  200  dali.**) 
Forseti  stakk^  upp  á,  að  Jóni  Sigurðssyni  yrði  falið  að  semja 
síðari  hluta  íslandslýsingar,  og  mælti  enginn  á  móti  því.***) 
Konráð  „skýrði  frá,  að  hann  hefði  safnað  til  þeirrar  bókar  úr 
nokkrum  fornsögum  íslendinga".  ■ —  Á  þessum  fundi  var  einnig 
samþykkt  að  kaupa  af  Jónasi  ferðabók  Sveins  læknis  Pálssonar, 
sama  verði  og  hann  hafði  borgað  fyrir  hana,  enda  hafði  hann 
keypt  hana  handa  félaginu  (sbr.  II.  b.,  bls.  145,  m.  aths.  og  III. 
b.,  bls.  263  og  266).  Hann  varð  að  skrifa  forseta  og  biðja  hann 
3  dögum  síðar  að  borga  sér  ferðabókina  (8  rd.  72  sk.) ;  honum 
lá  á  peningum,  en  gjaldkerinn  var  ekki  heima.  Hann  bætir  við 
þá  bón  þessum  orðum,  sem  sýna  betur  f járhagsástæður  hans  og 
líðan  en  langar  útlistanir:  „Það  er  annars  illt  og  ómaklegt,  að 
ég  skuli,  eins  og  þér  getið  nærri,  verða  með  öllu  móti  að  forðast 
að  koma  til  nokkurs  manns  —  fyrir  klæðleysi  — ,  þó  mér  standi 
hin  beztu  hús  opin"  (II.  b.,  bls.  145).  —  Söfnin,  sem  Jónas  hafði 
sent  ýmsa  náttúrugripi  á  síðustu  ferð  sinni  heima,  endurgreiddu 
honum  að  sjálfsögðu  útlagðan  kostnað;  en  allt  hrökk  þetta 
skammt,  var  einungis  rúmir  90  dalir.  —  I  bréfinu  til  forseta 
21.  Febr.  getur  Jónas  þess  einnig,  að  þá  sé  „verið  að  lagfæra 
kortið",  þ.  e.  uppdrátt  íslands,  sem  Bókmenntafélagið  var  þá 
byrjað  á  að  láta  búa  undir  prentun.****)  Vann  Jónas  mikið  að  því 
að  lagfæra  hann  og  bæta  á  ýmsan  hátt.*****)  Var  hann  allra 
manna  færastur  til  þess  og  öldungis  sjálfkjörinn,  enda  mátti 
honum  vera  það  jafnframt  mjög  mikið  áhugamál,  ekki  sízt  með 
tilliti  til  íslandslýsingarinnar,  að  uppdrátturinn  yrði  sem  full- 
komnastur  og  að  honum  yrði  lokið  sem  fyrst.  —  Um  vorið,  8. 


*)    Honum  voru  greiddir  100   dalir  1S42   og  160   dalir   1843. 
**)    Sbr.   ræðu  forseta  í   Skýrslum  og   reikningum  félagsins   það 
ár,   bls.  III — VII. 

***)  Sbr.  sama  rit  næsta  ár  (og  þó  með  sama  ártali,  1843), 
bls.  VI.  —  Jóni  voru  greiddir  150  dalir  þ.  á.,  1843,  til  að  vinna  að 
þessu   máli. 

****)    Sbr.   Skýrslur   og   reikninga   1843,    bls.   V. 
*****)    Sbr.  II.  b.,   bls.   150   og  198.  —  í  vörzlum  Bókmenntafélags- 
ins    eru    enn    til    frumuppdrættir    Björns    Gunnlaugssonar    og    mörg 
prófblöð    af    ýmsum    fjórðungum    kortsins    með    leiðréttingum    og 
viðaukum  Jónasar,   bæði   nöfnum  o.   fl. 

Apríl,  sendi  Jónas  forseta  Bókmenntafélagsins  frumvarp  til  laga 
fyrir  það;  var  hann  formaður  laganefndarinnar,  sem  kosin 
hafði  verið  á  fundinum  22.  Des.  Um  mánuði  síðar,  6.  Maí,  var 
aftur  fundur  í  Bókmenntafélaginu  og  skýrði  forseti  þá  frá 
störfum  Jónasar  við  fyrri  hluta  íslandslýsingarinnar.  Hann  og 
lýsingarnefndin  hafði  þegar  áður  verið  komin  að  raun  um,  að 
Jónasi  „yrði  ómögulegt  að  leysa  þann  verka,  er  hans  aðgjörða 
þurfti  við,  tilhlýðilega  af  hendi  fyr  en  um  vordaga  1844",  eins 
og  forseti  orðaði  það  í  ræðu  sinni  á  ársfundinum  11.  Febr.*)  — 
Þrem  dögum  eftir  þennan  vorfund  í  Bókmenntafélaginu  sendi 
Jónas  fjármálastjórninni  uppskriftina  af  dagbók  sinni  á  sumar- 
ferðinni  1842  til  afnota  fyrir  Steenstrup;  hann  hafði  látið  gera 
þessa  uppskrift  þegar  um  haustið,  skömmu  eftir  komu  sína  til 
Hafnar,  eins  og  áður  var  getið,  og  stjórnin  hafði  11.  Febrúar 
beðið  hann  að  senda  sér  hana,  en  hann  hafði  dregið  að  senda 
hana  af  þeim  ástæðum,  sem  hann  nefnir  í  bréfinu,  er  hann 
sendi  nú  með  henni  (II.  b.,  bls.  145 — 46).  Mánuði  síðar,  6.  Júní, 
sendi  hann  stjórninni  ferðakostnaðarreikning  sinn,  og  var  hann 
rúmum  200  dölum  hærri  en  styrkurinn;  fám  dögum  síðar,  10. 
s.  m.,  skýrði  hann  aftur  frá,  að  sér  hefðu  þá  þegar  verið  greidd- 
ir  nær  33  dalir  af  þeim  mismun.  Mæltist  hann  til,  að  sér  yrði 
bætt  þetta  upp  á  líkan  hátt  og  árið  áður,  er  ferðastyrkurinn 
árið  1841  hafði  reynzt  of  lítill.  Hann  tjáði  stjórninni  frá  fjár- 
hagsörðugleikum  sínum  jafnframt  (II.  b.,  bls.  146 — 48).  Þá  má 
enn  greinilegar  sjá  af  bréfi,  sem  hann  skrifaði  um  sama  leyti 
til  Finns  Magnússonar,  forseta  Bókmenntafélagsins  (II.  b., 
bls.  146). 

Nú  var  senn  komið  fram  undir  Jónsmessu  og  allt  var  í  full- 
um  blóma  úti  í  Sórey.  Steenstrup  fór  að  lengja  eftir  Jónasi  og 
skrifaði  honum  að  nýju.  Jónas  svaraði  honum  aftur  23.  Júní, 
þakkaði  honum  fyrir  tilskrifið  og  bað  hann  ákveða  nokkurn 
veginn,  hve  nær  hann  ætti  að  koma  út-eftir.  Hann  kvaðst 
vera  að  bráðna  í  sumarhitanum  inni  í  borginni,  því  að  nú  væri 
hann  orðinn  mjög  feitur,  en  vænt  þætti  sér  þó-  ætíð  um  blessaða 
birtuna  og  hitann.  Honum  var  svo  illt  í  þumalfingrinum  á  hægri 
hendinni  þessa  dagana,  að  hann  átti  mjög  örðugt  með  að 
skrifa.**)  Kom  það  sér  að  sjálfsögðu  illa.  Honum  þykir  verkið 
sækjast  seint  fyrir  sér;  „det  er  ret  en  ulyksalig  uoverkommelig 
Masse,  som  jeg  er  n0dt  til  at  gennemrode;  og  saa  den  Ærgrelse, 
at  have  selv  skaffet  sig  den  paa   Halsen".   Það  var   ekki  auð- 


*)    Skýrslur  og  reikningar  1843,  bls.  VI. 
*)    Sbr.   einnig   II.   b.,    bls.   152. 

hlaupið  að  því,  eins  og  þá  var  ástatt  um  heimildir,  að  semja 
svo  góða  og  fullkomna  íslandslýsing  sem  hann  hafði  ætlazt  til. 
Svo  voru  nú  líka  fleiri  járn  í  eldinum;  hann  minntist  á  það  í 
bréfinu.  Hann  kvaðst  vera  að  ljúka  við  sögulega  frásögn  um 
öll  eldgos  á  íslandi  síðan  á  landnámstíð;  á  hann  þar  sjálfsagt 
við  eldritið,  sem  nú  er  í  nr.  11  í  abr.  í  hrs.  Bmf.,  sbr.  IV.  b., 
aths.  við  bls.  67 — 68;  en  sennilega  hefir  hann  þó  verið  búinn  að 
semja  það  að  miklu  leyti  áður  en  hann  fór  heim  til  íslands  1839, 
um  vorið.  —  Hann  minnist  einnig  á  starf  sitt  við  útgáfu  íslands- 
uppdráttar  Bókmenntafélagsins,  sem  áður  var  getið;  en  að  öðru 
leyti  er  bréfið  mestmegnis  um  sérstakt,  náttúrufræðislegt  rann- 
sóknaratriði,  sem  Steenstrup  hafði  skrifað  honum  um  (II.  b., 
bls.  148—50). 

í  þessum  mánuði,  Júní,  var  Uppsala-fundurinn,  fyrsti  al- 
menni  norræni  stúdentafundurinn,  sem  haldinn  var,  svo  að  nokk- 
uð  kvæði  að.  Jónas  gat  ekki  verið  þar,  og  hefði  hann  þó  verið 
sjálfkjörinn  til  þess,  en  hann  sendi  þangað  kveðju,  gott  kvæði 
með  fornnorrænum  bragarhætti  og  blæ.  Var  það  birt  í  skýrsl- 
unni  um  fundinn,  en  sennilega  hefir  það  farið  fyrir  ofan  garð 
hjá  flestum  fundarmönnum;  munu  fæstir  þeirra  hafa  hugsað 
um  íslendinga  sem  sérstaka  þjóð,  er  taka  bæri  nokkurt  sérlegt 
tillit  til  á  þessum  fundi,  enda  mun  ísland  hafa  átt  þar  „for- 
mælendur  fá". 

Á  Jónsmessunni  var  aftur  fundur  í  Fjölnisfélagi;  var  kos- 
in  stafsetningarnefnd  og  hafinn  eins  konar  undirbúningur  und- 
ir  útgáfu  næsta  árgangs  af  Fjölni;  enn  voru  fundir  8.,  15.  og 
22.  Júlí,  og  talað  mest  um  stafsetninguna.  Var  Jónas  á  öllum 
fundunum,  en  virðist  ekki  hafa  lagt  mikið  til  þess  máls.  Þar  á 
móti  hét  hann  því  á  fyrsta  fundinum,  „að  lesa  upp  eina  örk 
fyrir  veturnætur",  og  á  næsta  fundi  lofaði  hann  að  rita  biskupi 
og  biðja  hann  um  skýrslu  viðvíkjandi  Landsbókasafninu,  • — 
hvort  því  væri  ekki  send  nein  bók,  sem  prentuð  væri  í  Viðey; 
Konungsbókasafnið  fékk  2  eintök  af  í-árhverri  þeirra.  —  Síð- 
an  var  þessum  fundahöldum  haldið  áfram  um  sumarið  og  næsta 
vetur,  og  fundirnir  venjulega  hafðir  á  laugardögum;  en  stund- 
um  féllu  þeir  niður.  Jónas  kom  ekki  á  neinn  þeirra;  hann  var 
úti  í  Sórey,  hjá  Steenstrup;  mun  hafa  farið  þangað  með  byrjun 
Ágústmánaðar.  —  Bréf  hans  til  Jóns  Sigurðssonar  14.  Júlí  ber 
vott  um,  að  fjárhagur  hans  hafði  ekki  batnað;  fjármálastjórn- 
in  hafði  ekki  enn  sinnt  umsókn  hans  frá  6.  Júní  (II.  b.,  bls. 
150 — 51).  —  Hann  hefir  ritað  bústað  sinn  á  bréfið:  Klæðabúð- 
um,  3.  hús,  2.  1.  (þ.  e.  loft).  Klædeboderne  hét  gatan  á  dönsku 
þá,  nú  heitir  hún  Skindergade   („Skinnarinn") ;   gengur  til  suð- 

vesturs  út  frá  Kjöbmagergade,  skammt  fyrir  neðan  Garð,  og- 
yfir  til  Nörregade.  Óvíst  er,  nvort  Jónas  hefir  átt  þar  heima 
allan  veturinn,  frá  því  að  hann  kom,  og  er  það  þó  sennilegast. 
—  Daginn  eftir,  15.  Júlí,  bað  hann  forseta  Bókmenntafélagsins 
greiða  sér  20  dali,  og  sendi  forseti  honum  þá  samstundis  með 
bréfi,  sem  enn  er  til  meðal  bréfa  hans  til  Jónasar  í  K.  G.  31  a.  ■ — 
Loks  29.  Ág.  mælti  fjármálastjórnin  með  því,  að  Jónasi  yrði 
veitt  hin  umbeðna  styrkviðbót,  og  felldi  konungur  úrskurð  sam- 
kvæmt  því  1.  Sept.*)  Var  Jónasi  tilkynnt  það  9.  s.  m.  Hafði 
hann  nú  alls  fengið  úr  jarðabókarsjóðnum  1517  dali  og  52  skild- 
inga  til  ferðalaga  sinna  4  sumur  á  íslandi. 

Sórey  er  yndislegur  smábær  inni  í  miðju  Sjálandi,  um  75 
km.  fyrir  útsunnan  Höfn.  Hann  er  nú  ekki  á  ey,  eins  og  nafnið 
bendir  til  og  eins  og  hann  var  í  fornöld,  en  hann  stendur  við 
allmikið  stöðuvatn.  Skógar  eru  umhverfis  og  náttúrufegurð 
mikil,  einkum  þegar  allt  er  í  blóma.  Jónas  lýsti  bænum  þannig 
(II.  b.,  bls.  187) :  „Saurar  sjálfir  liggja  lágt,  og  loftið  er  þar 
óhollt  og  þokusælt,  en  fallegt  er  þar  í  kring".  —  „Andinn  í  bæn- 
um  er  heldur  en  ekki  smákaupstaðarlegur".  —  Á  miðöldunum 
var  munkaklaustur  í  bænum  og  lét  Absalon  erkibiskup  reisa  þar 
merkilega  kirkju,  sem  stendur  enn  í  dag,  og  þar  var  hann  jarð- 
aður  og  mörg  önnur  stórmenni  fyr  og  síðar.  —  Einnig  er  svo 
sagt,  og  haft  eftir  Brynjólfi  biskupi  Sveinssyni,  að  Ögmundur 
biskup  Pálsson  hafi  verið  grafinn  að  þeirri  kirkju.  —  Steen- 
strup  var  settur  lektor  við  „akademíið"  og  jafnframt  kennari  við 
lærða  skólann,**)  er  var  sameinaður  því  og  stofnaður  hafði 
verið  fyrir  20  árum.  —  Fyrrum  var  þar  að  eins  „akademí";  við 
það  hafði  Jón  Eiríksson  verið  prófessor  1759 — 71.  —  Fyrsta 
veturinn,  sem  Steenstrup  var  við  „akademíið"  og  skólann,  var 
prófessor  Georg  Holger  Waage  forstöðumaður.  Hann  var  al- 
íslenzkur  í  báðar  ættir,  sonur  Ólafs  kaupmanns  Waage,  Gísla- 
sonar,  og  var  ágætismaður  og  góður  guðfræðingur,  en  allt  þótti 
ganga  í  ólestri  og  agaleysi  í  skólanum,  og  fékk  hann  ekki  að 
gert.  Hann  féll  frá  veturinn  eftir  (11.  Des.  1842)  og  var  B.  S. 
Ingemann,  hinu  fræga  skáldi,  sem  var  lektor  við  „akademíið", 
falin  forstaðan.  Kennararnir  vildu  allir,  nema  Peder  Hjort 
(„þýzki  Hjörtur"),  láta  skilja  „akademí"  og  skóla  að,  og  varð 
úr  því  máli  mikið  blaðarifrildi,  einkum  milli  Hjorts  og  Steen- 
strups.    Þótti    Steenstrup    bera    hærri    hlut    í    þeirri    viðureign. 


*)    Sjá   Lovsaml.    f.   Isl.   XII.,    637 — 38. 
**),,    Sorö    Akademis    lærde    Skole    og    Opdragelsesanstalt"    hét 
skólinn  þá  fullu  nafni. 

Samkvæmt  konungsúrskurði  3.  Marz  gekk  aðskilnaðarmálið 
fram  og  var  til  mjög  mikilla  bóta;  gjörbreyttist  skólahaldið  og 
féll  allt  í  ljúfa  löð  meðal  nemanda  og  kennara,  nema  að  því 
leyti,  er  Hjort  snerti.  Af  öðrum  kennurum  við  „akademíið"  má 
nefna  skáldið  fræga,  prófessor  J.  C.  Hauch,  sem  var  þar  þá 
lektor  í  dýrafræði.  —  Heimilislífið  hjá  Steenstrup  var  ágætt; 
sjálfur  var  hann  nú  heilsugóður  og  leið  vel,  en  sá  ekki  út  úr 
því,  sem  hann  hafði  að  starfa,  og  einkum  hvíldi  enn  á  honum 
skýrslan  um  ferðalög  hans  og  rannsóknir  á  íslandi  1839 — 40; 
hann  hafði  aldrei  gefið  sér  tíma  til  að  vinna  neitt  að  ráði  að 
henni.  Hann  hafði  nú,  vorið  1843,  fengið  rúmbetri  bústað  (í 
Karen  Schyttes  Gaard)  en  hann  hafði  áður  haft.  Því  gat  hann 
nú  boðið  Jónasi,  vini  sínum  og  samverkamanni  á  íslandi,  til 
sín,  og  ætlaði  hann  nú  að  fá  hann  til  samvinnu  með  sér  að 
ferðaskýrslunni.  Að  sumu  leyti  kom  Jónasi  þetta  vel,  því  að 
miklir  örðugleikar  voru  á  því  fyrir  hann  að  vera  í  Höfn,  við 
svo  þröngan  kost,  sem  hann  átti  þar  að  búa.  Það  var  ákjósan- 
legt  fyrir  hann  að  geta  verið  stöðugt  samvistum  með  öðrum 
eins  snillingi  og  Steenstrup  var,  rætt  við  hann  ýms  af  náttúru- 
fræðilegum  áhugamálum  þeirra  beggja,  notið  aðstoðar  hans  og 
goldið  hana  um  leið.  Þá  var  það  jafnframt  ánægjulegt  fyrir 
hann  að  kynnast  þeim  skáldunum  við  „akademíið"  og  ræða  við 
þau  um  alla  heima  og  geima.  Kemur  þessi  ánægja  hans  yfir  ver- 
unni  í  Sórey  fram  í  bréfum  hans  til  vinanna  heima  á  Fróni, 
Þórðar  Jonassens  og  Páls  Melsteds  yngra,  sem  hann  skrifaoi 
þeim  26. — 27.  Sept.,  þegar  hann  hafði  verið  nokkrar  vikur  í 
Sórey,  sjá  II.  b.,  bls.  151 — 54.  „Ekki  gleymi  ég  nú  samt  fyrir 
þessu  félaginu  okkar  og  landlýsingunni,  en  þar  vantar  ekki 
mikið  á,  að  ég  hefi  reist  mér  hurðarás  um  öxl,  því  verkið  er 
bæði  mikið  sjálft  og  undirbúningurinn  því  meiri.  Lakast  af  öllu 
er,  að  félagið  getur  ekki  boðið  mér  neitt  viðunanlegt  hónórar, 
því  mér  er  ómögulegt  að  vinna  peningalaus.  Sæi  ég  því  nokk- 
urn  kost  á,  eða  réttara  sagt,  sæi  ég  nokkurn  annan  færan  um 
að  taka  við  því  starfi,  seldi  ég  mér  það  af  höndum".  Svo  skrif- 
ar  hann  Páli,  og  hann  hefir  víst  ekki  undrazt.  Verkið  var  ekk- 
ert  áhlaupa-  né  ígripa-verk  fyrir  félausan  mann,  sem  þar  á  of- 
an  varð  jafnframt  að  sinna  öðrum  ritstörfum.  Jónas  skrifaði 
þeim  Finni  prófessor  og  Jóni  Sigurðssyni  skömmu  síðar,  5.  Okt. 
(II.  b.,  bls.  154 — 56) ;  má  sjá  af  þeim  bréfum,  að  hann  muni  þá 
hafa  verið  að  fást  við  útlegginguna  af  eldritinu,  ásamt  ritgerð- 
inni  um  landskjálfta  á  íslandi  (IV.  b.,  bls.  68 — 200),  og  jafn- 
vel  ætlað  sér  að  fara  að  byrja  senn  á  þættinum  um  vatnsföll,  í 
íslandslýsinguna,  eða  þættinum  um  eyjar  og  sker   (IV.  b.,  bls. 

221  o.  frv.).  Finnur  sendi  honum  með  bréfi  sínu  10.  s.  m.  ann- 
álana  og  sýslu-  og  sókna-lýsingarnar  úr  Múlasýslum  báðum,  að 
undantekinni  sóknarlýsingu  frá  Hólmum,  sem  þá  va'r  ókomin, 
en  séra  Hallgrímur  lauk  við  í  næsta  mánuði.  —  Fundir  höfðu 
verið  haldnir  í  Bókmenntafélaginu  14.  og  22.  Sept.,  og  þá  verið 
samþykkt  frumvarp  laganefndarinnar,  sem  kjörin  hafði  verið 
22.  Des.  árið  áður;  sbr.  bls.  CXLVII  og  CL  hér  að  framan  og  aths. 
við  II.  b.,  bls.  156.  —  í  Fjölnisfélagi  höfðu  einnig  verið  haldnir 
fundir,  9.,  16.  og  25.  Sept.  Var  þeim  félögum  þar  kominn  góð- 
ur  liðsauki  að  heiman,  séra  Pétur  prófastur  Pétursson  á  Staðar- 
stað.  Hann  var  kominn  til  Hafnar  til  þess  að  ganga  frá  próf- 
riti  sínu  til  doktorsnafnbótar  í  guðfræði  og  verja  það.*)  Stakk 
hann  upp  á  því  á  fyrsta  fundinum,  að  félagsmenn  stofnuðu 
bindindisfélag,  og  gerðu  þeir  það  þegar  í  stað;  voru  samþykkt 
sérstök  lög  fyrir  það  á  næsta  fundi,  og  séra  Pétur  kosinn  for- 
maður  Fjölnisfélags  á  þriðja  fundinum. 

En  nú  hófust  miklu  merkari  fundahöld  meðal  landa  í  Höfn. 
Þeir  héldu  almennan  fund,  sennilega  miðvikudaginn  4.  Okt.,  og 
mun  Jón  Sigurðsson  (frá  Rafnseyri)  hafa  gengizt  fyrir  því. 
Hann  stakk  upp  á  því  á  fundinum,  „að  kosin  væri  nefnd  manna 
til  að  ráðgast  um,  hvernig  haga  skyldi  almennum  fundum  með 
íslendingum  til  að  yfirvega  landsmál",  og  sjálfur  var  hann  kos- 
inn  fyrstur  og  fremstur  í  þá  nefnd  með  22  atkvæðum;  má  af 
þeirri  atkvæðatölu  jafnframt  marka  tölu  fundarmanna.  Mið- 
vikudaginn  18.  Okt.  var  næsti  fundur  haldinn  og  lagði  nefndin 
þá  fram  f rumvarp  um,  hvernig  f undunum  skyldi  hagað ;  var 
það  frumvarp  samþykkt.  Skyldi  vera  einn  fundur  á  mánuði,  og 
allir  landar,  „er  bókvísi  iðka",  skyldu  hafa  aðgang,  og  aðrir,  ef 
leyft  yrði;  fimm  manna  nefnd  skyldi  standa  fyrir  fundahöldun- 
um,  kjörin  til  sex  mánaða,  og  virðist  nefndin,  sem  kosin  hafði 
verið  á  1.  fundi,  hafa  verið  álitin  sjálfkjörin,  en  fundarstjóri 
(forseti)  skyldi  valinn  á  hverjum  fundi.  Enn  fremur  skyldu 
kjörnir  2  skrifarar  til  6  mánaða.  Þriðji  fundurinn  var  8.  Nóv., 
og  var  hann  fyrsti  verulegi  þjóðmálafundurinn.  „Jón  Sigurðs- 
son  hóf  umræður"  og  „leiddi  mönnum  fyrir  sjónir,  hvernig 
stjórn  íslandsmála  væri  að  öllu  í  höndum  Dana".  Er  í  funda- 
bókinni,  sem  er  prentuð  í  Andvara,  XLV.  árg.,**)  dálítill  út- 
dráttur  af  ræðu  Jóns.  Kjörin  var  nefnd  í  málið,  að  einum  und- 
anskildum  sömu  menn,  sem  voru  í  forstöðunefndinni.   Jón  mun 


*)    Sbr.   Æfisögu   hans   eftir   Þorv.   Thoroddsen,    bls.    62 — 65. 
**)    Mörg    fundarboSin    o.    fl.    skjöl,    er    snerta    þessa    fundi,    eru 
varðveitt  í  hrs.  J.   Sig-.,   nr.   137   í  abr. 

hafa  skrifað  Jónasi  um  upphaf  þessara  fundahalda  og  ýms 
merkileg  mál  önnur,  og  má  sjá  af  bréfi  Jónasar  til  hans  9.  Nóv. 
(II.  b.,  bls.  157 — 59),  að  nú  hefir  hann  brunnið  af  áhuga  og 
löngun  til  að  vera  með  í  þessum  fundahöldum  og  bollalegging- 
um.  En  hann  var  nú  önnum  kafinn  við  sín  störf  úti  í  Sórey,  og 
milliferðir  seinlegar,  kostnaðarsamar  og  erfiðar.  Hann  biður 
Jón  útvega  sér  að  láni  3  bækur  og  suðausturf jórðunginn  af  ís- 
landsuppdrættinum,  sem  þá  var  langt  kominn. 

Steenstrup  fór  fram  á  það  við  fjármálastjórnina,*)  að 
þeir  Jónas  og  hann  fengju  lánuð  út  til  Sóreyjar  til  afnota  við 
samning  náUúrufræðislegrar  lýsingar  á  íslandi  ýms  skjöl,  er 
snertu  brennisteinsnámana  þar.  Stjórnin  skrifaði  Steenstrup  7. 
Okt.  og  sendi  honum  7  skjöl,  sem  varðveitt  voru  í  íslenzku 
stjórnarskrifstofunni,  nefnilega  skýrslu  um  tekjur  og  gjöld 
brennisteinsverksins  á  Húsavík  1799 — 1805  (eftir  Stefán  amtm. 
Thorarensen),  bréf,  sem  Steenstrup  hafði  sent  stjórninni  15. 
Des.  1840,  ritgerðir  Jónasar  um  bætta  meðferð  námanna  og 
áætlun  um  þann  arð,  sem  þeir  gætu  gefið,  og  enn  fremur  at- 
hugasemdir  þeirra  Steenstrups  og  Schythe  við  þær.  Var  þetta 
þannig  að  mestu  endursending  á  því,  sem  þeir  höfðu  áður  sent 
og  hér  hefir  verið  getið  áður.  En  þetta  bendir  á,  að  um  þessar 
mundir,  í  þessum  og  næsta  mánuði,  muni  Jónas  hafa  samið  rit- 
gjörð  sína  um  brennisteininn,  sjá  IV.  b.,  bls.  8 — 66,  m.  aths. 
Steenstrup  hafði  skoðað  brennisteinsnámana  syðra  og  gat  unn- 
ið  að  lýsingu  Jónasar  á  þeim,  og  Jónas  hefir  fengið  hann  til  að 
skrifa  kaflann  um  myndun  brennisteinsins  í  námunum,  sam- 
kvæmt  kenningu  Forchhammers  og  eigin  athugunum.  Schythe 
kom  ekki  nálægt  þessu  og  samdi  Jónas  ritgerð  sína  mestmegnis 
eftir  eigin  athugunum.  Kallaði  Steenstrup  hann  nú  í  gamni 
„Svovlmesteren".  í  bréfi  sínu  til  Brynjólfs,  22.  Nóv.,  segir  Jón- 
as,  að  þeir  Steenstrup  séu  búnir  með  allt  það  um  brennistein- 
inn,  sem  þeir  hafi  ætlað  að  rita.  Skömmu  fyrir  áramótin,  28. 
Des.,  sendi  Steenstrup  skjölin  aftur  og  kvaðst  vona,  að  málinu 
væri  senn  komið  svo  langt,  að  þeir  gætu  lagt  fram  tillögur  um 
hagkvæmari  notkun  brennisteinsnámanna ;  stæði  nú  á  því,  að 
fá  nánar  að  vita  um  kostnað  við  ýmis  konar  útbúnað  við  brenni- 
steinsverk  annars  staðar.  Það  virðist  hafa  staðið  helzti  lengi  á 
þeim  upplýsingum,  því  að  ritgjörð  Jónasar  var  aldrei  send 
stjórninni.  Sofnaði  brennisteinsmálið  nú  brátt  og  lagðist  allt 
brennisteinsnám    niður    hér    á    landi;    missti    ísland    af    þessari 


*)    Eða    Chr.    Lunds    konferenzráð,    sbr.    bréf    frá    Brynjólfi    til 
Jónasar,   dags.   17.  Á<.    (í   13   í  abr.   í  hrs.   Bmf.). 

tekjugrein,  og  nú  er  svo  komið,  að  flutt  munu  árlega  til  lands- 
ins  um  2000  tvípund  af  brennisteini.*) 

Jónas  gat  nú  um  þessar  mundir  hagrætt  dálítið  fjármálum 
sínum,  og  annaðist  Brynjólfur  það  fyrir  hann  í  Höfn.  Skrifaði 
Jónas  honum  því  viðvíkjandi  litlu  fyrir  miðjan  Nóvember  bréf, 
sem  nú  mun  glatað;  fékk  Brynjólfur  það  15.  s.  m.  og  svaraði 
aftur  17.,  en  þá  sendi  Jónas  honum  það  bréf,  sem  nú  var  getið 
og  er  hér  í  II.  b.,  bls.  159 — 61;  sjá  það,  ásamt  aths.  í  skjala- 
safni  Bókmenntafélags  eru  ýmsar  minnisgreinar,  sem  forseti 
þess,  Finnur  Magnússon,  hefir  skrifað,  m.  a.  um  greiðslurnar 
til  Jónasar;  sést  það,  að  hann  telur,  að  hann  hafi  greitt  Jónasi 
40  dali  18.  Nóv.  og  20  dali  27.  s.  m.  í  viðbót  við  þá  200  dali,  sem 
hann  telur,  að  hann  hafi  fengið  áður,  þ.  e.  100  á  því  ári  og  100 
árið  áður.  Sýnist  fyrri  upphæðin  (40  d.)  vera  sú,  er  Brynjólfur 
kveðst  hafa  fengið  hjá  Finni,  en  hin  síðari  sú,  sem  getið  var,  að 
Jónas  hefði  fengið  hjá  honum  15.  Júlí.  Styrkviðbótin  hafði  ver- 
ið  greidd  honum  og  Forchhammer  kom  í  verð  fyrir  hann  silfur- 
bergi,  sem  hann  hafði  haft  meðferðis  frá  rannsókn  sinni  á 
náminum  hjá  Helgustöðum.  Þótti  Jónasi  að  sjálfsögðu  það  gott, 
þótt  hann  kinokaði  sér  lengi  við  að  senda  Forchhammer  bein- 
línis  reikning  yfir  það,  sem  hann  lét  hann  fá.**)  Fvrir  vist  sína 
í  Sórey,  hjá  Steenstrup,  mun  Jónas  ekki  hafa  fengið  að  greiða 
neitt  í  peningum. 

Af  löndum  í  Höfn  er  það  að  segja  til  framhalds  þess,  sem 
áður  var  sagt,  að  í  Fjölnisfélaginu  var  aðeins  einn  fundur  í 
Nóvember,  en  ólögmætur,  því  að  5  einir  komu,  en  séra  Pétur 
lofaði  að  lesa  upp  ritgjörð  á  fundi  30.  Desember.  í  Desember 
voru  3  fundir,  9.,  16.  og  30.;  var  stafsetningin  tekin  fyrir  enn  á 
ný  á  hinum  fyrsta,  samþykktar  athugasemdir  þeirrar  nefndar, 
sem  kjörin  hafði  verið  14.  Okt.  til  að  semja  uppástungur  um 
stafsetning,  sjálfsagt  með  tilliti  til  næsta  árgangs  af  Fjölni. 
Hafði  Konráð,  sem  allt  stafsetningarmálið  var  runnið  frá,  nú 
horfið  „aftur  á  hina  breiðu  slóð",  eins  og  hann  orðaði  bað  síð- 
an  í  Fjölni,  bls.  2,  enda  hafði  hann  leitt  hjá  sér  að  ræða  nokkuð 
um  stafsetning  í  síðasta  Fjölni.  Brynjólfur  og  Gísli  Magnússon 


*)  Samkv.  skýrslum  hagstofunnar. 
**)  Forchhammer  hafði  áður,  fyrir  safnsins  hönd,  boðið  Jónasi 
200  dali  fyrir  allt  silfurberg-ið,  en  Jónas  virðist  hafa  hikað  við  að 
taka  því  boði  (sbr.  bréf  Forchh.  til  J.  frá  ca.  17.  XI.  1843).  Var 
Forchhammer  ekki  ljóst,  hvernig  stæði  á  þessum  undandrætti  Jón- 
asar,  að  senda  reikning,  skrifaði  Steenstrup  og  bað  hann  tala  við 
Jónas  og  fá  hann  til  að  láta  eitthvað  ákveðið  uppi.  Sbr.  Jap.  Steen- 
strups   Mindeskrift,    II.,    53. 

voru  með  honum  í  nefndinni  og  hafa  ef  til  vill  haft  einhver 
áhrif  á  hann,  en  ekki  mun  það  þó  síður  hafa  valdið  nokkru  um, 
sem  séra  Tómas  hafði  reynt  að  leiða  honum  fyrir  sjónir  í  bréf- 
um  sínum,  og  að  helztu  menn,  sem  nokkuð  létu  nú  prenta,  svo 
sem  Félagsritsmenn  og  aðrir,  tóku  ekki  í  mál  að  fylgja  þeirri 
stafsetningu,  sem  Konráð  hafði  verið  að  reyna  að  koma  á.  Gerði 
Konráð  nokkra  grein  fyrir  afturhvarfi  sínu  í  næsta  árgangi 
Fjölnis,  eins  og  nú  var  getið,  bls.  1 — 3.*)  —  Á  báðum  síðari 
Fjölnisfundunum,  16.  og  30.  Des.,  voru  hafðar  umræður  um  ýms 
óskild  mál.  M.  a.  kom  séra  Pétur  þegar  á  fyrri  fundinum  fram 
með  hina  lofuðu  ritgjörð,  eða  sagði  frá  efni  hennar;  var  hún 
um  prestaköllin  á  íslandi.  Á  hinum  síðari  talaði  Konráð  um,  að 
nota  helzt  eingöngu  latneskt  letur,  en  ekki  gotneskt,  á  öllu,  sem 
skrifað  væri  eða  prentað  á  íslenzku,  sbr.  grein  hans  í  Fjölni, 
VIII.,  28 — 33.  Var  það  nú  orðið  auðsótt  mál.  Á  þeim  fundi  stakk 
Gísli  Thorarensen  einnig  upp  á  því,  að  gjörð  væri  gangskör  að 
því,  að  koma  upp  „grafmarki  yfir  séra  Tómas  sáluga,  er  áður 
hafði  verið  um  talað.  Tóku  allir  því  vel,  og  var  þegar  nefnd  val- 
in,  er  gangast  skyldi  fyrir  þessu  máli  meðal  annara  íslendinga  í 
Kaupmannahöfn". 

Séra  Pétur  hafði  gert  svo  ráð  fyrir  á  almennum  íslendinga- 
fundi  6.  Des.,  að  hann  myndi  tala  um  prestlaunamálið  á  næsta 
slíkum  fundi.  Kom  það  heim  við  fyrirheit  hans  í  Fjölnisfélagi 
18.  Nóv.,  og  mun  hann  af  þessu  hafa  flutt  þessa  ræðu  um  presta- 
köllin  á  Fjölnisfundinum  16.  Des.  Rétt  eftir  áramótin,  3.  Jan. 
1844,  hélt  hann  svo  fyrirlestur  sinn  á  alm.  íslendingafundi, 
samdi  síðan  upp  úr  honum  ritgjörð,  er  hann  las  upp  á  4.  Fjölnis- 
fundi  mánuði  síðar  og  að  nokkru  leyti  10.  s.  m.,  og  var  hún  síðan 
birt  í  næsta  Fjölni,  bls.  3 — 26,  næst  á  eftir  athugasemdum  Kon- 
ráðs  um  stafsetninguna.  Allmiklar  umræður  fóru  fram  um  þetta 
mál  á  alm.  fundinum  3.  Jan.,  og  var  haldið  áfram  á  næsta  fundi, 
7.  Febrúar.**) 

Á  Fjölnisfundinum  16.  Des.  hélt  einn  fundarmanna  ræðu  um 
ofdrykkju,  og  á  1.  og  6.  Fjölnisfundi  eftir  áramótin,  13.  Jan.  og 
17.  Febr.,  las  sami  maður  upp  ritgjörð  eftir  sig  um  hófsemisfé- 
lög  o.  fl.  því  máli  viðvíkjandi.  Á  3.  Fjölnisfundi,  3.  Febr.,  lagði 
Br.  P.  fram  töflu  yfir  áfengisinnflutning  1841,  og  á  alm.  fundi 
7.    Febr.   flutti   hann   erindi   um   hóf semi    fyrir    hóf semisfélagið 


*)  Ritgerðarkorn,  er  hann  las  upp  á  T.  Fjölnisfundi  n.  á.,  24. 
Febr.  Sbr.  e.  fr.  yfirlit  B.  M.  Ólsens  yfir  þennan  lokaþátt  stafsetn- 
ingarmáls   Fjölnismanna   í   Tím.    Bmf.,   XII.,    57 — 61. 

**)     Sbr.    fundabókina,    Andv.    XLV.,    14—18    og-    20 — 24. 

(bindindisfélagið).  Á  10.  Fjölnisfundi,  23.  Marz,  var  e.  fr.  ákveð- 
ið  að  fela  séra  Pétri  og  öðrum  félagsmanni  að  semja  skýrslu  um 
athafnir  þessa  nýja  félags;  var  hún  lesin  upp  á  næsta  fundi,  30. 
s.  m.,  og  á  12.  fundi  ráku  þeir  Brynjólfur  og  Konráð  endahnút- 
inn  á.  Varð  þetta  allt  allmikið  mál,  og  var  prentað  í  næsta 
Fjölni.*)  —  En  það  þurfti  nú  að  hugsa  Fjölni  fyrir  fleira  en 
þessum  ritgjörðum   um  prestatekjurnar   og  bindindisfélög. 

Jónas  virðist  ekki  hafa  fengizt  mikið  við  ljóðagerð  síðan 
Fjölnir  kom  út  vorið  1843,  ef  til  vill  einungis  þau  4  erindi  (3 
kvæði),  sem  eru  á  bls.  128 — 30  í  I.  b.  Á  2.  Fjölnis-fundi  1844, 
20.  Jan.,  las  Brynjólfur  upp  kvæði,  er  Jónas  hafði  sent  honum; 
það  var  „Dalvísa",  sem  minnzt  var  á  hér  að  framan  (bls.  XV). 
Kvæðið  var  nýort,  sbr.  aths.  við  bað.  Jónas  mun  hafa  skrifað 
honum  eða  þeim  Konráði  bréf  um  leið  og  hann  sendi  beim  vís- 
una,  en  það  bréf  mun  glatað.  Það  mun  hafa  verið  svar  við 
bréfi  frá  Brynjólfi,  dags.  13.  Jan.**)  Brynjólfur  skrifaði  honum 
aftur  12.  n.  m.  og  bað  hann  blessaðan  um  að  senda  þeim  meira. 
Hann  segir  honum  frá  erindi  sínu  nokkrum  dögum  áður  á  alm. 
fundinum,  um  hóf semina,  og  bætir  við :  „Blessaður  vertu  :cyrir 
það,  Jónas  minn,  að  þú  ert  hættur  að  drekka  brennivín".  í  bréf- 
inu,  sem  hann  hafði  skrifað  13.  Jan.,  hafði  hann  einnig  sagt: 
„Þú  gazt  ekki  glatt  mig  meir  með  nokkrum  hlut  en  að  segja 
mér,  að  þú  hefðir  ekki  smakkað  brennivín  síðan  við  sáumst 
seinast,  nema  þú  hefðir  þá  sagt  mér,  að  þú  ætlaðir  aldrei  að 
smakka  það  meir,  eins  og  ég".  Það  var  þannig  Jónas,  sem  hafði 
gerzt  bindindismaður  á  undan  þeim  hófsemdarfélagsstofnönd- 
unum  í  Höfn.  Kemur  þetta  heim  við  það,  sem  Steenstrup  skrif- 
aði  vinum  Jónasar  um  hann  um  þetta  leyti:  „Til  Hallgrímssons 
Ros  maa  jeg  sige,  at  han  har  været  i  mod  Forventning  særdeles 
f0jelig  og  flink  og  afsagt  her  enhver  Nydelse  af  en  vis  Art". 
Er  svo  að  sjá,  sem  Steenstrup  hafi  búizt  við,  að  Jónas  væri  orð- 
inn  all-erfiður  viðureignar,  og  virðist  hann  hafa  verið  búinn  að 
fá  einhverjar  óskemmtilegar  hugmyndir  um  hann,  sennilega  af 
bréfi,  einu  eða  fleirum  frá  vini  þeirra  beggja,  Þórði  Jónas- 
sen.***)  Af  hinum  bágu  fjárhagsástæðum  Jónasar  síðasta  vetur- 
inn  hans  í  Reykjavík  virðist  Þórður,  eins  og  Páll  yngri  Mel- 
sted,****)  hafa  álitið,  að  Jónas  væri  alveg  að  verða  að  engu,  — 
á  sama  tíma  sem  hann  yrkir  ódauðleg  ljóð  og  starfar  að  þeim 


*)  Sbr.   Fundabókina,    Fjölni,   VII.,    32 — 70,  <  g"  Tím.  Bmf.  XII.,  57. 

**)  Er  nú   í  nr.    13   í   abr.   í  hrs.    Bmf. 

***)  Mindeskrift    for    Jap.    Steenstrup,    I.,    53. 

***)  Bréf   til   .T.    S.,    30. 

vísindagreinum,  náttúrufræði  og  stjörnufræði,  sem  hvorki  þeir 
né  aðrir  bæjarbúar  báru  mikið  skynbragð  á.  —  Vitanlega  má 
fara  svo  illa  með  snillingana,  að  þeir  veslist  upp  líkamlega.  ■ — 
Kona,  sem  dó  sama  árið,  1842,  suður  í  Salzburg,  kunni  að  segja 
sögu  um  þess  háttar  ævikjör  og  ævilok  eins  slíks  manns;  • — 
hún  var  ekkja  W.  A.  Mozarts. 

Sama  daginn,  15.  Jan.,  sem  Jónas  ritaði  Dalvísu  í  skrifbók- 
ina  sína,  setti  hann  þar  einnig  annað  nýtt  kvæði  eftir  sig,  Sláttu- 
vísu,  4  erindi  dróttkvæð  (I.  b.,  bls.  131 — 32,  m.  aths.).  —  í 
byrjun  Marzmánaðar  skrifaði  hann  Konráði  3  bréf  (sjá  II.  b., 
bls.  163 — 70,  m.  aths.),  gaman  og  alvöru,  bæði  í  óbundnu  máli 
og  bundnu,  bæði  á  íslenzku  og  dönsku.  Þar  setur  hann  m.  a.  frá- 
sögnina  um  ferð  drottningarinnar  á  Englandi  til  Frakklands, 
sennilega  svipaða  þeirri,  er  hann  kveðst  í  bréfinu  til  Páls  Mel- 
steds  yngra  27.  Sept.  árið  áður  hafa  sent  Jóhanni  Briem  (II.  b., 
bls.  154).  Honum  mun  hafa  þótt  frásögn  blaðanna  um  þessa  ferð 
Viktoríu  drottningar  næsta  brosleg  og  komið  til  hugar  að  snúa 
henni  upp  í  ævintýri  með  gömlum  og  góðum  íslenzkum  ævintýra- 
blæ*)  og  jafnframt  þeim  frásagnarstíl,  sem  landar  í  Höfn  tíðk- 
uðu  þá  að  gamni  sínu,  er  þeir  sögðu  frá  og  töluðu  um  útlenda 
menn  og  atburði  á  máli  gamalla  sagnamanna  heima  á  Fróni. 

Ýmislegt  í  þessum  bréfum  er  skýrt  nokkuð  í  aths.  við  bau; 
vísast  til  þeirra.  Konráð  mun  hafa  verið  að  skrifa  Jónasi  um 
það  leytið,  sem  Jónas  skrifaði  fyrsta  bréfið,  með  frásögninni 
um  ferð  Englands-drottningar,  en  Jónas  skrifaði  Konráði  næsta 
bréf,  þegar  er  hann  hafði  fengið  bréf  Konráðs,  og  þó  ekki  sem 
fullkomið  svar  við  því;  6.  Marz  skrifar  hvor  öðrum,  Konráð 
Jónasi  langt  og  merkilegt  bréf,  sumt  í  gamni,  sumt  í  alvöru,  og 
næsta  dag,  er  hann  hafði  fengið  bréf  Jónasar,  skrifar  hann 
Jónasi  á  ný  og  sendir  honum  það,  sem  hann  bað  um.  Jónas  skrif- 
aði  Konráði  aftur  15.(?)  s.  m.  svar  við  þessum  3  bréfum  frá 
Konráði.  Síðari  hluti  þess  bréfs  (II.  b.,  bls.  171 — 73)  sýnir  ljós- 
lega,  hvað  vakti  nú  fyrir  Jónasi,  að  komast  að  skólanum,  sem 
var  nú  í  ráði  að  flytja  frá  Bessastöðum  til  Reykjavíkur,  og 
auka  og  endurbæta  um  leið.  Þetta  sama  hafði  vakað  fyrir  Stein- 
grími  biskupi  og  sennilega  mörgum  öðrum,  sem  gátu  látið  til 
sín  taka  í  þessu  máli.  —  Jónas  skrifaði  Jóni  Sigurðssyni  sama 
dag  (II.  b.,  bls.  173 — 76),  allt  nokkurn  veginn  í  alvöru,  eins  og 
ætíð  í  bréfum  til  Jóns,  og  kemur  nú  að  þessu  sama,  skólamál- 
inu.  Hann  ræðir  þar  enn  um  náttúrufræðisafnið,  sem  hann  hafði 
byrjað  á  heima  og  ætlað  skólanum;  langar  hann  nú  til  að  hafa 


!)    Sbr.   t.   d.    Isl.   þjóösögur   og   æfintýri,   II.,    305 — 5H 

áhrif  á  gerð  skólahússins  með  tilliti  til  safnsins.  —  En  húsið 
var  höggvið  til  í  Noregi,  og  mun  þá  hafa  verið  búið  að  því,  en 
þó  ekki  mikið  meira  en  svo,  og  fyrirsjáanlegt  var,  að  ekki  yrði 
skólinn  fluttur  til  Reykjavíkur  og  í  það  hús  á  næsta  ári.  Þá  var 
verið  að  reisa  húsið,  og  liðu  2  ár,  unz  kennarar  voru  skipaðir 
við  skólann  bar. 

Einhverju  sinni  áður  en  Jónas  fór  út  til  Sóreyjar,  afhenti 
hann  norræna  fornminjasafninu  *)  nokkra  gamla  gripi,  er  hann 
hafði  haft  með  sér  að  heiman:  Lyklasylgju  af  Snæfellsnesi  og 
aðra  frá  Elliðavatni  (sbr.  III.  b.,  bls.  138,  m.  aths.),  enn  fremur 
sörvis-stein,-smákross  úr  blýi,  eirhringju  og  innsigli,  allt  fund- 
ið  á  Rauðnefsstöðum.**)  í  ársskýrslu  Fornfræðafélagsins  fyrir 
árið  1843  var  Jónasar  því  minnzt  meðal  þeirra,  er  styrkt  höfðu 
safnið  með  giöfum  það  ár.***)  —  Hinn  27.  Janúar  1844  var  hald- 
inn  ársfundur  í  félaginu.  Jónas  var  orðinn  ævifélagi,  eins  og 
áður  er  getið,  en  gat  nú  ekki  verið  á  fundinum.  Hann  hafði 
ekki  verið  talinn  á  félagaskrá  fyrir  árið  1842  og  mun  þeim 
Finni  og  honum  hafa  mislíkað  það.  Skömmu  eftir  ársfundinn, 
2.  Febrúar,  skrifaði  Finnur  honum  og  gat  m.  a.  um  betta,  og 
kvaðst  þá  hafa  fengið  tilhlýðileg  skírteini  fyrir  bví,  að  Jónas 
hefði  með  þeirri  þóknun,  sem  honum  bar  fyrir  fornleifaskýrsl- 
ur  hans  1841,  greitt  ævitillag  til  félagsins,  svo  að  héðan  af  yrði 
nafni  hans  naumast  sleppt  eða  gleymt  úr  félagaskránni,  enda 
var  það  nú  sett  í  félagatalið  fyrir  árið  1843  og  1844,  en  Jónas 
talinn  vera  í  Reykjavík. 

Hafnardeild  Bókmenntafélagsins  hélt  ársfund  sinn  5.  Marz. 
Skýrði  forseti  frá,  hversu  liði  íslandslýsingunni  og  starfi  Jón- 
asar  og  Jóns  Sigurðssonar  við  hana;  enn  fremur  talaði  hann 
um  veðurbækurnar  og  um  frumvarp  laganef ndarinnar ;  sbr. 
Skýrslur  og  reikninga  félagsins,  bls.  V — VIII.  Þar  er  einnig,  á 
bls.  XXI — XXVIII,  skrá  um  nýkomnar  sýslu-  og  sókna-Iýsingar 
og  um  veðurbækur,  allt  eftirtektarvert  í  þessu  sambandi  og  við- 
komandi  Jónasi,  því  að  allt  var  þetta  gert  fyrir  hans  tilstilli. 
Almennu  íslendingafundirnir  héldu  áfram.  Marzfundurinn  var 
daginn  eftir  ársfund  Bókmenntafélagsins  og  var  rætt  um  verzl- 
unarmálefni  íslands.  Var  það  mál  einnig  rætt  á  aukafundi  27. 
s.  m.   og  enn  á  fundi   3.   Apríl.   Aukafundurinn  var   að   nokkru 


*)    Museet  for   nordiske   Oldsager;   nú   heitir   það   Danske   Sam- 
ling-,    tilheyrir   þjóSminjasafninu    danska    og    skiftist    í    2    deildir. 

**)    Hlutu   þessir  gripir  tölumerkin   7250 — 55   í  safninu;   nr.   7253 
og    7255     (krossinn    og    innsiglið)     voru    afhent    Þjóðminjasafninu    I 
Reykjavík    1930,    en    7251,    7252    og    7254    fundust   þá    ekki. 
***)    Antiquarisk    Tidsskrift    1843 — 45,    bls.    31. 

leyti  haldinn  vegna  jarðarfarar  Bertels  Thorvaldsens.  Hann  dó, 
sem  kunnugt  er,  24.  Marz,  og  landar  í  Höfn  vildu  taka  þátt  í 
liinni  hátíðlegu  athöfn,  sem  fór^  fram,  þegar  lík  hans  var  flutt 
til  Frúarkirkju  30.  s.  m.*)  —  í  Fjölnis-félaginu  voru  4  fundir 
í  Marz  og  var  mest  rætt  um  hófsemd  og  hófsemdarfélagið  og 
skýrslu  um  það,  nema  á  2.  fundinum,  9.  Marz;  þá  las  Brynjólfur 
upp  3  ný  kvæði,  sem  Jónas  hafði  sent  honum,  Sláttuvísuna  og 
tvö  útlögð  kvæði:  „Illur  lækur!"  eða  „Heimasetan",  og  „Ég  vil 
kyssa!",  hvort  öðru  yndislegra,  og  voru  þó  sumum  fundarmönn- 
um  lítið  að  skapi  (I.  b.,  bls.  228 — 30,  m.  aths.).  Jónas  hafði  einn- 
ig  sent  honum  kvæðið  „Alsnjóa",  nýort,  en  Brynjólfur  las  það 
ekki  upp;  var  ekki  viss  um,  að  hann  skildi  miðerindið  (I.  b.,  bls. 
132 — 33).  Var  kvæðið  aldrei  prentað  í  Fjölni.  Enn  eitt  kvæði 
sendi  Jónas  í  Fjölni:  „Ég  bið  að  heilsa".  Fögur  var  Dalvísan, 
sem  hann  orti  um  dalinn  sinn  heima,  en  þessi  vísa  var  þó  enn 
fegurri,  er  hann  sendi  sem  sumarkveðju  til  engilsins  síns  heima 
í  dal  á  Fróni.  Þetta  var  fegursta  perlan  í  bókinni.  Brynjólfur 
fór  með  það  á  Fjölnisfundi  13.  Apríl;  áður  hafði  verið  fundur  í 
þeim  mánuði,  6.  Apríl.  Fór  nú  forseti,  dr.  Pétur,  heim,**)  og  var 
Brynjólfur,  bróðir  hans,  valinn  forseti  félagsins  á  ársfundinum 
27.  s.  m.  Þá  las  hann  upp  fyrri  hlutann  af  ritgerð  sinni  „um  al- 
þingi"  (Fjölnir,  VII.,  110 — 36).  Nú  var  hann  orðinn  sýslumaður 
í  Skaftafellssýslu,  9.  s.  m.;  skrifaði  Brynjólfur  Jónasi  daginn 
eftir  og  kvað  sér  vera  illa  við  það  „skikkunarbrauð" ;  hann 
hafði  ekki  sótt  um  það.  Bjóst  hann  nú  við  að  fara  heim  í  næsta 
mánuði.  Má  nærri  geta,  að  Jónas  hefir  í  hjarta  sínu  lítt  fagnað 
þessari  fregn,  en  hann  vildi  þó  gleðja  Brynjólf  með  einni  gaman- 
vísu,  þegar  honum  yrði  haldið  kveðjusamsætið  (sjá  I.  b.,  bls. 
177 — 78).  En  21.  s.  m.  skrifaði  Brynjólfur  honum  aftur,  að  hann 
yrði  settur  fulltrúi  í  hinni  dönsku  ritstofu  í  fjármálastjórninni. 
Fór  það  fram  25.  s.  m.  —  Jónas  skrifaði  Konráði  2.  Apríl  og 
Brynjólfi  þá  einnig  nokkur  orð,  en  honum  skrifaði  hann  betur 
fyrsta  páskadag,  7.  s.  m.  (II.  b.,  bls.  176 — 80,  m.  aths.)  ;  var 
bréf  Brynjólfs  10.  s.  m.  svar  við  þeim  bréfum  að  sumu  leyti. 
Hafði  Jónas  nú  gengið  í  bindindisfélagið,  og  var  þeim  vinum 
hans  í  Höfn,  sem  höfðu  stofnað  það  og  voru  nú  að  berjast  fyrir 
því,  hið  mesta  fagnaðarefni,  að  Jónas  hafði  bæzt  í  það.  „Brynj- 
ólfur  varð  77  sinnum  glaðari  en  nokkurn  tíma  áður,  begar  hann 
las,  að  þú  gengir  í  bindindisfélagið,  og  ég  varð  76  sinnum  glað- 
ari  en  vant  er,  að  minnsta  kosti.  Það  er  eins  og  okkur  þyki  ofur- 


*)    Sbr.   Skírni,    18.    árg.,    bls.    132. 
**)    Hann  varði  doktors-ritgerS   sína  21.  Marz. 

lítil  „veiðr"  í  þér",  skrifaði  Konráð  (6.  Marz).  Jónas  hafði  nú 
víst  gert  þetta  fremur  að  vinsemd  við  þá  en  hrifningu  eða  lík- 
um  áhuga  og  þeir,  enda  hafði  hann  verið  alveg  utan-við  öll 
fundahöldin  og  ræðuhöldin  í  Höfn,  og  verið  utan-við  alla  áfeng- 
isnautn  sjálfur  í  marga  mánuði.  „Láttu  nafnið  mitt  standa", 
skrifar  hann  þó  Brynjólfi  2.  Apríl;  „ekki  er  vert  að  draga  mig 
út,  þó  ég  hefði  heldur  viljað  hófsemd  en  þetta  tótalóh".  Fyrst 
var  líka  ætíð,  og  raunar  oft  síðar,  talað  um  hófsemd.  —  Jónas 
virðist  hafa  grunað,  að  þetta  mál  myndi  ekki  mælast  alls  kost- 
ar  vel  fyrir,  heldur  lognast  út-af,  enda  varð  sú  raunin  á,  þrátt 
fyrir  öll  góð  og  skynsamleg  rök.*) 

Páskabréfið  til  Brynjólfs  er  mestmegnis  um  skólann,  hvern- 
ig  ætti  að  koma  þar  að  kennslu  í  náttúrufræði  og  stofna  þar 
náttúrugripasafn.  Hér  var  hans  eigið  framtíðarmál,  hans  vænt- 
anlega  ævistarf.  En  allt  var  enn  í  óvissu  um  þetta  og  alveg  í 
lausu  lofti. 

Um  líkt  leyti  sendi  Jónas  Fjölnismönnum  ritgerð,  sem  séra 
Tómas  hafði  samið  um  sýslumannsembættið,  og  skrifaði  þeim 
um  leið  (II.  b.,  bls.  180)  ;  vildi  hann  að  sjálfsögðu,  að  ritgerðin 
yrði  prentuð  í  Fjölni.  Hún  gat  nú  ekki  komizt  í  7.  árg.,  en  óvíst 
er,  hvers  vegna  hún  kom  ekki  í  næsta  árgangi  og  hvað  um  hana 
hefir  orðið.  Er  undarlegt,  að  hennar  skuli  hvergi  getið  í  funda- 
bók  Fjölnisfélags,  né  í  bréfum  annara  Fjölnismanna.  —  Um 
mánaðamótin  næstu  skrifaði  Jónas  þeim  Brynjólfi  og  Konráði 
aftur  (II.  b.,  bls.  181 — 83,  m.  aths.) ;  ætlaði  hann  þá  að  senda 
Brynjólfi  fleira  viðvíkjandi  séra  Tómasi  og  meira  í  Fjölni,  en 
Konráði  skrifaði  hann  2.  Maí  til  að  láta  hann  vita,  að  sín  væri 
von  til  Hafnar  næsta  mánudagskvöld,  þ.  e.  6.  Maí.  —  Fundur 
átti  að  vera  í  Fjölnisfélagi  4.  Maí,  en  varð  nú  lítið  úr,  því  að 
nú  var  von  á  Jónasi  á  næsta  fund. 

Sonur  Steenstrups,  hinn  ágæti  sagnfræðingur,  Johannes 
Steenstrup,  ritar  dálítinn  kafla  í  minningarrit  föður  síns  (II., 
50 — 55)  um  vináttu  þeirra  Jónasar  og  veru  hans  í  Sórey.  Setur 
hann  þar  m.  a.  gamankvæði  Jónasar  um  „Blomsterkampen  i 
Sorö"  (I.  b.,  bls.  257 — 58,  m.  aths.).  Geymdi  faðir  hans  og  hann 
sjálfur  síðan  ætíð  frumrit  Jónasar.  Nokkur  fleiri  gaman-kvæði 
og  -vísur  orti  Jónas  á  dönsku  meðan  hann  dvaldi  í  Sórey,  sbr. 
I.  b.,  bls.  253—57,  m.  aths. 

Þessi  9  mánaða  vera  Jónasar  í  Sórey  hefir  að  ýmsu  leyti 
haft  mikil  og  góð  áhrif  á  hann.  Honum  leið  vel  og  hann  undi  sér 


*)    Sjá    um    þetta    mál    t.    d.    Æfisögu    Péturs    Péturssonar,    bls. 
57 — 58,  og  þau  rit,  sem  þar  er  vísatS   til. 

vel,  enda  var  hann  í  vina  höndum,  og  það  sem  honum  þótti  mest 
um  vert,  hann  gat  gefið  sig  við  þeim  efnum  og  við  þeim  mönn- 
um,  sem  hann  hafði  mikla  ánægju  af.  Þegar  hann  fór  nú  aftur 
til  Hafnar,  6.  Maí,  ætlaðist  enginn  til,  að  hann  færi  alfarinn  frá 
Sórey.  En  það  fór  þó  svo,  því  að  nú  greip  kongurinn  sjálfur  inn 
í  .,rás  viðburðanna".  Jónas  var  á  Fjölnisfundi  9.  Maí,  og  Brynj- 
ólfur  las  þá  upp  seinni  hlutann  af  ritgerð  sinni  um  alþingi,  en 
Jónas  og  Konráð  voru  auðvitað  valdir  til  að  lesa  hana  undir 
prentun.  En  á  2.  degi  eftir  fékk  Jónas  bréf  frá  Steenstrup;  kon- 
ungur  hafði  beðið  hann  að  taka  þátt  í  för  ríkiserfingjans,  sonar 
síns,  til  Skotlands  og  Færeyja.  Var  nú  líkt  ástatt  með  hann  og 
fyrir  10  árum,  þegar  hann  fór  til  íslands.  Konungur  var  mikill 
vísindavinur,  safnaði  náttúrugripum  og  var  vel  til  Steenstrups. 
Vildi  sýna  honum  sæmd  með  þessu  og  gefa  honum  kost  á  að 
framkvæma  náttúrufræðisathuganir  á  þessari  ferð,  þar  sem 
hann  hafði  ekki  áður  verið,  og  á  þann  hátt,  sem  honum  sjálfum 
þóknaðist.  Jónasi  þótti  þetta  gleðilegt,  eins  og  sjá  má  af  bréfi 
hans  til  Steenstrups  11.'  s.  m.  (II.  b.,  bls.  183 — 84).  Bað  hann  nú 
Steenstrup  senda  sér  eða  færa  sumt  af  dóti  sínu,  en  gerði  fast- 
lega  ráð  fyrir  að  koma  út  í  Sórey  aftur,  þegar  ferð  Steenstrups 
væri  lokið.  Reyndi  Jónas  nú  að  hjálpa  honum  að  búast  til  ferð- 
ar,  og  hófst  hún  23.  s.  m.  að  morgni.*) 

Jónas  mun  hafa  dvalið  um  sumarið  í  Höfn  og  fengizt  þar  við 
undirbúning  íslandslýsingarinnar  og  náttúrufræðisleg  ritstörf. 
Hann  átti  þá  heima  við  Vestervold,  nr.  218,  á  2.  sal.  Hann  skrif- 
aði  Páli  Melsted  yngra  5.  Júlí  (sjá  II.  b.,  bls.  186 — 88,  m.  aths.) 
m.  a.  um  veru  sína  í  Sórey  og  þau  skáldin  þar.  Hann  býst  þá 
enn  við  að  verða  að  eins  um  stundarsakir  í  Höfn,  meðan  Steen- 
strup  er  að  ferðast.  —  Daginn  eftir  var  aftur  fundur  í  Fjölnis- 
félagi;  höfðu  fundahöld  legið  niðri  síðan  9.  Maí.  Síðan  voru  2 
fundir  í  Júlí;  var  Jónas  á  öllum  fundunum,  en  ekkert  markvert 
gerðist.  Næstu  3  mánuði  voru  engin  fundahöld  þar,  ekki  fyr  en 
26.  Okt.  Konráð  var  ekki  á  þessum  fundum  í  Júlí.  Hann  hafði 
þjáðst  af  augnveiki  síðan  haustið  1842,  og  var  nú  farinn  sér  til 
heilsubótar  suður  til  bæjarins  Kreischa  á  Saxlandi.  Var  hann 
þar  fram  á  haust.  Bókmenntafélagsfundur  var  haldinn  10.  Ag., 
og  var  aðal-fundarefnið  að  veita  Konráði  300  dala  lán  til  að 
geta  verið  við  augnlækningarnar  í  Kreischa.  Hjálpaði  Brynjólf- 


*)  Sjá  um  ferðina,  og  einkum  að  þvl,  er  við  kemur  Steenstrup, 
minningarrit  hans,  II.,  58 — 64.  —  Steenstrup  var  á  öðru  skipi  en 
Friðrik  ríkiserfingi  og  varð  eftir  á  Færeyjum  til  rannsókna;  6.  Ág. 
kom  hann  þaðan  til  Noregs  og  dvaldi  þar  aftur  um  hríð  við 
rannsóknir. 

ur  honum  í  þessum  peningamálum  og  setti  jafnvel  árslaun  sín 
að  veði,  ef  svo  skyldi  fara,  að  veð  það,  er  Konráð  setti,  skyldi 
ekki  koma  að  haldi.  —  Brynjólfur  var  áreiðanlegur  og  öllum 
mönnum  hjálpfúsari.  —  Nokkrum  dögum  síðar,  13.  s.  m.,  skrif- 
uðu  þeir  Jónas  og  Gísli  Thorarensen  Konráði  gamanbréf  (sjá 
II.  b.,  bls.  188 — 92,  m.  aths.).  Skaut  Jónas  þar  inn  í  nokkrum 
gamanvísum;  voru  þær  sumar,  1 — 2,  skopstæling  af  kvæði,  sem 
Grímur  Thomsen  hafði  þá  birt  fyrir  skömmu.  Aðrar  skon- 
stælingarvísur  mun  Jónas  hafa  búið  til  um  líkt  leyti  út  af  kvæði 
Gríms,  „Ólund",  sem  hann  hafði  birt  í  síðasta  Fjölni  (sjá  I.  b., 
bls.  178).  Honum  féll  ekki  þess  konar  kveðskapur  Gríms  og  þótti 
hann  heldur  óeðlilegur  og  kaldranalegur  í  því,  sem  sorglegt  var, 
enda  var  þetta  hjá  Grími  að  sumu  leyti  sprottið  af  erlendum 
áhrifum.  Til  þess  að  sýna  til  hversu  mikils  smekkleysis  honum 
þótti  að  þannig  lagaður  hugsunarháttur  og  skáldskapur  gæti 
leitt,  orti  Jónas  í  gamni  smákvæðið  „Hugnun"  (sjá  I.  b.,  bls. 
181 — 82,  m.  aths.).  Gísli  Thorarensen  var  að  „þránauða  á"  hon- 
um  „að  gera  eitthvað  eftir  móður  sína".  Við  Grím  Thomsen  mun 
Jónas  einnig  eiga  í  gamankvæðinu  „Robbur  og  Grímur"  (sjá  I. 
b.,  bls.  175,  m.  aths.).  —  Úti  í  Sórey  hafði  hann  ort  skopkvæðið 
„Skrælingja-grátur"  (sjá  I.  b.,  bls.  176 — 77,  m.  aths.),  og  fleiri 
gamanvísur  eru  til  frá  hans  hendi,  ortar  um  þetta  leyti,  en  að 
vísu  ekki  ætlaðar  til  að  birtast  (sjá  I.  b.,  bls.  179 — 81).  —  En 
þótt  Jónas  yrti  „Hugnun"  á  þann  hátt,  sem  hann  gerði  það  — 
af  fleiri  en  einni  ástæðu  — ,  vantaði  hann  ekki  viðkvæmni  sína 
og  samúð  í  sorg  Gísla,  og  hann  þurfti  ekki  að  skvggnast  langt 
inn  fyrir  skelina  til  þess  að  sjá  mót  af  því,  hvernig  Gísla  myndi 
vera  innanbrjósts,  ef  hann  tregaði  svo  móður  sína  sem  ætla  mætti: 

„Nú  skilst  þér,  vinur,  „einmana"  hvað  er, 
þar  einn  þú  hrekst  í  dimmum  harma  bárum; 
nú  veiztu,  hvernig  hjartað   brjóstið   ber, 
er  blóðið  logar  þar  í  djúpum  sárum. 


—  Harmaðu  þreyttan  þig  á  nótt  og  degi 
í  þögn  og  kyrð,  svo  hryggðin  sigra  megi". 

Svo  hafði  hann  þegar  áður  mælt  við  Gísla,  til  að  sýna  honum, 
að  hann  skildi  hann,  er  Gísli  hafði  sent  honum  kvæðið,  sem  hann 
hafði  ort  til  móður  sinnar,  meðan  hún  enn  lifði,  og  beðið  hann 
um  að  gjöra  eitt  eða  tvö  erindi  aftan-við,  er  hann  vildi  birta 
kvæðið  að  henni  látinni,  ■ —  „eða  gjörðu  það  til  mín,  eg  þekki 

hjartað  í  þér  og  veit  hvaða  tilfinningar  þú  átt  innan  í  því", 
hafði  Gísli  sagt.  —  Gísli  þekkti  Jónas  og  skildi  hann  og  kunni 
að  meta  mannkosti  hans  og  andríki,  og  ekki  hefir  hann  haft 
neina  ástæðu  til  að  álíta,  að  Jónas  yrti  kvæðið  „Hugnun"  til  sín. 

Steenstrup  kom  nú  aftur  frá  Noregi  til  Hafnar.  Hann  vildi 
þegar  finna  Jónas  og  fór  heim  til  hans,  en  svo  óheppilega  vildi 
til  þá  stundina,  að  Jónas  var  ekki  heima.  Hann  skrifaði  því 
Steenstrup  (22.  s.  m.)  og  bauð  hann  velkominn  heim  aftur  (sjá 
II.  b.,  bls.  192 — 94).  Sagði  hann  honum  þar  dálítið  af  högum 
sínum  og  viðfangsefnum  meðan  Steenstrup  var  á  burtu.  Minnist 
hann  nú  ekkert  á  ferð  út  í  Sórey  aftur,  og  aldrei  varð  heldur  af 
því,  að  hann  færi  þangað  í  annað  sinn,  hvernig  sem  kann  að 
hafa  staðið  á  því.  Sennilega  hefir  Steenstrup  þá  um  sumarið  og 
haustið  gefið  sig  allan  við  söfnum  sínum  og  rannsóknum  frá 
sumarferðinni,  og  orðið  að  fresta  öllu  því,  er  snerti  íslands-ferð- 
ina.  Hann  vildi  einnig  helzt  losna  frá  hinum  þreytandi  kennslu- 
störfum  í  Sórey,  því  að  þau  áttu  ekki  við  hann,  og  hann  var 
hneigðari  til  vísindarannsókna.  Konungur  hafði  einnig  mikinn 
hug  á  að  láta  hann  hafa  eitthvað  starf  í  Höfn,  sem  gerði  honum 
lífvænlegt  þar;  það  mun  Steenstrup  hafa  verið  kunnugt  um,  og 
hann  því,  ef  til  vill,  gert  sér  von  um,  að  hann  yrði  ekki  næsta 
vetur  í  Sórey.  En  konungur  tók  enga  fasta  ákvörðun  um  þetta 
og  varð  Steenstrup  að  sitja  kyr  í  Sórey  eitt  árið  enn.*) 

Á  Fjölnisfundinum  fyrsta  vetrardag,  26.  Okt.,  sem  minnzt 
var  á  áður,  var  lesin  upp  hin  þýdda  ritgjörð  Jónasar  um  fisk- 
verkun  (sbr.  Fjölni,  VIII.,  39—50,  og  II.  b.,  bls.  292—304),  frá 
vorinu  áður.  „Líka  lofaði  hann  ritgjörð  um  hvali,  seli  og  önnur 
dýr".  Hann  hafði  viðað  miklu  að  henni,  og  er  sumt  af  því  hér  í 
V.  b.,  bls.  3  o.  frv.,  en  hann  mun  ekki  hafa  samið  þá  ritgjörð,  sem 
hann  ætlaði  sér.  Á  fundinum  las  forsetinn,  Brynjólfur  Pétursson, 
einnig  upn  kvæðið  „Óhræsið!".  Sennilega  hefir  það  ekki  verið  ný- 
ort  þá  (sbr.  I.  b.,  bls.  106 — 8,  m.  aths.).  Kvæðið  var  vitanlega 
tekið  með  öllum  atkvæðum,  —  til  prentunar  í  næsta  Fjölni,  sem 
nú  var  byrjað  að  undirbúa  —  enda  er  það  meistaraverk,  —  og 
hefði  ekki  Heinrich  Heine  gert  það  betra.  —  Síðan  varð  ekki  af 
fundahöldum  í  Fjölnisfélagi  fyr  en  eftir  áramótin. 

En  daginn  eftir,  sunnudaginn  27.  Okt.,  var  fyrsti  almennur 
íslendinga-fundur   á   þessum   vetri.   Var   þetta   eins   konar   aðal- 


*)  Sbr.  Mindeskrift  for  J.  Steenstrup,  II.,  64.  —  Um  hinn  vís- 
indalega  árangur  af  rannsóknum  þeirra  náttúrufræðinganna  á  ís- 
landi  og-  að  sumu  leyti  af  starfi  þeirra  og  annara  í  sambandi  viS 
þær,  sjá  ritgerS  Þorv.  Thoroddsens  í  Mindeskrift  for  Jap.  Stp., 
IV.,    13—20. 

fundur,  því  að  forstöðunefnd  fundahaldanna  afsalaði  sér  nú 
tigninni  og  skrifarar  fundabókinni.  Jón  Sigurðsson  stakk  upp  á 
Jónasi  til  forseta,  og  var  hann  kjörinn.  Var  nú  rætt  um,  hvort 
halda  skyldi  áfram  almennum  fundum;  stakk  Jón  upp  á,  að  svo 
yrði  gjört  og  mælti  enginn  á  móti.  Var  þá  rætt  um  fundahöldin 
framvegis  og  kjörin  ný  f orstöðunef nd :  Jón,  Brynjólfur,  Þor- 
leifur  Repp,  Oddgeir  Stephensen  og  Jónas.  í  næsta  mánuði  voru 
síðan  haldnir  2  fundir;  hinn  fyrri  var  14.  Nóv.,  og  var  Jónas  aft- 
ur  kjörinn  forseti.  Var  þá  fyrst  kosið  í  tvær  nefndir,  í  stað 
manna,  er  voru  farnir  úr  þeim;  var  Jónas  kosinn  í  aðra,  nefnd  í 
landstiórnarmálinu,  í  stað  drs.  Péturs  Péturssonar.  Síðan  urðu 
miklar  umræður  um  bænarskrá  í  verzlunarmálinu;  hafði  bví 
máli  ekki  verið  lokið  um  vorið.  Vildi  forseti  nú  útkljá  það  mál, 
en  ósamkomulag  varð  um,  hvort  íslendingar  í  Höfn  skyldu  láta 
bænarskrána  koma  fram  frá  sér  einum  og  undir  sínu  nafni  eða 
að  eins  semja  hana  og  láta  bera  hana  upp  heima.  Þeir  Jónas  og 
Jón  Sigurðsson,  Jón  Thoroddsen  og  Grímur  Thomsen  o.  fl.,  vildu 
hið  fyrra,  en  Brynjólfur,  dr.  Jón  Hjaltalín,  Magnús  Eiríksson 
o.  fl.  hið  síðara.  Var  nú  eftir  uppástungu  forseta  kjörin  5  manna 
nefnd  (þ.  á.  m.  Brynjólfur,  Jónas  og  Jón  Sigurðsson),  til  að  at- 
huga,  hvað  gera  skyldi.  Á  seinni  fundinum  eða  aukafundinum, 
28.  Nóvember,  var  Jónas  enn  valinn  forseti.  Þá  hóf  Halldór  Kr. 
Friðriksson  umræður  um  skólamálið,  sem  hafði  orðið  að  fresta 
á  fyrri  fundinum,  og  stakk  hann  upp  á  að  setja  nefnd  í  það. 
Fylgdi  forseti  máli  Halldórs  og  síðan  fleiri.  Var  samþykkt,  að 
kjósa  5  manna  nefnd,  og  þeir  Jón  Sigurðsson  og  Brynjólfur,  Jón- 
as  og  Sigurður  Melsted  kosnir,  ásamt  Halldóri,  í  nefndina. 

Forseti  bað  síðan  nefndina  í  verzlunarmálinu  lesa  upp  álit 
sitt.  Hún  hafði  ekki  orðið  á  eitt  sátt  fremur  en  fundurinn,  en 
Brynjólfur  var  einn  í  minni  hluta;*)  Jón  Sigurðsson  bað  um,  að 
fundarbókin  frá  því  um  vorið  yrði  lesin  upp.  Lét  forseti  greiða 
atkvæði  um  það  og  var  það  samþykkt.  En  á  síðasta  vorfundi 
hafði  verið  samþykkt  í  einu  hljóði,  að  „skrifa  ætti  bænarskrá  til 
alþingis  um  þetta  málefni  og  senda  afskriftir  af  henni  um  allt 
land,  og  síðan  til  einhvers  þess  alþingismanns,  sem  menn  hefðu 
traust  á".  Jónas  sýndi  nú  fundarmönnum  fram  á,  að  mest  væri 
undir  því  komið,  hvernig  menn  vildu  skilja  þessa  fundarsam- 
þykkt,  og  lét  þá  ganga  til  atkvæða  um,  hvort  ætti  að  skilja  fund- 
arbókina  svo,  að  ályktað  hef ði  verið,  að  íslendingar  í  Kaupmanna- 
höfn  skyldu  senda  bænarskrá  af  sinni  hendi  til  alþingis.  Féllust 


•)    Nefndarálitið  er  í  hrs.  J.  Sig.  nr.  137  í  abr.,  með  hans  hendi, 
undirritað    af   öllum   nefndarmönnum,    nema   Brynjólfi. 

flestir  á,  að  svo  ætti  að  skilja.  Því  næst  leitaði  forseti  atkvæða 
nm,  hvort  þeir  vildu  nú  hafa  breytt  ákvörðuninni,  sem  sam- 
þykkt  hafði  verið,  eða  ekki,  og  voru  8  með,  en  12  á  móti,  og  leiddi 
Jónas  þannig  þessa  deilu  til  lykta  á  þann  hátt,  að  Brynjólfur  og 
aðrir  vinir  Jónasar,  sem  voru  þarna  í  minni  hluta,  urðu  að  sætta 
sig  við  og  að  minnsta  kosti  fallast  á,  að  hann  hefði  haft  rétt 
fyrir  sér  í  því,  að  meining  vorfundarins  hefði  verið,  að  bænar- 
skráin  yrði  borin  fram  undir  nafni  íslendinga  í  Höfn,  eins  og. 
hann  hafði  sagt  þegar  í  upphafi  þessarar  deilu.*) 

Jónas  var  nú  réttra  37  ára  að  aldri,  var  fullþroska,  en  ekk- 
ert  farið  að  fara  aftur  líkamlega,  og  því  síður  andlega.  Hann 
mun  aldrei  hafa  viljað  láta  draga  upp  eða  mála  mynd  af  sér, 
eins  og  margir  landar  í  Höfn  létu  þó  gera  um  þær  mundir;  eru 
til  myndir  frá  þessum  árum  af  ýmsum  vinum  og  kunningjum 
Jónasar,  er  hér  hefir  verið  getið,  bæði  séra  Þorsteini  Helgasyni, 
Jóni  Sigurðssyni,  Jóni  Hjaltalín,  Páli  yngra  Melsted,  séra  Stefáni 
Pálssyni,  Steenstrup  o.  fl.  Einnig  var  til  þess  konar  mynd  af 
séra  Tómasi,  en  líklega  engin  af  Brynjólfi  né  Konráði.  —  En 
Konráð  skrifaði  skömmu  síðar  lýsingu  af  Jónasi,  ytra  útliti 
hans,  og  virðist  eiga  vel  við  að  setja  hana  hér,  svo  sem  Kon- 
ráð  orðaði  hana: 

„Jónas  var  gildur  meðalmaður  á  hæð,  þrekvaxinn  og  limað- 
ur  vel,  en  heldur  feitlaginn  á  hinum  seinni  árum  sakir  vanheilsu, 
vel  réttur  í  göngu,  herðamikill,  baraxlaður  og  nokkuð  hálsstutt- 
ur,  höfuðið  heldur  í  stærra  lagi,  jarpur  á  hár,  mjúkhærður,  lítt 
skeggjaður  og  dökkbrýnn.  Andlitið  var  þekkilegt,  karlmannlegt 
og  auðkennilegt,  enni  allmikið,  og  líkt  því,  sem  fleiri  enni  eru 
í  hans  ætt.  Hann  var  réttnefjaður  og  heldur  digurnefjaður, 
granstæðið  vítt,  eins  og  oft  er  á  íslendingum,  og  vangarnir 
breiðir,  kinnbeinin  ekki  eins  há,  og  tíðast  er  á  íslandi,  munn- 
urinn  fallegur,  varirnar  mátulega  þykkar;  hann  var  stóreygð- 
ur  og  móeygður,  og  verður  því  ekki  lýst,  hversu  mikið  fjör  og 
hýra  var  í  augum  hans,  þegar  hann  var  í  góðu  skapi,  einkum 
ef  hann  ræddi  um  eitthvað,  sem  honum  þótti  unaðsamt  um 
að  tala". 

Það  er  ekki  líklegt,  að  þessi  feitlægni  Jónasar  á  seinni  árum 
hans  hafi  verið  sakir  vanheilsu,  eins  og  Konráð  hefir  álitið.  Jón- 
as  segir  í  bréfi  sínu  til  Steenstrups  23.  Júní  árið  áður,  1843,  að 
hann  sé  þá  orðinn  mjög  feitur,  en  þá  hafði  hann  lengi,  undan- 


*)  Svo  var  gert  ráð  fyrir  á  fundarboðinu,  að  rætt  yrði  ,,eitt- 
hvert  efni  úr  náttúrufræði  íslands  til  skemmtunar",  ef  tími  yrði 
til,   en   úr   því   gat  ekki   orðið. 

farinn  vetur  og  vor,  verið  hraustur,  og  varla  hafði  hann  árið  á 
undan  orðið  feitlaginn  meðan  hann  var  heima  á  íslandi.  ■ — 
Feitlægni  kemur  oft  fram  á  mönnum,  er  þeir  eru  komnir  langt 
á  fertugsaldur,  og  m.  a.  á  sumum  mönnum,  sem  verið  hafa  eða 
eru  í  ætt  við  Jónas. 

Fjárhagur  Jónasar  gerðist  nú  aftur  þröngur  við  dvöl  hans 
í  Höfn.  Tekjurnar  munu  engar  hafa  verið  aðrar  en  styrkur 
Bókmenntafélagsins.  Forseti  galt  honum  (eða  fyrir  hann)  60 
dali  og  40  sk.  11.  Maí,  fáum  dögum  eftir  að  hann  kom  frá  Sór- 
ey  og  nokkru  síðar  30  dali,  og  e.  fr.  sömu  upphæð  17.  Júlí  og 
aftur  23.  Ág.,  og  e.  fr.  20  dali  2.  Okt.  Var  þetta  allt  öllu  meiri 
styrkur  en  árið  áður.  Hann  komst  þó  ekki  hjá  því  að  leita  til 
forseta  tvisvar  enn  á  þessu  ári,  14.  Okt.,  sbr.  II.  b.,  bls.  194,  m. 
aths.,  og  aftur  7.  n.  m.,  og  fá  30  dali  og  55  sk.  í  viðbót  og 
enn  20  dali  8.  Des.  Rétt  eftir  áramótin  greiddi  forseti  e.  fr.  2 
reikninga  fyrir  hann,  klæðskera  37,72  og  skóara  12,48;  e.  fr. 
hefir  forseti  greitt  honum  20  dali  17.  Jan.  Hafa  allar  þessar 
upphæðir  verið  taldar  til  útgjalda  á  ársreikningi  félagsins  fyrir 
1844,  alls  291  rd.  23  sk.*)  Komst  það  lag  á,  að  Jónas  fengi 
greidda  20  dali  mánaðarlega  mestan  hluta  ársins,  og  var  því 
haldið  áfram  næsta  ár.  —  Jóni  Sigurðssyni  voru  greiddir  150 
dalir  fyrir  undirbúningsstarf  hans  eins  og  árið  áður,  en  styrk- 
ur  sá,  sem  félagið  fékk  úr  jarðabókarsjóði  til  útgáfu  Islands- 
lýsingar  þetta  ár  **)  var  200  dalir,  og  var  veittur  til  að  safna 
hagfræðilegum  skýrslum  og  töflum,  og  til  útgáfu  þeirra,  þ.  e. 
þess  hluta  lýsingarinnar,  sem  Jón  vann  að.  —  Stjórn  félagsins 
mun  ekki  hafa  þótt  fært  að  greiða  Jónasi  hærri  laun  eða  styrk; 
hins  vegar  mátti  félagið  (Hafnardeild)  vel  við  þeim  útlátum, 
því  að  sjóður  þess  jókst  um  rúma  300  dali  betta  ár,  helzt  fyrir 
það,  að  konungur  gaf  því  þá  200  dali  fyrir  hvort  árið,  1843 
og  1844. 

Hér  var  áður  getið  um  nokkrar  gamanvísur,  sem  Jónas  orti 
þetta  ár.  Því  óil  viðbótar  má  enn  minna  á  2  lítil  gamankvæði, 
sem  hann  :.nun  einnig  hafa  kveðið  sumarið  1844,  gamanvísurnar 
til  Halldórs  Kr.  Friðrikssonar  og  bænaráminninguna  til  Gísla 
Magnússonar.  Enginn  skyldi  ætla,  að  þessi  kvæði  séu  tóm  „Ab- 
surd-Komik"  eða  „fútúristiskur"  skáldskapur,  þ.  e.  gerð  „út  í 
loftið",  þótt  séu  ef  til  vill  ekki  auðskilin  ókunnugum.  Gamanið 
til  Halldórs  er  að  sumu  leyti  út  af  orðum  hans  og  að  öðru  leyti 
út  af  háttum  hans,  en  Jónas  hefir  skotið  inn  í  alla  glaðværðina 


)   Sbr.   Skýrslur  og-  reikninga  Bókmfél.    1844,    bls.   XIII. 
)    24.   Apríl,   sjá  Lovsaml.   f.   Isl.  XIII.,    86—87. 


—  CLXIX  — 

vísu,  sem  varpar  dökkum  skugga  á,  enda  sprottin  af  óánægjunni, 
sem  inni  fyrir  bjó,  ef  til  vill  ekki  að  eins  hjá  honum  sjálfum, 
heldur  einnig  Halldóri,  enda  bendir  kvæðið  á  að  öðru  leyti,  að 
svo  muni  hafa  verið.  í  vísunum  til  Gísla  kemur  fram  skyld 
óánægja  eða  raunar  fullkomin  gremja,  sem  kallar  fram  bituryrt 
skop,  en  bjartsýni  og  vonfegurð  eyðir  því  þó  að  síðustu  og  „ber 
sig  allt  í  ljósi  lita",  svo  ömurlegt  sem  það  er  (I.  b.,  bls.  182 — 
84,  m.  aths.). 

Frá  síðari  hluta  þessa  árs,  1844,  er  sennilega  einnig  hinn 
merkilegi  kvæðaflokkur  „Formannsvísur"  (I.  b.,  bls.  135 — 39). 
Jónas  hafði  aldrei  stundað  sjó  sjálfur,  en  hann  þekkti  vel  sjó- 
mannalífið  samt,  sjóróðrana  og  fiskveiðarnar  á  opnu  skipunum, 
svo  sem  þær  voru  stundaðar  á  Álftanesi  (Bessastöðum)  og  Sel- 
tjarnarnesi  (Reykjavík)  á  þeim  árum,  um  20,  er  hann  var  þar 
öllu  kunnugur.  Hann  þekkti  vel  hugsunarhátt  og  tal  sjómann- 
anna  þar.  Flokkurinn  er  aðallega  3  kvæði,  „Framróður"  með 
hinu  háalvarlega  fornyrðislagi  og  „Uppsigling"  með  hinni  lof- 
gerðarkenndu  hrynjandi,  en  „Seta"  með  alkunnum  sönglags- 
hætti,  sem  Jónas  kunni  vel  við.  En  á  undan  hverju  kvæði  er 
yndislegt  smáerindi  með  sérstökum  hætti  og  öll  með  sama.  ■ — 
Þetta  er  sem  heil  „kantata",  og  má  nærri  geta,  hversu  þessi 
smáerindi  gætu  notið  sín  í  góðum  kórsöng,  1.  og  3.  kvæði  mælt 
fagurlega  af  munni  fram,  en  miðkvæðið  sungið  af  góðum  söngv- 
ara.  ■ —  Og  svo  er  raunar  um  mörg  önnur  af  ljóðmælum  Jónasar, 
bæði  þeim,  sem  þegar  eru  til  lög  við,  og  hin,  sem  enn  bíða  þeirra. 
Söngiðkendur  og  söngvinir  eiga  hér  margt  hugljúft  verkefnið 
fyrir  höndum. 

Eins  og  áður  er  getið  varð  ekkert  úr  fundahöldum  í  „Fjöln- 
isfélagi"  frá  því  að  vetur  gekk  í  garð  og  til  áramóta  og  ekkert 
úr  almennum  íslendinga-fundum  í  3  mánuði  að  Nóvember  lokn- 
um.  Jónas  hafði  verið  lífið  og  sálin  í  fundahöldunum  síðan  hann 
kom  frá  Sórey,  en  nú  var  sem  hann  væri  horfinn  af  sjónar- 
sviðinu  og  allt  væri  fallið  í  dá.  Hann  var  í  merkilegri  lands- 
málanefnd  með  Jóni  Sigurðssyni.  Jón  boðaði  til  fundar  í  nefnd- 
inni  einhvern  daginn  um  miðjan  Desember.  Jónas  kom  ekki.  En 
hann  skrifaði  honum  bréfið,  sem  er  á  bls.  195  í  II.  b.  Við  sjáum 
af  þeim  línum  líðan  hans.  Hún  var  ekki  góð;  „eg  var  bæði  óhress 
og  þorði  ekki  vel  út  og  hefi  þar  hjá  verið  þunglyndur  þessa 
daga.  —  —  —  Skammdegið  hefir  allt  af  lagzt  þungt  á  mig, 
síðan  um  veturinn,  ég  lá";  —  „en  ég  veit  af  reynslu",  bætir 
hann  við,  „það  bráir  af  mér  eftir  sólstöðurnar,  og  þá  er  ég 
aftur  til  í  allt".  Lífeðlisfræðingar  og  sálsýkislæknar  kunna  skil 
á     áhrifum     skammdegisins,     sólarljósskortsins,    á   menn    —   og 

margt  annað  lífi  gætt,  en  „sá  veit  gjörst,  er  sjálfur  reynir". 
Jónas  var  viðkvæmur  og  þannig  háttað  andlega,  að  hann  mátti 
illa  við  þeim  ytri  óþægindum,  sem  sólarleysið  og  kuldinn  sam- 
fara  óðrum  skorti  bakaði  honum,  og  sérstaklega  þoldi  hann  allt 
slíkt  ver  eftir  að  hann  hafði  legið  hina  erfiðu  og  löngu  legu 
1839 — 40,  og  var  af  hinu  léttasta  æskuskeiði.  Honum  var  þetta 
vitanlega  full-ljóst  sjálfum,  að  hér  var  um  ytri,  líkamlegar  or- 
sakir  að  ræða,  sem  vorsólin  og  „dagsljósið  dýra"  hrökktu  brott, 
þegar  þar  að  kæmi.  En  hinar  illu,  líkamlegu  ástæður  höfðu  samt 
óhjákvæmilega  djúp  áhrif  á  sálarlífið.  Þetta  kom  m.  a.  fram  í 
þunglyndi  og  deyfð.  Sennilega  eru  kvæðin  á  bls.  139 — 41  í  I.  b. 
frá  þessum  tíma,  og  vissulega  hinar  alkunnu  stökur  frá  21. 
Des.,  bls.  141,  og  erindin  á  bls.  142,  því  að  þau  eru  dagsett  af 
honum  sjálfum.  Kvæðið  á  bls.  139 — 40  ber  sennilega  vott  um, 
að  ýfzt  hafi  upp  fornir  harmar,  hafi  þeir  þá  nokkurn  tíma 
fyrnzt;  en  af  „Stökum"  verður  hið  sama  bersýnilegt.  Óvíst  er, 
hvað  valdið  hefir,  að  hinn  innibyrgði  harmur  leiddi  til  slíkrar 
ljóðfórnar.  Ef  til  vill  að  eins  uppskrift  kvæðisins  gamla,  „Ást- 
in  mín",  og  umhugsunin  um  hana,  sem  það  var  ort  til  í  æsku,  og 
allt  og  allt  síðan,  en  ofurmagn  hinnar  illu  líðanar  nú  var  raun- 
ar  út  af  fyrir  sig  nægilegt  til  að  losa  um  hinar  djúpu  hugsanir 
og  sáru  harma,  svo  að  þær  í  einveru,  myrkri  og  þögn  tóku  á  sig 
form  í  ljóði.  —  En  huggunin  er  þar  sem  fyr,  hún  er  í  síðustu 
stökunni,  og  enn  betur  kemur  hún  fram  í  vísunni  sjálfan  sól- 
hvarfadaginn.  Úr  því  getur  ekki  hið  vonda  versnað.  Lífslöngun- 
in  segir  þegar  til  sín.  Sólin  kemur! 

En  þegar  hún  reis  upp  á  nýjársdag,  þá  fannst  honum  þó, 
að  hann  gæti  ekki  heilsað  hinu  nýja  ári  með  fögnuði,  —  „því 
tíminn  vill  ei  tengja  sig  við  mig",  segir  hann  í  hinu  merkilega 
ljóði,  sem  hann  orti  þann  dag  (sjá  I.  b.,  bls.  142 — 43,  m.  aths.). 
Hann  var  því  ekki  vanur,  að  tala  mikið  um  sinn  innri  mann. 
En  nú  fannst  honum  allt  farið.  Nei,  ekki  allt: 

„Eitt  á  ég  samt,  og  annast  vil  ég  þig, 
hugur  mín  sjálfs  í  hjarta  þoli  vörðu, 
er  himin  sér  og  unir  lágri  jörðu". 

Samvizku  sína  og  sannfæring  skal  hann  ætíð  varðveita,  — 
sínum  eigin  persónuleika  skal  hann  aldrei  glata: 

■ —  „heldur  vil  ég  kenna  til  og  lifa, 
og  þó  að  nokkurt  andstreymi  ég  bíði". 

„Það  bráir  af  mér  eftir  sólstöðurnar,  og  þá  er  ég  aftur  til 
í  allt",  hafði  hann  skrifað  Jóni  Sigurðssyni  15.  Des.  Laugar- 
daginn  18.  Jan.  var  hann  tilbúinn  að  koma  á  Fjölnisfund  hjá 
Brynjólfi,  þar  sem  Fjölnis-menn  höfðu  ætíð  haft  samkomur  sín- 
ar  síðast-liðið  ár.  Las  Brynjólfur  þá  upp  ritgjörðina  um  fisk- 
verkun  (sjá  II.  b.,  bls.  292 — 304,  m.  aths.),  síðan  las  hann  upp 
Formannsvísu(r),  en  Jónas  las  sjálfur  upp  kvæðið  „Þorkell 
þunni"  og  þýðinguna  á  kvæðinu  „Quis  multa  gracilis"  eftir 
Horatius  (sjá  I.  b.,  bls.  170 — 72  og  198 — 99,  m.  aths.),  og  enn 
eitt,  sem  ekki  er  nefnt.  Síðan  voru  2  fundir  í  Febrúar,  8.  og  15., 
en  Jónas  var  á  hvorugum  og  ekkert  markvert  gerðist.  I  Bók- 
menntafélaginu  var  fundur  26.  s.  m.  og  er  svo  að  sjá,  að  komið 
hafi  til  orða,  að  Jónas  gæfi  þá  skýrslu  um,  hvað  liði  íslands- 
lýsingu,  en  af  bréfi,  sem  hann  skrifaði  forseta  félagsins  sama 
daginn  og  fundurinn  var,  má  sjá,  að  hann  gat  þá  ekki  komið 
því  við,  og  e.  fr.  er  líklegt,  að  hann  hafi  þá  ekki  komið  á  fund- 
inn  (sjá  II.  b.,  bls.  195 — 96,  m.  aths.).  í  Marz  var  enginn  Fjöln- 
is-fundur,  en  6.  dag  þess  mánaðar  var  loks  almennur  fundur 
aftur.  Jón  Sigurðsson  var  kjörinn  forseti,  en  Jónas  var  fram- 
sögumaður  í  skólamálanefndinni,  sem  kjörin  hafði  verið  á  síð- 
asta  fundi,  28.  Nóv.,  eins  og  áður  var  getið.  Nefndin  hafði 
bætt  þeim  Konráði  og  Grími  Thomsen  við  sig.  I  stað  bess  að 
tefja  fundinn  með  langri  skýrslu  um  nefndarstörfin  og  skóla- 
málið  í  heild  eða  löngu  nefndaráliti,  hafði  nefndin  samið  bænar- 
skrá  til  alþingis  um  skólann,  og  las  Jónas  hana  upp;  e.  fr.  sagði 
hann,  „að  nefndin  hefði  búið  til  frumvarp  um,  hvernig  hún 
vildi  koma  latínuskólanum  fyrir",  og  las  Jónas  það  upp  einnig. 
Kom  mönnum  saman  um  að  safna  undirskriftum  undir  bænar- 
skrána  og  láta  bera  hana  fram  á  þinginu.  Þá  voru  kosnar  2 
nýjar  nefndir  eftir  uppástungu  Jóns  Sigurðssonar,  önnur  til  að 
semja  bænarskrá  um  alþingi  og  hin  til  að  semja  bænarskrá  um 
verzlunarmálið :  skyldu  3  kosnir  í  hvora,  og  var  Jónas  kosinn 
í  báðar.  í  Apríl  var  enginn  almennur  fundur,  en  þá  tókust  upp 
aftur  Fjölnis-fundir  og  munu  hafa  verið  haldnir  10.,*)  12.  og 
28.  þess  mánaðar,  líklega  allir  hjá  Konráði.  Á  hinum  fyrsta 
þeirra  las  Brynjólfur  upp  „Fjallið  Skjaldbreiður",  e.  :cr.  erind- 
in  „Víti",  „Fremri  námar"  og  „Aldarháttur" ;  var  fyrsta  og 
síðasta  kvæðið  frá  1841,  en  hin  frá  1839  (sjá  I.  b.,  bls.  65—66 
og  93 — 96,  m.  aths.),  en  ekkert  nýtt  kvæði  kom  Jónas  með;  var 
hann  á  fundinum,  og  sömuleiðis  á  næsta  fundi,  12.  s.  m.,  en  þá 


*)    „15."   í    fundabókinni   virðist   vera   ritvilla. 

gerðist  ekkert  markvert,  né  heldur  á  hinum  síðasta,  enda  kom 
hann  ekki  á  þann  fund.  Af  smá-bréfi,  sem  hann  skrifaði  forseta 
Bókmenntafélagsins  16.  Apríl  má  sjá,  að  hann  er  bá  að  flytja  sig 
í  St.  Pétursstræti  140,  3.  sal.  Hús  þetta  stendur  enn,  og  er  nú 
nr.  22  í  götunni.  Hún  er  gömul  gata,  skammt  frá  háskólanum, 
liggur  útsuður  frá  honum,  út  frá  Nörregade.  Uppgangurinn  í 
húsinu  er  með  óvenjulegri  gerð,  og  raunar  háskalegri  í  myrkri 
fyrir  ókunnuga  eða  óvana,  því  að  milli  hinna  venjulega  stiga 
er  skotið  inn  nokkrum  þrepum,  sem  menn  búast  ekki  við. 

Jónas  mun  hafa  ort  þetta  vor  erindin  „Að  vaði  liggur  leið- 
in"  og  „Ólukkinn  skal  yrkja  lengur"  (sjá  I.  b.,  bls.  143  og  146), 
sem  bæði  sýnast  geta  bent  til  þess,  að  hann  hafi  fundið  á  sér,  að 
hann  ætti,  ef  til  vildi,  ekki  langt  eftir.  Það  er  alkunnugt,  að 
suma  menn  hefir  dreymt  merka  atburði  og  jafnvel  dauða  sinn 
fyrir,  venjulega  í  líkingu,  en  aðrir  hafa  fengið  hugboð,  er  svo 
nefnist.  Víst  virðist,  að  einhverjar  hugsanir  um  dauða  hans  hafi 
gert  vart  við  sig.  Hann  tekur  þeim  kvíðalaust  og  gerir  jafnvel 
gaman  að,  en  þó  blandið  nokkurri  angurværð  og  gremju.  Hann 
virðist  einnig  hafa  verið  að  hugsa  eitthvað  um,  hvað  við  tæki 
eftir  þetta  líf ,  og  sýnilega  hefir  hann  athugað  hugmyndirnar  um 
hinn  illræmda  bústað  vondra  manna,  helvíti,  eins  og  bví  var 
lýst;  er  svo  að  sjá,  sem  hann  hafi  jafnframt  óskað,  að  gera 
mönnum  ljóst,  að  það  væri  ekkert  annað  en  versta  sjálfskapar- 
víti,  ef  þeir  færu  þangað.  —  Hann  hefir  safnað  saman  þennan 
vetur  og  þetta  vor  nokkrum  óprentuðum  kvæðum  sínum  og  skrif- 
að  þau  upp  í  dálítið  hefti  (í  nr.  13  í  abr.  í  hrs.  Bmf.),  og  síðast 
skrifar  hann  þar  kvæði  það,  sem  hér  er  átt  við  (sjá  I.  b.,  bls. 
146—47,  m.  aths.). 

Því  má  geta  nærri,  að  Jónas  hefir  reynt  að  fylgjast  með  í 
andlegum  efnum  og  kynna  sér  helztu  bókmenntir  íslendinga  og 
nágrannaþjóðanna,  en  því  miður  er  fátt  eitt  kunnugt  um,  hvaða 
rit  hann  hefir  lesið,  svo,  að  þau  verði  tilgreind  með  nafni.  Frá 
þessum  misserum  eru  til  3  þýðingar,  sem  sýna  beinlínis,  að  hann 
hefir  þá  lesið  þau  rit,  sem  liggja  til  grundvallar  fyrir  þeim 
kvæðum.  Hann  virðist,  eins  og  nú  var  tekið  fram,  hafa  verið 
að  hugsa  um  dauðann  og  hvað  við  tæki  eftir  hann.  í  sambandi 
við  þær  hugsanir  hefir  hann  lesið  rit  Ludwigs  Feuerbachs,  Ge- 
danken  ueber  Tod  und  Unsterblichkeit.  Það  hafði  komið  út  nafn- 
laust  í  fyrstu  árið  1830,  en  vakið  allmikla  eftirtekt,  og  spurðist 
fljótt,  hver  höfundurinn  væri,  og  verið  hefir  Jónasi  kunnugt  um 
það.  Hann  hefir  nú  lagt  út  fáeinar  línur  úr  kvæðaflokki,  sem 
var  í  þessu  riti,  og  gert  úr  þeim  smákvæðið  „Nihilismi"  (I.  b.,. 
bls.  231).  —  Hann  las  auðvitað  hið  nýja,  bókmenntalega  tíma- 

rit  „Gæa",  sem  kunningi  hans,  Grímur  Thomsen,  birti  í  grein 
eftir  sig  um  Bjarna  Thorarensen.  Þar  fann  Jónas  kvæðið  „Sjæ- 
levandring"  eftir  útgefandann  sjálfan,  hinn  merkilega  gáfu- 
mann  og  ritdómara,  P.  L.  Möller.  Hugmyndirnar  um  sálnaflakk, 
sem  liggja  til  grundvallar  fyrir  kvæðinu,  snertu  nú  hugsanir 
Jónasar  um  þessar  mundir,  og  hann  tekur  sig  til  og  leggur  kvæð- 
ið  út;  gerir  úr  því  alíslenzkt  kvæði,  eða  í  rauninni  tvö,  og  nefn- 
ir  þau  „Arngerðarljóð";  síðustu  ljóðlínurnar  í  hvoru  kvæðinu 
setja  glöggt  á  þau  merkið.  ■ —  í  öðru  tímariti,  Úraníu,  sem  hinn 
frægi  rithöfundur  J.  L.  Heiberg  var  farinn  að  gefa  út,  hafði 
Jónas  fundio  kvæðið  „Abels  Död"  eftir  Fr.  Paludan-Miiller,  er 
þá  var  einnig  oroinn  mjög  kunnur  rithöfundur.  Það  kom  út 
skömmu  fyrir  jólin,  og  Jónas  byrjaði  að  leggja  það  út.  ■ —  En 
þá  grúfði  yfir  öllu  skammdegið  og  þunglyndið,  svo  lítið  varð  úr 
útleggingunni,  að  eins  upphafið  (I.  b.,  bls.  232 — 33). 

En  hugurinn  hvarflaði  víðar  en  að  vaðinu  á  fljóti  lífsins 
og  hvað  við  tæki  hinu  megin  við  strenginn.  Vorið  var  komið  og 
sólin  hafði  eytt  öllu  þunglyndinu  eins  og  vetrarsnjónum.  Hug- 
urinn  hvarflaði  heim,  til  vorsins  og  alls  hins  gleðiríka  vorlífs  á 
Fróni.  Hann  orti  „Vorvísu",  svo  leikandi,  létt  og  mjúkt  kvæði, 
að  bragsnilld  hans  hafði  varla  nokkru  sinni  fyr  notið  sín  betur. 
Hann  leikur  sér  að  ríminu  og  það  svo  dillandi  dátt,  að  hvergi  er 
nein  tregða  eða  snurða,  og  hann  rímar  orðin  sem  mest;  eru  6 
áherzluorð  í  hverju  erindi,  sem  ríma  saman  og  mynda  jafnframt 
oft  endarím,  og  enn  fremur  ríma  4  ljóðlínur  í  hverju  erindi  ætíð 
saman,  og  þær  hinar  sömu  ljóðlínur  ríma  saman  í  öllum  erind- 
um  kvæðisins,  níu.  Og  þó  hrífur  þessi  formlist  kvæðisins  ekki 
hvað  mest;  hinar  eðlilegu  og  hugðnæmu  náttúrulýsingar  og  lýs- 
ingar  á  lífi  alls  þess,  er  lifir,  er  vorið  vekur  til  lífs  og  starfa, 
fylla  hug  og  hjarta  unaðsríkri  sælutilfinningu.  En  formlistin  á 
jafnframt  sinn  þátt  í  því. 

Jónas  virðist  ekki  hafa  frumort  öllu  fleiri  kvæði  þessi  miss- 
eri  en  þau,  sem  nú  hafa  verið  nefnd.  En,  eins  og  áður  var  tekið 
fram,  fékkst  hann  nokkuð  við  að  þýða  kvæði  eftir  aðra.  Auk 
þeirra  kvæðaþýðinga,  sem  getið  var,  verður  að  nefna  hér  enn 
8 — 9  kvæði  eftir  Heinrich  Heine  (sjá  I. — II.  og  VI. — XII.  á 
bls.  218 — 28  í  I.  b.).  Hann  hafði  áður  þýtt  nokkur  ljóð  eftir 
hann,  eða  raunar  ort  þau  um,  á  íslenzku,  gert  upp  úr  þeim  sann- 
íslenzk  og  verulega  þjóðleg  kvæði.  Honum  hafði  lengi  líkað  vel 
skáldskapur  Heine;  í  kvæðaflokknum  „Annes  og  eyjar"  (I.  b., 
bls.  122 — 28)  notar  hann  bragarhátt,  sem  Heine  hefir  notað,  og 
sumt  annað  minnir  þar  örlítið  á  andann  í  kvæðum  eftir  hann, 
og  Jónas  fékkst  meira  við  að  leggja  út  ljóð  eftir  Heine  en  nokk- 

urt  annað  skáld.  Þau  kvæði,  sem  hann  hefir  þýtt  eftir  hann 
þetta  vor,  eru  hvert  öðru  yndislegra  hjá  honum.  Hann  hefir  far- 
ið  að  sem  fyr,  brætt  kvæði  Heine  og  smíðað  ný  listaverk  í  ís- 
lenzkum  stíl  úr  málminum.  Einkum  kemur  þetta  fram  í  vor- 
kvæðunum,  I.  og  IX.  kvæði,  og  raunar  mætti  fremur  kalla  hið 
síðar-nefnda  frumort  en  þýtt.  Og  hvað  getur  verið  íslenzkara 
en  þær  vísur? 

Ársfundur  Bókmenntafélagsins  var  19.  Apríl.  Jónas  hafði 
undanfarna  daga  verið  að  flytja  sig  og  koma  sér  fyrir  í  nýja 
bústaðnum,  en  sama  daginn  og  fundurinn  var,  gerði  hann  skýrslu 
um,  hvað  liði  íslands-lýsingu,  svo  sem  hann  hafði  heitið  og  for- 
seti  hafði  óskað  (sbr.  bls.  CLXXI).  Forseti  gerði  í  ræðu  sinni 
á  fundinum  m.  a.  grein  fyrir  þessu  sama  fyrirtæki  og  vitnaði  til 
skýrslu  Jónasar,  sem  var  nú  lögð  fram,*)  og  las  hana  síðan 
upp.  Hún  er  hér  í  II.  b.,  bls.  197 — 98,  og  er  að  ýmsu  leyti  merki- 
leg,  svo  sem  hún  sýnir  bezt  sjálf ;  hér  að  framan  og  í  athuga- 
semdum  við  hana  og  ýms  bréf  Jónasar  í  sama  bindi  er  vikið  að 
flestum  atriðunum  í  henni.  Forseti  lét  svo  um  mælt  í  ræðu  sinni 
samning  fyrsta  hluta  íslands-lýsingar :  „Meðal  vor  er  enginn 
annar  til  þess  verks  fær  en  herra  Jónas  Hallgrímsson,  sem  hing- 

að  til  hefir  við  það  starfað. Að  hann  enn  árlangt  (eður 

til  vorsins  1846)  hljóti  að  uppihalda  sér  hér  í  þessu  skyni, 
virðist  mér  sjálfsagt  og  nauðsynlegt;  hann  er  líka  til  þess  vilj- 
ugur,  ef  félagsdeildin  lofar  honum  um  þann  tíma  nauðsynlegu 
viðurværi,  hvað  eg  nú  set  til  hennar  umdæmis".  Að  lokinni  ræðu 
sinni  og  kosningu  embættismanna  stakk  forseti  upp  á,  „að  félag- 
ið  fengi  herra  Jónas  Hallgrímsson  til  að  vera  hér  eitt  ár  enn,. 
til  að  semja  lýsingu  íslands,  og  gyldi  honum  nauðsynlegan  styrk 
um  þann  tíma,  og  féllust  allir  á  það".  —  Fór  um  þetta  mál  á 
fundinum  svo  sem  vænta  mátti. 

Jónas  hafði  nú  gefið  dálitla  skýrslu  um  aðal-starfsemi  sína. 
Tveim  dögum  síðar  skrifaði  hann  vini  sínum  Þórði  Jónassyni 
yfirdómara,  og  er  gaman  að  sjá  þá  skýrslu,  sem  hann  gefur  hon- 
um  þá  um  líðan  sína:  „Mér  líður  nú  loksins,  guði  sé  lof,  sæmi- 
lega  vel  til  heilsunnar;  mér  er  batnað  allra  meina  minna,  nema 
einhverrar  agnar  af  Hypokondri  —  bringsmalaskottu  • —  eða  hvað 
það  heitir,  sem  ásækir  svo  margan  íslending.  Eg  er  sæmilega 
feitur  og  þokkaleg  skepna,  en  miður  klæddur  og  óburgeislegri  en 
eg  ætti  skilið  að  vera".  —  Úr  þessu  síðasta  var  nú  bætt  um 
næstu  mánaðamót;  annars  sýnir  þetta,  hve  Jónas  lagði  ætíð 
mikla  stund  á  að  vera  vel  búinn.  En  að  því  er  snertir  hið  fyrra, 


*)   Sjá  Skýrslur  og  reikninga  1844,  bls.  V. 

þessa  „Hypokondri",  sem  hann  álítur  ásækja  sig,  þá  er  það  við 
það  að  athuga,  að  Jónas  á  sennilega  ekki  við  eiginlega  „Hypo- 
kondri",  ástæðulausa  eða  ofmikla  sjúkdómshræðslu,  heldur  á 
hann  við  þunglyndi  sitt,  að  hann  var  stundum  í  svo  slæmu  skapi, 
að  hann  þjáðist  af.  Hann  fann  eða  vissi,  að  það  var  ekki  heil- 
brigt  sálarástand  eða  eðlilegt.  Hann  varð  einkum  var  við  þetta 
í  skammdeginu,  og  síðan  hann  lá  veikur  veturinn  1839 — 40,  eins 
og  áður  er  getið.  Hér  hefir  sennilega  verið  um  eins  konar  ættar- 
fylgju  að  ræða,  snert  af  sinnisveiki  (manio-depressiv  Psykose), 
sem  gerði  þá  helzt  vart  við  sig,  er  ill  líkamleg  líðan  bættist  við, 
veikindin,  er  hann  lá,  og  myrkur  og  kuldi  að  vetrinum.  —  Nú 
hafði  þessi  vetur,  1844 — 45,  verið  harður  og  frostasamur  í  Dan- 
mörku,  einkum  eftir  áramótin.  „Frostið  var  mjög  langvinnt  og 
var  hér,  þá  er  það  var  mest,  15  mælistig  R.,  en  á  Jótlandi  meira; 
í  Pétursborg  varð  það  stundum  26  mælistig;  í  Norvegi  20.  ísalög 
voru  hér  svo  mikil,  að  menn  oftsinnis  óku  á  sleðum  héðan  og 
yfir  til  Skáneyjar;  og  svo  langvinn  voru  þau,  að  allar  skipa- 
ferðir  voru  tepptar  —  þar  til  snemma  í  Apríl-mánuði,  og  þó  var 
þá  víða  svo  mikill  ís  með  löndum,  að  saga  varð  hann  í  sundur 
til  þess  að  skip  þau,  er  þegar  lágu  ferðbúin,  gætu  komizt  frá 
landi".*) 

Jónas  minnist  á  fleira  í  bréfinu  til  Þórðar  Jónassens,  en  vík- 
ur  þó  enn  að  hinu  sama:  „Lægi  alltént  vel  á  mér,  gæti  ég  sjálf- 
sagt  ort  betur". 

Samkvæmt  boði  konungs  6.  Marz  árið  áður  átti  alþingi  nú 
að  koma  saman  1.  Júlí  þetta  ár  í  Reykjavík.  Jón  Sigurðsson  hafði 
verið  kjörinn  þingmaður  fyrir  ísafjarðarsýslu,  og  hugði  nú  á 
heimför  með  vorskipum  til  Vestfjarða.  Landar  í  Höfn  héldu 
honum  skilnaðarsamsæti  og  orti  þá  Jónas  kvæðið  Leiðarljóð  (I. 
b.,  bls.  147 — 49).  Jónasi  var  kunnugt  um,  hversu  Jón  ætlaði  að 
haga  ferð  sinni,  og  því  vísar  hann  honum  leið  á  þann  hátt,  sem 
hann  gerir  í  2  fyrstu  erindunum,  en  síðan  gerir  hann  ráð  fyrirr 
að  Jón,  er  hann  ríður  að  vestan  til  alþingis,  komi  loks  eitt  fag- 
urt  sumarkvöld  á  alþingisstaðinn  og  verði  fyrir  töfrum  náttúr- 
unnar  á  hinum  fornhelga  þingstað.  Jónas  bregður  upp  yndis- 
legri  náttúrulýsingu  af  staðnum,  þegar  Jón  Sigurðsson  fetar  þar 
í  hin  fornu  fótspor  goðanna  og  ríður  á  Þingvöll  í  kvöldkyrðinnL 
Þetta  hlaut  að  verða  hátíðleg  stund.  —  En  staðurinn  er  enn  auð- 
ur;  reiðir  manna  hafa  tafizt.  —  „Nei,  ef  satt  skal  segja,  sunn- 
anfjalls  þeir  spjalla;   þingið  fluttu  þangað   þeir   á  kalda  eyri". 


)    Skírnir,    19.    árg.,    199 — 200. 

—  „Elt  svo  hina!  haltu 
hugprúður  til  búða 
Víkur.  —  Við  þig  leiki 
völin  á  mölinni". 

Jónas  vissi,  hvað  orðið  var;  þingið  var  kvatt  saman  í  Reykja- 
vík.  Hann  vissi  það  einnig  vel,  að  það  var  ekki  á  móti  vilja  Jóns; 
en  það  var  þvert  á  móti  hans  eigin  heitustu  óskum,  hans  og 
margra  kærustu  vina  hans,  lífs  og  liðinna.  Þess  vegna  felst  í 
þessum  síðustu  erindum  nöpur  og  um  leið  hæðniskennd  ádeila, 
sem  vart  hefir  látið  Jón  ósnortinn.*) 

Svo  leið  Apríl  á  enda,  að  enginn  almennur  fundur  íslendinga 
í  Höfn  var  haldinn;  voru  nú  nærri  fullar  8  vikur  síðan  hinn  síð- 
asti  hafði  verið.  En  nú  var  Jón  Sigurðsson  á  förum  heim  til  al- 
þingis  sjálfur,  aðalstoð  þeirra  og  styrkur  í  þjóðmálabaráttunni. 
Nú  var  kvatt  til  fundar,  1.  Maí,  og  Jón  kosinn  forseti.  Hann  bað 
menn  nú  velja  menn  í  sinn  stað  í  2  nefndir,  sem  áttu  að  semja 
bænarskrár  til  alþingis,  og  var  það  gert.  En  bænarskráin  um 
skólann  var  samin,  og  var  nú  gengið  frá  orðalagi  hennar  til 
fullnustu.**)  Þrem  dögum  síðar  fór  Jón  af  stað  heim  á  leið  og 
til  þings,  4.  Maí;  en  10  dögum  síðar  var  haldinn  almennur  fund- 
ur  aftur,  til  að  fjalla  um  aðra  af  þeim  bænarskrám,  er  samin 
skyldi  og  samin  hafði  nú  verið,  um  verzlunarmálefnið.  Hún 
varð  þó  ekki  útkljáð  og  mun  nefndin,  sem  hafði  málið  með  hönd- 
um,  hafa  átt  að  ganga  frá  henni  til  fullnustu  eftir  fundinn.  Jón- 
asar  er  ekki  getið  við  þessi  fundahöld  og  er  því  óvíst,  hvort  hann 
hefir  tekið  þátt  í  þeim;  sennilega  hefir  hann  þó  verið  á  fyrri 
fundinum  að  minnsta  kosti.  En  3  dögum  síðar,  laugardaginn 
17.  Maí,  var  enn  fundur,  til  þess  að  ganga  frá  þriðju  bænar- 
skránni,  um  alþingismálið.  En  nefndin,  sem  átti  að  sjá  um 
hana,  hafði  þá  ekki  mál  sín  á  reiðum  höndum;  kom  fram  tillaga 
um  að  veita  henni  enn  nokkurn  frest,  en  Jónas  mælti  á  móti  því, 
óttaðist  að  svæfa  ætti  málið  á  þann  hátt.  Sannfærði  tillögumað- 
ur  þá  fundarmenn  um,  að  það  hefði  ekki  verið  tilgangur  sinn, 
og  var  nefndinni  veittur  frestur.  Fundargerðin  er  nú  skemmd 
af  bruna,  enda  virðist  hún  að  sumu  leyti  ekki  hafa  verið  svo 
greinileg  frá  hendi  ritarans  sem  skyldi.  Jónas  hefir  einn  ritað 
nafn  sitt  undir  hana,  auk  ritara,  svo  sem  forseti  fundarins,  en 
af  því,  sem  sagt  er  í  henni,  virðist  hann  þó  ekki  hafa  verið  það, 


*)    Um   samsætið    og-   heimferð    Jðns   sjá  J.   Sig.   II.,    301 — 4. 
**)   Jón  bar  hana  fram  og  las  hana  upp  á  alþingi   5.   Júlí,   sbr. 
Alþ.tíð.,    bls.   40   o.   frv.;   hún  var   dags.   2.   Maí.   Jónas   var   að    sjálf- 
sögSu   meðal  þeirra  24,   sem  ritutSu   undir  hana. 

enda  fór  flest  í  ólestri.  Tveim  dögum  síðar,  19.  Maí,  var  svo 
haldinn  almennur  fundur  aftur,  og  voru  12  menn  á  fundi.  Tók 
Jónas  nú  málin  föstum  fcökum.  Var  hann  nú  sjálfur  framsögu- 
maður  alþingisnefndarinnar  „og  mælti  fram  með  atriðum  þeim, 
er  í  bænarskránni  voru,  einkum  alþingisstaðnum  gamla".  Forseti 
var  Magnús  Eiríksson  og  leitaði  hann  nú  atkvæðis  um,  hvar  al- 
þingi  skyldi  vera.  Vildu  7  hafa  það  í  Reykjavík,  en  5  á  Þing- 
velli,  auk  Jónasar,  Konráðs  og  Gísla  Thorarensens  þeir  Þorleif- 
ur  Repp  og  Gunnlaugur  Þórðarson,  sem  var  einnig  Fjölnismað- 
ur;  hann  var  bróðursonur  Stefáns  bæjarfógeta  Gunnlaugsson- 
ar.  —  Brynjólfur  var  ekki  á  fundinum,  mun  hafa  verið  veikur, 
og  Halldór  Friðriksson,  sem  var  Fjölnismaður,  snerist  í  lið  með 
þeim,  sem  hafa  vildu  þingið  í  Reykjavík.*)  —  Síðan  las  Jónas 
upp  uppkast  til  bænarskrár  um  verzlunarmálið,  „og  var  það 
tekið  með  öllum  atkvæðum".**)  Ritaði  Jónas  síðan  nafn  sitt 
undir  fundargerðina  ásamt   Magnúsi  og  fundarskrifaranum. 

Þannig  lauk  þessum  undirbúningi  íslenzkra  menntamanna 
í  Höfn  undir  fyrsta  þinghald  hins  endurreista  alþingis.  Bænar- 
skrárnar  í  skólamálinu  og  verzlunarmálinu  voru  eins  og  Jónas 
vildi  hafa  þær;  bænarskráin  í  alþingismálinu  mun  nú  ekki  vera 
til'  hún  virðist  ekki  hafa  verið  borin  upp  til  samþykktar  á  bess- 
um  fundi,  19.  Maí,  heldur  að  eins  eitt  atriði  í  henni,  og  fellt  með 
tveggja  atkvæða  meiri  hluta  að  hafa  það  svo  sem  það  hefir  ver- 
ið  í  henni.  Virðist  Jónas  þá  ekki  hafa  látið  bera  hana  upp  fcil  at- 
kvæða  í  heild,  er  svo  var  komið.  Hún  kom  ekki  aftur  rcram  á 
þessum  fundum,  enda  varð  lítið  úr  þeim  hér  eftir.  Efni  þessarar 
bænarskrár  mun  mega  fara  nærri  um  af  ritgerð  Brynjólfs  í 
Fjölni  árið  áður,  VII.,  110—36;  sjá  einkum  bls.  133  og  135—36. 

Nú  voru  tímamót  í  sjálfstæðisbaráttunni  og  mátti  hér  setja 
merki  við  „götuna  fram  eftir  vegu.  Alþingi  var  endurreist  og 
skyldi  nú  koma  saman  í  nýrri  og  betri  mynd  eftir  fáeinar  vikur. 
Skólahús  var  reist  handa  latínuskólanum,  sömuleiðis  í  nýrri  og 
betri  mynd.  Verzlunarmálið  var  komið  svo  á  veg,  að  vænta  mátti 
góðrar  úrlausnar  á  því  áður  mjög  langt  um  liði.  —  Þessi  mál 
voru  aðal-áhugamál  Jónasar,  eins  og  fleiri  þeirra,  er  báru  hag 
og  framfarir  þjóðarinnar  fyrir  brjósti. 


*)  Sbr.  enn  fremur  Andv.  XLV.,  45,  og  J.  Sig.  I.,  442. 
**)  Jón  Sigurösson  bar  þeæsa  bænarskrá  fram  og  las  hana  upp 
7.  Júlí,  sbr.  Alþ.tíð.,  bls.  56  o.  frv.,  en  bænarskráin  í  alþingismálinu 
kom  ekki  fram  á  þinginu.  Jón  vildi  koma  efni  hennar  a?S  í  ávarpi 
til  konungs,  en  tókst  ekki  fyrir  mótþróa  konungsfulltrúa;  varS  úr 
að  eins  þakkarávarp.  Sbr.  Alþ.tíð.,  17,  24 — 25,   54 — 55  og  121. 

Daginn  eftir  þennan  fund,  er  nú  var  sagt  frá,  þ.  e.  20.  Maí, 
hefir  Jónas  sennilega  búið  út  bænarskrána  í  verzlunarmálinu  og 
séð  um,  að  menn  rituðu  nöfn  sín  undir  hana,  17  alls;  mun  hafa 
þurft  að  hraða  sendingu  hennar  til  Reykjavíkur.  Aðfaranótt 
hins  21.  gekk  Jónas  heim  til  sín;  hrasaði  hann  bá,  begar  hann 
gekk  upp  stigann;  gekk  vinstri  fótur  úr  liði  um  öklann,  og  jafn- 
framt  brotnuðu  bæði  sköflungurinn  og  sperruleggurinn  rétt  of- 
an-við  öklaliðinn,  og  gengu  um  leið  út  úr  hörundinu,  svo  að  við 
það  myndaðist  mjög  hættulegt  sár;  „komst  hann  þó  á  fætur  og 
inn  til  sín,  lagðist  niður  í  fötunum  og  beið  svo  morguns.  Þegar 
inn  var  komið  til  hans  um  morguninn,  og  hann  var  spurður,  því 
hann  hefði  ekki  kallað  á  neinn  sér  til  hjálpar,  sagði  hann,  að 
sér  hefði  þótt  óþarfi  að  gera  neinum  ónæði  um  nóttina,  af  bví 
hann  vissi,  hvort  sem  væri,  að  hann  gæti  ekki  lifað".  Þannig  seg- 
ir  Konráð  frá.*)  Finnur  Magnússon  ritaði  nokkru  síðar,  14.  n. 
m.,  bréf  til  Bókmenntafélagsins  um  þetta  slys  og  afleiðingar 
þess;  hann  segir  þar  að  upphafi:  „Það  er  félaginu  kunnugt,  að 
cand.  philos.  Jónas  Hallgrímsson  beinbrotnaði  voveiflega  þann 
21.  næstl.  mánaðar.  Mín  var  strax  vitjað,  og  eg  skrifaði  bví  iil 
Friðriks-hospítals  um  viðtöku  hans  („paa  bedste  Pleje"),  er  og 
strax  skeði".**)  Konráð  segir  enn  fremur:  „Þegar  Jónas  var 
kominn  þangað  og  lagður  í  sæng,  var  fóturinn  skoðaður,  og 
stóðu  út  úr  beinin;  en  á  meðan  því  var  komið  í  lag,  og  bundið 
um,  lá  hann  grafkyr,  og  var  að  lesa  í  bók,  en  brá  sér  alls  ekki.***) 


*)    Fjölnir  IX.,    3—4. 
**)    Sbr.    Skýrslur    og    reikn.    Bmf.    1845,    bls.    VIII.    Jónas    hefir 
sjálfsagt  sent  eftir  Finni  eða  gert  honum  orð   til  a'ö   láta  hann   vita 
um,   hvað   oröið   hafði. 

***)  Greinileg  skýrsla  um  beinbrotiS  og  aðgerðina  í  sjúkra- 
húsinu  er  í  dagbók  þess;  uppskrift  af  skýrslunni  er  til  í  Þjóð- 
skjalasafninu,   gerð    af   Guðbr.   Jónssyni;    er   skýrslan   þannis-; 

I  Nat,  omtrent  Kl.  2,  faldt  Patienten  og  brak  det  venstre 
Skinneben,  saa  at  det  blottede  Ben  stak  ud  igennem  de  sonder- 
revne  Integumenter;  f0rst  i  Morges  bragtes  han  til  Hospitalet, 
hvor  hans  Tilstand  var  f0lgende:  Gennem  et  transversalt  revet 
Saar  i  Integumenterne,  omtrent  3"  langt,  stikker  det  meste  af 
Tibias  nederste  Artikulationsflade,  der  er  uskadt,  med  Undtagelse 
af  den  nederste  Del.  hvor  proeessus  styloideus*)  er  afbrudt.  Hæ- 
morrhagien  er  ikke  stærk,  men  Stykker  af  det  iturevne  periostium 
trænger  ud  mellem  Saarrandene.  Foden  drejer  udad  og  trænger 
talus  frem  mod  den  nederste  Saarvinkel,  hvor  den  danner  en  Pro- 
tuberans,  hvorpaa  det  nederste  fragmen  af  proc.  styloid.  lader  sig 
skyde    frem    og    tilbage.    Fibula    frembyder    3"    over    mall.    internus 


*)    Svo  var  hann  þá  kallaöur,   en  nú  er  nefndur  svo   beintind- 
ur  1  höfðinu;  hér  er  átt  við   malleolus  rr ->dialis. 

Þar  lá  hann  fimm  *)  daga,  vel  málhress  og  lífvænlegur  yfirlit- 
um;  en  fimmta  **)  daginn  að  kvöldi,  þegar  yfirlæknirinn  gekk 
um  stofurnar,  sagði  hann  við  aðstoðarmenn  sína,  þegar  hann 
var  genginn  frá  rúmi  Jónasar:  „Tækin  verða  að  bíta  í  fyrra- 
málið,  við  þurfum  að  taka  af  lim";  hafði  læknirinn  séð,  að  drep 
var  komið  í  fótinn,  en  hins  varði  hann  ekki,  að  það  mundi  dreif- 
ast  eins  fljótt  um  allan  líkamann,  og  raun  varð  á.  Jónas  bað, 
að  ljós  væri  látið  loga  hjá  sér  um  nóttina;  síðan  vakti  hann  alla 
þá  nótt,  og  var  að  lesa  skemmtunar-sögu,  sem  heitir  Jakob  Ær- 
lig,  eftir  enskan  mann,  Marryat  að  nafni,  bangað  til  að  miðjum 
morgni ;  þá  bað  hann  um  te,  og  drakk  það,  fékk  síðan  sinar- 
drátt***)  rétt  á  eftir,  og  var  þegar  liðinn;  það  var  hér  um  bil 
jöfnu  báðu,  miðs  morguns  og  dagmála,****)  hálfri  stundu  áð- 
ur  en  taka  átti  af  honum  fótinn". 

Þannig  lauk  ævi  þessa  mikilmennis. 

Hugboð  hans  rættist,  og  ungur  dó  hann  eins  og  forfeður 
hans,  og  eins  og  helzti  margir  af  samtíðarmönnum  hans  og  beztu 
vinum;  rúmlega  31  Vz  árs  var  hann  að  aldri,  er  hann  andaðist. 
—  Bar  andlát  hans  upp  á  sama  vikudag  og  fæðingardag  hans, 
mánudag.   — 

Frásögn  Konráðs  um  veru  Jónasar  í  Friðriks-spítala  *****) 


en  skraa  forfra  bagtil,  ovenfra  nedadgaaende  Fraktur  med  tyde- 
lig  strepitus  og  Mobilitet.  Saavel  omkring  Brudstedet  som  paa 
hele  den  0vrige  Del  af  crus  findes  en  betydelig  Hævelse,  cler  er 
elastisk  bl0d  og  ved  Tryk  bibringer  Fingeren  en  knistrende  For- 
nemmelse.   F01elsen   i   Foden   er   noget   afstumpet. 

Tibias  Ekstremitet  reponeredes,  uden  at  Hudsaaret  dilatere- 
des;  Frakturenderne  bragtes  vanskelig  i  situs  formedelst  den 
stærke  Muskelkontraktion  hos  den  meget  robuste  Patient.  —  Saa- 
ret  forenedes  lufttæt  med  en  Sutur  og  Hæfteplasterstrimler.  — 
Frakturbandage.   Koldt   Epitema.    D.   f.   Solutio   anglica. 

Þessi  „knistrende  Fornemmelse"  bendir  á,  að  sérstakt  drep 
(Gasbrand)  hafi  þá  þegar  verið  hlaupiö  í  fótinn  inn  frá  sárinu.  — 
Á  þessum  tímum  var  sótthreinsun  slíkra  sára  ókunn  og-  allar  að- 
gerðir  þess  háttar   beinbrota  ófullkomnar. 

*)  „fjóra",  segir  Konráð;  6  stendur  í  spítalareikningnum,  því 
þar  eru   bæði   21.   og   26.   Maí   taldir   með. 

**)  „fjórða"  Konráð. 
***)  Þ.  e.  krampa,  svo  sem  nú  er  sagt.  —  í  dagbók  spítalans  er 
tekið  fram,  að  sjúklingurinn  hafi  fengið  óráð  rétt  fyrir  andlátið. 
Hin  eiginlega  orsök  dauðans  hefir  sennilega  verið  hjartalömun 
af  blóðeitruninni,  sem  stafaði  frá  sóttkveikjum,  er  komizt  höfðu 
í  sárið. 

****)   Þ.   e.   kl.   1V2. 
*****)   Friðriks-spítali  var  vígður  1757   og  lagður  niður,  er  ríkis- 
spítalinn  var  vígður,  1910.  —  Spítalahúsin   eru  nú  notuð   fyrir  list- 
iðnaðarsafnið  o.  fl.;  þau  eru  milli  Breiðgötu  og  Amallugötu  í  Höfn. 

byg-gist  sennilega  að  sumu  leyti  á  því,  sem  hann  hefir  sjálfur 
séð  og  Jónas  hefir  sagt  honum  þar  í  viðtali,  því  að  ætla  má,  að 
Konráð  hafi  vitjað  hans  þar,  og  líklega  séð  hann  þar  bæði  lífs 
og  liðinn;  en  að  sumu  leyti  byggist  frásögn  Konráðs  sennilega 
á  því,  sem  aðrir  sjónarvottar  hafa  sagt  honum,  einkum  þeir 
tveir  landar,  sem  voru  þá  við  lækninganám  í  Höfn  og  sjálfsagt 
tíðir  gestir  við  sjúkrabeð  Jónasar,  enda  góðir  kunningjar  hans, 
Gunnlaugur  Þórðarson  og  Helgi  Sigurðsson.  —  Frásögnin  um 
seinlæti  læknisins,  er  hann  frestaði  öllum  aðgerðum  fcil  :>norg- 
uns,  þó  að  hann  sæi  um  kvöldið  að  drep  (Koldbrand,  blóðeitrun) 
væri  komið  í  fótinn,  er  mjög  hörmuleg,  þótt  raunar  sé  alveg 
óvíst,  að  lækningartilraun  hans  hefði  komið  að  nokkru  liði,  eins 
og  þá  háttaði  til.  —  Svo  er  sagt,  að  hvernig  sem  á  standi,  og 
hvort  það  sé  heldur  á  nótt  eða  degi,  sé  nú  í  spítölunum  í  Höfn 
tafarlaust  brugðið  við  til  nauðsynlegra  aðgerða,  ef  þess  verður 
vart,  að  blóðeitrun  er  komin  í  slík  sár.  — 

Bókin,  sem  Jónas  var  að  lesa  síðast,  er  dönsk  útlegging  af 
Jacob  Faithful,  prentuð  1836,  í  tveim  mjög  smáum  bindum.*) 
Hefir  sú  saga  orðið  mörgum  ánægjuefni,  og  hér  á  landi  mun 
hún  hafa  verið  lesin  allmikið. 

Þegar  Jónas  var  dáinn,  reyndi  Helgi  Sigurðsson  að  bæta  úr 
því,  að  engin  mynd  var  til  af  honum.  Hann  fór  því  inn  fcil  Jón- 
asar,  þar  sem  hann  lá  andaður,  og  dró  upp  mynd  af  honum,  eða 
öllu  heldur  tvær,  og  gerði  síðan  2  fullkomnari  brjóstmyndir  eft- 
ir  annari  þeirra,  sem  var  vangamynd  og  sýndi  vinstri  hlið ; 
liggur  önnur  þessara  til  grundvallar  fyrir  þeim  myndum  af 
Jónasi,  sem  prentaðar  hafa  verið  á  síðari  áratugum.  Hin  frum- 
myndin  var  andlitsmynd  og  sýnir  vinstri  vanga  og  jafnframt 
nokkuð  framan-á  andlitið.**)  Þessar  myndir  Helga,  sem  hann 
ánafnaði  flestar  Málverkasafninu  eftir  sinn  dag,  gefa  sjálfsagt 
allgóða  hugmynd  um  andlitsfall  og-  höfuð  Jónasar,  en  bær  eru 
ekki  svo  eðlilegar  og  fullkomnar,  sem  æskilegt  hefði  verið.  Helgi 
hafði  að  sönnu  lagt  allmikla  stund  á  dráttlist,  en  bess  var  ekki 
að  vænta,  að  hann  gæti  búið  til  eftir  Jónasi  látnum  myndir,  sem 
sýndu  hann  eðlilega  og  fallega  í  fullu  fjöri.  Til  þess  þurfti  meiri 
listamann  en  Helgi  var.***) 


*)  Frederich  Marryat  (179.2 — 1848),  fyrrum  sjóliðsforingi,  var 
einn  af  helztu  skáldsagnahöfundum  Englendinga  á  þessum  árum. 
Jacob  Faithful  kom  út  fyrst  1834;  hún  er  talin  meðal  hinna  allra 
beztu  af  þeim  30  sögum,  er  Marryat  samdi. 

**)    Sjá    Rit    Listvinafélags    íslands    I.,    myndblað    VII;    sbr.    bls. 
63 — 64  í  sama  riti   og  enn  fremur  Óöinn  IV.,   bls.    17 — 19. 

***)    Helgi   fór   heim  árið    eftir,   án   þess  at>   taka   próf   í   læknis- 

Morguninn  eftir  að  Jónas  dó,  26  stundum  eftir  andlátið,  var 
hann  krufinn  og  jafnframt  rannsakað  beinbrotið  og  afleiðingar 
þess.  Sáust  þá  verksummerki  veikindanna,  sem  hann  þjáðist  mest 
af  1839 — 40.  Vinstra  lungað  hafði  orðið  fyrir  miklum  skemmd- 
um  og  hafði  gróið  fast  við  brjóstið,  og  nú  í  veikindunum,  sem 
stöfuðu  af  slysinu,  virtist  það  hafa  veikzt  á  ný  af  lungnabólgu. 
Enn  fremur  kom  í  ljós,  að  hinn  framliðni  hafði  þjáðst  af  lang- 
varandi  kvilla  í  meltingarfærunum,  og  ásigkomulag  lifrarinnar 
var  ekki  heldur  hraustlegt.*) 

Jónas  átti  heima  í  Trinitatiskirkjusókn,**)  er  hann  dó,  og 
var  því  jarðaður  í  einum  þeirra  hluta  í  Assistentskirkju- 
garði,***)  sem  tilheyrðu  henni,  þeim  hlutanum,  sem  hafði  bá 
bókstafsmerkið  S,  og  var  hann  jarðaður  í  grafreitnum  nr.  198. 
—  Um  40  árum  síðar  var  breytt  merkjum  í  garðinum;  hlaut 
þessi  reitur  þá  merkið  N,  nr.  1095,  mestallur;  nokkuð  varð  í 
reitnum  nr.  1096  og  stíg  á  milli  þeirra.****)  Finnur  Magnús- 
son,  forseti  Bókmenntafélagsins,  sá  um  útförina.  Hún  fór  fram 
laugardaginn  síðasta  Maí,  ,,í  góðu  veðri  og  blíða  sólskini.  Allir 
þeir  íslendingar,  sem  þá  voru  í  Kaupmannahöfn,  og  nokkuð 
þekktu  hann  til  muna,  fylgdu  honum  og  báru  kistuna  frá  lík- 
vagninum  til  grafarinnar;  hörmuðu  þeir  forlög  hans  og  tjón 
ættjarðar  sinnar,  hver  sá  mest,  sem  honum  var  kunnugastur  og 
bezt  vissi,  hvað  í  hann  var  varið".  Svo  kemst  Konráð  að  orði; 
og  hann  segir  enn  fremur,  svo  fallega  og  rétt:  „Það,  sem  eftir 
hann  liggur,  mun  lengi  halda  uppi  nafni  hans  á  íslandi  og  bera 
honum  vitni,  betur  en  vér  erum  færir  um;  en  svo  ágætt  sem 
margt  af  því  er,  má  þó  fullyrða,  að  flest  af  því  komist  í  engan 
samjöfnuð  við  það,  sem  í  honum  bjó,  og  að  bað  geti  ekki  sýnt 
til  hlítar,  hvílíkur  hann  var  sjálfur  í  raun  og  veru.  Það  sannað- 
ist  á  honum,  eins  og  mörgum  öðrum  íslendingi,  að  annað  er 
gæfa  en  gjörvileiki.  Samt  ber  þess  hins  vegar  að  geta,  að  slíkir 
menn  lifa  margar  sælustundir,  sem  mikill  borri  manna  þekkir 
ekki,  og  getur  ekki  heldur  þekkt,  sökum  eðlis  eða  uppeldis  eða 
hvorstveggja".**  *  *  * ) 


fræði,  bjó  á  Jörva  í  20  ár,  en  síðan  var  hann  prestur  á  Setbergi  í 
9  ár  og  á  Melum  önnur  9;  eftir  það  lifði  hann  4  ár  á  Akranesi  og 
dó  þar  13.  Ágúst  1888,  73  ára;  f.  2.  Ágúst  1815.  Sbr.  Rit  Listvinafél. 
I.,    48—66. 

*)   Byggjast    þessi    ummæli    á   skýrslunni    um    líkskoðunina   og 
skýringum   Níelsar   P.    Dungals,    prófessors. 

**)    Trinitatiskirkja  er  hjá  Garði;  við  hana  er  „Sívali-turn". 
***)    Hann   er   úti   á   Norðurbrú. 
****)    Sjá  um  legstað   Jónasar  smágrein  í  .  Eimreiðinni"  X.,  92 — 94. 
*****)    Fjölnir,   IX.,   4, 


—  CLXXXII  — 

Rúmum  2  vikum  eftir  jarðarförina,  16.  Júní,  hélt  Bók- 
menntafélagið  fund,  og  las  þá  forseti  upp  bréf  sitt,  sem  áður 
var  getið,  til  félagsins.  Er  óþarft  að  skýra  hér  frá  efni  þess, 
það  kom  að  sumu  leyti  fram  í  ræðu  forseta  á  aðalfundi  félags- 
ins  næsta  vor.*)  Forseti  gaf  einnig  í  ræðu  sinni  bá  yfirlit  yfir 
störf  Jónasar  við  uppdrátt  og  lýsing  íslands  og  yfir  þau  rit,  er 
Jónas  hafði  látið  eftir  sig  og  snertu  hana,  og  síðan  mælti  hann: 
„Þetta  nú  framtalda  sýnir  að  minni  meining  ljóslega,  að  Jónas 
heitinn  Hallgrímsson,  síðan  hann  í  seinasta  sinn  kom  hingað  fcil 
Hafnar,  vel  hafi  verðskuldað  þau  laun,  er  félag  vort  veitti  hon- 
um  fyrir  störf  þau,  er  honum  voru  ætluð  af  þess  hálfu,  þótt  ske 
mætti,  að  það  heilsuleysi  og  eins  konar  sinnisveiki,  er  hann  á 
síðustu  árum  ævi  sinnar  hafði  við  að  stríða,  að  nokkru  leyti 
hafi  tafið  og  sljóvgað  viðleitni  hans  til  að  leysa  bau  margbrotnu 
verkefni  sem  fljótast  af  hendi".  Að  endingu  sagði  forseti:  „Það 
er  alkunnugt,  að  Jónas  heitinn  var  gott  skáld;  bau  ljóðmæli, 
sem  fundust  eftir  hann,  meðtóku  þeir  tveir  hans  fyr-nefndu 
vinir  (þ.  e.  Brynjólfur  Pétursson  og  Konráð  Gíslason),  er  fyrst 
nákvæmlega  skoðuðu  hans  eftirlátnu  skjöl  og  handrit".  —  Á 
þeim  sama  fundi,  vorið  1846,  var  samþykkt,  að  þá  eftirlátnu 
muni  Jónasar,  sem  skiftarétturinn  hafði  úthlutað  félaginu,**) 
skyldi  selja  á  uppboðsþingi. 

Er  Jónas  dó  og  þeir  Brynjólfur  og  Konráð  tóku  til  sín  kvæði 
hans  og  ýms  rit,  er  ekki  komu  við  störfum  hans  fyrir  félagið, 
hefir  prentun  VIII.  árgangs  Fjölnis  sennilega  verið  lokið.  En 
gera  mátti  ráð  fyrir,  að  hægt  yrði  að  halda  lífi  í  félaginu  og 
koma  út  að  minnsta  kosti  einum  árgangi  enn.  Fundahöld  urðu 
þó  engin  um  sumarið,  en  rétt  fyrir  veturnæturnar  (19.  Okt.) 
var  haldinn  eins  konar  aðalfundur;  skýrði  forseti,  Brynjólfur, 
frá  fjárhag  félagsins  og  fékk  Halldór  Kr.  Friðriksson  kosinn 
forseta  í  sinn  stað.  Því  næst  var  fundur  á  afmælisdegi  Jónas- 
ar.***)  Sýndi  forseti  þá  fundarmönnum  mynd  Helga  Sigurðssonar 


*)  Og-  að  sumu  leyti  í  reikningi  félagsins  þá:  sjá  Skýrslur  og 
reikn.  1845,  bls.  VIII— IX  og  XV— XVIL  Bréfið  og  öll  fylgiskjöl 
með  því  og  reikningnum  eru  í  skjalasafni  félagsins.  Spítalakostn- 
aður  og  útfararkostnaður  varð  50  dalir  og  40  sk.;  enn  fremur 
greiddi  félagið  2  smáreikninga  aðra  (16  d.  32  sk.).  í  laun  höfðu 
verið  greiddir  alls  100  d.  þetta  árið. 

**)  Skiftaréttargjörðin  fór  fram  30.  Maí;  var  Finnur  Magnús- 
son  viðstaddur  og  er  bókað  eftir  honum  í  gjörðabók  réttarins,  að 
Jónas  hafi  ekki  átt  neitt,  sem  komið  gæti  til  meðferðar  skifta- 
réttarins,   og  var  því   réttarhaldi   þar   með    lokið. 

***)   Ber   það    vott   um,    að   Fjölnismenn   hafi    talið    Jónas    fædd- 
an  16.  Nóv. 

af  Jónasi,  „og  kom  mönnum  saman  um  að  biðja  Helga  um  að 
reyna  að  lagfæra  hana,  og  ef  honum  tækist  vel,  þá  að  steinprenta 
hana  og  setja  í  Fjölni".  Bendir  þetta  á,  að  ekki  hafi  myndin 
þótt  alls  kostar  góð.  „Konráð  Gíslason  sagðist  hafa  skrifað  ætt- 
ingjum  Jónasar  heitins  til  í  vor  og  beðið  þá  um  leyfi  til  að  láta 
prenta  kvæði  hans,  og  las  Konráð  nú  upp  bréf,  er  hann  hafði 
fengið  frá  þeim  aftur,  og  gefa  þeir  honum  ótakmarkað  leyfi  til 
að  fara  með  þau  eins  og  hann  vilji".  —  Næsta  ár  varð  lítið  um 
fundahöldin  þar  sem  Jónas  hafði  verið  lífið  og  sálin.  Á  þrett- 
ándanum  var  haldinn  almennur  fundur;  hann  varð  hinn  síð- 
asti.*)  í  Fjölnisfélagi  varð  1  í  Janúar,  annar  í  Febrúar  og  2 
í  Marz,  og  síðan  varð  ekki  af  fundahöldum  það  árið.  Á  janúar- 
fundinum  kom  forseti  aftur  með  myndina  af  Jónasi,  sennilega 
ólagfærða,  eða  þannig,  að  fundarmönnum  líkaði  hún  ekki;  var 
hún  þá  falin  Gísla  Thorarensen  á  hendur,  til  að  láta  málara 
nokkurn,  útlendan  (Déssington),  gera  eftir  henni  nýja  mynd,  en 
ekki  er  nú  kunnugt,  hvort  nokkuð  hafi  orðið  úr  bví.**)  —  Á  2. 
Fjölnisfundi  var  ákveðið,  að  setja  fremst  í  næsta  árgang  Fjöln- 
is  æviminning  Jónasar  „og  þarnæst  það,  sem  eftir  hann  liggur 
óprentað  og  prenta  má" ;  á  3.  fundi  tók  Konráð  að  sér  að  skrifa 
ævisögu,  og  á  4.  fundi  las  Gísli  Thorarensen  hana  upp.***) 
Næsta  ár,  1847,  tókust  fundahöldin  upp  aftur,  og  voru  haldnir 
10  íundir  alls  fyrstu  5  mánuði  ársins.  Var  félögum  fjölgað  til- 
tölulega  mikið,  en  verkefni  fundanna  var  þó  aðallega  að  búa 
nokkurar  af  hinum  óprentuðu  smásögum  o.  fl.  eftir  Jónas  undir 


*)  Sjá  um  hann  í  Andv.  XLV.,  40—48,  og  J.  Sig.  I.,  443—46. 
**)  í  byrjun  næsta  árs,  30.  Janúar,  virðist  bað  hafa  verið  ógert: 
„Þeir  Brynjólfur  Pétursson  og  Konráð  sögðust  mundu  taka  mynd 
Jónasar  heitins  framan-við  kvæði  hans,  ef  hún  yrði  löguð  svo,  að 
beim  bætti  hún  notandi,  og  féllust  menn  bví  á  að  slá  af  að  taka 
hana  í  Fjölni".  Fundab.  Fjölnisfél.,  Eimr.  XXXIII.,  191 — 92.  Löngu 
síðar  dró  Sigurður  málari  Guðmundsson  upp  mynd  eftir  bessari 
mynd  Helga  og  gerði  Sigfús  Eymundarson  ljósmyndir  eftir  beirri 
teikningu;  eftir  einni  af  beim  var  gerð  sú  mynd,  sem  er  fyrir  fram- 
an  2.  útg.  ljóðmæla  Jónasar,  og  bó  jafnframt  með  breytingum.  En 
ekki  hafði  neinn  beirra,  er  gerði  bessar  eftirmyndir  nokkru  sinni 
séð  Jónas,  né  heldur  hinar  upphaflegu,  lauslegu  frummyndir  Helga 
Sigurðssonar. 

***)  22.  Marz,  10  mánuðum  eftir  að  Jónas  varð  fyrir  slysinu;  er 
bví  einkennilegra,  að  meinlegar  villur  skyldu  slæðast  inn  í  frásögn- 
ina  um  bað.  Æviminningin  er  á  bls.  1 — 6  í  IX.  árg.  Fjölnis.  Aftur  var 
hún  prentuð,  ásamt  býðingu  á  frakknesku  í  ritinu  „Jónas  Hall- 
grímsson,  ses  travaux  zoologiques.  Traduction  par  Léon  Olphe  Gal- 
liard.    Copenhague    1S90", 

prentun  í  IX.  árg.  Fjölnis,  svo  sem  þar  má  sjá;*)  en  af  hinum 
óprentuðu  kvæðum  hans  kom  ekkert,  því  að  þetta  sama  ár  tóku 
þeir  Brynjólfur  og  Konráð  sér  fyrir  hendur  að  gefa  þau  út, 
ásamt  þeim  kvæðum  hans,  sem  prentuð  höfðu  verið  áður.  Skrif- 
aði  Benedikt  Gröndal  óprentuðu  kvæðin  upp,**)  þau,  sem  prent- 
uð  voru,  og  nokkur  fleiri,  sem  sleppt  var  þá.  —  Benedikt  var 
einn  af  nýliðum  í  Fjölnisfélagi  og  orti  þá  erfiljóð  eftir  Jónas, 
sem  voru  prentuð  í  Fjölni,  bls.  7 — 8,  og  sömuleiðis  3  smákvæði, 
sem  voru  mjög  sviplík  þeim  kvæðum  Jónasar,  „sem  eru  þýdd 
eða  líkt  eftir  Heine",  eins  og  Gröndal  benti  sjálfur  á  síðar.  Önn- 
ur  erfiljóð  eftir  Jónas  voru  þá  einnig  prentuð  í  Fjölni  (bls.  73 — 
74) ;  þau  mun  Gísli  Thorarensen  hafa  ort.  —  Síðasti  Fjölnis- 
fundur  var  27.  Maí,  daginn  eftir  ártíð  Jónasar.  —  En  þegar  þeir 
Brynjólfur  og  Konráð  voru  búnir  að  láta  prenta  kvæði  Jónasar, 
buðu  þeir  Bókmenntafélaginu  upplagið;***)  var  boðinu  tekið 
(26.  Apríl)  og  ákveðið  að  senda  kvæðin  öllum  félagsmönnum. 

Starfi  Jónasar  við  lýsing  íslands  var  ekki  haldið  áfram,  er 
hann  dó.  Á  fundinum,  sem  Bókmenntafélagið  hélt  skömmu  eftir 
fráfall  hans,  16.  Júní,  komu  að  sönnu  fram  tilmæli  frá  Hannesi 
Árnasyni  um,  að  honum  yrði  gefin  von  um  að  komast  að  í  stað 
Jónasar,  en  því  máli  var  slegið  á  frest,  enda  var  Hannes  bá  enn 
við  guðfræðisnám  og  lauk  ekki  prófi  fyr  en  2  árum  síðar.  En  þá 
hlaut  hann  brátt,  haustið  1848,  annað  starf,  sem  Jónasi  hafði 
verið  hugað,  kennslu  í  náttúrufræði  við  lærða  skólann  í  Reykja- 
vík,  og  hafði  Hannes  hana  á  hendi  lengi  síðan.****) 

Það  rit  um  ísland,  sem  þeir  Jónas  og  Steenstrup  ætluðu  að 
semja,  kom  aldrei,  né  heldur  neitt  stórt  rit  eða  greinileg  skýrsla 
um  rannsóknarferðir  þeirra  náttúrufræðinganna  1839 — 40.  Jón- 
as  hafði  lokið  þeirri  ritgerð,  sem  af  honum  mátti  vænta,  um 
brennisteinsnámana,  en  hana  dagaði  uppi  hjá  Steenstrup,  sömu- 
leiðis  ritgerðir  hans  um  eldgosin  og  landskjálftana.  Sýnist  þó 
svo  sem  betur  hefði  farið  á  að  koma  þeim  sem  fyrst  á  prent,  því 
að  þeirra  var  þá  fullkomin  þörf.  —  Sumarið  1845,  rúmum  3 
mánuðum  eftir  að  Jónas  dó,  tók  Hekla  að  gjósa  (2.  Sept.)  og 
héldu  gosin  áfram  allt  haustið  og  veturinn  og  fram  á  næsta  vor 
(6.  Apríl).  Var  Schythe  þá  sendur  aftur  til  íslands  um  sumarið 


*)   Því  miður  voru  frumrit  Jónasar  ekki  varðveitt  eftir  að  bú- 
ið  var  að  skrifa  þau  upp  og  prenta  sögurnar. 
**)    Sbr.  Dægradvöl,   164. 
***)    1156   eint.   fyrir  513   rd.   74   sk.  alls,   er  skyldu   borgast  eftir 
efnum  og-  ástæðum.  —  Á  haustfundi,  20.  Okt.,  voru  gerðar  ákveðn- 
ari   samþykktir   um   borgunina. 
****)    Guðfræðingatal,  139 — 40, 

(1846),  rannsakaði  hann  Heklu  og  gosið,  og  skrifaði  ágætt  rit 

um    hvorttveggja;    kom    það    út    næsta    ár.*)    —    Eftir    það    fór 

Schythe  að  rita  blaðagreinar  og  skáldsögur;  bjó  í  Höfn,  en  vor- 

ið  1850  fór  hann  til  Chile  í  Suður-Ameríku,  ritaði  greinar  um 

kennslumál  og  lagði  út  á  spönsku  bók  sína  um  Heklu;  1852  varð 

hann  prófessor  í  náttúruvísindum  í  Chile  og  næsta  ár  varð  hann 

landstjóri  í  einu  fylki  þar,  syðst  í  landi;  fór  hann  frá  því  emb- 

ætti  1865  og  varð  síðan  bankastjóri  nokkur  ár,  1870 — 74,  í  Chil- 

lan.  Hann  dó  30.  Jan.  1877.**)  —  Joh.  Reinhardt  prófessor  lifði 

aðeins   5  mánuðum  lengur  en  Jónas,  dó  31.   Okt.***)    Þá  varð 

Steenstrup  eftirmaður  hans;  tók  við  prófessorsembættinu  næsta 

vor  og  gegndi  því  nær  40  ár.  Hann  varð  frægur  maður  fyrir  vís- 

indalegar    rannsóknir    bæði    í    náttúrufræði    og    steinaldar-forn- 

fræði.  Hann  andaðist  í  hárri  elli  (84  ára),  20.  Júní  1897.****) 

—  En  um  þá  3  landa  í  Höfn,  sem  Jónasi  stóðu  næstir  á  síðustu 

árum  hans  þar  er  það  að  segja  í  fám  orðum,  að  Finnur  Magnús- 

son  varð  þessi  árin  fyrir  miklum  raunum  sem  vísindamaður,  þar 

sem  ráðist  var  á  frægar  rúna-skýringar  hans  og  færðar  sönnur  á, 

að  þær  væru  ekki  réttar;  tók  hann  sér  þetta  mjög  nærri,  því  að 

hann  var  mjög  samvizkusamur  maður  í  öllum  greinum  og  mátti 

ekki   vamm    sitt   vita.    Ætíð    var    hann   mjög    starfsamur,    enda 

ótrúlega  mikill  afkastamaður.  Hann  dó  á  aðfangadag  Jóla  1847 

66  ára  gamall  (f.  27.  Ág.  1781)*****)  Brynjólfur  varð  skamm- 

lífur  eins  og  þeir  séra  Tómas  og  Jónas,  hann  dó  18.  Okt.  1851. 

Hann  hafði  verið  skipaður  fulltrúi  í  fjármálastjórninni  mánuði 

áður  en  Jónas  dó  (þ.  e.  25  Apríl),  eftir  að  hafa  verið  settur  það 

1  ár,  en  10.  Nóv.  1848  varð  hann  forstöðumaður  íslenzku  stjórn- 

ardeildarinnar.  Hann  sat,  og  beir  Konráð  báðir,  á  grundvallar- 

laga-samkomu  Dana  1848 — 49  sem  konungkjörinn  fulltrúi  fyrir 

ísland.  Hann  var  framúrskarandi  maður  bæði  að  gáfum  og  mann- 

kostum.******)  Konráð  var  hinn  eini  af  þeim  Fjölnismönnunum 

fyrstu,  sem  entist  nokkuð  aldur.  Honum  var  veitt  kennaraemb- 


*)    Sjá  Landfrs.   Isl.   IV.,   37 — 46. 
**)    Landfrs.  IV.,  31 — 32  nm.  og  Mindeskrift  for  J.  Stp.,  IV.,  8. 
***)    Georg  Forchhammer  lifði  full  20  ár  lengur,  dó  14.  Des.  1865. 
****)   Um  hann  sjá  m.   a.   Sunnanfara,   II.,   105 — 7,   og   EimreiSina, 
XX.,  61 — 66.  Hann  kom  aftur  til  íslands  snöggva  ferS   1874,  á  þjóð- 
hátíðina,  Sonur  hans,  Johannes,  heitinn  í  höfuðiS  á  Joh.  Reinhardt, 
var  misserisgamall,  þegar  Jónas  dó,  f.  5.  Des.  1844;  hann  er  nú  ný- 
lega   dáinn    (dó    3.    Ág.    1935).   Hann   var   prófessor    í   sagnfræði    viS 
Hafnarháskóla  35  ár  og  ágætur  vísindamaSur. 

*****)   Ævisaga  Finns,  eftir  Grím  Thomsen,  er  í  N.  Félagsr.  IV. 
******)    Stutt  yfirlit  yfir  ævi  þeirra  Finns  og  Brvnjólfs  er  í  Minn- 
ingarriti   Bókm.fél.    1916,    bls.    153 — 55, 

ætti  við  lærða  skólann  vorið  eftir  að  Jónas  dó,  en  hann  fór  aldrei 
heim  og  varð  lektor  við  háskólann  2  árum  síðar.  Hann  fékk  pró- 
fessorsnafnbót  eftir  5  ár,  1853,  og  reglulegur  prófessor  varð  hann 
1862  og  var  það  til  1886.  Enn  lifði  hann  nokkur  ár;  dó  4.  Jan. 
1891.  Hann  ritaði  mikinn  f jölda  af  merkilegum  málfræðisritgerð- 
um,  einkum  um  skáldskap  fornmanna,  gaf  út  nokkur  fornrit  og 
samdi  2  stórar  orðabækur,  aðra  dansk-íslenzka,  sem  mörgum  er 
hér  kunn,  en  hin  var  yfir  fornmálið,  gerð  fyrir  englendinginn 
Cleasby  og  erfingja  hans,  en  heimtuð  frá  honum  (1854)  áður  en 
hann  hafði  nærri  lokið  við  hana,  og  gefin  út  af  öðrum  og  undir 
nafni  annars  manns,  sem  lauk  við  hana.  Má  nærri  geta,  hversu 
þungt  þetta  féll  Konráði.  En  hann  hafði  áður  orðið  fyrir  þung- 
bærum  raunum.  Þeir  Brynjólfur  og  hann  söknuðu  báðir  Jónasar, 
er  þeir  misstu  hann  frá  sér  svo  ungan,  vorið  1845.  En  Konráð 
hlaut  um  sama  leyti  annan  ástvin,  því  að  hann  trúlofaðist  þá 
ungri  og  fallegri,  danskri  stúlku.  —  Brynjólfur  gekk,  eins  og 
Jónas,  að  því  leyti  „einn  og  óstuddur  að  þeim  dimmu  dyrum".  — 
En  lífsgleðin  lék  ekki  lengi  við  Konráð;  unnusta  hans  andaðist 
vorið  1847.  Þá  hætti  hann  við  heimförina  til  skólans,  sökkti  sér 
öllum  niður  í  vísindaleg  störf  og  fylgdi  ráðum  Jónasar: 

„Harmaðu  þreyttan  þig  á  nótt  og  degi 
í  þögn  og  kyrð,  svo  hryggðin  sigra  megi". 

Allmörgum  árum  síðar,  1855,  kvæntist  hann  systur  unnustu  sinn- 
ar  og  lifðu  þau  saman  22  ár;  þá  missti  hann  hana  einnig 
(1877).*)  —  Allir  dóu  þeir  barnlausir,  Finnur,  Konráð  og  hinir 
ungu,  ógiftu  menn. 

En  hvað  leið  ástvinum  Jónasar  heima  á  Fróni?  Hann  hefir 
vitanlega  haft  bréfaskipti  við  móður  sína  og  systkini  og  jafnan 
vitað,  hversu  þeim  leið,  en  ekkert  er  nú  varðveitt  af  þeim  bréf- 
um.  Frá  séra  Þórarni  Kristjánssyni,  frænda  hans,  er  til  1  bréf 
til  hans,  ritað  14.  Febrúar  1843;  var  séra  Þórarinn  þá  aðstoðar- 
prestur  föður  síns  á  Bægisá.**)  Gunnar  Hallgrímsson  hafði  kom- 
ið  við  á  Bægisá,  þegar  hann  fór  suður  til  Bessastaða  haustið  áð- 
ur,  og  þá  sagt  þeim  feðgum  af  ferðum  Jónasar  og  líðan  um 
sumarið,  en  jafnframt  talið  óvíst,  að  hann  gæti  farið  utan  frá 
Eskifirði,  eins  og  hann  hafði  ásett  sér.  En  nokkru  áður  en  séra 
Þórarinn  skrifaði  bréfið,  hafði  komið  áreiðanleg  fregn  um  heilsu 


*)    Björn    M.    Olsen    ritaði    ævisögu    Konráðs    í    Tímarit    Bókm.- 
fél.,  XII. 

••)  Síðar  var  hann  prestur  að  Stað  í  Hrútafirði,  þá  Prest- 
bakka,  síðan  að  Reykholti  og  loks  í  Vatnsfirði  (1872 — 83).  — 
Bréfið   er  í  nr.   13   í  abr.   í  hrs.   Bmf. 

Jónasar  og  utanferð.  Hann  skrifar  Jónasi  af  högum  sínum. 
„Fólkið  hérna  í  dalnum  tók  mér  ágæta-vel,  og  hefi  eg  kunnað 
vel  við  það  síðan;  þó  er  eg  hræddur  um,  að  margir  eigi  langt  í 
land  til  að  verða  vel  kristnir  eftir  þínum  setningum."  Hann 
skrifar  einnig  dálítið  um  skyldfólkið,  bróður  Jónasar,  Þorstein, 
og  elztu  sonu  hans  (Hallgrím  og  Jónas),  segir  frá  giftingu  Hall- 
gríms  á  Steinsstöðum,  systursonar  Jónasar,  er  hann  giftist  Dýr- 
leifu  Pálsdóttur  frá  Jórunnarstöðum.  „Þér  verður  víst  skrifað 
frá  Steinsstöðum",  bætir  hann  við;  „annars  líður  þar  öllum  vel; 
móðir  þín  er  frísk  og  lífleg  öllum  vonum  framar". 

Geta  má  nærri,  hvílíkur  harmur  var  kveðinn  að  móður  Jón- 
asar  og  öðrum  ástvinum  heima,  er  þeim  var  flutt  fregnin  um 
slys  hans  og  andlát.*)  Móðir  hans  og  Anna,  dóttir  hennar,  voru 
þá  enn  sem  fyr  á  Steinsstöðum,  hjá  Rannveigu  og  Tómasi,  og 
þar  voru  þær  síðan  alla  sína  ævidaga.  Rannveig  Jónasdóttir  varð 
háöldruð  kona,  dó  7.  September  1866,  nær  níræð,  og  var  þá  Anna 
dáin  fyrir  skömmu,  20.  Júní.  Þorsteinn  var  dáinn  9  árum  áður, 
2.  Okt.  1857.  Af  sonum  hans  mun  ekki  komið  margt  manna,  en 
dóttir  hans,  Rannveig,  átti  mörg  börn.  Tómas  á  Steinsstöðum 
dó  1855,  en  Rannveig  giftist  aftur  árið  eftir  (21.  Júní)  Stefáni 
Jónssyni,  umboðsmanni  Eyjafjarðarsýslu-jarða  og  alþingis- 
manni,  varð  seinni  kona  hans.  Þau  bjuggu  einnig  á  Steinsstöð- 
um,  og  þar  andaðist  Rannveig  15.  Des.  1874.**)  Hún  var  jafnan 
talin  mikil  merkiskona,  og  þær  mæðgur  báðar.  Af  þeim  Tómasi 
og  Rannveigu  er  nú  komið  allmargt  manna,  en  þau  Stefán  og 
hún  áttu  ekki  börn  saman.  —  Hallgrímur  Tómasson  lifði  fram 
undir  aldamót;  dó  22.  Sept.  1899. 

En  hvað  leið  henni,  sem  Jónas  kvaðst  í  einverustökunum 
sínum  „harma  alla  daga".  í  athugasemdum  við  þær  og  kvæðið 
Ferðalok  í  I.  b.  er  tekið  fram,  hver  hún  var,  og  rætt  hefir  verið 
um  hana  hér  að  framan  (bls.LXXIX — X).  —  Svo  hefir  verið  sagt, 
að  hún  hafi  verið  stödd  í  brúðkaupsveizlu,  er  hún  heyrði  fyrst 
lesið  kvæðið  Ferðalok.  Hefir  það  sennilega  verið  sama  árið,  sem 
það  kom  út  í  Fjölni,  og  skömmu  eftir,  að  frétzt  hafði  lát  Jónas- 


*)  Frændkona  Jónasar  hefir  sagt  svo  frá:  „Móður  Jónasar 
dreymdi  áður  en  hún  frétti  látið  hans.  Henni  þótti  hún  sjá  mann 
koma  fljúgandi  í  loftinu,  og  um  leið  og  hann  fór  fram  hjá  henni, 
mælti  hann  fram  þessa  vísu: 

Hann  er  laus  vitS   heims  ókjör,  —  Áfram  minni  flýti  eg  för; 

hafinn  gutSs  í  ranninn.  far    vel,    mæti    svanninn". 

Dvöl,    5.    ár,    aftan   á   titilbl. 
**)   En  Stefán  11.  Okt.   1890,   88  ára.  —  Mynd  af  Rannveigu,   og 
smágrein  um  hana,  er  í  Óðni  IX.,  53, 

ar.  Skildi  hún  þegar,  við  hverja  höfundurinn  átti  í  kvæðinu,  og 
henni  duldist  nú  ekki,  hve  heitt  hann  hefði  unnað  sér,  og  að 
hann  hefði  aldrei  gleymt  sér.  Sáu  menn,  að  hún  varð  nú  mjög 
harmþrungin,  gekk  út  frá  brúðkaupsveizlunni  og  leitaði  ein- 
veru.  —  Um  hjúskaparlíf  hennar  og  heimilislíf  skal  hér  ekki 
rætt,  en  ekki  mun  það  hafa  verið  allt  eða  ætíð  „við  glaum  og 
glys"  né  sem  ánægjulegast.  En  enginn  skuggi  féll  nokkru  sinni 
á  hana.  Hún  naut  virðingar  og  vináttu  allra,  sem  kynntust 
henni.*)  Prófasturinn,  eiginmaður  hennar,  sótti  um  Sauðanes 
1847,  og  var  honum  veitt  það;  fluttu  þau  þangað  vorið  1848  og 
voru  þar  rúm  20  ár,  unz  séra  Halldór  Björnsson  dó,  1869.  Þau 
hjónin  áttu  eina  dóttur;  hún  hét  Þórunn  Sigríður;  var  fædd  10. 
Okt.  1837  og  gift  Jóni  Benediktssyni  á  Hólum  í  Hjaltadal  24. 
Sept.  1859.  Er  frú  Þóra  Gunnarsdóttir  varð  ekkja,  fór  hún  að 
Hólum,  til  dóttur  sinnar,  og  var  þar  það  sem  eftir  var  ævinnar. 
Hún  andaðist  9.  Júní  1882,**)  rúmlega  70  ára  að  aldri. 


Á  legstað  Jónasar  í  Kaupmannahöfn  hefir  honum  aldrei 
verið  reistur  neinn  minnisvarði.  Á  húsið,  sem  hann  átti  heima 
í  síðast  þar  í  borginni,  var  sett  minningartafla  um  hann  árið 
1928.  Gekkst  dönsk  kona,  cand.  mag.  Ingeborg  Stemann,  fyrir 
því.***)  Fyrir  forgöngu  íslenzku  stúdentafélaganna  í  Höfn  og 
Reykjavík  var  skotið  saman  og  veitt  fé  úr  landssjóði  til  að  reisa 
Jónasi  minnismerki  í  Reykjavík  á  aldarafmæli  hans.  Einar  Jóns- 
son  frá  Galtafelli  var  fenginn  til  að  gera  líkneski  af  Jónasi;  var 
það  steypt  úr  bronzi,  sett  á  múrstöpul  til  bráðabirgða  á  túnblett 
við  Lækjargötu  í  Reykjavík  og  afhjúpað  þar  á  aldarafmælinu 
við  hátíðlega  minningarathöf n ;  ****)  en  síðar  sama  dag  var 
farin  blysför  til  minnismerkisins  og  síðan  höfð  hátíðleg  minn- 


*)    Séra   Jón   Konráðsson   á   Mælifelli   segir   í   Prestaæfum   sín- 
um,   aS   hún   hafi  verið   „væn   og  góðhjörtuð    kona". 

**)  Hún  hvílir  í  Hóla-kirkjugarði.  —  Engin  mynd  mun  vera 
til  af  henni.  —  Séra  Einar  prófastur  Jónsson  á  Hofi  sá  hana  á  H61- 
um  1872,  er  hún  var  um  sextugt;  kvaS  hann  hana  hafa  veriS  fylli- 
lega  í  meðallagi  háa,  en  grannvaxna  og  holdskarpa;  virtist  hún  hafa 
veriS  fríS  sýnum.  —  Sbr.  Iðunni,  1925,  bls.  169 — 74.  Er  hér  sumt 
réttara  en   þar. 

***)  Taflan  var  gerS  eftir  uppdrætti,  sem  Arne  Finsen  húsa- 
meistari  bjó  til.  Á  hana  er  letraS:  Den  islandske  Digter  Jónas 
Hallgrímsson,  f0dt  paa  Gaarden  Hraun  i  0xnadal  16.  November 
1807,  d0d  i  K0benhavn  26.  Maj  1845,  havde  her  sin  sidste  Bolig. 

****)  Líkneskið  stendur  enn  á  sama  stað;  er  þaö  mest  fyrir  þá 
sök,  að  mörgum  mislíkar  þessi  mynd,  þar  á  meðal  listamanninum 
sjálfum,  aö  ekki  hefir  veriS  gengið  til  fullnustu  frá  minnismerkinu. 


—  CLXXXIX  — 

ingarsamsæti  á  þrem  stöðum  í  bænum,  þar  sem  fluttar  voru 
margar  snjallar  ræður  og  mörg  ágæt  kvæði,  svo  sem  gjörla  er 
sagt  frá  í  blöðum  þeim,  er  komu  út  í  Reykjavík  næstu  dagana. 
Á  Akureyri  og  í  Kaupmannahöfn  var  aldarafmælisins  einnig 
minnzt  með  hátíðlegum  samkvæmum  16.  Nóvember.  En  fyr  og 
síðar  hafa  ýmsir,  bæði  í  bundnu  máli  og  óbundnu,  ritað  um  Jón- 
as  og  ævistörf  hans;  hefur  honum  verið  á  þann  hátt  reistur 
margur  ágætur  minnisvarði.*) 

En  fegursta  minnisvarðann  hefir  hann  reist  sér  sjálfur. 
Slíkum  höfuðsnillingum  meðal  beztu  sona  sinna  er  þjóð  vorri 
vandgert  að  reisa  hæfilegan  minnisvarða  úr  málmi  eða  marm- 
ara.  Þeir  hafa  sjálfir  reist  allri  samtíð  sinni,  já,  jafnvel  mörg- 
um  kynslóðum  þjóðarinnar,  dýrlegra  minningarmark,  hver  um 
sig.  Einn  slíkra  manna  var  Jónas  Hallgrímsson. 

MATTHÍAS  ÞÓRÐARSON. 


*)  Minnisvarðasamskotin  og-  síðan  aldarminningin  sjálf  urðu 
til  þess,  að  nokkrir  ágætir  rithöfundar  og  skáld  fluttu  þá  merkileg 
erindi  um  Jónas;  skulu  þessi  nefnd  hér:  Jón  Ólafsson  flutti  minn- 
ingar-ræðu  11.  Marz  1900  í  Reykjavík;  hún  var  prentuð  í  „Nýju 
öldinni",  III.  b.,  en  einnig  sérstök;  Þorsteinn  Gíslason  flutti  fyrir- 
lestur  21.  Febrúar  1903  á  Seyðisfirði;  var  hann  gefinn  út  s.  á. ;  séra 
Matthías  Jochumsson  flutti  erindi  á  Akureyri  1.  Janúar  1905  og  var 
það  prentað  í  „Gjallarhorni",  III.,  nr.  1 — 2.  F.  fr.  var  við  sama 
tækifæri  flutt  kvæði,  sem  séra  Matthías  hafði  þá  nýort  um  Jónas; 
var  það  prentað  s.  st.  í  nr.  1,  og  jafnframt  í  Norðurlandi,  IV.,  nr. 
15;  gerði  séra  Bjarni  Þorsteinsson  síðan  lag  við  það  og  birti  í 
„Skírni",  79.  árg.,  370 — 71.  í  minningarsamsætinu  á  Akureyri  16. 
Nóv.  1907  flutti  séra  Matthías  einnig  aðalræðuna,  og  var  hún  síð- 
an  prentuð  í  ,,Óðni",  III.,  81 — 83.  En  á  ,,Jónasar-hátíð"  íslendinga  í 
Höfn  s.  d.  flutti  dr.  Guðm.  Finnbogason  aðalræðuna,  og  birti  síðan 
í  Skírni  s.  á.,  bls.  315 — 25.  —  Ræður  og  kvæði,  er  flutt  voru  og 
sungin  þann  dag  í  Reykjavík,  komu  út  í  blöðunum  þar  næstu  daga. 


FYLGISKJÖL. 


1.    BURTFARARVOTTORÐ. 


Ingenuus  adolescens  Jonas  Hallgrimi  filius  Hraunis  in 
0xnadalo  et  toparchia  Eyfjordensi  in  Islandia  sitis  natus  est, 
die  16to  Novembris  1807,  patre  pastore  olim  vicario  ecclesiarum, 
qvae  Bajesauis  et  Bachae  sacra  sua  celebrant,  Hallgrimo  Thor- 
steini  filio,  et  matre  Ranveiga  Jonasi  filia. 

Priusqvam  ex  ephebis  excesserat  noster,  pater  iniqvo  fato 
aqva  mersus  viduam  et  liberos  in  re  paupere  reliqvit;  attamen 
mater  filium  suum  in  artibus  liberalibus  institui  periclitata,  pri- 
mum  parumper  a  privato  praeceptore  erudiri  curavit,  et  dein 
filio  dimidium  stipendii  nacta,  ad  scholam  Bessastadensem  ab- 
hinc  sexennium  misit,  anno  vero  proximo  solidum  stipendium  a 
dictae  scholae  ephoris  juveni  nostro  benignissime  tributum  est, 
qvo  in  suum,  et,  ut  confidus  spero,  in  civium  olim  emolumentum 
usus  est,  nam  etsi  oscitanter  primum  literis  dederit  operam,  ulti- 
mo  tamen  biennio  perqvam  laudabilem  suis  studiis  operam  adhi- 
buit,  bonosqve  fecit  profectus,  nam  acuto  judicio,  memoria  satis 
fideli,  veri,  et  vivido  imprimis  pulchri  sensu  est  praeditus,  at 
praecipue  tamen  matheseos  studio  deditus;  in  examine  igitur 
publico,  cui  se  novissime  subjecit: 

in  geometria-arithmetice  et  algebra  egregiam  laudem 

in  auctoribus  latinis  et  graecis  interpretandis  \  magnam  laudem 


religionis  doctrina  et  historia 
in  stylo  latino,  danico  et  islandico 

analysi  hebraica  —  novi  testamenti  exegesi    [  laudem 
lingva  danica  intelligenda 
nactus  est.  Oratiunculam  deniqve  proprio  marte  dexterrime  ela- 
boratam  decenter  e  suggestu  pronunciavit. 

Hinc  optimae  spei  juvenem,  laboribus  scholasticis  feliciter  de- 
functum,  moribusqve  honestis  condecoratum,  faustissimis  omini- 

bus  et  votis  proseqvimur,  omnibus  rei  literariae  Maecenatibus  et 
amicis  ex  animo  mandantes.  — 

Lambhusis  die  10°  Junii  1829. 

J:  Johnaeus 

lector  theologiae. 

(L.  s.) 

Þ  ý  ð  i  n  g. 

Hinn  göfugi,  ungi  maður,  Jónas  Hallgrímsson,  er  fæddur  16. 
dag  Nóvember-mánaðar  1807  á  Hrauni  í  Öxnadal,  í  Eyjafjarðar- 
sýslu  á  íslandi.  Faðir  hans  var  Hallgrímur  Þorsteinsson,  fyrr- 
um  aðstoðarprestur  til  Bægisár-  og  Bakka-kirkjusókna,  og  móð- 
ir  hans  er  Rannveig  Jónasdóttir. 

Áður  en  þessi  lærisveinn  vor  kæmist  af  bernskuárunum, 
varð  faðir  hans  fyrir  slysi  og  drukknaði;  lét  hann  eftir  sig 
ekkju  og  born  í  ómegð.  Móðir  Jónasar  réðist  eigi  að  síður  í  að 
setja  son  sinn  til  mennta;  kom  hún  honum  fyrst  skamman  tíma 
til  kennslu  hjá  einka-kennara  og  sendi  hann  síðan  um  sex  ára 
skeið  í  Bessastaða-skóla.  Fékk  hann  hálfa  ölmusu  fyrsta  árið, 
en  næsta  ár  var  honum  vinsamlegast  veitt  full  ölmusa  af  skóla- 
stjórninni,  sjálfum  honum  til  gagns  og,  að  ég  vona,  almenningi 
einnig,  er  tímar  líða;  því  að  þótt  hann  í  fyrstu  væri  heldur 
hyskinn  við  námið,  sótti  hann  bað  tvö  síðustu  árin  mjög  lof- 
samlega  og  tók  góðum  framförum,  enda  er  hann  gæddur  skarpri 
dómgreind,  öruggu  minni,  lifandi  tilfinningu  fyrir  bví,  sem  rétt 
er,  og  einkum  bví,  sem  fagurt  er;  en  sérstaklega  er  hann  bó 
gefinn  fyrir  stærðfræðisnám.  Við  hið  almenna  próf,  sem  hann 
gekk  undir  fyrir  skemmstu,  hlaut  hann 

í  flatarmálsfræði   og   stærðfræði   ágætis-einkunn, 


í  þýðingu  úr  latínu  og  grísku,     |  ^.^ 
trufræði  og  sogu  J 


í  latneskum,  dönskum  og  íslenzkum  stíl,  ] 

útleggingu  úr  hebresku,  útskýringu  nýja-testamentisins  [  &>/■ 
og  dönsku  i 

Og  að  síðustu  flutti  hann  af  stól  á  fallegan  hátt  ágæta  ræðu,  er 
hann  hafði  samið  sjálfur. 

Þessum  efnilega,  unga  manni,  sem  nú  hefir  aflokið  skóla- 
námi  sínu  á  gæfusamlegan  hátt  og  prýddur  er  lofsverðum  siðum, 
biðjum  vjer  og  óskum  hinna  beztu  heilla,  og  felum  hann  af  heil- 
um  hug  öllum  vinum  og  velgjörðamönnum  bóklegra  mennta. 


—  CXCII  — 
2.    FJÁRHAGSVOTTORD. 


At  Studiosus  Johnas  Hallgrimsen,  der  har  tjent  i  3  Aar  som 
Kontorist  for  Land-  og  Byfogden  her  i  Byen  og'  som  nu  agter  at 
nedrejse  til  K0benhavn  for  at  studere  ved  Universitetet,  er  en 
fattig  Præstes0n  her  fra  Landet  og  aldeles  uformuende,  det 
skulde  jeg  iYJse  undlade  herved  efter  Begæring  at  bevidne,  idet 
jeg  tillige  gv'r  mig  en  Forn0jelse  af,  til  h0je  Vedkommende  at 
anbefale  dette  brave  unge  Menneske  til  at  komme  i  Betragtning 
til  enhver  passende  Underst0ttelse. 

Reikevig,  den  17.  August  1832. 

L.  Krieger, 
Stiftamtmand  over  Island. 


3.    VOTTORÐ  R.  ULSTRUPS  LANDFÓGETA. 


Herr  Studiosus  Jonas  Hallgrimsen,  dimitteret  fra  Besse- 
stad  lærde  Skole  i  Foraaret  1829,  har  i  3  Aar  arbejdet  paa  mit 
Kontor  og  i  den  Tid  ved  en  rosværdig  Flid,  Orden  og  en  eksem- 
plarisk  god  Opf0rsel  fortjent  det  bedste  Vidnesbyrd.  Denne 
haabefulde  unge  Mand  forlader  nu  min  Tjeneste  og  gaar  ned 
til  K0benhavns  Universitet  for  der  at  fuldende  hans  Studerin- 
ger.  De  gode  Forkundskaber,  han  medbringer  fra  Skolen,  hans 
fortrinlige  Naturgaver  og  hans  Lyst  til  st0rre  Uddannelse  giver 
de  bedste  Forhaabninger  om,  at  han  vil  g0re  udmærkede  Frem- 
skridt  paa  den  Bane,  han  nu  agter  at  betræde. 

Reikevig  paa  Island,  den  21.  Aug.  1832. 

R.  Ulstrup, 

Kancelliraad,  Landfoged  i  Island 

og  Byfoged  i  Reikevig. 


4.    AÐGONGUPROFSSKIRTEINI. 


Til  examen  artium  i  Oktober  1832  har  fremstillet  sig  Jonas 
Hallgrimsen  og  paa  Grund  af  de  specielle  Karakterer  for: 

Udarbejdelse  i  Modersmaalet Laud.  p.  c. 

Latin    Laud. 

Latinsk   Stil    H.  111. 

Græsk    H.  ill. 

Græsk    for    Hebraisk    H.  ill. 

Religion    Laud. 

Geografi    Laud. 

Historie    Laud. 

Aritmetik    Laud. 

Geometri    Laud. 

Fransk' '.'.'.'.'.'.'.'.'.'.'.'.'.'.'.'.'.'.'.'.'.'.'.'.'.'.'.'.'.'.'.'.'.  )  íritagen 
erholdt  Hovedkarakteren    L  a  u  d  a  b  il  i  s. 

K0benhavn,  den  22.  Oktober  1832. 

F.  C.  Sibbern, 
det  filosofiske  Fakultets  Decanus. 


5.-6.    SKÍRTEINI   UM   2.   PRÓF,   1.   OG   2.   HLUTA. 


J  o  n  a  s    H  a  1 1  g  r  i  m  s  e  n. 

Anden  Eksamens  f0rste  Del. 

Den  26.  April  1833. 

Latina    Laudab, 

Græca     Haud.  ill. 

Hist.   nat Laudab. 

Historica    Laudab. 

Math.    inf Laudab. 

Söeborg. 

Anden  Eksamens  anden  Del. 
Den.  7.  Nov.  1833. 

Psychol.  et  propæd Laudab. 

Logica  et  ethica    Laud.  p.  c. 

Physica    Laud.  p.  c. 

Math.    sup Laud.  p.  c. 

Söeborg. 

7.     IÐNISVOTTORÐ     OG     MEÐMÆLI     NÁTTÚRUFRÆDIS- 
KENNARANNA. 


Undertegnede  have  fra  den  Tid,  Herr  J.  Hallgrimsen  i 
Efteraaret  1832  kom  til  Universitetet,  faaet  Lejlighed  til  at 
iagttage  hans  Iver  for  det  naturhistoriske  Studium.  idet  han 
snart  hos  den  ene,  snart  hos  den  anden,  og  hyppigen  hos  begge 
har  h0rt  Forelæsninger  eller  beskæftiget  sig  med  specielle  Ar- 
bejder  i  de  under  vor  Bestyrelse  staaende  Museer.  Vi  have  der- 
ved  overbevist  os  om,  at  han  allerede  har  erhvervet  sig  meget 
gode  Kundskaber  i  Zoologien  og  Mineralogien.  Naar  vi  altsaa 
paa  det  varmeste  anbefale  ham  til  en  kongelig  Underst0tteIse, 
omtrent  efter  de  samme  Grundsætninger,  som  blev  fulgte  ved  de 
Stipendier,  der  tidligere  er  meddeite  til  islandske  Studenter,  som 
beskæftigede  sig  med  Naturstudium,  har  vi  den  faste  Overbe- 
visning,  at  han  vil  g0re  en  rosværdig  Undtagelse  fra  Antallet 
af  de  Islændere,  der  ved  Misbrug  af  det  anf0rte  Stipendium  for- 
anledigede  dets  Ophævelse. 

Hvis  det  findes  passende  at  underkaste  Anstfgeren  den  af 
ham  foreslaaede  Betingelse,  ved  en  aarlig  Eksamen  at  give  Be- 
viser  paa  hans  Flid,  da  er  vi  meget  villige  cil  at  paatage  os 
denne  Eksamination. 

K0benhavn,  den  30.  Nov.  1835. 

J.   Reinhardt.         G.   Forchhammer. 


8.    TILBOÐ   UM   ISLENZKA   FUGLAFRÆÐI. 


Það  er  öllum  félagsbræðrum  mínum  kunnugt,  að  lítið  hefir 
hingað  til  verið  unnið  að  íslands  náttúrufræði,  og  ekkert  er  rit- 
að  um  það  efni  á  voru  máli,  sem  nokkurt  gagn  er  í,  nema  grasa- 
fræðin  hans  Hjaltalíns,  er  félagið  gaf  út  á  prent  fyrir  nokkrum 
árum,  og  engin  bók  er  til  á  íslenzku,  hvorki  ill  né  góð,  um  dýrin 
okkar  í  sjó  og  á  landi,  og  engin  um  neitt  af  ódafnendunum, 
hvorki  salt-  né  jarð-tegundir,  málma  né  steina.  Þetta  ollir  bví, 
að  þjóðin  ber  lítið  skynbragð  á  eðli  beirra  hluta,  sem  eru  allt 
í  kring  um  hana,  og  verður  að  fara  varhluta  af  gagninu  og  gleð- 
inni,  sem  það  veitir,  að  þekkja  betur  myndirnar,  sem  lífið  birtist 
í,  og  skoða  samband  þeirra  s[ín  á]  milli.  Þess  vegna  býst  ég  við, 

flestum  [muni]  sýnast  eins  og  mér,  að  íslendingum  veitti  ekki 
af  að  eignast  bók,  er  lýsti  því  úr  náttúrunni,  sem  landið  á  til. 
En  það  er  ekki  hlaupið  að,  að  rita  þess  konar  bók,  svo  bað  verði 
nokkur  mynd  á  henni,  því  það  er  helzt  of  lítið,  sem  búið  er  í 
haginn  fyrir  ritarann.  Það  þarf  að  skoða  marga  hluti  og  grennsl- 
ast  eftir  þeim  í  landinu  sjálfu,  áður  en  því  verði  fram  komið. 
Á  sumu  mætti  samt  byrja  undir  eins,  til  að  mynda  á  fuglunum 
og  spendýrunum,  og  fiskunum  líka,  ef  til  vill,  þó  margt  sé  enn 
þá  óljóst  um  hagi  þeirra. 

Að  þessu  verki  vildi  ég  styðja  eins  og  mér  er  auðið,  en  get 
það  ekki,  nema  með  aðstoð  annara  góðra  manna,  af  því  það  er 
ísjárvert  að  taka  lán  til  að  láta  prenta  bækur  á  sinn  kostnað. 
Vil  ég  nú  bjóða  félaginu  að  reyna  til  að  semja  íslenzka  fugla- 
fræði,  ef  það  vill  kaupa  handritið  og  láta  prenta  bókina  á  sinn 
kostnað,  og  gæti  hún  þá  orðið  einn  partur  úr  dýrafræðinni  ís- 
lenzku,  ef  félaginu  þóknaðist  að  láta  halda  áfram.  Ég  get  ekki 
sagt  greinilega,  hvað  hún  myndi  verða  stór;  bó  held  óg,  hún 
geti  varla  orðið  minni  en  10  arkir.  —  Bið  ég  nú,  að  félagið  vilji 
skera  úr:  a)  hvort  það  vill  nota  sér  af  þessu  tilboði,  og  b)  hvað 
miklu,  hér  um  bil,  það  vill  launa  mér  ómakið,  ef  því  líkar  rit- 
lingurinn,  þegar  hann  er  búinn;  því  mér  er  ekki  hægt,  bó  ég 
vildi,  að  semja  hann  fyrir  ekki  neitt. 

Kaupmannahöfn,  þann  30.  Marz  1836. 

Jónas  Hallgrímsson. 
Til 

Hins  íslenzka  bókmenntafélags  í  Kaupmannahöfn. 


9.    KAFLI  ÚR   UMSÓKN   UM   FERÐASTYRK. 


Saaledes  vover  jeg  nu  underdanigst  at  ans0ge  det  h0je  Kol- 
legium  om  en  passende  Understöttelse  til  at  foretage  en  natur- 
videnskabelig  Rejse  i  Island,  som  maatte  vare  \xk  Aar,  eller  fra 
indeværende  Aars  Foraar  til  næstkommende  Aars  Efteraar. 

Foruden  at  denne  ansögte  Naadesbevisning  vilde  give  mig 
den  0nskeligste  Lejlighed  til  at  udvide  mine  Kundskaber,  at  for- 
berede  en  ny  Behandling  af  en  eller  anden  Afdeling  af  den  is- 
landske  Fauna  og  samle  Materialier  til  Bestemmelsen  af  Landets 
oryktognostiske  og  geognostiske  Forhold,  tror  jeg,  at  et  ikke 
uvigtigt  praktisk  0jemed  kunde  forbindes  med  min  Rejse,  hvis 

det  h0je  Kollegium  maatte  behage  at  paalægge  mig  at  unders0ge 
de  islandske  Fiskerier,  saavel  i  naturhistorisk  som  0konomisk  og 
historisk  Henseende.  Fiskerierne  er,  som  bekendt,  den  anden 
Hovederhvervskilde  for  det  hele  Land,  men  ikke  desto  mindre  er 
deres  Forhold  kun  saare  lidet  blevne  undersögte.  Det  er  ingen 
Tvivl  underkastet,  at  hvis  det  maatte  lykkes,  jevnsides  med  Frem- 
stillingen  af  den  islandske  Fiskefaunas  naturhistoriske  Forhold, 
at  samle  det  væsentligste  af  disse  Fiskeriers  Historie  til  indevæ- 
rende  Tid  og  sammenligne  Resultaterne  af  de  [de]  forskellige 
Steder  brugte  Fremgangsmaader,  saavel  med  större  som  mindre 
Fart0jer,  vilde  derved  kastes  et  saadant  Lys  over  denne  for  Is- 
land  vigtige  Erhvervsgren,  at  det,  rigtigen  benyttet,  maatte 
kunne  f0re  til  megen  Forbedring  og  saaledes  bidrage  til  den 
voksende  Folkemængdes  Underhold  og  Velstand. 

Foruden  det,  som  i  denne  Henseende  maatte  kunne  udvirkes, 
vilde  Hovedstadens  naturhistoriske  Samlinger  kunne  vente  noget 
Udbytte  af  denne  Rejse,  naar  jeg  i  den  Henseende  blev  forsynet 
med  en  Instruktion  og  sat  i  Stand  til  at  bestride  de  Transport- 
og  Indpakningsomkostninger,  som  er  forbundne  med  Indsamlin- 
gen  og  Nedsendelsen  af  de  Naturgenstande,  som  jeg  maatte  blive 
beordet  til  at  anskaffe. 

Endelig  tillader  jeg  mig  underdanigst  at  bemærke,  at  da 
det  formentligen  vilde  findes  mest  hensigtsmæssigt,  at  jeg  om 
Vinteren  tog  mit  Ophold  ved  Faksebugten,  hvor  Landets  betyde- 
ligste  Fiskerier  til  den  Tid  drives  med  störst  Energi,  og  jeg  saa- 
ledes  kom  til  at  være  i  Nærheden  af  Reikevig  og  den  lærde  Skole 
paa  Bessestad,  vilde  dette  give  mig  Lejlighed  til  paa  enkelte 
Vinteraftener  at  holde  populære  Foredrag  over  en  eller  anden 
naturvidenskabelig  Materie,  og  saaledes  muligen  vække  nogen 
Interesse  for  en  i  Island  hidtil  næsten  ubekendt  Videnskab,  om 
hvis  store  Indflydelse  paa  et  Folks  materielle  og  aandelige  Frem- 
skridt  der  kun  kan  være  een  Stemme. 

Jeg  vover  underdanigst  at  haabe,  at  det  h0je  Kollegium,  der 
saa  ofte  og  gerne  söger  Lejlighed  til  i  enhver  Henseende  at 
fremme  Islands  Vel,  ogsaa  denne  Gang  til  fors0ge,  om  mine 
videnskabelige  Bestræbelser  ikke  kunde  f0re  til  noget  Gavn. 

K0benhavn,  den  .  .   Marts  1838. 

Underdanigst 
Jónas  Hallgrímsson. 

10.    UPPÁSTUNGA   UM    LÝSING   ÍSLANDS. 


Fyrir  16  árum  síðan  hefir  deild  hins  íslenzka  [bók]mennta- 
félags  í  Kaupmannahöfn  komið  á  prent  lýsingu  íslan[ds]  í  síð- 
ari  deild  hins  1.  parts  af  hinni  almennu  lan[da]skipunarfræði. 
Það  er  alkunnugt,  hversu  prýð[ilega]  þessi  lýsing  er  af  hendi 
leyst,  það  sem  hún  nær,  ei[nk]um  begar  litið  er  á,  hversu  ónógar 
skýrslur  u[m]  landið  höfundurinn  hafði  sér  til  aðstoðar,  þá  [er] 
hann  samdi  hana,  eins  og  sjá  má  af  formála  bó[kar]  hans,  svo 
ég  þarf  ekki  að  vera  hræddur  um,  nokk[ur]  ætli,  sem  ég  vilji 
rýra  þann  sóma,  er  hann  hef[ir  á]unnið  sér  með  fullum  rétti 
fyrir  snilli  sína  og  [iðju]semi,  þótt  ég  dyljist  ekki  við,  að  þess- 
ari  lýsi[ngu]  sé  í  mörgum  hlutum  ábótavant,  þar  sem  margt 
[vant]ar,  er  óskandi  væri,  að  þar  hefði  verið  um  getið,  [en] 
sumt  er  ekki  all-greinilegt  og  sumt  rangt,  en[da]  hafa  töluverð- 
ar  umbreytingar  orðið  í  landinu,  [síðan]  þessi  bók  var  samin. 
Mér  virðist  því,  sem  það  væri  [mjög]  þarft  og  sómasamlegt,  að 
félag  vort  leitaðist  við  [að]  auka  hana  og  endurbæta  og  koma 
henni  síð[an  á]  prent  í  annað  sinn,  eins  vel  af  hendi  leystr[i  og] 
föng  væru  á.  Ég  get  og  ekki  ætlað  neinum  [af  oss  hér,  að]  hann 
[vildi  láta  hlífa  þessu  félagi  voru  við]  ærnum  kostnaði  til  að 
láta  [prenta  slíka  bók,  því  það  hefir]  berlega  sýnt,  hversu  mjög 
því  þykir  u[m  það  vert,  að]  almenningur  geti  fengið  sem  bezta 
og  [réttasta  bók]  til  að  kynna  sér  alla  lögun  og  eðli  lands[ins, 
og]  hvernig  því  er  skift  og  skipað  niður  af  þeim,  s[em  þar]  búa. 

Eg  leyfi  mér  því  að  bera  upp  fyrir  deild  vorri,  hvort  ekki 
myndi  vera  ráðlegt  að  kjósa  nefnd  manna  og  fela  henni  á  hendur 
að  safna  öllum  fáanlegum  skýrslum,  fornum  og  nýjum,  er  lýsi 
íslandi  eður  einstökum  héröðum  þess,  og  undirbúa  svo  til  prent- 
unar  nýja  og  nákvæma  lýsing  á  íslandi,  er  siðan  verði  prentuð 
út-af  fyrir  sig  á  félagsins  kostnað. 

Þessi  nefnd  virðist  mér  ætti  að  byggja  á  þeim  hinum  ágæta 
stofni,  sem  þegar  er  reistur,  en  auka  hann  og  bæta  með  því  að 
nota  gamlar  og  nýjar  sögur  og  ferðabækur,  og  öll  önnur  rit,  er 
á  nokkurn  hátt  lýsa  íslandi,  en  umfram  allt  ætti  hún  samt  að 
láta  sér  vera  annt  um  að  fá  greinilegar  lýsingar  á  hverri  ein- 
stakri  sveit,  er  bezt  myndi  heppnast  með  því  að  skrifast  á  við 
alla  presta  og  aðra  fróða  og  skynsama  menn  um  allt  landið,  og 
biðja  hvern  fyrir  það,  sem  honum  væri  kunnugast,  [og  jafnframt 
ætti  nefndin  að  geta]  feng[ið  mikinn  fróðleik  hjá  þeim  mönn- 
um],  sem  hér  eru  samankomnir   [víðs  vegar  að  af]   landinu,  og 

eins  í  Bessastaðaskóla,  væri  þ[ess  le]itað  eftir  einhverri  hagan- 
legri  reglu. 

Eg  held,  ekki  myndi  veita  af  5  mönnum  í  þes[sa]  nefnd  og 
enginn  ætti  að  sitja  í  henni  lengur  en  [tvö]  ár,  áður  hann  væri 
valinn  upp  aftur,  eður  þá  ein[hver]  í  staðinn  hans,  en  hve  nær 
sem  einhver  vi[ki  burt]  úr  nefndinni  endrarnær,  ætti  þegar  á 
næsta  fundi  a[ð  velja]  annan  mann  í  staðinn  fyrir  hann;  en 
nefndin  [sjálf]  ætti  á  hverjum  venjulegum  félagsfundi  að  skýra 
[deild]inni  frá  atgjörðum  sínum  og  hversu  mikið  s[ér  hefði] 
orðið  ágengt. 

Nú,  ef  félagsdeild  vorri  þykir  málefni  þetta  [nokk]ru  skifta, 
vil  ég  mælast  til,  að  nefnd  manna  sé  kosin  [hér]  á  fundinum  iil 
að  íhuga  það  fyrirfram  nákvæm[lega,]  og  því  næst  að  skýra 
deildinni  frá,  hvort  þeim  vi[rðist]  ráðlegt  að  halda  lengra  fram 
í  það,  og  þá  me[ð  hver]ju  móti  skipa  skuli  landafræðisnefnd- 
inni  og  hve[rjar]  reglur  félagið  eigi  að  setja  henni  til  að  haga 
[störf]um  sínum  eftir.  Myndi  þessi  undirbúningsnefnd  geta 
orði[ð  bú]in  að  afljúka  starfi  sínu  svo  tímanlega,  að  það  [yrði] 
lagt  undir  ráðagjörð  og  dóm  félagsdeildar  vorr[ar  á]  næsta  fundi. 

Kaupmannahöfn,  25.  dag  Ágúst-mán.  1838. 

J.  Hallgrímsson. 
Til 

Hins  íslenzka  bókmenntafélags  í   Kaupmannahöfn. 


11.    YFIRLÝSING  STEINGRÍMS  BISKUPS  JÓNSSONAR. 


Sollicitanten,  f0dt  den  16.  November  1807,  er,  efter  at  have 
i  6  Aar  nydt  Undervisning  i  Bessestad  lærde  Skole,  derfra  dimit- 
teret  den  10.  Juni  1829.  I  hans  under  No.  1  in  copia  hoslagte 
Dimissions-Testimonium  fremhæves  især  hans  skarpe  Dömme- 
kraft,  tro  Hukommelse,  gode  Sæder,  levende  Sans  for  det  sande 
og  skönne,  hans  fortrinlige  Interesse  for  det  matematiske  Stu- 
dium,  og  endelig  hans  udmærket  godt  udarbejdede  Dimissions-  el- 
ler  Pröve-Prædiken.  Dette  Vidnesbyrd  af  samtlige  Skolens  Lærere 
stemmer  overens  med  Resultatet  af  den  Opmærksomhed,  jeg  alt 
tidlig  henvendte  paa  Sollicitanten  som  Discipel  i  bemeldte  Skole. 
I  hans  sidste  Skoleaar  erholdt  han,  som  den  anden  mest  ud- 
mærkede  Discipel  i  Skolen,  Flittighedsbel0nning. 

Dimitteret    fra    Skolen    antog   han    Kontortjeneste    hos    da- 

værende  Land-  og  Byfoged,  nu  afgangne  Kancelliraad  Ulstrup, 
hvis  hædrende  Vidnesbyrd  om  Sollicitantens  Forhold  i  denne  hans 
treaarige  Stilling  er  vedlagt  Ans0gningen  under  No.  2. 

I  Aaret  1832  tog  han  til  K0benhavns  Universitet,  fremstillede 
sig  i  Oktober  Maaned  samme  Aar  til  examen  artium,  og  erholdt 
Hovedkarakteren  laudabilis,  som  behageligt  maatte  erfares  af 
Ans0gningens  Bilag  No.  3. 

I  Aaret  1833  absolverede  han  anden  Eksamens  f0rste  og  an- 
den  Del,  ogsaa  med  bedste  Karakter,  samt  med  Udmærkelse  i  de 
filosofiske  Discipliner  (Bilag  No.  4  og  5). 

Derefter  bestemte  han  sig  f0rst  til  det  jurdiske  Studium,  men 
vendte  derfra  igen  efter  nogen  Tids  Forl0b,  dertil  bevæget  — 
efter  som  jeg  har  ladet  mig  fortælle  —  dels  af  fortrinlig  Lyst 
til  det  naturhistoriske  Studium,  dels  af  Haab  om  en  st0rre 
Stipendii-Underst0ttelse,  hvortil  han  selv  purfattig  h0jligen 
trængte.  —  Som  Bevis  for,  at  han  allerede  i  Aaret  1835  havde 
opvakt  store  Forhaabninger  om  hans  Fremskridt  i  dette  Studium, 
hvilket  han  siden  den  Tid  uafbrudt  skal  have  fortsat,  kan  den 
under  No.  6  Ans0gningen  in  copia  vedlagte  Attest  tjene. 

Paa  Grund  af  de  saaledes  fremlagte  Bevisligheder  kan  jeg 
ikke  andet  end  antage,  at  Sollicitanten  fordelagtig  har  anvendt 
sin  Tid  saavel  i  Bessestad  Skole,  som  ved  K0benhavns  Universi- 
tet,  og  derved  indsamlet  saadanne  Kundskaber,  som,  om  end  ej 
med  Hensyn  til  det  egentlig  teologiske,  saa  dog  i  Henseende  til  de 
med  Teologien  i  n0je  Forbindelse  staaende  filosofiske  og  natur- 
historiske  Videnskaber,  sætte  ham  ved  Siden  af  en  attestatus 
theologiæ. 

Fremdeles  bemærkes,  at  Sollicitanten  alt  har  gjort  sig  be- 
kendt  ved  adskillige  smagfulde,  om  uddannet  Tænkning  og  æste- 
tiske  F0lelser  vidnende  Afhandlinger,  hvoriblandt  mig  er  bekendte 
2  i  det  islandske  Sprog  skrevne  og  i  Tidsskriftet  Fj0lnir  trykte, 
vel  for  en  Del  oversatte  Afhandlinger,  den  ene  om  Jordens  Natur 
og  Oprindelse,  den  anden  om  Fiskenes  Natur;  samt  en  i  det 
danske  Sprog,  med  Titel:  Geysir  og  Strokkur.  —  Sidstnævnte 
lille  Skrift  er  et  Brudstykke  af  Forfatterens  Dagbog  eller  Op- 
tegnelser  paa  hans  Rejse  i  Island  i  Aaret  1837. 

Endelig  skulde  jeg  ikke  lade  uber0rt,  at  oftbemeldte  Solli- 
citant  er  et  poetisk  Geni,  hvorpaa  han,  saavel  i  det  danske,  som 
islandske  Sprog  har  afgivet  Pr0ver;  hvilken  Egenskab,  som 
staaende  i  n0je  Forbindelse  med  Veltalenheden  overhovedet,  men 
især  den  præstlige,  synes  at  fortjene  Opmærksomhed. 

If0lge  alt  det  foranf0rte  maa  jeg  i  Henseende  til  erhvervet  vi- 
denskabelig  Dannelse,  Indsigt  og  Lærdom,  anse  Sollicitanten  kvali- 

ficeret  til  det  præstlige  Embede,  og  vil  derfor  meget  0nske,  at 
han  kunde  blive  befordret  til  et  af  de  bedre  Præstekald  i  Island, 
uagtet  jeg  intet  bestemt  t0r  sige  om  hans  0konomiske  Duelighed, 
da  han  hidtil  ikke  har  haft  Lejlighed  til  at  vise  sig  i  saa  Hen- 
sende,  og  jeg  netop  af  denne  Grund  formener,  at  han  var  bedre 
tjent  med,  hvis  han  kunde  erholde  Lærerplads  ved  den  islandske 
lærde  Skole. 

FRÁ  EÐLISHÁTTUM   SPENDÝRANNA. 
(Upphafið). 


FLOKKUN    EFNISINS. 


i.    A.  Frá  ætterni  spendýranna  og  sambandi 
þeirra  við  önnur  dýr. 

2.  Frá  f  jórum  greinum  dýrarikisins. 

3.  Frá  þvi,  hvernig  beindýrunum  er  skipt  i  flokka. 

4.  Frá  skyldugleika  spendýranna  við  önnur  beindýr. 


B.  Frá  sköpulagi  og  eðli  spendýranna. 

a.  Frá   beinagrind   spendýranna. 

b.  Frá   liffærum   spendýranna. 
Yfirlit. 

a.    Frá  næringarfærunum. 

a.  Tennurnar. 

b.  Meltingarfærin. 
Frá  andfærunum. 
Frá  skilnaðarfærunum. 
Frá  æðakerfinu. 
Frá  getnaðarfærunum. 
Framhald.    Frá  burðinum. 
Frá  skilningarvitunum. 

a.  Augun. 

b.  Eyrun. 

c.  Nasirnar. 

d.  Tungan. 

e.  Þefunarfærin. 


9. 

b. 

10. 

c. 

11. 

d. 

12. 

e. 

13. 

f. 

14. 

15. 

16. 

17. 

18. 

19. 

g.    Frá  vöðvakerfinu. 

20. 

h.    Frá  sinakerfinu. 

c. 

Frá 

húð  og  lit  spendýranna. 

21. 

a. 

Húöin. 

22. 

b. 

Hárin. 

23. 

c. 

Liturinn. 

24. 

d. 

Frá 

vörnum  og  verjum  spendýranna. 

25. 

e. 

Frá 

fæðslu   spendýranna. 

26. 

f. 

Frá 

hræringu   spendýranna. 

27. 

g. 

Frá 

rödd  spendýranna. 

28. 

h. 

Frá 

svefni   spendýranna. 

i. 

Frá 

hita   spendýranna. 

29. 

k. 

Frá 

lifsaflt   spendýranna. 

30. 

a.    Frá  aldrinum. 

31. 

b.   Hvað  dýr  eru  lifseig. 

32. 

1. 

Frá 

sálu   spendýranna. 

33. 

m. 

Frá 

nytsemi   ogskaða,  er  spendýrin   gjðra. 

34. 

n. 

Frá 

veiðum   og  tamningu   spendýranna. 

35. 

Endii 

(?). 

1. 

Áður  en  farið  sé  að  lýsa  eðlisfari  og  lífernishátt- 
um  spendýra  þeirra,  sem  til  eru  á  íslandi  og  í  ís- 
lands  höfum,  þykir  það  vera  tilhlýðilegt,  að  geta  fyrst 
stuttlega  um  ætterni  allra  spendýra,  að  víkja  á,  í 
hvaða  sambandi  þau  séu  við  önnur  dýr  og  hvar  þau 
eigi  heima  í  dýraröðinni,  og  því  næst  að  skýra  frá 
sköpulagi  þeirra  og  eðli.  Mun  það  þá  verða  greini- 
legra  og  skýrara  í  huga  lesandans,  er  síðar  skal 
segja  frá  kynferðum  og  tegundum  hinna  íslenzku 
spendýra,  hverri  fyrir  sig. 

A.    Frá  ætterni  spendýranna  og  sambandi  þeirra 
við  önnur  dýr. 

2. 

Frá  fjórum  deildum  dýrarikisins. 

Dýrfræðingar  vorrar  aldar  hafa  með  fullum  rök- 
um  leitt  það  í  ljós,  að  hversu  margbreytt  sem  sköpu- 

lag  dýranna  virðist  að  vera,  má  þó  skipta  öllum  dýra- 
myndum  í  fjórar  deildir,  er  þykja  vera  gjörðar  sín 
eftir  hverri  fyrirmynd  (typus).  Þessar  fjórar  deildir 
dýranna  köllum  vér  beindýr,  lindýr,  liðdýr 
og  geisladýr. 

1.  Beindýr  eður  hryggdýr  (animalia  verte- 
brata). 

Helztu  einkenni  þeirra  eru  þessi:  Heili  og  mæna 
eru  hulin  beinum,  er  heita  hauskúpa  (cranium) 
og  hryggur  (columna  uertebralis).  Beggja  megin 
hryggjarins  eru  rifin  (costœ)  og  útlimirnir  (artus). 
Öll  beinin  til  saman  talin  heita  beinagrind  (sce- 
letus,  Skelet),  og  eru  það  innviðirnir  í  líkömum  þess- 
arar  dýradeildar.  Vöðvarnir  (musculi)  liggja  utan 
á  beinunum  og  eru  þeir  festir  á  þeim.  Innyflin  eru 
hulin  innan-í  búknum.  Öll  beindýr  hafa  rautt  blóð, 
vöðvahjarta  og  Ivíkjálkaðan  munn,  er  lýkur  sér  upp 
þversum.  Þau  hafa  fjögur  aðgreind  skilningarvit  á 
höfðinu  og  aldrei  fleiri  útlimi  en  fjóra.  Kynið  er 
jafnan  sundurgreint. 

Hinar  3  deildir  dýranna  er  vant  að  kalla  einu 
nafni  beinleysingja  (animalia  non  vertebrata), 
af  því  þau  hvorki  hafa  hrygg  né  önnur  b^in  innan- 
undir  vöðvunum.  Þeim  má  stuttlega  lýsa  á  þessa  leið: 

2.  L  i  n  d  ý  r  i  n  (animalia  mollusca)  hafa  vöðva, 
sem  fastir  eru  á  einni  saman  húðinni,  en  húðin  er 
nokkurs  konar  mjúkur  hólkur  eður  skýla,  er  dregin 
verður  sundur  og  saman  á  ýmsa  vegu,  og  myndar 
hún  oftlega  utan-um  sig  skeljar  eður  kufunga.  Innan-í 
skelinni  eru  innyflin  og  sinakerfið.  Það  eru  smá-hnút- 
ar,  fastir  saman  á  sinataugum;  liggja  þeir  hinir  merk- 
ustu   utan-um   vælindismunnann    og    kalla  menn  þá 


—  6  — 

heila  (cerebrum).  Flest-öll  lindýr  hafa  að  eins  tvö 
skilningarvit,  smekkfæri  og  augu  (ein  ætt  lindýranna, 
kolkrabbarnir,  heyra),  og  vantar  þau  þó  margsinnis. 
Þau  hafa,  fullgjört  æðakerfi  og  andfæri  greind  frá 
öðrum  pörtum  líkamans.  Næringarfærin  eru  framt  að 
því  eins  vönduð  og  í  beindýrunum^ 

3.  Liðdýrin  (animalia  articulata)  hafa  þver- 
skorur  á  kroppskýlunni,  er  skipta  henni  sundur  í 
hringa,  harða  eður  lina.  Vöðvarnir  eru  festir  á  innra 
fleti  kroppskýlunnar.  Sinakerfið  eru  tveir  strengir,  er 
liggja  eftir  kviðnum  endilöngum  og  eru  með  smá- 
hnútum  hingað  og  þangað.  Fremsti  hnúturinn  liggur 
við  vælindismunnann  og  er  hann  kallaður  heili,  þótt 
hann  sé  öngvu  stærri  en  hinir.  Þegar  liðdýr  hafa 
kjálka,  ljúkast  þeir  sundur  til  hliðanna,  svo  munnurinn 
snýr  upp  og  ofan.  Þau  hafa  sum  fætur  á  hliðunum, 
en  þó  eru  mörg  þeirra  fótalaus. 

í  sumum  kynþáttum  liðdýranna  vantar  hjartað  í 
æðakerfið,  enda  hafa  þau  hvorki  tálkn  né  lungu,  en 
í  þess  stað  liggja  opnar  pípur  (tracheœ)  hingað  og 
þangað  um  allan  búkinn,  og  eru  þær  í  andfæra  stað. 
Þau  hafa  bæði  sjón  og  smekk,  og  líkindi  eru  til,  að 
sum  þeirra  heyri. 

4.  Geisladýrin  (animalia  radiata)  eru  svo 
sköpuð,  að  tilfinningargögnin  og  hvikfærin  liggja  í 
hring  utan-um  miðdepil  líkamans,  og  leiðir  af  þessu 
sköpulagi,  að  þau  hafa  enga  h  æ  g  r  i  hlið  né  v  i  n  s  t  r  i, 
og  eru  þvi  stundum  kölluð  hliðleysingjar  (ani- 
malia  asymmetrica).  Líkjast  þau  í  þessu  tilliti  urtun- 
um,  sem  allar  eru  skapaðar  með  slíkum  hætti.  Þau 
hafa  hvorki  greinilegt  sinakerfi  né  sjáanleg  skilning- 
arvit.  Nokkrar  menjar  æðakerfisins  er  að  sjá  í  sum- 


um  þeirra.  Andfærin  liggja  oftast  nær  utan-á  búkn- 
um.  f  flestum  þeirra  eru  garnagöngin  ekkert  nema 
poki,  endagarnarlaus,  og  þau,  sem  lægst  eru  í  dýra- 
röðinni,  þykja  vera  sem  eintómur  hvopi  (pulpa),  er 
þó  getur  hrært  sig  og  fundið  til. 

3. 

Frá  því,  hvernig  beindýrunum  er  skipt  í  bálka. 

Þó  hér  hafi  verið  stuttlega  yfirfarið,  má  það  samt 
ráða  af  þessari  lýsingu,  að  beindýrin  séu  hin  æðsta 
grein  á  dýralífsins  mikla  og  margbrotna  tré.  *)  Bein- 
dýrunum  má  aftur  skipta  í  fjóra  ættbálka  (classes); 
eruþað:  1.  s p  e n d ý r i n  (mammalia),  2.  fuglarnir 
(aues),  3.  skriðdýrin  (reptilia)  og  4.  f i s k a r n i r 
(pisces).  Hér  verður  ekki  skýrt  utan  f rá  hinum  f yrst- 
nefnda  ættbálki. 

4. 

Frá  uppruna  spendýranna  og  skyldugleika  við  önnur  beindýr. 

Spendýrin  eru  hin  æðsta  grein  beindýranna.  Þau 
eru  risin  af  ættstofni  skriðdýranna  og  nálgast  aftur 
á  tvo  vegu  fuglana  og  fiskana  (flugmýs  og  hvalir), 
þótt  það  sé  fremur  að  hinu  ytra  sköpulagi  en  að 
verulegum  skyldugleik.  Því  má  enginn  láta  það  villa 
sig,  þó  dýrfræðingarnir  séu  vanir  að  skipa  fuglun- 
um  á  milli  spendýranna  og  skriðdýranna,  og  ætla 
fyrir  þá  sök,  að  þeir  séu  sá  liður,  er  tengi  þessa  tvo 


*)  Það  er  röng  hugmynd,  þótt  hún  sé  býsna-almenn,  að  ímynda  sér 
<lýrin  eins  og  beina  röð  eður  keðju  neðan  frá  hinni  lægstu  tegund  og  til 
hinnar  æðstu.  Hitt  er  miklu  réttlátara,  að  ímynda  sér  dýraríkið  eins  og  eik 
eður  hrislu  með  miklum  og  margkvisluðum  greinum. 

bálka  saman;  því  fuglarnir  eru  að  líkindum  risnir  af 
hinum  sama  stofni  sem  spendýrin  og  standa  þannig 
samsíða  eins  og  tvær  hríslur,  runnar  upp  af  einni 
rót,  þótt  ekki  séu  þær  jafnar  að  vegsemd  né  marg- 
breytni. 

B.  Frá  sköpulagi  og  eðli  spendýranna. 

Frá   beinagrind   spendýranna. 

5. 

Henni  má  skipta  í  þrjá  hluti :  höfuð,  búk  og  útlimu. 

1.  Höfuðið  (caput)  er  hinn  æðsti  partur  á 
dýrslegum  líkama,  og  einkum  er  það  furðulega  fagurt 
og  haglega  skapað  á  hinum  æðri  dýrtegundum,  og 
svo  er  mikið  um  vert  höfuðlögunina,  að  af  henni  má 
marka  allt  eðli  og  lífernisháttu  þeirra  dýra,  er  höfuð- 
in  eiga,  ef  dýrfróður  maður  sér  þau  að  eins.  Er  það 
ekki  að  undra,  þar  sem  skilningarvitin  eru  öll  á  höfð- 
inu  (að  tilfinningunni  fráskilinni)  og  sinakerfið,  sem 
að  er  andans  verkfæri,  hefir  þar  uppruna  sinn  í  heilan- 
um,  en  næringargögnin  hefjast  á  þessum  hluta 
líkamans.  Höfuðbeinunum  má  skipta  í  heilakúpu 
og  andliti.  Heilakúpan  (cranium)  er  ofan-  og  aftan- 
til  á  höfðinu,  og  nær  hún  fram  að  augum.  Hún  er 
sett  saman  úr  mörgum  beinum  og  smám,  sem  oft 
eru  vaxin  saman,  einkanlega  í  gömlum  dýrum.  Heila- 
kúpan  minnkar  og  kjálkarnir  verða  lengri  að  þvr 
skapi,  sem  dýraættirnar  verða  manninum  ólíkari  (ap- 
ar,  vargar,  jórturdýr,  hvalir).  A  n  d  1  i  t  i  ð  (facies)  er 
framan-á  höfðinu.  Má  í  því  nefna  kinnbeinin,  kjálk- 
ana,  gómbeinið  og  nefbeinið.   Kjálkarnir  eru  tvennir„ 


efri  kjálkar  og  neðri  kjálkar.  Efri  kjálkarnir  (maxillæ 
superiores)  eru  fastir  og  óhræranlegir.  Þeir  ná  ekki 
saman,  því  dálítið  bein,  sem  kalla  mætti  millum- 
kjálkabein  (os  intermaxillare)  situr  að  framan  á  mill- 
um  þeirra.  Neðri  kjálkarnir  (maxillœ  inferiores)  leika 
á  völtum  og  eru  þær  ýmislega  lagaðar,  eftir  því  sem 
eðli  dýranna  er  margbreytt.  Þegar  munnurinn  á  ein- 
ungis  að  ljúkast  sundur  og  saman  (á  vörgunum  t.  a. 
m.),  snýr  liðhnúturinn  (processus  condyloideus)  á 
kjálkunum  þversum,  og  er  hann  þá  mjór  og  liggur  í 
grópi  á  höfðinu.  Þegar  kjálkarnir  eiga  mest  að  bær- 
ast  fram  og  aftur  (t.  a.  m.  á  nagdýrunum,  músum  o. 
s.  frv.),  er  hann  líka  mjór,  en  snýr  þá  langseftir.  Þeg- 
ar  þeir  eiga  að  bærast  töluvert  til  beggja  hliða  (á 
jórturdýrunum,  t.  a.  m.  nauti),  er  hann  að  mestu 
leyti  flatur  eða  í-kúpuvaxinn;  og  þegar  ekkert  af  þessu 
á  að  vera  öðru  fremur  (t.  a.  m.  á  öpunum),  þá  er 
hann  hnöttóttur.  Gómbeinið  (os  palatinum)  hvelfist 
yfir  munninn  ofanverðan  á  millum  efri  kjálkanna.  Nef- 
beinið  (os  nasi)  skýlir  ilmfærunum  og  liggur  það  fram- 
frá  augunum  millum  kinnbeinanna. 

Upphöfuðið  og  framhöfuðið  eru  hvort  öðru  gagn- 
stæð,  eins  og  áður  var  á  vikið.  Hið  fyr-nefnda  er 
einkum  ætlað  andanum  til  þjónkunar,  en  hið  síðar- 
nefnda  líkamanum.  Af  þessum  tveim  hlutum  höfuðs- 
ins  má  því  marka,  hvort  hið  æðra  eður  óæðra  lífið 
hafi  yfirburð  í  skepnunni,  sem  höfuðið  á,  eftir  því, 
sem  þeir  bera  mikið  eður  lítið  hvor  af  öðrum. 

2.  í  búknum  eru  hryggurinn,  rifin  og 
bringubeinið.  Hryggurinn  er  gjörður  úr  áföstum 
liðum  (hryggjarliðum,  uertebris),  og  má  honum  skipta  í 


—  10  — 

háls,  framhrygg,  spjaldhrygg  eður  mjó- 
hrygg,  mjaðmhryggogrófu.  Há\s\'\ðimir  (uertebrœ 
vollares)  eru  7  í  öllum  íslenzkum  spendýrum*)  og  eru  því 
vanir  að  geta  sveigzt  meira  en  hryggurinn,  einkum 
sá  hinn  fremsti  liður  eður  banakringlan  (atlas).  Lið- 
irnir  í  framhryggnum  (rifjaliðirnir,  uertebrœ  dor~ 
sales)  eru  ætíð  jafnmargir  rifjunum  hvoru  megin.  Rif- 
i  n  eru  með  tvennu  móti,  þau  er  liggja  millum  hryggj- 
ar  og  bringubeins  (aðalrif,  costœ  verœ)  og  hin  rifin 
þar  fyrir  aftan  (aukarif,  costœ  spuriœ),  sem  tengd  eru 
við  þau  hin  fremri  á  brjóskteinum,  framan-  og  neðan- 
vert  á  síðunum.  Bringubeinið  (sternum)  er  sett  sam- 
an  úr  fáeinum  smábeinum  og  er  það  mjótt  í  flest- 
öllum  spendýrum.  **)  Mjóhryggurinn  (uertebrœ  lumba- 
res)  er  ýmist  langur  eða  stuttur,  og  er  liðugleiki  búks- 
ins  að  miklu  leyti  kominn  undir  sköpulagi  hans. 
Mjaðmhryggurinn  (uertebrœ  sacrales)  er  stuttur,  og 
liggur  hann  á  millum  mjaðmanna.  Rófuliðirnir  (uerte- 
brœ  caudales)  eru  mjög  svo  ólíkir,  bæði  að  tölu  og 
sköpulagi,  og  eftir  því  fer  nytsemi  rófunnar,  svo  að  hún 
stundum  verður  þýðingarlaus  að  kalla  má,  en  aftur 
stundum  ómissandi,  t.  a.  m.  hvalsrófan,  sem  orðin  er 
að  sporði  og  hið  bezta  sundfæri.***) 

3.  Öll  spendýr  hafa  4  útlimu,  tvo  framlimu  (hendur, 
hramma,   lappir,   fætur,   hreifa   eður   bægsli)    og   tvo 


*)  Það  er  ekki  utan  ein  spendýraætt,  sem   hefír  meira   en  7  hálsliðu; 
eru  það  seindýrin  (m.  tardigrada)  og  hafa  þau  9  hálsliði. 

**)  í  flugmúsunum  er  bringubeinið  breitt  og  með  kambi,  viðlíka  og 
skipið  í  fuglunum;  er  það  til  þess,  að  vöðvarnir,  sem  bera  vængina  og 
þurfa  að  vera  sterkir  og  fyrirferðarmiklir,  geti  komizt  fyrir  á  bringunni. 

***)  Sumar  apategundir  haía  rófuna    til   að   halda  sér  með    og  vefja 
honni  um  limar  trjánna. 

afturlimu,  —  nema  hvaldýrin;  þau  hafa  öngva  aftur- 
limu  og  sést  ekkert  mót  fyrir  þeim,  utan  ef  telja 
skyldi  tvö  smábein,  er  liggja  millum  vöðvanna  aft- 
ur  við  sköpin.  —  Útlimum  spendýranna  má  skipta  í 
fjóra  hluti: 

a.  Framlimirnir  (bógarnir,  artus  antici);  í 
þeim  er  herðarblað  (scapula)  og  fylgir  því  stund- 
um  viðbein  (clauicula);  þá  upphandleggur 
eða  bóghnúta  (brachium);  það  er  ætíð  eitt  bein; 
þá  framhandleggur  eða  sperruleggur  (anti- 
brachium),  í  honum  eru  tvö  bein  (ulna  og  radius), 
og  eru  þau  stundum  vaxin  saman;  loksins  kemur 
höndin  (fóturinn,  manus  v.  pes  anticus)  og  eru 
það  þessi  bein :  úlnliðsbeinið  (carpus),  milli 
sperruleggs  og  miðhandar,  miðhöndin  (fram- 
fótarleggurinn,  metacarpus)  og  fingurnir 
eður  tærnar  (digiti);  þeir  eru  aldrei  fleiri  en  fimm, 
og  fækka  stundum  svo  ekki  eru  eftir  nema  tveir 
(eins  og  í  jórturdýrunum)  eður  einn  (í  hestinum). 
Kjúkurnar  (phalanges)  í  fingrunum  eru  jaf naðar- 
lega  þrjár,  og  stundum  þó  ekki  nema  tvær  eður  ein. 
í  þumalfingrinum  eður  tánni,  sem  komin  er  í  hans 
stað,  eru  þær  aldrei  fleiri  en  tvær.  Fremsta  kjúkan 
heitir  naglarliður  (rhizonychium). 

b.  Afturlimirnir  (artus  postici);  í  þeim  eru 
mjöðmin,  og  er  hún  sett  saman  úr  þrem  beinum 
(os  iliacum,  os  ischii  og  os  pubis);  samsvarar  hún 
herðarblaðinu  í  bógnum;  þá  hnútan  (femur)  og  er 
hún  ætíð  eitt  bein,  eins  og  upphandleggurinn  eður 
bóghnútan ;  þá  lærleggurinn  (crus) ;  hann  er  settur 
saman  úr  tveim  beinum  (tibia  og  fibula)  og  eru  þau 

oftlega  vaxin  saman ;  þá  h  n  é  s  k  e  1  in  eða  s  m  j  ö  r  - 
valsugurinn  (patella),  og  er  ekkert  bein  í  bógn- 
um,  er  samsvari  honum,  nema  í  flugmúsaættinni;  og 
loksins  afturfóturinn  (pes  posticus),  sem  svip- 
aður  er  framfætinum  eður  höndinni;  eru  í  honum 
ristarleggurinn  (af turf ótarleggurinn,  iarsus)y 
miðfóturinn  (miðristin,  metatarsus)  og  t æ r n - 
ar  (digiti). 


Frá  liffærum   spendýranna. 

6. 

Yfirlit. 

Því  er  svo  varið  í  náttúrunni,  að  hið  æðra  lífið 
tekur  sér  hvarvetna  fótfestu  á  hinu  óæðra,  sameinar 
það  sér  og  leiðir  það  aftur  í  ljós  í  nýrri  og  algjörð- 
ari  mynd.  Urtirnar  eru  dýrunum  óæðri,  og  því  birtist 
urtalífið  aftur  í  dýrunum,  sameinað  öðru  æðra  lífi 
eður  dýralífinu.  Hvortveggja  lífin  eiga  sér  aðgreind 
verkfæri  í  likömunum,  er  aðstoða  hvert  annað  og 
gjöra  dýrið  í  sameiningu  að  þeirri  hinni  einu  og 
óskiptanlegu  veru,  sem  það  er. 

Urtalífi  dýrsins  þjóna  þessi  líffæri: 

1.  Næringarfærin,  þau  er  fæðunni  veita 
viðtöku. 

2.  Andardráttar-  og  f  rádráttar-f  ærin, 
þau  er  breyta  pörtum  líkamans,  mynda  nýja  parta 
og  kasta  aftur  öðrum  á  burt. 

3.  Æðakerfið,  er  f lytur  fæðsluefnið  um  líkam- 
ann  og  aðstoðar  andardrátt  og  frádrátt. 

4.  Æxlunarf ærin,  er  vinna  að  getnaði  nýrra 
dýra  og  eru  mjög  svo  náskyld  frádráttarfærunum. 
Dýr[a]lífinu  þjóna  þessi  líffæri: 

1.  Skilningarvitin,  sem  taka  við  þeim  áhrif- 
um,  er  að  utan  koma. 

2.  Hvikfærin  (vöðvakerfið),  er  veita  dýrunum 
styrk  til  að  bærast,  og 

3.  sinakerfið,  er  vekur  atgjörðir  allra  líf- 
færanna,  og  einkum  beggja  þeirra,  er  síðast  voru 
nefnd. 

Nú  skal  verða  stuttlega  skýrt  frá  þessum  líffær- 
um  spendýranna,   er  hér  voru  talin,  hverju  fyrir  sig. 
a.  Frá  næringarfærunum. 

7. 

Tennurnar. 

8. 

Meltingarfœrin. 

Meltingarfæri  spendýranna  eru  göng  eður  rás  í 
gegnum  búkinn.  Fyrst  er  munnurinn,  þá  kverk- 
arnar,  þá  vælindið  niður  fyrir  þind,  þá  mag- 
inn,  og  er  hann  harla  margbreyttur,  eftir  því,  sem 
eðlisfari  dýranna  og  margbreytni  fæðunnar  við  þarf; 
þá  garnirnar. 

III. 


IV. 


MAMMALIA  ISLANDIÆ. 
SPENDÝR  Á  ÍSLANDI  OG  í  ÍSLANDS  HÖFUM. 


A.   Með  ganglimum. 

A.    Með  klóm. 

a.    Með  vígtönnum 


/.  Ferœ. 


a.  Plantigrada. 
Ursus. 

1.  Ursus  maritimus. 

b.  Digitigrada. 
Felis. 

2.  Felis  domestica. 
C  a  n  i  s. 

3.  Canis  familiaris. 

4.  Canis  lagopus. 
L  u  t  r  a. 

5.  Lutra  —  ? 


Vargar. 
Ilstígar. 

Bjarndýrakyn. 
Hvítabjörn. 

Tástígar. 
Kattakyn. 
Köttur,  högni,  kisa. 
Hundakyn. 
Hundur,  tík. 
Refur,  tófa. 
Otrakyn. 
Sæotur. 


2.  Rosores. 


b.    Vígtannalaus. 

Nagdýr. 


Mus. 

6.  Mus  rattus. 

7.  Mus  musculus. 

8.  Mus  sylvaticus. 

9.  Mus  Islandicus? 


Músakyn. 
Valska. 
Heimamús. 
Hagamus. 
íslenzk  mús. 


B.    Með  hófum  (klaufum). 
a.    Framtannalaus  að  ofan-fram. 
3.  Ruminantia.  Jórturdýr. 

a.    Með  slóhornum. 
I.         Bos.  Nautakyn. 


10.  Bos  taurus. 


Boli,  kýr. 

II.        Ovis. 

11.  Ovis  aries. 
III.         Capra. 

12.  Capra  hircus. 


Sauðakyn. 
Hrútur,  ær. 
G  e  i  t  a  k  y  n. 
Geit,  hafur,  haðna. 


IV.         Cer|vus. 

13.  Cervus  tarandus. 


b.    Með  fellihomum. 

Hj  artakyn. 
Hreindýr.j 


II. 


b.    Með  f ramtönnum  ofan-  og  neðan-fram. 


4.  Pachy dermata. 

a.  Solidungula. 

I.         E  q  u  u  s. 

14.  Equus  caballus. 

b.  Multungula. 
II.         S  u  s. 

15.  Sus  scrofa. 


Pykkhýðingar. 
Með  einlægum  hófum. 
Hestakyn. 
Hestur,  meri. 

Með  klofnum  hófum  (klaufum). 

Svínakyn. 

Heimasvín,  göltur,  gylta. 


B.    Með  sundfærum. 

A.    Með  fjórum  útlimum. 
5.  Phocacea.  Seldýr. 

a.    Bitalaus. 


Phocœ. 
I.         Phoca  propria. 

16.  Ph   Groenlandica. 

17.  Ph.  anellata. 

18.  Ph.  foetida. 

19.  Ph.  variegata. 

20.  Ph.  barbata. 

21.  Ph.  leucopla. 

(Er  uden  al  Tvivl  en 

22.  Ph.  (Halichoerus)  gry- 

pus. 
Cystophora. 

23.  C.  borealis. 


Selir. 

A  ð  a  1  s  e  1  i  r. 
VöðuseJur. 
Hringanóri. 
Fjallselur? 
Landselur. 
Kampselur. 
Hafselur,  veturliði. 
ung  cystophora.) 

Útselur,  vigraselur. 

Blöðruselur. 

Blöðruselur. 

III. 


24. 


Trichechi. 
Trichechus. 
T.  rosmarus. 


b.    Með  bitum. 

Rostungar. 

Rostungakyn. 

Rostungur. 


II. 


III. 


IV. 


V. 


VI. 


VII. 


B.    Með  tveim  útlimum  og  sporði. 
Cetacea.  Hvaldýr. 

a     Blásturholslausir. 
Cetacea  herbiuora.         Grashveli. 

?  sirenia.         Hafgufa,  margýgur,  mar- 

bendill? 


b.    Með  blásturholi. 

Cetacea  ordinaria. 

Hvalir. 

a.    Tannfiskar. 

1.  Með  skaplega  stóru  höfði. 

D  e  1  p  h  i  n  u  s. 

Höfrungakyn. 

25 

D    delphis. 

Höfrungur. 

26. 

D.  tursio. 

Svinhvalur. 

Phocaena. 

Marsvínakyn. 

27. 

Ph.  orca. 

Háhyrningur. 

28 

Ph.  globiceps. 

Marsvín. 

29. 

Ph.  phocæna. 

Hnísa. 

Delphinapterus. 

Hvitingakyn. 

30. 

D   a  bicans. 

Mjaldur. 

Heterodon. 

Nefhvalakyn. 

31. 

Heterodon  dalei. 

Andarnefja. 

Monodon. 

Náhvalakyn. 

32. 

M.  monoceros. 

Náhveli. 

2.    Með  afstóru  höfði. 

Physeter. 

Búrakyn. 

33. 

Ph.  macroceph[al]us. 

Búrhvalur. 

34. 

Ph.  —  ? 

Rauðkembingur. 

35. 

Ph  fistulainrostroS  b. 

Hnýðingur? 

36. 

Ph.  catodon. 

Sverðfiskur,  flattenningur. 

37.  Ph.  microps. 


Sverðfiskur  (minni),  selbúri. 


—  17  — 

b.    Skíðisfiskar. 
1.    Balænoptera.  Bakbægslingar. 

a.  Með  sléttum  kviði. 

VIII. ?  Hnúfubökur. 

38.  Balæna  physalus.  Hnúfubakur. 

b.  Með  hrukkóttum  kviði. 
IX. ?  Reyðar. 

39.  Balæna  musculus.  Steypireyður. 

40.  B.  boops.  Hrefna,  hrafnreyður. 

41.  B.  rostrata?  Geirreyður? 

42.  B.  —  ?  Hafreyður. 

2.    Balænæ.  Bakbægslislaus. 
X ?  Sléttbökur. 

43.  Balæna  mysticetus.        Sléttbakur. 

44.  B.  glacialis.  Norðhvalur. 


SELAFLOKKURINN. 

EFTIR   S.  NILSSON. 
(Upphafið). 


Þessi  spendýraflokkur  er  á  annan  bóginn  skyld- 
ur  vörgunum  og  koma  þar  saman  ættirnar  selur 
(phoca)  og  otur  (latra),  en  á  hinn  bóginn  hvöl- 
unum,  og  koma  þar  saman  á  tvo  vegu  ættirnar  sæ- 
1  j  ó  n  (otaria)  og  höfrungur  (delphinus)  og  r  o  s  t  - 
ungur  (trichechus)  og  grashveli. 

Flokkseinkenni  seldýranna  eru  mjög  Ijós  og  greini- 
leg,  og  má  koma  þeim  í  stutt  mál  á  þessa  leið: 

Selirnir  eru  hœrð  spendýr  með  sundfótum  (hreif- 
um),  og  afturhreifarnir  liggja  aftur  frá  kroppnum  og 
geta  ekki  borið  dýrið  á  gbngu. 

2 

Það  líggur  beint  við  að  skipta  öllum  seldýrum 
í  tvær  greinar: 

1.  Allir  verulegir  jaxlar  eru  með  tveim 
tannrótum  (en  verulegir  jaxlar  eru  a  lir,  nema 
endajaxlarnir). 

Þar  eru  þessi  kyn: 
Trjónuselur  (stenorhynchus  Fr.  Cuvier). 
Sœmúkur  (Pelagius  F.  Cuv.). 
Selur  (phoca  Linn.). 

2.  Aðal-jaxlarnir  (tveir  öllu  megin)  með 
einni   r  ó  t. 

Halichoerus  (Nilss.). 

Trichechus  (Linn.). 

Cystophora  (Nilss.). 

Otaria  (Per.). 
Öll  þessi  selakyn,  nema  hið  síðasta,  eru  eyrna- 
laus  (vantar  úteyru)  og  loðin  á  hreifum  (fótum)  fram 
á  klær. 

I.    ÆTT. 

Jaxiarnir  tvírættir,  annað  hvort  allir 
eður  að  minnsta  kosti  tveir,  næstir  enda- 
j  öxlunum. 

1 .    k  y  n :    Stenorhynchus. 

Hauskúpan,  sén  að  ofan:  Langleit,  eggmynduð;  4 
langar  og  mjóstrýtóttar  framtennur  (gaddar),  ||  sterkir, 
nærfellt  jafnstórir  jaxlar,  allir  tvírættir,  með  þrem 
háum  strýtubroddum  í  einni  röð;  er  miðbroddurinn 
stærstur  þeirra  og  boginn  lítið  eitt  aftur  á  við,  en 
hinir  beygjast  báðir  að  honum. 

Klærnar  mjög  litlar,  3  á  hverjum  afturfæti 
(hreifa). 

Af  þessu  kyni  þekkjum  [vér]  ekki  nema  eina 
tegund: 

Stenorhynchus  leptonyx. 

Baklangur,  grámórauður  á  bakið,  gulflekkóttur  á 
hliðunum,  bleikur  á  kviði  og  vöngum  og  kringum 
augun. 

Hauskúpan:  Augnagarðurinn  langur  og  digur, 
sívalur  ofan;  hnúður  framan-við  augnatóftina;  góm- 
urinn  aftan-til  hornskorinn  eður  bogadreginn.  Niður- 
kjálkinn  breiðastur  um  annan  jaxl. 

Lýsing:  Eina  skinnið  af  þessu  dýri,  sem  hingað- 
til  komst  í  dýrasöfn  Norðurálfunnar,  er  geymt  í  París- 
arborg  (Cuv.,  Rech.  s.  1.  0.  foss.  V.  1.,  p.  208).  Nasa- 
holurnar  eru  aðgreindar  og  miðseymið  loðið.  Búkhárin 
eru  stutt  og  slétt,  misstór,  en  þellaus,  einlit  frá  rót- 
um,  hvítgul  og  svartflekkótt ;  framfæturnir  (hreifarnir) 
loðnir  fram  á  fit,  með  litlum  klóm,  beinum;  aftur- 
hreifarnir  líka  loðnir  fram  á  fit;  skipta  sér  í  tvær 
stórar  og  þrjár  litlar  blöðkur;  á  útrönd  hinna  síðar- 
nefndu  sitja  þrjár  flatar  smáklær.  Liturinn  er  ekki 
ólíkur  og  á  landsel;  grámórauður  á  höfði  og  baki, 
með  gulum  smáflekkjum  beggja  megin  hnakkans,  og 
gulnar  æ  meir  niður-eftir  síðunni,  svo  kviður  og 
hreifar  eru  ljósbleikir,  einlitir,  og  eins  er  liturinn  á 
kinnunum  og  kringum  augun.  Lengdin  T  9";  ungt  dýr. 

Hauskúpur,  sem  Nilsson  hefir  mælt  í  París  og 
Lundúnum: 


/. 

2. 

3. 

Lengd 

16 

14 

13 

Breidd 

8 

7Va 

66/, 

Kjálki 

12 

103/8 

» 

Þessar  hauskúpur  eru  eftir  sögn  frá  Falklandseyj- 
unum,  Suður-Georgíu  og  Makará  (Macquarie-Flod)  í 
Nýja-Hollandi. 

Stöðvar  og  annað  fleira:  Trjónuselurinn  heldur 
til  í  suðurhöfum  frá  Nýja-Hollandi  suður  að  ísum. 
Hann  er  við  Falklandseyjar,  Nýja-Holland,  Nýju- 
Georgíu  og  víðar,  og  fer  stundum  að  sögn,  eins  og 
landselur,  upp  í  árnar  til  bráða.  Tennurnar  sýna  ljós- 
lega,  að  hann  er  einhver  hinn  grimmasti  vargur. 

2.  kyn:    Pelagius  Fr.  Cuv. 

Hauskúpa:  Sén  að  ofan :  Breið-spormynduð, með 
mjög  afturbognum  uppkjálkum;  \  snubbóttar  fram- 
tennur  með  stalli  á  að  innan  við  broddinn,  fjjj  jaxlar 
fergðir,  strýtóttir,  með  smáhökum  framan  og  aftan. 

Klærnar  á  framhreifunum  litlar  og  oftast  nær 
öngvar  á  afturhreifunum. 

Af  þessu  kyni  þekkjum  vér  ekki  heldur  nema 
eina  tegund: 

Sœmúkur  (Pelagius  Monachus). 

Mósvartur,  með  stórum  hvítum  flekki  á  kviðnum, 
sem  nær  beggja  vegna  upp  á  síður;  kamphárin  rand- 
heil,  afturhreifarnir  klólausir.  Lengd  10-12  fet. 

VIÐAUKI. 

Phoca. 

Rkvik.  '42.  J.  H. 

Totallængde 2  Al.    6" 

L.  ad  caudam 1—21" 

L.  fra  Navlen 23" 

L.  fra  N.  til  Gatboret 17" 

Forlabbernes  Bredde .  7" 

Bagl.  do 12" 

Fra  0jets  overste  Krog 3V2 

Tykkelse  om  Forlabberne 1  Al.  11" 

Do.  om  Midten 1  —    10" 


NOGLE  BEMÆRKNINGER 
OM  DEN  ISLANDSKE  ÚTSELUR. 


Det  har  hidtil  været  uafgjort,  om  den  Sælhunde- 
art,  som  man  i  Island  har  givet  Navn  af  útselur, 
vetrarselur  og  paa  nogle  Steder  vigraselur,  maatte 
anses  for  en  ny,  af  de  nordiske  Faunister  ubeskreven 
Art,  eller  om  disse  Navne  blot  var  lokale  Benævnel- 
ser  paa  en  eller  anden  af  de  for  Island  allerede  be- 
kendte  Arter,  eller  endelig,  en  for  andre  Steder  be- 
kendt  Art,  der  hidindtil  ikke  fandtes  anf^rt  som 
hjemmehorende  ved  de  islandske  Kyster.  Efterstaaen- 
de  Bemærkninger  meddeles  som  et  Bidrag  til  dette 
Sporgsmaals  Afgorelse. 

Horrebow*)  anforer  en  stor  Sælhundeart  ved  Is- 
land  under  det  danske  Navn  0sæl,  som  vistnok  maa 
være  synonym  med  den  islandske  útselur.  Dette  kan 
man  blandt  andet  slutte  sig  til  af  den  Maade,  hvor- 
paa  denne  Forfatter  siger  at  0sælen  fanges,  nemlig 
ved  at  slaas  med  Kæppe,  naar  den  er  krobet  op  paa 
de  ubeboede  0er,  thi  dette  er  just  den  endnu  mest 
brugelige  Fremgangsmaade.  Olafsen  og  Paulsen,  i 
deres  Reise  igiennem  Island,  omtaler  denne  Sælhunde- 
art  paa  flere  Steder  (Ss.  219—20,  488—89,  529  og 
750)  under  det  islandske  Navn,  og  anforer  en  Del 
angaaende  dens  Levemaade  og  Forplantning  m.  m., 
hvoriblandt  den  meget  karakteristiske  Kendsgerning, 
at  útselen  foder  sine  Unger  oppe  paa  0er  og  Holme 


)  Tilforladelige  Efterretninger  om  Island,  Kabenhavn  1752,  S.  234-35. 

i  Begyndelsen  af  Vinteren.  Ikke  destomindre,  og 
uagtet  Horrebow  regner  0sæ'en  i  blandt  storre  is- 
landske  Arter,  har  dog  Fabricius  i  hans  Fauna  Groen- 
landica  *)  optaget  disse  Navne  som  Synonymer  under 
Arten  phoca  foeiida,  og  ham  har  siden  Mohr**)  fulgt, 
skont  han  selv  anslaar  det  fuldvoksne  Dyrs  Længde 
til  4á5  Alen.  Senere  har  Thienemann***)  opstillet  en 
ny  Art  under  Navnet  ph.  scopulicola,  som  han  ud- 
giver  for  Islændernes  útselur.  At  dette  imidlertid  er 
urigtigt,  tror  jeg  vil  blive  klart  af  det  folgende.  Men 
jeg  maa  derhos  i  Forbigaaende  bemærke,  at  jeg  hol- 
der  mig  overbevist  om,  at  den  sidstnævnte  Forfat- 
ters  scopulicola  er  i  Grunden  ikke  nogen  ny  Art,  men 
at  han  maa  have  haft  for  sig  et  Eksemplar  af  ph. 
variegata  Nilsson,  som  var  blevet  ukendeligt  ved  det 
af  Knippelslagene  knuste  Hoved,  hvorved  da  tillige 
de  tykke  Læber  er  opstaaerie,  thi  det  beskrevne 
Eksemplar  er  sikkert  det  samme,  som  han  i  sin 
»Reise  im  Norden  Europas«,  2.  Abth.,  S.  213,  omtaler, 
og  som  Grímsoboerne  bragte  med  fra  en  Knippel- 
jagt.  Da  nu  desuden  Farven  paa  Thienemanns  Figur 
kommer  ph.  uariegata  temmelig  nær  og  han  selv  be- 
kender,  at  Tandforholdene  stemmede  overens  med 
den  sidstnævnte  Arts,  medens  han  paa  den  anden 
Side  ikke  har  set  sig  i  Stand  til  at  angive  noget  til- 
fredsstillende  Artsmærke  for  sin  formentlige  nye  Art, 
tror  jeg,  at  denne  indtil  vMere  ikke  kan  antages,  og 
der  var  saaledes  ingen  Grund  til  for  den  Sags  Skyld 
at  forandre  Nilssons  meget  betegnende  Artsbenæv- 
nelse  variegata  til  endnu  et  nyt,  skont  ogsaa  i 
visse  Henseender  godt  Navn  (ph.  littorea).  —  Om- 
trent  til  samme  Tid  som  Dr.  Thienemann  offentlig- 
gjorde  sine  »Bemerkungen«,  har  Faber  i  Tidsskrift  for 
Naturvidenskaberne  (4.  B.,  S.  114)  henkastet  den  Yt- 


•)    S.  13. 

**)    Forsog  til  en  isl.  Naturhistorie  ved  N.  Mohr.    Kobenhavn  1786,  S.  5. 
"**)    Naturhist.  Bemærk.  ved  Thienemann,  1.  Abth.,  Leipzig  1824,  S.  59. 

ring,  at  den  islandske  útselur  er  identisk  med  ph. 
grypus  Fabr.  Melchior*)  har  imidlertid  ikke  turdet 
antage  denne  Mening  imod  Thienemanns  Autoritet, 
og  saaledes  er  den  tvivlsomme  ph.  scopulicola  gaaet 
over  i  hans  Prisskrift,  hvor  den  da  ogsaa  udgives 
for  at  være  den  i  Island  almindeligt  bekendte  under 
Navnet  vetrarselur  og  útselur.  Men  dette  forholder 
sig  ikke  saaledes.  Den  nojagtige  pg  skarptseende 
Faber  havde  derimod  vistnok  Ret.  Útselen  er  en 
virkelig  ph.  grypus,  eller  i  alt  Fald  en  Grypus- 
formen   meget   nærstaaende  Art. 

For  nærmere  at  bestyrke  denne  Paastand,  vil 
jeg  beskrive  et  Kranium,  som  jeg  i  indeværende 
Efteraar  har  medbragt  fra  Island,  og  som  nu  fmdes 
i  det  kongelige  Museum  her  i  Staden.  Jeg  har  selv 
taget  det  af  et  Dyr,  som  blev  skudt  i  næstafvigte 
August  Maaned  ved  Akraneset  i  Borgarfjord-Syssel, 
paa  den  sydvestlige  Kant  af  Island  —  Jeg  fik  ved 
et  Tilfælde  Underretning  om,  at  en  Skytte  havde 
paa  dette  Sted  faaet  en  ung  ú  sel  og  bragt  samme 
til  Reykjavík  tilligemed  nogle  Stykker  af  ph.  varie- 
gata.  Jeg  ilede  da  til  Stedet,  men  kom  desværre  for 
sildigt.  Skindet  var  trukket  af,  Indvoldene  udtagne, 
Skroget  parteret  og  Stykkerne  til  Dels  borttagne. 
Endog  Vejdehaarene  var  med  storste  Omhyggelighed 
udpillede  —  som  man  fortalte  —  til  Medicin!  Her 
var  altsaa  ikke  at  tænke,  hverken  paa  nogen  Under- 
sogelse  af  den  ydre  Form,  eller  paa  anatomiske  Iagt- 
tagelser.  Ikke  engang  et  fuldstændigt  Skelet  kunde 
jeg  erholde.  Jeg  maatte  da  lade  mig  noje  med  Kra- 
niet  og  den  Forsikring  af  Skytten,  at  saavel  han  som 
alle  sagkyndige,  der  saa  Dyret  helt,  havde  erkendt 
det  for  at  være  en  ung  Han,  tilhorende  Arten 
vetrarselur  eller  út^elur,  som  er  meget  bekendt  paa 
disse  Steder  (se  Olafsens  og  Paulsens  Rejse,  S.  219 
—20).  Ved  det  forste  Blik  paa  Tænderne  og  Hovedets 


')   Danmarks  og  Norges  Pattedyr,  Kobenhavn  1834. 

Dannelse  syntes  jeg  rigtignok  straks,  at  jeg  maatte 
have  en  ph.  grypus  for  mig;  men  paa  den  anden 
Side  forekom  mig  den  aftrukne  Hud  at  være  altfor 
mork.  Den  var  graalig-brun,  morkest  paa  Ryggen  og 
uplettet.  Kloerne  paa  Forlallerne  fik  jeg  at  se;  de 
lignede  fuldkomment  dem  paa  en  ung  ph.  grypus  i 
den  kongelige  Samling  paa  Farven  nær,  som  var 
hornbrun,  medens  dennes  er  for  det  meste  sorte. 
Selve  Lallernes  Dannelse  var  overenstemmende  med 
Thienemanns  Beskrivelse  af  ph.  Halichoerus.  Længden 
havde  været  omtrent  3  Alan. 

Ved  Hr.  Professor  Reinhardts  Godhed  har  jeg 
faaet  Lejlighed  til  at  sammenligne  ovennævnte  Kra- 
nium  med  Skallen  af  det  originale  Eksemplar  af  Ph. 
grypus,  som  Fabricius  har  beskrevet  i  Naturhist.  Selsk. 
Skrift.  1  B.,  2  H.,  S.  163  flg.,  hvor  tillige  denne  Skal 
findes  aftegnet,  Tab.  XIII,  fig.  4.  Men  da  Underkæber- 
ne  til  denne  Skal  mangler,  har  jeg  ved  Sammenlig- 
ningen  af  Underkæbens  Tænder  benyttet  det  for- 
omtalte  udstoppede  Eksemplar  af  en  yngre  ph.  gry- 
pus  i  det  kongelige  Museum. 

Disse  Kraniers  Tandforhold  er  folgende:  A.  I 
Overkæben  (det  islandske  Eksemplar  og  Original- 
Eksemplaret) :  6  Fortænder;  de  to  yderste  er  stærke, 
noget  fladtrykte,  med  en  konisk,  indad  og  noget  til 
Siden  bojet  Spids;  de  fire  midterste  meget  mindre,. 
paa  Siderne  fladtrykte  og  tilspidsede;  store,  koniske, 
spidse,  bagudbojede  Hjorntænder;  5  enkelte  Kind- 
tænder  paa  hver  Side  (det  islandske  Eksemplar  en 
liden  6.  Tand  i  den  hojre  maxilla),  hvoraf  de  4 
forreste,  fremadrettede,  med  bagudbojet  Spids,  den 
femte  og  bageste  med  en  lige,  pyramidal  Spids;  den 
forreste  er  mindst,  anden  og  tredje  de  storste.  B.  I 
Underkæben  (det  islandske  Eksemplar  og  den  ud- 
stoppede,  unge  ph.  grypus):  4  fladtrykte  Fortænder, 
de  yderste,  storste  staar  længere  ud  end  de  to 
midterste;  Hj^rnetænder  som  i  Overkæben;  5  Kind- 
tænder  paa  hver  Side,  hvoraf  den   anden  er  st0rst„ 

den  tredje  har  en  Flig  paa  den  bageste  Rand,  den 
fjerde  og  femte  har  to  smaa  Flige,  een  paa  hver  Side; 
den  bageste  Tand  er  den  laveste.  De  sammenlignede 
Eksemplarers  Tandforhold  er  saaledes  i  det  væsent- 
lige  fuldkomment  overensstemmende.  Som  Forskellig- 
heder  maa  dog  bemærkes:  1.  At  det  islandske  Kra- 
niums  Tænder  er  i  det  hele  taget  stærkere  (den 
hojre  Hjornetand  i  Overkæben  er  hos  det  islandske 
Eksemplar  9'"  lang  og  5V2'"  tyk,  hos  det  fabriciske 
T"  lang  og  4,/2,,/  tyk),  hvilken  Forskellighed  dog  vel 
for  storste  Delen  hidrorer  fra  den  ulige  Alder,  da 
Tænderne  i  Originaleksemplaret  ojensynligt  er  slidte. 

2.  Det  islandske  Eksemplar  har  i  den  hojre  maxilla 
superior  haft  en  liden  sjette  Kindtand;  den  er  nu 
tabt,  men  jeg  husker  tydeligt,  at  den  var  konisk, 
fuldkomment  udelt  og  meget  mindre  end  de  andre; 
den  kan  sikkert  anses  for  en  uvæsentlig  Afvigelse 
fra   det   normale   Forhold   af   5   Kindtænder   overalt. 

3.  Tænderne,  især  Kindtænderne,  staar  længere  fra 
hinanden  i  Originaleksemplaret,  men  dette  hidrorer 
ganske  vist  fra  den  forskellige  Alder,  da  bemeldte 
Eksemplar  i  det  hele  taget  er  storre,  og  folgelig  og- 
saa  Maxillerne  længere  end  hos  det  islandske,  me- 
dens  dette  har  mindre  slidte  og  derfor  tykkere  Tæn- 
der  end  hint. 

Nogle  Maal  af  begge  Kranier. 

Fabricius's    Det  isl. 
ph.  grypus.    Kran. 

1.  Længde  fra  Intermaxillarbenets  for- 
reste    Tandrand    til    Bagfladen    af 

condyli  occipitales 8',10,,,    8"  6"' 

2.  Bredde   over   den   lille  Forh^jning 

bag  Oregangene 5,r  l'"    4" IV" 

3.  Bredde   over  Sammenfojningen  af 

zygoma  og  os  temporum 5"  T"    5"  2!" 

4.  Bredde  over  det  overste  Par  Kind- 

tænder 2"  5'"    2"  5'" 

Fabricius's    Det  isl. 
ph.  giypus    Kran. 


5.  Bredde  over  Hjornetænderne .  ...  1"  8,,/  1"  8'" 

6.  Intermaxillarbenets  Længde  fra  den 
forreste  Tandrand  til  dets  Sammen- 

fojning  med  Næsebenet 3"  V"  2"  8"' 

7.  Overkæbens  Længde  til  orbita    .  .  3"  7"'  3"   V" 

8.  Længde:  ossa  nasi 2"  V"  \"  8'" 

9.  —  —    frontis 3"  -  2"  6"' 

10.  —  —    bregmatis 1"  l'"  1"  - 

11.  —  —   palatina    1"   l'"  1"  - 

12.  —        zygoma 2"  5"'  2"  4"' 

13.  —        vomer 1"  -  \"  - 

14.  —         os  sphenoideum -     -  \"  4'" 

(Sammenvokset  med  os  occ  paa  det  fa- 
briciske  Eksemplar) 

15.  Underkæbens  Bredde  ved  den  bage- 

ste  Kindtand -     -       -   10'" 

16.  Underkæbens  Bredde  fra  Kronfort- 
sættelsens  Spidse  til  den  nederste 

Rand -      -       2"  6"' 

17.  Kondylernes   Afstand  fra  hinanden  -     -       2"  5'" 
(Alle  disse  Maal  er  Afstandsmaal,  tagne  med  Passeren.) 

Af  de  her  anforte  Maal  ser  man  blandt  andet, 
at  medens  begge  Kranier  svarer  til  det  af  Professor 
Nilsson  opstillede  Slægtsmærke  for  halichoerus  (den 
storste  Bredde  over  Kindtænderne),  findes  dog  mange 
Afvigelser  imellem  dem  indbyrdes.  De  vigtigste  af 
disse  er,  at  Snuden  paa  Fabricius's  ph.  grypus  er 
mere  langstrakt  end  paa  det  islandske  Eksemplar, 
men  i  Særdeleshed,  at  alle  de  ovre  Hovedben  er  hos 
det  forstnævnte  Kranium  forholdsvis  betydeligt  længe- 
re  end  hos  det  sidstnævnte  og  Kindbuerne  mere  ud- 
böjede.  Herved  faar  de  et  temmelig  forskelligt  Udse- 
ende,  idet  det  fabriciske  Eksemplar  ser  meget  mere 
afstumpet  ud  end  det  islandske,  især  bagtil,  hvor 
Basilarbenet  gaar  næsten  lodret  ned,  medens  det 
hælder  betydeligt  paa  det  islandske.  Imidlertid  tror 
jeg,   at    disse    Afvigelser   maa   betragtes   som    ejen- 

dommelige  for  den  forskellige  Alder,  og  i  saa  Fald 
er  de  interessante  i  osteologisk  Henseende.  Nakke- 
musklernes  Ind  irkning  paa  crista  occipitalis  har  nem- 
lig  efterhaanden  rykket  denne  længere  tilbage  paa 
det  fabriciske  Eksemplar,  hvorved  Pandeskallen  maat- 
te  strækkes  og  vinde  mere  Plads  for  at  udvikle  sig 
i  Længden,  irnedens  den  med  Aarene  voksende 
crotapfiides  har  udspændt  Kindbuerne.  *) 

Sluttelig  vil  jeg  tiilade  mig  at  meddele  Tids- 
skriftets  Læsere  i  Oversættelse  nogle  Bemærkninger 
angaaende  den  íslandske  útselurs  Levemaade  og 
Forplantning  m.  m.,  uddragne  af  et  Brev  til  mig  fra 
Kobmand  A.  Thorlacius  paa  Stykkisholm  i  Island.  De 
fortjener  saa  meget  mere  Opmærksomhed,  som  Hr. 
Thcrlacius  er  en  ivrig  Jæger  i  Ordets  sande  Betyd- 
ning,  og  svarer  fuldkomment  til  de  Fordringer,  Pro- 
fessor  Nilsson  gor  til  en  Jæger  i  Fortalen  til  sin 
skandipaviske  Fauna. 

»Útsælen«  —  siger  Brevskriveren  —  »er  meget 
almindelig  her  i  Bredebugten  og  overalt  ved  Vester- 
landets  Kyster.  Udvoksen  er  den  4  til  5  Alen  lang, 
og  maaske  træffes  der  endnu  storre  Hanner  (brimlar), 
úá  disse  alle  Tider  overgaar  Hunnen  (urtan)  i  Stor- 
relse.  Dens  F^de  bestaar  dels  i  forskellige  Fiskearter, 
saasom  Torsk,  Flynder,  Ulke  m.  m.,  dels  af  Krustace- 
or  og  andre  lavere  Dyr,  som  Sostjerne  o.  s.  v.,  især 
om  Vinteren,  da  Fiskene  i  Almindelighed  soger  Dy- 
bet.  Disse  her  nævnte  Dyrearter  har  jeg  selv  set 
den  fortære,  da  dette  plejer  at  ske  over  Vandet. 
Skont  denne  Sælhundeart  forekommer  her  i  Mæng- 
de,  fanges  dog  kun  faa  af  de  voksne;  thi  disse  er  i 
Almindelighed  fredede  for  Yng  lens  Skyld,  og  de 
kan  ikke  let  dræbes  urien  med  Kug  eskud,  forme- 
delst  det  store  og  stærkt  byggede  Hoved;  men  her 
er  kun  faa  ovede  Riffelskytter.  Desuden  er  de  for 
det  meste  overmaade  sky  og  forsigtige.  Henimod  tre 


*)  Se  Nilssons  Sk.  Fn.,  Indl.  §  15. 

Uger  for  Vinterens  Komme*)  begynder  den  voksne 
utselur  at  nærme  sig  de  ved  Landet  beliggende 
Skær  og  Smaaoer,  hvor  Hunnen  plejer  at  yngle.  Det 
er  især  saadanne  Skær,  som  ikke  kan  komme  under 
Vand  i  Springtiden,  eller  ogsaa  de  lavere  0er,  som 
ikke  gaar  for  brat  ned  til  Vandet.  Her  foder  Hunnen 
sin  Unge  omtrent  14  Dage  for  Vínterens  Begyndelse. 
Ungen  er  rigt  bedækket  med  blode,  hvidgule  og 
uldne  Haar,  som  den  fælder  efterhaanden,  og  den 
gaar  ikke  i  Soen,  forend  denne  Fælding  er  tilende- 
bragt,  og  da  er  den  4  til  5  Uger  gammel.  I  al  den 
Tid,  Ungen  ligger  oppe,  forlader  den  ikke  sit  Leje, 
men  til  hver  Flodtid  kryber  Moderen  op  til  den,  for 
at  give  Die.  Undertiden  hænder  det  sig,  at  Hunnen 
lægger  sin  Unge  saa  nær  ved  Soen,  at  Bölgerne  kan 
naa  den  og  forer  den  bort  med  sig  ved  indtræffen- 
de  Springflod,  og  da  driver  den  hjælpelos  omkring 
fra  det  ene  Skær  til  det  andet;  thi  saalænge  Ungen 
ikke  har  fældet  det  uldne  Laad,  kan  den  kun  lidet 
svomme  og  endnu  mindre  dukke  under.  I  denne  Til- 
stand  kaldes  Ungen  paa  Vesterlandet  sjóuelkingur 
(Sodriver)  og  er  stedse  svag  og  udmarvet,  imedens 
de  andre,  som  ikke  har  forladt  deres  Leje,  er  fede 
og  godt  ved  Magt;  disse  forer  Navn  af  bólselir.  Fe- 
dest  er  Ungen,  naar  den  er  »halvfærdig«  (d.  e.  naar 
den  har  fældet  Laaddet  paa  Hovedet  og  Lallerne); 
men  siden  bliver  den  magrere,  hvilket  kommer  der- 
af,  at  Moderen  da  begynder  at  udsulte  den,  for  der- 
ved  at  node  den  til  at  forlade  sit  Leje  og  gaa  i  S0- 
en.  Dette  sker  omtrent  ved  Slutningen  af  den  tredje 
Vinteruge  eller  lidt  senere,  hvorfor  man  ogsaa  har 
fundet  det  hensigtsmæssigt  at  tage  Ungerne  i  den 
tredje  Uge.  Útsælen  er  af  Farve  sortegraa,  nogle  endog 
næsten  rensorte,  i  Særdeleshed  Hannerne;**)  Hunnen 


*)  Efter  den   íslandske  Tidsregning  falder  denne  mellem   19.   og  26. 
Oktober.  J.  H. 

**)  Mon  dette  ikke  hidrorer  derfra.  at  de  dels  ved  Gnidningen  mod 
Klipperne  o.  s.  v.,  dels  som  en  naturlig  Folge  af  den  hoje  Alder  har  tabt 
de  fleste  Haar?  J.  H. 

er  noget  lysere.  Den  har  en  lang  Snude  og  et  stort 
Hoved,  der  paa  de  gamle  Hanner  ser  ud  som  det 
var  kantet.  Disse  har  et  glubsk  Udseende  og  er 
meget  onde  og  bidske.  De  slaas  ofte  paa  Skærene 
og  bides  saa  alvorligt,  at  de  gaar  blodige  og  for- 
revne  fra  Kampen.  De  kan  ogsaa  blive  farlige  nok 
for  Mennesket,  ved  Fangsten  paa  Skærene  (i  uppidrápi) 
naar  den,  som  skal  slaa,  gaar  uforsigtigt  ind  paa 
dem,  hvilket  derfor  altid  bor  ske  fra  Siden.  Om  denne 
Sælhundearts  Alder  kan  jeg  ikke  sige  noget  tilfor- 
ladeligt;  dog  er  der  al  Rimelighed  for  at  antage,  at 
de  kan  blive  meget  gamle.  Derimod  ved  jeg  med 
Sikkerhed,  at  Hunnen  gaar  drægtig  i  9  Maaneder«. 
Jeg  har  Haab  om  snarest  muligt  at  erholde  saa- 
vel  et  fuldstændigt  Skelet  som  Skindet  af  en  gam- 
mel  útselur  fra  Hr.  Thorlacius,  hvorved  da  Sporgs- 
maalet  om  denne  Arts  Identitet  med  ph.  grypus 
fuldkomment  kan  afgores,  hvis  dette  endnu  maatte 
synes  tvivlsomt. 


NOKKRAR  SUNDURLAUSAR  ATHUGASEMDIR 
UM  HVALI  í  NORDURHÖFUM. 


Hvalirnir  eru  sá  ættstofn  spendýranna,  sem  menn 
eru  á  allan  hátt  ófróðastir  um,  hvort  sem  litið  er  á 
hið  ytra  eða  innra  sköpulag  þeirra  og  breytingar 
þær,  sem  hverri  tegund  eru  eðlilegar,  eður  lífernis- 
hátta,  náttúrufar  og  allt  ástand  í  tilliti  til  veraldar- 
innar  kring  um  þá  Enda  dregur  margt  til  þess;  það 
eru  ekki  nema  fáeinar  hvalategundír,  sem  mönnum 
hefir  allt  til  þessa  þótt  svo  mikill  slægur  í,  að  farið 
sé  eftir  þeim  á  reglulegar  veiðar,  og  af  öllum  hin- 
um  fjöldanum  fæst  ekki  nema  stöku  sinnum  ein  og 

ein  kind  á  stangli,  sem  annað  hvort  rekur  dauða  af 
sjó  eða  hleypur  óvörum  upp  á  grynningar.  Þegar  svo 
rekur  dauðan  hval,  er  hann  næstum  því  ævinlega  svo 
skaddaður,  að  mynd  hans  er  orðin  afskræmd  og  inn- 
yfli  hans  og  öll  líffæri  svo  skemmd,  að  þau  eru 
hvorki  hæfileg  til  geymslu  né  rannsóknar;  og  þó 
hval  reki  lifandi,  ber  það  mjög  sjaldan  við,  að  nokk- 
ur  dýrfræðingur  sé  viðstaddur. 

I. 

KEPORKAK. 

Svo  kalla  Grænlendingar  reyðarfisk  alþekktan  við 
Grænland.  Otto  Fabricius  hefir  sjálfur  séð  og  skoðað 
einn  þeirra  og  lýsir  honum  á  þessa  leið: 

Hún  hefir  tvöfallt  blástrarhol,  eður  nánar  nasa- 
holur,  hér  um  bil  á  miðju  höiði,  í  uppstandanda  hnúði, 
en  getur  samt  lokað  því  með  einlægu  loki,  svo  það 
sýnist  sem  eitt  blásturhol.  Skolturinn  er  beinn,  fram- 
dreginn  og  mjókkar  æ  meir,  en  endar  samt  með 
býsna-digurri,  snubbóttri  trjónu.  Ofan-á  höfðinu,  fyrir 
framan  blásturholið,  eru  þrjár  raðir  af  kringlóttum  kúl- 
um.  Neðri  skolturinn  er  líiið  eitt  styttri  og  mjórri(?) 
en  efri  skolturinn  og  beygist  upp  á  við.  Augun  eru 
fyrir  aftan  blásturholið  (til  hliðanna  á  höfðinu),  á 
vöngunum,  viðlíka  stór  og  í  blöðrusel  (litlu  minni  en 
kýraugu).  Hlustirnar  mjög  litlar,  fyrir  aftan  augun. 
í  efra  gómnum  hefir  hún  mörg  skíði,  —  svört,  naum- 
ast  fet  á  lengd;  að  framanverðu  er  samt  millibil 
skíðalaust.  Gómurinn  er  hvítur.  í  neðra  gómnum  er 
hvilft,  sem  greypir  um  skíðin,  er  bunga  út  og  niður 
á  við.  Tungan  er  stór,  hrukkótt  og  feit,  lifurrauð. 
Bægslin  eru  stór,  langeggjuð  (sem  togið  egg),  fram- 

dregin,  jöfn  að  aftan  og  íbogin  í  handliðnum  aftur  á 
við,  en  hlykkjótt  (með  hvilftum  og  bungum)  á  fram- 
röndinni.  —  Bakbægslið  er  hér  um  bil  beint  upp  af 
borunni,  saumhöggvað  (uppþunnt,  niðurþykkt),  með 
íhvössu  horni,  hækkar  upp  að  framan  aftur  á  við, 
°g  gengur  næstum  því  þverhnýpt  niður  að  aftan. 
Þó  eru  þær,  sem  hornið  (bakbægslið)  beygist  á  lítið 
eitt  af[t]ur  á  við.  Á  sumum  er  það  líka  lengra  og 
á  sumum  skemmra  (Fabr.  miðar  við  sitt  dýr  og  fer 
hér  eftir  sögusögn  Grænlendinga,  sem  vel  geta  hafa 
talað  um  einhverja  aðra  tegund  reyðarfiska).  Búkur- 
inn  er  langur  og  sívalur,  digu[r]stur  fyrir  aftan  bægslin 
og  mjókkar  þaðan  æ  meir,  einkum  frá  rifjunum  aftur 
að  stirtluenda,  sem  ekki  er  meir  en  karlmanns-feðm- 
ingur.  Aftur  frá  bakbægslinu  gengur  hvöss  mön  aftur 
á  sporð.  Sporðurinn  stendur  þversum,  tviskiptur  eða 
sýldur,  með  sporðskoru  á  miðju.  Sporðblöð>n  eru 
bogadregin,  ydd,  jöfn  (bein)  á  framröndum  og 
hlykkjótt  að  aftan.  Hún  hefir  á  kviðnum  margar  og 
djúpar  hrukkur  (eður  skorur)  frá  kverk  og  til  nafla, 
og  ganga  þær  hrukkur  hver  utan-um  aðra  á  þann 
hátt,  að  tvær  koma  jafnan  saman  að  framan  og  aftan, 
svo  þær  hinar  innstu  eru  stytztar  og  hinar  yztu 
lengstar.  Hún  getur  bæði  þanið  þessar  hrukkur  út 
og  dregið  þær  saman.  Hún  er  svört  að  ofan.  Kverkin 
og  bægslin  og  sporðurinn  er  allt  hvítt  að  neðan. 
Skorurnar  á  kviðnum  eru  blóðrauðar  innan,  en  garð- 
arnir  millum  þeirra,  og  allur  kviðurinn,  og  sporður- 
inn  neðan,  er  allt  svartflekkótt.  Hveljan  er  tvöföld, 
úthúð  (epidermis)  þykk  og  innhúð  þunn,  hvít,  feitari; 
því  næst  kemur  spikið,  þykkt,  en  lýsisminna  en  á 
öðrum  reyðarfiskum;  innst  er  rautt  kjöt.  Þessi  reyður 

(keporkak)  verður  50—54  feta  löng.  Hún  á  aðsetur  í 
Grænlandshafi  (vestur-við  Gr[ænland])  einkum  millum 
61.  og  65.  mælistigs;  sjaldgæfari  er  hún  austar  og 
norðar.  Á  vetrum  heldur  hún  sig  út-í  reginhafi,  en 
á  sumrum  og  einkum  á  haustum  leitar  hún  upp  til 
stranda  og  gengur  inn  á  hina  stærri  firði.  Hún  ber 
á  vorin,  ekki  samt  á  hverju  ári,  á  einn  kálf,  sem 
fylgir  móður  sinni  þangað  til  hún  á  annan  kálf.  Hún 
lifir  mest  —  að  því  menn  vita  —  á  loðnu  (vorsíld, 
osmerus  arcticus),  sandsíli  (ammodytes  iobianus)  og 
hvalögn  (argonauta  arcticus).  —  Þegar  hún  tekur 
fæðu,  þenur  hún  upp  ginið  (sem  sléttbakur)  og  þá 
víkkast  jafnframt  út  hrukkurnar  á  kviðnum,  og  þá  er 
fögur  sjón  að  sjá  allt  í  einu,  snjóhvita  kverkina,  blóð- 
rauðar  randirnar  á  kviðnum,  tálknin  svört  og  hvítan 
góminn.  Hún  blæs  með  hægra  móti  og  býsna-títt,  í 
því  hún  syndir  beint  fram  og  stingur  sér  lítið  eitt  á 
millum;  en  loksins  lyftir  hún  upp  sporðinum  og  merk- 
ir  það,  hún  taki  djúpkaf  og  verði  lengi  niðri.  Hún 
fer  á  snið  upp  og  niður.  í  logni  og  sléttum  sjó  liggur 
hún  oftlega  kyr  ofansjóvar,  eins  og  hún  sofi,  og  þá 
er  hvalveiðamönnum  hægast  að  leggja  að  henni. 
Stundum  liggur  hún  á  hliðinni  og  ber  sig  með  bægsl- 
unum,  og  stundum  stökkur  hún  upp  úr  sjónum,  snýr 
sér  um  í  loftinu  og  kemur  niður  á  bakið,  og  gjörir 
það  ef  til  vill  til  þess  að  skaka  af  sér  lús  og  hrúð- 
urkarla,  sem  setjast  á  hana  og  angra  hana  flestum 
hvölum  framar.  Hún  er  mjög  huglítil  og  flýr  óvini 
sína,  einkum  háhyrningana,  sem  eru  henni  allra  dýra 
grimmastir.  Móðirin  ver  samt  kálfinn,  lemur  með 
sporðinum,  og  tekur  hann  jafnvel  millum  bægsla  sér 
og  kemur  honum   svo  oftlega  undan;  en  fái  hún  þá 

að  eins  lítið  sár,  leggur  hún  á  flótta,  Það  er  með 
þessa  reyður  —  keporkak  —  sem  aðra  hvali,  að  hún 
deyr  á  stuttum  tíma  af  litlu  sári,  ef  það  hefir  snert 
vöðvakjötið  (megruna),  því  þá  hleypur  jafnskjótt  bólga 
í  sárið  og  því  næst  kolbrandur. 

Grænlendingar  hafa  beztu  tök  á  að  gjöra  sér  gott 
af  þessari  reyður  sem  hvers  konar  veiði,  er  þeim 
berst  að  höndum.  Megruna  borða  þeir  bæði  soðna, 
herta  og  hálfúldna,  og  stöku  sinnum  blóðhráa.  Hvelj- 
una  og  spikið  borða  þeir  til  samans,  ósoðið,  eður 
brenna  því  í  kolum  sínum,  og  innyflin  sjóða  þeir  til 
matar.  Úr  sinunum  fá  þeir  hið  ágætasta  seymi.  Bein- 
in  hafa  þeir  til  margs  konar  smíða  í  veiðarfærum, 
bátum  og  búsgögnum,  og  þó  tálknin  séu  stutt  og 
léleg,  nota  þeir  þau  samt  til  smásmíðis,  í  stokka, 
skálar  o.  s.  frv. 

Grænlendingar  leggja  að  henni  á  bátum  og  skutla 
hana,  og  þykir  þeim  drjúgast  að  járna  aftan-við  bægsl- 
in,  en  komi  gat  á  innyflin,  sökkur  hún. 

KEPORKARNAK 

er  önnur  reyður  í  Grænlandshafi,  náskyld  þessari, 
en  mjög  sjaldsén;  Fabricius  sá  hana  aldrei  og  hefir 
því  ekki  getað  lýst  henni. 

II. 

RÚÐÓLFSREYÐUR. 

(Balœnoptera  longimana,  R.)- 

Þenna  hval  rak  á  Fuglasand  við  Elfarmynni  í 
Nóvember-mánuði  1824.  Hann  var  fluttur  á  sleðum 
til  Be  línar,  og  Muller  nokkur,  málari,  dró  upp  mynd 
hans  n  jög  kostgæfilega  eftir  mörgum  og  nákvæmum 

3 

mælingum,  en  Rudolphi  náttúrufræðingur  rannsakaðii 
dýrið  og  lýsti  því.  Beinagrindin  er  geymd  í  líkskurð- 
arsal  Prússa-konungs  í  Berlín. 

Tegundar-einkenni:  Neðri  skolturinn  er 
lengri  en  efri  skolturinn,  og  margar  vörtur  á  kjálk- 
unum,  settar  skegghárum.  Bægslin  því  nær  þriðjungur 
allrar  lengdarinnar,  hlykkjótt  á  báðum  röndum  og 
snubbótt  fyrir  endann. 

Lýsing:  Höfuðið  er  strýtumyndað  og  mikið  að 
sínu  leyti  (dálítið  meir  en  fjórðungur  lengdarinnar).. 
Efri  skolturinn  styttri  en  neðri  skolturinn,  næstum  þvi 
beinn,  lágur,  með  hvassri  trjónu  og  meir  en  800 
skíðum.  Neðri  skolturínn  lengri  og  breiðari;  kringdur 
að  framan,  með  mörgum  hálfhnöttóttum  smákúlum 
eður  vörtum  á  kjálkunum,  og  út  úr  þeim  hálfrar  álnar 
löng  skegghár  eður  kampar.  Augun  eru  lítil,  rétt 
fyrir  ofan  munnvikin.  Búkurinn  sívalur,  afturdreginn, 
harðla  digur  og  stuttur  í  samanburði  við  höfuðið.. 
Bægslin  afarlöng  og  heldur  mjó,  hlykkjótt,  eður  með 
bungum  og  hvilitum  á  allri  neðri  röndinni,  fyrir  end- 
ann  og  til  þriðjunga  upp  á  efri  röndina,  sem  úr  því 
er  jöfn  eður  slétt.  Þau  eru  og  bogin  lítið  eitt  í  hand* 
liðnum,  á  þann  hátt,  að  alboginn  snýr  niður,  en 
bótin  upp.  Bakbægslið  byrjar  upp-yfir  naflanum  og 
hækkar  í  burgu  aftur  á  við,  og  endar,  þar  sem  það  er 
hæst,  á  snubbóttu,  afturbjúgu  horni,  svo  fyrir  neöan 
þetta  horn  er  sjáanlegur  skúti  í  afturrönd  bægslisins, 
rétt  upp-yfir  kálfraufinni,  og  úr  því  lækkar  bægslið 
jafnt  aftur-eftir  og  verður  að  hryggjarmön,  sem  liggur 
eftir  stirtlunni  aftur  á  sporð.  Sporðurinn  er  hálf- 
tunglaður,  með  lítilli  sýlingu  eður  sporðskoru;  fram- 
rönd   hans   er   bogadregin,   þykk   og  ávöl,   en  aftur* 

röndin  bjúg  og  skörðótt.  Hrukkurnar  á  kviðnum  liggja 
frá  kverkinni  aftur  að  nafla,  allar  samsíða;  ein  á 
miðjum  kviðnum  er  lengst  og  sínar  10  hvoru  megin, 
sem  smá-styttast  til  beggja  hliða,  svo  hinar  yztu  og 
efstu  eru  stytztar.  Rétt  fyrir  aftan  boruna  er  hálf- 
hnöttóttur  hnúður  á  sjálfri  miðlínunni. 

Balœnoptera  longimana,  Rudolphi. 

Lengd 43' 

Kjáikinn  upp  að  munnviki 12' 

Mesta  breidd  niðurkjálkanna 6' 

Frá  trjónunni  til  augans 10' 

Mesta  breidd  uppkjálkanna 8' 

Ginið 8' 

Lengsta  skíði 2' 

Bægslin 13' 

Lengd  bakbægslisins    4' 

Frá  bakbægsli  í  sporðsýling 14' 

Frá  sköpunum  í  sporðsýling 12'    8" 

Frá  naflanum  í  sporðsýling 17'    6" 

Kólfurinn 4' 

(Skal  upphaflega  hafa  verið  7) 

Digurð  kólfsins 3'    4" 

Þvermál  hans  við  rætur Y 

Breidd  millum  sporðshorna 14' 

Beinagrind  (b.  longim.). 
Mesta  breidd  hauskúpunnar 

millum  ennishornanna   ....  6'  7" 

Frá  trjónu  til  nasarholu 8'  9V2" 

Breidd  yfir  miðja  trjónu 2'  83/4" 

Breidd  yfir  nasabrodd 3'  63/V' 

Ummál  yfir  nasabrodda 8'  41/4" 

3* 

Ummál  yfir  miðja  trjónu 5'  8" 

Kjálkinn   (undirk.) 11'  VU" 

Beinagrindin  öll 38'  5'/2" 

Lengd  brjósthryggjarins 6'  10 V2" 

—  búkhryggjarins 7'  9" 

—  halans .  .  10'  5" 

Breidd  brjóstholsins  yfir  7.  rif 6'  5" 

Lengd     1.  rifs 3'  21/*" 

—  5.  rifs T    5V2" 

—  12.  rifs 4'    9" 

Mesta  hæð  herðarblaðsins 2'    8V2" 

Mesta  breidd  herðarblaðsins 3'  11" 

Bægslin ÍT 

Lengd  upphandleggs 11'  ÍOW' 

Lengd  framhandleggs 2'    8V2" 

Frá  úlflið  til  3.  fingurgóms 6'    5V2" 

III. 
BALÆNA  ROSTRATA. 

Tegundar-einkenni:  Kroppurinn  er  einkar 
langdreginn,  hvergi  afskaplega  digur  og  smá-mjókkar 
jafnt  aftur  að  sporði.  Báðir  skoltarnir  langir,  mjóir  og 
framhvassir.  Bægslin  1  til,  —  naumast  */9  hluti  allrar 
iengdarinnar,  —  og  heil  á  röndunum.  Miðhrukkan  á 
kviðnum  nær  naumast  aftur  að  nafla. 

TIKAGÚLIK. 

Svo  kalla  Grænlendingar  litla  reyður  með  bjúgu 
horni,  er  Fabricius  nefnir  b.  rostrata,  og  lýsir  hann 
henni  á  þessa  leið:  Hún  er  minnst  allra  reyðarfiska, 
með  mjórri  trjónu,  (afturbjúgu)  bakbægsli  og  hvítum 
skiðum.   Skíðin  eru  mjög  stutt;  bægslin  breið,  egg- 

mynduð,  ávöl  á  röndum.  Bakbægslið  situr  aftarlega, 
beygist  aftur  á  við,  og  er  sem  lítið  eitt  sleikt  úr  því 
að  framan.  Hún  hefir  margar  og  djúpar  hrukkur  á  kviðn- 
um,  og  er  á  litinn  svört  að  ofan  og  hvít  að  neðan, 
með  rauðlitum  flekkjum.  Spikið  er  fast  í  sér  og 
ekki  lýsismikið.  Hún  er  býsna-almenn  við  Græn- 
lands-strendur,  og  oftast  nær  innan  skerja  og  smýgur 
inn  í  hvern  fjörð.  Á  veturna  er  hún  sjaldgæfari,  og 
þykir  sem  þeim  fjölgi  eftir  því  sem  dregur  suður 
og  austur  á  við. 

Loðna,  eður  vorsíld,  og  aðrir  smáfiskar  eru  henn- 
ar  ljúfasta  fæða,  og  eltir  hún  sílið  svo  ákaflega,  að 
það  stekkur  fyrir  henni  upp  úr  sjónum.  Hún  blæs 
hart  og  snöggt,  og  fer  oftast  nær  ein  sér.  Grænlend- 
ingum  þykir  þessi  hvalur  hið  mesta  sælgæti  og  nota 
sér  hann  allan,  þegar  hann  næst,  á  líkan  hátt  og 
keporkakinn.  Hún  er  mjög  hraðsynd,  og  því  ber 
sjaldan  við,  hún  verði  járnuð;  en  heppnist  það,  finnst 
hún  oftast  nær  dauð  af  sári  sínu  skömmum  tíma  síðar. 

IV. 
BALÆNA  MUSCULUS,  LINN. 

Þessi  reyður  er  svo  nefnd  eftir  Sibbalds  »b.  tri- 
pennis,  qui  maxillam  inferiorem  rotundam,  et  supe- 
riorem(-i?)  multo  latiorem  habuit«,  —  er  hann  lýsir 
á  þessa  leið:  Niðurskolturinn  er  miklu  breiðari  og 
lengri  en  uppskolturinn,  nærfellt  hálf-kringlóttur.  Upp- 
skolturinn  er  frammjórri.  Blásturholin  eru  í  tveim 
strýtuhnúðum.  Bakbægslið  er  beint  yfir  endagatinu. 
Bakið  er  svart;  kviðurinn  hvítur.  Cfr.  Sibb.  Phalæn. 
nov.,  p.  78  etc. 

Lengd 78' 

Miðskíðin,  löng 3' 

Endaskíðin vart    Y 

Frá  trjónunni  til  augans 13'    2" 

Ginið,  úr  miðjum  gómi 13'    2" 

Bægslin,  löng 10' 

—  breiðust 2'    6" 

—  til  endanna 3" 

Frá  munnviki  til  bægslis 6'    5" 

Bakbægsli,  langt 3' 

—         hátt 2' 

Frá  bakbægslisrótum  í  sporðskoru 12'  10" 

Frá  endag.  í  sporðskoru 12' 

Frá  endag.  til  kólfs 5' 

Lengd  endaraufar Y 

Sporður  á  lengd 10' 

—       á  breidd 18'    6" 

Spikið  á  síðunum  var  4V2"  á  þykkt,  en  á  höfði 
og  hálsi  að  eins  einn  þumlungur.  Hveljan  á  þykkt  lh 
þumlungur  og  rengisskorurnar  2"  djúpar.  Á  mynd 
Sibbalds  (tab.  3)  ná  hrukkurnar  aftur-að  sköpum.  — 
Eschr.-reyður,  sem  rak  á  Sjálandi  1841,  er  sögð 
verið  hafi  þetta  kyn. 


Ascanius   hefir  góða  mynd   af  reyði,   sem  hann 
segir  sé  musculus  (Fig.  hist.  nat,  fasc.  IV.,  pl.  26). 

Öll  lengd 66' 

Bægslin  á  lengd 14' 

—       á  breidd,  mest 5' 

Bakbægslið  á  hæð 2'    8" 

Sporðblaðið  á  lengd 9'    6" 

á  breidd 4' 

Stirtlan,  við  sporðinn,  á  hæð 2'    8" 

Frá  munnviki  til  efri  trjónu 8'    6" 

—  til  neðri  trjónu 10'    6'' 

—  —         til  augasteinsins    2' 

—  —         til  bægslisróta 9' 

Frá  sporðskoru  til  framrandar  bakbægslis    .  .  19' 

—  —  til  þarfagangs 19'    6" 

—  til  gotraufar 21'    6" 

(Þar  í  lengd  gotraufar  l') 

Gotrauf 2'    6" 

Frá  gotrauf  að  rengishrukkum 8' 


Höfuðið  í  British  Museum,  Ossem.  fossil,  I.  25 
— 9 — 11,  er  varla  sléttbakur,  heldur  reyður;  það  er 
18  feta  1. 

V. 
BALÆNA  MYSTICETUS. 

B.  mysticetus  (Aristot.,  Hist.  an.,  1.  III,  c.  12) 
er  eini  hvalurinn,  sem  er  full-þekkjanlegur  hjá  forn- 
aldarmönnum.  »Hann  hefir  munninn  að  innan  settan 
hárum,  sem  líkjast  svínsburstum«.  Fr.  Martens  Figur 
er  frá  1671  og  allar  seinni  eftir  henni,  nema  Scores- 
bys.  Scoresby,  sem  hafði  veitt  322  sléttbaka,  kveðst 
ekki  hafa  séð  neinn  stærri  en  60  feta,  og  sá  stærsti, 
sem  hann  hafi  heyrt  talað  um,  hafi  verið  67  f.  (An 
account  of  the  arctic  regions,  I.,  p.  448.) 

VI. 
LENGD  HVALA. 

Med  Hensyn  til  Cetaceerne  har  Scoresby  aldeles 
uret,  idet  han  angiver,  at  [en]  Hvals  Længde  [ikke] 

overstiger  80  Fod.  Jeg  har  længe  vidst,  at  dette  var 
aldeles  usandt,  men  ikke  kunnet  modsige  det  med 
klare  Beviser,  saa  meget  mindre  som  Scoresbys  Au- 
toritet  har  bevirket,  at  denne  hans  Beretning  er  som 
en  Læresætning  indrykket  i  de  fleste  nyere  natur- 
historiske  Haandboger.  Nu  kan  jeg  da  endelig  skaífe 
gode  Mænds  edelige  Vidnesbyrd  paa  det  modsatte. 
I  indeværende  Sommer  er  en  Hvalfisk  opdreven  ved 
den  nordlige  Udpynt  af  Reydarfjorden  af  Slægten 
Balænoptera.  Kæbebenet  er  over  9  Alen  langt  og 
Dyret  i  det  mindste  halvfemsindstyve  Alen,  eller  c. 
180  Fod,  altsaa  over  det  dobbelte  af  den  Storrelse, 
som  Scoresby  angiver.  Man  taler  endog  om  opdrevne 
Hvalfiske  paa  120  Alen,  men  derfor  kan  jeg  for  Tiden 
ikke  skaife  levende  Mænds  Vidnesbyrd. 


ISLENZK  DYR. 


ANNAR  FLOKKUR.     ISLENZKIR   FUGLAR. 


Fyrsti  ættstofn:  Gripfuglar  (raptores). 

Fyrsta  ættkvísl:  Haukar  (falconini). 

I.  kyn:  Fálkar  (falco,  Lin.). 

1.  tegund:  Fálki,  valur  (eldra  nafn:  haukur); 
tveir  breytingar,  grár  og  hvítur;  (falco  Islandicus, 
Lath. ;  gyrfalco,  Lin.). 

*2.  tegund:  Slagfálki  (f.  lanarius, Lin.).  —  Faber 
skaut  slagfálka  á  Akureyri  18.  Sept.  1819.  —  Á  heima 
austur  í  Norður-Asíu. 

II.  kyn:  Smyrlar  (astur,  Bechst.). 
[1  tegund:]  Smyrill,  tittlingasmyrill  (a.  ni- 
sus,  f.  nisus,  Lin.). 

Önnur  ættkvísl:  Ernir  (aqvila,  Briss.). 

III.  kyn:  Hafernir  (haliaetus,  Sav.). 

1.  tegund:  Örn,  assa  (h.  albicilla,  Lin.);  arn- 
höfðóttur,  með  gulu  nefi. 

2.  tegund :  H  a  f  ö  r  n  (h.  ossifragus,  Nilss.) ;  stærri, 
með  svörtu  nefi  og  svarmórauður  á  höfði  og  hálsi; 
gæti  verið  ungur  albicilla(?) 

Þriðja  ættkvísl:  Uglur  (strigini). 

IV.  kyn:  Daguglur  (surnia,  Dumer). 

*1.  tegund:  Fjallugla,  snjóugla  (surnia  nyc~ 
tea);  stór,  hvít,  með  svargráum  flekkjum  og  þver- 
röndum;  sjaldgæf;  hrekur  stundum  til  íslands  (frá 
Grænlandi)  í  stormum  og  útnorðan-kaföldum. 

V.  kyn:  Náttuglur  (ulula,  Bonap.). 

1  tegund:  Skógarugla  (u.  brachyotos,  L.); 
miklu  minni;  með  stuttum  fjaðurtoppum  á  höfðinu, 
sem  líkjast  eyrum  tilsýndar,  flekkótt  á  bakinu,  með 
mósvörtum  og  ryðgulum  flekkjum,  bleikgul  að  neðan, 
með  mórauðum  langstrikum. 

Ugla  þessi  er  mjög  sjaldsén,  en  þó  á  hún  sjálf- 
sagt  heima  í  landinu,  og  heyrast  stundum  til  hennar 
óþekkileg  læti:  vaú,  áú  áú,  líkt  og  hvolpur  gelti 
ámátlega.  Það  er  sjálfsagt  sama  uglan  og  Eggert  Ól- 
afsson  talar  um,  og  uglur  veit  ég  hafa  sézt  suður  á 
Vatnsleysuströnd,  austur  á  Rangárvöllum,  upp-í  Borg* 

arfirði  og  víðar.  Sjálfur  hefi  ég  oft  heyrt  til  hennar  í 
ungdæmi  mínu  undir  fjöllum  í  Eyjafirði  og  haft  eina 
í  höndum  lifandi,  sem  náðist  á  Skildinganessmelum 
haustið  1840;  höfðu  hrafnar  elt  hana  niður  úr  lofti, 
og  lifði  hún  í  varðhaldi  hálfan  mánuð;  og  með  því 
dýri  er  hin  íslenzka  náttuglutegund  nú  loksins  kom- 
in  í  Ijós. 

Annar  ættstofn:  Gangfuglar  (ambulatores). 

I.  kyn:  Starrar  (sturnus,  L.). 

*1  tegund:  Starri  (st  vulgaris,  L.);  svartleitur, 
með  purpurarauðri,  grænni  og  blárri  málmslikju, 
ýrður  á  bakið  með  ryðbleikum  smáflekkjum.  Hann 
verpir  ekki  á  íslandi  og  á  þar  ekki  heima,  en  næst- 
um  á  hverju  ári  hrekur  nokkra  í  landið  vindurinn. 
Ég  hefi  séð  og  vitað  þá  skotna  þar  bæði  sumar  og 
vetur,  t.  a.  m.  einn  við  Akureyri  haustið  1836,  og 
nokkra  á  Suðurnesjum  og  í  Vestmannaeyjum  snemma 
vetrar  og  á  útmánuðum. 

II.  kyn:  Hrafnar  (corvus,  L.). 

1.  tegund:  Hrafn,  krummi  (corvus  corax). 

*2.  tegund:  Kráka  (c.  cornix);  öskugrá,  með 
svörtu  höfði,  vængjum  og  stéli.  Hún  á  ekki  heima  á 
íslandi,  en  sést  þar  samt  endur  og  sinnum,  einkum 
sunnan  lands.  1819  sá  Faber  fáeinar  krákur  fyrir 
norðan  land  í  júlí  og  ágúst  um  sumarið. 

3.  tegund:  Færeyja-hrafn  (c.  corona),  »svarta- 
kráka«,  alsvartur;  á  stærð  og  allan  vöxt  sem  grá- 
kráka;  sést  slöku  sinnum  fyrir  sunnan,  einkum  seint 
á  sumrum,  og  hrekur  þangað  líklega  úr  VesturheimL 

Það  er  sú  tegund,  sem  Eggert  Ólafsson  hafði  í  Við- 
ey  og  kvað  braginn  um. 

*4.  tegund:  Hrókur  (c.  frugilegus);  húfan  svört, 
með  fagurblárri  slikju;  hnakki  og  vangar  öskugráir. 
Þenna  fugl  sá  Steenstrup  á  Suðurlandi  sumarið  1839. 

*5.  tegund:  Skaði  (c.  picá);  stélið  ermjöglangt, 
liturinn  svartur,  með  blárri  og  grænni  slikju;  axlir, 
niður-bringan  og  kviðurinn  hvítt.  —  Veturinn  18 . . 
hrakti  til  Eyjafjallasveitar  15  eða  16  skaða  í  land- 
synningsstormi;  flæktust  þeir  þar  nokkra  stund  og 
dóu  svo  úr  vesæld. 

III.  kyn:  Svölur  (hirundo,  L.). 

*1.  tegund:  Hagasvala  (/2.  rustica);  svört,  með 
blárri  slikju;  enni  og  kverk  rauð-jörp,  bringa  og  kvið- 
ur  hvít. 

*2.  tegund:  Bæjarsvala  (h.  urbicá);  svört, 
með  blárri  slikju;  bringa,  kviður  og  vélstæði  að  ofan 
og  neðan  hvítt;  stélfjaðrirnar  einlitar. 

Svölur  eiga  ekki  heima  á  íslandi  og  verpa  þar 
ekki,  en  sjást  þar  þó  stöku  sinnum  framan-af  sumri, 
bæði  fyrir  sunnan  og  norðan,  einkum  hagasvalan. 

IV.  kyn:   Þrestir  (turdus,  L.). 

1.  tegund:  Skógarþröstur  (t  iliacus);  al- 
gengur  um  allt  land,  þar  sem  er  birkiskógur. 

*2.  tegund:  Kolþröstur  (t  merula);  svartur, 
með  gulu  nefi.  Sést  stöku  sinnum  á  Suðurlandi. 

*3.  tegund:  Söngþröstur  (t  musicus);  mó- 
leitur,  með  ryðgulum  undirvængskýlum  og  svörtum 
flekkjum,  aflöngum,  á  bringu  og  kviði.  Hefir  sézt  á 
Vestmannaeyjum. 

V.  kyn:  Erlur  (motacilla,  Lath.). 
1   tegund:   Maríu-erla    (m.  alba,    L.).   Kemur 
ætíð  um  sumarmál  og  fer  í  miðjum  September. 

VI.  kyn:  Grátittlingar  (anthus,  Bechst.). 
1.  tegund :   Þúfutittlingur  (a.  pratensis,  B.). 
(2.   tegund:    Strandtittlingur    (a.   mpestrisr 
N.);  óvíst  hvort  finnst  á  íslandi). 

VII.  kyn:  Steindeplar  (saxicola). 

1  tegund:  Steindepill,  steinklappa  (s. 
œnanthe,  Mey.). 

VIII.  kyn:  Rindlar  (troglodytes,  Vieill.). 

1  tegund:  Músarrindill,  músarbróðir  (L 
Europœus,  Leach.). 

IX.  kyn:  Sólskrikjur  (emberizá). 

1.  tegund:  Snjótittlingur,  sólskríkja  <$  á 
sumrin)  (e.  nivalis). 

2.  tegund:  Finnatittlingur  (e.  calcarata);  er 
stundum  innanum  hina  vanalegu  snjótittlinga.  Faber 
sá  þennan  fugl  fyrir  sunnan  vorið  1821. 

X.  kyn:  Auðnutittlingur  (fringilla). 

[1  tegund :  Auðnutittlingur  (f.]  linaria,  L.); 
verpir  í  Fnjóskadalnum  og  líklega  víðar,  þar  sem  eru 
skógarleifar. 

XI.  kyn:  Krossnefjur  (loxia). 

1.  tegund:  Krossnefja  (/.  serinus,  Scopoli). 
Faber  skaut  þessa  fuglategund  við  Húsavík  12.  Sept. 
1819,  úr  flokki,  sem  hann  sá,  og  allt  voru  sum- 
arungar,  svo  hreiður  þeirra  hafa  hlotið  að  standa 
á  íslandi. 

Þriðji  ættstofn:  Hænsnafuglar  (gallinœ). 

I.  kyn:  Hænsn  (gallus). 
1    tegund:     Húshænsn,     hani,     hæna    (g. 
domesticus). 

II.  kyn:  Rjúpur  (lagopus). 

1  tegund:  Rjú  pa,  keri,  rj  úpkeri  (/.  alpinus, 
Isl.,  Faber). 

Fjórði  ættstofn:  Vöðufuglar   [mýrfuglar  og 
strandfuglar]  (grallus,  Lin.). 

Fyrsta  ættkvísl:  Lóur  (meðal  pressirostres,  Cuv.). 

I.  kyn:  Lóur  (charadrius,  Lin.). 

1.  tegund:  Sandlóa  (ch.  hiaticula,  L.). 

2.  tegund:  Litla  sandlóa  (ch.  minor,  Mey.). 
Þenna  fugl  þykist  ég  hafa  séð  á  Vestfjörðum  sum- 
arið  1840,  og  öll  líkindi  eru  til,  hann  verpi  á  íslandi 
og  eigi  þar  heima. 

Tegundareinkenni:  Nefið  er  allt  svart  (ekki  nema 
hálft,  o.  að  framan,  á  hinni  og  gult  þar  fyrir  of- 
an),  fæturnir  gulleitir;  svört  gjörð  um  brjóstið,  minni 
en  á  hinni;  ekki  nema  yzta  vængfjöðrin  með  hvít- 
um  legg. 

3.  tegund:  Lóa,  heiðlóa  (ch.  apricarius  v. 
pluvialis,  Lin.). 

II.  kyn:  Vepjur  (vanellus,  Briss.). 

*1    tegund:  Vepja  (v.  cristatus,  Briss.).  Vepjan 

á  ekki  heima  á  íslandi  og  sést  þar  ekki  á  sumrum, 

en  mjög  oft  ber  það   við  á  vetrum,  að  hana  hrekur 

til  Suðurlandsins  og  er  þar  nokkra  stund  á  flækingi. 

Faber  segir,  að  Sunnlendingar  kalli  hana  ísakráku, 
en  sé  þetta  ekki  einhver  misskilningur,  þá  er  það 
nafn  bæði  óþarft  og  óviðurkvæmilegt  og  fer  [bezt  á] 
að  útrýma  því. 

Tegundareinkenni:  Langur  og  mjór  toppur  á 
hnakkanum;  frambrjóstið  er  svart,  kviður  og  innri 
helít  stélsins  hvítt,  bakið  dökkgrænt,  gljáandi.  —  Lengd 
12l/2 — 13  þumlungar. 

III.  kyn:  Tildrur  (strepsilas,  Illig.). 
1  tegund:  Tildra  (st.  collaris,  Temm.). 

IV.  kyn:  Tjaidar  (hœmatopus,  L.). 

1  tegund :  T  j  a  1  d  u  r  (h.  ostralegus,  Lin.). 

Önnur  ættkvísl:  Hegrungar  (cultrirostres,  Cuv.). 
V.  kyn:  Hegrar  (ardea,  Lin.). 
*1  tegund :  Hegri,  gráhegri  (a.  cinereaf  Lin.). 
Tegundareinkenni:  Öskugrár  á  bakinu,  ristarlegg- 
urinn  miklu  lengri  en  miðtáin.  —  Lengd   3  f.  3  þumL 
Vængjamál  5  f.  4  þ. 

Þriðja  ættkvísl:  Spóungar  (falcati,  Illig.). 

VI.  kyn:  íbar  [bjúgnefir]  (ibis,  Lac). 
*1    tegund:     B j úgnef ur,  íbi     (/.    falcinellus, 
Vieill.). 

VII.  kyn:  Spóar  (numenius,  Briss.). 

1.  tegund:  Spói  (n.  phœopus,  Lath.). 

2.  tegund:  Norðspói  (n.  arcticus,  Briss.?). 

VIII.  kyn:  Strandvepjur  (tiinga,  L.). 
1.  tegund:    Selningur,    fjölmóður,    f jalla- 
fæla  (á  sumrin;   t  maritima,  Brunn.). 

2.  tegund:  Lóuþræll  (t  alpina,  L.). 

3.  tegund:  Rauðbrystingur  (t  Is landica,  Lin., 
cinerea,  Temm.). 

IX.  kyn:  Sanderlur  (calidris). 
1  tegund :  S  a  n  d  e  r  1  a  (c.  arenaria,  Illig.).  —  Faber 
fann  þennan  fugl  á  Grímsey  um  eggjatímann  og  ger- 
ir  ráð  fyrir,  hann  muni  verpa  þar. 

X.  kyn:  Stelkar  (totanus,  Bechst). 
1  tegund:  Stelkur   (t.  calidris,  Bechst.). 

XI.  kyn:  Jaðrekur  (limosa,  Br.). 

1  tegund:  Jaðreka  (/.  melanura,  Leisl).  Er  al- 
menn  í  Árnes-  og  Rangárvalla-sýslum  neðarlega, 
einkum  samt  í  Landeyjunum,  en  sést  aldrei  annars 
staðar  á  landinu. 

XII.  kyn:  Mýrisnípur  (scolopax,  L.). 

1  tegund:  Hrossagaukur,  mýriskítur,  mýri- 
snípa,  (sc.  gallinago,  Lin.). 

XIII.  kyn:  Rellur  (rallus,  Lin.). 
1  tegund:   Keldusvín,   vatnsrella,  (r.  aqua- 
ticus,  Lin.). 

XIV.  kyn:  Sóthænur  (fulica,  L.). 
*1  tegund:  Sóthæna,  va t nshæna  (f.  atra,  L.). 

XV.  kyn:  Sundhanar  (phalaropus,  Briss.). 

1.  tegund:  Óðinshani,  (ph.  hyperboreus,  Lath.). 

2.  tegund:  Þ  órshani  (ph.platy rrhynchus,  Temm.). 

Fimmti  ættstofn.   Sundfuglar  (natatores). 

Fyrsta  ættkvísl:  Skáfætlur  (longipennes,  Cuv.). 

I.  kyn:   Þernur  (sterna,  Lin.). 

1  tegund:  Þerna,  kría,  (st.  arctica,  Temm.). 

II.  kyn:  Máfar  (larus,  Lin). 

1.  tegund:  Fiskimár  (/.  canus).  Það  er  óvíst, 
hvort  hann  á  heima  á  íslandi.  Steenstrup  fann  belg 
af  einum  þeirra  meðal  annara  fuglahama,  sem  komnir 
voru  úr  Skaftafellssýslu. 

2.  tegund:  Snæmár  (/.  eburneus,  Gmel.),  að 
vestan,  og  sagt,  hann  verpi  þar.  Á  heima  norður  í 
íshöfum,  millum  Grænlands  og  Tindalands  (Spits- 
bergen). 

3.  tegund:  Máfur,  már,  grámár  (/.  glaucus, 
[Brunn.]). 

4.  tegund:  Máfur,  már,  hvítmár  (leucop- 
terus,  Faber). 

5.  tegund:  Veiðibjalla,  svarbakur  (/.  mari- 
nus,  Lin.). 

*6.  tegund:  Hláturmár,  móhetta  (/.  ridi- 
bundus,  Lin.);  skotinn  suður-í  Vogum  i  Maí-mán- 
uði  1842. 

7.  tegund:  Rita,  ritsa,  rilla  (á  Vestmanna- 
eyjum),   skegla    (fyrir  norðan;     /.   tridactylus,  Lin.). 

III.  kyn:  Kjóar  (lestris,  Illig.). 

1.  tegund  :Skúmur,  hákarlaskúmur(/.  catarr- 
hactes,  Illig.). 

2.  tegund:  Kjói  (/.  pomarina,  Temm ). 

3.  tegund:  Kjói  (/.  parasitica,  Temm.). 

4.  tegund.  Buffons-kjói  (/.  Buffonii). 

IV.  kyn:  Fýlungar  (procellaria,  L.). 
1  tegund:  Fýlungur,  fýll  (p.  glacialis,  Lin.). 

V.  kyn:  Stormsvala  (thalfasjsodroma,  Vigors). 
1  tegund:  Stormsvala,  vestanári  (th.  pela- 
gica,  Vigors). 

VI.  kyn:   Skrofur  (puffinus,  Ray). 

1.  tegund:  Skrofa  (p.  Angloium,  Ray). 

2.  tegund:    Stóra-skrofa    (p.    major,    Faber). 
—  Sjaldgæf. 

Önnur  ættkvísl:  Gæsingjar   (lamellirostres,  Cuv.). 

VII.  kyn:  Svanir  (cygnus,  Bechst.). 

1  tegund:  Álft,  svanur  (c.  musicus,   B[echst.]). 

VIII.  kyn:  Gæsir  (anser,  Briss.). 

1.  tegund:  Grágæs  (a.  cinereus,  Mey.). 

2.  tegund:  Blesa  (a.  albifrons,  Bechst.). 

3.  tegund:  Helsingi  (a.  leucopsis,  Bechst.). 

4.  tegund:  Hrota  (a.  torquatus,  Frisch.). 

IX.  kyn:  Andir  (endur;  anas,  L.). 
A.  Grasandir  (anas,  Bonap.) 

1.  tegund:  Stokkönd,  grænhöfða  (a.  boscas, 
Lin.). 

2.  tegund:  Gráönd,  spjótönd  (a.  acuta,  Lin.). 

3.  [tegund]:  Rauðhöfða,  rauðdúfa.(a.  Pene- 
lope,  Lin.). 

4.  tegund:  Litla-gráönd,   kvakönd   (a.   stre- 
pera,  Lin.). 

5.  tegund:  Urt  (a.  crecca,  Lin.). 

4 

B.  Kafandir  (fuligula,  Bon[ap].). 

1.  [tegund]:  Bergönd,  hvítmaga  (hrafnsönd' 
fyrir  sunnan;  /.  marila,  Bonap.). 

2.  [tegund] :  Hrafnsönd  (við  Mývatn),  sæorri 
(f.  nigra,  Bonþp].). 

C.  Gjallandir  (clangula,  Bonap.). 

1.  tegund:  Húsönd,  gjallönd  (/.  clangula,  B.). 

2  tegund:  Barrows-önd  (clangula  Barrowii). 
Tegundareinkenni:  Hvíti  bletturinn  fyrir  framan  aug- 
að,  sem  er  kringlóttur  á  húsö>>dinni,  er  þríhyrndur  á 
Barrows-öndinni.  Hún  er  almenn  á  íslandi,  að  minnsta 
kosti  við  Suðurlandið  á  vetrum. 

3.  tegund:  Straumönd,  brimönd,  brimdúfa 
(clangula  histrionica,  Lin ). 

4.  tegund:  Hávella  (cl.  glacialis,  L.),  breiðnefj- 
uð  og  stuttnefjuð. 

D.  Æðarfuglar  (somateria,  Leach). 

1.  tegund:  Æður,  æðarbliki,  æðarkolla 
(somateria  mollissima,  Leach). 

2.  [tegund:]  Kongsæður  (æðarkongur,  blikinn; 
somateria  spectabilis). 

X.  kyn:  Toppandir  (mergus,  L). 

1.  t[egund:]  Toppönd,  stóra-toppönd,  gul* 
önd  (mergus  merganser,  Lin.). 

2.  teg[und]:  Toppönd,  litla-toppönd,  stund- 
um  hrafnsönd  (mergus  serrator,  L.). 

Þriðja  ættkvísl:  Alfitjungar  (totipalmes,  Cuv.). 
XI.  kyn:  Súlur  (sula,  Briss.). 
[1  tegund:]   Súla,   hafsúla  (s.  bassana,  Briss.). 

XII.  kyn:  Skarfar  (phalacrocörax  [,  Briss.]). 

1.  teg[und]:  Dílaskarfur  (phalacrocoráx  carbo, 
Nilss.  —  carbo  cormoranus,  ¥.). 

2.  teg[und:]  Toppskarfur  (phalacrocorax  cris- 
tatus,  Nilss.  —  c.  graculus  [,  Linn.]). 

Fjórða  ættkvísl:  Vélfætlur  (pygopodes,  Illig.). 

XIII.  kyn:  Flórur  (podiceps,  Lath.). 

1.  teg[und:]  Sefönd  (flóaskítur?;  pod.  cornu- 
tus,  Lath.). 

2.  teg[und:]  Flórgoði,  flóra  ([pod.]  auritus(l), 
Lath.,  er  p.  arcticus,  Böie). 

XIV.  kyn:  Lómar  (colymbus,  Lath.). 

1.  teg[und:]  Himbrimi,  brúsi  (col.  glacia- 
lis,  Lin.). 

2.  tegund:  Norðbrúsi  (fcol.J  arcticus,  Lin.). 
Brehm  kveðst  hafa  fengið  ísl.  norðbrúsa  frá  Steinberg 
í  Helsingjaeyri. 

3.  teg[und:]  Lómur  (col.  septemtriónalis,  Lin., 
=  fcol.]  rufigularis,  Meyer). 

XV.  kyn :  Svartf uglar  (uria,  Briss.).     .  : 

1.  tegund:  Langvía  (uria  troile,  Temm.). 

2.  teg[und:]  Hringvía  (u.  léucophialmos),\ 

3.  teg[und]:  Stuttnefja  (u.  Brunnechii,  Sabine). 

4.  teg[und]:  Teista  (u.  grylle,  Lath.). 

XVI.  kyn :  Haftyrðlar  (mergulus,  Ray.). 
1  teg[und]:  H  a  f  t  y  r  ð  i  1 1  (mergulus  alle,  Ray.). 

XVII.  Lundar  (mormon,  Ill[ig].) 
1  teg[und]:  Lundi  (prófastur;  m.  arcticus,  Illig.). 

XVIII.  kyn:  Álkur  (alca,  Lin.). 

1.  t[egund]:  Klumbunefja  (a.  torda,  Lin.). 

2.  teg[und]:  Geirfugl  (a.  impennis,  Lin.). 


I    Fálkar 2     1* 

II    Smyrlar 1 

III  Ernir 2? 

IV  Uglur 2     1* 


*V  Starrar 1     1* 

VI  Hrafnar 4    3* 

*VII  Turnsvala 1     1* 

VIII  Sv  lur 2    2* 

IX  Þrestir 3    2* 

X  Erlur 1 

XI  Grátittlingar 1 

XII  Steindeplar 1 

XIII  Rindlar 1 

XIV  [Sólskríkjur] 2     1*? 

[XV  Auðnutittlingar 1] 

XVI  Krossnefjur 1 

XVII  Dúfur 1 


3.  XVIII  Hænsn 1 

XIX  Rjúpur 1 

4.  XX  Lóur 3 

*XXI  Vepjur 1     1* 

XXII  Tildrur 1 

XXIII  Tjaldar 1 

*XXIV  Hegrar 1     1* 

XXV  íbar 1     1* 

XXVI  Spóar .  2? 

Flyt  ...  39 


—  53  — 

Flutt  ...  39 

XXVII    Strandvepjur 3 

XXVIII     Sanderlur 1 

XXIX     Stelkar 1 

XXX    Jaðrekur 1 

XXXI    Mýrisnípur  .  . 1 

XXXII    Rellur 1 

*XXXIII     Sóthænur 1     1* 

XXXIV    Sundhanar 2 


5.     XXXV     Kríur 1 

XXXVI    Máfar 7     1* 

XXXVII    Kjóar 4 

XXXVIII    Fýlungar 1 

XXXIX     Stormsvala 1 

XL     Skrofur 2 

XLI     Gæsir 4 

XLII     Grasandir 5 

XLIII     Kafandir 2 

XLIV     Gjallandir 4 

XLV    Æðar 2 

XLVI    Toppandir 2 

XLVII    Súla 1 

XLVIII    Skarfar 2 

XLIX    Flórur 2 

L    Lómar 3 

LI     Svartfuglar 4 

LII    Haftyrðill 1 

LIII    Lundi 1 

LIV    Álkur 2 


101  tegund 

YFIRLIT  YFIR  FUGLANA  Á  ÍSLANDI. 

(Lesið  upp  á  fundi  íslendinga  í  Kmh.  7.  Febr.  1835). 


Góðir  landar! 

Ég  hefi  í  þetta  sinn  ásett  mér  að  tala  um  einn 
af  dýraflokkunum,  sem  finnast  á  íslandi,  ef  þið  getið 
haft  þolinmæði  að  hlýða  til  —  og  hefi  eftir  tilmæl- 
um  sumra  ykkar  valið  fuglana.  Það  er  einmitt  þessi 
flokkur,  sem  flestir  hafa  skemmtun  af  að  kynna  sér, 
þó  þeir  að  öðru  leyti  hafi  ekki  löngun  eða  tækifæri 
til  að  iðka  náttúrufræðina.  Og  það  er  heldur  engin 
furða,  því  fuglarnir  eru  svo  fallegir  og  fjörugir  og 
skemmtilegir,  og  bjóða  svo  göðan  þokka  af  sér,  að 
menn,  sem  ekki  alast  upp  í  borgum,  eins  og  hérna  í 
Kaupmannahöfn,  heldur,  eins  og  við,  upp  til  sveita, 
eða  á  góðum  bæ  við  sjóinn,  hafa  undir  eins  í  ung- 
dæmi  sínu  orðið  að  taka  eftir  þeim  og  haft  af  þeim 
marga  gleðistund.  Er  það  nokkur  ykkar,  sem  ekki 
hefir  lifnað  við,  þegar  þið  heyrðuð  til  lóunnar  og 
hrossagauksins  fyrst  á  vorin?  Og  mér  er,  held 
ég,  óhætt  að  spyrja:  Er  það  nokkur  ykkar,  sem  ekki 
hefir  átt  sér  hreiður,  og  þótt  vænt  um  það,  og  glaðzt 
af  hja»ta,  þegar  hann  í  fyrsta  sinn  fann  ungana,  sem 
skriðnir  voru  úr  egginu,  og  sá,  hve  mikið  hjónin  unn- 
ust  og  hvernig  þau  hjálpuðust  að  að  fæða  börnin 
sín  og  færa  þeim  orma  og  flugur  og  annað  sælgæti 
i  nefinu? 

Áður  en  ég  fer  að  tala  um  þær  einstöku  fugla- 
tegundir,  sem  finnast  heima  á  íslandi,  finnst  mér  bezt 
að  minnast  lítið  eitt  á  eðli  þessa  dýraflokks  alls,  og 
renna  auga  yfir,  hvað  það  er,  sem  greinir  fuglana  frá 

öðrum  dýrum,  og  á  hvaða  tröppu  þeir  standa  í 
dýraríkinu. 

Þið  vitið  allir,  að  síðan  Cuuier  auðgaði  dýrafræð- 
ina  með  sínu  orðlagða  riti  Régne  animal,  er  öllum 
dýrum  skipt  í  4  höfuð-greinir,  sem  ég  vil  kalla 
hryggdýrin,  hringdýrin,  lindýrin  og  ská- 
dýrin.  Fyrsta  greinin  er  líka  sú  æðsta;  þar  er  sköpu- 
lagið  margbreyttast  og  mest  vandað  —  ef  ég  má  svo 
að  orði  komast,  —  það  er  sú  grein,  sem  næst  er 
manninum;  náttúrunnar  sköpunarafl  leiðir  þar  fram 
margbreyttar  myndir,  sem  nálægjast  meir  og  meir 
algjörleikans  takmark,  þangað  til  maðurinn  fæðist  sem 
fegursta  blóm  á  þessari  grein  —  að  svo  miklu  leyti 
maðurinn  er  dýr.  Einn  liðurinn  af  þessari  grein  eru 
fuglarnir.  En  þessi  dýraflokkur  er  svo  frábrugðinn 
öllum  öðrum  og  hefir  svo  mörg  einkenni  út  af  fyrir 
sig,  að  bágt  er  að  setja  hann  inn  í  röðina  og  segja 
upp  á  víst,  hv?r  hann  eigi  heima,  eða  hvaða  kyn 
menn  eigi  að  setja  næst  fyrir  ofan  eða  næst  fyrir 
neðan  fuglana.  Það  lítur  reyndar  út,  eins  og  þeir  liðir 
í  dýraröðinni,  sem  tengdu  fuglana  saman  við  önnur 
dýr,  séu  nú  ekki  framar  til,  en  hafi,  eins  og  margt 
ann  ð,  liðið  undir  lok  og  horfið  með  öllu  af  jörðu  á 
undan  voru  tímabili  í  einhverri  af  þeim  stórkostlegu 
umbyltingum,  sem  orðið  hafa  á  hnettinum;  og  leif- 
arnar  frá  fornöld  benda  líka  að  nokkru  leyti  til  þess. 
Samt  get  ég  ekki  í  þetta  sinn  fært  ykkur  sönnur  á 
mál  mitt,  nema  ég  víki  of  langt  frá  höfuð-efninu. 

Hryggdýrin  (animalia  vertebrata)  skiptast  í  4 
höfuðflokka:  spendýrin  (mammalia),  fuglana  (aves)y 
skriðdýrin  (reptiliá)  og  fiskana  (pisces).  Af  þessum 
fjórum    flokkum    eru    spendýrin    fullkomnust;    en    þó 

hjálpar  ekki  að  setja  fuglana  aftur  fyrir  þau  öll; 
sköpulag  og  lífernishættir  þeirra  leyfa  það  ekki.  Þeir 
verða  því  fyrst  um  sinn  að  verá  utan  við,  áveðurs 
ferfættum  spendýrum,  þangað  til  dýrafræðingunumi 
tekst  betur  að  gjöra  grein  fyrir  eðli  þeirra  og  sam- 
bandi  við  aðrar  skepnur. 

Allt,  sem  nokkuð  töluvert  greinir  sköpulag  fugl- 
anna  frá  öðrum  dýrum,  kemur  af  því,  hvernig  þeim 
er  ætlað  að  hræra  sig.  Þeir  eiga  að  fljúga,  og  eftir 
því  verður  allri  lögun  þeirra  að  vera  háttað.  Það,. 
sem  fuglarnir  mest  eru  frábrugðnir  öðrum  dýrum  í,. 
og  hver  maður  sér,  sem  lítur  á  þá,  er  sköpulagið  á 
framlimunum;  á  öðrum  dýrum  eru  það  hendur,  fæt- 
ur,  hreifar,  bægsli  eða  uggar,  en  á  fuglunum  eru 
framlimirnir  alstaðar  orðnir  að  vængjum.  Og  hvað 
hafa  þeir  nú  fengið  í  handa  eða  framfóta  stað?  Auð- 
sjáanlega  nefið,  og  ættu  þeir  að  geta  haft  gagn  af 
því,  lá  þeim  á  að  geta  verið  fimir  að  snúa  höfðinu. 
Þess  vegna  er  hálsinn  svo  fjarskalega  langur  og  lið- 
irnir  í  honum  svo  margir;  og  það,  sem  merkilegast 
er,  því  er  komið  svo  fyrir,  a^  höfðinu  verði  snúið 
allt  í  kring.  Þið  munið  ef  til  vill,  að  á  höfði  á  skepn- 
um  stand  tveir  hnúðar  (condyli)  niður  í  banakringl- 
una,  til  að  stöðva  það  á  búknum,  en  á  fuglunum  eru 
þeir  orðnir  að  einu  typpi,  sem  höfuðið  snýr  sér  á 
eins  og  það  vill.  Til  að  styðja  vængina  er  allur  búk- 
urinn  óbeygjanlegur,  að  kalla  má;  hryggurinn  er  orð- 
inn  að  breiðum  og  sterkum  beinflögum  og  bringu- 
beinið  langtum  stærra  en  á  öðrum  skepnum.  En  til 
hvers  er  þá  kamburinn  á  því?  Til  þess,  að  bringu- 
vöðvarnir  sterku  (kjötið  á  skipinu)  hafi  þvi  meira 
rúm   að   festa  sig  á.   Þeim  hlýtur  að  vera  komið  vel. 

fyrir,  því  nóg  hafa  þeir  að  gera,  að  róa  vængjunum. 
Fiðrið  á  búknum  er  skjólgott,  því  fuglarnir  verða  að 
vera  úti  í  öllu,  og  ofan  í  kaupið  ferðast  í  loftinu,  en 
þar  er  ætíð  ískalt,  þegar  hátt  er  komið.  En  þó  er 
eitt  höfuðeinkenni  í  sköpulagi  allra  fugla,  og  miðar 
líka  til  sama  augnamiðs.  Öll  beinin  (eða  fuglapípurn- 
ar)  eru  hol  innan  og  merglaus.  Það  er  auðvitað,  að 
á  þessu  verða  þeir  léitari  en  önnur  dýr,  sem  eru 
þeim  jafnstór  að  vexti.  En  hér  að  auki  eru  göt  á 
beinunum  og  holur  út  undir  skinnið,  svo  loftið  streymir 
alls  staðar  inn  í  þau.  Fuglarnir  anda  því  ekki  ein- 
ungis  með  lungunum,  heldur,  að  kalla  má,  með  öll- 
um  líkamanum,  og  þetta  eykur  umrás  blóðsins,  hreins- 
ar  það  og  hitar,  og  eykur  í  þeim  fjörið  og  lífsaflið. 
Loksins  má  þess  geta,  að  fuglarnir  eiga  allir  egg, 
sem  þeir  sitja  á,  annaðhvort  móðirin  eða  bæði  hjón- 
in,  og  unga  út  með  mikilli  kostgæfni. 

Fuglarnir  eru  alls  staðar  um  jörðina  og  tegundir 
þeirra  fjarska-margar;  menn  hafa  nú  á  dögum  lýst 
meir  en  4000  tegunda.  Til  að  átta  sig  í  öllum  þess- 
um  fjölda,  hafa  dýrafræðingarnir  skipt  þeim  í  ýmsa 
höfuðflokka,  ættir  og  kynferði,  eftir  þvi,  sem  sköpu- 
lag  þeirra  og  lífernishættir  bentu  til.  En  hér  gekk 
það  til  eins  og  vant  er,  að  sínum  sýndist  hvað,  og 
þess  vegna  er  upp  kominn  mikill  fjöldi  af  nöfnum, 
sem  sinn  hefir  um  hvað,  og  ekki  eru  til  annars  en 
trufla,  einkum  viðvaninga,  og  gjöra  fuglafræðina  óað- 
gengilegri  og  örðugri  en  hún  þyrfti  að  vera.  Flestir 
hafa  samt  nú  á  dögum  komið  sér  saman  um  að 
skipta  öllum  fuglunum  í  sjö  höfuðflokka,  sem  ég  hér 
vil  nefna.  Það  eru  þá  fyrst:  klifrarar  (scansores), 
þá    göngufuglar   (ambulatores),    þá    gripfuglar 

(raptores),  þá  klórarar  eða  hænsnafuglar  (ra- 
sores,  Linn.  gallinœ),  þá  hlaupafuglar  (cursores), 
þá  mýrfuglar  (grallatores),  og  sjöundi  flokkurinn: 
sundfuglar  (natatores).  Hvað  mig  snertir,  vil  ég 
samt  ekki  gjöra  neinn  höfuðflokk  úr  hlaupafuglun- 
um,  því  bæði  eru  þeir  svo  fáir,  og  hvað  sköpulagið 
snertir,  er  eins  hægt  að  koma  þeim  undir  mýrfugl- 
ana,  eins  og  svölunum  undir  göngufuglana.  En  það 
verð  ég  að  sanna  á  öðrum  síað. 

Þetta  var  nú  sagt  um  fuglana  alla;  en  ég  hafði 
lofað  að  tala  um  islenzku  tegundirnar  af  þessum 
dýraflokk.  Það  getur  samt,  eins  og  þið  sjáið,  varla 
orðið  annað  en  yfirlit  og  lýsing  eða  athugasemdir 
um  einstaka  kyn,  sem  eitthvað  er  merkilegt  við,  eða 
ég  held  ykkur  séu  miður  kunnug. 


Fuglategundirnar  á  íslandi  eru  fáar,  og  þó  fleiri 
en  menn  skyldu  búast  við,  svo  norðarlega  sem  landið 
liggur,  og  bætist  fæð  þeirra  enn  fremur  upp  af  þeim 
ógnargrúa,  sem  þar  finnst  af  einstaklingunum  í  sum- 
um  tegundum,  svo  sem  svartfugli,  rjúpum,  æðarfugli 
og  nokkrum  öðrum.  Fjöldi  tegunda  og  einstaklinga 
er  hér,  eins  og  alls  staðar,  kominn  undir  því,  hvað 
mikið  finnst  af  þeim  hlutum,  sem  þeim  eru  ætlaðir 
til  viðurværis.  Þannig  finnast  fáar  tegundir  á  íslandi 
af  fuglum,  sem  lifa  á  flugum  og  skorkvikindum;  og 
þeir,  sem  það  gjöra,  flytja  sig  allir  á  haustin,  um  það 
leytið  kvikindin  fara  að  grafa  sig  í  jörð  eða  deyja. 
Sama  er  að  segja  um  þá  fugla,  sem  lifa  á  fræi  og 
smágrösum.  Þeir  fara  allir  burtu,  nema  snjótittlingur- 
inn,  sem  unir  sér  við  moðið  og  tínir  punt  og  annað 
fræ  af   stráum,   sem  ná  upp  úr  fönninni.   En  fuglar, 

sem  lifa  á  skelfiski  og  öðrum  fjörumat,  eru  kyrrir 
allan  veturinn,  af  því  þá  brestur  ekki  viðurværi.  Þcrss 
vegna  er  það  líka,  að  svo  fáir  skógfuglar  koma  til 
íslands  á  vorin.  Ef  þar  væru  hnetur  og  skógarber 
handa  þeim,  og  runnar  að  byggja  hreiðrin  í  eða  háar 
limar  að  hengja  þau  á  —  eins  og  þeir  gjöra  sumir  — 
þá  myndi  fara  að  fjölga  heima;  því  varla  held  ég 
nokkur  fugl  væri  lengi  að  telja  eftir  sér  tveggj  i  eða 
þriggja  daga  ferð,  til  að  geta  búið  í  svo  fallegu  og 
og  skemmtilegu  landi;  ég  þekki  fugla,  sem  ekki  hafa 
horft  í  það,  og  heldur  unnið  til  að  lifa  á  loxia  serinus 
(Scopoli),  sem  þýzkir  kalla;  og  það  voru  þó  karlar, 
sem  ekki  fara  norðar  en  til  Sveitzaralands  og  viija 
ekki  skarn-nýta  að  búa  í  miðri  Norðurálfunni. 

Á  íslandi  hafa,  það  ég  veit,  náðzt  87  eða  88 
fuglategundir,  sem  hafa  þekkzt,  svo  menn  geti  sagt, 
hverjar  þær  séu,  og  varla  munu  vera  margar  teg- 
undir  ófundnar,  sízt  af  fuglum,  sem  eiga  þar  heima 
að  staðaldri;  en  verið  getur,  að  útlenzkir  fuglar  flæk- 
ist  þangað  endrum  og  sinnum,  og  náist  eða  sjáist, 
svo  menn  þekki  þá,  og  úr  því  er  þeim  bætt  við  töl- 
una.  Þess  konar  gestir  7  eða  8  eru  nú  á  meðal 
hinna  áðurtóldu,  svo  að  réttu  lagi  get  ég  ekki  talið 
meir  en  80  íslenzkar  fuglategundir,  sem 
verpa  í  landinu  og  eru  þar  að  staðaldri.  Samt  má 
ekki  sleppa  hinum  og  skal  ég  því  nefna  þá  alla  samt, 
eftir  þeirri  röð,  sem  mér  þykir  fara  bezt;  og  getur 
hún  samt  ekki  orðið  svo,  aö  alstaðar  sjái^t  skyidug- 
leikinn,  því  víða  verða  í  henni  eyður,  sem  ekki  verða 
fylltar  upp  —  liðirnir,  sem  eiga  í  þær,  búa  hingað  og 
þangað  út  um  heiminn  —  og  verða  menn  svo  að 
draga  hitt  saman,  og  getur  þá  ekki  hjá  því  farið,  að 

myndin  líti  stundum  út  viðlíkt  og  ef  á  einhverju 
blómi  blaðaleggina  vantaði  eða  hálf  blöðin,  og  sætu 
þau  svo  föst  á  stönglinum.  —  Mér  þykir  gott,  ef 
mér  ekki  tekst  svo,  að  blöðin  snúi  niður  á  við  eða 
stöngullinn  komi  á  undan  rótinni. 

Fyrsti  hópur:  Gripfuglar  (raptores). 

Fyrsta  deild:  Dagfuglar  (aues  rapaces  diurnœ). 

I.  Arnakyn  (aquila). 

1  tegund:  Örn,  assa,  sjóörn  (aquila  albi- 
cilla)  á  heima  á  íslandi  og  byggir  sér  hreiður  í  klett- 
um.  Ung  er  hún  dökkgrá,  með  svart  nef,  en  fær  með 
aldrinum  gult  nef  og  hvítt  stél,  og  gránar  þá  um 
höfuðið.  Þessi  litaskipti  hafa  valdið  því,  að  sumir 
hafa  gjört  3  tegundir  úr  einni,  og  sumir  standa  fast 
á  því  enn.  Þá  kalla  þeir  gömlu  örnina  hvíthöföu 
(a.  leucocephala) ;  en  allt  er  þó  reyndar  sami  fuglinm 
Örnin  verður  100  ára  eða  meira  og  getur  flogið 
þrjár  þingmannaleiöir  á  klukkustundinni. 

II.  Fálkakyn  (falco). 

1.  tegund:  Fálki,  valur,  veiðifálki  (falco  Is- 
landicus);  þennan  mikla  veiðigarp  þekkið  þið  allir. 
Hann  fer  varla  úr  landi,  nema  ársgömlu  fuglarnir, 
sem  fljúga  stundum  til  Þjóðverjalands.  Það  er  enn 
óvíst,  hvort  hvíti  fálkinn  er  gamall  fugl,  eða  að  það 
er  kynbreyting;  ég  er  á  fyrri  meiningunni. 

2.  tegund:  Smyrill,  dvergfálki  (falco  œsa- 
lori);  hann  fer  til  Þjóðverjalands  á  veturna,  en  kemur 
heim  með  tittlingunum  á  vorin  —  því  hann  lifir  ekki 

á  öðru   það  ég  veit;  svo  verpir  hann  um  leið  og  á 
3  eða  5  gulmórauð  egg. 

3.  tegund :  Stjörnufálki  (falco  lanarius),  nokk- 
uð  minni  en  valurinn  og  dekkri  á  lit,  með  bláleitu 
nefi  og  klóm.  Það  er  ekki  íslenzkur  fugl,  en  á  heima 
í  Norðurálfunni  austanverðri,  svo  sem  á  Rússlandi, 
Pólínalandi  og  Ungverjalandi;  þó  villist  hann  stund- 
um  til  íslands,  og  Fugla-Faber  sálugi  skaut  einn  á 
Akureyri  um  haustið  1819. 

Önnur  deild:  Náttfuglar  (aues  rapaces  nocturnœ). 
I.  Uglukyn  (strix), 

1.  tegund:  Náttugla,  snjóugla  (strix  nyctea) 
kemur  stundum  til  íslands,  líklega  frá  Grænlandi,  en 
verpir  þó  hvergi  í  landinu,  svo  ég  viti.  Þessi  ugla 
er  stór,  meir  en  alin  á  lengd  og  framt  að  3  álnir  á 
vængina. 

2.  tegund:  Trjáugla,  brandugla  (strix  aluco); 
hún  er  miklu  minni  en  hin,  móbrún  á  lit  og  hvít 
undir  búknum.  Ég  hef  ekki  séð  hana  á  íslandi;  en 
það  er  samt  líklega  þessi  ugla,  sem  þeir  Eggert  og 
Bj 'rni  hafa  lýst  í  ferðabók  sinni;  myndin  hjá  þeim 
er  svo  illa  gerð,  að  enginn  maður  getur  séð,  hvaða 
skepna  það  á  að  vera. 

Annar  hópur:  Klifrarar  (scansores). 

Ég  verð  að  nefna  hann,  en  enginn  fugl  úr  hon- 
um  finnst  á  íslandi.  Það  er  ekki  heldur  von,  í  skó- 
ausu  landi,  því  þeir  lifa  allir  á  trjám  og  múrum,  og 
tína  þar  pöddur  úr  holum  og  sprungum;  sumir  lifa 

þeir    s  mt   á   fræi,    svo    sem    til   dæmis   páfagaukar 
(Papegojer)  og  piparfuglar. 

Þriðji  hópur.  Göngufuglar  (ambulatores). 

Fyrsta  deild:   Hrafnakyn  (corvus). 

1.  tegund:  Hrafn,  krummi  (corvus  corax). 
Hann  þekkið  þið  allir;  en  gott  þætti  mér,  að  þið 
vilduð  segja  mér  nokkuð  um  hann,  allir  sem  getið, 
einkum  um  hrafnaþingin  og  annað,  sem  kátlegast 
er  i  fari  hans. 

2.  tegund:  Kráka  (corvus  cornix)  á  ekki  heima 
á  íslandi,  en  kemur  þar  svona  af  og  til.  Þið  þekkið 
hana  allir  héðan. 

3.  tegund:  Færeyja-hrafn  (corvus  coroné)  er 
svartur  á  lit  og  miklu  minni  en  krummi;  skáldaður 
fyrír  ofan  nefið.  Það  er  sami  figlinn  og  náðist  í  Við~ 
ey,  og  Eggert  Ólafsson  hefir  gert  kvæðið  um. 

Önnur  deild:  Söngfuglar  (oscines). 

I.  Kjarnbrjótakyn  (loxia). 

1  tegund:  Loxia  serinus;  lítill  fugl  gráleitur,  með 
gular  randir  yfir  um  vængina.  Hann  á  reyndar  heima 
sunnarlega  í  Norðurálfunni,  en  kemur  þó  stundum  til 
íslands  og  verpir  þar  líklega,  því  ungir  fuglar  af  þess- 
ari  tegund  hafa  sézt  þar  að  áliðnu  sumri  fyrir  norðan. 

II.  Spörfuglakyn  (fringilla). 

1  tegund:  Auðnutittlingur  (fringilla  linaria); 
lítill  fugl  mógrár  og  rauður  á  bringunni;  býsna-sjald-^ 

gæfur.    Þeir  fljúga   burt  á  haustin,   og  þó   ekki  allirr 
því  sumir  eru  kyrrir  í  góðum  vetrum. 

III.  Tittlingakyn  (emberizá). 

1.  tegund:  Snjótittlingur,  sólskríkja  (á 
sumrin;  emberiza  nivalis). 

2.  tegund:  Sportittlingur  (emberiza  cala- 
rata),  miklu  sjaldgæfari;  sést  stundum  innan-um  hina 
og  er  þá  kyr  á  veturna. 

IV.  Anthus*) 

1  tegund:  Þúfutittlingur  (anthus  pratensis). 
Þið  hafið  oft  heyrt  til  hans  á  vorin;  hann  syngur 
bezt  af  öllum  söngfuglum  á  íslandi.  Hann  byggir  í 
þúfum  úti  um  haga,  og  bregður  sér  hrosshárshreiður, 
en  kemur  heim  á  bæi  á  haustin,  áður  en  hann  fer 
á  stað. 

V.  Erlukyn  (motacilla). 

1  tegund:  Maríu-erla  eður  »máríatla«  (mo- 
iacilla  alba).  Hún  mun  oftast  koma  til  landsins  ná- 
lægt  sumardeginum  fyrsta  —  2.  eður  5.  apríl. 

VI.  Þrastakyn  (turdus). 

1  tegund:  Skógarþröstur  (turdus  iliacus), 
Hann  kemur  snemma  á  vorin  og  ætlar  þá  að  deyja 
úr  kulda;  þá  er  hann  heima  við  hús  og  bæi,   og  þið 


*)  Það  er  ekki  víst,  hvar  þessi  fugl  á  sér  slað  í  skiptingunni.  Mohr, 
sem  ferðaðist  um  ísland  seinast  á  síðustu  öld,  kallar  hann  fringilla  lappo- 
nica  og  Iætur  hann  heyra  til  spörfuglakyns;  en  Fugla-Faber  kallar 
kynið  anthus,  og  tegundina  a.  pratensis,  og  kallar  hana  grátittling,  sem. 
liklega  er  sama  og  þúfutittlingur. 

munið  víst  eftir  hópunum,  sem  stundum  sátu  á  Bessa- 
staða-túni.  Engan  okkar  grunaði  þá,  að  þeir  væru 
nýkomnir  úr  langferð,  lengst  sunnan  úr  löndum. 

VII.  Steindeplakyn  (saxicola). 

1  tegund:  Grádílóttur  steindepill,  stein- 
klappa  (saxicola  oenanthé).  Kemur  ekki  fyr  en  viku 
af  sumri  eða  meira,  og  fer  aftur  í  miðjum  September. 
Þessi   meinleysingur  halda  sumir  fljúgi  undir  ærnar. 

VIII.  Rindill  (troglodytes). 
1  tegund:  Músarbróðir,  músarrindill  (tro- 
glodytes  punctatus).  Minnstur  af  fuglunum  á  íslandi, 
og  líklega  sá  eini,  sem  ungar  út  tvisvar  á  sumri.  Hann 
er  kyr  á  veturna  og  stelst  þá  inn  um  eldhúsglugga 
í  kjöt  og  magála,  en  étur  flugur  á  sumrin;  þegar 
hann  er  að  skjótast  þetta,  grár  og  lítill,  með  stélið 
eins  og  það  er,  hefir  mönnum  þótt  hann  svipaður 
mús  og  gefið  honum  svo  þetta  nafn. 

Þriðja  deild:  Svölukyn  (hirundó). 

1.  tegund:  Bæjarsvala  (hirundo  urbicá). 

2.  tegund:  Landsvala   (hirundo  rustica). 
Báðar   þessar  tegundir   koma  einstaka  sinnum  til  ís- 
lands  og  hafa  náðst  þar,   svo  ég  veit;   en   ekki  hefir 
orðið  úr,  að  þær  byggðu  sér  þar  hreiður. 

Fjórði  hópur:  Hænsnafuglar  (gallinœ). 

Þar  af  finnst  varla  á  íslandí  nema 
1  tegund:   Rjúpa,  keri,  rjúpkarri  (tetrao  /a- 
gopus).  Það  hefir  verið  rifizt  um,  hvort  það  sé  sama 

tegundin  og  Norðurálfu-rjúpan  (tetrao  lagopus 
auctorum);  Fugla-Faber  segir  það  sé  ekki,  og  satt  er, 
að  nokkur  mismunur  er  á  báðum,  en  samt  er  hann 
ekki  meiri  en  svo,  að  hann  getur  vel  komið  af  mis- 
muninum  á  veðráttufari  og  landslagi,  og  reyndar 
mun  það  allt  vera  sama  tegundin. 


Fimmti  hópur:  Mýrfuglar  (grallatores). 

Fyrsta  deild:  Hlaupafuglar  (cursores). 

I.  Lóukyn  (charadrius). 

1.  tegund:  Lóa,  heiðlóa  (charadrius  pluvialis). 
Þegar  ég  var  lítill,  heyrði  ég,  lóurnar  svæfu  í 
hellum  á  veturna  og  hefðu  fundizt  þar  með  laufblað 
í  munninum;  en  sé  þessi  bábilja  byggð  á  nokkru, 
hafa  þær,  sem  fundust,  vissulegi  verið  dauðar,  því 
enginn  fugl  liggur  í  dvala,  og  það  gerir  ekkert  dýr, 
sem  hefir  eins  heitt  blóð  og  þeir.  Þið  munið,  hvernig 
lóurnar  eru  litar  á  sumrin;  á  veturna  eru  þær  allar 
ljósgráar,  og  eru  þá  að  flakka  suður  um  miðja  Norð- 
urálfu  og  enda  fyrir  sunnan  Mundíufjöll,  en  koma 
heim  á  vorin  að  syngja.  Á  engum  fugli  ber  heldur 
eins  mikið  og  þeim,  þegar  þær  eru  að  flytja  sig  á 
haustin;  þær  safnast  þá  í  hópa,  þúsundum  saman, 
og  eru  að  æfa  sig  á  að  fljúga  fram  og  aftur  nokkra 
daga,  þangað  til  þær  leggja  á  stað  einhvern  morg- 
uninn,  og  geta  þá  vel  verið  komnar  til  írlands  seint 
u m  kvöldið. 

2.  tegund :  S  a  n  d  1  ó  a  (charadrius  hiaticula).  Kem- 
ur  með   lóuþrælunum   á   vorin,   hér   um   bil   viku  af 

5 

sumri.    Hún  getur  fleytt  sér  á  vatni,  þó  hún  sé  fitjar- 
laus,  en  hættir  sér  þó  sjaldan  langt  undan  landi. 

Önnur  deild:  Vöðufuglar  (grallœ). 

A.    Þríklóa. 

I.  Tjaldakyn  (hœmatopus). 

1  tegund :  T  j  a  1  d  u  r  (hœmatopus  ostralegus) ;  auð- 

þekktur.  Þeir  eru  sumir  kyrrir  á  veturna  og  verða  þá 

flekkóttir,   og  fæturnir  grána  upp  —  því  annars  eru 

þeir  blóðrauðir. 

II.  Sanderlukyn  (calidris). 

1  tegund:  Sanderla  (calidris  arenaria),  lítill 
fugl,  áþekkur  sandlóu,  og  hefur  fundizt  í  Grímsey;. 
annars  á  sanderlan  heima  norðast  í  Noregi  og  Vest- 
urálfunni. 

B.  Fjórklóa. 

III.  Vepjukyn  (uanellus). 

1  tegund:  Vepja  (vanellus  cristatus),  strandfug],. 
nokkuð  stærri  en  lóa,  með  toppi  og  dökkri  kápu,  og 
slær  grænni  slikju  á  vængina.  Hann  er  útlendur, 
en  kemur  þó  stundum  til  Vestmannaeyja,  og  hefir,  að 
ég  held,  verið  skotinn  á  Inn-nesjum  fyrir  sunnan. 

IV.  Spóakyn  (numenius). 

1.  tegund:  Spói  (numeníus  phœopus).  Er  al- 
þekktur,  kemur  í  Apríl-mánaðar-lok,  og  fer  aftur  í 
miðjum  September. 

2.  tegund:  Nefboginn  spói  (numenius  arqu- 
ata).  Stærri  en  hinn.  Kemur  sjaldan  til  íslands;  hefir 
náðzt  um  hausttíma  við  Reykjavík. 

V.  Hegrakyn  (ardeá). 
1    tegund:     Gráhegri    (ardea    cinerea),    kemur 
hingað    og    þangað    á    landið    haust    og  vor,   enda  í 
Grímsey  —  en  verpir  hvergi,  það  ég  veit. 

VI.  Selningakyn  (tringa). 

1.  tegund:  Lóuþræll  (tringa  alpina).  Nafnið  á 
þessum  fugli  sýnir,  að  íslendingar  eru  ekki  svo  eftir- 
tektalausir  á  náttúrunni.  Því  að  vísu  sér  maður  oft  á 
vorin  lóu  og  lóuþræl  saman,  og  heldur  þá  þrællinn 
vörð  og  ræður  flugi  og  hvílu,  og  er  að  öllu  leyti 
vegsögumaður  heiðlóunnar,  þangað  til  þau  hafa  fundið 
lóu,  sem  vill  eiga  hana  —  þá  halda  hjónin  saman  úr 
því,  og  þrællinn  fer  niður  til  strandar,  þangað  sem 
honum  þykir  bezt  að  vera. 

2.  tegund:  Selningur,  fjallafæla  (á  sumrin; 
tringa  maritima).  Hann  er  kyr  á  íslandi  árið  um 
kring  og  furðulega  gæfur  á  vetrum;  halda  þeir  hóp,  og 
sitja  þá  stundum  þúsundum  saman  alstaðar  á'strönd- 
inni,  þar  sem  nokkur  er  skelja-von,  og  verða  þá  að 
sæta  útfallinu  til  að  leita  sér  matar;  það  er  því  ekki 
sjaldgæft  að  sjá  þá  úti  á  skerjum  í  tunglsljósinu 
að  tína  sér  krækling,  meðan  aðrir  fuglar  sofa,  og  er 
það  lífshætta  í  brimi;  því  þó  selningurinn  sé  fimur, 
rota  þær  hann  stundum,  bárurnar,  og  gráir  búkar 
hggja  oft  í  hrönninni;  ég  hef  opt  kennt  í  brjósti 
um  þann  fugl.  Á  sumrum  fara  þeir  á  fjöll  upp  og 
heiðar  einir  saman  að  verpa,  og  bera  sig  þá  hörmu- 
lega,  ef  komið  er  nærri  hreiðrunum.  Þá  kalla  menn 
þá  fjallafælur. 

3.  tegund:  Rauðbrystingur  (tringa  cinerea  s. 
Islandica).  Kemur  á  vorin  um  Maí-mánaðar-lok  og  er 

þá  í  sumarbúningi,  blóðrauður  á  öllu  brjóstinu.  — 
Þá  fer  hann  burt  að  verpa,  líklega  upp  á  fjöll,  og 
sést  ekki  aftur  fyr  en  seinast  í  Ágúst,  og  er  hann  þá 
aftur  orðinn  grár  á  brjóstinu.  Hann  er  þá  um  strönd- 
ina  hingað  og  þangað,  þar  til  hann  flýgur  burt  í 
miðjum  September. 

4.  tegund:  Kragi,  áflogakragi  (tringa  pug* 
nax).  Illur  fugl  og  harðfengur.  Hann  er  ekki  íslenzkur. 
Faber  segir  kvenfugl  af  þeirri  tegund  hafi  verið  skot- 
inn  í  Reykjavík  um  haustið  1820.  Steggirnir  hafa 
fjaðrakraga  um  hálsinn,  mislitan,  og  sinn  litur  á  hverj- 
um.  Um  brundtímann  eru  þeir  óðir,  og  dettur  þá 
fiðrið  af  þeim  upp  fyrir  augu,  og  koma  gular  vörtur 
í  staðinn.  Svona  ganga  þeir  með  úfinn  kragann  og 
liggja  í  sífelldum  áflogum. 

VII.  Stelkakyn  (totanus). 
1  tegund:    Stelkur    (totanus  calidris).  Kemur   í 
miðjum  Apríi    og   fer  á  stað    fyrst  í  Október;  þó  eru 
sumir  eftir  á  veturna. 

VIII.  Jaðrekukyn  (limosá). 
1  tegund:  Jaðreka  (með  svörtu  stéli;  limosa 
melanura).  Fyrir  austan  fjallið,  í  Árness-  og  Rangár- 
vallasýslum;  fer  burt  á  veturna.  Þetta  fuglakyn  er 
ólíkt  öðrum  í  því,  að  kvenfuglinn  er  bæði  stærri  og 
litfegri  en  karlfuglinn.  Það  eru  fáir  fuglar  aðrir,  að 
fráteknum  óðinshananum. 

IX.  Snipukyn  (scolopax). 
1    tegund:     Hrossagaukur,     mýrisnípa    (sco- 
lopax  gallinago).   Skemmtilegur  fugl  á  vorin.   Kemur 
um  sumarmál,  og  er  þá  styggur  og  flýgur  hátt.  Hann 

hneggjar  sjaldan,  nema  á  flugi,  og  halda  því  margir 
enn  í  dag,  að  hann  gjöri  þennan  hávaða  með  vængj- 
unum.  Þegar  líður  á  sumarið  og  hann  er  seztur  á 
egg,  verður  hann  eins  og  annar  fugl;  þá  leggst  hann 
niður  í  mýrar  og  flóa  innan  um  grasið  og  flýgur  þá 
aldrei  að  kalla,  nema  hann  sé  rekinn  á  fætur,  enda 
hneggjar  hann  þá  aldrei.  Snemma  í  Október  fer  hann 
á  stað;  þó  verða  einstaka  hræður  eftir  við  laugar 
og  hveri,  þar  sem  jörðin  er  þíð  og  pöddurnar  lifa; 
því  hrossagaukurinn  etur  ekki  annað  en  orma  og 
skorkvikindi. 

X.  Keldusvín  (rallus). 

1  tegund:  Keldusvín  (rallus  aquaticus).  Er 
vetur  og  sumar  á  íslandi,  og  á  þó  illt,  en  getur  ekki 
flogið  burt,  því  vængirnir  eru  of  stuttir.  Það  er  ekki 
svo  lítill  fugl,  á  vöxt  við  stelk,  en  fóta-lægri.  Nefið 
er  rautt  með  gráum  broddi,  augun  rauð,  fæturnir 
horngráir,  bakið  svart  með  mórauðum  fjaðra-röndum, 
brjóstið  og  kverkin  og  vangarnir  öskugrátt,  með  blá- 
leitri  slikju,  maginn  allur  gulgrár  og  hvítt  undir  vængj- 
unum.  Keldusvínið  felur  sig  á  daginn  og  er  mest  á 
ferð  á  nóttunni.  Hljöðin  í  því  eru  líkust  eins  og  mað- 
ur  sveifli  tág. 

XI.  Tildra  (strepsilas). 

1  tegund:  Tildra  (strepsilas  collaris).  Algengur 
fugl  fyrir  sunnan  og  vestan.  Kemur  eftir  sumarmálin 
og  er  þá  enn  í  vetrarbúningi.  Snemma  í  Maí  skiptir 
tildran  fiðri  og  fer  þá  eitthvað  að  verpa,  líklega  upp 
í  óbyggðir.  í  Ágúst-mánaðar-lok  koma  þær  aftur  hóp- 
um  saman  með  ungana  niður  til  sjóar  og  eru  þar 
rúman   mánuð,   þat  gað  til   þær  fljúga  burt;  einstaka 

tildra  er  samt  að  flækjast  eftir  á  veturna.   Tildran  er 
styggur  fugl  og  illt  að  skjóta  þær. 

Þriðja  deild:  Lappfætlur. 
I.  Óðins-hani  (phalaropus). 

1.  tegund:  Óðins-hani,  sundhani  (phalaropus 
cinereus).  Kemur  seint  á  vorin  og  fer  snemma.  Fallegi 
fuglinn  er  kvendýrið.  Sundhaninn  er  heitfengur  og 
unir  sér  vel  á  laugum,  þó  þær  séu  svo  heitar,  að 
menn  þoli  varla  að  reka  höndina  ofan  í  þær. 

2.  tegund:  Flatnefjaður  sundhani  (phala- 
ropus  platyrrhynchus).  Sjaldgæfur  á  íslandi;  helzt  fyrir 
sunnan.  Rétt  eins  og  hinir  að  lífernisháttum  *). 

II.  Vatnshæna  (fulica). 

1  tegund:  Vatnshæna  (fulica  atra).  Svartur 
fugl,  á  stærð  við  önd;  er  ekki  íslenzkur,  en  kemurþó 
einstaka  sinnum  á  Suðurland. 


Fyrsti  hópur    6  tegundir. 

Annar  —  -  — 

Þriðji  —  14  — 

Fjórði  —  1  — 

Fimmti  —  20  — 


Þar  af: 

7  tegundir,  sem  eru 
kyrrar  árið  um  kring, 
og  6  eða  9,  sem  ekki 
mega  heita  íslenzkar. 


Alls  41  tegund. 


*)   Þessi  fugl   er   rauður  á  bringunni  og  upp  með  hliðunum.    Margir 
kalla  hann  Þórs-hana,  en  baö  nafn  er  komið  upp  ekki  alls  fyrir  Iöngu. 

ORNITOLOGISKE  BEMÆRKNINGER 

TIL  PRODROMUS  DER  ISLANDISCHEN  ORNITHOLOGIE 
VON  FRIEDRICH  FABER,  KOPENHAGEN,  1822. 


A. 
Falco  albicilla  (Lath.),  örn  (bls.  1 — 2). 

Den  0rn,  som  vi  har  her  mest  almindelig,  er 
ifolge  mine  mangfoldige  Undersogelser  ossifragus, 
Nilsson;  vi  har  vel  ogsaa  albicilla,  og  jeg  har  selv 
haft  den  i  Hænder,  men  den  er  meget  sjældnere. 

Strix  (Linn.),  [ugla]  (bls.  4). 

»Vielleicht  ist  die  Eule,  von  welcher  Olafsen 
spricht,  st.  nebulosa,  welche  sich  wohl  von  Nord- 
Amerika  nach  dem  nordwestlichen  Europa  verirren 
kann«.  Brehm,  Ornithologie,  p.  117. 

Nej,  det  er  ikke  nebulosa,  men  det  er  brachyo- 
tos;  jeg  har  undersogt  den  levende,  fanget  paa 
Skildinganesmelar  ved  Reykjavik  i  Efteraaret  1840. 
Jeg  har  desuden  mange  Sagn  om  den  fra  flere  Ste- 
der  og  tvivler  ikke  paa,  at  den  jo  yngler  her  i 
Landet. 

Corvus  cornix  (Linn.)  [kráka]  (bls.  5). 
Corvus  monedula  har  Hr.  Steenstrup  haft. 

Corvus  corone  (Linn.)  [Færeyja-hrafn]  (bls.  5). 

(Neðan-við  greinina.)  Hertil  bör  fojes  Stæren,  sturnus 
vulgaris,  som  kommer  her  regelmæssigt  hvert  Efter- 
aar,  skont  spredt  og  rimeligvis  fordreven  i  Trækket. 

Loxia  (Linn.).  —  L.  serinus  (Scopoli),  (bls.  14). 
Denne  Art  er  meget  tvivlsom. 

Anthus  pratensis  (Bechst.),  þúfutittlingur  (bls.  19)1 

Bliver  dog  vel  til  sidst  pratensis  (jeg  holder  paa 
Faber!);  i  det  mindste  har  jeg  ingen  rupestris  haft. 
—  Men  hvad  er  saa  Steenstrups  anthus,  hvoraf  jeg 
har  set  afskaarne  Ben  med  farsus  paa  10'"? 

Hirundo  (Linn.),  svala  (bls.  20). 

Hertil  bor  fojes  cypselus  apus;  fanget  paa  Engey- 
sidst  i  Maj  1842. 

Charadrius  (Linn.),  lóa  (bls.  22). 

Der  er  vel  ingen  Tvivl  om,  at  vi  her  i  Island,. 
i  det  mindste  paa  Vesterlandet,  ogsaa  har  ch.  minor.. 
Hr.  Steenstrup  og  jeg  har  i  Forening  betragtet  den 
paa  Langedalsstranden,  uden  dog  at  have  den  i 
Hænde. 

Tringa  (Briss.),  cinerea,  maritima,  alpina,  pugnax 
(bls.  27—30). 

En  tringa  har  vi  her  bestemt  endnu,  en  lille  Art,. 
som  y  g  har  set,  men  ikke  faaet  Lejlighed  til  at  be~ 
stemme. 

Phalaropus  platyrrhynchus  (Temm.)  (bls.  38). 

Kommer  i  Mængde  til  Sydlandet  om  Foraret; 
1841  er  alene  i  Bessastaðanes  paa  Álftaneset  skudte 
over  20  Stykker. 

Puffinus  arcticus  (Faber),  procellaria  Anglorum  (Temm.), 
skrofa  (bls.  56). 

1837,  den  6.  Juni,  under  mit  Ophold  paa  Vest- 
manno,  fik  en  Honsehund  fat  paa  en  procell  AngL 
(Temm.),  som  rugede  nede  paa  det  flade  Land  under 
en  fra  Bjerget  Klif  nedstyrtet  Klippe.  I  Ægget  var 
allerede  en  temmelig  udviklet  Unge. 

Anas  spectabilis  (Linn.)  [æðarkongur]  (bls.  67). 

Temmelig  almindelig  om  Vinteren,  i  det  mindste 
ved  Sydkysten. 

Anas  glacialis   (Linn.),     hávella,    fóerla    (bls   70). 

Mon  2  Arter?  —  Den  ene  med  et  bredere  Næb 
end  den  anden?  (Strp.). 

Anas  clangula  (Linn.),  húsönd  (bls.  71). 

Anas  (clangula)  Barrowii  almindelig  i  Island  om 
Vinteren. 

Anas  segetum  (Meyer),  grágæs  (bls.  78—79). 

En  Mængde  Graagæs  fælder  Fjer  (særist)  paa 
Fljótsdal-Jokelaaens  brede  Lergrund  osten  for  Snæ- 
fell,  kort  fra  det  Sted,  hvor  den  springer  ud  fra 
Vatnajokelen. 

Cygnus  musicus  (Bechst.),  álft,  svanur  (bls.  81). 

Enkelte  opholder  sig  længer  paa  Nordlandet; 
ved  Juletider  er  saaledes  en  Flok  unge  Svaner  (graa) 
sete  paa  Flóöið  i  Vatnsdalen.  Det  er  desuden  ikke 
sjældent,  hi  Svaner  opholder  sig  endnu  længer  ud 
paa  Vinteren  paa  Helgavatnstjörn  i  Vatnsdalen,  da 
denne  formedelst  nogle  Isotermer  fryser  vanskelig 
til  (G.  G.;  mundtlig  Efterretning). 

En  Mængde  Svaner  fælder  Fjer  paa  Jokelaaens 
brede  og  blode  Lerbund  osten  for  Snæfell,  kort  fra 
det  Sted,  som  den  flyder  ud  af  Vatnajökelen. 

Larus  (Linn.),  [már  (máfur)]  (bls.  89—101). 

Sept.  1840.  a.  L.  eburneus  er  af  Kobmand  Siemsen 
modtaget  fra  Vesterlandet  (Bredebugten)  og  bragt  af 
ham  til  England.  —  b.  L.  canus;  et  Skind  fra  Skafta- 
fells-S.   kobt    af  J.   Strp.  i  Reykjavik  og  nedsendt  til 

Museet.  —  c.  En  glaucus-¥ 'orm,  med  sort  paa  Vinge- 
spidserne.  Do.  do.  fra  Reykjavik  (o.  glaucus  og  marinus, 
en  mindre  Form,  nb.).  —  d.  Larus  ridibundus  har  jeg 
selv  haft  i  Hænde  Foraaret  1842,  skudt  í  .Vogarne 
ved  Faxebugten. 

B. 

1.  Vi  har  i  det  mindste  to  Arter  af  aquila;  foruden 
albicilla  har  jeg  selv  haft  i  Hænde,  flere  Gange 
eksamineret  og  endog  skeletteret  Nilssons  ossifragus ; 
en  3.  Art,  ubestemt,  er  vel  endnu  tvivlsom,  men  sik- 
kert  eksisterende. 

2.  Den  omtvistede  Ugle,  som  Eggert  Ólafsson 
omtaler,  er  igen  endelig  funden  af  mig.  Det  er  ulula 
brachyotos,  og  jeg  ved,  at  den  yngler  her  i  Landet, 
thi  jeg  har  som  Dreng  hort  den  ofte  om  Foraaret 
skrige  om  Natten  i  en  Klippeklöft,  skont  jeg  den- 
gang  ikke  vidste  hvad  det  var.  Man  fortalte  nemlig 
almindelig,  at  det  var  en  bunden,  usalig  Aand.  Vi 
har  altsaa  to  Arter  af  Ugleslægten,  naar  man  vil 
medregne  strix  noctua,  som  regelmæssigt  besoger 
Landet   om   Vinteren,  endskont  den  ikke  yngler  her. 

3.  Den  anthus,  som  vi  har  her,  er  dog  virkelig 
pratensis,  men  ikke  rupestris;  gentagne  Unders^gelser 
har  stadfæstet  det,  saafremt  der  ellers  eksisterer  en 
virkelig  Artsforskel.  Lektor  Steenstrup  har  haft  en 
anthus,  hvis  Tarsus  var  meget  hojere  end  Nilsson  an- 
giver.  Denne  Art  er  ubestemt. 

4.  Af  Slægten  turdus  har  vi  i  det  mindste  to 
uangivne  Aner,  hvoriblandt  jeg  har  haft  merula; 
Sysselmand  Abel  paa  Vestmanno,  en  dygtig  Jæger, 
har  forsikret  mig  at  have  skudt  flere  Arter  afDrosle- 
slægt. 

5.  Sturnus  vulgaris  besoger  Landet  regelmæssigt 
hvert  Aar. 

6.  Hiaticula   minor  tror  vi  Steenstrup  begge  at 

have  set  paa  Vesterlandet,  men  vi  har  intet  Eksem- 
plar  haft  i  Hænde. 

7.  Phalaropus  platyrrhynchus  er  imod  Formod- 
ning  en  meget  almindelig  Fugl  i  Landet.  Saaledes  er 
i  en  af  to  Dage  16  Stykker  skudte  i  Bessastaðanes 
og  det  just  i  Læggetiden. 

8.  Steenstrup  har  erholdt  et  Skind  af  larus  ca~ 
nescens  fra  0sterlandet;  selv  har  jeg  i  næstafvigte 
Foraar  haft  en  larus  ridibundus. 

9.  Af  Slægten  anas  kan  man  tilfoje  Arten  anas 
Barrowii;  den  forekommer  hyppigt  i  det  mindste  om 
Vinteren  pau  Sonderlandet.  Desuden  er  det  tvivl- 
somt,  om  ikke  Arten  anas  glacialis  (hávella)  deler 
sig  i  to  Arter,  idet  der  er  en  brednæbbet  og  en 
smalnæbbet  Form,  hvoraf  den  forste  synes  at  være 
den  nordligste. 

10.  Det  uafgjorte  Sporgsmaal  om  Slægten  carbo 
vil  Lektor  Steenstrup  bedst  kunde  oplyse.  Den  af 
Mohr  omtalte  ubekendte  Fugl  drúði  er  vist  nok  tha- 
lassodroma. 

Dette  forelobig  som  Bemærkninger  til  Fabers 
Prodromus. 

VIÐBÓT. 
Dec.  1840.    Reykjavík. 

Tringa  Islandica.  Ung  Fugl.  —  Rauðbryst- 
i  n  g  u  r. 

Totallængde 9"  9"' 

Næbbet 1"  l'" 

Tarsen    1"  V" 

Vingen  fra  Leddet 6"  2'" 

Halen 2"  3" 

Halefjerene  lige  lange,  men  Halen  dobbelt  ind- 
skaaren.  Övernæbbet  lidt  nedbojet  i  Spidsen.  —  Drag- 
ten:  Fjerene  paa  Overkroppen  brungraa,  med  en 
m0rk  Streg  ad  langs  og  en  gul-hvid  Kant;  de  0ver- 
ste  (korte)  Vingetækkere  ens,  med  mork,  b0jet  Streg 

indenfor  den  gul-hvide  Spids.  De  længere  Vingetæk- 
kere  med  en  bred,  hvid  Spids  og  en  smal,  hvid  Kant. 
Over-Gumpen  hvid,  med  sort-brune,  bojede  Tvær- 
stregfer].  Vingespolerne  hvide,  og  Vingefjerene  af 
anden  Orden  med  en  hvid  Kant.  Nakken  graa,  med 
sort-brune,  smaa  Pletter;  Overhalsen  brunlig-graa. 
Struben  hvid,  Underhals  og  Forbryst  graalig-hvide, 
med  smaa,  brune  Pletter.  Siderne  ogsaa,  med  uregel- 
mæssige  brune  Tværstreg[er].  Undervingen  langs  ad 
Armlæggen  med  en  brun  Streg  tæt  overskaaren  med 
smalle,  hvide  Baand.  Underbryst  og  Mave  hvide. 
Næb  og  Ben  sorte.  Halefjerene  askegraa,  med  en 
smal,  hvid  Kant  og  med  hvide  Spoler.  Vingespidsen 
rækker  neppe  1  Linie  udover  Stjerten. 


OM  DE  ALMINDELIGE  BETINGELSER 
FOR  VANDDYRENES  LIV. 

(SOM  BIDRAG  TIL  LÆREN  OM  DERES  GEOGRAFISKE  UDBREDNING). 

(Upphafið). 


Mange  udmærkede  Naturforskeres  Iagttalelser  har 
nu  i  længere  Tid  været  henvendte  paa  de  organiske 
Væseners  geografiske  Udbredning  og  de  allerede 
vundne  Resultater  er  af  et  stort  Va  rd  for  Viden- 
skaben.  Plantegeografien  (phytoschedologien?)  især 
er  ahVrede  bragt  til  en  temmelig  stor  Fuldstændig- 
hed;  men  ogsaa  for  Zoologien  er  der  gjort  meget 
med  Hensyn  til  adskillige  af  de  storre  Dyregrupper, 
som  opholder  sig  paa  det  faste  Land.  Men  vender 
vi  vort  Blik  mod  Havet  med  alle  dets  utallige  Ind- 
byggere,  da  meder  det  en  ubekendt  Egn,  hvor  de 
tavse  Fiokke  færdes  i  Afgrunden  og  kommer  blot  til 
Syne  hist  og  her  til  bestemte  eller  ubestemte  Tider, 
uden  at  vi  har  nogen  sammenhængende  Kundskab 
om  deres  egentlige  Opholdssted.  —  Alt  hvad  vi  ved 

om  Vanddyrenes  geografiske  Udbredning  er  saare 
ufuldstændigt  og  de  for  Haanden  værende  Erfarings- 
data  er  alt  for  faa  til  at  man  deraf  skulde  kunne 
konstruere  en  nogeniedes  brugbar  Oversigt.  Det  er 
da  heller  ikke  min  Hensigt  for  denne  Gang  at  ville 
vove  et  saadant  Forsog,  som  jeg  alt  for  godt  kan 
forudse  at  maatte  mislykkes;  derimod  vil  jeg  tillade 
mig  at  anstille  nogle  faa  almindelige  Betragtninger 
over  de  ydre  Betingelser  for  de  Skabningers  Liv, 
som  opholder  sig  i  Vandet.  Jeg  tror  nemlig  at  disse 
Betragtninger  er  det  forste  Skridt,  man  nodvendig 
har  at  gore,  naar  man  har  i  Sinde  engang  at  ville 
udkaste  sig  et  —  være  sig  nok  saa  fattiyt  —  Billede 
af  Vanddyrenes  geografiske  Udbredning;  men  ogsaa 
i  en  anden  Henseende  er  en  saadan  Undersogelse  af 
temmelig  stor  Vigtighed,  idet  den  (hvis  den  blev  til- 
borligen  igennemfort)  maatte  kunne  kaste  et  stort 
Lys  over  mange  dunkle  Partier  af  Geognosien.  Jeg 
skal  siden  i  den  anden  Artikel  af  disse  Bemærk- 
ninger  nærmere  omtale  dette  Punkt. 

1. 
De    ydre    Betingelser   for   Vanddyrenes   Liv    — 
naar   man   betmgter   Sagen  fra  et  almindeligt  Stand- 
punkt  —  synes  passende  at  kunne  henföres  til  disse 
íire  Hoved-Rubrikker: 

a.  Temperaturen. 

b.  Vandets  kemiske  Beskaffenhed. 

c.  Det  Tryk,  som  Vandet  udover  paa  Dyrenes  Le- 
geme  —  og 

d.  Lyset. 

Alle  disse  fire  Momenter  er  mere  eller  mindre 
beroende  paa  Dybden,  og  det  tredje  staar  ligefrem  i 
Forhold  til  samme  og  er  saa  at  sige  alene  betinget 
derved. 

Vandets  Temperatur  er  for  en  stor  Del  afhængig 
af  Luftens  Varme,  skont  det  vel  ikke  kan  nægt'  s,  at 
Jordens  indre  Varme  vel  kan  have  nogen  Indflydelse 

derpaa,  og  muligen  paa  sine  Steder  frembringe  be- 
tydelige  lokale  Forandringer,  f.  Eks.  hvor  varme  Kil- 
der  bryder  frem  af  Havets  Bund.  I  Almindelighed  er 
dog  Vandets  Temperatur  hí>jest  under  Ækvator  og 
aftager  gradvis  mod  Polerne  i  samme  Forhold  som 
Luften  bliver  koldere.  Den  veksler  tillige  efter  Aars- 
tiderne,  skont  ikke  saa  betydelig  som  Luftens  Varme 
og  ikke  saa  pludselig,  da  Overgangene  sker  lang- 
sommere.  Deraf  folger,  at  Luftens  og  Vandets  Mid- 
deltemperatur  ikke  staar  i  et  ligefrem  Forhold ; 
thi  medens  Vandets  Temperatur  i  Nærheden  af  Ækva- 
tor  er  lavere  end  Luítens,  aftager  den  langsommere 
og  turde  allerede  være  bleven  hojere  paa  de  Steder, 
hvor  denne  er  falden  ned  til  2  á  3  Grader  R.  For 
disse  Forhold  lod  sig  vel  udfinde  en  matematisk  For- 
mel,  skont  jeg  formedelst  Mangel  paa  tilstrækkelig 
mange  og  n^jagtige  Iagttagelser  ikke  vil  vove  at 
konstruere  den.  Det,  som  her  er  sagt,  gælder  alene 
om  Vandet  i  Nærheden  af  dets  Overflade.  Stiger  man 
ned  i  Dybet,  frembyder  sig  et  andet  Forhold,  hvor 
Middeltemperaturen  bliver  konstant  i  en  langt  h^jere 
Grad.  Ligesom  nemlig  Luftens  Varme  aftager  i  H0J- 
den,  saaledes  aftager  Havets  Varme  i  Dybden.  Man 
har  i  Atmosfæren  bestemt  den  saakaldte  Snegrænse, 
der  omgjorder  vor  Klode  i  Retning  af  Meridianen  og 
sænker  sig  mod  Polerne  i  en  Parabel.  Denne  Sne- 
grænse  forandrer  sig  efter  Aarstiderne,  idet  den  om 
Sommeren  hæver  sig  og  sænker  síg  om  Vinteren 
mod  Jordens  Overflade.  Lignende  krumme  Linier  lod 
sig  vel  udfinde  i  Havet  for  en  bestemt  Varmegrad. 
Mod  Ækvator  fjerner  de  sig  fra  Vandspejlet,  mod 
Polerne  nærmer  de  sig  til  samme.  Hvor  betydelig 
Havets  Temperatur  aftager  i  Dybden,  derpaa  kan  et 
under  21° — 14'  n.  B.  anstillet  Forsog,  som  de  la 
Béche  anforer,  afgive  et  paafaldende  Eksempel.  Vand- 
spejlets  Temperatur  var  21°  R.;  i  en  Dybde  af  150 
Favne  var  den  falden  nedtil  13°;  ved  440  F.  2,7°; 
ved  709  F.  2,2°,  og  ved  976  F.  1,8°.  De  storste  Tem- 

peraturforandringer  forekommer  saaledes  i  et  middel- 
maadig  dybt  Vand;  længere  nede  i  Dybet  er  Varmen 
meget  mere  konstant.  —  Da  nu  Vandets  Temperatur 
i  visse  forskellige  Dybder  er  den  samme  paa  de 
længst  fra  hinanden  liggende  Steder  i  hver  Hemisfæ- 
re  paa  Jordkloden,  saa  kunde  det  ved  forste  0jekast 
synes  antageligt,  at  de  samme  Arter  af  Vanddyr,  som 
foretrækker  en  lav  Temperatur  og  opholder  sig  paa 
lavt  Vand  i  Polaregne,  maatte  findes  over  hele  Klo- 
den,  alene  med  den  Forskel,  at  de  trak  sig  mere  og 
mere  i  Dybet  jo  nærmere  de  kom  til  Ækvator.  En 
Analogi  for  denne  Sætning  lod  sig  vel  ogsaa  med  et 
temmelig  stort  Skin  af  Rimelighed  drage  fra  den  i 
Plantege[o]grafien  bekendte  Ómstændighed,  at  de 
samme  Arter  af  Alpeplanter,  som  i  Polarlandene  fin- 
des  i  de  lavere  Egne,  ja  selv  nede  ved  Havets  Ni- 
veau,  findes  udbredte  over  hele  Verdensdele,  idet  de 
bestandig  folger  Snegrænsen  og  forekommer  endnu 
paa  Bjergspidserne  dybt  inde  i  den  varme  Zone. 
Her  er  det  saare  vanskeligt  at  holde  sig  til  Erfarin- 
gen  forat  faa  dette  Sporgsmaal  besvaret.  Vi  kan  ikke 
trænge  ned  i  Havets  Dyb  forat  efterforske  de  Væse- 
ner,  som  der  maatte  være  at  forefinde.  Men  ved 
nojere  Eftertanke  synes  vi  med  Fornuftslutninger  at 
kunne  bringe  Sagen  saa  vidt,  at  vi  med  temmelig 
stor  Grad  af  Vished  maa  besvare  dette  Sporgsmaal 
benægtende. 

Det  er  nemlig,  som  ovenfor  bemærket,  ikke 
Varmen  alene,  som  har  Indflydelse  paa  Vanddyrenes 
Liv  og  betinger  deres  Opholdssted.  Vandets  kemiske 
Beskaffenhed  og  de  blandt  Vanddelene  indtrængte 
Luftarter,  —  det  mere  eller  mindre  Tryk,  og  endelig 
Lyset,  er  allesammen  væsentlige  og  almindelige  Be- 
tingelser  for  disse  Dyrs  Liv.  Men  da  alle  disse  tre 
Momenter  staar  mere  eller  mindre  i  Forhold  til  Dyb- 
den  og  forandres  tillige  med  den  e,  saa  indses  let, 
at  naar  man  tager  Temperaturen  med,  vil  alle  fire 
Hovedmomenter  vanskelig  kunne  træffe  sammen  un- 

der  meget  forskellige  Himmelegne.  Forudsat  altsaa, 
at  en  vis  Dyreart  foretrækker  en  bestemt  Tempera- 
tur,  vil  det  blive  nodvendigt  at  undersoge,  hvorvidt 
Forandringen  af  de  andre  tre  Hovedmomenter  maatte 
forhindre  disse  Dyr  fra  at  soge  denne  Varmegrad 
overalt  i  de  forkellige  Dybder.  Vi  vil  nu  betragte 
hvert  især  af  ovennævnte  3  Momenter. 

Med  Hensyn  til  Vandets  kemiske  Beskaffenhed 
maa  det  da  forst  bemærkes,  at  Havvandet  i  det  hele 
taget  har  en  næsten  ligestor  specifik  Vægtfylde, 
(nemlig  1,0286)  og  at  dets  Saltholdighed  ikke  af- 
veksler  betydeligt,  og  holder  sig  i  det  hele  taget 
mellem  3,03  og  4,3  pro  cl2,  hvor  ikke  tilfældige  Om- 
stændigheder,  som  Floder,  der  udgyder  sig  i  Havet, 
eller  ferske  Kilder,  der  bryder  frem  af  Havets  Bund 
heri  gor  en  storre  eller  mindre  lokal  Forandring.  Af 
de  anstillede  Forsog  synes  det  imidlertid  at  fremgaa 
som  en  almindelig  Regel,  at  Saltholdigheden  tiltager 
i  Dybden  og  i  Retningen  mod  Ækvator,  hvilket  man 
derhos  maatte  formode  af  de  to  Omstændigheder,  at 
de  tungere  Dele  soger  til  Bunds  og  at  Uddunstnin- 
gen  maa  tiltage  paa  Havets  Overflade  i  samme  For- 
hold  som  Temperaturen  stiger.  Men  denne  mere  eller 
mindre  Rigdom  paa  Salt,  som  Havvandet  fremby- 
der,  synes  ikke  at  være  af  den  Betydenhed,  at  den 
i  og  for  sig  skulde  kunne  være  til  Hinder  for,  at  de 
samme  Arter  af  Saltvandsdyr  godt  kunde  fordrage 
denne  Forskel  og  for  den  Sags  Skyld  opholde  sig 
under  alle  Bredder  og  i  alle  Dybder.  Men  der  er  en 
anden  Omstændighed,  som  rimeligvis  har  en  stor 
Indflydelse  paa  Vanddyrenes  Opholdssted.  Da  vi 
nemlig  ikke  kan  forklare  os,  hvorledes  Vanddyrene 
skulde  være  i  Stand  til  at  udskille  af  Vandet  den 
Ilt,  som  udgor  en  af  dets  kemiske  Bestanddele,  saa 
maa  vi  antage,  at  de  maa  nojes  med  de  Luftarter, 
som  fra  Atmosfæren  er  trængte  ind  imellem  Vand- 
delene  og  mekanisk  forenede  med  disse.  Er  dette  Til- 
fældet,  maa  det  uden  Tvivl  meget  være  betinget  ved 

den  st0rre  eller  mindre  Dybde,  om  en  vis  Dyreart 
kan  forefinde  de  tjenlige  Luftarter  til  Indaanding  og 
Optagelse  i  dens  Organisme  eller  ikke;  thi  Biots  For- 
sog  viser,  at  Fiske,  som  blev  optrukne  fra  forskellige 
Dybder,  havde  forskellig  Luft  i  deres  Svommeblærer; 
hvorhos  det  fremgaar  af  bemeldte  Forsog,  at  Ilten 
trænger  meget  lettere  ned  til  en  betydelig  Dybde 
end  Kvælstoffet,  som  dog  plejer  at  udgore  den  storste 
Del  af  Indholdet  i  Fiskenes  Svommeblære.  Allerede 
denne  Omstændighed  maatte  saaledes  betydelig  mo- 
dificere  den  Lov,  hvorefter  de  samme  Dyr,  som  lever 
i  lavt  Vand  i  Polaregnene,  skulde  paa  Grund  af  den 
lige  hoje  Temperatur  findes  i  betydelige  Dybder  un- 
der  varmere  Himmelstrog.  Men  denne  Lov  bliver  end 
ydermere  modificeret,  ja  man  t0r  vel  sige  hævet,  ved 
det  andet  Moment,  vi  her  skal  omtale,  nemlig 
Trykket. 


AF  EDLISHATTUM  FISKANNA. 

EFTIR   GEORGE   CUVIER. 


[Cuvier  (frb.  »Kjuvíe«)  var  hálærður  maður  og  stórvitur  og  hinn 
nafnkenndasti  dýrafræðingur  (Zoolog)  á  vorri  öld.  Hann  var  þýzkur  að  ætt 
og  fór  snemma  til  Frakklands,  iðkaði  þar  vísindi  og  hafði  á  hendi  mörg 
önnur  störf.  Hann  hefir  fyrstur  manna  skipt  öllum  dýrum,  sem  til  eru,  í 
f jórar  höfuðgreinir,  skádýr,  lindýr,  liðdýr.oghryggdýr,  og  var 
það  svo  heppileg  aðgreining,  að  þó  margt  annað  breytist,  mun  hún  lengi 
standa  óröskuð  í  dýrafræðinni  og  halda  uppi  nafni  hans.  Þetta  brot  er  tekið 
úr  riti  hans,  er  hann  kallar  fiskafræði  (Histoire  naturelle  des  pois- 
sons),  og  prentuð  er  í  París  1828;  það  er  bezta  og  fróðlegasta  bók,  i  15 
deildum,  og  lýsir  meir  en  5  þúsundum  fiskitegunda.  Cuvier  fæddist  1769  og 
andaðist  i  París  sumarið  1832J.       

Meir  en  tveir  [þriðju]  hlutir  yfirborðs  jarðarinnar 
eru  huldir  djúpum  sjó;  stór  og  smá  vatnsföll  renna  alls 
-staðar   um    eyjarnar   og   meginlandið,  og  mikið  land 

liggur  undir  ílóum  og  stöðuvötnum.  Þetta  ríki  vatn- 
anna  er  miklu  víðara  um  sig  en  þurlendið  og  stend- 
ur  ekki  heldur  á  baki  þess  að  fjölda  og  margbreytni 
dýranna,  sem  í  því  búa.  Mikill  hluti  þess  frumefnis„ 
sem  lifnað  getur  eftir  eðli  sínu,  verður  á  þurlendinu 
að  grösum  eða  trjám,  og  grasbítirnir  lifa  á  aldin- 
unum,  er  þannig  verða  að  dýrslegum  líkama  og  hæfi- 
leg  til  fæðslu  handa  kjötætunum,  en  það  er  varla 
meir  en  helmingur  landdýranna.  Aftur  í  vótnunum,  og 
einkanlega  í  sjónum,  þar  sem  urtirnar  eru  miklu 
færri*),  lítur  það  út,  eins  og  allt  sé  kvikt  eða  við- 
búið  að  lifna.  Dýrin  lifa  þar,  að  kalla  má,  einungis 
hvert  á  öðru.  Þar  eru  dýrin  smæst  og  stærst;  i  hverj- 
um  smádropa  felast  yrmlingarnir  þúsundum  saman, 
og  hefðu  eilíflega  dulizt,  væru  ekki  sjónglerin,  en 
hvalirnir  eru  fullum  tuttugu  sinnum  stærri,  en  stærstu 
dýrin  á  þurlendinu.  Þar  er  líka  margbreytnin  mest  í 
öllu  því  sköpulagi,  sem  náttúrufræðingarnir  skipta 
dýrunum  í  flokka  eftir,  og  má  svo  kalla,  að  úr  hverj- 
um  flokki  finnist  eitthvað  í  sjónum;  því  jafnvel  af 
fuglunum,  sem  einkum  hafa  bústað  í  loftinu,  er 
sumra  sköpulagi  svo  varið,  að  þeir  ala  mestallan 
aldur  sinn  á  bylgjum  sjávarins**).  Margar  spen- 
dýra-tegundir  eru  að  eingöngu  íbúar  sjávarins,  bæði 
selir,  sækýr  og  rostungar,  og  þar  á  ofan  öll 
hvala-kyn,  sem  ekki  komast  upp  á  landið,  en  hljóta 


*)  Professor  Schouw  í  Kaupmannahöfn,  ágætur  grasafræðingur,. 
segir  svo,  að  menn  ættu  að  skipta  öllum  urtategundum  i  tvo  flokka,  land- 
urtir  og  vatnsurtir,  yrði  það  varla  meir  en  fimmtugasta  hver  teg- 
und,  sem  ætti  heima  i  seinna  flokkinum. 

**)  Mörgæsir  (Pinguin,  aptenodytes,  Linn.)  eru  svipaðar  geir- 
fuglum;  eiga  heima  i  suðurhöfum,  og  fara  aldrei  á  land,  nema  til  að  verpa„ 
Þær  geta  ekki  gengið  á  þurru  og  verða  að  draga  sig  á  kviðnum. 

þó  löngum  að  fara  ofan-sjávar  til  að  ná  andanum. 
Af  skriðdýrum  finnast  þar  skjaldbökur  (Skild- 
padder),  krókudílar,  sæormar,  og  öll  hin  marg- 
breytta  f r o s k a - ætt.  Fjöldi  skorkvikinda  lifir  alla 
ævi  sína  í  vatninu;  þó  eru  hin  miklu  fleiri,  sem  hefja 
sig  í  loft  upp,  skamma  stund,  einungis  til  að  æxla 
þar  kyn  sitt  og  deyja,  en  höfðu  þó  miklu  lengur  alið 
aldur  sinn  í  vatninu  og  verið  þar  maðkar  og  út- 
klekingar,  áður  en  þau  urðu  að  flugum.  í  vatninu 
lifa  framt  að  því  öll  lindýri,  hringdýri,  skelj- 
ungar  og  jarðfætlingar  (zoophytá)  og  má  svo 
kalla,  að  ekki  nema  einstaka  tegundir  þessara  fjögra 
flokka  hafi  villzt  upp  á  þurlendið.  Fornir  spekingar 
segja  því,  að  allt,  sem  jörðin  elur,  finnist  líka  í  sjón- 
um,  og  þar  að  auki  margt,  sem  hvergi  sé  annars 
staðar.  („quicquid  nascatur  in  parte  naturœ  ulla  et 
in  mari  esse;  prœterque  multa,  quœ  nusquam  alibi" . 
Plin.,  lib.  IX.,  c.  11.). 

Af  öllum  þeim  fjölda,  sem  lifir  í  vötnunum,  eru 
samt  fiskarnir  lang-merkastir.  Enginn  dýraflokkur 
ríkir  þar  svo  auðsjáanlega;  öngvum  eru  vötnin  eins 
eðlilegur  og  ómissandi  bústaður ;  að  öngra  f jölda,  fögr- 
um  lit  og  margbreyttu  sköpulagi  dáumst  vér  annað 
eins;  og,  umfram  allt,  eru  þeir  mönnunum  miklu 
nytsamari  en  aðrar  sjóskepnur;  og  svo  mikið  kveður 
að  fiskunum,  að  flest  önnur  sjódýri  hafa  fengið  nafn 
eftir  þeim.  Það  er  því  eigi  sjaldgæft,  að  fornir  rit- 
höfundar,  og  jafnvel  menn  á  vorum  dögum,  sem  ekki 
eru  náttúrufróðir,  kalli  allt  saman  fiska,  bæði  hvali, 
lindýr  og  skeljunga.  Hægt  er  samt  að  greíða  úr  þessu 
nafnarugli,   því  fiskaflokkurinn    er  einn   af  þeim,  sem 

6* 

hægast  er  að  takmarka,  með  föstum  og  greinilegum 
einkennum. 

Hjá  náttúrufræðingum  vorra  daga  er  líka  lýsingin 
á  fiskunum  svo  skýr  og  greinileg  sem  orðið  getur.  Það 
eru  dýr,  sem  hafa  hrygg  (dálk)  og  rautt 
blóð  og  draga  með  tálknum  andann  úr 
vatninu. 

Þessi  lýsing  er  gjörð  eftir  reynslunni  og  nákvæmri 
skoðun  allra  þeirra  einkenna,  sem  greina  þennan  dýra- 
flokk  frá  öðrum  skepnum,  en  nákvæmni  hennar  sést 
líka  á  því,  ef  menn  fara  gagnstæðan  veg  í  rannsókn- 
ínni;  því  standi  hún  glöggt  fyrir  huganum  og  sé  hún 
rétt  skilin,  má  að  nokkru  leyti  af  henni  sjá  allt  eðli 
þeirra  dýra,  er  henni  sambjóða. 

Af  því  fiskarnir  hafa  hry gg,  hljóta  beinin  að 
liggja  innan-í  þeim;  heili  og  mæna  verða  að  vera  í 
höfði  og  hrygg,  og  vöðvarnir  utan  á  beinunum;  út- 
limirnir  verða  að  vera  fjórir,  fjögur  helztu  skilningar- 
vitin  á  höfðinu,  o.  s.  frv. 

Af  því  fiskarnir  eru  vatnsdýr  eða  lagardýr, 
það  er  að  skilja:  halda  til  í  vökva,  sem  er  þyngri  og 
mótstöðumeiri  en  loftið,  hlaut  afli  þeirra  að  vera 
svo  niðurskipað,  að  þeir  gætu  einkanlega  beitt  því 
til  að  komast  áfram.  Sköpulagi  þeirra  er  því  svo 
háttað,  að  fiskurinn  er  svo  rennileg  skepna,  sem 
nokkurt  dýr  getur  verið,  og  vöðva-aflið  mest  aftur-í 
sporðinn;  uggarnir  eru  aðdáanlega  lagaðir  til  sunds; 
roðið  er  hált  eða  hreistrað  og  hefir  hvorki  hár  né 
fiður.  Alt  þetta  lýtur  að  hinum  sama  tilgangi. 

Af  þvi  þeir  draga  andann  í  vatninu,  þ.  e.  nota 
einungis  súrefnið  (Ilten),  sem  finnst  í  því  lofti,  er 
ætíð  er  sameinað  vatninu,   til  að  halda    blóðinu  svo, 

að  það  geti  runnið,  hlýtur  blóð  þeirra  að  vera  kalt; 
og  þar  af  leiðir  aftur,  að  fjörið  í  þeim  er  minna,  til- 
finningin  ónæmari,  og  hræringin  daufari  en  í  fuglunum 
og  spendýrunum.  Þó  heilinn  sé  áþekkur,  hlýtur  hann 
að  vera  þar  eftir  minni,  og  skilningarvitunum  svo 
háttað,  að  þau  naumast  geti  hrifið  á  hann  kröftug- 
lega.  Satt  er  það  einnig,  að  fiskarnir  eru  allra  hrygg- 
dýra  óviðkvæmastir.  Af  því  þeir  lifa  ekki  í  loftinu, 
sem  veldur  því,  að  hljóðin  geta  orðið  til,  eru  þeir  Jíka 
raddlausir,  og  tilfinningar  þær,  sem  röddin  vekur  eða 
viðheldur,  eru  þeim  með  öllu  ókunnar.  Augun  eru 
grafkyr  í  höfðinu,  andlitið  varla  nema  bein,  uggarnir 
liðalausir  og  bærast  hvergi,  nema  upp-við  búkinn 
—  svo  þeim  er  fyrirmunað  að  breyta  sínu  yfirbragði 
og  láta  í  ljósi  tilfinningar  sínar.  Eyrað  liggur  öld- 
ungis  inn-í  hauskúpunni  og  hefir  hvorki  hlust  eða 
kufungsgöng,  en  er  að  eins  búið  til  úr  fáeinum  belgj- 
um  og  pípum,  og  megnar  því  varla  að  gera  mun  á 
hæstu  hljóðum;  enda  hafa  þeir  lítið  með  heyrnina 
að  gjöra,  fyrst  að  þeim  er  ætlað  að  lifa  í  ríki  þagn- 
arinnar  og  eintóm  kyrð  er  umhverfis  þá.  Eins  er  með 
sjónina,  að  hún  kæmi  fiskunum  að  litlu  haldi  í  hyl- 
dýpinu,  sem  þeir  lifa  í,  ef  hávaðinn  af  þeim  hefði 
ekki  eignazt  svo  stór  augu,  að  dimman  bættist  upp 
með  því.  Samt  geta  þeir  varla  neitt  rennt  augunum, 
og  því  síður  dregið  þau  sundur  og  saman,  eftir  því 
sem  fjarlægð  hlutanna  krefur.  Regnbogahimnan  í  auga 
fiskjarins  er  óumbreytt  og  augasteinninn  jafn-stór, 
hvernig  sem  á  birtunni  stendur.  Þetta  auga  vöknar 
ekki  af  tárum  og  engin  eru  augnalokin  að  hlífa  því. 
Augað  í  fiskinum  er  ekki  orðið  nema  dauf  eftirmynd 

þess  hins  fagra  og  fjöruga  skilningarvits,    sem  prýðir 
hinar  æðri  dýrategundir. 

Af  því  fiskarnir  geta  ekki  aflað  sér  fæðslu  með 
öðru  móti  en  elta  skepnur  á  sundi  —  en  þær  fara 
undan  eins  og  þær  orka  mest  —  og  geta  ekki  náð 
þeim  með  öðru  móti  en  að  gleypa  þær  í  sig,  þá  væri 
næmur  smekkur  þeim  að  öngvu  gagni,  þótt  hann 
væri  þeim  áskapaður;  enda  er  það  auðséð  á  tung- 
unni,  að  hún  er  eins  sljó  og  geta  mátti  nærri  á  brúk- 
unarleysinu,  því  hún  er  næstum  óhræranleg  og  ann- 
aðhvort  ekki  nema  bein  eða  þakin  tanngöddum,  og 
sinarnar,  sem  að  henni  liggja,  eru  bæði  fáar  og  veik- 
ar.  Ekki  þurfa  fiskarnir  heldur  eins  oft  á  nösunum  að 
halda,  eins  og  hin  dýrin,  sem  anda  í  loftinu  og  draga 
sífellt  að  sér  margs  konar  ilmtegundir  inn  í  gegnum 
nasirnar.  Hvað  tilfinninguna  snertir,  þá  gætir  hennar 
varla  um  búkinn  fyrir  hreistrinu  og  hörkunni  á  ugg- 
unum,  svo  hún  er  næstum  öll  flúin  fram  á  varirnar, 
sem  eru  sjálfar  á  margs  konar  fiskitegundum  ekki 
nema  bein,  bæði  harðar  og  tilfinningarlausar.  Þetta 
sýnir,  að  það  eru  fá  skýr  og  greinileg  áhrif,  er  skiln- 
ingarvit  fiskanna  geta  á  móti  tekið;  hlutirnir  í  kring- 
um  þá  bera  fyrir  þá  eins  og  í  þoku;  harla  fátt  hafa 
þeir  til  skemmtunar,  og  utan-að  þurfa  þeir  ekki  að 
óttast  önnur  bágindi  en  þau,  sem  geta  orsakazt  af 
meiðslum.  Fyrir  utan  riðtímann  stunda  þeir  ekki  ann- 
að  en  stilla  hungur  sitt;  að  gleypa  í  sig  er  allt  og 
sumt,  sem  þeir  geta  haft  fyrir  stafni,  þegar  þeir  eru 
ekki  að  æxla  kyn  sitt;  að  þessu  einu  saman  miðar, 
að  kalla  má,  allt  þeirra  sköpulag,  og  lögunin  á  sporði 
og  uggum;  þeirra  sífelld  iðja  er  því  annaðhvort  að 
leita   sér   bráðar   eður   flýja   óvini  sína.   Eftir   þessu 

velja  þeir  sér  bústaði;  allra  þeirra  sköpulag,  svo  sem 
það  er  margbreytt,  lýtur  að  hinu  sama;  og  eins  er 
varið  þeirri  lítils  háttar  hagleiksfýsn  og  ýmiss  konar 
veiðitólum,  sem  eru  meðsköpuð  sumum  fiskitegund- 
um:  angarnir  áblágómunni*)  og  rafurhögg  ber- 
hryggjarins**)  eru  til  einskis  annars.  Umbreyting 
hita  og  kulda  fær  ekki  heldur  mikið  á  fiskana,  bæði 
vegna  þess,  að  hún  er  minni  niðr-í  vatninu,  sem  þeir 
lifa  í,  en  hjá  oss  upp-í  loftinu,  en  þó  einkum  hins, 
að  eðlilegur  hiti  fiskjarins  er  enginn  að  kalla,  en  lík- 
ami  þeirra  hitnar  allur  og  kólnar  rétt  eins  og  það  er 
í  kringum  þá.  Einnig  eru  missiraskiptin  miður  ráðandi 
ílutningum  þeirra  og  tímgun  heldur  en  spendýranna 
og  einkanlega  fuglanna.  Margar  fiskitegundir  hrygna 
á  veturna,  en  síldin  fer  á  haustin  til  útsuður- 
stranda  Norðurálfunnar,  til  að  leggja  þar  hrognum  og 
svilum.  í  norðurhöfunum  fjölga  líka  fiskarnir  aðdáan- 
lega;  því  þó  að  tegundirnar  séu  þar  ekki  svo  fjarska- 
margar,  er  fjöldi  einstaklinganna  í  hverri  tegund  þeim 
mun  geysilegri,  og  hvergi  nokkurs  staðar  er  neitt  í 
hafinu,  er  komist  í  samjöfnuð  við  þau  ógrynni  síldar 
og  þorska,  sem  dregur  á  hverju  ári  fjölda  af  skipum 
undir  hinar  norðlægu  strendur. 

Ástin  fiskanna  er  köld  eins  og  sjálfir  þeir;  hún 
•er  ekkert  annað  en  stundarþörf  einstaklingsins.  Það 
eru  ekki  nema  fáeinar  tegundir,  sem  maka  sig;  af 
öllum  hinum  fjöldanum  vitja  hvötu  fiskarnir  um  egg- 


*)  Blágóman  (lophius  piscatorius,  Linn.)  er  sagt,  aö  leggist  fram  í 
djúp  á  hafsbotninn  og  ginni  til  sín  smáfiska  á  nokkurs  konar  öngum,  sem 
hún  hefir  á  höfðinu,  en  þeir,  líkast  til,  halda  að  séu  ormar. 

**)  Berhryggurinn  (gymnotus,  Lacépéde)  er  hrökltálstegund,  og 
svo  geysilega  rafurmagnaður,  að  hann  getur  orðið  hestum  að  bana,  og  ligg- 
ur  hann  í  ám  og  stöðuvötnum  um  suöurhluta  Vesturálfunnar. 

in  fremur  en  hinir  blauðu.  Þeir  verða  að  gjöra  sig 
ánægða  með  að  frjóvga  þau  egg,  sem  þeir  þekkja 
ekki  móðurina  að  og  sjá  aldrei  ungana  úr.  Einnig  er 
móðurgleðin  ókunnug  flestum  tegundum  fiskanna; 
fæstir  af  þeim  byggja  sér  hreiður  eður  annast  unga 
sína.  í  stuttu  máli:  allur  þeirra  búskapur  er,  að  kalla,. 
í  hverju  smáatviki  öldungis  gagnstæður  fuglanna. 

Loftbúanum  er  veitt  að  líta  yfir  víðlendið  og 
heyra  hvert  hljóð  og  hverja  rödd,  sem  fyrir  ber;  líka 
hefir  hann  hljóðin  eftir.  Og  þó  að  nefið  sé  hart  og 
búkurinn  hulinn  fjöðrum  til  að  standast  kuldann  hátt 
upp-í  loftinu,  þá  er  tilfinningin  í  klónum  eins  næm  og 
hún  getur  orðið.  Fuglinn  nýtur  yndis  af  hjónabandinu 
og  föðurástinni  og  rækir  með  hugrekki  skyldu  sína;. 
hjónin  aðstoða  hvort  annað  og  verja  í  sameiningu 
unga  sína;  hreiðurgjörðin  er  snilldarverk,  og  á  tæk- 
um  tíma  keppast  þau  við  að  vinna  að  henni  bæði 
samt.  Meðan  móðirin  ungar  út  eggjum  sínum  með 
aðdáanlegu  þolgæði,  situr  bóndinn  hjá,  og  syngur  þá 
löngum  til  að  stytta  henni  stundir,  og  er  nú  ekki 
óblíðari  í  hjúskapnum  en  hann  var  fjörugur  í  tilhuga- 
lífinu.  Séu  fuglar  teknir,  fá  þeir  ást  á  eiganda  sínum,. 
hlýða  honum  og  vinna  það,  sem  hann  leggur  fyrir 
þá.  Fálkinn  fer  á  veiðar  eins  og  hundur  og  kemur 
aftur  sjálfkrafa  úr  háa  lofti,  þegar  hann  heyrir  rödd 
síns  lánardrottins.  Sumir  fuglar  tala  mannamál,  og 
það  er  með  naumindum,  menn  fá  af  sér  að  segja, 
þeir  hafi  ekki  nokkurs  konar  skynsemi. 

íbúi  vatnanna  tekur  ekki  tryggð  við  menn;  hann 
þekkir  öngva  ást  og  ekkert  mál;  hann  veit  hvorki, 
hvað  það  er  að  eiga  konu  og  börn,  né  að  byggja 
sér  hæli.  Þegar  hættan  dynur  á,  felast  fiskarnir  undir 

klettum  og  hraunbrúnum,  eða  þeir  steypast  ni  ður 
hyldýpið;  líferni  þeirra  er  þegjandi  og  breytingalaust; 
eintóm  græðgin  rekur  eftir  þeim,  og  hún  ein  veldur 
því,  að  þeim  verður  kennt  að  hlýða  nokkrum  bend- 
ingum.  En  þó  að  fiskarnir  njóti  fárra  unaðsemda,  eru 
þeir  samt  gæddir  alls  konar  fegurð  og  skrauti;  sköpu- 
lag  þeirra  er  margbreytt  og  fagurt,  og  litirnir  hreinir 
og  aðdáanlega  skrautlegir.  Þá  vantar  ekkert  til  þess, 
mennirnir  skuli  taka  eftir  þeim,  og  að  vísu  lítur  það 
út,  eins  og  skaparinn  hafi  einmitt  ætlazt  svo  tiL  Til 
hvers  hafa  fiskarnir  þegið  fegurð  málmanna  og  alls 
konar  gimsteina,  —  sem  á  þeim  Ijómar?  Til  hvers 
hafa  þeir  þegið  friðarbogans  skínandi  litu,  sem  leiftra 
af  þeim  í  böndum  og  blettum  og  bylgjóttum  línum, 
með  óumræðanlegri  fegurð  og  reglu  í  samblandi  lit- 
anna?  Til  hvers  hafa  þeir  þegið  allt  þetta,  sem  með 
naumindum  geta  grillt  hver  til  annars  í  djúpinu,  þar 
sem  þeir  búa,  —  því  örðugt  á  ljósið  með  að  komast 
þangað  niður;  og  enda  þó  þeir  sæju  hver  annan, 
hverjar  tilfinningar  mundi  fegurð  litanna  geta  kveikt 
í  þessum  fáráðlingum? 

Mannkynið  hefir  líka  á  öllum  öldum  gefið  mik- 
inn  gaum  að  þessum  dýraflokki.  Af  því  fiskarnir  eru 
svo  ágætlega  fallnir  til  manneldis,  eru  þeir  líka  ein- 
hver  fyrstu  dýrin,  sem  mennirnir  fóru  að  ofsækja  og 
veiða.  Margar  fiskimannaþjóðir  eru  miður  siðaðar  en 
hirðaraþjóðirnar,  og  meðdl  hinna  menntuðustu  þjóða 
er  það  víða  fjöldi  manns,  sem  lifir  eingöngu  á  sjáv- 
araflanum.  Eyjamenn  og  strandbyggjar  hafa  njósnir 
af  hinum  margbreyttu  tegundum,  sem  felast  milli 
klettanna  og  skerjanna,  og  hugaðir  sjómenn  hætta 
sér   langt   út   á   djúpið    til   að   ráðast  á  herfylkingar 

fiskanna,  þar  sem  þær  eru  á  ferð.  Svona  gjöra  fisk- 
arnir  sitt  til  að  bæta  úr  nauðsynjum  heilla  þjóða,  og 
á  hinn  bóginn  eru  þeir  einhver  hin  drýgsta  óhófs- 
krás  sælkera  og  ríkispaura.  Þegar  Rómaborg  var  orð- 
in  sú  hít,  sem  gleypti  í  sig  auðæfi  veraldarinnar, 
vörðu  menn  þar  svo  miklu  fé  til  þess  konar  óhófs, 
að  það  er  ótrúlegt.  Menn  létu  þar  gjöra  sér  afar- 
mikil  fiskivötn,  bæði  handa  sjávar-  og  vatna-fiski,  og 
skepnurnar  í  þau  voru  sóttar  vítt  um  heim;  síðan 
voru  fiskarnir  lifandi  bornir  á  borð,  og  höfðu  menn 
það  til  skemmtunar,  að  sjá,  hvernig  þeir  skiptu  lit- 
um,  meðan  dauðinn  var  að  síga  á  þá.*)  Það  lítur  líka 
svo  út,  að  með  kostgæfni  sinni  og  fyrirhöfn  hafi 
menn  í  þá  daga  verið  búnir  að  temja  margan  fisk 
miklu  betur  en  líkindi  mættu  virðast  eftir  eðli  þeirra. 
Sumir  fiskar  þekktu  þá  sinn  lánardrottinn  og  áttu  sér 
nöfn,  og  gegndu  þeim  eins  og  hundar;  að  minnsta 
kosti  geta  þess  nokkurir  rithöfundar,  en  satt  er,  að 
þeir  geta  þess  svo  sem  eins  og  furðulegs  dæmis, 
hverju  menn  fái  til  vegar  komið  með  viðleitni  sinni 
og  kostnaðarsamri  fyrirhöfn.**) 

Að  því  litla,  sem  menn  vita  um  lífernisháttu 
fiskanna,  hafa  menn  komizt  með  því  móti,  að  gefa 
að  þeim  gætur  í  fiskipollunum  og  safna  saman  sög- 
um  og  athugasemdum  fiskimanna,  en  líklegt  er  samt, 
að  mikið  af  háttum  þeirra  dyljist  fyrir  oss  í  djúpinu, 
sem  þeir  lifa  í  lengst  ævi  sinnar.  Sumir  fara  þeir  ein- 
förum,  aðrir  halda  hópa;   sumir  hlaupa  víða  um   sjó- 


*)  Plin.,  lib.  IX.,  c.  30.;  Petron.,  carm.  de  bello  ciu.  33.;  Sene- 
ca,  Quæst.  natur.,  lib.  III.,  c.  18. 

**)  Martial.,  lib.  IV.,  ep.  30.,  v.  3.,  og  lib.  X.,  ep.  30.,  v.  21.;  Plin., 
lib.  X.,  v.  89. 

inn  og  sumir  eru  kyrfiskar  og  fara  aldrei  af  blettin- 
um,  sem  þeir  eru  gotnir  á.  Margar  fiskitegundir  taka 
sér  líka  aðsetursstað  eftir  því,  sem  botninn  er  lagað- 
ur.  Sumir  lifa  einungis  við  grýttar  strendur,  sumir 
hvergi  nema  út-í  hreinum  sjó;  sumir  halda  helzt  til 
þar  sem  sjórinn  er  kyrr  og  gruggugur,  eða  þeir  grafa 
sig  niður  í  sand  og  bleytu,  og  deyja  þá  ekki,  þó  sjór- 
inn  falli  út  af  þeim,  á  meðan  leirinn  er  votur,  sem 
þeir  liggja  í.  Kyrðin  á  þeim  sumum,  til  að  mynda 
skötum  og  blágómum,  er  öldungis  gagnstæð  ofurflýti 
hávaðans  af  þeim,  einkum  sumra  makrílanna 
(Makrel;  scomber).  Til  eru  þær  fiskitegundir,  til  dæmis 
álar,  sem  geta  verið  nokkra  stund  á  þurru,  og  skríða 
þá  um  ströndina;  og  það  er  sagt  um  há-farann 
(anabas),  að  hann  brölti  upp  í  kollana  á  trjánum  og 
hýrist  svo  í  smápollum,  þar  sem  rigningavatnið  hefir 
sezt  fyrir  niður-á  milli  blaðanna.  Flugfiskarnir 
eru  svo  eyruggabreiðir,  að  þeir  geta  tekið  sig  á  loft 
og  flogið  góftan  spöl.  Helzta  íþróttin,  sem  þessi  dýra- 
flokkur  lætur  í  ljósi,  er  þó  að  líkindum  aðferð  skot- 
fiskanna  (toxotes  og  chœtodori);  þeir  eru  ind- 
verskir  og  veiða  sér  flugur  til  fæðslu  með  þeim 
hætti,  að  þeir  hæfa  þær  með  vatnsdropum,  sem  þeir 
geta  spýtt  úr  sér  góðan  spotta.  —  En  allur  þessi 
mismunur  á  lífernisháttum  fiskanna  er  einungis  kom- 
inn  undir  margbreytni  þeirra  sköpulags,  og  það  væri 
til  ónýtis,  að  ætla  sér  að  gjöra  grein  fyrir  honum  án 
þess  að  rannsaka  út  í  hörgul,  hvernig  allt  sé  lagað 
í  líkama  fiskjarins,  og  í  hverju  þeir  séu  frábrugðnir 
öðrum  hryggdýrum,  og  hvernig  þessi  mismunur 
breytist  á  marga  vegu  í  ættum,  kynjum  og  tegundum. 

Svona  lýsir  Cuvier  fiskunum,  og  býst  ég  við, 
mörgum  muni  þykja  fróðleg  saga  hans,  og  muni  þeir 
girnast  að  heyra  nokkuð  skýrt  frá  sköpulagi  og  eðli 
einstakra  tegunda,  og  þá  einkum  þeirra,  sem  lifa  í 
íslandshöfum,  eða  ám  og  vötnum  þar  á  landi.  En  því 
er  miður!  það  er  ekki  hægt  sem  stendur  að  semja 
íslenzka  fiskafræði,  svo  það  verði  nokkur  mynd 
á  henni,  því  við  vitum  of  lítið  um  flestar  og  alls 
ekkert  um  sumar  tegundir  fiskanna  okkar,  og  sízt 
það,  sem  mest  er  um  varðandi,  til  að  mynda  fiski- 
göngurnar  og  riðtímann  og  fæðslu  ýmsra  tegunda, 
og  margt  annað  því  um  líkt.  Einum  manni  vinnst 
ekki  aldur  til  að  athuga  sjálfur  háttalag  allra  dýr- 
tegunda,  svo  hann  geti  skýrt  frá  því  greinilega,  þó 
ekki  sé  í  stærra  landi  eða  auðugra  að  tegundum  en 
ísland  er.  Hann  verður  að  nota  reynslu  annara  og 
bera  saman  margra  manna  sögusögn,  til  að  geta  greint 
sem  sannast  frá  öllu,  er  hann  hefir  ekki  sjálfur  séð. 
í  þessu  skyni  bið  ég  alla  góða  menn  á  íslandi,  sem 
eiga  heima  við  sjó  eða  silungsvötn  og  hafa  tekið 
eftir  eðlisháttum  dýranna,  sem  í  þeim  búa,  auðsýna 
mér  þá  góðvild,  að  fræða  mig  um  allt,  sem  þeir  geta 
og  þessu  efni  víðvíkur;  vildi  ég  helzt  æskja,  að  þeir 
hver  um  sig  bæru  fyrir  sig  reynslu  sjálfra  sín  og  ekki 
annað,  og  nefndu  sem  flesta  atburði  til  sönnunar 
málinu.  Það  er  og  bæn  mín,  ef  sjómenn  ná  fábreyti- 
legum  fiski  eða  einhverri  sjókind,  sem  þeir  vita  ekki 
deili  á,  að  láta  hana  í  brennivín  og  búa  vel  um,  og 
senda  mér  hingað  til  Kaupmannahafnar.  Bið  ég  þessa 
fyrir  dýrasafnið  hér  í  bænum,  og  er  það  sjálfsagt, 
að  þeir  fá  fyrirhöfn  sína  og  tilkostnað  borgaðan.  En 
sé  dýrið    of  fyrirferðamikið   til  þess   það   verði   sent 

með  þessu  móti,  er  mér  þökk  á,  að  sjá  því  lýst  ná- 
kvæmlega  að  allri  stærð  og  sköpulagi,  og  fremur  öllu 
að  fá  úr  þvi  beinin,  og  einkum  þau  úr  höfðinu,  svo 
ósködduð  sem  orðið  getur.  Þá  er  enn  eitt,  er  ég  mikil- 
lega  vildi  fræðast  á,  og  það  eru  flutningar  fuglanna, 
hve  snemma  þeir  fara  og  koma  í  hverri  sveit  á 
haustum  og  vorurn.  Bið  ég  landa  mína  að  gefa  þessu 
gæíur  og  rita  mér  það  greinilega,  og  nefna  mánaðar- 
dag  í  hvert  skipti  og  veðráttufar  og  annað  þar  að 
lútandi,  þegar  þeir  verða  varir  við  þess  háttar  ferða- 
lög.  Skal  ég  þá  nota  allar  þær  skýrslur,  er  mér  ber- 
ast  þannig  í  hendur,  eins  og  ég  hefi  bezt  vit  á;  og 
getið  skal  verða  þeirra  manna,  sem  með  einhverju 
móti  heppnast  að  auðga  hina  íslenzku  dýrafræði.  Væri 
það  helzt  vegur,  ef  margir  legðust  á  eitt,  að  ísland 
þyrfti  ekki  með  tímanum  að  standa  mjög  langt  á 
baki  annara  landa  í  þessari  grein. 


SPURT  UM  FISKIVEIDAR. 


Af  því  mér  er  mjög  áríðandi  að  geta  fengið  svo 
greinilegar  skýrslur  sem  kostur  er  á  um  alls  konar 
sjávarveiðar  hér  við  land,  leyfi  ég  mér  að  biðja  alla 
góða  menn,  sem  þetta  blað  sjá  og  vilja  hafa  til  að 
verða  mér  að  liði  í  þessu  efni,  að  gjöra  svo  vel  og 
senda  mér  skritlega  skýrslu  til  úrlausnar  þeim  fyrir- 
spurnum,  er  hér  koma  á  eftir.  Bið  ég,  að  hver  um 
sig  nefni  nafn  sitt  og  heimili  og  veiðistöður  þær,  er 
hann  bezt  þekkir  og  einkum  vill  frá  herma.    En  bréf 

til  mín  þessu  efni  viðvíkjandi  bið  ég  verði  falin  á 
hendur  hr.  Hannesi  Johnsen,  kaupmanni  í  Reykja- 
vík.  —  Skýrslur  þessar  eru  ætlaðar  til  þess  að  geta 
með  tilstyrk  þeirra  samið  áreiðanlegt  yfirlit  yfir  ástand 
sjávarveiða  vorra,  eins  og  það  er  um  þessar  mundir; 
virðist  það  geta  orðið  fróðlegt  og  ekki  nytsemdarlaust 
sjóveiðamönnum  vorum,  þegar  svo  margt  kemur  til 
samanburðar  á  einn  stað;  en  á  hinn  bóginn  vænti  ég 
mér  af  skýrslum  þessum  mikillar  aðstoðar  fyrir  náttúru- 
fræði  þessa  lands. 


1.  Hvað  er  yður  kunnugt  um  fiskigöngur  vorar, 
hverrar  tegundar  fyrir  sig,  og  aðsetur  fiskanna  á  öll- 
um  aldri  árið  um  kring,  að  svo  miklu  leyti  sem  eftir- 
tekt  og  reynsla  yðar  sjálfs  nær  til? 

2.  Hvernig  er  hagað  fiskiveiðum  í  yðar  veiði- 
stöð  árið  um  kring?  Hvaða  veiðiaðferð  er  höfð,  og 
hverjar  tegundir  veiddar  um  hvert  leyti? 

3.  Lýsing  á  öllum  útbúnaði  og  aðferð  við  hverja 
veiði  fyrir  sig. 

4.  Þiljuskipaveiðar;  útbúnaður  þeirra  og  ^llt  hið 
merkasta,  sem  um  þær  verður  sagt. 

5.  Öll  hin  helztu  mið,  sem  sótt  eru  úr  yðar  veiði- 
stöð,  afstaða  þeirra  eftir  ágizkun,  og  eins  þeirra  merkja 
á  landi,  sem  miðað  er  við.  Dýpi  og  botnslag  á  miðun- 
um,   og  hver  þeirra  veiðisælust  á  hverja  fiskitegund. 

6.  Nöfn  allra  íslenzkra  fiskitegunda,  sem  yður 
eru  kunnug,  og  dálítil  lýsing  á  öllu  hinu  fáséna,  eins 
því,  sem  þér  hafið   séð,  en   ekki   þekkt  neitt  nafn  á. 

7.  Meðal-hlutarupphæð  á  hverri  vertíð  og  ári  um 
kring,  tilgreint  með  tölu  og  vigt.  Svo  og  útgerðar- 
kostnaður  á  skipum  og  mönnum. 

8.  Hvað  þér  haldið  einkum  sé  ábótavant  í  fiski- 
veiðum  vorum,  og  hvernig  bezt  mundi  mega  ráða  bót 
á  eínhverju  af  því. 

9.  Athugasemdir,  sem  yður  mætti  þóknazt  við  að 
bæta,  viðvíkjandi  því,  sem  hér  er  óspurt  um. 

Skrifað  í  Reykjavík,  15.  d.  Marzm.  1841. 

Jónas  Hallgrímsson, 

candidatus  philosophiæ. 
VIÐAUKI. 

4.  P.  Melsted,  á  Álftanesið.    2  Eksempl. 

7.  Pétur  Guðmundsson,  Engey. 

8.  Sigurður  á  Hrólfsskála,  Seltjarnarnesi. 

9.  Jón  Norðfjörð,  Njarðvík. 

10.  Magnús  Waage,  Vogum. 

12.  Stefán  Thorlaksen,  Hafnarfirði. 

ISLENZK  DÝR. 


ÞRIÐJI  FLOKKUR :   F  I  S  K  A  R  (PISCES). 


A.  Beinfiskar  (osteopterygii). 

Fyrsti  ættstofn:  Brodduggar  (acanthopterygii). 

Fremstu  þanir  bakuggans  með  hvössum  brodd- 
um,  sem  standa  út  úr  roðinu;  sé  ekki  nema  einn 
bakuggi,  eru  þanirnar  í  framhluta  hans  hvassar  og 
harðar,  en  hinar  í  afturhlutanum  mjúkar  og  oftlega 
liðaðar;  en  séu  tveir  bakuggar,  eru  hvassar  þanir  í 
hinum  fremra  og  mjúkar  í  hinum  aftara;  stundum  eru 
að  eins  fáar,  fitjalausar  broddþanir  í  stað  fremra  bak- 
uggans. 

Fyrsta  ætt:  Aborrar  (percoidei). 

Flestir  með  hörðu,  snörpu,  föstu  hreistri;  hvor- 
tveggja  tálknskilurnar  næstum  því  ætíð  tennt  með 
hvössum  broddum  á  röndunum;  tennur  á  kjálkunum 
og  bæði  á  plógbeininu  (vomer)  og  gómbeinunum; 
kviðuggarnir  oftast  nær  undir  eyruggunum. 

I.  kyn:    Geirnefur  (sphyrœna). 

Svipaður  hornfiski  í  sköpulagi,  margar  smátannir 
í  einni  röð  á  snoppubeinunum  og  tvær  stórar  krók- 
tennur  fremst  í  innanverðum  uppkjálkunum;  nokkuð 
aftar,  með  viki  á  milli,  standa  3 — 4. 


—  97  — 

II.  kyn:   Geirsíli  (paralepis). 

Sköpulag  og  tannalag  sem  á  hornfiski,  nema 
hvað  bæði  bakuggar  og  kviðuggar  sitja  aftar  og  eru 
enn  minni. 

1  tegund:  Geirsíli  (p.  borealis).  —  Mun  vera 
sjaldgæfur  fiskur  við  ísland.  Herra  Jón  Thorstensen 
landlæknir  hefir  fyrir  nokkrum  árum  sent  einn  til 
dýrasafns  konungs  í  Kaupmannahöfn,  og  hafði  hann 
veiðzt  á  Seltjarnarnesi.  Nafnið  geirsíli  er  eitt  af  fiska- 
heitum  í  Eddu,  og  gefum  vér  það  þessum  nefhvassa 
smáfiski,  af  því  það  þykir  eiga  vel  við  og  er  ekki 
helgað  neinu  öðru  dýri. 

Önnur  ætt:  Sæhanar  (trigloidei). 

I.  kyn:  Sæhani  (trigla). 

1  tegund:  Sæhani  (t.  gurnardus,  Linn.);  er  ekki 
almennur  við  ísland.  Faber  sá  einn,  sem  rak  á  Eyrar- 
bakka  27.  Des.  1820. 

II.  kyn:  Marhnútur  (cottus). 
1  tegund:  Marhnútur  (c.  scorpius,  Linn.). 

HI.  kyn:  Broddamús  (aspidophorus). 
1  tegund:    Broddamús,     sexrendingur    (a. 
Europœus). 

IV.  kyn:  Karfi  (sebastes). 

1 .  tegund :  Karfi,  norðkarfi(s.  septemtrionalis). 

2.  tegund:  Karfi,  Noregskarfi  (s.  Noruegicus). 
—  Herra  Þorleifur  [Jónsson]  á  Bíldudal  hefir  veitt 
þennan  karfa,   sem   er  miklu  stærri  en  hinn  almenni, 

úti  fyrir  Vestjörðum    og   gefið    hann    dýrasafni  kon- 
ungs   í   Kaupmannahöfn. 

V.  kyn:  Hornsili  (gasterosteus). 
1  tegund:  Hornsíli  (g.  aculeatus,  Linn.). 

Þriðja  ætt:  Makrilingar  (scomberoidei). 

I.  kyn:  Broddabakur  (notacanthus). 
1  tegund:    Broddabakur    (notacanthus   nasusr 
Bloch).  —  Þenna  fisk   fékk  Gaimard  á  ferðum  sínum 
heima   á  íslandi;   hafði  hann,  að  mig  minnir,  rekið  á 
sandana  undir  Eyjafjöllum. 

II.  kyn :  Brynstirtla  (caranx). 
1  tegund:    Brynstirtla    (c.    semispinosus).    — 
Þenna   fisk   hefir   herra   Þorleifur   Jónsson   veitt  fyrir 
Vestfjörðum  og  gefið  hann  dýrasafni  konungs  í  Kaup- 
mannahöfn. 

III.  kyn:  Guðlax  (lampris). 
1  tegund:    Guðlax    (/.   guttatus).   —  Þenna  fisk 
rekur  svo  oft  hingað  og  þ  mgað  við  ísland,  að  hann 
hlýtur    að    vera   býsna-almennur   þar   í    hafinu,    þótt 
hann  veiðist  aldrei,  svo  ég  viti,  á  öngul  né  í  net. 

Fjórða  ætt:  Bandfiskar   (tœnioidei). 

I.  kyn:  Vogmeri  (trachypterus). 

1  tegund:     Vogmeri   (t.  vogmarus,    Val.);   rek- 

ur  býsna-oft  við  ísland,   en   veiðist   aldrei,   svo  menn 

viti,   á   annan   hátt.   Til  ber  og,  hana  rekur  við  Fær- 

eyjar  og  á  Bretlands-  og  Jótlands-ströndum.    Vogmer- 

in  er  ekki  etin,  og  sagt  er,  að  vargar  snerti  ekki  við 
henni.  Ein,  sem  Gaimard  fékk  á  ferð  sinni,  var  4 
álna  löng. 

Fimmta  ætt:  Sæúlfar  (gobioidei). 
I.  kyn:  Sprettfiskur  (blennius). 

1  tegund:  Sprettfiskur,  skerjasteinbítur 
(b.  gunellus,  Linn.). 

II.  kyn:  Hvessingur  (clinus). 

Slímfiskar,  með  flötum  og  löngum  kroppi  og 
hreistri  á  bakinu.  Stórar  og  hvassar  strýtutennur  í 
kjálkunum  og  smátennur  í  gómnum  og  á  plógbein- 
inu ;  einn  langur  bakuggi  með  mjög  mörgum  broddum. 

1  tegund:  Hvessingur  (c.  Mohrii,  [Kroyer]). — 
Sporðurinn  er  geiryddur  sem  markið  hvata.  Mohr 
náttúrufræðingur  fékk  hann  fyrst  á  Akureyri  178[1]. 
Síðar  fékk  H.  Kr0yer  hann  einhvers  staðar  frá  íslandi 
og  lýsti  honum  (Kroyers  Tidsskr.,  I.  b.,  s.  33 — 38.)  og 
sjálfur  fékk  ég  hann  1842  í  dráttarnet  fyrir  Reykja- 
víkursandi. 

III.  kyn:  Steinbítur  (anarrhichas). 

1.  tegund:  Steinbítur  (a.  lupus,  Linn.). 

2.  tegund:  Hlýri  (a.  Eggerti,  Strp.). 

3.  tegund:  Úlfsteinbítur  (a.  latifrons,  Hallgr.). 
Þessi  steinbítur  kvað  vera  alþekktur  með  þessu  nafni 
kringum  Jökul  og  vestur-við  ísafjarðardjúp.  Ég  fékk 
hann  vorið  1841  sunnan  frá  Vogunum  eður  Njarð- 
víkum,  og  hafði  hann  dregizt  á  handfæri. 

Blágóma,    sem    enginn    náttúrufræðingur  hefir 

7* 

enn  fengið   að   sjá,   er   eflaust   af    steinbítakyni;  hún 
kvað  vera  næstum  því  tannlaus. 

Sjötta  ætt:  Sædyfli  (lophius). 

Eyruggarnir  sitja  á  nokkurs  konar  upphandlegg 
eður  stilk.  í  þessari  ætt  er  ekki  nema  eitt  fiskakyn, 
og  í  íslandshöfum  einungis. 

1  tegund:  Sædyfli,  skötuselur  (luphius  pis- 
catoríus,  Linn.).  —  Þenna  fisk  rekur  stundum  hingað 
og  þangað  kringum  landið  (svo  sem  á  Kirkjusand  við 
Laugarnes,  í  Keflavík,  fyrir  Mýrum,  á  Eyjasand),  og 
undir  Eyjafjöllum  hefir  hann  dregizt  á  öngul.  Hann  er 
heldur  lélegur  til  fæðu;  þó  er  hann  etinn  á  Frakk- 
landi  og  víðar. 

Annar  ættstofn :  Mjúkuggar  (malacopterygii). 

Allar  uggaþanirnar  eru  linar  og  broddalausar, 
nema  á  einstöku  tegund  fyrstu  þanirnar  í  bak-  eða 
kvið-uggunum. 

Þeir  skiptast  í  þrjár  sveitir  eftir  afstöðu  kviðugg- 
anna  og  eru  eftir  því  kallaðir  kviðfætlur,  kverkfætlur 
og  ófætlur. 

Fyrsta  sveit :  Kviðfætlingar  (mal.  abdominales). 
Kviðuggarnir  sítja   á   kviðnum   aftar   en  eyrugg- 
arnir  og  eru  ekki  tengdir  við  herðabeinin. 

Fyrsta  ætt:  Geddur  (esoces). 
Snoppubeinin  mynda  kjálkarandirnar  og  eru  með 
mörgum   króktönnum,   en  kjálkabeinin  sjálf  eru  tann- 
laus  og  sjást  ekki  í  munninum. 

I.  kyn:  Geirnefur,  geirnyt  (hemirhamphus). 

Snoppubein  og  niðurkjálkar  með  mörgum  smá- 
tönnum;  efri  skolturinn  mjög  stuttur  og  neðri  skolt- 
urinn,  sem  er  meir  en  5  sinnum  lengri,  með  langri, 
tannlausri  trjónu.  Hreistrið  stórt  og  kringlótt  og  ein 
röð  af  hryggjuðum  hreisturblöðum  eftir  kviðnum. 

1  tegund:  Geirnyt  (hemirhamphus).  —  Þenna 
fisk  fékk  ég  á  Búðum  1841;  hafði  hann  veiðzt  þar  í 
ósnum  og  er  nú  í  dýrasafni  konungs  í  Kaupmannahöfn. 

II.  kyn:  Hornfiskur  (belone). 

Báðir  skoltarnir  dregnir  fram  í  langa  trjónu,  með 
einröðuðum,  hvössum  smátönnum;  hreistrið  er  varla 
sjáaniegt;  beinin  eru  græn. 

1  tegund:    Hornfiskur,    geirnefur    (b.   acus). 

Kroppurinn  langur  og  mjór  og  samflattur;  efri 
skolturinn  dálítið  styttri  en  neðri  skolturinn;  kviðugg- 
arnir  langt  fyrir  aftan  eyruggana,  hvorirtveggja  litlir; 
bakuggi  og  kjaluggi  langir  og  lágir;  standast  á; 
sporðurinn  mjög  sýldur. 

Þanir:  bakuggi  17,  kjaluggi  22,  eyruggar  13,  kvið- 
uggar  6,  sporður  15. 

Litur  ofan  grænn,  neðan  silfurhvítur.  Lengd  24 
—28  þuml. 

Hornfiskurinn  er  í  öllum  höfum  Norðurálfunnar 
og  mjög  almennur  í  Eystra-salti  og  Miðjarðarhafi,  fyrir 
innan  Njörvasund;  við  ísland  er  hann  sjaldgæfur. 
Hann  hefir  ekki  veiðzt  þar  til  muna  síðan  1707,  að 
töluvert  veiddist  af  honum  syðra  í  fiskileysisári;  sagt 
er  og,  að  hann  hafi  stöku  sinnum  rekið  af  sjó  við 
suðvesturstrandir  landsins,  og  Faber  kveðst  hafa  séð 
tvo  á  Eyrarbakka,  sem  rak  þar  13.  og  18.  Marz  1821, 

en  mér  er  nokkur  grunur  á,  hvort  það  hafi  ekki  verið 
næst-undangangandi  tegund. 

Önnur  ætt:  Silungaættin  (salmones). 

Allir  fiskar  í  þessari  ætt  eru  auðþekkjanlegir,  á 
litlum  spikugga,  þanalausum,  sem  þeir  hafa  á  stirtl- 
unni,  nokkuð  fyrir  aftan  bakuggann;  þeir  hafa  fá  rif 
og  eru  ljúffengir  og  góðir  til  manneldis. 

I.  kyn:  Lax  og  silungur  (salmó). 
Þeir  eru  allra  fiska  mest  tenntir  og  hafa  [tennur  á 
skoltbeinum  og  gómbeinum,  plógbeini  og  tungu]. 

1.  tegund:  Lax  (salmo  salar,  Linn.).  —  Hin  ágæta 
og  arðsama  laxveiði  er  lítt  stunduð  víðast  hvar  og 
hvergi  nema  í  ám,  en[da]  þótt  enginn  efi  sé  á,  að  hún 
mætti  einnig  vel  heppnast  í  sjónum,  ekki  síður  en 
við  önnur  lönd. 

2.  tegund:  Laxbróðir,  sjóbirtingur  (sum- 
staðar;  salmo  ocla). 

3.  tegund:  Urriði  (salmo  trutta,  Linn.). 

4.  Lækjasilungur  (s.  fario,  Linn.). 

5.  Brandkóð  (s.  rivalis,  Fabric). 

6.  tegund:  Vatnasilungur,  rauðbirtingur, 
reyður,  sjóbirtingur  (sumstaðar),  sjóreyður 
(s.  alpinus,  Linn.),  bæði  í  sjó  og  vötnum,  mest  veidd- 
ur  og  notadrýgstur  allra  silunga  á  íslandi. 

7.  [tegund:]  Blásíli  (s.  albicans,  Nilss.),  víða  í 
vötnum,  t.  a.  m.  Þingvallavatni,  Skorradalsvatni  o.  s. 
frv.;  hvítur  á  fiskinn  og  lélegur  átu. 

8.  [tegund:]  Dvergsilungur  (s.  obtusus,  J.  H.), 
með  stóru  höfði  og  snubbóttu,  lítill,  í  grjótlækjum, 
hraungjám,  grjótpollum  etc. 

II.  kyn:  Loðnur  (osmerus,  Arted.). 
Loðnur  hafa  tvær  gisnar  tannraðir  á  hverju  góm- 
beini  og  fáeinar  tennur  fremst  á  plógbeininu;  sköpu- 
lagið  er  sem  á  silungum,  nema  hvað  tálknskýlurnar 
hafa  ekki  nema  8  þanir;  kviðuggarnir  standa  and- 
spænis  framrönd  bakuggans;  þær  halda  til  í  sjónum 
og  úti  fyrir  árósum. 

1.  tegund:  Loðsíli  (osmerus  (eperlanus)  vul- 
garis).  —  Búkurinn  er  langur  og  mjór,  því  nær  gagn- 
sær;  hreistrið  einkar-Iítið;  sporðurinn  mjög  sýldur; 
neðri  skolturinn  lengri  en  efri  skolturinn.  Tennurnar 
litlar  og  hvassar,  bognar  inn  ávið;  kjalugginn  lang- 
ur  og  úrsniðinn.  Þanirnar:  B.  11,  —  kj,  17,  —  eyr. 
11,  —  kv.  8,  —  sp.  19.  Liturinn  er  ofan  grár,  silfur- 
blágrænn  á  hliðunum,  neðan  hvítur  með  rauðri  slikju; 
uggarnir  eru  gráir  og  trjónan  hvít.  —  Gaimard  hefir 
þetta  loðsíli  meðal  fiskimynda  sinna  frá  íslandi.  Það 
gengur  til  hafs  á  veturna  og  heldur  þar  til,  einkum 
i  Norðursjónum  og  Eystra-salti,  en  á  sumrum  gengur 
það  upp  í  ár  til  að  hrygna. 

2.  tegund:  Loðna,  v orsíld  (osmerus  (mallotus) 
villosus).  Búkurinn  breikkar  (hækkar)  fyrir  aftan  got- 
raufina.  Uggarnir  eru  stórir,  og  22  þanir  í  kjaluggan- 
um;  sundrákin  er  loðin  á  karldýrunum.  Lengdin  er 
5— 6V2  þuml. 

Þriðja  ætt:  Síldfiskar  (clupeoidei). 
Einn  bakuggi,  enginn  spikuggi;  munnumbúnaður- 
inn  sem  á  silungum. 

I.  kyn:   Síld  (clupea). 
1.  tegund:  Kópsíld  (c.  sprattus). 

2.  tegund:  Hafsíld  (c.  harœngus). 

Sjáanlegar  tennur  bæði  ofan-  og  neðan-fram; 
kjalrákin  á  kviðnum  ómerkileg;  hreistrið  stórt;  kvið- 
uggarnir  byrja  undir  miðjum  bakugganum,  og  allir 
uggarnir  stuttir  að  tiltölu;  höfuðið  er  1/5  úr  allri 
lengdinni,  sundrákin  bogin  eftir  hryggnum  og  sporð- 
urinn  með  hvassri  sýlingu. 

Þanir:  B.  17—19;  kj.  14—16;  eyr.  15—17;  kv.  9; 
sp.  18—20. 

Liturinn  er  fagurblágrænn  á  bakinu,  og  hitt  allt 
að  mestu  leyti  silfurhvítt;  bakuggi  og  sporður  dökk- 
leitur,  og  hinir  uggarnir  hvítir.  Lengd  mest  12 
þuml. 

Kópsíldin  er  miklu  minni;  niðurskolturinn  er 
lengri,  hæðin  Vs  lengdarinnar;  bakugginn  stendur  á 
sjálfri  miðjunni  og  kviðuggarnir  byrja  beint  móts  við 
1.  þön  bakuggans;  kviðurinn  er  með  hvassri,  sag- 
tenntri  mön,  einkum  fyrir  framan  kviðuggana;  hreistrið 
er  stórt  og  kringlótt,  laust  og  dettur  hæglega  af. 
Sporðurinn  mjög  sýldur. 

Þanir:  B.  17;  kj.  18;  eyr.  15;  kv.  7;  sp.  19. 

Bak  og  upphöfuð  dökkblátt  á  lit  með  glógrænni 
slikju,  tálknskýlur,  hliðar  og  kviður  silfurhvítt;  bak~ 
uggi  og  sporður  dökkleitir;  hinir  uggarnir  hvítir. 


Önnur  sveit:  Kverkfætlingar  (mal.subbrachii). 

Kviðuggarnir  eru  niður-undan  eyruggunum,  fram- 
undir  kverk,  og  eru  því  einnig  oft  kallaðir  kverkugg- 
ar,  og  mjaðmarbeinin,  sem  þeir  sitja  á,  eru  áföst  við. 
herðabeinin. 

Fyrsta  ætt:  Þorskaættin  (gadoideí). 

I.  kyn:  Skreið  (morrhuá), 
með  3  bakuggum  og  2  kjaluggum,  og  einum  skegg- 
sepa  á  neðra  skoltinum. 

1.  tegund:  Þorskur,  netjaþorskur  (m.  vul- 
garis). 

2.  tegund:  Þorskur,  færaþorskur,  stútung- 
ur,  þaraþyrsklingur,  þy rs kli ngu r  (m.  callarias). 
Nöfnin  stútungur,  þyrsklingur  og  þaraþyrsklingur  eiu 
annars  höfð  í  fleng  um  báðar  þessar  tegundir,  fyr 
en  þær  eru  fullvaxnar. 

3.  tegund:  Smáþyrsklingur   (m. ?). 

4.  tegund:  Ýsa  (m.  œglefinus). 

II.  kyn:  Upsar  (merlangus). 

Með  þremur  bakuggum  eins  og  skreiðin,  en  öngv- 
um  skeggsepa. 

1.  tegund:  Lýsa  (merlangus  vulgaris). 

2.  tegund:  Upsi  (m.  carbonarius). 

3.  Gullupsi  (m.  pollachius). 

Efri  skolturinn  miklu  lengri  en  neðri  skolturinn; 
bakið  miklu  beinna  en  kviðurinn;  sundrákin  bogin  um 
eyruggana  og  sporðurinn  nokkuð  sýldur. 

Þanir:  B.  12,  19,  15;  kj.  24,  16;  eyr.  19;  kv.  6; 
sp.  31. 

Liturinn  á  bakinu  mógrænn;  hliðarnar  fyrir  neð- 
an  sundrákina  silfurhvítar  með  gulleitum  flekkjum; 
uggarnir  mórauðir,  með  gulrauðri  slikju  á  eyruggum 
og  kverkuggum  og  gullrauðum  broddi.  L.  12"— 14". 
Þessi  fiskitegund  á  heima  í  Eystra-salti  og  í  norður- 
höfum   við   Svíaríkis-,    Noregs-    og  Englands-strandir, 


—  106  — 

og  eftir  þeirri  lýsingu,  sem  ég  hefi  fengið  af  fiskum, 
er  dregnir  hafa  verið  undir  [Eyja]fjöllum,  þykir  mér 
eflaust,  hún  sé  líka  til  við  ísland. 

III.  kyn:  Langa  (lotá). 
Með  2  bakuggum,  löngum  kjalugga  og  fleiri  eða 
færri  skeggsepum. 

1.  tegund:  Langa  (lota  moluá). 

2.  tegund:  Mjólanga,  mjóni  (/.  abyssorum, 
Nilss.).  —  Djúpt  á  hraunbrúnum  undir  Eyjafjöllum  og 
kringum  Jökul;  í  Noregi  heitir  hún  birkilanga. 

Neðri  skolturinn  stendur  lengra  fram  en  hinn 
efri,  kjalugginn  styttri  og  kroppurinn  mjórri  en  á 
löngu. 

Þanir:  molua  B.  15+66;  kj.  97;  eyr.  15;  kv.  6; 
sp.  39. 

Þanir:  abyssor  B.  14+76;  kj.  74;  eyr.  19;  kv. 
6;  sp.  [30;]  í  tálknskýl.  7.  7. 

IV.  kyn:  Sævesla  (motellá). 

Fremri  bakugginn  er  svo  lágur,  að  hans  gætir 
varla;  hreistrið  mjúkt  og  laust.  Skeggsepar  á  kjálk- 
unum  og  við  nasirnar. 

1  tegund:  Sævesla  (m.  mustela).  —  Búkurinn 
langdreginn,  sívalur  framan  og  samflattur  að  aftan- 
verðu;  fremri  bakugginn  mjög  lágur  og  linur,  svo 
hann  sést  varla;  aftari  bakugginn  [og  kjalugginn  lágir 
og  langir]. 

V.  kyn:  Keila  (brosmius). 

Einn  langur  bakuggi,  nær  næstum  því  aftur  að 
sporði;  kjalugginn  er  styttri,  sporðurinn  kringdur; 
einn  skeggsepi  á  hökunni. 

1  tegund:  Keila  (brosmius  uulgaris).  —  Efri 
skolturinn  dálítið  lengri  en  neðri  skolturinn;  mikill 
fjöldi  tanna  og  skeifuboginn  tanngarður  í  gómnum; 
hreistrið  er  lítið  og  sundrákin  sést  varla;  liggur  nær 
hrygg  en  kviði.  Eyruggarnir  litlir,  kringdir  og  breiðir, 
kv.  þykkir.  Höfuðið  dökkleitt.  Bak  og  hliðar  gular, 
ljósari  að  neðan,  og  kviðurinn  hvítur.  Bakuggi  og 
kjaluggi  dökkmórauðir,  með  mjórri,  svartri  mön  eftir 
endilöngu  utan-til  og  sjálfri  röndinni  hvitri.  Svo  er 
og  sporðurinn,  en  eyruggarnir  og  kverkuggarnir  eru 
almórauðir.  Lengdin  nálægt  alin.  Þanir:  B.  49;  kj. 
37;  eyr.  21;  kv.  5;  sp.  35. 

Sagt  er  (Neue  Memoiren  von  Stockholm,  Bd. 
XV,  T.  8),  að  við  ísland  sé  önnur  stærri  keila,  sem 
verði  3  feta  eða  meir;  hún  á  að  vera  grænmórauð  á 
Jit  og  bakuggi  og  sporður  með  svörtum  röndum. 

Önnur  ætt:  Flyðrur  (pleuronectides). 
Þær  eru  mjög  skakkar  og  allar  í  annari  hliðinni, 
eins  og  þær  væru  ekki  nema  fiskhelmingur;  þær 
synda  því  á  hliðinni,  og  sú  hliðin,  sem  meir  er  vax- 
in,  snýr  upp,  og  þeim  megin  eru  bæði  augun;stund- 
um  er  það  hægri  hliðin,  stundum  hin  vinstri,  þó  er 
það  miklu  sjaldgæfara.  Ekkert  nema  eyruggarnir  er 
eins  beggja  vegna. 

I.  kyn:  Koli  (platessa). 

Snubbóttar,  einraðaðar  skurðtannir  í  kjálkunum 
og  oftast  nær  flatar  tannir  á  kjálkabeinunum,  bak- 
ugginn  nær  ekki  fram  fyrir  augað,  og  bil  frá  sporðin- 
um  til  bak-  og  kjalugga. 

1.  tegund:    Karkoli,    rauðdepla   (p.  uulgaris). 

2.  tegund:  Sandkoli  (pl.  limandá). 

3.  tegund:  Leistakoli,  leista  (pl.  nigromanusr 
Nilss.).  —  Búkurinn  með  hálu  hreistri;  munnurinn  lít- 
ill;  sundrákin  ómerkilega  bogin  um  eyruggana;  útdreg- 
inn  broddur  á  sporðinum;  liturinn  mógrár,  einlitur; 
blindhliðin  hvít  með  svörtum  flekkjum  á  framanverð- 
um  eyrugga  og  sporði.  Lengd  16  þuml. 

Þanir:  B.  110;  kj.  76;  eyr.  16;  kv.  6;  sp.  21; 
tþ.    6. 

Gaimard;  —  frá  íslandi. 

4.  tegund:  Flúra  (platessa  flura  v.  asperá), 
þjalakoli.  —  Snarpt  hreistur  á  allri  upphliðinni  og 
eins  á  blindhliðinni,  nema  á  uggum  og  yzt  á  sporðinurm 
Liturinn  að  ofan  ljós-mógrár,  einlitur;  sundrákin  mjög 
skörp  og  breið,  dökkmórauð,  beygist  lítið  eitt  upp  á 
við  yfir  kviðnum;  augasteinninn  dökk-himinblár,  íris 
gullgul;  öll  blindhliðin,  hin  vinstri,  hvít;  beinhnúður  á 
hökunni;  neðri  skolturinn  liggur  mikið  upp  á  við  og 
nær  fram  yfir  efra  skoltinn  (þá  munnurinn  er  lokað- 
ur  varla  l'",  og  opinn  næstum  3'").  Munnurinn  er 
mjög  stór  og  tanna-upphafið  2";  ein  röð  tanna  og 
hvassar  tennur  í  kverkunum.  Sporðurinn  dálítið 
kringdur. 

Þanir:  tþ.  8,  b.  94;  kj.  73;  Eyr.  13;  kv.  7;  sp. 
18  (2—14—2). 

Ég  hefi  fengið  hana  á  vorin  á  Seltjarnarnesi, 
bæði  af  Grunninu  og  utan  af  Sviði,  og  sent  af  þeim 
til  samanburðar  og  sannindamerkis  í  dýrasafn  kon- 
ungs  í  Kaupmannahöfn. 

5.  tegund:  [Þykkva-lúra]  (pl.  microstomus,  Yar~ 
rel.;  pl.  quadridens,  Fab.). 

Skoltarnir  jafnlangir;  nasagötin  tvenn;  sundrákin 

næstum  bein;  sporðurinn  kringdur;  hæðin  réttur  helm- 
ingur  úr  lengd. 

Þanir:  B.  86;  kj.  70;  eyr.  10;  kv.  5;  sp.  16; 
lengd  14".  Litur  að  ofan  blendingur  af  fölrauðu,  mó- 
rauðu  og  gulu,  með  dökkmórauðum  deplum;  varirnar 
rauðgular  og  eins  afturhorn  tálknskýlunnar;  búkurinn 
hulinn  slími. 

Faber  fann  þenna  kola  fyrstur  manna  við  ísland. 

II.  kyn:  Lúða  (hippoglossus,  Cuv.). 

Langdregnari  en  flestir  kolar  og  hvassar  tennur 
bæði  í  kjálkum  og  á  kverkabeinum. 

Lúða,  flyðra,  stofnlúða  (h.  uulgaris),  minni 
spraka,  lóa,  greipulúða,  smádepla,  heilagfiskur,  heilag- 
fiski. 

Þriðja  ætt:   Skjaldfiskar  (discoboli). 
Kviðuggarnir   vaxnir   saman  í  kringlóttan   skjöld. 

I.  kyn:  Hrognkelsi  (cyclopterus). 
Munnurinn    stór  með   smátönnum   á  kjálkum   og 
kverkabeinum;  tálknskýlurnar  með  10  þönum;   beinin 
lin.    Roðið  er  hreisturlaus  hvelja,   með   hörðum  smá- 
örðum  hér  og  þar. 

1.  tegund:  Hrognkelsi,  rauðmagi  <$,  grá- 
sleppa  2    (c  lumpus,  L.). 

2.  tegund:  Gadda-hrognkelsi  (c.  spinosus, 
Fabr),  minni  en  vanaleg  hrognkelsi;  allur  búkurinn 
að  ofan  og  á  hliðunum  með  mismunandi  göddum, 
sem  ekki  standa  í  beinum  röðum. 

Þanir:  Tþ.  10;  b.  6  +  11;  eyr.  23;  kv.  6;  kj.  10; 
sp.  10. 

Faber  fékk  einn  fisk  af  þessari  tegund,  er  veidd- 
ist  í  Dýrafirði  1820. 

II.  kyn:  Sæsnigill  (liparis,  Arted.). 

Einn  býsna,  langur  bakuggi  og  kjaluggi;  skjöldur 
sem  á  hrognkelsi;  búkurinn  langur,  afturmjór;  roðið 
veikt  og  hált. 

Tvær  tegundir:  [Stóri  og  litli  sæsnigill  (/. 
vulgaris  [og  /.  Montagui]). 

III.  kyn:  Skjaldhöfði  (echeneis). 
Höfuðið  flatt  ofan,  með  þverrifjaðri,  aflangri  brjósk- 
plötu. 

1  tegund:  Stýrisfiskur  (e.  remora,  Lin.). 

Þriðja  sveit:  Ófætlingar   (mal.  apodes). 

Langir  og  ormmyndaðir;  með  þykku  roði,  mjúku 
og  slímugu,  og  mjög  litlu  hreistri;  enginn  kjaluggi, 
og  sérlegur  sundmagi. 

I.  kyn:  Áll  (murœna). 
1  tegund:  Áll,  bjartáll  (m.  anguilla,  L.). 

II.  kyn:   Sandsíli  (ammodytes). 
Kroppurinn   langur,    svo    og   bak-    og   kjal-uggi; 
trjónan  mjó;   neðri    skolturinn    lengri  en  hinn  efri  að 
lokuðum  munni. 

1  tegund:  Sandsíli  (a.  Tobianus,  L.). 

B.   Brjóskfiskar    (chondropterygii). 
Fyrsta  ætt:  Styrjungar  (sturiones). 
I.  kyn:  Styrja  (acipensei). 
1  tegund:  Styrja  (a.  sturio,  Linn.). 

II,  kyn:  Hafmús  (chimœra). 
1  tegund:  Hafmús  (chimœra  monstrosa,  L.). 

Önnur  ætt:    Háskerðingar  (squalidœ). 
I.  kyn:  Hámeri  (galeus,  Cuv.). 

1.  tegund:  Hámeri  (galeus  arcticus,   Fab.). 

2.  tegund:  Ljóska,  hvíthákall  (g.  canus,  hjá 
Gaim.). 

II.  kyn:  Hákall  (lœmargus,  Mtill.). 
1  tegund:   Hákall,     norðhákall    (/.    borealis, 
Mtill.). 

III.  kyn:  Rýnir  (selache,  Cuv.). 

1  tegund:  Beinhákall,  rýnir  (s.  maxíma). 

IV.  kyn:   Háfur  spinax,  Cuv.). 
1  tegund:  Háfur  (sp.  acanthias,  L.). 

Þriðja  ætt:   Skötur  (rajœ). 
Ekki  nema  eitt  kyn  (rajá)  í  íslandshöfum. 

1.  tegund:  Skata  (raja  batis,  Linn.). 

2.  tegund:  Pálsskata  (r.  Gaimardi). 

3.  tegund:  Gaddskata,  tindabikkja  (r.  ful- 
lonica). 

4.  tegund:  Náskata  [r.  lintea?] ;  hefir  ekki  enn 
komizt  í  hendur  á  neinum  náttúrufræðingi;  hún  kvað 
vera  hvítbleik  á  lit,  og  eftir  lýsingu  fiskimanna  er 
það  ný  tegund,  líkast  til. 

Fjórða  ætt:  Totungar  (cyclostomata). 
I.  kyn:   Steinsuga  (petromyzorí). 
1  tegund:  Steinsuga  (p.  marinus,  Linn.). 

Gísli    Hjálmarsson    hefir   fengið    hana   að  austan 
og  afhent  dýrasafni  konungs  í  Kaupmannahöfn. 


SKRA  UM  ISLENZKA  FISKA. 


Accipenser.  Stör.  Styrja.  Forekommer  kun 
sjælden  ved  Island  og  kan  ikke  regnes  til  dets  Fauna. 

Ammodytes  Tobianus.  Trönusíli.  En  Standfisk, 
men  nærmer  sig  Kysterne  i  Maj. 

Anarrhichas  lupus.  Steinbitur.  En  Trækfisk, 
ved  Landet  fra  Midten  af  Marts  til  Midten  af  Juni, 
mest  paa  Vesterlandet. 

Chimœra  monstrosa.  Geirnyt.  Hafmús.  En 
Strogfisk;  fanges  undertiden  ved  den  sydvestlige  Kyst. 

Clupea  harengus.    Síld.  Hafsíld. 

Clupea  sprattus.  Kópsíld.  Vorsíld.  Fra  Fe- 
bruar  til  Maj. 

Cottus  scorpius.    En  Standfisk. 

Cyclopterus  lumpus.  Hrognkelsi.  R[auð]- 
m[agi].    Gr[á]sl[eppa]. 

Gadus  brosme.  Keila.  Kommer  allerede  i  Ja- 
nuar  og  tager  bort  tidlig  om  Sommeren.  Meget  sjæl- 
den  paa  Nord-  og  0st-landet. 

Gadus  callarias.  Þaraþyrsklingur.  Ophol- 
der  sig  ved  Kysterne  fra  Maj  til  September. 

Gadus  carbonarius.  Ufsi.  Kommer  i  Marts  og 
b  ver  hele  Sommeren. 

Gadus  merliiccius.  Lýsa.  Faber  har  fundet  den 
ved  0rebak  midt  i  Marts.  Den  bliver  til  i  Juli  Maaned. 

Gadus  molva.  Langa.  Kommer  i  Begyndelsen 
af  Marts  og  bliver  til  i  August;  enkelte  fanges  endnu 
om  Efteraaret.  —  Til  den  nordvestlige  Kyst  kommer 
den  ikke  forend  sidst  i  Juni  (Fab.). 

Gadus  morrhua.  Þorskur.  Trækfisk;  ved  Enden 
af  Februar  kommer  den  til  Sydlandet  og  Vestlandet  og 
bliver  til  i  Maj;  til  Nordlandet  kommer  den  i  Juli; 
i  September  nærmer  den  sig  igen  de  sydlige  Kyster. 

Gadus  mustela.  Fandtes  allerede  i  Januar  af 
Faber  ved  0rebak. 

Gadus  nanus.  Fanges  i  Mængde  om  Efteraaret 
i  Faxebugten. 

Gadus  virens.   Faber  erholdt  den  i  Januar  og  Juli. 

Gadus  œglefinus.  Ýsa.  Kommer  noget  efter  Mid- 
ten  af  Marts,  men  fanges  dog  i  ingen  Mængde  for- 
end  i  Maj;  ved  Nordlandet  i  Juli. 

Gasterosteus  aculeatus.   Hornsíli.   En  Standfisk. 

Holocentrus  sanguineus,  Faber.  Karfi.  En 
Standfisk. 

Lamna  cornubica.  Den  blaa  Haj.  Hámeri.  Er 
en  Str^gfisk,  som  kommer  omtrent  forst  i  Marts  og 
opholder  sig  der  til  sidst  i  Juni,  til  hvilken  Tid 
den  f0der  sine  levende  Unger. 

Murœna  anguilla.  Áll.  Strogfisk  paa  Syd-  og 
Vestlandet. 

Osmerus  villosus.  Loðna.  Hunnerne  ankommer  i 
Marts,  14  Dage  f0r  Hannerne. 

Pleuronectes  hippoglossus.  Heilagfiski.  Lúða. 
Kommer   til  de    sydíige  og  vestlige  Kyster  i  Begyn- 

delsen    af   Marts  og   bliver  Sommeren  over.    (NordL 
Maj— Juli.   Faber). 

Pleuronectes  platesseoides  (er  limandá).  En  Stand- 
fisk;   trækker   sig   tilbage  i  Dybet   fra  Okt.  til  Marts.. 

Raja  batis.  Rokke.  Skata.  En  Strogfisk;  kom- 
mer  til  Sydlandet  i  Begyndelsen  af  Marts  tilligemed 
Torsken,  men  til  de  nordvestlige  Kyster  ikke  forend 
efter  Midten  af  Juni,  og  bliver  til  i  December.  —  Æg~ 
lægningstiden  er  ubestemt. 

Raja  fullonica.  Tindabikkja.  Er  Standfisk  ved 
Island  og  opholder  sig  i  dyb  So. 

Salmo  alpinus.   Salt-  og  Ferskvandsfisk. 

Salmo  fario.  Lækjasilungur.  Gaar  ud  i  Soen 
om  Foraaret,  Maj.    (Faber). 

Salmo  salar.   Lax.    En  Trækfisk. 

Salmo  trutta.  Aurriði.  Kommer  op  i  Floderne 
i  Juli?   (Faber). 

Squalus  acanthias.  Tornhaj.  Háfur.  Hyppigst 
ved  Landets  sydlige  og  ostlige  Strande.  En  Strogfisk,. 
som  nærmer  sig  Kysterne  fra  April  til  August  og 
findes  der  ofte  i  store  Sværme,  især  i  Juli  Maaned,. 
til  hvilken  Tid  den  foder  sine  Unger. 

Squalus  glacialis,  Faber.  Almindelig  Haj.  Há- 
karl.  En  Standfisk  ved  Island.  Yngler  i  Juli  og 
August. 

Squalus  maximus.  Brugde.  Beinhákarl.  En 
Strogfisk;  opholder  sig  i  de  storre  Bugter,  f.  Eks. 
Faxe-  og  Bredefjords-Bugterne  fra  Foraaret  og  langt 
ud  paa  Sommeren.  Da  jeg  rejste  fra  Island  i  Som- 
meren  18J2,  saa  jeg  en  saadan  i  Faxebugten  den 
23.  August. 

LÝSING  TVEGGJA  FISKA. 


ÞYRSKLINGUR 
(gadus  callarias). 

1.  Br.  7  D.  14,20,17  P.  19  V.  6  A.  21,17 

2.  —  7  -  13,19,17  —  19  —  6  —  21,17 

3.  —  7  —  14.20,18  —  20  —  6  -  2i,18 

4.  —  7  —  14,21,19  —  20  -  6  —  20,17 

5.  —  7  —  14,18,19  —  19  —  6  [-]  19,18 

Enkelte  Maal. 

Totallængde 14"       13V2"     137.3"     13V2"    15" 

L  fra  Snud  til  ferste  Rygf.  4"2'"  4'T"  4'T"  4'T"  4"  5'" 
Hovedets  Længde  .  .  .  3"6'"  3"6'"  3"6'"  3"6'"  3"  11"' 
Fra  Snuden  til  Midt.  af  0jet  1"7'"  1"7'"  1"7"'  1"8'"  1"10"' 
Underkæbens  Længde   ..    1"8'"    l"7,/2f"l"71/2'"l"7V2'"  TIO'" 

Mediallinien  lober  efter  Midten  fra  Halen,  ind- 
til  den  naar  lh  af  anden  Rygfinne,  hvor  den  begynder 
at  bejes  betydeligt  opad,  saaledes,  at  den  lober  nær- 
mest  Ryggen  langs  den  forste  Rygfinne,  hvorpaa  den 
igen  bojes  nedad  efter  Dyrets  Form;  mellem  Bryst- 
finnen  og  f^rste  Rygfinne  ligger  den  nærmest  den 
sidste. 

Halen  er  lige  afskaaren. 

Bughinden  glinsende  solvgraa,  sortsprængt 
med  smaa,  tætte,  gruppevis  samlede  Prikker. 

I  Maven  Krustaceer  og  en  lille  Fisk  (Skerja- 
steinb.?). 

Nr.  1  en  rodlig  Varietet,  þaraþyrsklingur. 

ÚLFSTEINBÍTUR. 
Fanget  ved  Njardvig,  Faxebugten.    Foraaret  1841. 

Totallængde  til  Halen 3'     3" 

(Halen  var  neml.  afbidt). 

Hovedets  Længde 8" 

Underkæben  ca 4" 

Overkæben  fra  Mundvigen 3' 

Bredde  mellem  0jnene    

Fra  Snuden  til  Nakkebenet 

Hovedets  Hojde  over  Orbitas  Bagrand 
Storste  Hojde  bag  Brystfinnerne    .  .  .  1 

—  —      over  Gatboret     

—  —      foran  Halen 

—  —      1  Fod  foran  Halen  .  .  . 

(Finnerne  er  maalte  med  i  Herjden). 

Brystfinnernes  Længde    

Rygfinnens  storste  Hojde 

Analfinnens  stýrste  Hojde 


1"  8,,/ 
5"  6"' 
5"  9"' 

10" 

4"  6'" 
11" 

5" 
2" 

2"  4"' 


Straale-Antal: 

Gællehudens  Straaler 6 

Brystfinnernes 20 

Rygfinnens    67 

Analfinnens 45 

(Halen   mangler). 

I  Udseende  adskiller  denne  Art  sig  fra  a.  lupus: 
Ved  Hovedets  mere  butte  og  afstumpede  Form,  ved 
en  relativ  storre  Hojde,  men  især  ved  den  svage 
Tandbygnins  og  den  karakteristisk  brede  Pande,  just 
der  hvor  lupus's  Pande  er  ligesom  sammenknebet, 
hvilket  igen  maa  staa  i  Forhold  til  Muskelbygningen, 
beregnet  paa  forskellige  Kræfter  til  Næringsstoffets 
Knusen  etc.    (Efter  D[ag]bogen). 

Hvad  har  vel  Maven  indeholdt? 


GREINARKORN  UM  FROSKA. 


TUNGEL0SE  BATRACHIER 
(B.  aglossa). 


To  Slægter.  —  Rana  pipa.  —  Betydelige  asteo- 
logiske  Forandringer.  Brystbenet  og  os  sacrum  tilta- 

ger  i  Massen.  0jnene  overordentlig  smaa  og  Huden 
gaar  stramt  over  dem.  Benet  Trommehule,  meget 
lang.  Tubæ  Eustachianæ  som  en  Selvf^lge  af  at 
Trommehulen  er  til  Stede.  De  yderste  Fingerspidser 
deler  sig  i  4  stjerneformede  Radier.  (Deraf  Navnet 
asterodactylus).  Parringen  sker  paa  Landjorden  og 
Hannen  tager  Hunnens  Æg  saa  snart  de  er  lagte, 
lægger  dem  paa  Hunnens  Ryg  og  befrugter  dem, 
hvorpaa  $  begiver  sig  ud  i  Vandet  og  Ungerne  ud- 
vikler  sig  i  Celler  under  Huden,  og  kryber  ikke  f^r 
ud  end  Forvandlingen  er  sket.  —  Om  der  skulde 
gives  en  pipa  lœvis  (efter  Cuvier),  er  vel  tvivlsomt, 
og  rimeligt  synes  det,  at  C.  har  husket  fejl  og  tænkt 
paa  p.  dactylethra. 

L0VFR0ERNE. 

Deles  hos  de  nyere  Systematikere  i  9  Slægter, 
især  efter  Bevægelsesorganerne,  og  hvor  vidt  mem~ 
brana  tympani  er  synlig  eller  ikke.  Stærk,  abrupt  Lyd. 

EGENTLIGE  FR0ER.  VANDFR0ER. 

Mangler  paa  Fodderne  de  karakteristiske  Knuder  paa 
Fingrene.  Mange  Slægter;  indenlandske  er:  R.  tem- 
poraiia  og  esculenta.  Hannerne  skriger  mest;  Hunner- 
ne  er  mere  stumme.  o*  har  et  Slags  Brok  i  Mund- 
hulens  Hud,  hvorved  to  Blærer  udhæve[s],  en  paa 
hver  Side  af  Mundvigene,  og  forstærker  Lyden. 

BUFONERNE. 

Med  tuberkul0S  Hud.  Lægger  Æggene  i  en  eller 
to  Traade,  og  o*  holder  sig  faste  enten  bagved  For- 
armene  eller  ogsaa  ved  Lyskerne.  Formerne  er  sær- 
deles  forskellige  og  nogle  monstrose,  f.  E.  systoma 
gybbosum.  Indenlandske  er  4  Arter,  cinereus,  viridis 
v.  variabilis,  bombina  og  bombinator  (Peder  Oxes 
Fro);  maaske  har  vi  den  5.  Art,  b.  fusculus,  —  eller 
efter  de  senere  Systematikere. 

ÍSLENZK  LINDÝR. 


TVÆR 

SKRÁR. 

I. 
A.    FLOKKUN  LINDÝRA. 

MOLLUSCA. 

LINDÝR. 

I. 

Cephalopoda. 

I. 

Hausfœtlur. 

1. 

Octopoda. 

1. 

Áttfætlur. 

2. 

Sepiæ. 

2. 

[Smokkar]. 

3. 

Nautili. 

3. 

Kuggar. 

II. 

Pteropoda. 

II. 

B  lað  fœt  l  u  r(uggaf.), 

Clio. 

Sperra. 

III. 

Gasteropoda. 

III. 

Kvidfœtlur. 

1. 

P  u  1  m  o  n  a  t  a. 

1. 

S  n  i  g  1  a  r. 

2. 

Nudibranchia. 

2. 

B  e  r  þ  i  n  u  r. 

3. 

Inferobranchia. 

3. 

Randþinur. 

4. 

Tectibranchia. 

4. 

S  k  j  ó  1  þ  i  n  u  r. 

5. 

Heteropoda. 

5. 

6. 

Pectinibranchia. 

6. 

Kambþinur. 

7. 

Tubulibranchia. 

7. 

H  ó  1  k  þ  i  n  u  r. 

8. 

Scutibranchia. 

8. 

Skjaldþinur. 

9. 

Cyclobranchiata. 

9. 

Hringþinur. 

IV. 

Acephala. 

IV. 

Búkar. 

1. 

Acephala  nuda. 

1. 

B  e  r  b  ú  k  a  r. 

a. 

Ascidiæ. 

a. 

b. 

Salpæ. 

b. 

2. 

Acephala  testacea 

2. 

S  k  e  1  b  ú  k  a  r. 

a. 

Ostracea. 

a. 

b. 

Mytilacea. 

b. 

c. 

Chamacea. 

c. 

d. 

Cardiacea. 

d. 

e. 

Myæ. 

e. 

f. 

Inclusa. 

f. 

V. 

Brachiopoda. 

V. 

Armfœtlur. 

"VI.        Cirropo  da. 

VI.        Angfœtlur. 

a.  Anatina. 

a.  Helsingjanef. 

b.  Balanus. 

b.  Hrúðurkarlar. 

B.    ÍSLENZK  LINDÝR. 

MOLLUSCA 

ISLANDIÆ. 

I.        Cephalopoda. 

I.        Hausfœt  lur. 

Sepiæ. 

Smokkar. 

Loligo.1) 

Kolkrabbi. 

Sepia  officinalís.2) 

Sepia  (gigas?).3) 

Tröllsmokkur. 

[Sepia  -?]4) 

II.        Pteropoda. 

II.        Uggfœtlur. 

Cleodora. 

III.        Gasteropoda. 

III.        Kviðfœtlur. 

1.     Pulmonata. 

1.     Sniglar. 

Familia  prima. 

Fyrsta  ætt. 

Landsniglar. 

A.     Limaces. 

A.     Bersniglar. 

a   Limax  ater.  M.  [268]. 

a.  Brekkusnigill. 

b.  L.  agrestis. 

b.  Grassnigill. 

c.  L.  fasciolatus. 

c. 

d.  L.  acellus. 

d. 

B.     Helices. 

B.     Hússnigill. 

a.  Helix  nemoralis.  M.  346 

a. 

b.  H.  trochilius. 

b. 

C.      Vitrina. 

C.     Glersniglar. 

a.  Vitrina  Fabricii. 

a.  Gleri. 

D.     Helicellœ  sp. 

D. 

Bulimus. 

a.  Bulimus  lubricus. 

a. 

E.     Pupœ  sp. 

E.      Vinda  (p.  =  vindusn.) 

F.      Succinea. 

F.      Gulsniglar. 

a.  Succ.  amphibia. 

a.  Gulskurma. 

Familia  secunda. 

Önnur  ætt. 

Vatnssniglar. 

i)  E.   Ól.   612   (g).      2)  Et   ó1#   612   (g).       3)  e.   Ól.  716[— 17].     *)  Maa- 

nedst.  1774. 

G.     Lymnœus.  G 

a.  Lymnæus  minutus.)  ™  047 

b.  L.  vulgaris.  J 

c.  L.  auricularia  M.  349. 

d.  auricula. 
H.     Planorbis.  H 

a.  Planorbis  arctica. 
2.     Nudibranchia.  2. 

a.  Doris. 

1.  Doris  planiuscula. 

2.  D.  tuberculata. 

3.  D.  fusca. 

4.  D.  scyllea. 

b.  Tritonia. 
Tritonia  arborescens.  M.  271. 

c.  Eolidia. 
E.  Bodöensis.  M.  270. 

d.  Synonchidium.  Stp. 
L.  septemtrionale. 

[e.]  Cymbularia. 
a.  C.  Danica. 
Lottia. 

L.  Groenlandica.  M.  352 
Velutina. 
V.  ciliata. 
[3.  Tectibranchia]. 

a.  Bullæa. 

B.  granulosa. 

b.  Bulla. 

B.  borealis. 

c.  Jonas. 

1.  J.  borealis. 

2.  J 

[4.  Pectinibranchia]. 

a.  Natica. 

N  glabrata. 

b.  Salina. 


Leirsniglar  (Ieirar). 
a.  Smáleiri. 
b. 
c. 
d. 

Kringlusniglar 
(kringlur). 
a.  Norðkringla. 

B  e  r  þ  i  n  u  r. 

a.  Rán. 

1.  Flatrán. 

2.  Örðurán. 

3.  Grárán. 

4.  Helrán. 

b.  Mardöll. 

c.  Sæhyrna. 

d. 

Skeið. 
a.  Danaskeið. 


[í- 


g- 


[3. 


SkjólþinurJ. 
a. 

b. 


1. 
2. 
[4.  Kambþinu  rj. 

Sal.  striatula. 

c.  Litorina. 

c.  [Meyjardoppa] 

1.  L.  littora. 

1. 

2.  L.  brevis. 

2. 

d.  Turbidium. 

d. 

T.  septemtrionale. 

e.  Margarita 

e. 

M.  rubicunda. 

f.  Meleagris. 

f.~  [Silfri]. 

1.  M.   .  .  . 

1. 

2.  M.  cineraria. 

2. 

g.  Scalaria. 

g- 

Sc.  Groenlandica. 

h.  Tritonium. 

h. 

1.  T.  undatum.  M.  334. 

1. 

2.  T.  validum. 

2. 

3.  T.  elongatum. 

3. 

4.  T.  pleurostoma. 

4. 

5.  T.  scalare. 

5. 

6.  T.  clathratum. 

6. 

7.  T.  clathratiforme. 

7. 

8.  T.  planiusculum. 

8. 

9   T.  municinum. 

9. 

10.  T.  despectum.  M.  335. 

10. 

11.  T.  invisum. 

11. 

12.  T.  coruleum.  M.  136. 

12. 

13   T.        - 

13. 

i.  Pseudotritonium. 

i. 

j.  Purpura. 

j- 

P.  lapillus. 

k.  Mitra. 

k. 

Mitra  Groenlandica. 

1.  Pterocera. 

1. 

Pterocera  pes  pele- 

cani. 

5.  Scutibranchia. 

5.  Skjaldþinur. 

a.  Emarginula. 

a. 

E.  marginata. 

6.  Cyclobranchiata. 

6.  Hringþinur. 

a.  Patella. 

a. 

Patella  conica. 

[Olbogaskel]. 

b.  Chiton. 

b.  Lalli  (E.  Ó.  þrí- 

strendingur). 

1.  C.  marmoreus. 

1.  Flekkulalli. 

2.  C.  albus. 

2.  Hvítlalli. 

IV.  Acephala. 

IV.  Búkar. 

1.  Acephala  nuda. 

1.  Berbúkar. 

a.  Ascidia. 

a.  [Gýjarpúss]. 

1.  Asc.  rustica.  M.  281. 

1.  [Sæbuxur]. 

2.  A.  quadridentala. 

M.  283. 

2. 

3.  A.  coccinopora. 

3. 

4.  A.  echinata. 

4. 

2.  Acephala  testacea. 

2.  Skeljabúkar. 

a.  Cyprina. 

a.  Kúskel. 

C.  lslandica. 

b.  Astarte. 

b.  Skelkusi,  gimburskel 

1.  A.  borealis. 

1.  Norðkusi. 

2.  A.  difficilis. 

2.  Nefkusi. 

3.  A.  interrogans. 

3.  Mjókusi. 

4.  A.  undata. 

4.  Bárukusi. 

c.  Tellina. 

c.  [Hallokur]. 

l.T.calcarea    ÍM.317. 
2.T.brevis       IM.314. 

1.  [Sogskel]. 

2. 

d.  Cyclas.  M.  316. 

d. 

e.  Mactra. 

e.  Kiðuskel. 

M.  solidula.    Strp. 

Kiða. 

f.    Cardium. 

f.   [Hjartaskel]. 

1.  Cardium  Islandicum. 

M.318. 

1.  [Báruskel]. 

2.  C.  ciliatum. 

2. 

3.  C   Groenlandicum. 

M  319. 

3.  [Kuldaskel]. 

4.  C.  echinatum. 

4. 

5.  C.  edule. 

5. 

g.  Mytilus. 

g.  Kræklingur. 

M  eduliformis. 

M.  328. 

[Krákuskel]. 

h.  Modiolus. 

h.  Aða. 

1.  M.  papuanus. 

M.  329—30. 

1.  Aða. 

2.  M.  discors. 

2.  Skakkaða. 

3.  M.  striata. 

3. 

i.  Myesia. 

i. 

M.  borealis. 

k.  Pecten. 

k.  Hörpudiskur. 

P.  Islandicus. 

1.   Nucula. 

1.   Nit. 

1.  N.  rostrata. 

1.  Trjónunit. 

2.  N.  macilenta. 

2.  Hornit. 

3.  N.  minuta. 

3.  Smánit. 

4.  N.  levis. 

4.  Gljánit. 

m.      Anomia. 

m.     [Gluggeskel] 

1.  A.  rugosa. 

1. 

2.  A.  aspera. 

2. 

3.  A  squamula. 

3. 

n.       Solemya. 

n. 

S.  incerta. 

o.  Lutraria. 

0. 

L  perlucida. 

p.  Thracia. 

P- 

Thr.  —  ? 

q.  Hiatella  (=Byssomya). 

q. 

H.arctica.M.315,  332. 

r.   Mya. 

r.   [Miga]. 

1.  M.  arenaria.  M.  313. 

1.  [Sandmiga]. 

2.  M.  truncata.  M.  312. 

2.  [Redduskel]. 

s.  Pholas. 

s.  Bergbúi. 

Ph.  crisputus.  M.  311. 

t.  Teredo. 

t.   Smuga. 

T.  navalis. 

Trjásmuga. 

II. 
MOLLUSCA  ISLANDIÆ  NOTA. 


Cephalopoda. 
Loligo. 

Sepia  officinalis. 
Sepia  gigas?  (E.  Ó.  716). 
Sepia  — ?  (Maanedstid.  1774). 

Pteropoda. 
Cleodora  sp.?  — 

Pulmonata. 
Limax  ater. 
Limax  agrestis. 
Limax  faciolatus. 
Limax  atellus  (ved  de  varme 

Kilder). 
Helix  nemoralis. 
Helix  grisea  (Mohr  310)? 
Helix  trochilus. 
Velutina  Fabricii. 
Helicella  sp.? 
Bulimus  lubricus. 
Pupa  sp.  (E.  Ó.  1019  cylindrus). 
Succinea. 
Synonchidium. 
Lymnæus  minutus. 
L.  vulgaris. 
L.  lacustris. 
L.  auricularia. 
L.  auricula. 
Planorbis  arctica. 


Nudibranchia. 
Doris  levis. 
D.  planiuscula. 
D.  tuberculata. 


D.  fusca. 

D.  scyllea. 

Tritonia  arborescens. 

Eolidia  Bodöensis. 

Chiton  marmoreus. 

Ch.  albus. 

Ch.  cinereus. 

Ch.  faciolatus. 

Emarginula  emarginata. 

Dentalium. 

Patella  conica. 

Cymbularia  Danica. 

Lottia  Groenlandica. 

Velutina  rigida. 

V.  ciliata. 

V.  membranacea. 

Bullæa  granulosa. 

Bulla  borealis. 

Jonas  borealis. 

Salina  striatula. 

Littorina  littorea. 

L.  littoralis. 

Natica  I. 

Natica  II,  labrata. 


Meleagris  cineraria. 
M.  rudior. 

Margarita  rubicunda. 
Turbidium  septemtrionale. 
Lacuna  Fabricii  og  brevis. 
Scalaria  Groenlandica. 
Tornatella  bifacciata. 


Tritonium  undatum. 
T.  validum. 

T.  elongatum. 

T.  scalare. 

T.  scalariforme. 

T.  clathratum. 

T.  clathratiforme. 

T.  angulatum. 

T.  cratiusculum. 

T.  planiusculum  o.  fl. 

Anomia  rigosa. 

Anomia  aspera. 

A.  sqvamula. 

Ostrea  edulis  E.  O.  1010. 


Mytilacea. 
Anodonta  E.  O.  1019  A. 
Mytilus  eduliformis. 
M.  modiolus. 
M.  striatus. 
M.  discors. 
M.  faba. 
M.  dispar. 
Myesia  borealis. 
Cardium  minutum. 


Pectinida. 
Pecten  Islandicus. 


Anacea. 
Nucula  rostrata. 
N.  macilenta. 
N.  minuta. 


N.  levis. 
N.  arctica. 


Cardiacea. 
Mactra  solida. 
M.  solidula  (2.). 
Astarte  borealis. 
A.  interrogans  1    ubestemle 
A.  chfhcil.s  Arter 

A.  undata         ) 
Cyprina  Islandica. 
Venus  gallina. 
Venus  cardita. 
Tellina  calcarea. 
T.  brevis. 

Cardium  Islandicum. 
C.  ciliatum. 
C.  Groenlandicum. 
C.  echinatum. 
Cyclas  sp.? 

Tubicolœ. 
Teredo  navalis. 
Pholas  chrispatus. 


Pyloridœ. 
Mya  truncata. 
M.  arenaria 
Hiatella  arctica. 
Thracia  sp.?  Ubst. 
Lutraria  perlucida. 
Solemya  incerta.  Ubst. 
Margarita  Groenlandica. 
Myacea  paradoxa. 

GRASATAL. 
LATNESK  OG  ÍSLENZK  JURTAHEITI. 

(Upphafið). 


DICOTYLIDONES. 


Ranunculaceœ. 
Thalictrum  alpinum. 

Ranunculus  aquatilis  (3  capilla- 
ceus. 

—  reptans. 

—  glacialis. 

*  —  nivalis 

*  —  Lapponicus. 

—  hyperboreus. 

—  acris. 

*  —  polyanthemos. 

—  repens. 
Caltha  palustris. 


Sóleyingar. 
Krossgras,  brjóstagras,  kverka- 
gras. 

Lónasóley. 

Skriðsóley. 

Dvergasóley. 

Snæsóley. 

Finnasóley. 

Norðsóley. 

Brennisóley. 

Greinasóley. 
Lækjasóley,  hófblaðka. 


Papaveraceœ. 
Papaver  nudicaule. 


Svöfnungar. 
Melasól,  svefnurt. 


Cruciferœ. 
Nasturtium  palustre. 
Arabis  alpina. 

—  petræa,  |3  hispida. 

—  —        y  hastulata. 

*  Cardamine  bellidifolia. 

*  —  hirsuta. 

*  —  intermedia. 
—  pratensis. 

*Draba  alpina. 

—  muricella. 

—  hirta. 

—  (3  oblongata. 


Krossungar. 
Lindablóm. 
Gæsakál. 

do. 

do 
Lambaklukka. 
Loðklukka. 

Hrafnaklukka  (kattarbalsam). 
Gæsablóm. 

do. 

do. 

do. 

Draba  incana. 

Gæsablóm. 

*  —       muralis. 

do. 

2  Erophila  vulgare. 

Cochlearia  officinalis. 

Skarfakál. 

3   *  —          Danica. 

do. 

—          Anglica. 

do. 

*Thlaspi  campestre. 

Pungarfi,  hjartarfi. 

Cakile  maritima. 

Strandbúi. 

4  Capsella  bursa  pastoris. 

Smalapungur. 

*  Subularia  aquatica. 

*  Sinapis  pratensis. 

Mustarður. 

Violaceœ. 

Fjólungar. 

Viola  palustris. 

Fjóla,  mýrifjóla. 

—     canina. 

Týsfjóla. 

—     tricolar. 

Brekkusóley,  blóðsóley,  þrenn 

ingargras. 

Droseraceœ. 

Sóldöggvar. 

Drosera  rotundifolia. 

Sóldögg. 

*  —       longifolia. 

do. 

Parnassia  palustris. 

Mýrisóley. 

Caryophyllaceœ. 
Silene  inflata  (3  maritima. 

*  —      rupestris. 
—      acaulis. 

Lychnis  flos  cuculi. 
Viscaria  alpina. 
Sagina  procumbens. 

*  Spergula  arvensis. 

—  nodosa. 

—  saginoides. 

—  (spergella)  subulata, 
Stellaria  media. 

—  Edwardsii. 

—  humifusa. 


Lambagras,  gulltoppur,   holta- 

rót,  harðaseigjur. 
Múkahetta 
Kveisugras,  augnfró;  fjallaljós. 

Vallskurfa. 

Liðskurfa. 

Langskurfa. 

Fimmungur. 

Miðstjarna. 

Játvarðsstjarna. 

Arenaria  crassifolia,  (3  subal- 

pina. 

Dulstjarna. 

—      biflora. 

Tvístjarna. 

—      cerastoides. 

Hástjarna. 

Arenaria  rubella. 

Rauðsandi. 

—            —       [3  hirta. 

Loðsandi. 

—      ciliata   (3  [humifusaj. 

Skeggsandi. 

—      serpyllifolia. 

Smásandi. 

—      peploides. 

Fjöruarfi,  berjaarfi,  smeðjukál, 

Cerastium  vulgatum. 

Músareyra. 

—        holosteoides. 

do. 

—         alpinum. 

do. 

—         viscosum. 

[do.]. 

—         latifolium. 

[do.]. 

Linfacjeœ. 

Línungar. 

Linum  catharticum. 

Villihör. 

Geraniaceœ. 

Blágresingar. 

Geranium  silvaticum. 

Blágresi,  litunargras. 

—        pratense. 

Engjablágresi. 

Hippuris  vulgaris. 

Hrossatagl  (marhálmur  austan- 

lands). 

Veronica  beccabunga. 

Vatnsarfi. 

—       officinalis. 

Æruprís. 

Pingvicula  vulgaris. 

Lyfjagras,  kæsisgras,Jóns-gras, 

—          alpina. 

Fjallalyf. 

Zostera  marina. 

Marhálmur. 

UM  FLOD  OG  FJÖRU. 

<Eftir  C.  A.  v.  Schumacher.  Sbr.  Skandinavisk  Folkckalender  for  1843.) 


Á  öllum  þeim  ströndum,  er  liggja  við  úthafið  og 
önnur  höf,  þau  er  eiga  nokkurn  veginn  frjálsa  sam- 
göngu  við  það,  má  sjá,  að  yfirborð  sjávarins  hækkar 
á  6  stundum  og  liðugum  12  mínútum,  og  lækkar  aft- 
ur  á  jafn-löngu  tímabili;  fer  þessum  hræringum  sjáv- 
árins  sí  og  æ  fram  eftir  sömu  röð,  svo  ekki  bregður 
stórum  út-af,  nema  svo  sé,  að  einhverjar  sérlegar 
kringumstæður,  t.  a.  m.  langvinn  hvassviðri,  komi  af 
stað  nokkurri  óreglu.  Meðan  sjórinn  er  að  hækka,  köllum 
vér  a  ð  f  a  1 1,  og  þegar  yfirborð  hans  er  sem  hæst,  heitir 
flóð;  aftur  meðan  sjórinn  er  að  íækka,  er  kallað  út- 
fall,  og  fjara,  meðan  yfirborð  hans  er  sem  lægst.  í 
hvert  sinn,  sem  aðfall  og  útfall  skiptast  á,  munar  ekki 
til  um  hæð  sjávarins  svo  sem  áttung  stundar;  það 
kóllum  vér  háflóð  og  háfjöru,  eður  liggjanda. 

Að  vísu  eiga  vindar  og  veðurstaða  nokkurn  þátt 
í  að  auka  og  minnka  þessar  hræringar  hafsins,  en 
ekki  eru  þær  samt  afleiðing  vindanna,  því  þótt  logn 
sé  og  ládeyða  og  heiður  himinn,  skiptast  flóð  og 
fjara  á  eftir  hinni  sömu  röð  og  svo  reglulega,  að 
segja  má  fyrir  fram  svo  árum  skiptir,  hvernig  þá  og  þá 
muni  standa  á  sjávarföllum,  eins  nákvæmlega  og  stjörnu- 
fróðir  menn  geta  sagt  fyrir  myrkva  á  sólu  og  tungli. 

Regla  sú,  sem  sjávarföllin  eru  sí  og  æ  viðbund- 
in,  hlýtur  að  eiga  sér  einhverja  orsök,  sem  er  eins 
regluleg  og  ævinn  eins  og  þau.  En  til  að  komast  að, 
hver  hún  væri,  þurfti  langan  tíma  til  að  athuga  sjáv- 

9 

arföllin,  og  einkum  að  gefa  nákvæmar  gætur  a5 
tímabili  því,  er  þau  skiptast  á  í  hvert  sinn.  Með  þessu 
móti  urðu  fróðir  menn  þess  vísari,  að  flóð  og  fjara 
eru  nákvæmlega  bundin  við  rás  tunglsins  í  kringum 
jörðina,  svo  að  flóð  myndi  koma  á  hverjum  stað  hér 
um  bil  í  sama  mund  og  tunglið  er  þar  í  hádegisstað 
eður  miðnættis  (þ  e.  þegar  það  gengur  yfir  þess 
staðar  hádegisbaug  fyrir  ofan  eða  neðan  sjóndeildar- 
hring),  svo  og,  að  ætíð  verða  hæst  flóð  með  nýjum 
og  niðum.  Að  visu  eru  tímabil  þessi  ekki  ætíð  jafn- 
löng,  en  það  er  samt  fundið  með  því  að  telja  sér  tit 
miðlungslengd  m^rgra  þeirra,  að  flóð  og  fjara  verða 
hvort  um  sig  tvisvar  á  hverjum  24  stundum,  50  mín- 
útum  og  26,3  sekúndum,  en  þetta  er  einnig  einmitt  jafn- 
langt  tímabil  og  það,  sem  tunglið  þarf  til  að  komast 
aftur  í  sama  hádegisstað,  það  er  með  öðrum  orðum,. 
tunglið  kemur  á  hverjum  degi  svo  miklu  seinna  upp 
en  daginn  fyrir.  Þetta  tímabil  er  kallað  tungldagur 
á  líkan  hátt  og  sá  tími,  sem  líður  frá  því  sól  er  í 
hádegisstað  og  þangað  til  hún  kemur  þar  í  næsta 
sinn,  heitir  s  ó  1  d  a  g  u  r  (24  stundir).  Af  þessu  leiðir^ 
að  þegar  einhvers  staðar  er  hádegisflóð  þann  og 
þann  dag,  kemur  þar  ekki  flóð  daginn  eftir  fyr  en 
50  mínútum,  26.3  sekúndum  seinna,  eður  12 h*),  50'r 
26,3",  hinn  daginn  lh,  40',  52,6",  þriðja  daginn  2h, 
31',  18,9",  og  svo  framvegis  alltaf  50',  26,3"  seinna  á 
hverjum  sólarhring.  Það  er  auðséð,  að  hitt  flóðið 
muni   koma  mitt   á   millum  þeirra  takmarka,  sem  nú 


*)  h  þýðir  stund  (hora,  latínskt  orð)  og  er  þessi  stafur  almennt  hafður 
i  stjörnufræðisritum  til  að  tákna  með  það  tímabil.  '  táknar  mínútur  og  " 
sekúndur.  Talan  3,  sem  kemur  eftir  aðgreiningarmerkið  við  26  sekúndur„ 
er  tugabrot  og  þýðir  þrjá  tíundu  hluti  sekúndu. 

voru  ákveðin.  Nú  er  það,  sem  áður  er  á  vikið,  að 
tímabil  þessi  verða  stundum  nokkrum  mínútum  lengri 
eða  skemmri  en  hér  var  sagt  (auk  þeirrar  óreglu,  er 
stormar  og  hafrót  fá  af  stað  komið  svo  stundum 
skiptir);  en  einmitt  þessi  óregla  sannar  enn  fremur, 
að  tunglið  ræður  einkum  sjávarföllum,  því  það  breytir 
og  mjög  mikið  hraða  sínum  eftir  afstöðu  þess  við 
sól  og  jörð;  og  ef  vér  gefum  nákvæmar  gætur  að 
hvorumtveggja  óreglum  þessum,  er  svo  þykja  vera, 
sjáum  vér,  að  þeim  ber  nákvæmlega  saman. 

Þótt  nú  tunglið  ráði  mest  sjávarföllum,  ræður 
það  þeim  ekki  eitt  saman.  Ekki  þarf  annað  en  gefa 
gætur  að  flóði  og  fjöru  um  nokkra  mánuði  til  að 
taka  eftir  því,  að  þau  flóð,  sem  verða  með  nýju 
tungli  og  fullu,  eru  ætíð  meiri  en  hin,  sem  verða 
þegar  tungl  er  í  þverstefnu  (Kvadratur)  milli  fyrsta 
og  annars,  og  milli  þriðja  og  fjórða  kvartils,  og  má 
af  því  sjá,  að  sólin  ræður  einnig  nokkru.  Ef  vér  gef- 
um  nú  enn  fremur  gaum  að  sjávarföllunum  og  breyt- 
ingu  þeirra,  komumst  vér  einnig  að  raun  um,  að 
sjávarföllin  verða  því  meiri,  sem  jörð  vor  kemur  nær 
sólu  eða  tungli,  og  miðbaugsfjærð  þeirra,  eður  fjar- 
lægð  suður  og  norður  frá  miðbaugi,  má  sér  og  nokk- 
uð  um  þetta  mál;  aldrei  verða  því  sjávarföll  meiri 
en  þegar  sól  og  tungl  standast  svo  á  um  ný  og  nið, 
að  myrkva  dregur  á  þau. 

í  höfum  þeim,  sem  lokuð  eru  að  mestu  eða  fullu 
og  öllu,  svo  sem  er  Eystra-salt,  Miðjarðarhafið,  hið 
kaspiska  haf  og  önnur  fleiri,  verður  og  að  vísu  vart 
við  sjávarföll,  en  allsjaldan  eru  þau  þar  jafn  regluleg, 
og  aldrei  jafn-mikil,  eins  og  við  strendur  úthafsins; 
mest  verða  sjávarföll  á  hafströndum  um  miðbik  jarðar. 

9* 

Nú  segjum  vér  sjávarföll  fyrirfram  samkvæmt 
því,  sem  hér  hefir  verið  á  vikíð,  og  ber  því  ætíð 
hvorutveggja  saman,  þegar  rétt  er  reiknað;  það  er 
því  varla  efunarmál,  að  ástæður  þær,  sem  reikningar 
vorir  styðjast  við,  sé  sannar  í  raun  réttri,  og  flóð  og 
fjara  komi  einungis  af  aðdráttarmagni  tungls  og  sól- 
ar,  er  kemur  fram  á  höfum  þeim,  er  hylja  mikinn 
hlut  jarðar  vorrar. 

Setjum  nú  svo,  að 
L  (Fig.  1  a)  sé  miðja 
tungls,  C  miðja  jarð- 
ar,  Z  n  N  m  þver- 
skurður  hennar,  og 
deplabaugurinn  utan 
um  þýði  vatnið,  sem 
hylur  jörðina,  þá  er  Z 
sá  staður  á  jörðu,  sem 
næstur  er  tunglinu,  og  N  sá,  sem  fjarstur  er  því  allra 
staða  á  yfirborði  jarðarinnar;  sá,  sem  stendur  á  staðn- 
um  Z,  hefir  tunglið  yfir  hvirfli  sér  (í  hvirfilstað, 
Zenith),  en  staðurinn  N  er  hinu  megin  jarðar  bein- 
línis  fyrir  fótum  hans  (í  iljastað,  Nadir).  Setjum  enn 
fremur,  að  deplaboginn  AB  sé  kafli  úr  braut  jarðar- 
innar  kringum  sólina.  Þótt  nú  bæði  líkamstærð  og 
þyngd  tunglsins  sé  harla  lítil  að  telja  á  við  sólina, 
og  aðdráttarmagn  þeirra  að  því  skapi,  má  samt  tunglið 
sér  mikið  á  jörðu  hér,  því  það  er  4  hundruð  sinnum 
nær  oss  en  sólin,  og  orkar  því  að  teygja  jörðina 
nokkuð  úr  leið,  svo  miðja  hennar  C  (Fig.  1  b)  lendir 
ekki  rétt  á  brautinni  A  B,  heldur  á  staðnum  C'.  Stað- 
irnir  Z  C  og  N  eru  mislangt  frá  tunglinu  L,  og  það 
er    lögmál    þyngdarinnar,   að   aðdráttaraflið   minnkar 

eftir  sama  hlutfalli  og  fjarlægð  hlutanna  eykst  marg- 
földuð  með  sjálfri  sér,  það  er  að  skilja:  þegar  vér  t. 
a.  m.  ímyndum  oss,  að  aðdráttaraflið  í  einhverri  til- 
tekinni  fjarlægð  sé  á  við  1,  og  vér  tvöföldum  fjar- 
lægðina,  þá  er  aðdráttaraflið  þar  ekki  V2,  heldur  að 
eins  V2.2  eður  rU  hluti;  aftur  ef  vér  þreföldum  fjar- 
lægðina,  er  aðdráttaraflið  V3.3  eður  Vo  hluti;  ef  vér 
ferföldum  fjarlægðina,  er  það  V4.4  eður  Vi6  hluti,  o. 
s.  frv.  Af  þessu  leiðir,  að  aðdráttarmagn  tunglsins 
verður  mest  á  staðnum  Z  og  minnst  á  staðnum  N, 
en  á  n  og  m  verður  það  hér  um  bil  eins  og  í  miðju 
jarðarinnar  C.  Væri  nú  jörðin  öll  föst  í  sér  og  sam- 
kynja,  myndi  ekki  mega  á  henni  sjá  mismun  aðdrátt- 
araflsins,  því  hver  hluti  hennar  um  sig  gæti  þá  ekki 
gengið  úr  skorðum,  og  aðdráttarmagnið  myndi  sýna 
sig  eins  og  það  hrifi  á  eina  saman  miðju  jarðarinnar 
C,  og  drægi  jafnt  með  henni  allan  hnöttinn,  sem  þar 
er  umhverfis.  En  nú  er  vatninu  svo  varið,  að  það  er 
mjög  hvikult  og  hræranlegt;  aðdráttarmagnið  á  staðn- 
um  Z  og  þar  í  kring  má  sér  því  svo  mikið,  að  vatn- 
ið  dregst  þar  saman  og  hækkar  frá  miðju  jarðar;  þar 
kemur  flóð,  er  vér  svo  köllum. 

Eins  fer  á  staðnum  N  og  á  Z,  að  þar  verður 
flóð  um  sama  leyti,  þótt  gagnstæður  hlutur  valdi, 
því  það  er  þurrnan  aðdráttarmagnsins.  Tunglið  L 
dregur  meir  að  sér  miðbik  jarðarinnar  og  þá  jafn- 
framt  allan  hinn  fasta  jarðarhnött,  heldur  en  vatnið 
utan  um  hnöttinn  á  staðnum  N,  það  er  fjærst  er 
tunglinu.  Miðja  jarðarinnar  C  nálgast  því  tunglið  meir 
en  staðurinn  N  á  yfirborði  sjávarins,  það  er  með  öðr- 
um  orðum:  það  er  eins  og  hin  fasta  jörð  þokist 
burtu  frá  yfirborði  vatnsins  á  staðnum  N,  svo  vatnið 

verður  aftur  úr  og  lyftir  sér  þar  eður  vex,  svo  þar 
verður  einnig  flóð.  Eins  fer  það,  þótt  flóðið  smá- 
minnki,  á  öllum  þeim  stöðum  jarðarinnar,  sem  liggja 
undir  sama  hádegisbaug,  sem  Z  og  N,  eður  þar,  sem 
tunglið  er  í  hádegis-  og  miðnættis-stað.  Allt  annað 
vatn  umhverfis  jörðina  fjarlægir  sig  því  minna  miðju 
hennar,  sem  það  er  fjær  hádegisbaug;  það  er  með 
öðrum  orðum:  aðdráttaraflið  lyftir  því  þeim  mun 
minna.  Á  stöðunum  n  og  m  ber  tunglið  við  sjón- 
deildarhring,  og  þar  dregur  tunglið  vatnið  að  sér 
með  jafnmiklu  afli  og  miðju  jarðarinnar  C;  aðdrátt- 
armagnið  breytir  því  ekki  í  sjálfu  sér  sjávarhæðinni 
á  þeim  stöðum;  samt  sem  áður  hlýtur  hæð  sjávarins 
að  breytast  þar  um  sama  leyti  og  sjórinn  eykst  á  Z 
og  N;  yfirborð  sjávarins  lækkar  á  n  og  m,  því  mik- 
111  hluti  vatnsmegnisins  er  orðinn  eftir  við  N,  og 
jafnmikið  er  runnið  til  Z,  svo  yfirborð  alls  vatnsins 
er  nú  búið  að  fá  þá  mynd,  sem  sjá  er  á  deplabaugn- 
um  Z'  n'  N'  m'  (Fig.  1  b).  Á  stöðunum  Z'  og  N'  er 
flóð,  og  á  n'  og  m'  er  fjara. 

Af  þessu  má  það  sjá  án  alls  reiknings,  að  flóð 
og  fjara  verður  að  koma  tvisvar  á  hverju  tímabili, 
sem  líður  á  milli  þess,  er  tunglið  kemur  í  hádegis- 
stað,  svo  og,  að  flóð  kemur  alls  staðar  á  jörðunni, 
þar  sem  tunglið  er  í  hádegis-  og  miðnættis-stað,  og 
fjara  hlýtur  að  koma  þar  rúmum  6  stundum  seinna, 
þegar  tunglið  nemur  við  sjóndeildarhring,  það  er  að 
skilja:  þegar  það  kemur  upp  og  gengur  undir. 

Sama  er  að  segja  um  sólina,  og  nú  hefir  verið 
sagt  um  tunglið;  því  einu  munar,  að  miklu  minna 
ber  á  aðdráttarmagni  sólarinnar,  þótt  það  raunar  sé 
miklu    meira,    af   því    fjarlægð    hennar   er   svo  afar- 

mikil;  en  það  höfum  vér  áður  séð,  að  flóð  og  fjara 
kemur  af  því,  að  aðdráttarmagnið  má  sér  mikið  eða 
lítið  á  jörðunni,  eftir  því  sem  staðirnir  á  yfirborði 
hennar  eru  fjær  eður  nær  þeim  líkömum,  sem  að  sér 
draga.  Meðalfjarlægð  tungls  frá  jörðu  er  51,536  míl- 
ur,  og  þvermál  jarðarinnar  er  1719  mílur;  iljastaður- 
inn  N  (Fig.  1)  er  því  Vso  fjær  miðju  tungls  en  hvirf- 
ilstaðurinn  Z,  og  aðdráttarmagni  tunglsins  munar  því 
töluvert  á  báðum  þeim  stöðum.  Meðalfjarlægð  sólar 
frá  jörðu  er  20,666,800  mílna;  mismunur  fjarlægðanna  á 
N  og  Z  frá  miðju  jarðar  er  því  aðeins  V12000,  og  mismunur 
aðdráttarins  harla  lítill,  þó  eigisvo,  að  ekki  beri  á  honum. 

Setjum  nú,  að  S 
(Fig.  2)  sé  miðja  sólar, 
og  A-B  kafli  úr  jarð- 
brautinni  kringum  sól- 
ina;  hinir  stafirnir  þýða 
hér  sama  og  í  Fig.  1. 
Af  því  jörðin  gengur  í 
hring  um  sólina,  myndi 
hver  hluti  hennar  vera 
á  kasti,  sem  steini  sé 
snarað  úr  slöngu,  og 
fjarlægjast  hver  annan, 
ef  aðdráttarmagn  jarð- 

arinnar  sjálfrar  orkaði  ekki  að  halda  þeim  saman. 
Slöngukast  þetta  er  almennt  kallað  miðflótta- 
magn,  og  er  það  mest  á  staðnum  N,  á  C,  n  og  m 
er  það  minna  og  jafnmikið  á  þeim  öllum,  og  á  staðn- 
um  Z  er  það  minnst.  Þetta  er  gagnstætt  því,  sem  vér 
höfum  áður  heyrt  um  aðdráttarmagnið,  því  mest  er 
það  á  Z  og  minnst  á  N.  Slöngukastið  lyftir  því^sjón- 

um  við  N,  og  aðdráttarmagn  sólarinnar  lyftir  því 
einnig  við  Z,  svo  yfirborð  þess  fær  þá  mynd,  sem 
sjá  er  á  deplahringnum  Z'  n'  N'  m';  sú  mynd  er 
þverskurður  veraldarhafsins. 

Sólflóðið  kemur  alls  staðar  á  jörðu  um  sama 
leyti  og  þar  er  hádegi  eður  miðnætti.  Það  er  tvisvar 
í  hverjum  mánuði,  að  afstaða  tungls  frá  sólu  og 
jörðu  er  nærfellt  bein  stefna,  það  er  um  ný  og  nið. 
Aðdráttarmagn  sólar  og  tungls  verður  þá  samtaka, 
og  af  því  aukast  straumar;  en  þegar  tunglið  er  í 
þverstefnu,  togast  á  sól  og  máni,  svo  sólflóð  verður 
um  sama  leyti  sem  tunglfjara,  og  svo  á  hinn  bóginn 
tunglflóð  um  sama  leyti  og  sólfjara.  Þetta  má  betur 
sjá  á  mynd  þeirri,  sem  hér  er  sett 
(Fig.  3).  Setjum  svo,  að  S  sé  só- 
in,  T  jörðin  og  L  tunglið,  og  kvart- 
ilaskifti  þess  við  tölurnar  1,  2,  3 
og  4;  1  merkir  nýtt  tungl  eður 
ný,  2  yrsta  kvartil,  3  fullt  tungl 
eður  nið,  og  4  seinasta  kvartil.  Nú 
er  auðsætt,  að  þegar  tunglið  er  á 
stöðunum  1  og  3,  gjörir  það  flóð 
og  fjöru  um  sama  leyti  og  sólin, 
en  gagnstætt  henni,  þegar  það  er 
á  stöðunum  2  og  4.  Nú  draga  enn 
fremur  tungl  og  sól  í  sömu  stefnu  með  nýju  tungli, 
og  það  er  því  engin  furða,  þótt  flóð  verði  þá  mest; 
það  köllum  vér  stórstraum;  þegar  tunglið  er  í 
þverstefnum,  verða  minnst  flóð,  og  er  þá  kallað 
smástreymt.  Svo  er  háttað,  að  háflóð  kemur  varla 
nokkurs  staðar  jafnskjótt  og  tungl  er  þar  í  hádegis- 
stað,  og  munar  það  oft  mörgum  stundum ;  þetta  kem- 

ur  augsjáanlega  af  því,  að  sjórinn  þarf  nokkra  stund 
til  að  streyma  frá  n  og  m  til  Z  og  N.  Mishæðir  á 
sjávarbotni,  straumar  í  höfum,  strandalögunin  og 
margt  annað  eiga  einnig  mikinn  þátt  í  að  tálma 
hreyfingu  úthafsins.  Til  þessa  má  telja  mörg  dæmi; 
svo  er  t.  a.  m.  á  Frakklands-ströndum,  að  mikill  tíma- 
munur  er  þar  á  flóði  og  fjöru  í  höfnum,  þótt  þær 
hvorki  séu  mjög  fjarri  hver  annari  né  liggi  langt  frá 
úthafi.  Við  Diinkirchen  t.  a.  m.  kemur  ekki  flóð  fyr 
en  12  stundum  seinna  en  tungl  hefir  verið  á  hádegisbaug. 
Við  St.  Malo  (48°  39'  norðurbreiddar)  kemur  það  6 
stundum  seinna;  en  við  Góðvonarhöfða  er  háflóð  komið 
Vh  stundu  seinna  en  tungl  hefir  verið  á  hádegisbaug. 
Vér  höfum  áður  sagt,  að  á  öllum  þeim  stöðum, 
er  liggja  á  sama  hádegisbaug  og  Z  og  N,  verði  flóð 
og  fjara  uin  sama  leyti;  en  því  meir  og  minna  ber 
þar  á  sjávarföllum,  sem  þeir  staðir  eru  nær  eður  fjær 
Z  og  N.  Nú  fjarlægjast  aldrei  sól  og  tungl  miðbaug- 
inn  mjög  mikið,  og  af  því  leiðir,  að  staðirnir  Z  og 
N,  þar  sem  flóð  verður  mest,  eru  ætíð  innan  hvarf- 
bauga  (á  hitabelti  jarðar),  og  sjávarföll  minnka  því 
meir,  sem  nær  dregur  heimskautunum.  Þetta  sannar 
reynslan.  í  Austurheimi  og  við  hitastrendur  Vestur- 
heims  eru  sjávarföll  vön  að  vera  nllmikil,  þótt  ýms 
atvik  auki  þau  og  á  stundum  annars  staðar;  svo  er 
um  höfnina  við  St.  Malo,  að  fjöruborð  er  þar  50  fet 
rétt,  mælt  upp  og  niður.  í  Vesturhafinu  eru  sjávar- 
föll  miklu  minni;  fyrir  Hamborgarelfu  hækkar  og 
lækkar  stundum  yfirborð  sjávar  um  25  fet;  við  norð- 
urstrendur  Noregs  ber  hvorki  á  flóði  né  fjöru. 


Nú  viljum  vér  að  síðustu  heimfæra  það,  sem  hér 

hefir  verið  sagt  um  flóð  og  fjöru,  tii  þeirra  atburða, 
sem  oss  eru  bezt  kunnir  og  mest  forvitni  á  að  geta 
þekkt  grandgæfilega  og  reiknað  oss  til  fyrirfram.  Vér 
viljum  skýra  frá,  hve  nær  háflóð  komi  með  nýju  tungli 
og  fullu  í  höfnum  vorum  á  íslandi  og  við  strendur 
landsins,  þar  sem  vér  þekkjum  bezt  til;  svo  skal  og 
greina,  hvað  sjávarföll  verði  þar  mest  og  minnst  að 
öllum  jöfnuði,  eður  hve  mikið  sjór  hækki  þar  á  miil- 
um  flóðs  og  fjöru  með  stórstraumi  og  smástraumi.  — 
Fýsi  nokkurn  að  setja  á  sig  sjávarföll  við  íslands- 
strendur  á  fleirum  stöðum  en  hér  eru  tilgreindir,  væri 
það  að  vísu  allfróðlegt  verk  og  í  mörgu  tilliti  æski- 
legt,  og  hið  sama  er  að  segja  um  strauma;  en  til 
þess  þarf  elju  og  aðgæzlu  og  áreiðanlegt  hádegis- 
merki  eður  sólskífu,  og  sigurverk  svo  gott,  að  ekki 
skjátli  sjáanlega  að  minnsta  kosti  á  tveim  dagsmörk- 
um;  enn  fremur  þarf  þvergníptan  klett  vel  merktan  í 
þumlungatali  við  sjávarströndina,  eður  og  staur  á 
hagkvæmum  stað,  merktan  á  sama  hátt.  Svo  má  og 
þess  geta,  að  nákvæmlega  þarf  að  setja  á  sig,  hvar 
tungl  kvikni  þann  dag,  sem  athugað  er  um  kveik- 
ingu.  Ef  t.  a.  m.  tungl  hefir  kviknað  um  miðjan  morg- 
un,  þá  er  það  um  sólarhádegi  orðið  31/*  gr.  aftur  úr, 
og  kemur  því  ekki  á  hádegisbaug  fyr  en  rúmum 
þrem  mínútum  seinna  en  sólin,  og  verður  því  að 
taka  tillit  til  þess,  þegar  á  að  fastsetja  tímann,  er 
háflóð  komi  á  hverjum  stað  með  nýju  tungli.  Aftur 
þegar  svo  stendur  á,  að  tungl  er  beint  í  sólstefnu 
eður  jarðstefnu  í  sama  mund  og  það  kemur  á  hádegis- 
baug  um  dag  eður  nóttu,  það  er  að  skilja,  þegar  tungl 
kviknar  um  sjálft  hádegi  eður  miðnætti,  má  telja  það- 
an  frá  til  næsta  flóðs  án  nokkrar  leiðréttingar. 

ALMYRKVI  Á  SÓLU  í  VÍNARBORG  8.  DAG 
JÚLÍMÁNADAR  1842. 

<Eftir  Schumacher  stjömuspeking.  Schumachers  Jahrbuch  fiir  1843). 


í  byrjun  þessa  árs  glæddist  aftur  með  mér  löng- 
un  sú,  er  ég  hafði  alið  um  langan  aldur,  að  fá  að 
sjá  almyrkva  á  sólu,  að  minnsta  kosti  einu  sinni  á 
ævi  minni.  Nú  þurfti  ég  ekki  nema  að  ferðast  til  Vín- 
arborgar  til  að  geta  séð  svo  sjaldgæfan  atburð,  og 
konungur  veitti  mér  af  náð  sinni  fararleyfi  og  nægi- 
legt  skotsilfur. 

Þegar  ég  kom  í  Vínarborg,  var  mér  fenginn  til 
umráða  turn  sá,  er  ljósbrjóturinn  (Refraktor)  stendur 
í;  það  er  ágæt  sjónpípa,  áttfætt,  er  hinn  nafnfrægi 
Fraunhofer  hefir  smíðað,  og  mátti  ég  nota  hana  einn 
sem  bezt  ég  gat.  Það  var  áður  fundið  með  rannsókn- 
um,  að  turnar  háskólakirkjunnar,  er  stendur  í  grend 
við  stjörnuhúsið,  myndu  bera  af,  svo  þessi  staður 
væri  sá  einn,  er  þaðan  mætti  sjá  allan  sólmyrkvann 
úr  stjörnuhúsinu,  og  því  hafði  herra  Littrow  sýnt  mér 
þá  góðvild,  að  fá  mér  þenna  turn  til  umráða.  Deg- 
inum  fyrir  sólmyrkvann  flutti  hann  sig  sjálfur  með 
hinar  sjónpípurnar  í  urtagarðinn,  svo  kallaðan,  til  að 
athuga  þar  þenna  fyrirburð,  ásamt  nokkrum  öðrum 
innlendum  og  útlendum  stjörnufræðingum.  Ég  þurfti 
ekki  að  hafa  annan  viðbúnað  en  láta  búa  til  handa 
mér  fáein  sólgler  skærri  en  þau,  er  þar  voru  áður, 
og  búa  svo  um,  að  halda  mætti  á  þeim  í  hendi  sér, 
í  stað  þess  að  festa  þau  á  sjónpípuna,  því  svo  voru 

þau  hægri  til  umskifta;  í  þeim  var  að  sjá  sólmynd- 
ina  næstum  hvita,  svo  aðeins  sló  á  hana  blárri  slikju. 
Tvo  daga  á  undan  hafði  verið  skýjað  loft  og  regn 
á  stundum,  en  þenna  dag  kom  sólin  upp  á  heiðum 
himni.  Þegar  að  því  leið,  að  sólmyrkvinn  skyldi  hefj- 
ast,  kom  móða  nokkur  í  loftið,  þó  ekki  svo  mikil,  að 
ekki  mætti  vel  sjá  til  sólar.  Mér  gafst  færi  á  að  sjá 
randir  tungls  og  sólar  nema  saman,  eins  nákvæmlega 
og  orðið  gat,  og  nota  alla  þá  stund,  sem  frá  því 
leíð  og  þangað  til  almyrkvinn  hófst,  til  að  athuga 
þenna  fyrirburð  í  kyrrð  og  næði.  Eftir  því  sem  tunglið 
huldi  meira  hluta  sólar,  var  að  sjá  sem  allir  litir 
eyddust  og  gránuðu,  móðan  í  loftinu  jókst  æ  þvi 
meir,  og  birtan  yfir  landinu  varð  æ  skuggalegri. 
Ljósið  eyddist  ekki  á  þann  hátt  eins  og  þá  dimmir 
af  kvöldi,  því  kvöldbjarminn  í  vestrinu,  sem  jafnan 
er  með  gulum  og  rauðleitum  litum,  breiðir  nokkurs 
konar  glaðlegan  og  fagran  blæ  yfir  jörðina;  en  þetta 
var  á  annan  hátt;  ljósið  slokknaði,  litlaus  grádimma 
lagðist  yfir  allt  og  varð  æ  myrkvari,  svo  ímynd  sú, 
sem  ósjálfrátt  barst  mér  fyrir  hugskotssjónir,  líktist 
því  fremur  sem  allur  heimur  væri  að  deyja  en  að 
hann  væri  að  sofna.  Nú  gekk  ég  inn  af  svölunni,  þar 
sem  ég  hafði  staðið  úti  til  að  athuga  þenna  svip- 
mikla  fyrirburð,  og  fór  að  búa  mig  undir  athuganir 
mínar  í  turninum;  það  var  fám  mínútum  fyr  en  al- 
myrkvinn  hófst.  Þá  var  að  sjá  sem  öskugrá  þoka 
grúfði  yfir  landinu,  svo  rofaði  aðeins  i  turna  og  þök 
staðarhúsanna.  Þegar  ég  var  búinn  að  merkja  mér 
tímann,  sem  sólarljósið  hvarf  á,  og  leit  aftur  í  sjón- 
pípuna,  tók  ég  eftir  að  hvítur  Ijósbaugur  var  um- 
hverfis  tunglið,  og  hvarf  á  alla  vegu  út  í  himingrán- 

ann;  en  jafnframt  sá  ég  sjón,  sem  ég  átti  ekki  von 
á;  það  var  fyrst  til  að  sjá  eins  og  rauða  loga  legði 
út  úr  tunglröndinni  á  þrem  stöðum;  en  þegar  ég 
horfði  betur  á  það,  sá  ég  að  logar  þessir,  er  svo 
þóttu  vera,  bærðust  ekki;  það  var  líkast  því  sem 
fagurrautt  ljós  skini  á  tindóttan  jökul.  Ég  gat  ekki 
séð,  að  mynd  né  hæð  fjalla*)  þessara  breytti  sér,  og 
hafði  ég  þó  ágæta  sjónpípu  og  skært  sólgler,  svo  ég 
mátti  sjá  allt  þetta  greinilega.  Því  var  miður  að  það 
var  að  eins  stutt  stund,  sem  ég  átti  til  að  athuga 
þessa  sjón  í  kyrrð  og  næði.  Almyrkvinn  stóð  ekki 
yfir  nema  eina  mínútu  og  57  sekúndur.  Ef  vér  nú 
teljum  10  sekúndur  til  að  gá  á  sigurverkið  og  merkja 
tímann,  og  aðrar  10,  sem  eyddust  fyrir  mér  af  því 
þessi  sjón  kom  svo  flatt  upp  á  mig,  að  ég  vissi  ekki 
í  fyrstunni,  hvort  ég  ætti  að  trúa  sjálfum  mér,  og  enn 
fremur  20  sekúndur  fyr  en  almyrkvann  drægi  af,  sem 
ég  þurfti  til  að  athuga,  hve  nær  hinn  fyrsti  sólgeisli 
kæmi  aftur  í  ljós,  þá  er  ekki  eftir  nema  l1/*  mínútu, 
sem  ég  get  með  sanni  sagt,  að  ég  hafi  horft  á  þenna 
fytirburð  óbreyttan.  Skömmu  fyr  en  almyrkvann  dró 
af,  kom  fram  fagurrauð  rönd  á  jaðar  tunglsins,  þar 
sem  hinn  fyrsti  sólgeisli  átti  að  birtast,  en  hún  hvarf 
ásamt  hinum  rauðu  fjöllum  og  ljósbaugnum,  jafnskjótt 
sem  myrkvann  dró  af. 

Dimman,  sem  var  meðan  sólin  var  hulin,  var 
öldungis  ólík  náttmyrkri.  Ég  hafði  raunar  ljós  hjá 
mér  í  turninum  til  að  geta  lesið  á  stundamælinn,  en 
sonur  minn,  sem  var  út-á  svölunni  og  athugaði  þar, 


*)  Eg  kalla  það  svona,  fjöll,  til  að  gefa  þessum  fyrirburði  eitthvert 
stutt  nafn,  en  get  þess  jafnframt,  að  ég  vil  ekki  með  því  nafni  hafa  sagt 
neitt  um  eðli  hans. 

gat  vel  greint  tölur  og  merki  á  sigurverki  sínu,  þó 
hann  væri  ljóslaus.  Glugginn  á  turnmælinum  var  ekki 
stærri  en  svo,  að  ég  sá  aðeins  um  lítinn  hluta  him- 
inhvolfsins,  svo  mér  var  ekki  auðið  að  hyggja  að 
stjörnum,  en  sonur  minn,  sem  stóð  undir  berum  himni, 
sá  þær  ekki  heldur,  og  líklega  sökum  móðunnar,  sem 
var  í  loftinu,  fremur  en  af  því,  að  verið  hafi  of  bjart. 

Þegar  sólarljósið  kom  fram,  var  eins  og  allir  hlutir 
lifnuðu  við,  og  miklu  fljótar  en  þeir  sýndust  hafa 
dáið.  Það  var  eins  og  létt  væri  af  mér  steini,  þegar 
ég  sá  aftur  blessaðan  daginn. 

Þetta  er  einföld  frásaga  um  það,  sem  ég  sá.  Það 
væri  framhleypni,  ef  ég  færi  nú  þegar  að  leitast  við 
að  skera  úr,  hvað  þessar  óskiljanlegu  fjallamyndir 
muni  hafa  verið,  og  það  er  efamál,  hvort  það  muni 
takast,  þegar  búið  er  að  safna  öllum  þeim  athugun- 
um,  sem  gjörðar  hafa  verið  um  þetta  efni.  Það  má 
samt  fuliyrða,  að  það  hafa  hvorki  verið  ský  í  lofthafi 
voru  né  veruleg  fjöll  í  tunglinu.  Skýin  voru  þá  al- 
gjörlega  í  skugga  tunglsins,  svo  á  þeim  gátu  ekki 
sézt  bjartir  broddar;  og  hitt  getur  ekki  heldur  hafa 
verið  margra  hluta  vegna,  og  því  síður,  sem  þessar 
rauðu  myndir  voru  svo  miklar,  að  hæð  þeirra  jafn- 
aðist  við  sextánda  hluta  úr  þvermæli  tunglsins. 


ATHUGASEMDIR  OG  SKÝRINGAR. 


Bls.  IX.,  5.  1.  í  stað  orðanna  „sem  var  ættuð  úr  Fnjóska- 
dal"  á  að  vera  „í  Krossanesi,  Gamalíelssonar".  —  9.  1.  í  stað 
„Sveinssonar"  á  að  vera  „Þorlákssonar  og  Ólafar  Sveinsdótt- 
ur".  —  Eru  þessar  leiðréttingar  samkvæmt  bendingu  Einars 
lögfræðings  Bjarnasonar. 

Bls.  3—13.  —  ÍSLENZK  DÝR.  —  Fyrsti  flokkur.  —  Spen- 
dýrin.  ■ —  Undirbúningur.  ■ —  Þær  ritgerðir  og*  skrár,  sem  eru 
birtar  hér  með  þessari  yfirskrift  á  bls.  3 — 17,  40 — 53  og  96 — 
112,  er  ekki  að  finna  sem  eina  samfellda  heild  frá  Jónasar  hendi, 
enda  þótt  þær  heyri  saman  í  raun  og  veru;  til  þeirra  hefði  jafn- 
framt  mátt  telja  skrána  yfir  íslenzk  lindýr,  sem  er  á  bls.  119 — 
123,  ásamt  yfirliti  því,  sem  tilheyrir  henni,  um  flokkun  lindýra, 
á  bls.  118 — 119.  Yfirskriftin,  íslenzk  dýr,  finnst  ekki  heldur  hjá 
Jónasi.  Hann  virðist  hafa  ætlað  þessar  ritgerðir  í  íslands-lýsing* 
Bókmenntafélagsins  og  því  hreinritað  upphaf  fuglatalsins  og* 
fiskatalið  nákvæmlega  á  sama  hátt  sem  þá  kafla  um  ár  og  eyj- 
ar,  sem  eru  í  IV.  b.,  bls.  201 — 302,  og;  hafa  átt  að  vera  í  því  ?iti. 
Er  þetta  allt  í  nr.  27  í  4  bl.  br.  í  hrs.  Bmf.  Þar  er  einnig  sú  tit- 
gerð,  sem  hér  er  fremst,  en  með  öðrum  frágangi  en  hinar  og  í 
heldur  minna  broti.  Hún  er  þar  með  sérstöku  titilblaði  framan- 
við  og  stendur  á  því:  Fyrsti  bálkur.  Spendýrin.  En  á  fremstu 
textasíðu  (bls.  1)  er  yf irskrif tin :  Undirbúningur.  Frá  eðlishátt- 
um  spendýranna.  Það,  sem  hér  er  prentað  fremst,  á  bls.  3 — 4, 
á  undan  þeirri  ritgerð,  er  skrifað  sem  uppkast  og  óvandlega  á 
fáein  smáblöð,  sem  eru  í  nr.  13  í  abr.  í  hrs.  Bmf.  Er  þar  hin 
sama  yfirskrift:  „Frá  eðlisháttum  spendýranna",  enda  auðséð, 
að  þetta  er  yfirlit  yfir  greinarnar,  sem  áttu  að  vera  í  þessari 
ritgerð;*)  en  yfirskriftin  „flokkun  efnisins"  er  þar  ekki.  Þetta 
yfirlit  sýnir,  hvað  Jónas  vildi  hafa  rætt  um  í  ritgerðinni,  og  að 
það,  sem  hér  birtist,  er  að  eins  upphaf  ritgerðarinnar,  7 — 8 
fyrstu  greinarnar  af  35.  Yfirskriftirnar  í  ritgerðinni  eru  sum- 


*)   Annars  vegar  á  einu  smáblaðinu  er  og  slöari  hluti  4.  grein- 
ar   (uppkast). 

ar  lítið  eitt  öðruvísi  orðaðar  en  í  yfirlitinu;  og  í  stað  orðanna 
„fyrsti  bálkur",  sem  eru  á  titilblaði  handritsins,  er  hér  nett  i 
yfirskriftina  „fyrsti  flokkur",  því  að  Jónas  hefir  ritað  „annar 
flokkur"  og  „þriðji  flokkur"  sem  yfirskriftir  yfir  upphafið  af 
fuglatalinu  og  fiskatalið.  —  8.  greinin,  um  meltingarfærin,  sem 
er  á  bls.  13  hér,  er  ekki  í  heftinu,  sem  ritgerðin  er  í,  en  er  þó  til 
í  ehr.,  í  K.  G.  31  a  (uppkast).  Er  þetta  sýnilega  að  eins  upphaf 
greinarinnar  svo  sem  hún  hefir  átt  að  verða. 

Bls.  11,— 17.  —  MAMMALIA  ISLANDIÆ.  —  Spendýr  á 
íslandi  og  í  íslandshöfum.  ■ —  Hr.  á  bls.  169 — 73  í  Add.  306,  foL, 
í  hrs.  háskólans  í  Kaupmannahöfn,  bók  þeirri,  er  dagbókin  frá 
sumarferðinni  1842  er  í;  er  þetta  uppskrift,  sem  allt  annað  í 
þeirri  bók,  að  því  er  virðist  með  hendi  Brynjólfs  Snorrasonar, 
cand.  philos.  —  Bls.  14,  14.  1.  a.  n.,  „Lutra  — ?  —  Sæotur".  Sæ- 
oturinn  (enhydra  lutris,  L.)  kvað  alls  ekki  koma  hingað  til  lands; 
sbr.  Spendýrin  eftir  Bj.  Sæm.,  bls.  144 — 45.  Ef  til  vill  hefir  Jón- 
as  helzt  átt  við  vatnaotur  (lutra  vulgaris,  eða  aðra  tegund  af 
sömu  ætt),  en  sama  máli  kvað  vera  að  gegna  um  hann  og  sæot- 
urinn  að  því  er  snertir  veru  þeirra  hér  við  land.  —  7.  1.  a.  n., 
„Mus  Islandicus?  —  íslenzk  mús"  mun  ekki  viðurkennd  sem 
sérstök  tegund,  enda  hefir  Jónas  sett  „?"  við  hana.  ■ —  Bls.  15, 
15.  1.  a.  n.,  „Phocacea.  —  Seldýr";  á  bls.  166  í  sama  hr.  (Add. 
306,  fol.)  hefir  Jónas  látið  rita  þessa  skrá:  „Phocacea  Islandiæ. 
Trichechus.  Phoca  Groenlandica.  Ph.  anellata.  Ph.  foetida.  Ph. 
variegata.  Hafselur?  Halicoerus  grypus.  Cystophora  borealis. 
Rauðhöfði  og  nórungur".  Hann  hefir  ekki  látið  setja  íslenzk 
nöfn  við  latnesk  né  latnesk  við  íslenzkt.  —  Jónas  flokkar  seiina 
í  2  kyn  eða  2  ættkvíslir:  aðalselir  og  blöðruselur;  telur  útsel 
meðal  hinna  fyrri,  en  nú  telzt  hann  sérstök  ættkvísl.  Nöfnin  á 
þessum  2  selum  (vöðusel  og  útsel)  eru  nú  varla  vafasöm,  þótt 
fleiri  séu  en  eitt  á  hvorum.*)  —  6.  1.  a.  n.,  „Ph.  leucopla"  getur 
(réttara  sagt:  hefir)  sjálfsagt  verið  eins  og  Jónas  fullyrðir  (í 
5. 1.  a.  n.)  ungur  blöðruselur,**)  en  nafnið  „hafselur"  hefir  vöðu- 
selurinn  borið  stundum,  og  sömuleiðis  hafa  (fullorðnir)  útselir 
(haustselir)  verið  nefndir  veturliðar.  Á  því  er  ekki  heldur  neinn 
vafi,  að  vöðuselurinn  er  „ph.  Groenlandica"  ***)  og  kampseiur- 
inn  „ph.  barbata".  „Ph.  anellata"  er  auðvitað  rétt  nefnd  hringa- 
nóri,  og  hringanórinn  á  latínu  ph.  anellata,  því  að  anellus  er 


*)   Um  útselinn  er  sérstök  grein  á  bls.  21 — 29   hér. 
**)   Sbr.  einnig  Spendýrin  eftir  Bj.  Sæm.,  bls.  200. 
•**)   Oft   ritað,    bætSi   1   ehr.   Jónasar  og   af   öðrum,    groenlandica 
og   grönlandica,    en    þatS    er    hvorugt    réttur   latlnskur    ritháttur    og 
þvl  ekki  fylgt  hér. 

hringur.*)Hann  hefir  einnig  verið,  og  er  nú,  nefndur  á  latínu  „ph. 
foetida",  en  það  hefði  betur  mátt  leggjast  niður,  er  hitt  nafnið 
er  til  og  er  gamalt  og  gott,  enda  er  „ph.  foetida"  lítið  auðkenn- 
andi  nafn  í  sjálfu  sér.  Jónas  hefir  álitið,  að  hér  væri  um  sér- 
staka  tegund  að  ræða,  ef  til  vildi  þá,  sem  nefndist  (eða  gæti 
kallazt)  „fjallselur",  en  það  selsheiti  mun  fáheyrt,  enda  á  það 
engan  rétt  á  sér.  —  Þessir  síðast-nefndu  selir,  vöðuselurinn  og 
hringanórinn,  eiga  í  raun  réttri  ekki  heima  við  ísland,  heldur 
koma  hingað  að  eins  sem  flökkukindur,  en  þess  vegna  eru  þeir 
samt  taldir  með.  — ■  Sama  máli  gegnir  í  rauninni  um  kampseiinn 
og  blöðruselinn.  Verulega  íslenzkir  selir,  sem  hér  eiga  heima,  eru 
landselir  og  útselir,  en  aðrir  ekki.  Jónas  nefnir  landselinn  „ph. 
variegata",  og  á  það  vel  við,  en  nú  mun  hann  halda  því  nafni,  er 
Linné  gaf  honum,  óvíst  hvers  vegna:  „ph.  vitulina",  þ.  e.  kálf- 
selur,  en  það  nafn  þekkist  ekki  á  íslenzku.  Venjulega  eru  land- 
selir  nefndir  einungis  selir.  —  Það  er  landselurinn,  sem  kallast 
sums  staðar  á  Austfjörðum  „nórungur"  (sbr.  bls.  148),  og  út- 
selurinn,  sem  kallaður  hefir  verið  „rauðhöfði".**)  ■ —  Bls.  16, 
6.  1.,  „Cetacea".  Jónas  telur  sænaut  („sirenia")  til  hvaldýra  svo 
sem  áður  var  gjört,  og  nefnir  ættkvíslina  „grashveli".  Hann  set- 
ur  að  vísu  „?"  við  „cetacea"  (sirenia).  Réttara  hefði  verið  að 
prenta  hér:  Sirenia  (?),  því  að  ekki  er  annað  en  tilgáta,  að 
kynjadýrin  „hafgufa",  „margýgur"  og  „marbendill"  séu  í  raun- 
inni  „sirenia",  þ.  e.  sænaut.  Þau  dýr,  sænautin,  eru  nefnilega 
ekki  til  í  norðurhöfum.  Jónasi  hefir  þótt  réttara  að  hafa  þau 
með  í  skránni  vegna  gamalla  og  nýrra  sagna  um  þessi  kynja- 
dýr,  enda  mun  álitið,  að  sænautin  hafi  gefið  tilefni  til  sagnanna 
um  margýgjarnar.***)  —  Jónas  flokkar  hvaltegundirnar  nokk- 
uð  á  annan  veg  en  nú  er  gjört.****)  Hann  greinir  þær  þó  að 
sjálfsögðu  í  tvær  deildir  (undirættkvíslir  Bj.  Sæm.),  tannfiska 
og  skíðisfiska,  en  fyrri  deildina  aðgreinir  hann  í  2  flokka  eftir 
höfuðstærðinni,  og  hinn  fyrri  þeirra  í  5  kynstofna,  en  telur  til 
hans  3  tegundir.  Samanborið  við  það,  er  nú  tíðkast  og  kemur 
fram  í  riti  Bj.  Sæm.,  Spendýrin,  er  það  athugavert  við  bessa 
skipting   á   tannhvölunum,   að    þeir,   sem   Jónas   telur   til    fyrra 


*)  Smækkunarorð,  sem  myndaö  er  af  anulus;  því  má  rita  anu- 
lata,  þótt  þa6  sé  ástæðulaust,  að  breyta  til;  en  annulata  og  ann- 
ellata   er   rangur   ritháttur. 

**)    Sbr.  Spendýrin  eftir  Bj.  Sæm.,   bls.   150  og  186. 
***)    Sbr.    Kon.    skuggsjá,   Kh.    1920,    inng.,    bls.    116.    Um   hafgufu 
s.  st.,  bls.  113 — 15,  og  um  þessi  o.  fl.  kynjadýr  sjá  ritg.  Ól.  Davlös- 
sonar  1  Tím.  Bókmfél.  XXI — XXIII. 

****)    Sbr.  Spendýrin  eftir  Bj.  Sæm.,   bls.   297 — 426. 

flokks,  eru  nú  aðgreindir  (af  Bj.  Sæm.  o.  fl.)  í  tvær  ættir;  fyrsti, 
annar,  þriðji  og  fimmti  kynstofn  hjá  Jónasi  teljast  nú  til  hinn- 
ar  fyrri,  en  hinn  f jórði,  nefhvalir,  til  hinnar  annarar.  Til  fyrsta 
kynstofns,  höfrungakyns,  telur  Jónas  að  eins  2  tegundir;  nefnir 
hina  fyrri  „höfrung"  („delphinus  delphis")  svo  sem  eðlilegt  er, 
en  hina  síðari  „svínhval"  („d.  tursio").  Bj.  Sæm.  notar  annað 
íslenzkt  nafn  á  höfrungnum  sem  tegundarheiti,  kallar  hann  hund- 
fisk,  og  hina  tegundina  nefnir  hann  stökkul,  enda  hafa  allar  þess- 
ar  hvalategundir  verið  nefndar  höfrungar,  hundfiskar,  hnýð- 
ingar  og  stökklar,  því  að  almennt  hefir  ekki  verið  gerður  glögg- 
ur  greinarmunur  á  þeim.  Nafnið  svínhvalur,  sem  Jónas  hefir  um 
síðari  tegundina  af  höfrungakyni,  hefir  Bj.  Sæm.  um  sérstaka 
ættkvísl  af  því,  sem  Jónas  nefnir  nefhvalakyn  og  síðar  verður 
vikið  að.  Þessi  tegund  af  höfrungum,  er  Jónas  nefnir  svínhval 
(d.  tursio),  heitir  á  sænsku  og  dönsku  öresvin,  og  kann  það  að 
hafa  valdið  því,  að  Jónas  nefndi  hana  svo.  Fyrrum  var  það  búr- 
hvalurinn,  sem  nefndur  var  hér  á  landi  svínhvalur.*)  ■ —  Til  ann- 
ars  kynstofns,  marsvínakyns,  telur  Jónas  þrjár  tegundir;  hin 
fyrsta  þeirra,  „phocaena  orca",  háhyrningurinn,  er  nú  talin  sér- 
stök  ættkvísl,  orca;  íslenzka  heitið  Jónasar  notar  Bj.  Sæm.  sem 
ættkvíslarheiti,  en  nefnir  þá  tegund,  sem  Jónas  á  við,  háhyrnu 
á  íslenzku,  sem  venja  er  til,  og  orca  gladiator  á  latínu.  Hina 
aðra  tegundina,  „phocaena  globiceps",  marsvínið,  telja  menn  nú 
einnig  sérstaka  ættkvísl,  globicephalus ;  nefnir  Bj.  Sæm.  hana 
grindhvali  á  íslenzku,  og  tegundina  „marsvín"  eins  og  Jónas 
gerir;  en  á  latínu  kallast  hún  nú  globicephalus  (og  globiceps) 
melas.  —  í  rauninni  er  þetta  íslenzka  heiti  komið  til  fyrir  bað 
hér  á  landi,  að  menn  hafa  haldið,  að  grindhvalurinn,  svo  sem 
þessi  tegund  heitir  að  réttu  lagi  á  íslenzku  (eins  og  á  öðrum 
norrænum  málum),  væri  sá  hvalur,  er  Danir  og  Svíar  (og  raun- 
ar  Þjóðverjar  og  Frakkar  einnig)  nefna  marsvín  (meerschwein, 
marsouin),  en  svo  er  eigi;  það  er  hnísan,  er  þeir  nefna  svo  (sbr. 
Spendýrin,  bls.  300).  —  Þriðju  tegundina,  er  Jónas  telur  til  mar- 
svínakyns,  „phocaena  phocaena",  hnísuna,  telja  menn  nú  (eins 
og  Jónas)  sérstaka  ættkvísl,  en  nefna  tegundina,  sem  Jónas  á 
við,  phocaena  communis,  og  gildir  það  einu.  —  Sömuleiðis  cru 
hvítingarnir  enn  sem  fyr  sérstök  ættkvísl,  með  því  latínunafni, 
sem  Jónas  notar;  Bj.  Sæm.  hefir  nefnt  þá  hvíthveli  (Spendýrin, 
bls.  331),  en  tilgreinir  þó  hið  gamla  nafn.  Hið  alkunna  íslenzka 
tegundarheiti,  mjaldur,  er  óhaggað,  en  í  stað  latínska  heitisins, 
sem  fyrrum  var  notað  af   (Mohr  og  síðan)   Jónasi,  er  nú  haft 


)    Sjá   Islandica,   XV.,   7—8    (skrif  Jóns   íærSa). 

delphinapterus  leucas.  —  Þá  kemur  andarnefjan,  er  Jónas  nefn- 
ir  „heterodon  Dalei"  *)  og  telur  til  nefhvalakyns,  og  þann  kyn- 
stofn  til  sama  flokks  og  alla  þá  kynstofna,  er  nú  voru  nefndir; 
þessi  kynstofn  er  nú,  eins  og  áður  var  sagt,  talinn  af  sumum 
sérstök  ætt,  er  greinist  í  2  ættkvíslir,  en  andarnefjan  verður  þá 
að  vísu  eina  tegundin  í  annari  ættkvíslinni,  er  telzt  til  þeirrar 
ættar  hér  við  land.  Sumir  telja  nú  andhvali  og  búrhvali  til  sömu 
ættar,  nefhvalaættar,  physeteridæ,  og  greina  tannhvali  í  2  flokka 
eins  og  Jónas,  en  byggja  flokkaskiptinguna  á  öðru.  Jónas  nefnir 
kynið,  er  hann  telur  andarnefjuna  til,  réttilega  nefhvalakyn,  á 
latínu  „heterodon";  Bj.  Sæm.  nefnir  ættkvíslina  andhvali,  sem 
«r  gamalt  nafn,  og  ættina  andhvalaætt,  á  latínu  hyperoodon  og 
hyperoodontidæ  (bls.  342),  og  andarnefjuna  hyperoodon  rostra- 
tus,  og  eins  og  áður  var  getið,  nefnir  hann  svínhvali  hina  ætt- 
kvíslina  af  sömu  ætt;  eru  það  hinir  eiginlegu  nefhvalir,  meso- 
plodon,  og  ætlar  Bj.  Sæm.,  að  sú  tegund  af  þeim,  sem  orðið  hefir 
vart  hér,  sé  mesoplodon  bidens.  —  Þar  næst  nefnir  Jónas  sem 
5.  kynstofn  af  fyrra  flokki  tannhvalanna  náhvalakyn,  og  teg- 
undina  náhvali.  Bj.  Sæm.  nefnir  ættkvíslina  þar  á  móti  náhveli, 
en  tegundina  náhval. 

Til  annars  flokks  tannfiskanna  telur  Jónas  „búrakyn", 
„physeter",  og  til  þess  kyns  5  tegundir.  Fyrsta  tegundin,  búr- 
hvalurinn  („physeter  macrocephalus"),  er  alkunnur,  og  viður- 
kenndur  undir  þessum  heitum,  en  hann  er  eina  tegundin  af  búra- 
kyni,  sem  álitin  er  nú  að  vera  til  hér  við  land.  Um  hinar  teg- 
undirnar,  sem  Jónas  nefnir,  er  það  að  segja,  að  rauðkembingur- 
inn  er  eins  konar  kynjadýr,  sem  nefndur  er  í  Konungs-skuggsjá 
(sjá  bls.  112 — 13  í  inng.,  í  útg.  1920)  og  riti  Jóns  lærða  (sjá 
Islandica,  XV.,  bls.  35),  og  íslenzkum  þjóðsögum,  og  eru  engar 
líkur  til,  að  í  sögunum  um  hann  hafi  upprunalega  verið  átt  við 
nokkra  hvaltegund;  hnýðingar  hafa  margir  þeir  hvalir  verið 
nefndir,  er  teljast  til  höfrungaættar,  2.,  3.  og  4.  ættkvíslar,  og 
Bj.  Sæm.  nefnir  svo  eina  tegund  af  höfrungum,  sem  Jónas  nefn- 
ir  ekki  (delphinus  albirostris),  en  enginn  nefhvalur,  hvorki  af 
andhvalaætt  né  búrhvalaætt,  virðist  hafa  verið  kallaður  hnýð- 
ingur.  Á  fyrri  öldum  virðist  grindhvalurinn  (globicephalus  me- 
las)  hafa  verið  nefndur  hnýðingur  (sbr.  Kon.-skuggs.,  útg.  1920, 
bls.  107  í  inng.).  Óljóst  er,  hversu  stendur  á  latínska  nafninu 
hjá  Jónasi  á  þessari  tegund,  er  hann  nefnir  hnýðing,  enda  er 
það   að  sumu  leyti  ógreinilega  skammstafað.  —  „Ph.  catodon" 


*)    Svo   skal   rita   (og   hefði   átt  að   prenta) ;   hún   er   kennd   við 
•dýrafrætSing-,  sem  hét  Dale. 

er  sennilega  sama  sem  catodon  macrocephalus  (Lacépéde),  en 
það  er  (venjulegur)  búrhvalur  (physeter  macrocephalus),  og  á 
ekki  alls  kostar  illa  við  að  kalla  hann  flatenning  ( f  lattenningur 
er  ritvilla  væntanlega,  sem  hefði  þá  átt  að  lagfæra),  en  það  mun 
óalgengt  heiti  á  búrhvalnum.  Að  nefna  hann  sverðfisk  er  ástæðu- 
laust,  enda  gerir  Jónas  það  ekki  beinlínis.  (Sbr.  næstu  tegund). 
—  „Ph.  microps";  svo  nefndi  N.  Mohr  háhyrnuna,  orca  gladia- 
tor,  en  hún  er  ekki  af  búrakyni;  „sverðfiskur"  hefir  hún  sömu- 
leiðis  verið  nefnd  á  íslenzku,*)  og  kemur  það  heim  (gladius  er 
sverð) ;  hún  hefir  einnig  verið  kennd  við  sel,  nefnd  selreki  og 
selfæla  (sjá  Spendýrin,  bls.  325),  og  (eftir  því  sem  hér  stendur) 
„selbúri"  af  þeim,  er  töldu  hana  til  búrakynsins.  —  Bls.  17.. 
„Skíðisfiskar"  o.  s.  frv.  Jónas  aðgreinir  þá  einnig  í  2  flokka 
eins  og  enn  tíðkast,  eftir  því,  hvort  þeir  hafa  „bakbægsli"  eða 
ekki,  og  hinn  fyrri  þessara  tveggja  flokka  aðgreinir  hann  í  2 
kynstofna,  en  telur  1  kynstofn  í  hinum,  og  er  þetta  gjört  enn 
(sbr.  t.  d.  Spendýrin,  bls.  362 — 426).  Hann  aðgreinir  kynstofn- 
ana  í  fyrri  flokknum  eftir  því,  hvort  þeir  eru  með  „sléttum"  eða 
„hrukkóttum"  kviði,  á  sama  hátt  og  Cuvier  gerði,**)  en  það  er 
raunar  ekki  rétt,  því  að  þeir  eru  allir  með  hrukkóttum  kviði; 
nú  eru  þeir  aðgreindir  eftir  lögun  bægslanna.  Jónas  nefnir  fyrri 
kynstofninn  á  íslenzku  „hnúfubökur"  (Bj.  Sæm. :  skeljungar), 
en  latínska  nafnið  (megaptera)  vantar,  enda  notar  Cuvier  það 
ekki.  Hið  latínska  tegundarheiti  á  hnúfubaknum  er  hjá  Jónasi 
„balaena  physalus"  og  hefir  hann  það  líklega  eftir  N.  Mohr 
(bls.  13) ;  það  hefði  fremur  átt  að  vera  balaenoptera  physalus 
(sbr.  latneska  heitið  á  flokknum),  og  svo  hefir  Ben.  Gröndal 
nefnt  hnúfubakinn  (Spendýrin,  bls.  399).  en  nú  hefir  langreyð- 
urin  verið  nefnd  bæði  balæna  og  balænoptera  physalus,  sá  hval- 
ur,  sem  Jónas  nefnir  steypireyði,  eftir  hinu  latínska  heiti  að 
dæma,  og  Linné,  sem  gaf  nafnið,  virðist  ekki  hafa  gefið  það 
hnúfubaknum,  heldur  langreyðinni,  og  Cuvier  á  við  langreyðina; 
Mohr,  ef  til  vill,  einnig,  þótt  hann  segi,  að  þessi  hvalur  heiti 
hnúfubakur.  Nú  er  hnúfubakurinn  nefndur  á  latínu  megaptera 
boops  (sbr.  latneska  heitið  á  hrafnreyðinni  hjá  Jónasi).  —  Síð- 
ari  kynstofninn  nefnir  Jónas  „reyðar"  á  íslenzku  og  fer  vel  á 
því,  en  latínska  heitið  vantar,  enda  er  það  nú  einmitt  hið  latínska 
heiti  Jónasar  á  flokknum:  balaenoptera.  Hann  nefnir  4  tegundir; 


*)  Hollendingar  köllutSu  hana  einnig-  Schwertfisch;  sömuleiSis 
ÞjótSverjar;  þeir  nefndu  hana  einnig  Schwertwal,  og  Danir  Sværd- 
hval. 

**)    Sbr.    Das    Thierreich,    I.,    341 — 42.    —    Skrá    Jónasar    viröist 
mjög   sniðin   eftir   því    (eSa   öðru    líku)    riti,    sbr.    bls.    327 — 42    1   þvL 

fyrstu  „balaena  musculus",  steypireyði,  líklega  samkvæmt  N. 
Mohr  (bls.  13).  Bj.  Sæm.  nefnir  balaena  musculus  langreyði 
(Spendýrin,  bls.  380)  svo  sem  algengast  mun  hafa  verið  á  Vest- 
fjörðum;  en  hér  verður  ekki  farið  mikið  út  í  allan  þann  rugiing, 
sem  hefir  verið  á  bæði  latínskum  og  íslenzkum  heitum  á  reyðar- 
hvölum,  eins  og  raunar  flestum  hvölum  og  selum.  - —  Þar  næst 
nefnir  Jónas  2.  tegund  „balaena  boops",  „hrefnu",  hrafnreyði"  á 
íslenzku,  og  fer  einnig  eftir  N.  Mohr.  Bj.  Sæm.  nefnir  balaena 
rostrata  hrafnreyði;  hana  nefnir  Jónas  geirreyði,  og  er  hún  þriðja 
tegundin  hjá  honum;  4.  tegundina  nefnir  hann  „hafreyði",  en 
vantar  latínskt  heiti.  Bj.  Sæm.  ætlar,  að  hvalur  sá,  er  Jón  lærði 
nefndi  hafreyði,  kunni  að  hafa  verið  balaena  musculus  (lang- 
reyður  Bj.  Sæm.,  steypireyður  Jónas) ;  en  þar  sem  nú  Jónas 
hefir  nefnt  4  reyðartegundir  og  hér  eru  ekki  fleiri  en  4  tegund- 
ir  kunnar,  virðist  mega  líta  svo  á,  að  hann  eigi  raunar  við  þess- 
ar  sömu  4  tegundir,  hvað  sem  nöfnunum  líður;  hann  nefnir  ekki 
þá  reyði,  er  Bj.  Sæm.  nefnir  latínska  nafninu  balaena  borealis 
og  á  íslenzku  sandreyði,  og  hann  nefnir  enga  reyði  heldur  balaena 
Sibbaldi,  er  Bj.  Sæm.  nefnir  steypireyði.  Verður  því  ekki  hægt 
að  sjá  með  vissu,  við  hvaða  tegund  í  rauninni  Jónas  á  með  hverju 
einstöku  íslenzku  nafni,  skilgreinda  með  latínsku  nafni;  rugling- 
urinn  á  nöfnunum  fyr  og  síðar  er  svo  mikill,  og  hér  er  að  eins 
um  nöfn  að  ræða  frá  Jónasar  hendi,  en  engar  lýsingar.  ■ —  Síðari 
flokkur  skíðishvalanna  nefnist  í  handr.  „balaenae";  hefði  átt  að 
vera  balaena,  sbr.  latínska  heitið  á  fyrri  flokknum.  Kynstofninn 
nefnir  hann  á  íslenzku  „sléttbökur" ;  en  það  er  nú  balaena;  heit- 
ið  á  flokknum  (ættinni)  er  balaenidae  (og  á  fyrri  flokknum  eða 
ættinni  balaenopteridae).  Af  sléttbökum  nefnir  Jónas  2  tegundir, 
svo  sem  nú  er  einnig  gjört.  Fyrri  tegundina  nefnir  hann  latínska 
nafninu  „balaena  mysticetus"  og  hina  síðari  „b.  glacialis";  hina 
fyrri  nefnir  hann  (eftir  N.  Mohr)  sléttbak  á  íslenzku,  en  hina 
síðari  norðhval;  Bj.  Sæm.  nefnir  fyrri  tegundina  norðhval  sam- 
kvæmt  Kon.-skuggsjá  (sbr.  útg.  1920,  inng.,  bls.  113),  en  hina 
síðari  íslands-sléttbak,  og  á  latínu  „b.  biscayensis",  en  bendir 
jafnframt  á,  að  R.  Collett  (norskur  náttúrufræðingur)  nefni 
hana  b.  glacialis  eins  og  Jónas  hefir  gjört.  Á  íslenzku  hefir  þessi 
hvalur  annars  verið  nefndur  í  ritum  hinar  síðari  aldir  að  eins 
sléttbakur,  en  í  Kon.-skuggsjá  virðist  vera  átt  við  hann  með 
nafninu  hafurkitti,  því  að  það  nafn  hefir  hann  enn  á  Vestfjörð- 
um  eftir  því  sem  Bj.  Sæm.  skýrir  frá  (Spendýrin,  bls.  419). 

Bls.  17—20.  —  SELAFLOKKURINN.  —  Ehr.  í  K.  G.  31  b 
IV,  5  bls.,  næstar  við  afturspjaldið  í  kverinu.  Sbr.  aths.  við  kvæð- 
ið  Ég  bið  að  heilsa  í  I.  b.,  bls.  133.  Virðist  þýðingin  vera  frá  Vor- 

inu  eða  sumrinu  1844.  Hann  hefir  hlaupið  yfir  sumt  í  greininni 
og  ekki  verið  búinn  að  þýða  meira  af  henni,  er  hann  féll  frá. 
Hann  gefur  til  kynna,  að  hann  hafi  farið  eftir  þýzkri  útlegg- 
ingu,  sem  birtist  í  Archiv  fúr  Naturgeschichte.  Gegrúndet  von 
A.  F.  A.  Wiegmann.  Heraus-gegeben  von  Dr.  W.  F.  Erichson. 
Siebenter  Jahrgang.  Erster  Band.  Berlin  1841.  Hún  er  þar  á 
bls.  301 — 34  og  heitir:  Entwurf  einer  systematischen  Eintheilung 
und  speciellen  Beschreibung  der  Phoken,  von  Nilsson.  Aus  dem 
Schwedischen  úbersetzt  von  Dr.  W.  Peters.  Höfundurinn  er  Sven 
Nilsson,  sænskur  náttúrufræðingur  og  fornfræðingur  (1787 — 
1883).  —  9.  1.  a.  n.,  latra,  les  lutra.  —  Bls.  18,  15.  1.,  Per.,  les 
Pér. ;  skammstöfun  fyrir  Péron,  þ.  e.  Francois  P.,  frakkneskur 
dýrafræðingur  (f.  1775,  d.  1810).  —  12.— 15.  1.,  „Halichoerus, 
Trichechus,  Cystophora,  Otaria",  þ.  e.  útselur,  rostungur,  blöðru- 
selur,  sæljón.  —  Bls.  19,  15.  1.,  „Cuv.,  Rech.  s.  1.  O.  foss.,  þ.  e. 
hið  mikla  rit  Cuviers  (sjá  bls.  81),  Recherches  sur  les  ossemens 
fossiles,  er  kom  út  1812—13.  —  Bls.  20,  1.— 2.  1.;  Falklands- 
eyjar  og  Suður-Georgía  eru  mjög  sunnarlega  í  Atlantshafinu, 
fyrir  austan  suðurodda  Suður-Ameríku;  mynda  ásamt  nokkrum 
öðrum  eylöndum  sjálfstæða,  brezka  nýlendu.  —  „Makará"  er  í 
Nýja-Suður-Wales  í  Ástralíu,  sem  fyrrum  nefndist  Nýja-Hal- 
land;  hún  er  langt  inni  í  landi  og  fellur  hvergi  til  sjávar,  en  í 
Damling-fljót,  þegar  mikill  vöxtur  er  í  henni.  Hér  er  sennilega 
um  misskilning  að  ræða,  og  mun  átt  við  „Makar"-ey,  Macquarie- 
ey,  sem  er  smáey  langt  suður  í  Kyrra-hafi,  fyrir  útsunnan  Nýja- 
Sjáland;  þar  eru  mikil  selalátur.  —  6. — 7.  1.,  „Nýju-Georgíu", 
vafalaust  eyin  með  því  nafni  (New  Georgia),  ein  af  Salomons- 
eyjunum,  sem  eru  í  Kyrra-hafi,  fyrir  austan  Nýju-Guíneu.  — 
14.  1.,  „fergðir",  s.  s.  fladtrykte  á  dönsku. 

Bls.  21—29.  —  NOGLE  BEMÆRKNINGER  OM  DEN  IS- 
LANDSKE  ÚTSELUR.  —  Frumpr.  í  Naturhistorisk  Tidsskrift. 
Udgivet  af  Henrik  Kr0yer.  Andet  Bind.  Kbh.  1838—39.  Er  þar  á 
bls.  91 — 99.  Af  ritgerð  þessari  birtist  þýðing  á  þýzku  í  uíma- 
ritinu  Isis  1841  og  var  hún  gefin  út  á  ný  í  Travaux  zoologiques, 
tls.  64—72.  —  Bls.  22.  Um  þá  Niels  Horrebow  (1712—60),  í  2.  )., 
dr.  F.  A.  L.  Thienemann  (1793—1858),  í  7.  1.,  og  Fr.  Faber 
(1795_1828),  í  33.  1.,  sjá  Landfrs.  ísl.,  einkum  II.,  359—67,  III., 
224—28  og  234—37.  —  3.  1.,  „Fabricius",  þ.  e.  Otto  F.,  prestur 
og  dýrafræðingur  (1744 — 1822).  Var  trúboði  á  Grænlandi  í  5  ár. 
—  Bls.  23,  1.— 2.  L,  „ph.  grypus",  sbr.  bls.  15,  m.  aths.  —  13.— 
14.  1.,  „indeværende  Efteraar",  þ.  e.  1837.  —  Bls.  24,  11.  1., 
„Alan",  les  „Alen".  —  Bls.  27,  13.  I.,  „A.  Thorlacius",  Árni  Th.; 
sbr.  II.  b.,  bls.  125—127,  m.  aths. 

Bls.  29—40.  —  NOKKRAR  SUNDURLAUSAR  ATHUGA- 
SEMDIR  UM  HVALI  í  NORÐURHÖFUM.  —  Þessar  smágrein- 
ar  mynda  ekki  heild  hjá  Jónasi,  en  eru  dregnar  saman  hér  und- 
ir  þessa  fyrirsögn.  Þær  eru  sennilega  drög  til  ritgerðar  um  hvali, 
ef  til  vill  kafla  í  „íslands-lýsing"  Bókmfél.,  eða  grein  í  Fjölni, 
sbr.  fundabók  Fjölnisfélags  26.  Okt.  1844  (Eimreiðin  XXXIII., 
185) ;  þá  lofaði  Jónas  að  semja  handa  Fjölni  ritgerð  um  hvali, 
seli  og  önnur  dýr.  —  Á  bls.  29 — 30  er  hér  sett  fremst  upphaf 
slíkrar  ritgerðar;  ehr.  af  því  er  á  litlu,  lausu  blaði,  sem  er  lagt 
í  ferðabók  frá  sumrinu  1840,  um  ferðir  út  á  Seltjarnarnes,  út  í 
Viðey  og  til  Krýsuvíkur,  en  þetta  á  lausa  blaðinu  er  skrifað 
síðar;  bókin  var  í  eigu  Joh.  Steenstrups,  prófessors.  —  Bls.  29, 
6.  1.  a.  n.,  „hátta",  les  „háttu".  —  Bls.  30—37.  I.— III.  er  í  ehr. 
í  K.  G.  31  b  IV,  sömu  skrifbókinni  og  „Selaflokkurinn"  er  í, 
nema  skýrslan  um  stærð  balaenoptera  longimana,  sem  er  á  bls. 
35 — 36;  hún  er  í  ehr.  á  litlu  blaði  í  nr.  13  í  abr.  í  hrs.  Bmf.,  og 
í  Add.  306,  fol.,  er  hr.  af  VI.,  en  IV.  og  V.,  og  greinarnar  á  milli 
þeirra,  eru  í  ehr.  í  skrifbókinni  K.  G.  31  b  V,  og  hefir  Jónas  rit- 
að  þar  margt  fleira  um  hvali,  en  mest  á  dönsku  og  eftir  öðrum 
ritum  o.  fl.  —  I.  „Keporkak" ',  þ.  e.  hnúfubakur,  megaptera  boops 
(kýreygður),  svo  sem  Otto  Fabricius  nefndi  hann  sjálfur  á  lat- 
ínu;*)  Jónas  nefndi  hann  balaena  physalus;  sjá  bls.  17,  m.  aths. 
—  Grænlenzka  nafnið  er  nú  vanalega  ritað  kiporkak(k),  en  hval- 
urinn  nefndur  svo  af  rengisskorunum  (kiporak).  —  Bls.  33,  17. 
1.,  „Grænlendingar  leggja  að  henni"  o.  s.  frv.  Þessi  veiðiaðferð 
tíðkaðist  hvergi,  nema  í  Frederikshaab,  og  er  nú  lögð  niður. 
Skrælingjarnir  læddust  að  hvalnum  óvörum,  meðan  hann  svaf, 
og  lögðu  hann  í  hjartað.  —  „Keporkarnak",  nú  ritað  kiporkar- 
nak(k),  heiti  á  öðrum  skíðishval,  sem  sums  staðar  á  Grænlandi 
var  nefndur  tikágugdliussak,  því  að  hann  þótti  steypa  sér  líkt 
og  hrafnreyður,  sem  Grænlendingar  kalla  tikágugdlik;  er  nú 
hætt  við,  að  þessi  tegund  af  hnúfubökum  (eða  skeljungum)  sé 
orðin  sjaldgæf  (hafi  hún  þá  nokkurn  tíma  verið  til  sem  sérstök 
tegund),  því  að  ekki  telja  dýrafræðingar  nú  nema  eina  tegund 
af  hnúfubökum  við  Grænland,  þá  er  nú  var  sagt  frá.  Ef  til  vill 
hefir  hér  þó  verið  um  undirtegund  (svæðistegund)  að  ræða,  sbr. 
Spendýrin,  bls.  401.  —  //.  Rúðólfsreyður,  bls.  33—36.  —  Svo 
hefir  Jónas  nefnt  þennan  hval,  kennt  hann  við   Karl  Ásmund 


*)  Lýsing-  Otto  Fabricusar  á  lceporkak  er  1  bók  hans,  Favna 
Groenlandica  etc,  Hafniæ  et  Lipsiæ  MDCCLXXX,  bls.  36 — 39.  — 
Hann  getur  um  keporkarnak  (sbr.  bls.  33  hér)  á  bls.  39,  og  tika- 
gu(gd)lik  á  bls.  40    (sbr.   bls.   36 — 37  hér). 

Rudolphi,  lækni  og  líffærafræðing  (1771 — 1832),  prófessor  í 
Berlín,  er  gerði  lýsing  á  hvalnum  og  gaf  honum  latínskt  tegund- 
arheiti.  —  Bls.  33,  2.  1.  a.  n. ;  „Múller"  kann  að  vera  Friedrich 
M.  (Teufels-Múller,  sem  Ludwig  af  Bayern  kallaði  svo,  vegna 
mynda  hans  af  djöflinum),  rithöfundur  og  málari,  f.  1749,  d. 
1825,  en  hann  var  raunar  orðinn  mjög  farinn  að  heilsu  haustið 
1824.  —  Bls.  35 — 36.  Milli  fyrri  og  síðari  mælingaskýrslu  er  í 
hr.  (13  í  abr.  í  hrs.  Bmf.)  lítil  grein,  sem  hér  er  sleppt  úr,  bví 
að  hún  má  heita  samhljóða  fyrstu  málsgrein  í  upphafi  þessarar 
greinar  (bls.  33 — 34).  —  Lýsingin  sýnir,  að  hér  er  um  hnúfu- 
bak  að  ræða,  sem  kallaður  hefir  verið  megaptera  longimana  af 
hinum  enska  náttúrufræðingi  George  Robert  Gray  (1808 — 72; 
sbr.  Spendýrin,  bls.  399),  enda  er  hann  sú  hvaltegund,  sem  helzt 
á  það  nafn  með  réttu.  Ben.  Gröndal  hefir  nefnt  hrafnreyðina 
balænoptera  longimana,  en  um  þann  hval  getur  ekki  verið  að 
ræða  hér.  —  í  K.  G.  31  b  V  er  útdráttur,  að  því  er  virðist,  af 
fyrirlestri,  er  próf.  Daniel  Fredr.  Eschricht  (1798—1863)  hefir 
haldið  á  fundi  náttúrufræðinga  í  Höfn  1840,*)  og  segir  þar,  að 
þessi  hvalur  sé  „=  den  Fabr.  B.  Boops",  og  mun  átt  þar  við 
hnúfubakinn,  sem  Otto  Fabricius  kallaði  megaptera  boops,  eins 
og  áður  var  getið.  —  ///.  „Balaena  rostrata",  bls.  36 — 37.  —  „Ti- 
kagúlik",  þ.  e.  tikágugdlik  (hefði  líkl.  verið  réttara  að  prenta 
nafnið  svo),  þ.  e.  hrafnreyður,  svo  sem  áður  hefir  verið  tekið 
fram.  —  IV.  „Balaena  musadus",  Linn.",  bls.  37 — 39.  ■ —  Þetta 
er  balaena  Sibbaldi,  sem  Gray  nefndi  svo  (Spendýrin,  bls.  389), 
eftir  Robert  Sibbald,  prófessor  í  læknisfræði  í  Edínborg  (1643 — 
1720),  þ.  e.  steypireyður,  en  ekki  langreyður,  sem  nú  er  nefnd 
balaena  musculus  einnig  (Spendýrin,  bls.  380).  —  Bls.  38,  8.  1. 
a.  n.,  „Ascanius"  o.  s.  frv.,  Peter  A.,  norskur  náttúrufræðingur 
(1723 — 1803);  verkið,  sem  Jónas  á  við  (Figuræ  historiæ  natura- 
lis),  mun  vera  Icones  rerum  naturalium,  sem  A.  gaf  út  4  hefti 
af ;  5.  heftið  kom  út  1805.  A.  var  lærisveinn  Linné,  og  sú  reyð- 
ur,  sem  A.  kallaði  b.  musculus,  er  vafalaust  sama  reyðartegund- 
in  og  Linné  nefndi  svo,  þ.  e.  steypireyður  (b.  Sibbaldi). —  V.  „Ba- 
læna  mysticetits",  bls.  39.  —  I  raun  réttri  er  hér  ekki  í  upphafi 
greinarinnar  um  balaena  mysticetus,  norðhval,  að  ræða,  sem  nú 
kallast  svo  (samkvæmt  nafngjöf  Linné),  heldur  balaena  glacialis, 
hafurkitti,  því  að  suðrænir  menn  þekktu  ekki  norðhvalinn;  ann- 
ars  var  þeirra  víst  lengi  vel  enginn  greinarmunur  gerður   (sbr. 


*)    Sbr.    Forhandlingrer    ved    de    skandinaviske    Naturforskereí 
andet  M0de,   der  holdtes   i   Kj.-havn   1841,   Bilag   H,   bls.    83 — 108. 

Spendýrin,  bls.  421),  og  alls  ekki  á  dögum  Aristotelesar  (384 — 
322  f.  Kr.) ;  í  dýrafræði  sinni  (Historia  animalium)  á  hann  að 
vísu  við  „sléttbak"  (sbr.  bls.  17),  en  ekki  stærri  tegundina  (b. 
mysticetus).  —  „Fr.  Martens"  o.  s.  frv.,  Friedrich  M.  Martens, 
læknir  í  Hamborg,  fór  til  Spitsbergen  og  Grænlands  1671  og  rit- 
aði  um  ferð  sína  bókina  Spitzbergische  und  Grönlándische  Reise- 
beschreibung  (Hamb.,  1675),  merkisrit  með  tiltölulega  góðum 
myndum,  er  hann  dró  upp.  —  „Scoresby",  William,  skozkur  hval- 
fangari,  náttúrufræðingur  og  guðfræðingur  (prestur  og  dr. 
theol.),  f.  1789,  d.  1857.  Stórmerkur  vísindamaður  og  afkasta- 
mikill  rithöfundur.  —  VI.  Lengd  hvala,  bls.  39 — 40.  „Hvais 
Længde"  o.  s.  frv.,  sjá  Spendýrin,  bls.  389 — 90;  þar  er  sagt,  að 
steypireyðar  geti  orðið  allt  að  því  90  feta  langar  í  norðurhöfum, 
og  að  veiðzt  hafi  ein  við  Suður-Georgíu,  sem  var  107  feta  löng. 
—  Bls.  40:  „I  indeværende  Sommer",  þ.  e.  1842,  þegar  Jónas  var 
á  ferðalagi  um  Múlasýslur.  —  „180  Fod",  „120  Alen"  o.  s.  frv.; 
sbr.  Spendýrin,  1.  c.  og  bls.  410.  Eru  þessar  frásagnir  ekki 
áreiðanlegar. 

Bls.  UO—53.  —  ÍSLENZK  DÝR.  Annar  flokkur.  íslenzkir 
fuglar.  —  Ehr.,  frumrit,  í  nr.  8  í  8  bl.  br.  í  hrs.  Bmf.,  á  13  blöð- 
um  framan-við  miðja  bókina;  mörg  auð  blöð  fyrir  framan  og 
aftan.  Upphafið,  að  eins  1  bls.  (um  I. — III.  kyn),  hreinritað, 
einnig  ehr.,  í  nr.  27  í  4  bl.  br.  í  hrs.  Bmf. ;  þar  er  „ætt"  fyrir 
„ættkvísl"  og  áframhaldandi  töluröð,  rómverskra  talna,  á  kynj- 
unum  í  hverjum  ættstofni,  svo  sem  hér  er  prentað  samkvæmt 
því,  en  í  frumritinu  er  áframhaldandi  töluröð  á  kynjunum  í 
hverri  ættkvísl  fyrir  sig,  og  er  sú  tala  sett  í  hornklofa  í  hrein- 
ritaða  ehr.  í  því  er  einnig  framhaldandi  töluröð  á  tegundunum 
svo  langt  sem  það  nær,  talan  4.  sett  fyrir  framan  1.  tegund  III. 
kyns,  en  talan  1.  þó  sett  í  hornklofa;  orðinu  „tegund"  er  þar 
sleppt,  nema  fyrst:  „1.  tegund".  Fyrir  framan  þær  tegundir, 
sem  ekki  geta  talizt  eiga  hér  heima,  en  hafa  þó  sézt  hér,  er  sett 
stjarna  (*).  Síðasta  setning,  sem  hér  er  á  bls.  40,  er  orðuð  þann- 
ig  í  hreinritaða  ehr. :  „en  heimkynni  þessa  fugls  er  austur  í 
Norður-Asíu".  — 

Sem  von  er  til,  flokka  fuglafræðingar  nú  á  dögum  fuglana 
nokkuð  á  annan  veg  en  Jónas  hefir  gjört  fyrir  nær  100  árum,  og 
fleiri  fuglategundir  hafa  nú  hittzt  hér  en  þá.  Ýmsir  náttúru- 
fræðingar  hafa  einnig  ritað  íslenzk  fuglatöl  síðan;  hafa  verið 
gefin  út  að  minnsta  kosti  11,  og  yrði  ofmikið  mál  hér  að  bera 
þetta  fuglatal  saman  við  þau  511.  Fimm  þeirra  eru  íslenzk;  eitt 
eftir  Ben.  Gröndal,  frá  1895,  allmerkilegt  að  því  er  nöfnin  snert- 

ir;*)  annað  er  eftir  Magnús  Björnsson,  Skrá  yfir  íslenzka  fugla,. 
Rvík  1933,  og  þriðja  eftir  Bjarna  Sæmundsson,  Fuglarnir,  Rvík 
1936;  er  sú  bók  hið  lang-fullkomnasta  rit  um  íslenzka  íugla,, 
sem  prentað  hefir  verið.  í  eftirf.  aths.  verður  helzt  vitnað  í  það, 
en  jafnframt  skal  hér  bent  á,  að  það  var  prentað  eftir  að  búið 
var  að  setja  þetta  fuglatal  Jónasar,  svo  að  höfundurinn,  dr.  Bj. 
Sæm.,  gat  vitnað  í  það  og  haft  það  alla  staðar  til  samanburðar. 
— ■  Nokkrum  árum  áður  hafði  einnig  birtzt  eftir  sama  höfund 
merkileg  ritgjörð,  Zoologiske  Meddelelser  fra  Island,  um  69  ís- 
lenzkar  fuglategundir,  í  Videnskabelige  Meddelelser  fra  Dansk 
naturhist.  Forening,  97.  b.,  og  3  ritgjörðir  um  íslenzka  fugla 
hafði  hann  birt  áður  í  því  ritsafni.  —  Önnur  íslenzk  fuglatöl, 
eldri,  eru  tilgreind  í  skrá  Magnúsar  Björnssonar  og  bók  Bjarna 
Sæmundssonar.  —  I  þeirri  bók  er  skýrt  frá  155  fuglategundum,. 
„sem  telja  má  víst  eða  næsta  líklegt,  að  sést  hafi  hér  á  landi, 
auk  nokkurra  (c.  14),  sem  minst  er  á  (með  smáletri),  að  menn 
hafi  þótst  sjá,  án  þess  auðið  sé  að  treysta  því,  að  um  þá  fugia, 
en  ekki  aðra,  hafi  verið  að  ræða"  (bls.  684).  Höf.  flokkar  þess- 
ar  tegundir  í  7  ættbálka  og  33  ættir  og  84  ættkvíslir,  en  þrem  af 
þessum  ættbálkum  tilheyra  sárfáir  hérlendir  fuglar,  nefnilega 
2.  ættbálki,  dúfum,  3.  ættbálki,  klifurfuglum,  og  5.  ættbálki,. 
hænsnafuglum;  af  2.  ættbálki  hafa  sézt  hér  2  tegundir,  hring- 
dúfa  tvisvar  og  turtildúfa  einu  sinni;  af  3.  ættbálki  hafa  einnig 
sézt  hér  2  tegundir,  gaukur  tvisvar  og  gauktíta  einu  sinni;  en 
5.  ættbálki  tilheyrir  rjúpan  ein;  svo  að  nærri  má  heita,  að  ailir 
íslenzkir  fuglar,  150  tegundir,  tilheyri  4  ættbálkum,  spörfuglum, 
ránfuglum,  vaðfuglum  og  sundfuglum.  Ættbálkar  Bj.  Sæm.  svara 
til  ættstofna  Jónasar,  en  röðin  er  ekki  eins  hjá  báðum;  1.  ætt- 
stofn  svarar  til  4.  ættbálks,  2.  ættstofn  til  1.  ættbálks,  3.  rett- 
stofn  til  5.  ættbálks,  4.  ættstofn  til  6.  ættbálks  og  5.  ættstofn  iil 
7.  ættbálks.  Ættkvíslir  Jónasar  eiga  að  svara  til  ætta  Bj.  Sæm. 
og  kyn  Jónasar  til  ættkvísla  Bj.  Sæm.  Nöfnin  eru  víða  frábrugð- 
in,  bæði  hin  íslenzku  og  hin  latnesku.  —  Bls.  40 — 41.  Fyrsta  og 
önnur  ættkvísl  af  fyrsta  ættstofni  svarar  til  1.  og  2.  ættkvísiar 
af  1.  ættí  4.  ættbálks;  I.  og  II.  kyn  til  1.  ættkvíslar,  en  III.  kyn 
til  2.  ættkvíslar  (eins  og  hjá  Jónasi) ;  þriðja  ættkvíslin  af  fyrsta 
ættstofni  verður  2.  ætt,  IV.  kyn  2.  ættkvísl  og  V.  kyn  1.  ættkvísl. 
—  „Fyrsti  ættstofn.  Gripfuglar  (raptores)",  Bj.  Sæm. :  „4.  rett- 
bálkur.   Ránfuglar   (raptatores)".  —  Bls.  40.   „Fyrsta  ættkvísl. 


*)  Einnig  er  mjög  athyglisvero1  ritgerð  sama  höfundar,  ,,Is- 
lándische  Vogelnamen",  í  Ornis,  Internat.  Zeitschr.  fiir  die  gesamm- 
te  Ornithologie,   III.,   587 — 618. 

Haukar  (falconini)",  Bj.  Sæm.:  „1.  ætt.  Fálkaættin  (Falconi- 
dæ)".  —  5.  1.  a.  n.,  „tveir  breytingar"  o.  s.  frv.  Bj.  Sæm.,  Fugi., 
bls.  271 — 72,  telur,  að  hér  sé  um  2  undirtegundir  að  ræða,  ís- 
lands-val  og  Grænlands-val.  —  3.  1.  a.  n.,  „Slagfálki",  sbr.  bls. 
61;  þá  (1835)  hefir  Jónas  nefnt  hann  „stjörnufálka" ;  á  dönsku 
heitir  hann  „Slagfalk".  Sbr.  Bj.  Sæm.,  Fugl.,  bls.  276—77.  Er 
sennilegt,  að  „slagfálki"  hafi  aldrei  komið  hingað  og  að  Fugla- 
Faber  hafi  skotið  sumargamlan  fálka;  hann  kvað  vera  mjög 
áþekkur  „slagfálka".  —  Bls.  41,  1. — 3.  1. ;  „astur,  Bechst.",  er 
haukur  (í  sérstakri  merkingu)  og  „a.  nisus,  f.  nisus,  Lin.",  er 
sparrhaukur  (Spurveh0g  og  Finkeh0g  á  dönsku,  venjulega  nefnd- 
ur  accipiter  nisus,  Lin.,  á  latínu) ;  haukar  tilheyra  í  rauninni 
annari  ættkvísl  en  fálkar.  Smyrillinn  kallast  æsalon  á  latínu;  sú 
tegund,  sem  hér  er,  nefnist  falco  æsalon  (sbr.  bls.  60).  ■ —  Rit- 
hátturinn  smyrill  er  forn,  en  réttari  ritháttur  mun  þó  smirill, 
svo  sem  Ben.  Grönd.  hefir  sýnt  fram  á  í  Isl.  Vogelnamen  (sbr. 
hin  útlendu  nöfn  á  fuglinum).  Jónas  hefir  einnig  ritað  smirill  í 
báðum  ehr.  —  Auk  fálka  og  smyrils  telur  Bj.  S'æm.,  Fugl.,  280 — 
82,  o.  fl.,  turnfálka  (falco  tinnunculus,  Lin.,  Taarnfalk  á 
dönsku)  til  þessarar  ættkvíslar;  hann  kvað  hafa  náðst  hér  einu 
sinni.  —  4. — 10.  1.;  Bj.  Sæm.  telur  ekki  erni  sérstaka  ætt  við 
hlið  fálkaættarinnar  eins  og  Jónas  telur  þá  sem  sérstaka  ætt- 
kvísl  við  hlið  þeirrar  ættkvíslar,  er  hann  hefir  nefnt  hauka, 
heldur  telur  Bj.  Sæm.  þá  2.  ættkvísl  af  fálkaætt  við  hlið  1.  ætt- 
kvíslar,  fálka,  og  nefnir  ættkvíslina  eins  og  Jónas  (III.  kyn)  : 
Hafernir  (Haliaétus  Savigny),  en  telur  að  eins  1  tegund,  haf- 
örn  (sbr.  nafnið  á  2.  tegund  Jónasar),  með  sama  latínska  nafn- 
inu  og  Jónas  hefir  hér  á  1.  tegund  sinni,  enda  hefir  Jónas  á 
þessum  stað  efazt  réttilega  um  það,  að  hér  væri  um  2  tegundir 
að  ræða,  en  sbr.  bls.  71;  e.  fr.  bls.  60.  —  Orðið  haförn  (Hav- 
0rn  á  dönsku)  er  ekki  heldur  notað  hér  almennt;  að  eins  örn 
(venjulega  kvk.).  —  Bls.  41 — 42.  „Þriðja  ættkvísl:  Uglur 
(strigini)",  Bj.  Sæm.,  Fugl.,  294:  „2.  ætt.  Ugluættin  (Strigi- 
dæ)".  Jónas  skiptir  þeim  í  tvö  kyn,  daguglur  og  náttuglur;  Bj. 
Sæm.  í  2  ættkvíslir,  hornuglur  og  snæuglur;  af  hornuglum  tel- 
ur  hann  2  tegundir  hér,  branduglu  (otus  brachyotus,  Forster), 
og  eyruglu  (otus  vulgaris,  Flem.)  ;  branduglan  er  sú  tegund, 
sem  Jónas  nefnir  skógaruglu.  Af  snæuglum  telur  Bj.  Sæm.  að 
eins  1  tegund,  snæuglu  (nyctea  nivea,  Thunb.),  og  er  það  sama 
tegundin  og  sú,  sem  Jónas  kallar  fjalluglu  og  snjóuglu  (surnia 
nyctea).  —  Nafngjafar,  sem  nefndir  eru  á  bls.  41:  „Bechst.", 
Johann  Mathæus  Bechstein,  þýzkur  náttúrufræðingur  (1757 — 
1822)  ;   „Briss.",  Mathurin  Jacques  Brisson,   frakkneskur  nátt- 

úrufræðingur  (1723 — 1806);  „Sav.",  Marie  Jules  César  Le- 
lorgne  de  Savigny,  sömuleiðis  frakkneskur  náttúrufræðingur 
(1778 — 1851);  „Dumer",  rétt:  „Dumér.",  André  Marie  Con- 
stant  Duméril,  einnig  frakkneskur  náttúrufræðingur  (1774 — 
1860)  ;  „Bonap.",  Charles  Lucien  Jules  Laurent  Bonaparte, 
fursti  af  Canino,  bróðursonur  Napoleons  mikla,  náttúrufræð- 
ingur  (1803 — 57).  —  Bls.  42  ( — 44).  Annar  ættstofn:  Gang- 
fuglar  (ambulatores),  Bj.  Sæm. :  „1.  ættbálkur:  Spörfuglar 
(Passeres)".  Bj.  S'æm.  skiptir  þessum  mikla  ættbálki  í  2  undir- 
ættbálka,  söngfugla  og  skríkifugla;  hann  greinir  hina  fyrri  í 
9  ættir  og  hina  síðari  í  5.  „I.  kyn:  Starrar"  Jónasar  verður  3. 
ættkvísl  9.  ættar  söngfuglanna,  þ.  e.  hraf naættarinnar ;  „II. 
kyn:  Hrafnar"  er  1.  ættkvísl  („hröfnungar")  sömu  ættar.  Tel- 
ur  Bj.  Sæm.  4  tegundir  hér  af  þessari  ættkvísl,  nefnilega  auk 
hrafns  og  kráku  bláhrafn  og  krákubróður  (c.  monedula).  Blá- 
hrafninn  er  Færeyja-hrafn  Jónasar,  sem  hann  nefnir  á  latínu 
corvus  corone  (ekki  „corona"  eins  og  hér  er  rangl.  í  4.  1.  a.  n.), 
en  með  því  latínunafni,  sem  Jónas  gefur  hér  hróknum  (bls.  43, 
3.  1.).  Nafnið  bláhrafn  mun  hafa  verið  notað  hér  áður,  en  er 
raunar  villandi,  því  að  hér  er  ekki  um  hinn  rétta  bláhrafn,  cya- 
nocorax,  að  ræða.  En  Færeyja-hrafn  og  hrókur  er  í  rauninni 
sama  tegundin,  og  virðist  réttast  að  halda  síðara  nafninu,  því 
að  það  er  enn  notað  í  nágrannalöndunum :  rook  á  Englandi, 
ráka  í  Svíaríki,  og  Raage  í  Danmörku.  Sú  tegund,  sem  Jónas 
kallar  Færeyja-hrafn  hér,  3.  tegund  hans,  corvus  corone,  er, 
eins  og  hann  einnig  tekur  fram,  svarta-kráka;  sbr.  Bj.  Sæm., 
Fugl.,  bls.  222 — 23  og  bls.  62  hér.  —  Bls.  43,  1. — 2.  1.,  nbr. 
kvæði  E.  ÓL,  Kh.  1832,  bls.  215—16.  —  6.— 11.  1.,  „5.  tegund: 
Skaði"  o.  s.  frv.  Skaði  kallast  skjór  venjulega  (á  dönsku  Ska- 
de),  á  latínu  pica  caudata,  Ray.  Um  ókunnu  fuglana  undir 
Eyjafjöllum  sjá  III.  b.,  bls.  130,  og  um  nafnið  „skaði"  e.  fr. 
s.  st.,  m.  aths.  —  Bj.  Sæm.  telur  ekki  fengna  fulla  vissu  um,  að 
skjórin  hafi  komið  hingað,  sbr.  Fugl.,  bls.  228—29.  —  12.— 
21.  1.  „Svölur".  Þær  telur  Bj.  Sæm.  í  Fugl.  til  1.  (og  einu)  ætt- 
kvíslar  6.  ættar  af  söngfuglunum  og  nefnir  auk  þessara  tveggja 
tegunda,  sem  Jónas  getur  um,  enn  eina  tegund,  er  hann  nefnir 
bakkasvölu  (hirundo  ripara,  L.) ;  hún  á  að  hafa  sézt  hjá  Húsa- 
vík  nyrðra  tvisvar.  —  Bj.  Sæm.  kallar  hagasvöluna  landsvölu, 
eins  og  Jónas  hafði  áður  gjört  (sbr.  bls.  64).  —  1. — 9.  1.  a.  n. 
„Þrestir".  Þá  telur  Bj.  Sæm.  í  Fugl.  til  1.  ættkvíslar  1.  ættar 
af  söngfuglunum.  Hann  nefnir  eins  og  Jónas  hér  3  tegundir, 
en  þær  eru  skógarþröstur,  kolþröstur  (svartþröstur)  og  grá- 
þröstur  (t.  pilaris,  L.),  sem  Jónas  nefnir  ekki  hér,  en  sbr.  bls. 

74;  en  söngþröstur  (t.  musicus)  segir  Bj.  S'æm.  (bls.  126),  að 
sé  einmitt  sú  (undir-)tegund  af  skógarþresti,  sem  hér  er  (al- 
gengust),  svo  að  raunar  eru  1.  og  3.  teg.  Jónasar  hér  ein  og 
sama  tegundin,  þ.  e.  a.  s. :  aðaltegundin,  hinn  venjulegi  turdus 
iliacus,  telst  ekki  íslenzk,  heldur  undirtegundin  t.  musicus,  sem 
kallast  venjulega  skógarþröstur,  en  Jónas  nefnir  söngþröst, 
líklega  meðfram  vegna  latínska  nafnsins.  —  Bls.  44,  1. — 3.  1., 
„Erlur".  Þær  telur  Bj.  Sæm.  1.  ættkvísl  7.  ættar  af  söngfugl- 
unum  og  nefnir  auk  Máríu-erlu  gulerlu,  sem  náðst  hefir  hér 
einu  sinni  (1910).  —  4. — 7.  1.;  Bj.  Sæm.  telur  þúfutittlinginn 
til  2.  ættkvíslar  sömu  ættar;  en  strandtittling,  sem  Jónas  getur 
um,  nefnir  Bj.  Sæm.  ekki;  segir  að  þúfutittlingurinn  sé  eina 
tegundin  af  þessari  ættkvísl,  sem  hér  sé.  —  8. — 10.  1.,  telst  iil 
3.  ættkvíslar  þrastaættarinnar  í  Fugl.,  en  músarrindil  þá  einu 
tegund  (þeirrar  einu  ættar),  sem  hér  er  af  4.  ætt  söngfuglanna. 
—  14. — 19.  1. ;  Bj.  Sæm.  getur  um  báðar  tegundirnar  af  tittling- 
unum  (sólskríkjunum),  telur  þær  til  1.  ættkvíslar  8.  ættar  söng- 
fuglanna,  finkuættar,  er  hann  nefnir  svo;  Finna-tittlinginn  (e. 
calcarata)  nefnir  hann  (svo  sem  Jónas  áður,  sbr.  bls.  63)  spor- 
tittling,  sbr.  lat.  nafnið,*)  sem  hann  þó  ekki  notar,  heldur  e. 
lapponica,  sem  er  þýðing  af  sænska  nafninu,  lappsparv  (sbr. 
lapspurv  á  norsku  og  Laplandsværling  á  dönsku),  er  Jónas 
lagði  út  með  nafninu  Finna-tittlingur.  —  20. — 23.  1.;  auðnu- 
tittlingur  telst  til  6.  ættkvíslar  8.  ættar  söngfuglanna  í  Fugl., 
og  krossnefjur,  1. — 6.  1.  a.  n.,  til  2.  ættkvíslar;  kallast  þær 
krossnefir  og  sú  tegund,  sem  þar  er  talin,  litli  krossnefur  (1. 
curvirostra,  L.)  ;  Bj.  Sæm.  telur  s.  st.  (bls.  206)  vafasamt,  að 
þessi  tegund,  sem  Jónas  nef nir  til,  hafi  komið  hingað ;  óvíst  að 
sá  fugl,  sem  Faber  átti  við,  hafi  verið  1.  serinus.  Jónas  var  sjálf- 
ur  sömu  skoðunar,  sbr.  bls.  71,  1. — 2.  1.  a.  n.  —  Nafngjafar: 
„Lath.",  John  Latham,  enskur  læknir  og  fuglafræðingur  (1740 
— 1837);  ,,B."  gæti  verið  Briinnich,  Bechstein  (eða  Brisson), 
sbr.  bls.  41  og  46,  m.  aths. ;  en  hið  rétta  væri  L.  (þ.  e.  Linné)  ; 
,,Mey.",  Carl  Anton  Meyer,  þýzkur  náttúrufræðingur  (1795 — 
1855)  ;  „Vieill.",  L.  P.  Vieillot,  frakkneskur  fuglafræðingur 
(d.  1828)  ;  „Leach",  William  Elford  Leach,  enskur  dýrafræð- 
ingur  (1790 — 1836);  „Scopoli",  Johann  Anton  Scopoli,  ítalsk- 
ur  vísindamaður    (1723 — 1788).  —  Bls.   45,   „Þriðji  ættstofn" 

0.  s.  frv.,  sbr.  bls.  158.  —  „Fjórði  ættstofn:  Vöðufuglar"  o.  s. 
fr.,   Bj.    Sæm.:    „6.    ættbálkur.    Vaðfuglar".    Lóur,    10. — 23.    1., 

1.  kyn  fyrstu   ættkvíslar,   verða  í  Fugl.   sömuleiðis   1.   ættkvísl 


*)   íslenzka   þýðingin   af   því   ætti   þó    að    vera    sporatittlingur. 
HIT  J.   HALLGR.   V.  11 

1.  ættar  þessa,  6.,  ættbálks,  og  eru  þar  taldar  sömu  3  tegundir 
og  hér,  og  e.  fr.  strandlóa  (ch.  squatarola,  L.).  —  1. — 5.  1.  a. 
n.  II.  kyn  er  2.  ættkvísl  þessarar  sömu  ættar  í  Fugl.  —  Bls.  46. 
III.  og  IV.  kyn  sömul.  3.  og  4.  ættkvísl  lóuættarinnar  í  Fugl.,  en 
,,önnur  ættkvísl:  Hegrungar"  er  þar  4.  ætt  af  þessum  ættbálki, 
vaðfuglunum,  og  greinist  þar  í  2  ættkvíslir,  skúfhegra,  sem  er 
s.  s.  V.  kyn  hér,  og  sefhegra,  sem  Jónas  getur  ekki  um;  nefnir 
B.  Sæm.  2  tegundir  af  þeim,  sem  hér  hefir  orðið  vart  við.  — 
1. — 10.  1.  a.  n.  „Þriðja  ættkvísl:  Spóungar",  sem  hér  kallast,  er 
3.  ætt,  stelkaætt,  í  Fugl.,  en  fyrsta  kynið,  „VI.  kyn:  íbar", 
telst  þar  til  annarar  ættar,  storkaættarinnar,  5.  ættar  af  vað- 
fuglunum.  Tegundin,  sem  Jónas  nefnir  hér  og  kallar  bjúgnef 
eða  íba,  er  þar  nefnd  svartíbis.  —  „VII.  kyn:  Spóar"  *)  er  3. 
ættkvísl  3.  ættar  (stelkaættarinnar)  og  taldar  eins  og  hér  2 
teg.  í  Fugl.,  sömu  tegundirnar,  en  2.  teg.  nefnd  stóri  spói  á 
íslenzku  (sbr.  stor(e)  Spove  á  dönsku,  storspove  á  norsku  ogr 
storspov  á  sænsku)  og  numenius  arcuatus  (L.)  á  latínu,  sbr. 
bls.  66  hér:  „Nefboginn  spói  (numenius  arquata").  ■ —  Svo  sem 
hér  (bls.  46,  4.  1.  a.  n.)  má  sjá,  hefir  Jónas  síðar  álitið,  að  þessi 
„nefbogni  spói"  væri  sennilega  sama  tegundin  og  numenius 
arcticus,  Briss.,  og  kallar  hann  því  „norðspóa".  —  „VIII.  kyn: 
Strandvepjur".  í  Fugl.  eru  þær  3  tegundir,  sem  Jónas  telur 
hér  til  þessa  kyns,  taldar  til  5.  ættkvíslar  3.  ættar,  og  e.  fr.  2 
aðrar;  kallast  þær  dílatíta  og  spóatíta,  og  ættkvíslin  títur;  3. 
teg.  hér  kallast  þar  á  latínu  tr.  canutus,  L.**)  —  Nafngjafar: 
„Illig.",  Johann  Karl  Wilhelm  Illiger,  þýzkur  náttúrufræðing- 
ur  (1775 — 1813);  „Temm.",  Konrad  Temminck,  hollenzkur  nátt- 
úrufræðingur  (1778 — 1858);  „Lac",  Bernard  Germain  Étienne 
de  la  Ville-sur  Illion,  greifi  af  Lacépéde,  frakkneskur  náttúru- 
fræðingur  og  stjórnmálamaður  (1756 — 1825);  „Briss."  og- 
„Lath.",  sbr.  bls.  41  og  44,  m.  aths. ;  „Briinn.",  Morten  Thrane 
Brunnich,  danskur  náttúrufræðingur  (1737 — 1827).  —  Bls.  47. 
„IX.  kyn:  Sanderlur"  er  6.  ættkvísl  3.  ættar  í  Fugl.,  og  „X.  kyn: 
Stelkar"  er  1.  ættkvísl,  enda  er  ættin  þar  kennd  við  þá;  „XI. 
kyn:    Jaðrekur",    er    „4.    ættkvísl    Jaðrakanar";    eru    nefndar    í 


*)    Svo   er   ætíð    stafað,    eftir   framburði,    en    réttara   myndi   að 
rita  spófar. 

**)  Það  mun  hafa  verið  Johann  Georg  Gmelin  yngri,  þýzkur 
ferðalangur  og  náttúrufræðingur  (1709 — 1755),  sem  nefndi  lóu- 
þrælinn  og"  rauðbrystinginn  þeim  latínunöfnum,  sem  Jónas  hefir 
(t.  alpina  og  t.  Islandica),  og  átti  Gmelin  þá  raunar  við  þessa 
fugla  í  sumarham  þeirra;  Linné  nefndi  þá  erolia  alpina  og  erolia 
(eða  einnig  tringa)    eanutus. 

Fugl.  2  tegundir,  sú  sem  Jónas  getur  um,  kölluð  flóajaðrakan, 
og  önnur,  kölluð  Lappajaðrakan  (1.  lapponica,  L.),  sem  náðst 
hefir  hér  einu  sinni  (1908).  Jaðrakaninn  er  oft  nefndur  hér  af 
alþýðu  jaðreka,  eins  og  Jónas  gerir.  Menn  hafa  ekki  þekkt  eða 
áttað  sig  á  hinu  forna  nafni.  í  fuglatali  í  Snorra-Eddu  er  hann 
nefndur  jaðrakárn;  ef  til  vill  er  það  nafnið  jaðrakan  breytt 
(svo  sem  til  skýringar),  en  það  nafn  afbakað  úr  hinu  keltneska 
fuglsheiti  adharcan,  svo  sem  Ben.  Gr.  hefir  bent  á  í  Vogelnamen 
og  ísl.  fuglatal.  —  „XII.  kyn"  er  í  Fugl.  1.  ættkvísl  af  2.  tett, 
snípuætt,  og  hrossagaukurinn  eina  tegundin,  sem  hér  er,  en  til 
2.  ættkvíslar  telst  þar  skógarsnípa  (sc.  rusticula),  sem  hér  hef- 
ir  nokkrum  sinnum  orðið  vart  við  um  og  einkum  eftir  síðustu 
aldamót.  —  „XIII.  kyn",  sem  Jónas  kallar  rellur  (sbr.  latn.  heit- 
ið),  er  í  Fugl.  2.  ættkvísl  6.  ættar,  vatnshænsnaættar,  sem  svo 
er  þar  nefnd,  og  „XIV.  kyn:  Sóthænur"  er  þar  „1.  ættkvísl. 
Blesendur"  sömu  ættar,  vatnshænan  (sóthænan,  sbr.  latn.  heit- 
ið)  kölluð  blesönd,  sem  mun  vera  hennar  algenga  heiti.  Til  3. 
ættkvíslar  telst  þar  sefhæna  (gallinula  chloropus,  L.),  sem  hér 
hefir  sézt  á  síðari  áratugum.  ■ —  „XV.  kyn:  Sundhanar"  verður 
svo  í  Fugl.  7.  ættkvísl  3.  ættar  af  vaðfuglunum,  kölluð  sundtít- 
ur;  tegundirnar  taldar  hinar  sömu.  Sbr.  e.  fr.  bls.  70  hér,  og  bls. 
72  og  75.  —  11.  1.,  „Leisl.",  Johann  Philipp  Leisler,  þýzkur  dýra- 
fræðingur  (d.  1813).  —  Bls.  48.  í  Fugl.  eru  þau  kyn  öll,  sem 
talin  eru  hér  á  þessari  bls.,  I. — III.  kyn  fyrstu  ættkvíslar  5.  ætt- 
stofns,  talin  til  1.  ættar,  máfaættar,  af  7.  ættbálki,  sundfugium, 
en  I.  kyn  er  þar  3.  ættkvísl  og  III.  kyn  1.  ættkvísl.  Af  I.  kyni  er 
þar  enn  talin  sú  eina  tegund,  sem  hér  er  talin,  en  kölluð  norræn 
kría,  og  á  latínu  st.  macrura,  Naum.  —  Af  II.  kyni  eru  taldar  í 
Fugl.  allar  þær  7  tegundir,  sem  hér  eru  nefndar,  og  4  að  auki, 
litli  svartbakur  (1.  fuscus,  L.),  silfurmáfur  (1.  argentatus,  Pont- 
opp.),  dvergmáfur  (1.  minutus)  og  þernumáfur  (1.  Sabinei).*) 
—  Af  III.  kyni  eru  taldar  sömu  4  tegundir  í  Fugl.  og  hér,  en 
2.  teg.  hér  er  nefnd  þar  stóri  kjói  (1.  pomatorhina),**)   3.  teg., 


*)  En  fiskimár  er  í  Fugl.  (og  víöar)  nefndur  stormmáfur, 
hláturmárinn  hettumáfur  og  snæmárinn  ísmáfur  (sbr.  dönsku  nöfn- 
in  Stormmaage,  Hættemaage  og  Ismaage).  —  Sbr.  e.  fr.  bls.  73 — 
75   hér. 

**)  Ef  til  vill  er  réttara  ao  rita  kjófi  en  kjói,  og  vlst  er  rétt- 
ara,  eftir  aldri  og  uppruna,  að  rita  már  en  máfur.  Sennilega  eru 
fuglaheitin  kría,  már  og  kjói  öll  hljóðnefni,  þ.  e.  myndutS  af  því, 
hvernig  þessir  fuglar  láta.  —  „pomarina"  (3.  1.  a.  n.)  mun  réttara 
að  rita  pomarhina,  sbr.  B.  Grönd.,  Verzeichniss  der  bisher  in  Is- 
land  beobachteten  Vögel  (1886)  —  sérprentun  úr  Ornis  — ,  bls. 
16  og  19. 

11* 

hin  algenga,  vætukjói,  og  4.  teg.  litli  kjói.  —  Jónas  hefir  ekki 
þekkt  neitt  sérstakt,  íslenzkt  nafn  á  2.  teg.  sinni,  1.  pomarhina, 
enda  mun  hann  vera  hér  sjaldséður  flækingur.  —  Danir  nefna 
skúminn  Storkjove  og  1.  pomarhina  Mellemkjove;  getur  það  villt, 
að  kalla  hann  stóra  kjóa.  Ef  til  vill  mætti  nefna  hann  norðkjóa 
(sbr.  norðspóa,  bls.  46,  og  norðbrúsa,  bls.  51,  og  e.  fr.  norska 
nafnið  á  honum,  polarjo).  —  4.  teg.  sína  kenndi  Jónas  (samkv. 
latínunafninu)  við  hinn  fræga,  frakkneska  náttúrufræðing, 
George  Louis  Leclerc  Buffon  (1707 — 1788) ;  ■ —  Jónas  ritar  „Buf- 
fonii",  en  aðrir  „Buffoni".  —  Bls.  49.  IV. — VI.  kyn  af  þessari 
sömu,  fyrstu,  ættkvísl  fyrsta  ættstofns  eru  í  Fugl.  talin  2.  ætt, 
fýlingaætt,  af  7.  ættbálki.  Er  þeirri  ætt  skipt  í  4  ættkvíslir,  3, 
er  svara  til  IV. — VI.  kyns  hér,  fýlinga,  skrofur  og  sjósvölur,  og 
enn  eina,  sem  kallast  albatrosar.  Fýllinn  er  eina  tegundin  af 
1.  ættkvíslinni  og  kallast  á  latínu  fulmarus  *)  glacialis.  —  Auk 
„stormsvölunnar",  sem  Jónas  nefnir,  er  í  Fugl.  talin  önnur  teg- 
und  til  sjósvalanna,  stóra  sjósvala  (procellaria  leucorrhoa,  Vi- 
eill.) ;  stormsvalan,  eða  vestanárinn  **)  hans  Jónasar,  er  í  Fugl. 
kölluð  litla  sjósvala.  —  Af  skrofum  eru  í  Fugl.  taldar  3  teg- 
undir,  auk  1.  teg.,  sem  kallast  þar  litla  skrofa,  og  2.  teg.,  stóru 
skrofu,  gráskrofa  (puffinus  griseus,  Gmel.),  sem  fuglafræðing- 
ur  einn  enskur  (Henry  H.  Slater)  sá  hér  á  Öxarfirði  1894.  — 
„Önnur  ættkvísl:  Gæsingjar  (lamellirostres)"  verður  í  fugl.: 
„4.  ætt.  Andaættin  (Anatidæ),  og  fyrsta  kynið,  sem  hér  er  tal- 
ið,  „VII.  kyn:  Svanir",  er  síðasta,  12.  ættkvíslin  þar;  en  „VIII. 
kyn:  Gæsir"  er  10.  og  11.  ættkvísl  þar;  teljast  1.  og  2.  teg.  til 
10.  ættkvíslar,  grágæsa,  og  4  aðrar  tegundir  að  auki,  akurgæs 
(a.  segetum,  Gmel.),  heiðagæs  (a.  brachyrhynchus,  Baill.),  litla 
blesgæs  (a.  erythropus,  L.)  og  snjógæs  (a.  hyperboreus,  Pall.) ; 
en  3.  og  4.  tegund  hér  teljast  til  11.  ættkvíslar,  helsingja,  og  ein 
enn,  rauðhelsingi  (bernicla  ruficollis,  Pall.),  sem  sézt  hefir  í 
hópum  norðanlands  nokkrum  sinnum  á  þessari  öld.  —  „IX.  kyn: 
Andir",  sem  Jónas  skiptir  í  4  deildir,  er  1. — 7.  ættkvísl  anda- 
ættarinnar  í  Fugl.  —  1.  teg.  hér  er  einnig  1.  teg.  1.  ættkvíslar 
þar  og  2.  teg.,  gráönd,  spjótönd  (á  þýzku  Spiessente,  dönsku 
Spidsand),  er  6.  teg.,  kallast  grafönd;  3.  teg.  hér  er  4.  teg.  sömu 
ættkvíslar  þar,  og  4.  teg.  hér  2.  teg.  þar,  5.  teg.  hér  7.  teg.  bar. 
—  Nafngjafar  á  49.  bls.:  „Vigors",  Nicolaus  Aylward  Vigors, 
enskur  fuglafræðingur  (d.  1840);  „Ray",  John  Ray,  enskur 
prestur    og    náttúrufræðingur    (1628 — 1705);    „Frisch",    Johann 


')   Búið   til  af  ísl.  oröinu  fúlmár. 
)    Sbr.   vestenvindsare  á  norsku. 

Leonhard    Frisch,    þýzkur    málfræðingur    og    náttúrufræðingur 
(1666 — 1743).  ■ —  Bls.  50.  1.  teg.  af  kaföndum  Jónasar,  bergönd 
(sbr.  Bjergand  á  dönsku,  bergand  á  norsku  og  sænsku)   er  einn- 
ig  1.  tegund  af  kaföndum  í  Fugl.,  2.  ættkvísl  af  andaættinni,  en 
kölluð   duggönd    (sbr.   dukand   á  norsku;    ísl.   heitið   afbökun   úr 
því).  2.  teg.,  hrafnsöndin  eða  sæorrinn  (sbr.  sjöorre  á  sænsku) 
er  í  Fugl.  talin  til  6.  ættkvíslar,  svartanda,  kölluð  oedemia  nigra, 
L.,   á  latínu;   til   sömu   ættkvísiar   er   þar   einnig  talin   korpönd 
(oed.  fusca,  L.),  sem  hefir  sést  hér  einu  sinni  (1931).  ■ —  En  auk 
bergandarinnar   („duggandar")   eru  í  Fugl.  taldar  3  aðrar  ieg- 
undir  til  kafanda,  skúfönd  (f.  cristata,  Leach),  hvíteygla  (f.  ny- 
roca,   Giildenst.)    og  skutulönd    (f.   ferina,  L.).  —   „Gjallandir". 
Þær  4  andategundir,  sem  Jónas  kallar   svo  hér,  tilheyra   3. — 5. 
ættkvísl  andaættarinnar  í  Fugl. ;  til  3.  ættkvíslar,  húsanda,  heyra 
báðar   fyrstu   tegundirnar,   en   hvor   hinna   til    sinnar   tegundar. 
1.  teg.,  húsönd,  gjallönd,  er  í  Fugl.  2.  teg.  húsanda,  nefnd  litla 
húsönd  (cl.  glaucion,  L.),  en  2.  teg.,  Barrows-öndin,  er  þar  nefnd 
Mývatns-húsönd   (cl.  Islandica,  Gmel.).  —  Straumöndin,  3.  teg., 
er  eina  tegundin,  sem  telst  til  4.  ættkvíslar  af  andaættinni;   er 
kölluð  á  latínu  cosmonetta  histrionica;  sama  er  að  segja  um  há- 
velluna,  sem  svo  er  nefnd,  4.  teg.  hér;  hún  er  eina  tegundin,  sem 
telst  til  5.  ættkvíslar  af  andaættinni.  —  Nafnið  „gjallönd"  er  ef- 
laust  myndað  af  Jónasi,  svo  sem  fleiri  fuglaheiti,  og  virðist  eiga 
vel  við  að  nota  það  um  1.  tegund   (cl.  glaucion),  en  sú  önd,  er 
hann  nefnir  „Barrows-önd"   (sbr.  latn.  nafnið  og  enska  nafnið, 
Barrow's  goldeneye),  heitir  húsönd  og  er  ástæðulaust  að  kenna 
hana   við    Barrow,    enda    hafa   fæstir   gert   það;    í    latínuheitum 
hefir  hún  af  flestum  og  með  réttu  verið  kennd  við  ísland   (ci. 
Islandica,  sbr.   Fugl.,  bls.   554 — 55).   Barrow  sá,  sem  hún  hefir 
verið  kennd  við  annars,  mun  vera  John  Barrow  yngri   (1808 — 
98),  enskur  ferðalangur,  er  kom  hingað  1834  (sbr.  Landfrs.,  III., 
223 — 24).  —  Nöfnin   „hávella"  og  „fóerla"    (eins  og  þessi  fugl 
hefir    stundum   eða   sums    staðar   verið    nefndur)    eru   sennilega 
afbakaðar    myndir    af    nafninu    haferla    (eldra    hafertla),    sbr. 
norska  heitið  havelle.  —  Sennilega  stendur  líkt  á  latínuheitinu 
„harelda",  sem  nokkrir  útlendir  fuglafræðingar,  er  hingað  komu, 
gáfu  henni.  —  Um  þessar  andategundir  sbr.  annars  bls.  73  og 
75  hér.  —  „D.  Æðarfuglar",  1.— 2.  teg.,  er  í  Fugl.  7.  ættkvísl 
andaættarinnar,  1. — 2.  teg.  —  „X.  kyn:   Toppandir"  er  í  Fugl. 
8.  ættkvísl  andaættarinnar  og  kallast  hún  þar  fiskiendur,  og  teg- 
undirnar  gulönd  og  toppönd  eins  og  hér.  —  9.  ættkvísl  andaætt- 
arinnar,  sem  nefnd  er  í  Fugl.,  er  gæsendur   (tadorna,  Leach) ; 
hafa  sézt  af  þeim  2  tegundir  hér,  brandgæs  (t.  cornuta,  L.)   og 

rauðönd  (t.  casarca,  L.).  —  „Þriðja  ættkvísl:  Alfitjungar  (toti- 
palmes)"  er  í  Fugl.  „3.  ætt.  Skarf  aættin" ;  „XI.  kyn:  Súlur"  er 
2.  ættkvísl  og  „XII.  kyn:  Skarfar"  (bls.  51,  efst)  er  1.  ættkvísl. 
■ —  1.  1.  a.  n.,  „s.  bassana"  ætti  að  vera  „s.  Bassana";  Bass  er 
klettur  við  Skotland  (Ben.  Grönd.,  Fuglatal,  bls.  44).  —  „Leach, 
11.  og  13.  1.  a.  n.,  er  William  Leach,  enskur  dýrafræðingur  (d. 
1836).  —  Bls.  51.  „Fjórða  ættkvísl:  Vélfætlur",  sem  Jónas  skipt- 
ir  hér  í  6  kyn  (XIII.— XVIII.  kyn),  skiptist  í  Fugl.  í  3  ættir, 
5. — 7.  ætt.  „XIII.  kyn:  Flórur"  er  þar  7.  ætt  (sundfuglanna), 
sefendur.  Jónas  hefir  hér  nefnt  2  tegundir,  sefönd,  er  hann  telur 
vera  þá  tegund,  er  nefnd  hafði  verið  podiceps  cornutus  á  latínu, 
og  flórgoða,  er  hann  taldi  vera  podiceps  arcticus,  Böie,  en  ekki 
podiceps  auritus,  Lath.,  sem  er  sama  tegundin  og  nefnd  hafði 
verið  podiceps  cornutus,  nefnilega  sefönd;  hafa  sumir  gert  2 
tegundir  úr  1,  seföndinni,  en  Jónas  virðist  ekki  gera  það.  í 
Fugl.  eru  einnig  nefndar  2  tegundir,  seföndin  (1.  teg.  Jónasar, 
pod.  auritus)  og  „stóra  sefönd"  (pod.  griseigena),  sem  sézt  hef- 
ir  hér  nokkrum  sinnum,  —  hvort  sem  Jónas  á  nú  við  hana  eða 
einhverja  enn  aðra  tegund  af  seföndum.  Hann  nefnir  þessa  teg- 
und  flórgoða;  það  nafn  mun  þó  hafa  verið  notað  hér  af  öðrum 
jafnan  um  seföndina.  —  „XIV.  kyn:  Lómar"  er  í  Fugl.  6.  ætt, 
og  taldar  til  hennar  sömu  tegundir  og  Jónas  nefnir,  en  norðbrús- 
inn  nefndur  litli  himbrimi;  er  þó  talinn  hafa  verið  nefndur  hér 
brúsi,  sem  er  gott  nafn,  en  þó  greinilegra  að  kalla  hann  norð- 
brúsa  (sbr.  latínuheitið)  af  því  að  himbriminn  hefir  stundum 
verið  nefndur  brúsi,  eins  og  Jónas  tekur  fram.  —  Um  nafnið 
himbrima  (sem  upprunalega  virðist  hafa  verið  imbri,  með  greini 
imbrinn,  sbr.  imbre  á  norsku)  sjá  Ben.  Grönd.  Vogelnamen,  bls. 
596,  og  Fuglatal,  bls.  52—54.  —  16.  1.,  „Brehm",  Christian  Lud- 
wig  Brehm,  þýzkur  prestur  og  fuglafræðingur  (1787 — 1864), 
faðir  hins  fræga  fuglafræðings,  Alfr.  Br.  (1829—84).  —  „XV. 
kyn:  Svartfuglar"  er  1.  ættkvísl  5.  ættar,  svartfuglaættarinnar, 
í  Fugl. ;  eru  taldar  þar  sömu  tegundir  og  hér,  og  með  sömu  heit- 
um,  en  2.  teg.,  hringvían,  sögð  vera  einungis  afbrigði  af  1.  teg., 
langvíu,  svo  sem  Jónas  áleit  í  rauninni  einnig,  sbr.  III.  b.,  bls. 
39,  7.  1.  a.  n.  —  „XVI.  kyn:  Haftyrðlar"  er  4.  ættkvísl  5.  ættar 
í  Fugl.;  er  ekki  um  nema  þessa  tegund  eina  að  ræða  af  þeirri 
ætt,  þá  sem  Jónas  nefnir.  Sama  máli  gegnir  um  „XVII.  kyn",*) 
sem  er  3.  ættkvísl  5.  ættar,  og  „XVIII.  kyn:   Álkur"   (bls.  52), 


*)  Orðið  „kyn"  hefir  óvart  fallið  úr  á  bls.  51,  2.  1.  a.  n.  — 
„Briinneehii",  6.  1.  a.  n.,  les  „Brúnnichii".  —  „Sabine",  Edward, 
var   enskur   herforingi    og   náttúrufræðingur    (1788 — 1883). 

sem  er  2.  ættkvísl  sömu  ættar.  —  Bls.  52,  2.  1.,  „Klumbunefja" 
er  oft  nefnd  „klumba"  (latnefni),  en  venjulega  álka.  —  3.  1., 
„Geirfugl";  hann  var  enn  lífs,  er  Jónas  skrifaði  fuglatal  sitt, 
en  árið  1844  var  síðasta  parið  drepið,  svo  kunnugt  sé  með  fullri 
vissu;  var  það  í  Eldey.  Talið  er,  að  geirfuglinn  hafi  að  síðustu 
átt  heima  á  Geirfuglaskerjum  fyrir  Reykjanesi,  en  að  þau  heim- 
kynni  hans  hafi  eyðilagzt  í  gosinu  þar  1830  (sbr.  IV.  b.,  bls.  169). 

—  Kristján  Guðmundsson  frá  Deild  á  Akranesi,  nú  skósmiður  í 
Reykjavík,  álítur,  að  stór  fugl,  er  hann  fór  höndum  um  einn  dag 
sumarið  1892  í  lóni  hjá  Knarrarnesi  á  Mýrum,  hafi  verið  geir- 
fugl,  en  Kristján  var  þá  drengur  og  sá  ekki  mynd  af  geirfugli 
fyr  en  löngu  síðar.  —  í  ehr.  af  skránni,  sem  er  á  bls.  52 — 53, 
vantar  15.  kyn  (og  nafnið  á  hinu  14.) ;  eru  síðan  næstu  7  kynin 
með  rangri  tölusetningu,  en  hún  verður  aftur  rétt  á  23.  kyni  og 
úr  því,  þar  eð  talan  XXII  er  ekki,  sett  við  neitt  kynið.  Eigi  að 
síður  er  tegundafjöldinn  talinn  hér  í  ehr.  samtals  101,  því  að 
taldar  eru  hér  3  tegundir  af  kaföndum,  en  þær  eru  ekki  fleiri 
en  2  (sbr.  bls.  50).  En  raunar  eru  tegundirnar  taldar  102  og 
kynin  55  í  sjálfu  f uglaheitinu ;  hefir  skotizt  yfir  að  telja  með  í 
skránni  7.  kyn  í  5.  ættstofni,  svanina,  en  af  þeim  er  vitanlega 
1  tegund  tilgreind  (á  bls.  49). 

Bls.  5U—70.  —  YFIRLIT  YFIR  FUGLANA  Á  ÍSLANDI. 

—  Frumpr.  í  Fjölni,  IX.,  58 — 72.  Hr.  það,  sem  þá  hefir  verið 
farið  eftir,  er  nú  ekki  til;  sennilega  hefir  það,  eða  þetta  yfirlit 
heilt,  náð  yfir  alla  íslenzka  fugla,  sem  Jónasi  voru  þá  kunnir 
(sbr.  bls.  58).  —  Fyrirlestur  þessi  er  frá  námsárum  Jónasar  og 
er  með  því  elzta,  sem  nú  er  kunnugt  um,  að  hann  hafi  samið  í 
náttúrufræði.  Sbr.  e.  fr.  bls.  LXX — LXXI  hér  að  framan.  — 
Ritgerð  þessi  var  gefin  út  á  ný,  ásamt  þýðingu  á  frakknesku,  í 
ritinu  Jónas  Hallgrímsson,  ses  travaux  zoologiques.  Traduction 
par  Léon  Olphe  Galliard  o.  s.  frv.  (Copenhague,  1890),  bls.  15 — 
43.  Mikinn  hluta  hennar  hafði  Theobald  Kriiper  birt  á  þýzku  í 
ritgerð  sinni  „Der  Myvatn  und  seine  Umgebung",  sem  kom  út  í 
tímaritinu  Naumannia,  Journal  fiir  Ornithologie,  vorzugsweise 
Europa's,  VII.  Jahrg.,  1857  (sbr.  Landfrs.  ísl.,  IV.,  215—16).  — 
Bls.  54,  19.  1.  a.  n,  „göðan",  les  „góðan".  —  Bls.  55,  3.-4.  L;  Ht 
Cuviers,  Le  régne  animal,  kom  fyrst  út  1817.  —  Bls.  59,  11. — 
12.  1.  eru  þannig  í  frumpr.,  en  á  milli  orðanna  „lifa  á"  og  „loxia 
serinus"  í  11.  1.  virðist  vanta  eitthvað  í,  og  e.  fr.  á  undan  setn- 
ingunni  „sem  þýzkir  kalla"  í  næstu  línu.  Mætti  geta  til,  að  orð- 
in  „litlu,  nefnilega"  vanti  í  á  fyrri  staðnum,  en  þýzka  heitið  á 
fuglinum,  „Girlitz"  (sbr.  Ben.  Grönd.,  Fuglatal,  bls.  37 — 38,  og 
Bj.  Sæm.,  Fuglarnir,  bls.  206),  á  síðari  staðnum.  Jónas  virðist 

hafa  byggt  þetta,  sem  hann  segir  um  „loxia  serinus"  á  því,  sem 
stendur  í  bók  Fr.  Fabers,  Prodromus  etc,  bls.  14,  en  síðar  þótti 
honum  mjög  vafasamt,  að  þessi  fugl  gæti  talizt  íslenzkur,  sbr.. 
bls.  71,  neðst.  —  Bls.  60.  Þetta  fuglatal  (á  bls.  60—70)  mætti 
bera  saman  við  það,  sem  hér1  er  á  undan  (á  bls.  40 — 52),  ásamt 
aths.  við  það.  —  5.  1.  a.  n.,  „hvíti  fálkinn"  o.  s.  frv.  Bj.  Sæm. 
telur  í  Fugl.,  bls.  271 — 72,  hvítfálkann,  er  hann  nefnir  öðru 
nafni  Grænlands-val,  vera  undirtegund  af  aðaltegundinni,  Norð- 
urlanda-valnum ;  segir  Bj.  Sæm.  að  hvíti  fálkinn  sé  varpfugl  á 
Norður-Grænlandi,  en  muni  víst  alltíður  gestur  hér  (sbr.  bls.  40, 
m.  aths.).  ■ —  3.  1.  a.  n.,  „Smyrill",  frumpr.  „Smirill",  sem  mun 
réttari  ritháttur,  þótt  hinn  sé  forn.  —  „dvergf álki" ;  Jónas  mun 
hafa  búið  til  það  nafn  (eftir  hinu  danska,  Dværgfalk),  en  ekki 
notað  það  síðan  eða  komið  því  á.  ■ —  Bls.  61,  3.  1.,  „Stjörnufálki",. 
sbr.  bls.  40,  1. — 3.  1.  a.  n.,  m.  aths.  —  Ben.  Grönd.  fullyrðir,  að 
Jónas  hafi  sjálfur  myndað  nafnið  (sbr.  Fuglatal,  bls.  34).  • — 
9.  1.,  „um  haustið";  18.  Sept.,  segir  Faber.  —  17.  1.,  „Trjáugla, 
brandugla";  Ben.  Grönd.  segir  (í  Fuglatali,  bls.  35),  að  Jónas 
hafi  líklega  búið  þessi  nöfn  til.  Þetta  er  sama  uglan,  sem  Jónas 
nefndi  síðar  skógaruglu  (ulula  brachyotos,  L.),  sjá  bls.  41,  m. 
aths.  —  20. — 23.  1.;  Ben.  Grönd.  telur  myndina  hjá  Eggert  og 
Bjarna  full-vel'  gerða  „til  þess,  að  menn  sjái,  að  það  á  að  vera 
kattugla  eða  snjóugla".  —  Báðar  tegundirnar  hafa  verið  nefnd- 
ar  kattuglur.  —  Víst  er  myndin  lík  snjóuglu,  einkum  að  því  er 
snertir  f  jaðratoppana  á  höfðinu;  en  þannig  er  þeirri  uglu  lýst, 
sem  segir  frá  í  ferðabók  Eggerts  og  Bjarna,  §  742  (bls.  705,. 
sem  myndin,  Tab.  XLVI,  á  við),  að  þar  virðist  átt  við  brand- 
uglu,  en  ekki  snjóuglu  (sbr.  Fugl.,  bls.  297).  —  5.  1.  a.  n.  „Klifr- 
arar"  o.  s.  frv.  Þessi  „Annar  hópur"  Jónasar  er  3.  settbálkur 
Bj.  Sæm.  í  Fugl.,  og  nefnir  hann  þar  á  bls.  259 — 67  2  fugla  af 
þessum  ættbálki,  sem  hér  hafi  fundizt  einu  sinni  eða  tvisvar 
hvor  um  sig,  gauk  (cuculus  canorus,  L.)  og  gauktítu  (iynx  tor- 
quilla,  L.).  —  2. — 3.  1.  a.  n.,  „skó-ausu",  les  „skóg-lausu".  ■ — 
Bls.  62.  „Kráka  —  Færeyja-hrafn"  o.  s.  frv.,  sbr.  bls.  42 — 43,  :n. 
aths.  —  8.  1.  a.  n.,  „Loxia  serinus"  o.  s.  frv.,  sbr.  bls.  59,  m.  nths. 
—  Bls.  63.  „Sportittlingur";*)  Jónas  kallar  hann  „Finna-titt- 
ling  á  bls.  44  og  mun  hafa  búið  til  bæði  heitin  sjálfur  eftir  iatn- 
esku  viðurnöfnunum,  calcarata  og  lapponica.  —  „  „máríatla";" 
nafnið  er  raunar  sama  og  hið  fyrra,  „Maríu-erla",  en  er  venju- 
legra  og  jafnframt  fornlegra;    Máría  var  hinn  forni  ritháttur 


*)    Hefir  sennilega  átt  at5  vera  „sporatittlingur"!  kann  aö  vera 
prentvilla    ein    í   Fjölni. 

og  framburður  nafnsins,  og  atla  er  sennilega  fyrir  artla,  sem 
gæti  verið  önnur  smækkunarmynd,  eða  afbökuð,  við  hliðina  á 
ertla,  af  arta,  en  það  nafn  finnst  meðal  fornra  fuglaheita  (í 
Snorra-Eddu).  —  Bls.  64,  8.  1.,  „fljúgi  undir  ærnar";  þegar  þær 
fengu  júfurbólgu,  var  sagt,  að  „flogið  hefði  undir  þær"  (sbr. 
Jónas  Jónasson,  íslenzkir  þjóðhættir,  Rv.  1934,  bls.  172).  — 
Bls.  65,  1.  1.,  „Norðurálfu-rjúpan"  o.  s.  frv.  Rjúpan,  sem  er  hér 
á  landi,  er  eins  konar  fjallarjúpa,  en  í  Noregi  er  (auk  fjalla- 
rjúpu)  önnur  stærri,  dalarjúpa,  og  á  Skotlandi  er  enn  ein  teg- 
und,  Skotarjúpa  (lagopus  Scoticus,  Lath.).  —  Bls.  66,  3.  1.  a.  n., 
„Nefboginn  spói"  er  ekki  nefndur  svo  í  fuglatalinu  hér  fyrir 
framan;  en  Bj.  Sæm.  hefir  hann  í  Fugl.,  sjá  bls.  355 — 58;  er 
áflogakraginn  eina  tegundin  af  þeirri  ættkvísl,  2.  ættkvísl  stelka- 
ættar,  sem  við  hann  er  kennd.  —  Bls.  69,  2. — 3.  1.,  „með  vængj- 
unum";  það  er  nú  almennt  álitið,  að  hrossagaukurinn  hneggi 
með  stélinu;  sbr.  Fugl.,  bls.  345.  —  7.  1.,  „hneggjar  hann  þá 
aldrei";  um  kvöldið  29.  Júlí  1933  sá  útgef.  hrossagauk  á  flugi 
austur  í  Landbroti  og  heyrði  hann  þá  hneggja  margsinnis.  — 
Bls.  70,  nmgr.  Ben.  Grönd.  staðhæfir  í  fuglatali  sínu  í  Ornis 
(Verzeichniss  o.  s.  frv.),  bls.  18,  að  Jónas  hafi  myndað  nafnið 
Þórs-hani,  en  það  er  ólíklegt  af  því,  er  hann  segir  hér,  og  r>vo 
hinu,  að  hann  notar  það  ekki  hér  sjálfur;  síðar  hefir  hann  tekið 
það  upp,  sjá  bls.  47.  —  Hann  hefir  einnig  síðar  komizt  á  þá 
skoðun,  að  þessi  fugl  væri  hér  ekki  svo  sjaldgæfur,  sbr.  bls.  72 
og  75.  Hann  kemur  hér  við  á  ferðum  sínum  til  Grænlands  og  frá, 
og  verpir  hér  stundum;  sbr.  Fugl.,  bls.  397 — 98.  —  19.  1.,  „Þriðji 
—  14";  í  frumpr.  „13",  og  „40"  samtals,  í  22.  1.,  en  taldar  eru 
upp  14  í  fuglatalinu  og  er  hér  lagfært  samkvæmt  því.  ■ —  Á  bls. 
59,^  15. — 16.  1.,  segir  höf .,  að  náðst  hafi  87  eða  88  fuglategundir 
á  íslandi,  o.  s.  frv.,  og  má  gera  ráð  fyrir,  að  hann  hafi  gert 
nokkra  grein  fyrir  þeim  öllum,  þ.  e.  46  eða  47  tegundum  í  6.  hóp, 
sundfuglunum.  í  fuglatalinu  hér  á  undan  þessu  gerir  hann  grein 
fyrir  (á  bls.  48 — 52)  52  tegundum  af  sundfuglum.  í  þessu  yfir- 
liti,  fyrirlestrinum,  hefir  hann  sennilega  ekki  tilgreint  þessar 
6  tegundir:  Fiskimár,  snæmár,  hláturmár,  (norð-)kjói  (1.  po- 
marhina),  Buffonskjói  (litli-kjói)  og  norðbrúsi  (sbr.  bls.  48 
og  51). 

Bls.  71—76.  —  ORNITOLOGISKE  BEMÆRKNINGER 
O.  S.  FRV.  —  Þessar  athugasemdir  eru  í  tvennu  lagi;  hinar 
fyrri,  á  bls.  71 — 74,  eru  til  í  ehr.,  skrifaðar  á  hvít  milliblöð  í 
eintak  Jónasar  af  bók  Fabers,  og  er  það  nú  nr.  7  í  8  bl.  br.  í  hrs. 
Bmf.,  en  hinar  síðari,  bls.  74 — 75,  eru  í  Add.  306,  fol.  í  hrs. 
Hafnar-háskóla,  aftast,  bls.  174 — 76,  og  eru  þær  að  mestu  sama 

efnis  og  hinar  fyrri.  Viðbótin  á  bls.  75 — 76  er  eftir  ehr.  í  vasa- 
kverinu  frá  1840 (—41).  —  Bls.  71.  „Falco  albicilla"  o.  s.  frv., 
sbr.  1.  aths.  á  bls.  74,  og  e.  fr.  það,  sem  segir  á  bls.  41,  m.  aths., 
og  60  um  erni.  Nú  eru  ernir  orðnir  hér  sjaldgæfir  (sbr.  Bj. 
Sæm.,  Fugl.,  bls.  290,  —  og  Zool.  Medd.,  bls.  47 — 51,  ásamt  rit- 
gjörðum  P.  Nielsens,  sem  þar  er  getið) ;  sjást  ekki  aðrir  en  þeir, 
sem  tilheyra  þessari  tegund,  f.  v.  haliaetus  albicilla,  enda  hefir 
í  rauninni  aldrei  verið  um  aðra  arnartegund  að  ræða  hér.  ■ — 
Fiskiörn  eða  gjóður,  sem  kvað  hafa  sézt  hér  tvisvar  fyrir  fám 
árum,  tiiheyrir  annari  ættkvísl  en  hafernir  (sbr.  Fugl.,  bls.  290 
—94).  —  „Strix"  o.  s.  frv.,  sbr.  bls.  41—42  og  e.  fr.  bls.  74.  — 
„Corvus  monedula",  sbr.  bls.  42( — 3),  m.  aths. ;  Jónas  hefir  ekki 
tilgreint  þessa  tegund,  litlu-kráku  í  fuglatali  sínu.  —  „L.  seri- 
nus",  sbr.  bls.  44  og  59,  m.  aths.  —  Bls.  72.  „Anthus"  o.  s.  frv., 
sbr.  bls.  44  (og  74).  —  „Hirundo"  o.  s.  frv.;  „cypselus  apus" 
kallast  að  vísu  múrsvala,  en  tilheyrir  samt  ekki  svölum  (nú), 
heldur  öðrum  undirættbálki  af  spörf ugla-ættbálkinum ;  svölur 
tilheyra  (í  Fugl.)  6.  ætt  af  1.  undirættbálki,  söngfuglum,  en 
múrsvala  4.  ætt  af  2.  undirættbálki,  skríkifuglum.  Jónas  hefir 
ekki  tilgreint  þennan  fugl,  múrsvöluna,  í  fuglatölum  sínum,  en 
Bj.  Sæm.  í  Fugl.,  sbr.  bls.  246—50.  —  „Charadrius"  o.  s.  frv., 
sbr.  bls.  45,  m.  aths.  (og  bls.  74 — 5).  —  „Tringa"  o.  s.  frv. ;  Jón- 
as  á  hér  sennilega  við  tr.  subarcuata,  4.  teg.  5.  ættkvíslar  af 
stelkaættinni,  sbr.  Fugl.,  bls.  383 — 85  (spóatíta).  —  8.  1.  a.  n., 
„20  Stykker",  sbr.  bls.  75,  5.  1.  —  5.  1.  a.  n.,  „1837,  den  6.  Juni"; 
dagbók  Jónasar  fyrir  þennan  dag  er  í  III.  b.,  bls.  38 — 39.  — 
Bls.  73.  „Anas  spectabilis",  sbr.  bls.  50,  9. — 10.  1.  a.  n.,  og  FugL, 
bls.  583 — 86  (kongsæður,  æðarkongur).  —  „Anas  glacialis"  o.  s. 
frv.,  sbr.  bls.  75  (9.)  og  bls.  50,  m.  aths.  —  „Anas  segetum"; 
rétt:  „Anser  segetum".  —  4.  1.  a.  n.,  „K0bmand  Siemsen",  Carl 
Franz  Siemsen  í  Reykjavík.  —  Bls.  73 — 74.  Um  þessar  máva- 
tegundir  sbr.  bls.  48.  —  Bls.  74,  10.— 11.  1.,  „en  3.  Art"  o.  s.  :crv., 
sbr.  bls.  71,  m.  aths.  Ef  til  vill  á  Jónas  hér  við  fiskiörn.  —  19.  )., 
„to  Arter  af  Ugleslægten",  sbr.  bls.  41 — 2  og  61,  m.  aths.;  nú 
eru  taldar  3  tegundir.  —  22.  1.,  „anthus"  o.  s.  frv.,  sjá  bls.  72, 
m.  aths.  —  8.  1.  a.  n.,  „Slægten  turdus",  sbr.  bls.  43,  m.  aths.; 
„merula"  er  kolþröstur  (svartþröstur) ;  auk  hans  og  hins  venju- 
lega  skógarþrastar  er  nú  talinn  hér  gráþröstur  (t.  pilaris,  L.) ; 
á  Jónas  sennilega  við  hann  (auk  kolþrastar).  —  5.  1.  a.  n.,  „flere 
Arter"  o.  s.  frv.;  að  vísu  þekkjast  9  tegundir  af  þröstum  á  Norð- 
urlöndum  (og  um  200  alls  í  heiminum,  sbr.  Fugl.,  bls.  124),  en 
ólíklegt  er  samt,  að  Abel  hafi  skotið  fleiri  tegundir  en  þessar  3, 
sem  nú  var  getið,  en  allar  hafa  þær  hittzt  á  Vestmannaeyjum, 

sbr.  Bj.  Sæm.,  Zool.  Meddel.,  bls.  26—29.  —  Bls.  75,  5.  1.,  „i  en 
af  to  Dage  16  Stykker"  o.  s.  frv.',  sbr.  bls.  72,  8.— 10.  1.  a.  n., 

„om  Foraaret;  1841 over  20  Stykker".  —  14.  1.,  „to  Ar- 

ter"  o.  s.  frv.,  sbr.  bls.  50,  15.— 16.  1.  —  Til  „hávellanna"  (haf- 
erlanna)  telst  að  eins  1  tegund  (sjá  Fugl.,  bls.  564).  —  17.  1., 
„det  uafgjorte  Sp0rgsmaal  om  Slægten  Carbo"  o.  s.  frv.,  senni- 
lega  það,  hvort  carbo  cristatus  væri  sérstök  tegund,  eða  önnur 
en  carbo  graculus.  Faber  hafði  sýnt  fram  á  (bls.  53 — 4),  að 
carbo  cristatus  væri  carbo  graculus  í  vetrarham.  Hér  eru  ein- 
xmgis  tvær  skarfategundir,  dílaskarfur  og  toppskarfur,  sbr.  bls. 
51,  og  kemur  víst  öllum  fuglafræðingum  saman  um  það,  þótt 
ósamræmi  sé  í  latnesku  nafngjöfinni;  Sven  Nilsson  nefndi  þá 
phalacrocorax  carbo  og  ph.  cristatus,  sbr.  bls.  51;  e.  fr.  Fugla- 
tal  Ben.  Grönd.,  bls.  43 — 4.  —  Phalacrocorax  er  hið  forngríska 
nafn  á  skarfi;  orðið  carbo  er  rangur  tilbúningur  frá  síðari  tím- 
um,  myndaður  af  þýzka  nafninu  Scharbe  (þ.  e.  skarfur),  og 
hefði  því  fremur  átt  að  vera  scarbo;  á  ekkert  skylt  við  latneska 
orðið  carbo  (viðarkolamoli).  Ph.  cristatus  er  útlegging  af  orð- 
inu  toppskarfur;  crista  er  toppur,  fjaðraskúfur.  —  19. — 20.  1., 
„drúði  er  vist  nok  thalassadroma" ;  á  það  hafa  einnig  aðrir 
náttúrufræðingar  fallizt,  en  þó  er  það  ekki  fullvíst;  sbr.  Bj. 
Sæm.,  Fuglarnir,  bls.  497 — 98,  nm.  —  Það  mun  í  rauninni  óvíst, 
að  „drúði"  sé  nafn  á  nokkrum  fugli;  sennilega  er  orðið  líkrar 
merkingar  (að  sumu  leyti)  og  hið  þýzka  og  danska  orð  Drude, 
þótt  það  sé  að  vísu  notað  um  kvenlegar  verur,  —  dularfullar 
eða  yfirnáttúrlegar,  með  fugls-líki  eða  -ham,  eins  konar  huldu- 
meyjar;  síðar  var  orðið  einnig  notað  um  galdrakonur  og  kveld- 
riður  og  jafnframt,  og  einkum  enn  síðar,  um  aðrar  illar  kven- 
sniftir,  eða  í  lastmælum  um  stúlkur.  Það  er  ekki  líklegt,  að  orð- 
ið  „drúði"  sé  gömul  og  góð  íslenzka,  þótt  einhverjir  menn  í  Ólafs- 
firði  hafi  sagt  Nic.  Mohr,  að  einhverjir  karlar  þar  hafi  kveðið 
svo  að  orði,  þegar  þeir  sáu  eða  heyrðu  getið  um  einhvern  ókunn- 
an,  svartan  fugl,  sem  væri  á  flugi  yfir  sjónum  á  kvöldin,  að  það 
væri  „drúði".  —  Bls.  76,  7.  I.,  „Underhals  og  Forbryst  graalig- 
hvide";  fuglinn  eðlilega  í  vetrarham. 

Bls.  76—81.  —  OM  DE  ALMINDELIGE  BETINGELSER 
FOR  VANDDYRENES  LIV.  —  Ehr.  (á  4  kvartörkum)  í  K.  G. 
31  a.  Þetta  er  því  miður  að  eins  upphafið  eða  fyrri  hlutinn  af 
grein  um  mjög  merkilegt  mál.  Jónas  hefir  ætlað  að  rita  um  4 
aðalatriði,  er  hér  koma  til  greina,  sbr.  bls.  77,  en  þetta  er  ein- 
ungis  um  2  hin  fyrstu.  —  Sennilega  hefir  hann  ætlað  að  birta 
ritgerðina  í  Naturhistorisk  Tidsskrift  (Kr0yers). 

Bls.    81—93.    —    AF     EÐLISHÁTTUM     FISKANNA.    — 

Frumpr.  í  Fjölni,  II.,  2,  bls.  3 — 14.  —  Cuvier  dó  1832,  eins  og 
hér  segir  í  innganginum,  en  ekki  1831,  eins  og  stendur  í  frumpr. ; 
fæðingardagur  hans  var  23.  Ágúst,  en  ártíð  13.  Maí.  Hann  hafði 
ekki  lokið  við  fiskafræði  sína  áður  en  hann  dó,  og  var  henni  lok- 
ið  af  öðrum  manni,  sem  unnið  hafði  nokkuð  að  henni  með  hon- 
um;  I.  bindi  kom  út  í  Paris  1828,  og  er  þessi  kafli  á  bls.  271 — 
85,  í  2.  bók.  —  Aðgreining  hans  á  dýrunum  í  4  höfuðgreinir 
hefir  ekki  getað  staðið  allsendis  óröskuð  þau  hundrað  ár,  sem 
síðan  eru  liðin;  höfuðgreinarnar  eru  orðnar  meira  en  helmingi 
fleiri,  því  að  sumum  þeirra  fjögurra,  er  Cuvier  nefndi  svo,  hef- 
ir  verið  skipt,  einkum  liðdýrunum  og  skádýrunum.  —  Þessi  rit- 
gerð  var  gefin  út  á  ný,  ásamt  tilsvarandi  kafla  úr  bók  Cuviers 
á  frummálinu,  í  Travaux  zoologiques,  bls.  44 — 63.  —  Bls.  87. 
Fiskar  þeir,  sem  nefndir  eru  blágóma  og  berhryggur  í  5. — 6.  1. 
og  nm.,  heita  annars  skötuselur  (sbr.  bls.  100)   og  hrökkáll. 

Bls.  93—95.  —  SPURT  UM  FISKIVEIÐAR.  —  Prentað 
hér  eftir  „Ljóðmæli  og  önnur  rit",  bls.  376 — 78,  en  þar  eftir 
uppskrift  Páls  Melsteds  sagnfræðings  af  frumprentuðu  eintaki 
af  þessum  fyrirspurnum  eða  erindi,  sem  Jónas  hefir  sent  hon- 
um  og  ýmsum  öðrum.  Sú  uppskrift  Páls  er  nú  í  nr.  13  í  abr.  í 
hrs.  Bmf.  Hefir  hann  ritað  á  hana:  Skrifað  í  Júlí  1882  eftir 
prentuðu,  lausu  blaði,  er  eg  á  frá  dögum  Jónasar.  Blaðið  prent- 
að  í  Viðey,  því  þá  var  ekki  prentsmiðja  í  Reykjavík.  —  Sbr.  II. 
b.,  bls.  138,  2.  1.  —  Viðaukinn  á  bls.  95  er  eftir  ehr.  í  nr.  27  í 
4  bl.  br.  í  hrs.  Bmf.,  á  kápu  dagbókar  nr.  2;  að  sjálfsögðu  hefir 
Jónas  sent  spurningablaðið  ýmsum  fleiri  en  þeim  12,  sem  þar 
eru  nefndir,  sbr.  II.  b.,  bls.  110  og  126.  —  Sjá  að  öðru  leyti  bls. 
CVIII,  CXXIX  og  CXXXIII— IV. 

Bls.  96—112.  —  ÍSLENZK  DÝR.  Þriðji  flokkur:  Fiskar 
(pisces).  —  Sbr.  bls.  3 — 17  og  40 — 53.  Myndar  þetta  framhald 
af  því,  sem  þar  er  um  íslenzk  spendýr  og  íslenzka  fugla.  Ehr.  er 
í  nr.  27  í  4  bl.  br.  í  hrs.  Bmf.  Er  það  allvandað  handrit,  ef  til 
vill  hreinrituð  uppskrift,  með  líkum  frágangi  og  upphafið,  sem 
þar  er,  af  fuglatalinu.  Sennilega  ætlað  í  íslandslýsing  Bók- 
menntafélagsins.  —  Aftan-við  þetta  hr.  er  stutt  og  óvandlega 
rituð  skrá  um  íslenzka  fiska;  hún  er  með  latínskum  og  íslenzk- 
um  nöfnum;  er  2V2  bls.  á  smáörk.  —  Innan-á  kápunni  á  dag- 
bókinni  frá  byrjun  ársins  1841,  sem  er  einnig  í  nr.  27  í  4  bl.  br. 
í  hrs.  Bmf.,  er  e.  fr.  stutt  og  óvandleg  skrá  yfir  nokkra  íslenzka 
fiska,  með  latneskum  og  íslenzkum  nöfnum.  Er  ekki  ástæða  til 
að  birta  þessar  smáskrár  hér.  —  Á  einni  bls.  í  vasakverinu  nr.  8 
í  8  bl.  br.  í  hrs.  Bmf.,  sem  fuglatalið  o.  fl.  er  í,  er  óvandlega  rit- 
að  upphaf  fiskatals,  ehr.,  og  er  það  á  þessa  leið:   III.  flokkur. 

Fiskar.  A.  Beinfiskar  (pisces  osteopterygii).  I.  stofn  (divisio). 
Mjúkuggar  (malacopterygii).  Með  liðuðum  uggaleggjum,  og 
flestum  klofnum.  I.  grein  (ordo).  Kviðuggarnir  sitja  aftar  en 
eyruggarnir.  1.  ætt  (familia).  Silungaættin  (salmonacei).  Fremri 
bakugginn  leggjaður,  en  hinn  aftari  lítill  spikuggi.  1.  Silunga- 
kyn  (salmo,  Artedi).  Lax  (salmo  salar,  Linn.).  ■ —  Er  þetta  skrif- 
að  skipulega,  en  ekki  svo  sem  hér  er  prentað. 

Það  er  ástæða  til  að  gera  samanburð  á  þessu  fiskatali  Jón- 
asar  og  hinu  fullkomnasta  íslenzka  fiskatali,  sem  gert  hefir  ver- 
ið  síðan,  nefnilega  í  riti  Bjarna  Sæmundssonar,  Fiskarnir,  Rvík 
1926.  —  Jónas  skiptir  íslenzkum  fiskum  í  tvær  deildir  (ættbálka), 
beinfiska  og  brjóstfiska,  en  Bj.  Sæm.  í  4  ættbálka,  auk  beinfiska 
og  brjóstfiska,  sem  eru  1.  og  3.  ættbálkur,  telur  hann  gljáfiska, 
styrjuætt,  sem  2.  ættbálk,  og  hringmunna,  steinsuguætt,  sem 
4.  ættbálk;  Jónas  telur  þær  ættir  sem  1.  og  4.  ætt  af  2.  deild 
(ættbálki),  brjóskfiskunum.  Hann  skiptir  beinfiskum  í  2  ætt- 
stofna,  broddugga  og  mjúkugga;  hinum  fyrri  skiptir  hann  í  6 
ættir,  aborra,  sæhana,  makrílinga,  bandfiska,  sæúlfa  og  sædyfli, 
en  hinum  síðari  skiptir  hann  fyrst  í  2  sveitir,  kviðfætlinga  og 
kverkf ætlinga ;  telur  3  ættir  í  hinni  fyrri,  geddur,  silungaætt  og 
síldfiska,  og  3  í  hinni  síðari,  þorskaætt,  flyðrur  og  skjaldfiska. 
Brjóskfiskunum  skiptir  hann  að  eins  í  4  ættir,  styrjunga  (þ.  e. 
styrjan),  háskerðinga,  skötur  og  totunga  (þ.  e.  steinsugan).  Bj. 
Sæm.  skiptir  beinfiskunum  í  4  undirættbálka,  broddgeislunga, 
liðgeislunga,  fastkjálka  og  skúftálkna,  og  báðum  hinum  fyrri 
skiptir  hann  e.  fr.  í  2  deildir  hvorum,  broddgeislungunum  í  eigin- 
lega  broddgeislunga  og  hálfbroddgeislunga,  og  liðgeislungunum 
eftir  því,  hvort  þeir  eru  með  lokaðan  eða  opinn  sundmaga; 
brjóskfiskunum  skiptir  hann  í  2  undirættbálka,  háketti  og  þver- 
munna,  og  hinum  síðari  þeirra  í  2  deildir,  háfiska  og  skötur. 

Því  næst  skal  tekin  fyrir  hver  einstök  ætt  og  kyn.  —  Bls. 
96.  „Aborrar".  Bj.  Sæm.  telur  þá  ekki  íslenzka.  ■ —  „Geirnefur 
(sphyræna)";  sá  fiskur  mun  ekki  hafa  hittzt  hér  við  land.  Nafn- 
ið  er  villandi  á  þessum  fiski,  því  að  aðrir  fiskar  eiga  það,  sbr. 
bls.  101.  —  Bls.  97.  „Geirsíli";  Bj.  Sæm.  telur  tvær  tegundir,  af 
þeim,  litla  og  stóra  geirsíli  (bls.  393 — 96),  til  2.  ættkvíslar  af 
laxsíldaætt,  sem  er  3.  ætt  2.  deildar  2.  undirættbálks  beinfisk- 
anna.  Jónas  þekkir  stóra  geirsíli,  og  það  eintak,  sem  hann  getur 
um,  mun  vera  hið  sama  og  Bj.  Sæm.  segir,  að  fundizt  hafi  í  nánd 
við  Reykjavík  1833  og  verið  sent  til  Kaupmannahafnar.  —  „Sæ- 
hani";  Ben.  Grönd.  og  Bj.  Sæm.  nefna  hann  urrara;  telur  Bj. 
Sæm.  þá  tegund  eina  8.  ættkvísl  af  marhnútaættinni  (bls.  115 — 
18),  en  hún  er  2.  ætt  af  eiginlegum  broddgeislungum.  —  Mar- 

hnúturinn  er  1.  ættkvíslin,  og  telur  Bj.  Sæm.  2  tegundir  af  hon- 
um  (bls.  97 — 103).  —  Broddamúsin  er  7.  ættkvísl,  ásamt  annari 
tegund,  áttstrending  (bls.  111 — 15) ;  en  karfinn  1.  ættkvísl  1. 
ættar;  Bj.  Sæm.  kallar  tegundirnar  stóra  og  litla  karfa  (bls. 
91 — 97).  —  Bls.  98.  „Hornsíli"  er  1.  ættkvísl  6.  ættar  af  sömu 
deild,  eiginlegum  broddgeislungum ;  7.  ætt  nefnir  Bj.  Sæm. 
makrílaætt,  en  til  þeirrar  ættar  telur  hann  þó  ekki  þá  3  fiska,. 
sem  Jónas  telur  hér  til  3.  ættar;  broddabakur  er  af  6.  ætt  2. 
deildar  broddgeislunga  (bls.  206 — 8),  brynstirtla  af  1.  ættkvísl 
10.  ættar  1.  deildar,  og  eru  ættirnar  kenndar  við  þessa  fiska 
(bls.  148 — 49),  en  guðlax  telur  Bj.  Sæm.  af  2.  ættkvísl  5.  ættar 
af  1.  deild.  —  13.  1.  „Þorleifur  Jónsson",  sami,  sem  nefndur  er 
á  bls.  97,  neðst,  og  í  III.  b.,  bls.  126;  hann  var  skipstjóri,  kaup- 
maður  og  bóndi  á  Bíldudal  (oft  kallaður  og  skrifaður  Johnsen) ; 
hann  var  stjúpi  Árna  Thorlaciusar  í  Stykkishólmi,  átti  Guðrúnu, 
móður  Árna,  Oddsdóttur,  ekkju  Ólafs  kaupmanns  Thorlaciusar 
á  Bíldudal.  —  Orðatiltækin  „heima  á  íslandi"  (9.  1.)  og  „þar  í 
hafinu"  (19.  1.),  o.  fl.  orðatiltæki  í  þessu  fiskatali,  benda  til,  að 
það  sé  samið  erlendis,  þ.  e.  í  Danmörku.  —  „Fjórða  ætt"  er  1. 
ætt  2.  deildar  broddgeislunganna.  —  Nafnið  „vogmeri"  er  af- 
bakað  úr  nafninu  vogmær,  eins  og  Bj.  Sæm.  tekur  fram.  — 
„Val."  (4.  1.  a.  n.),  Achille  Valenciennes  (1794 — 1864),  prófessor 
í  dýrafræði  í  París.  —  Bls.  99.  „Sæúlfur" ;  svo  nef nir  Jónas  ætt- 
ina;  Bj.  Sæm.  nefnir  hana  steinbítsætt,  2.  ætt  af  2.  deild  brodd- 
geislunga,  en  1.  ættkvísl  þeirrar  ættar  nefnir  Bj.  Sæm.  sæúlfa 
og  telur  til  þeirrar  ættkvíslar  þær  tegundir,  sem  Jónas  telur  hér 
til  III.  kyns;  til  2.  ættkvíslar  telur  Bj.  Sæm.  skerjasteinbít,  I. 
kyn,  og  til  3.  ættkvíslar  hvessing,  sem  hann  nefnir  mjóna  (sbr.. 
bls.  160 — 74).  —  Latnesku  heitin  eru  önnur  á  þessum  og  fleiri 
tegundum  hjá  Bj.  Sæm.  en  hjá  Jónasi.  —  Blágóma  er  sami  fisk- 
ur  og  nefndur  var  úlfsteinbítur.  Jónas  telur  sig  (einan)  hafa 
gefið  honum  latneska  nafnið,  sbr.  einnig  II.  b.,  bls.  75,  m.  aths., 
þar  sem  hann  skrifar  um  þetta  eintak,  sem  hann  kveðst  hafa 
fengið  „sunnan  frá  Vogunum  eða  Njarðvíkum";  hann  fékk  það 
frá  Höskuldarkoti  hjá  Ytri-Njarðvík,  sbr.  II.  b.,  bls.  109,  og 
III.  b.,  bls.  134,  m.  aths.,  og  e.  fr.  bls.  115—16  hér.  —  Hann  hef- 
ir  verið  búinn  að  fá  ranga  lýsing  af  blágómunni  og  því  ekki  trú- 
að,  að  þessi  fiskur  frá  Höskuldarkoti  væri  blágóma,  eins  og  hon- 
um  var  þó  sagt,  en  hann  þóttist  sjá,  að  þetta  væri  sami  fiskur- 
inn,  og  lýst  hafði  verið  fyrir  honum  sem  úlfsteinbít.  —  Blá- 
kjaftan  (motella  Cimbria)  er  nefnd  blágóma  á  Vestfjörðum  og 
kann  það  að  hafa  valdið  nokkru  um,  því  að  Jónas  virðist  ekki 
hafa  þekkt  hana   (hér  við  land) ;  hún  er  náskyld  sæveslu,  sem 

hann  nefnir  á  bls.  106  (sbr.  Bj.  Sæm.,  Fisk.,  bls.  280—81).*)  — 
14.  1.,  „markið  hvata",  þ.  e.  kynferðismerkið  c?  •  —  Bls.  100. 
„Sædyfli";  Bj.  Sæm.  nefnir  ættina,  sem  er  5.  ætt  af  sömu  deild, 
skötuselsætt,  skiptir  henni  í  3  ættkvíslir  og  nefnir  þá  3.  sædyfli, 
en  hina  fyrstu,  sem  hann  telur  skötuselinn  til,  kjaftagelgjur 
(bls.  194—206).  —  Bls.  101.  „Geirnefur,  geirnyt";  fyrra  nafnið 
er  hið  rétta  nafn  á  þeim  fiski,  sem  Jónas  á  við,  en  geirnyt  er 
annar  fiskur,  sá  sem  Jónas  nefnir  hafmús  (sjá  bls.  111,  efst), 
enda  hefir  honum  verið  kunnugt  um  það  (sjá  bls.  112).  Geir- 
nytin  heitir  ekki  „hemirhamphus"  á  latínu  (sbr.  1.  og  7.  1.),  held- 
ur  er  það  annar  fiskur,  er  svo  heitir  nú.  Geirnefurinn,  sem  Jón- 
as  á  við  og  nefnir  öðru  nafni  geirnyt,  heitir  scomberox  saurus 
á  latínu;  en  Bj.  Sæm.  skýrir  svo  frá,  að  nafnið  hemirhamphus 
hafi  einu  sinni  verið  „látið  tákna  eitt  þroskastig  hornfisksins" 
(sbr.  bls.  333  og  336);  því  hefir  Jónas  sett  þetta  latínska  nafn 
við  þennan  geirnef,  sem  hann  vill  kalla  geirnyt;  sbr.  næstu  teg- 
und,  hornfisk,  sem  hann  kallar  einnig  geirnef,  öðru  nafni.  Bj. 
Sæm.  telur  geirnefinn  til  l.ættkvíslar,  en  hornfiskinn  til  2.  ætt- 
kvíslar  af  geirnefsætt,  6.  ætt  1.  deildar  af  liðgeislungum.  Horn- 
fiskjar  verður  hér  nú  aldrei  vart,  en  geirnefur  finnst  hér  stöku 
sinnum.  —  Bls.  102.  Bj.  Sæm.  nefnir  silungaættina  laxaætt  og 
telur  hana  1.  ætt  2.  deildar  liðgeislunga.  Hann  skiptir  henni  líkt 
og  Jónas,  í  2  ættkvíslir,  laxa  og  loðsíli;  til  1.  ættkvíslar  telur 
hann  3  tegundir,  lax,  urriða  og  fjallbleikju,  sem  svara  til  1.,  3. 
og  helzt  6.  tegundar  hjá  Jónasi.  Af  urriða  telur  Bj.  Sæm.  3  af- 
brigði,  sjóurriða,  sem  er  s.  s.  2.  tegund  hjá  Jónasi,  lækjasilung, 
sem  er  4.  (og  5.)  tegund  hér,  og  vatna-urriða,  sem  er  3.  iegund 
hér.  Af  fjallbleikju  telur  Bj.  Sæm.  einnig  3  afbrigði,  sjóbleikju, 
vatnableikju  og  dvergbleikju;  Jónas  greinir  ekki  fyrri  afbrigðin 
tvö  sérstaklega  að,  en  á  við  þau  með  nöfnunum  „sjóbirtingur" 
(og  „sjóreyður")  og  „vatnasilungur"  (og  „rauðbirtingur"  og 
„reyður"),  en  3.  afbrigðið  er  8.  tegundin  hjá  honum.  —  „Brand- 
kóð",  5.  tegund  hjá  Jónasi,  telur  Bj.  Sæm.  vera  eitt  nafnið  af 
fleirum  á  lækjasilungi,  en  „blásíli",  7.  tegund,  eitt  af  fleirum  á 
vatnableikju.  —  Orðin  innan  hornklofanna  í  9. — 10.  1.  eru  ekki 
í  ehr.  —  Bls.  103.  Jónas  telur  2  tegundir  af  loðnu,  en  fyrri  teg- 
undin  hans  er  ekki  nefnd  af  Bj.  Sæm. ;  telur  hann  „loðsíli"  eitt 
af  nöfnum  loðnunnar.  —  Sama  máli  er  að  gegna  um  síldina,  bls. 
103 — 104;  Jónas  nefnir  „kópsíld"  sem  sérstaka  tegund,  en  Bj. 
Sæm.  getur  þess  nafns  sem   eins  af  nöfnum   síldarinnar,  segir 


*)    I   greininni:   Af   eðlisháttum   fiskanna,    bls.    87,   haföi   Jónas 
nefnt   skötuselinn    blágómu.    Sbr.    næstu   ætt. 

það  sé  haft  um  síld,  sem  er  „veturgömul  eða  um  það  bil"  (bls. 
401,  og  409  í  Fisk.) ;  hann  telur  síldaættina  5.  ætt  2.  deildar  lið- 
geislunga.  —  Bls.  105.  —  „Þorskaættin"  er  2.  ætt  fyrstu  deild- 
ar  liðgeislunga  hjá  Bj.  Sæm.,  og  skiptir  hann  henni  í  7  ættkvísl- 
ir;  til  hinnar  1.  telur  hann  þorskinn  sem  1.  tegund  (þ.  e.  1. — 3. 
tegund  I.  kyns  hjá  Jónasi)  og  ýsuna  sem  2.  tegund,  lýsuna  sem 
3.  tegund,  upsann  sem  4.  tegund,  og  enn  3  (spærling,  ískóð  og 
kolmunna),  sem  Jónas  nefnir  ekki,  en  gullupsa  segir  Bj.  Sæm., 
að  ekki  hafi  orðið  hér  vart  á  annan  hátt  en  Jónas  getur  um,  svo 
menn  viti;  jafnframt  tekur  hann  fram,  að  hið  forna  nafn  þessa 
fiskjar  var  lýr,  eins  og  hann  kallast  enn  í  Noregi  (bls.  256,  nm.). 
—  Sem  2.  og  3.  ættkvísl  nefnir  Bj.  Sæm.  2  fiska  (móra  og  iýs- 
ing),  er  áður  hafa  verið  ókunnir.  —  Á  bls.  115  er  lýsing  á 
þyrsklingi  (5  eintökum).  —  Bls.  106.  —  „Langa";  4.  ættkvíslin 
hjá  Bj.  Sæm.,  og  nefnir  hann  sömu  2  tegundir  og  Jónas,  en  síð- 
ari  tegundina  nefnir  hann  blálöngu,  eins  og  hún  er  kölluð  í  Vest- 
mannaeyjum  (sbr.  útlendu  nöfnin  blaalange,  blauer  leng  og  blue 
ling) ;  nöfnin,  sem  Jónas  hefir,  kvað  vera  notuð  undir  jökli; 
birkilanga  er  hún  nefnd  á  öllum  Norðurlöndum.  —  „Sævesla"; 
Jónas  nefnir  að  eins  1  tegund,  og  kallar  Bj.  Sæm.  hana  keilu- 
bróður,  en  nefnir  auk  hennar  2  aðrar,  blákjöftu  og  rauðu  sæ- 
veslu,  og  kallar  ættkvíslina,  sem  verður  hin  7.  af  þorskaættinni, 
sæveslur.  —  „Keila"  er  (eina  tegundin)  af  8.  ættkvísl.  ■ —  5.  og 
og  6.  ættkvísl  eru  riddarar  og  brosmur  (litla  og  stóra),  sjald- 
séðir  fiskar  hér,  sem  Jónasi  hefir  ekki  verið  kunnugt  um,  að 
væru  hér  til.  Fiskheitið  brosma  er  að  vísu  gamalt,  en  virðist 
hafa  verið  notað  um  keiluna  og  jafnvel  fleiri  skylda  fiska  (Fisk., 
bls.  274).  —  Bls.  107.  —  „Flyðrur"  verða  5.  ætt  sömu  deildar  og 
þorskaættin  í  kerfi  Bj.  Sæm.  (Fisk.,  bls.  296 — 331)  og  skiptir 
hann  henni  í  5  ættkvíslir.  1.  og  2.  tegund  kolanna,  sem  Jónas 
telur  hér  fyrstar,  eru  1.  og  2.  tegund  5.  ættkvíslar  í  Fisk.,  skar- 
koli  og  sandkoli.  —  Bls.  108.  —  „Leistakoli"  heitir  öðru  nafni 
langJúra;  svo  nefnir  Bj.  Sæm.  hann,  og  er  hann  4.  tegundin  hjá 
honum,  en  flúruna  eða  þjalakolann,  4.  tegund  hér,  telur  hann 
einu  tegundina  hér  við  land  af  2.  ættkvísl.  5.  kolategundina  hjá 
Jónasi,  sem  hann  hefir  vantað  íslenzkt  nafn  á,  hefir  Bj.  Sæm. 
sem  3.  tegund  af  5.  ættkvísl,  kolunum  (milli  sandkola  og  lang- 
lúru,  2.  og  3.  tegund  hér).  —  Bls.  109.  —  „Lúða" ;  hún  er  1.  teg- 
und  af  1.  ættkvísl  hjá  B.  Sæm.  2.  tegund  er  svartspraka,  er  hann 
nefnir  svo;  Jónas  getur  hennar  ekki  í  þessu  fiskatali,  en  á  bls. 
126  í  III.  b.  getur  hann  þess,  að  séra  Páll  Tómasson  hafi  taiað 
um  þennan  fisk  og  nefnt  hann  geddu,  og  Þorleifur  kaupmaður 
Jónsson   á   Bíldudal   hafði   einnig   sagt  frá  honum.   Jónas   hefir 

•ekki  séð  fiskinn  og  ekki  þótt  þetta  nægar  heimildir  til  þess,  að 
hann  gæti  sett  hann  í  þetta  fiskatal.  —  „Þriðja  ætt:  Skjald- 
fiskar";  hún  verður  2  ólíkar  ættir;  I.  og  II.  kyn  er  hjá  Bj.  Sæm. 
4.  ætt,  1.  og  2.  ættkvísl,  af  2.  deild  broddgeislunganna,  en  III. 
kyn  er  8.  ætt  af  1.  deild.  —  Bls.  110.  —  „Sæsnigill"  þykir  Bj. 
Sæm.  villandi  nafn;  kallar  hann  sogfisk.  —  Orðin  innan  horn- 
klofanna  í  7.  og  8.  1.  eru  ekki  í  ehr.;  síðari  hornklofinn  í  7.  1. 
hefir  fallið  úr  í  prentuninni.  —  „Stýrisfiskur"  heitir  öðru  nafni 
dvalfiskur,  en  ættina  nefnir  Bj.  Sæm.  stýrisfiskaætt  (Fisk.,  bls. 
142 — 44).  —  Þá  er  loks  3.  sveitin  af  2.  ættstofni  beinf iskanna ; 
telur  Jónas  að  eins  1  ætt  til  hennar,  en  tilgreinir  þó  ekki  neitt 
ættarheiti.  Hann  nefnir  2  kyn,  ál  og  sandsíli.  Bj.  Sæm.  telur  þá 
fiska  hvorn  til  sinnar  ættar,  álaættar,  sem  er  6.  ætt  2.  deildar 
liðgeislunga,  og  síldaættar,  sem  er  4.  ætt  1.  deildar  þeirra  (Fisk., 
bls.  290—96  og  420—32).  —  „Styrja";  Bj.  Sæm.  telur  styrju- 
ættina  til  sérstaks  ættbálks,  gljáfiska,  svo  sem  áður  er  tekið 
fram  (Fisk.,  bls.  443—48).  —  Bls.  111.  —  „Hafmús";  Bj.  Sæm. 
nefnir  hana  hámús,  en  það  er  þó  sennilega  afbökun,  því  að  á 
öðrum  norrænum  málum  heitir  hún  einnig  hafmús,  og  á  ensku 
og  þýzku  hafrotta  (seeratte  og  searat,  Fisk.,  bls.  449).  ■ —  Hann 
getur  þess,  að  hún  sé  einnig  nefnd  geirnyt  á  íslenzku,  og  hefir 
hann  það  nafn  sem  tegundarheiti,  en  Jónas  nefnir  annan  fisk 
svo  í  þessu  fiskatali,  sbr.  bls.  101,  efst;  í  skránni  hér  fyrir  aft- 
an  nefnir  hann  (á  bls.  112)  hafmúsina  öðru  nafni  geirnyt.  Bj. 
Sæm.  telur  geirnyt  til  1.  ættkvíslar  1.  ættar  í  1.  undirættbálki 
3.  ættbálks,  þ.  e.  brjóskfiska.  —  „Önnur  ætt:  Háskerðingar" ; 
svo  nefnir  Bj.  Sæm.  að  eins  þá  ættkvísl,  hina  5.  af  svo-nefndri 
gaddháfaætt,  og  er  hákarlinn  eina  tegundin,  sem  tilheyrir  þeirri 
ættkvísl,  en  ættin  er  3.  ætt  1.  deildar  af  þvermunnum,  sem 
mynda  2.  undirættbálk  brjóskfiskanna.  —  „Hámeri"  er  eina 
tegundin,  sem  tilheyrir  1.  ættkvísl  af  hámeraætt,  og  er  hún  2. 
ætt  1.  deildar  af  þvermunnunum.  —  „Ljóska,  hvíthákall";  þá 
tegund  nefnir  Bj.  Sæm.  ekki  í  Fisk.,  enda  er  hún  víst  ekki  fcil; 
Jónas  hefir  búið  til  íslenzku  nöfnin  eftir  hinu  latneska,  sem  hann 
l^er  Paul  Gaimard  fyrir.  —  „Beinhákarl,  rýnir";  hann  telur  Bj. 
Sæm.  sem  2.  ættkvísl  af  hámeraætt  og  telur  hann  sé  „sennilega 
stærstur  allra  fiska".  —  „Háfur",  ritar  Jónas,  ekki  „hár",  sem 
er  gamla  myndin;  sbr.  máfur  og  már.  Hann  telur  að  eins  1  teg- 
und,  hina  algengustu;  hún  er  af  1.  ættkvísl  gaddháfaættar,  sú 
tegundin  af  þeirri  ættkvísl,  sem  hér  er  kunn.  —  „Skötur";  þær 
eru  hjá  Bj.  Sæm.  2.  deild  þvermunnanna  og  telur  hann  hér  1  ætt 
af  sex,  er  til  séu,  og  1  ættkvísl  af  4,  er  þekkjast  af  þeirri  ætt,  en 
af  þessari  einu  ættkvísl  telur  hann  hér  við  land  muni  vera  að 

minnsta  kosti  6  tegundir,  jafnvel  8  (Fisk.,  bls.  489 — 507).  ■ — 
„2.  tegund:  Pálsskata"  er  s.  s.  1.  tegund  (Fisk.,  bls.  496).  3.  teg- 
und  er  eftir  íslenzku  heitunum  1.  tegund  hjá  Bj.  Sæm.,  en  eftir 
latneska  heitinu  4.  tegund,  og  segir  hann,  að  sú  tegund  heiti  ná- 
skata.  Nú  nefnir  Jónas  náskötu  sem  4.  tegund,  en  er  lítið  kunn- 
ugt  um  hana  og  tilgreinir  ekki  latneskt  heiti  á  henni;  það,  sem 
hér  er  sett  innan  hornklofa  og  með  spurningarmerki,  er  ekki  í 
ehr.  hans;  það  er  tegundarheiti  á  þeirri  skötu,  er  Bj.  Sæm.  tel- 
ur  5.  tegund  og  nefnir  hvítu-skötu.  Jónasi  virðist  vera  vel  kunn- 
ugt  um  raja  fullonica,  og  að  hún  sé  ekki  hin  umtalaða,  nýja  teg- 
und,  náskata,  þótt  svo  mætti  ætla  af  litnum,  þar  sem  hún  er 
ljósgrá  að  ofan  og  hvít  að  neðan  (Fisk.,  bls.  501).  —  Loks  er: 
„Fjórða  ætt:  Totungar",  þ.  e.  steinsugan  ein.  Bj.  Sæm.  telur 
hana  eina  fiskinn,  er  hér  sé  kunnur  af  4.  ættbálki  fiskanna,. 
hringmunnunum   (Fisk.,  bls.  507 — 12). 

Bls.  112—llIf.  —  SKRÁ  UM  ÍSLENZKA  FISKA.  —  Ehr. 
í  nr.  27  í  4  bl.  br.  í  hrs.  Bmf.,  skrifað  á  litla  miða,  hvert  nafn 
á  sínum,  og  eru  í  stafrofsröð  eftir  latnesku  nöfnunum.  Nöfnin 
eru  með  venjulegri  snarhönd,  en  hitt  mest  með  fljótaskrift.  ■ — 
„Styrja"  o.  s.  frv.;  Bj.  Sæm.  segir,  að  hún  hafi  ekki  sézt  iiér 
nema  þrisvar,  svo  víst  sé";  getur  þess,  að  hana  hafi  rekið  1757,. 
1793  og  1860  (Fisk.,  bls.  446),  svo  að  Jónas  hefir  mikið  til  cíns. 
máls  hér,  en  telur  styrjuna  þó  með  í  fiskatalinu  hér  á  undan 
(bls.  110).  —  „Trönusíli";  svo  nefnir  Jónas  ammodytes  Tobianus. 
hér,  en  sandsíli  í  fiskatalinu  hér  á  undan  (bls.  110),  enda  hefir 
nöfnunum  eða  þessum  2  síldartegundum  verið  ruglað  samanr 
báðar  tegundirnar  eru  til  (Fisk.,  bls.  290 — 92).  —  „Geirnyt. 
Hafmús",  sbr.  bls.  111,  efst,  m.  aths.  —  „Síld"  —  „Kópsíld", 
sbr.  bls.  103 — 4,  m.  aths.  —  „Cattus  scorpius",  marhnútur.  > — 
„Þaraþyrsklingur",  sjá  bls.  105,  m.  aths.  ■ —  Bls.  113,  7.  1.,  „Fa- 
ber",  þ.  e.  Frederik  Faber  („Fugla-Faber") ;  Jónas  á  við  rit 
hans,  Naturgeschichte  der  Fische  Islands,  Frankfurt  am  Main 
1829.  Er  þessi  skrá  og  fiskatalið  hér  á  undan  mjög  byggt  á  því 
riti.  í  eintak  það,  sem  er  í  Lbs.,  hefir  Jónas  gert  fáeinar  aths. 
—  Um  Faber  sjá  Landfrs.  ísl.,  III.,  234 — 37.  —  „Gadus  mus- 
tela",  sævesla,  „keilubróðir",  sjá  bls.  106,  m.  aths.  ■ —  „Gadus. 
nanus"  er  þorskur  (Fisk.,  bls.  218)  og  „Gadas  virens"  upsi 
(Fisk.,  bls.  251).  —  10.  1.  a.  n.,  „Den  blaa  Haj";  Danir  nefna 
galeus  vulgaris  Blaa-Haj ;  Faber  hef ir  þýzka  nafnið  „Der  grau- 
blaue  Hay",  og  kann  það  að  hafa  valdið.  Bj.  Sæm.  nefnir  gadus 
vulgaris  gráháf.  Hámerina  kalla  Danir  Sildehaj.  —  „Pleuro- 
nectes"  o.  s.  frv.,  sandkoli.  —  Bls.  114,  8. — 9.  1.,  „Æglægnings- 
tiden  er  ubestemt";  Bj.  Sæm.  segir,  að  skatan  virðist  gjóta  hér 

við  land  á  vorin  (Fisk.,  bls.  498 — 99).  —  „Raja  fullonica.  Tinda- 
bikkja";  sjá  bls.  111,  m.  aths.  Faber  hefir  einnig  þessi  sömu 
nöfn  um  sömu  tegund  (bls.  38).  —  „Salmo  alpinus",  sjá  bls.  102, 
m.  aths.  ■ —  „Aurriði",  hr.  „0rriði";  sbr.  bls.  102:  Urriði,  og 
hefði  því,  ef  til  vill,  átt  að  setja  hér  svo,  en  raunar  er  það  af- 
bökun  úr  nafninu  aurriði.  Jónas  á  hér  við  sjóurriðann  (sjóbirt- 
inginn).  ■ —  „Tornhaj";  háfurinn  heitir  Pighaj  á  dönsku,  en 
Dornhai  á  þýzku,  og  það  heiti  hefir  Jónas  séð  í  bók  Fabers.  — 
3.  1.  a.  n.,  „Da  jeg  rejste"  o.  s.  frv.,  sjá  II.  b.,  bls.  215. 

Bls.  115—116  —  LÝSING  TVEGGJA  FISKA.  —  Þyrsk- 
lingur.  —  Ehr.  á  1. — 2.  bls.  á  kvartörk,  sem  var  í  eigu  Joh. 
Steenstrups,  prófessors,  dags.  „Rkv.  12/5  40".  Sbr.  bls.  105  (og* 
99).  —  „Úlfsteinbítar".  —  Ehr.  á  1. — 3.  bls.  á  smáörk  með  bréfi 
til  J.  C.  H.  Reinhardts,  prófessors,  sjá  II.  b.,  bls.  109 — 11,  m. 
aths.  E.  fr.  er  til  miði  með  málinu  á,  skrifuðu  með  blýanti,  ehr., 
í  nr.  13  í  abr.  í  hrs.  Bmf.,  og  er  það  frumritið.  Dagbók  (sbr.  bls. 
116,  neðst  í  gr.)  er  ekki  til  með  þessu  í,  en  Jónas  hefir  getið 
þess  í  dagbók  sinni  14.  Maí  1841,  sjá  III.  b.,  bls.  134,  að  hann 
hafi  þá  heyrt  um  þennan  fisk;  honum  var  sagt,  að  það  væri  blá- 
góma,  en  hann  áleit  það  ekki  vera,  sbr.  bls.  99 — 100,  m.  aths. 

Bls.  116—117.  —  GREINARKORN  UM  FROSKA.  —  Ebr. 
í  nr.  13  í  abr.  í  hrs.  Bmf.,  á  1. — 2.  bls.  á  kvartörk.  Óvíst  er. 
hversu  á  þessari  smágrein  stendur.  —  Bls.  116,  2.  1.  a.  n.,  „To 
Slægter";  hin  ættin  er  xenopus,  og  er  hún  í  Afríku,  en  pipa  er 
í  Suður-Ameríku.  —  Bls.  117,  11. — 12.  1.,  „Om  der  skulde  gives 
en  pipa  lævis"  o.  s.  frv. ;  það  er  xenopus  (eða  dactylethra) ;  ein 
tegundin  af  þeim  er  kölluð  x.  (eða  d.)  lævis,  og  mun  það  vera 
sú,  sem  Cuvier  átti  við  (Das  Thierreich,  III.,  171  nm.).  —  21.  i., 
„Mange  Slægter"  o.  s.  frv.;  þær  eru  nú  taldar  22,  en  ekki  nema 
1  þeirra  í  Danmörku  (né  annars  staðar  í  Norðurálfunni),  en  af 
þessari  ætt  eru  til  4  tegundir  í  Danmörku,  sem  bar  eru  kallaðar 
Vandfr0  (rana  esculenta),  spidssnudet  Fr0  (r.  oxyrrhinus),  but- 
snudet  Fr0  (r.  platyrrhinus)  og  Springfr0  (r.  agilis),  en  þegar 
Jónas  ritaði  þessa  smágrein,  var  síðasta  tegundin  enn  ókunn  í 
Danmörku,  og  2.  og  3%.  tegund  talin  1  og  kölluð  r.  temporaria,  L. 
■ —  „Bufonerne"  kallast  annars  á  dönsku  Skruptudser.  —  4.  L  a. 
n.,  „4  Arter"  o.  s.  frv.  Nú  eru  taldar  3  tegundir  í  Danmörku, 
venjuleg  Skruptudse  (bufo  cinereus  v.  vulgaris),  gr0nbroget 
Tudse  (b.  viridis  v.  variabilis)  og  Strandtudse  (b.  calamita),  er 
kann  að  vera  sama  tegund,  sem  Jónas  nefnir  b.  bombina.  en 
Linné  nefndi  raunar  næstu  tegund,  bombinator,  svo.  —  3.  1.  a.  n.t 
„bombinator"  (igneus)  heyrir  til  annari  ætt,  Klokkefr0er,  sem 
svo   er   nefnd   í   Danmörku,   og   heyrir   sú   ætt   til   svo-kölluðum 

12* 

Tudsefr0er.  Þessi  froskur  hefir  verið  kallaður  „Peder  Oxes  Fr0" 
í  Danmörku  af  því  að  því  var  haldið  fram  þar,  að  Peder  Oxe 
„Rigshofmester"  (f.  1520,  d.  1575)  hefði  flutt  hann  þar  inn  í 
landið.  —  2.  1.  a.  n.,  „b.  fusculus";  sú  tegund,  sem  kallast  Was- 
serkröte  á  þýzku,  hefir  verið  kölluð  af  sumum  b.  fuscus  (og  af 
öðrum  hefir  hún  verið  kölluð  rana  bombina),  en  hún  mun  ekki 
vera  til  í  Danmörku. 

Bls.  118—125.  —  ÍSLENZK  LINDÝR.  —  Tvær  skrár.  — 
I.,  þ.  e.  fyrri  skráin,  er  til  í  ehr.  í  nr.  27  í  4  bl.  br.  í  hrs.  Bmf., 
er  á  4  kvartörkum  í  sérstöku  hefti  (leggi).  Á  fyrstu  2  bls.  er: 
„A.  Flokkun  lindýra",  án  þeirrar  fyrirsagnar  þó,  en  „B.  íslenzk 
lindýr"  á  næstu  12  bls.,  sömuleiðis  án  þeirrar  fyrirsagnar;  2 
öftustu  síðurnar  eru  auðar.  (Þau  nöfn,  sem  hér  í  útgáfunni  eru 
í  hornklofum,  eru  ekki  í  ehr.).  —  Ehr.  hefir  verið  bundið  rangt 
inn;  örkin,  sem  „IV.  Acephala"  er  á,  bls.  122 — 123,  er  sett  inn 
á  milli  III.  2.  d.,  L.  septemtrionale,  bls.  120,  og  III.  6.,  „Cyclo- 
branchiata",  efst  á  bls.  122;  röðin  á  e. — g.  í  2.  á  bls.  120  er  önn- 
ur  í  ehr.,  og  6.  á  bls.  122,  og  5.,  á  bls.  121,  er  þar  skotið  inn  cem 
3.  og  4.  á  undan  e. — g.  í  2.,  en  þessu  er  breytt  í  útgáfunni  og  það 
sett  í  samræmi  við  röðina  í  A.  á  bls.  118. 

Þar  sem  ekkert  fullkomið  rit  hefir  enn  verið  samið  um  ís- 
lenzk  lindýr  eða  fullkomin  skrá  gerð  yfir  þau,  verða  hér  ekki 
gerðar  neinar  verulegar  aths.  við  þessar  skrár.  —  Sem  vita  má, 
hefir  þekkingin  á  lindýrum  aukizt  mjög  síðan  Jónas  gerði  bess- 
ar  skrár  sínar.  Eru  þau  nú  flokkuð  á  annan  hátt  en  þá  var 
gert;  nú  eru  deildirnar  taldar  5;  auk  hausfætla  eða  smokkfiska 
(cephalopoda)  og  kviðfætla  eða  snigla  (gastropoda)  eru  skel- 
lýs  (amphineura),  pípuskeljar  eða  hólkfætlur  (scaphopoda)  og 
skelbúkar  (pelecypoda,  lamellibranchiata).  Sumir  telja  uggafætl- 
ur  eða  vængjasnigla  sem  sérstaka  deild,  svo  sem  hér  er  gert  (og 
í  skrá  Guðm.  G.  Bárðarsonar,  er  brátt  verður  getið),  en  teija 
þá  til  kviðfætla  og  láta  þá  heyra  undir  skjólþinur  (tectibranchia). 
—  Langflestar  íslenzkar  lindýrategundir  teljast  til  snigla  og 
skelbúka.  Til  hinna  deildanna  sárfáar.  —  Sum  dýr,  er  áður  töld- 
ust  til  lindýra,  teljast  nú  ekki  lengur  til  ;þeirra,  svo  sem  arm- 
fætlur  (brachiopoda)  og  angfætlur  (cirropoda),  A.,  V.  og  VI., 
bls.  118 — 119,  enda  telur  Jónas  þær  ekki  í  B.,  og  eru  þó  til  hér 
tegundir  af  báðum  höfuð-ættstofnum  angfætlanna  (helsingja- 
nef  og  hrúðurkarlar) ;  berbúkar  (svo  sem  gýgjarpúss)  teljast 
nú  ekki  heldur  til  lindýra,  sbr.  bls.  118  og  122;  þeir  teljast  nú 
til  svo-nefndra  pússdýra  (tunicata).  Auk  þess  hafa  einstakir 
ættstofnar,  ættkvíslir,  ættir  og  tegundir  fengið  önnur  nöfn  en 
Jónas  hefir.  Yrði  oflangt  mál  og  sárfáum  til  nota  að  taka  það  allt 

fyrir  hér,  enda  brestur  fullkomin  gögn  til  þess  að  svo  stöddu.  Á- 
stæða  væri  þó  til  að  bera  þessar  skrár  saman  við  skrá  um  íslenzk 
land-lindýr  (Uebersicht  der  Land-  und  Sússwasser-Mollusken 
von  Island),  sem  Jap.  Steenstrup  birti  á  náttúrufræðingafundi  í 
Kiel  árið  eftir  að  Jónas  dó;  er  hún  prentuð  í  fundarskýrslunni 
(Amtlicher  Bericht  uber  die  24.  Versammlung  Deutscher  Natur- 
forscher  und  Aerzte  in  Kiel  im  September  1846.  Kiel  1847),  bls. 
220 — 21,  og  byggist  á  lindýra-söfnum  og  -athugunum  þeirra 
beggja.  Einnig  væri  ástæða  til  að  bera  þessar  skrár,  frekar  en 
hér  verður  gjört,  saman  við  lindýraskrá  Ottós  A.  L.  Mörchs, 
Faunula  molluscorum  Meddel.  fra  Noturhist.  Forening  1868,  bls. 
185 — 227,  og  er  sömuleiðis  byggð  á  lindýrasöfnum  Jónasar  og 
Jap.  Steenstrups  að  miklu  leyti,  en  jafnframt  ýmsum  öðrum 
heimildum.  En  sérstaklega  væri  æskilegt  að  bera  þessar  skrár 
Jónasar  saman  við  skrá  Guðm.  G.  Bárðarsonar,  Om  den  marine 
Molluskfauna  ved  Vestkysten  af  Island,  Kbh.  1920;  mun  hún  vera 
einnai  bezt  þeirra,  sem  til  eru  nú  á  því  sviði,  sem  hún  nær  yfir. 
Að  sjálfsögðu  er  einnig  vert  að  bera  saman  þær  tvær  skrár 
Jónasar  sem  hér  eru  prentaðar;  verður  það  ekki  gert  hér,  nema 
að  litlu  leyti,  en  það  getur  raunar  hver  gert,  sem  vill.  ■ —  II., 
síðari  skráin,  er  í  hr.  add.  306  í  hrs.  háskólans  í  Kaupmanna- 
höfn,  bls.  160 — 65,  rituð  þar  af  cand.  philos.  Brynjólfi  Snorra- 
syni,  að  því  er  virðist.  Tegundirnar  eru  þar  taldar  að  sumu  leyti 
í  annari  röð  og  flokkunin  ekki  eins,  né  heldur  svo  nákvæm.  —  í 
nr.  13  í  abr.  í  hrs.  Bmf.  eru  e.  fr.  2  lindýraskrár  og  er  önnur 
með  hendi  Jónasar;  sennilega  er  hún  að  eins  brot  af  stærri  skrá; 
hún  er,  að  heita  má,  eins  og  síðari  hlutinn  af  II.  skrá  og  ef  til 
vill  frumrit  Jónasar  af  henni;  hún  er  yfir  mytilacea  og  allt,  sem 
á  eftir  fer  til  enda,  sjá  bls.  125,  og  auk  þess  (hins  vegar  á  blað- 
inu)  ascidiæ,  nær  eins  og  IV.  1.  a  í  I.  skrá  B,  bls.  122,  en  auk 
þeirra  5  tegunda,  sem  þar  eru  taldar,  er  í  þessu  broti  talin  „a. 
mentula,,  konupungur".  —  Hin  skráin,  sem  er  í  nr.  13  í  abr.,  er 
ekki  með  hendi  Jónasar,.  heldur,  að  því  er  virðist,  Jap.  Steen- 
strups,  og  hann  hefir  bætt  inn  í  hana  með  blýanti  tilvitnunum  í 
náttúrufræði  Mohrs,  en  Jónas  hefir  bætt  inn  í  hana  nokkrum  ís- 
lenzkum  heitum,  og  er  þeim  bætt  hér  inn  í  I.  skrá  (en  auk  bess 
mörgum  öðrum,  í  hornklofum,  eins  og  áður  er  tekið  fram).  í 
rauninni  er  þessi  skrá  í  nr.  13  í  abr.  í  tvennu  lagi  eða  2  skrár 
samfastar;  eru  fyrst  taldar  34  tegundir  af  skelbúkum,  Bivalves 
Islandiæ,  og  4  af  berbúkum,  sömu  og  á  bls.  122,  alls  39;  en  síðan 
65  tegundir  af  hausfætlum,  blaðfætlum  og  kviðfætlum.  Virðist 
I.  skrá  Jónasar  samin  eftir  þessari  skrá,  og  raunar  einnig  II. 
skrá,  en  líklega  fyr. 

Bls.  119,  15.  L,  „Pulmonata"  á  að  vera  „Pulmonata".*) 
22.  1.,  „L.  acellus",  svo  ehr. ;  atellus"  á  skránni  í  nr.  13  í  abr.; 
sbr.  bls.  124,  16.  1.  25.  1.,  „trochilius",  les  „trochilus"  29.  L, 
„Bulimus",  les  „Biilimus" ;  ætti  að  vera  E.  í  röðinni  og  stafa- 
röðin  E. — H.  lagfærast  eftir  því  í  F. — I.  —  Þessi  merking  á  rett- 
um  og  tegundum  í  þessum  1.  flokki,  sniglunum  (pulmonata),  er 
raunar  í  ósamræmi  við  merkinguna  í  2. — 6.  flokki,  og  hefði  far- 
ið  betur  á  að  samræma  þetta  í  prentuninni,  setja  „a.  Limaces.  1. 
Limax  ater"  o.  s.  frv.  —  Bls.  120,  1. — 2.  1.,  „Lymnæus"  á  að 
vera  „Limnæus"  og  er  svo  í  ehr.;  sbr.  bls.  124,  11.  1.  a.  n.,  m. 
aths.  —  8.  1.,  „Planorbis  arctica",  svo  ehr.,  sömul.  hr.  II.  skrár, 
sbr.  bls.  124,  6.  1.  a.  n. ;  réttara  virðist  „arcticus",  og  svo  stend- 
ur  í  skránni  í  nr.  13  í  abr.  —  20.  1.,  „L.  septemtrionale",  les  „S. 
septemtrionale"  —  24.  1.,  „L.  Groenlandica" ;  við  þá  tegund  hef- 
ir  Jónas  ritað  íslenzka  nafnið  „albogaskel"  í  skrána  í  nr.  13  í 
abr.;  féll  það  nafn  hér  niður  af  vangá.  —  32.  ( — 34.)  1.,  „Jonas"; 
kenndur  (af  Jap.  Steenstrup)  við  Jónas  Hallgrímsson.  —  Bls. 
121,  2.  1.,  „Litorina",  les  „Littorina".  —  3.  1.,  „littora",  les  „lit- 
torea".  —  10.  1.,  „1.  M. .  .  .",  svo  ehr. ;  lýsingarorðið,  sem  vantar, 
á  að  vera  svo  sem  í  II.  skrá  og  í  skránni  í  nr.  13  í  abr. :  „rudior". 
—  18.  1.,  „pleurostoma",  les  „pleurotoma".  —  19.  1.,  „T.  scalare"; 
í  skránni  í  nr.  13  í  abr.  er  því  næst  „Tr.  scalariforme",  en  Jón- 
asi  hefir  sézt  yfir  þá  tegund;  töluröðin  er  ekki  í  hr. ;  í  II.  skrá 
er  þessi  tegund  talin  með,  sjá  bls.  125,  3.  1. — 21.  1.  Á  eftir  „T. 
clathratiforme"  er  í  skránni  í  nr.  13  í  abr.  „Tr.  craticulatum  et 
[Tr.]  angulatum";  er  síðar-nefndu  tegundinni  bætt  við  á  eftir 
aftan-við  hina  fyrri,  í  sömu  línu;  hvorug  þessara  tegunda  er 
talin  hér,  en  báðar  í  II.  skrá,  sjá  bls.  125,  6. — 7.  1.  —  23.  1.,  „mu- 
nicinum",  les  „muricinum".  —  27.  1.,  „13.  T.  — ",  svo  ehr.,  ef  til 
vill  með  tilliti  til  þeirra  tegunda,  sem  eru  nefndar  í  skránni  í 
nr.  13  í  abr.,  en  ekki  hér,  því  að  á  eftir  tr.  coruleum  er  ekki  nefnd 
í  skránni  í  nr.  13  í  abr.  nein  tegund  af  tritonium;  hefði  það  þó 
mátt,  því  að  tr.  Groenlandicum  er  ótalin,  en  hafði  fundizt  við 
Akureyri  (sbr.  Mörch,  bls.  211).  —  Næsta  tegund  á  undan,  t. 
coruleum,  er  skrifuð  með  blýanti  utan-við  röðina  í  skránni  í  nr. 
13  í  abr.,  og  tekið  fram,  að  hún  sé  „Artforandring  af  tr.  unda- 
tum,  omt.  af  M.,  p.  136".  Sbr.  einnig  tilvitnunina  hér.  —  1.  1.  a. 
n.,  „E.  marginata",  les  „E.  emarginata".  —  Bls.  123,  8.  L,  „M. 
striata";  svo  einnig  í  skránni  í  nr.  13  í  abr.,  en  réttara  virtist 
„M.  striatus"  (eða  Modiola  striata),  sbr.  bls.  125,  19.  1.,  „M(yti- 


*)    Þessi    örk    (8.)    var    þvl    mitSur   prentuð    áftur    en    leiðréttar 
væru  allar  prentvillur  o.  fl.  þ.  h. 

lus)  striatus",  í  II.  skrá.  —  3.  1.  a.  n.,  „Ph.  crisputus",  les  „Ph. 
crispatus",  eða  öllu  réttara  „Ph.  crispata",  eins  og  Linné  ritaði 
heitið.  —  Bls.  124,  10.  og  15.  1.,  „faciolatus",  les  „fasciolatus". 
—  21.  1.,  „Velutina  Fabricii"  á  að  vera  „Vitrina  Fabricii",  sbr. 
bls.  119,  27.  1.  —  26.  1.;  „Synonchidium"  er  í  I.  skrá  talið  meðal 
berþina  (nudibranchia),  sbr.  bls.  120,  19.  1.  —  27.  1.,  „Lymnæus" 
(ehr.  „Lymneus"),  svo  sem  L.  Agazzis,  Cuvier  og  fleiri  rita, 
en  aðrir  rita  limnæus  (og  limnæa),  og  er  það  réttara;  hefði 
fremur  átt  að  standa  svo  hér  og  á  bls.  120,  1. — 2.  1.  ■ —  29.  1. ; 
„L.  lacustris"  er  ekki  nefndur  í  I.  skrá.  —  3.  1.  a.  n. ;  „Doris  le- 
vis"  er  ekki  heldur  nefnd  í  I.  skrá,  en  er  hér  víst  (sbr.  Mörch, 
31).  —  7.  1.  í  2.  d. ;  „Chiton";  sú  ætt  er  í  I.  skrá  talin  til  hring- 
þina  (cyclobranchiata) ;  sbr.  bls.  122,  4. — 7.  1.;  eru  þar  ekki 
nefndar  2  síðari  tegundirnar,  sem  hér  eru  nefndar,  enda  vafa- 
samt,  hvort  síðasta  tegundin,  „ch.  fasciolatus"  ( „f aciolatus"  er 
ritvilla),  hefir  fundizt  hér  (sbr.  Mörch,  bls.  217).  —  Næsta  teg- 
und,  í  11.  1.,  „Emarginula  emarginata",  er  talin  í  I.  skrá,  bls. 

121,  1.  1.  a.  n.,  til  skjaldþina  (scutibranchiata),  eina  tegundin, 
sem  nefnd  er  af  þeim.  —  12.  1.;  „Dentalium";  pípuskeljar  eru 
ekki  taldar  í  I.  skrá,  en  þó  nefndar  í  ferðabók  E.  Ól.  og  Bj.  P., 
bls.  1017 — 18;  sbr.  Mohr,  353  (skipstönn) ;  tegundin  dentalium 
entalis  er  hér  (Mörch,  98).  Pípuskeljar  gátu  ekki  talizt  til  ber- 
þina  (nudibranchia) ;  nú  eru  þær  talin  sérstök  deild  (scaphopo- 
da).  —  13.  1.;  „Patella  conica"  telzt  til  hringþina  í  I.  skrá,  bls. 

122,  3.  1.  —  16.  og  18.  1.;  „Velutina  rigida"  og  „V.  membrana- 
cea"  eru  ekki  taldar  með  í  I.  skrá,  og  ekki  telur  Mörch  þær,  en 
hann  telur  3  aðrar  en  þær  3,  sem  hér  eru  nefndar  (58 — 60).  — 
19. — 21.  1.;  ættirnar  „Bullæa",  „Bulla"  og  „Jonas"  eru  í  I.  skrá 
taldar  til  skjólþina  (tectibranchia),  en  raunar  er  það  ættkvíslar- 
heiti  ekki  nefnt  þar  í  B.,  þar  sem  þær  eru  taldar,  heldur  að  eins 
í  A.  —  Sömuleiðis  eru  næstu  tegundir,  í  22. — 26.  1.,  taldar  í  I. 
skrá  til  kambþina  (pectinibranchia),  og  eins  ástatt  með  þær  og 
ættkvíslarheitið  (sbr.  bls.  120,  4.  1.  a.  n.).  —  24.  1.;  „L.  littora- 
lis"  er  ekki  talin  þar,  en  er  hér  víst;  mun  vera  littorina  obtusa- 
ta,  Lin.  (Mörch,  44).  —  25.  1.;  „Notica  I."  er  sennilega  n.  clausa 
(Guðm.  G.  Bárð.,  bls.  87).  —  26.  1.,  „labrata";  sbr.  I.  skrá,  bls. 
120,  2.  1.  a.  n.,  og  skrána  í  nr.  13  í  abr. ;  í  þeim  báðum  er  „gla- 
brata";  Lamarck  ritaði  natica  labrella;  —  sbr.  e.  fr.  „prosopis 
labrata".  —  Næstu  tegundir  eru  einnig  taldar  til  kambþina 
(pectinibranchia)  í  I.  skrá,  nema  „Lacuna  Fabricii"  og  (1.)  „bre- 
vis",  enda  nefnir  Mörch  þæ  rekki  heldur,  en  að  vísu  2  aðrar  teg- 
undir  (46. — 47.).  —  „Tornatella  bifasciata"  („bifacciata"  er 
prentvilla)   er  ekki  heldur  nefnd  í  I.  skrá  (sbr.  Mörch,  21).  — 

Allar  tegundirnar  af  „tritonium",  sem  nefndar  eru  því  næstr 
bls.  124 — 125,  eru  nefndar  í  I.  skrá  (bls.  121),  einnig  meðal 
kambþina,  nema  „T.  scalariforme",  „T.  angulatum"  og  T.  cra- 
tiusculum",  sem  þar  er  sleppt  úr;  sbr.  aths.  við  bls.  121  um  þær 
tegundir.  Þar  á  móti  eru  þar  nefndar  aðrar  tegundir,  sem  ekki 
eru  nefndar  hér,  og  mun  vera  átt  við  þær  með  „o.  fl."  á  eftir 
síðustu  tegundinni  hér.  —  Bls.  125,  9.  1.;  „Anomia  rugosa"  (ri- 
gosa"  er  ritvilla)  og  aðrar  tegundir  af  sömu  ætt  eru  í  I.  skrá 
taldar  til  skelbúka  (acephala  testacea),  sem  rétt  er,  sbr.  bls.  123,. 
en  ostra,  „Ostrea  edulis",  er  ekki  nefnd  þar,  enda  er  hún  víst 
ekki  hér  við  land.  —  Annað  mál  er  það,  að  sumir  nefna  hörpu- 
diskinn  „ostrea"  á  latínu,  og  að  öðrum  þykir  skelfiskurinn  úr 
þeim  ætur,  edulis.  Eggert  Ólafsson  átti  samt  ekki  við  það,  þegar 
hann  talaði  um  „ostrea  edulis",  heldur  ostruna.  Var  honum 
sagt,  að  hún  væri  til  í  Hvalfirði,  en  hann  kveðst  samt  ekki  hafa 
séð  hana.  —  16.  1.  „;  „Anodonta"  er  ekki  heldur  nefnd  í  I.  skrá. 
—  18. — 20.  1.;  „M.  modiolus",  „M.  striatus",  og  „M.  discors"  eru 
nefndir  „Modiolus  papuanus",  ,,M[odiolus]  discors"  og  „M[odio- 
lus]  striata"  (f.  modiolus  striatus,  eða  öllu  heldur  modiola 
striata)  í  I.  skrá,  bls.  123,  5. — 8.  1.;  tegundirnar  „M.  faba"  og 
„M.  dispar"  eru  ekki  taldar  þar.  —  „Cardium  minutum"  ekki 
heldur,  og  ekki  nefnir  Mörch  þá  tegund.  —  Aðrar  tegundir  af 
hjartaskel  eru  taldar  hér  í  2.  dálki.  Jónas  hefir  líklega  litið  svo 
á,  að  þessa  tegund  bæri  fremur  að  telja  til  kræklinga  en  hjarta- 
skelja,  þrátt  fyrir  latneska  nafnið.  —  „N(ucula)  arctica"  (2.  d.,. 
2.  1.)  og  „Mactra  solida"  (2.  d.,  5.  1.)  eru  ekki  taldar  í  I.  skrá; 
og  í  hvorugri  skránni  er  talin  ein  af  þeim  40  tegundum,  er  Jónas 
sendi  kgl.  náttúrugripasafninu  í  Höfn,  mactra  elliptica  (Mörch, 
105,  Guðm.  G.  Bárð.,  bls.  64).  —  12.— 13.  1.,  „Venus  gallina"  og 
„Venus  cardita"  eru  ekki  heldur  nefndar  í  I.  skrá;  hin  fyr- 
nefnda  mun  þó  vera  til  (sbr.  Mörch,  115),  og  e.  fr.  önnur,  sem 
kallast  Venus  ovata  (Mörch,  114).  —  „Pholas  chrispotus",  les 
„Pholas  crispatus";  betra  hefði  verið  „crispata".  —  5.  1.  a.  n., 
„Thracia"  o.  s.  frv.,  sjá  Mörch,  107—109,  og  Guðm.  G.  Bárð.r 
bls.  68.  —  1. — 2.  1.  a.  n. ;  síðustu  2  tegundirnar  eru  ekki  nefndar 
í  I.  skrá,  né  heldur  hjá  Mörch,  en  vera  má,  að  hann  nefni  öðr- 
um  nöfnum  sumar  þær  tegundir,  sem  Jónas  nefnir  hér  þeim 
nöfnum,  sem  ekki  eru  hjá  Mörch;  honum  mun  ekki  hafa  verið 
kunnugt  um  þessar  skrár  Jónasar,  þótt  hann  þekkti  og  rannsak- 
aði  safn  hans. 

Bls.  126—128.  —  GRASATAL.  —  Hr.  í  nr.  12  í  abr.  í  hrs. 
Bmf.;  íslenzku  jurtaheitin  eru  þar  skrifuð  í  2.  dálk  á  fyrstu  3 
síðunum  og  síðan  við  stöku  jurt.  Latnesku  heitin  eru  rúmar  17 

síður  (dálkar) ;  er  óvíst,  hver  hefir  skrifað  þau  eða  hvern  þátt 
hann  á  í  þessari  skrá,  en  víst  virðist  þessi  uppskrift  hafa  verið 
gerð  fyrir  hann  og  hann  ætlað  sér  að  setja  íslenzku  jurtaheitin 
við  allar  jurtirnar.  Hér  eru  prentaðar  að  eins  fyrstu  síðurnar 
og  síðan  fáein  einstök  nöfn,  sem  Jónas  hefir  einnig  sett  íslenzk 
heiti  við.  — •  Bls.  126,  4.  1.,  „Dicotylidones"  á  að  vera  „Dicotyle- 
dones"  (ritvilla).  —  6.  1.;  „Krossgras" ;  það  nafn  er  haft  á 
annari  jurt  nú,  senecio  vulgaris,  samkvæmt  Flóru  íslands  eftir 
Stefán  Stefánsson.  —  „kverkagras" ;  sumir  nefna  þessa  jurt, 
brjóstagrasið,  svo,  aðrir  ljónslappann.  —  9.  1.,  „Lónasóley"  er 
nefnd  á  latínu  batrachium  tricophyllum  í  Fl.  ísl.,  og  nafnið 
„Skriðsóley",  10.  1.,  haft  um  ran.  repens,  en  ran.  reptans  nefnd 
liðaskriðsóley  eða  flagasóley  (í  2.  útg.),  ran.  glacialis  jöklasól- 
ey,  en  ran.  pygmæus  dvergsóley,  ran.  hyperboreus  sefbrúða.  — 
Ran.  aquatilis,  ran.  nivalis,  ran.  Lapponicus  og  ran.  polyanthe- 
mos  eru  ekki  nefndar  í  Fl.  ísl.  —  Stjörnumerktu  tegundirnar 
hafa  sennilega  ekki  verið  fundnar  hér  (eða  fengnar),  er  þær 
voru  merktar  svo.  — ■  15.  1.,  „acris"  á  að  vera  „acer"  (ritvilla). 
—  20.  1.,  „Melasól"  er  nefnd  papaver  radicatum  á  latínu  í  Fl. 
ísl.  —  22.  1.,  „Nasturtium  palustre"  er  þar  nefnd  kattarjurt  og 
radicula  Islandica  á  latínu,  „arabis  alpina"  (23.  1.)  skriðnasól 
og  „a.  petræa"  (24.  1.)  melskriðnablóm ;  „cardamine  bellidifolia" 
(26.  1.)  jöklaklukka,  en  „c.  hirsuta"  (27.  1.)  lambaklukka;  „c. 
intermedia"  (28.  1.)  ekki  nefnd.  „Draba  alpina"  (30.  1.)  er  nefnd 
fjallavorblóm,  en  „d.  hirta"  (31.  1.)  túnvorblóm,  og  d.  rupestris 
á  latínu;  „d.  muricella"   (3.  1.  a.  n.)   og  „d.  muralis"   (bls.  127,. 

2.  1.)  ekki  nefndar.  —  Bls.  127.  „Draba  incana",  grávorblóm.  ■ — 

3.  1.,  „Erophila  vulgare"  er  ekki  nefnd  í  Fl.  ísl.,  en  e.  verna,  og 
er  kölluð  vorperla.  —  Tölurnar  „2",  „3"  og  „4",  sem  eru  fremst 
í  3.,  5.  og  9.  1.,  eiga  að  falla  burt.  —  5. — 6.  1.;  önnur  og  þriðja 
tegund,  sem  hér  eru  nefndar  af  skarfakáli,  eru  ekki  nefndar  í 
Fl.  ísl.  —  7.  1.,  „Thlaspi  campestre"  er  ekki  nefnd  í  Fl.  ísl.,  en 
„Capsella  bursa  pastoris"  er  þar  kölluð  hjartarfi,  og  „Cakile 
maritima"  fjörukál  (og  strandkál;  8. — 9.  1.).  —  10.  1.,  „Subul- 
aria  aquatica"  heitir  alurt  (Fl.  ísl.),  —  15.  1.,  „tricolar",  les 
„tricolor".  —  18.  1.;  síðari  tegundin  af  „sóldögg"  er  ekki  nefnd 
í  Fl.  ísl.  —  19.  1.;  „Mýrisóley"  telst  til  steinbrjótsættar  (Fl. 
ísl.).  —  21.  1.;  „Silene  maritima"  heitir  fálkapungur  og  hefir 
einnig  mörg  önnur  íslenzk  nöfn  (sjá  Fl.  ísl.).  —  22.  1.;  „S.  ru- 
pestris"  er  ekki  nefnd  í  Fl.  ísl.  —  26.  1.;  „Viscaria  alpina"  er 
nefnd  ljósberi  og  ilmjurt  í  Fl.  ísl.,  en  „augnfró"  er  heiti  á 
euphrasia  latifolia.  —  23.  1.;  Sagina  procumbens  er  nefnd 
skammkrækill  í   Fl.  ísl.  —  Þar  er  ekki  talin  önnur  skurfuteg- 

nnd,  sbr.  24. — 27.1.,  en  „Spergula  arvensis",  nefnd  að  eins 
skurfa.  —  28.  1. ;  „Stellaria  media"  hefir  þar  heitið  haugarfi 
eða  taðarfi,  2.  tegundin  ekki  nefnd  (svo),  en  hin  3.  kölluð  lág- 
arfi.  —  Bls.  128,  1.  1.;  „Arenaria  crassiflora"  o.  s.  frv.  á  að 
vera  „Stellaria  crassiflora"  o.  s.  frv.  (prentvilla) ;  hún  er  köll- 
uð  stjörnuarfi  í  Fl.  ísl.  Síðustu  tegundirnar,  „St.  biflora"  og 
„St.  cerastoides",  ekki  nefndar  þar.  Af  sandategundunum,  5. — 9. 
1.,  er  þar  að  eins  nefndur  skeggsandi,  sömu  nöfnum;  „Arenaria 
peploides"  er  þar  nefnd  Honchenya  peploides,  en  sömu  íslenzk- 
um  heitum.  Af  músareyra,  10. — 14.  L,  er  nefnd  tegundin  „c.  al- 
pinum"  og  2  aðrar,  sem  ekki  eru  nefndar  hér,  c.  nigrescens  og 
c.  cæspitosum.  —  Af  „blágresi",  18. — 19.  L,  er  að  eins  nefnd 
fyrri  tegundin  í  Fl.  ísl.  —  20.  1. ;  „Hippuris  vulgaris"  er  þar 
nefnd  lófótur.  —  23.  L,  „Veronica  officinalis"  er  nefnd  þar,  og 
er  hún  kölluð  hárdepla,  en  hin  tegundin  er  ekki  nefnd.  —  Sömu- 
leiðis  er  þar  nefnd  að  eins  fyrri  tegundin  af  „Pingvicula"  (24.  L). 

Bls.  129—138.  —  UM  FLÓÐ  OG  FJÖRU.  —  Frumpr.  í 
Fjölni,  VI.,  44 — 54.  —  Höfundur  fyrri  hluta  þessarar  greinar, 
Christian  Andreas  (von)  Schumacher,  var  herforingi,  en  fékkst 
einnig  mikið  við  náttúrufræðisleg  efni;  hann  var  bróðursonur 
hins  ágæta,  danska  stjörnufræðings,  Heinrichs  Christians  Sch., 
höfundar  næstu  greinar  (bls.  141 — 144).  —  Hann  var  fæddur 
1810  og  dó  1854.  —  Síðari  hlutinn  er  eftir  Jónas  sjálfan.  ■ —  Bls. 
137,  1.  L,  „augsjáanlega",  les  „auðsjáanlega".  —  9.  L;  „Dun- 
kirchen",  þýzka  nafnið  á  hafnarborginni  Dunkerque  á  Norður- 
Frakklandi.  —  11.  1. ;  „St.  Malo",  Saint-Malo,  merkilegur  smá- 
bær  á  Norðvestur-Frakklandi  (í  héraðinu  Ille-et-Vilaine).  Það- 
an  hafa  oft  komið  hingað  skip  á  fiskveiðar.  ■ —  12.  1. ;  „Góðvonar- 
höfða",  Cabo  da  bona  esperanza,  er  Jóhann  II.,  konungur  í 
Portúgal,  kallaði  svo,  suðvesturoddinn  á  Afríku. 

Bls.  Ul—lU.  —  ALMYRKVI  Á  SÓLU  í  VÍNARBORG 
8.  DAG  JÚLÍ-MÁNAÐAR  1842.  —  Frumpr.  í  Fjölni,  VI.,  bls. 
55 — 58.  Höfundurinn  er  Heinrich  Christian  Sch.,  danskur  stjörnu- 
fræðingur,  f.  3.  Sept.  1780,  d.  28.  Des.  1850.  Hann  varð  prófessor 
í  stjörnufræði  við  Hafnar-háskóla  1810.  Hann  hóf  landmæling- 
ar  í  Danmörku  1816  og  var  Björn  Gunnlaugsson  aðstoðarmaður 
hans  1820 — 22.  Hann  gaf  út  margar  ágætar  stjörnufræðislegar 
bækur  og  tímarit,  þar  á  meðal  Astronomisches  Jahrbuch  1836 — 
41  og  1843 — 44,  sem  þessi  grein  er  þýdd  úr.  —  Bls.  141,  15.  1.  a. 
n.,  „Fraunhofer",  Josef  von  Fr.,  merkur  þýzkur  sjóntækjafræð- 
ingur  og  ljósfræðingur.  Varð  prófessor  við  háskólann  í  Miinchen 
1823  og  herraður  næsta  ár.  —  Hann  fæddist  1787  og  var  á 
barns-aldri   umkomulaus   og  bláfátækur.   Árið   1801   hrundi  yfir 

hann  húsið,  sem  hann  var  þá  í,  en  það  varð  upphaf  gæfu  hans, 
því  að  hann  hélt  lífi  og  var  grafinn  upp  úr  rústunum,  og  kon- 
ungurinn  gaf  honum  18  gullpeninga.  Þá  tók  hann  að  leggja 
stund  á  sjóntækjafræðina  og  ruddi  sér  braut  til  fjár  og  frama, 
en  hann  andaðist  ungur,  árið  1826.  —  10.  1.  a.  n.,  „Littrow", 
Carl  Ludwig  Edler  von  L.,  austurríkskur  stjörnufræðingur,  f. 
1811,  d.  1877.  Var  sonur  Jósefs  Jóhanns  E.  v.  L.,  prófessors  í 
stjörnufræði  í  Vínarborg,  og  eftir  dauða  hans,  árið  1840,  varð 
hann  forstöðumaður  stjörnuhússins  þar.  —  Bls.  142,  2.  1.  a.  n., 
„hvítur  ljósbaugur",  hin  svo-nefnda  kóróna  sólarinnar;  hún  að- 
greinist  í  hina  innri  og  ytri  kórónu  og  er  talin  ein  með  hinum 
dýrðlegustu  loftsjónum,  er  menn  geta  séð.  Ýmsar  kenningar 
hafa  verið  settar  fram  til  að  skýra,  hvað  kórónan  er  í  rauninni, 
en  engin  er  talin  áreiðanleg  og  er  kórónan  enn  óráðin  gáta.  ■ — 
Bls.  143,  2.  1.,  „rauða  loga",  þ.  e.  hinir  svo-nefndu  „prótúberans- 
ar".  Menn  höfðu  áður  veitt  þeim  eftirtekt  við  almyrkvana  1706 
og  1733,  en  þær  athuganir  voru  fallnar  í  gleymsku,  og  þó  þeir 
sæjust  nú  aftur,  1842,  varð  mönnum  ekki  ljóst  fyr  en  1860,  að 
þeir  stöf uðu  f rá  sólunni,  en  ekki  tunglinu ;  eðli  þeirra  vissu  menn 
ekki  fyllilega  fyr  en  1868,  og  þó  ekki  að  fullu  fyr  en  eftir  að 
tókst  að  rannsaka  þá  í  glaða  sólskini.  Er  rannsókn  þeirra  nú 
orðin  allmikil  fræðigrein.  Þeir  eru  taldir  ná  9000  km.  í  allar 
áttir  út  frá  sólunni,  og  aðalefnin  í  þeim  eru  talin  vera  vatns- 
efni  og  sólefni  (helíum).  —  21.  1.,  „fytirburð",  les  „fyrirburð". 
,leytast",  les  „leitast". 

Mér  finnst,  að  ég  geti  ekki  lokið  við  þessa  útgáfu  af  ritum 
Jónasar  Hallgrimssonar,  án  þess  að  láta  í  Ijósi  þakklæti  mitt  til 
þeirra,  sem  hafa  stuðlað  að  því,  að  hún  var  hafin  og  náði  fram 
að  ganga.  Verð  ég  þá  jafnframt  að  segja  nokkuð  frá  gangi  þessa 
máls  frá  upphafi. 

Þess  skal  þá  fyrst  getið,  að  þessi  útgáfa  hófst  og  komst  til 
minna  afskifta  fyrir  tilstilli  annara  en  mín.  Jón  Sigurðsson  frá 
Kallaðarnesi,  sem  nú  er  skrifstofustjóri  alþingis,  sendi  Bók- 
menntaf  élaginu  1915  tilboð  um  að  sjá  um  útgáfu  á  bréfum  og 
ritgerðum  eftir  Jónas,  ef  það  vildi  taka,  hana  að  sér.  ■ —  Jóhann 
Jóhannesson,  bókútgefandi  i  Reykjavik,  hafði  ráðið  Jón  Sigurðs- 
son  og  Jón  ritstjóra  Ólafsson  til  að  sjá  um  nýja  útgáfu  af  Ijóð- 
mælum  Jónasar  og  fleira  eftir  hann.  Gaf  Jóhann  út  Ijóðmælin  í 
1  bindi  (3.  útg.),  og  mun  hafa  ætlað  að  gefa  út  í  2.  bindi  sendi- 
bréf  og  fleira,  en  féll  frá,  svo  að  ekki  varð  af  útkomu  þess.  ■ — 
Bókmenntafélagið  hafði  tekið  að  sér  1.  útgáfu  Ijóðmæla  Jónasar 
og  gefið  þau  út  aftur  (2.  útg.)  ásamt  nokkru  fleira  eftir  hann, 
og  þótti  nú  stjórn  félagsins  standa  þvi  næst  að  gefa  út  rit  Jón- 
asar,  en  ekki  einungis  það  af  þeim,  sem  áformað  hafði  verið  af 
þeim  Jóhanni.  Var  samþykkt  (á  stjórnarfundi  15.  Des.  1915) 
„að  gefa  út  öll  kvæði  og  rit  Jónasar,  þegar  efni  leyfa,  og  fela 
Jóni  Sigurðssyni,  Matthiasi  Þórðarsyni  og  Helga  Jónssyni  dr. 
að  sjá  um  útgáfuna  með  aðstoð  forseta".  —  Nefnd  þessi  vann 
dalítið  að  undirbúningi  útgáfunnar  næstu  árin;  Jón  Sigurðsson 
hafði  þegar  skrifað  upp  bréf  Jónasar  til  Konráðs  Gislasonar  og 
Finns  Magnússonar,  flest,  og  sumt  annað,  og  gerði  nú  skrá  yfir 
Ijóðmæli  hans,  bréf  og  ritgerðir,  sem  til  þekktist  í  handritasöfn- 
um  Bókmenntafélagsins,  Jóns  Sigurðssonar  (forseta),  Lands- 
bókasafnsins  og  Konráðs  Gislasonar  (i  safni  Árna  Magnússon- 

ar),  og  dr.  Helgi  Jónsson  kynnti  sér  það,  sem  til  er  í  handrita- 
söfnunum  hér  af  náttúrufræðilegum  o.  fl.  ritgerðum  eftir  Jónas, 
og  skrifaði  sumt  af  þvi  upp,  en  ég  gerði  (1918)  uppskriftir  af 
ýmsum  bréfum  og  ritgerðum,  sem  voru  i  Höfn,  gerði  fullkomna 
spjaldskrá  yfir  öll  Ijóðmæli  og  annað,  sem  vera  skyldi  í  1.  bindi 
og  bjó  siðan  textahefti  þess  undir  prentun.  Bókmenntafélagið 
studdi  nokkuð  að  þessum  undirbúningi  með  fjárframlögum,  en 
hóf  ekki  prentun,  og  er  það  árið  1922,  undir  nýrri  stjórn  að  miklu 
leyti,  réðist  í  útgáfu  „Kvæðasafns  eftir  íslenzka  menn  frá  mið- 
öldum  og  siðari  öldum",  er  átti  að  verða  stórt  verk,  hætti  það  við 
útgáfu  rita  Jónasar. 

Var  nú  útgáfunefndin  laus  allra  mála  við  félagið,  en  mig 
langaði  til,  að  meira  yrði  úr  útgáfunni  en  orðið  var,  og  vildum 
við  dr.  Helgi  reyna  að  halda  henni  áfram,  ef  annar  útgefandi, 
þ.  e.  kostnaðarmaður,  fengist  til  að  taka  hana  að  sér  í  stað  Bók- 
menntafélagsins.  Fór  þó  svo  næstu  árin,  að  enginn  réðist  i  þaff 
fyrirtæki.  Þá  fengum  við  dr.  Helgi  styrk  192U — 25  úr  sáttmála- 
sjóði,  báðum  deildum  hans,  og  nokkurn  frá  B ókmenntafélaginu, 
til  að  halda  áfram  undirbúningi  útgáfunnar,  og  þótt  sá  styrkur 
entist  fyrirsjáanlega  ekki  til  undirbúnings  allra  ritanna,  ákváð- 
um  við  samt  að  bjóða  kostnaðarmanni,  ef  fengist,  handrit  öll  til 
útgáfunnar  ókeypis.  En  dr.  Helgi  féll  frá,  2.  Apríl  1925,  án  þes& 
að  lengra  væri  komið  útgáfunni.  Ég  hélt  þó  áfram  að  vinna  að 
undirbúningi  I.  og  II.  bindis  það  ár  og  i  byrjun  hins  næsta  og 
keypti  uppskrift  af  dagbókinni  frá  18U2,  er  koma  skyldi  í  III.  b. 
ásamt  öðrum  dagbókum,  sem  ég  hafði  þegar  áður  skrifað  upp 
flestar,  en  hinn  veitti  styrkur  beið  þó  að  öðru  leyti  ósnertur  í 
sparisjóði.  Loks  tók  stjórn  ísafoldarprentsmiðju  að  sér  útgáf- 
una  i  Febrúar  1928  og  hóf  brátt  prentun  I.  bindis;  kom  1.  hefti 
þess  út  næsta  ár,  en  athugasemdir  mínar  og  skýringar  við  það' 
og  síðan  hin  önnur  bindi  ritanna  vildi  ég  láta  bíða  prentunar,  unz 
búið  yrði  að  prenta  texta  hvers  bindis.  Að  lokinni  prentun  1~ 
heftis  I.  bindis  varð  hlé  á,  unz  prentun  1.  heftis  II.  bindis  hófst; 
varð  henni  ekki  lokið  fyr  en  árið  1932.  Þá  tók  þegar  við  prentun. 
1.  heftis  III.  bindis.  Hafði  stjórn  minningarsjóða  Eggerts  Ólafs- 
sonar  og  Helga  Jónssonar  fyrir  umsókn  mina  veitt  prentsmiðj- 
unni  1000  kr.  úr  þessum  sjóðum  til  útgáfu  þess  og  annara  nátt- 
úrufræðisrita  Jónasar,  og  þar  sem  nú  var  nær  þrotinn  sá  styrk- 

ur,  sem  veittur  hafði  verið  til  útgáfnnnar  áður,  veittu  báðar 
deildir  sáttmálasjóðs  nokkurn  styrk  til  hennar  aftur.  Vann  ég 
að  útgáfu  1.  heftis  III.  bindis  og  undirbúningi  1.  heftis  IV.  bind- 
is  það  ár,  en  hið  næsta  að  skýringum  i  III.  bindi  og  útgáfu  1. 
heftis  hins  IV.,  og  keypti  uppskriftir  i  það.  Kom  1.  hefti  III. 
bindis  út  1933,  um  haustið,  og  næsta  vor  var  hafin  prentun  1. 
heftis  IV.  bindis;  henni  var  lokið  um  haustið  og  hafði  ég  samið 
skýringar  og  athugasemdir  um  leið  og  prentað  var.  Veturinn 
193 U — 35  var  prentað  1.  hefti  V.  bindis,  texti  Jónasar,  en  útgáfa 
þess  heftis  beið  ævisögu  hans,  er  skyldi  vera  í  þvi  jafnframt. 
Að  lokinni  prentun  alls  texta,  i  öllum  bindunum,  tók  ég  saman 
ævisöguna  (i  Febr.  1935  til  Jan.  1936);  var  hún  siðan  prentuð 
veturinn  og  vorið  1936  og  kom  út  það  ár.  Var  styrkur  veittur  af 
„ffjöf  Jóns  Sigurðssonar"  til  að  búa  undir  prentun  „eldritið"  i 

IV.  bindi  og  semja  skýringar  og  athugasemdir  við  það  og  til  að 
semja  ævisöguna.  Entist  sá  styrkur  til  þess,  en  þá  var  eftir  að 
hreinrita  athugasemdir  og  skýringar  við  öll  textahefti,  búa  þær 
undir  prentun.  Varð  þvi  verki  lokið  um  haustið.  Veitti  Reykja- 
vikur-deild  sáttmálasjóðs  styrk  til  þess,  og  hafa  nú  siðari  hefti 
allra  bindanna  verið  sett  i  þessum  og  siðastl.  mánuði. 

Vil  ég  nú  votta  þeim  öllum  þakklæti,  sem  hafa  stutt  að  þess- 
ari  útgáfu,  stjórn  Bókmenntafélagsins,  sem  ákvað  hana  i  fyrstu,. 
og  fjárstyrk  þess  til  undirbúnings  henni,  meðnefndarmönnum 
mínum,  sem  byrjuðu  að  vinna  að  henni  með  mér,  stjórnum 
beggja  deilda  sáttmálasjóðs,  gjafar  Jóns  Sigurðssonar  og  minn- 
ingarsjóða  Eggerts  Ólafssonar  og  Helga  Jónssonar,  sem  veitt 
hafa  fé  henni  til  framkvæmda,  og  stjórn  Isafoldarprentsmiðju,. 
sem  hefir  tekið  útgáfuna  að  sér  og  leyst  hana  prýðisvel  af  hendi. 
—  Þá  vil  ég  einnig  þakka  sem  bezt  þeim  próf essorunum,  dr.  Al. 
Jóhannessyni  og  dr.  Sigurði  Nordal,  og  e.  fr.  Halldóri  fulltrúa 
Jónassyni,  fyrir  aðstoð  þeirra  allra  og  leiðbeiningar  við  próf- 
arkalesturinn;  hefir  dr.  Alexander  farið  yfir  2.  eða  3.  próförk  af 
textanum  í  öllum  bindunum,  dr.  Nordal  sömuleiðis  ævisöguna  í 

V.  bindi  og  Halldór  sömuleiðis  yfir  textann  i  I.  og  II.  bindi. 
Prófessor,  dr.  Halldóri  Hermannssyni  og  síðast,  en  ekki  hvað  sízt, 
dr.  Sigfúsi  Blöndal  votta  ég  einnig  þakkir  fyrir  upplýsingar,  er 
þeir  hafa  veitt  mér  um  nokkur  einstök  atriði,  og  þakklátur  er  ég 
þeim,  sem  lánað  hafa  mér  handrit  til  afnota  við  útgáfuna,  stjórn 

handritasafns  Arna  Magnússonar,  forstöðumönnum  Landsbóka- 
safnsins  og  Þjóðskjalasafnsins,  rikisskjalasafnsins  og  konungs- 
bókhlöðunnar  í  Höfn,  prófessor,  dr.  Joh.  Steenstrup  og  magister 
Boga  Th.  Melsted.  —  Mér  þótti  nauðsyn  á  að  hafa  undir  hendi 
öll  þau  frumrit,  sem  ég  vissi  um,  af  ritum  Jónasar,  meðan  á 
útgáfunni  stóð. 

Viðvikjandi  rithætti  i  þessari  útgáfu  skal  ég  að  endingu 
taka  það  fram,  að  i  islenzku  er  fylgt  þeim  rithætti,  sem  tiðkazt 
hefir  siðustu  árin,  og  i  dönsku  sömuleiðis  nýtizku  rithætti,  farið 
eftir  réttritunarbók  kennslumálaráðuneytisins  danska  (útg.  frá 
1923),  og  höfð  jafnan,  nema  i  Ijóðum,  sama  mynd  á  sagnorðum 
í  fleirtölu  sem  í  eintölu,  þótt  skiptar  skoðanir  kunni  að  vísu  að 
vera  á  þvi,  hvort  það  hafi  verið  rétt.  Samkvæmt  fyrirmælum 
prentsmiðjunnar  var  einnig  jafnan,  nema  i  kveðskap,  notuð 
sagnorðamyndin  „hefir",  en  ekki  „hefur",  þótt  Jónas  notaði 
báðar  myndirnar. 

Ég  hefi  nú  reynt  að  gera  þessu  verkefni,  útgáfu  rita  Jón- 
asar,  þau  skil,  sem  ég  átti  bezt  tök  á.  En  hann  hefir  gefið  mönn- 
um  fleiri  verkefni  með  ritum  sinum  en  að  annast  að  eins  útgáfu 
þeirra,  verkefni,  sem  mættu  vera  ánægjuleg  að  fást  við,  þeim 
sem  að  ynnu,  og  hinum  ekki  síður,  er  nytu,  ef  svo  yrði  að  unnið 
sem  skyldi,  og  eru  þau  verkefnin  helzt  á  sviði  listanna,  bæði 
sönglistar,  leiklistar  og  myndlistar.  En  þvi  betur  sem  unnið  verð- 
ur  að  þeim  verkefnum,  þvi  fremur  fær  hann  náð  tilganginum 
með  list  sinni,  að  göfga  menn  og  gleðja.  —  Þvi  að  Jónas  lifir 
enn  —  þótt  nú  sé  bráðum  130  ár  síðan  hann  fæddist,  —  og  hann 
á  að  lifa  ætið,  enda  megum  vér  illa  af  slikum  mönnum  vorum 
sjá  nokkru  sinni. 

Laugardaginn  i  dymbilviku  1937. 

MATTHÍAS  ÞÓRÐARSON. 

